
Planen til denne polarekspedition blev fremlagt første gang i Norsk
Geografisk Selskap i 1908. Skjønt mange vistnok vil erindre de store
forandringer, den i tidens løp maatte undergaa, saa finder jeg det dog
at være paa sin plads kortelig at omtale dem, for at de, som har glemt
dem, igjen skal huske dem, og for at de, som aldrig har kjendt dem,
skal faa et flygtig kjendskap til dem.

Ekspeditionens oprindelige plan var at gaa ind Beringstrædet med «Fram»
utstyrt for 5 aar og der søke den gunstigste leilighet til at trænge
længst mot nord gjennem isen for saa at la sig fryse inde og drive over
polarbassænget — i likhet med Nansens Framfærd. Under driften skulde
saa de mest omfattende videnskabelige undersøkelser gjøres:
Oceanografiske, meteorologiske, airologiske, jordmagnetiske o. s. v.
Med dette for øie lot jeg allerede dengang det bedst mulige
videnskabelige utstyr anskaffe. Jeg gjorde denne gang som ved tidligere
leiligheter den erfaring, at det mest anstrengende og ofte mest
haabløse er at skaffe de nødvendige midler. Staten hadde overlatt mig
«Fram» og 75 000 kr. til at utbedre den for. Des-uten hadde nogen faa
for den arktiske forskning særlig interesserte mænd dannet en komité
med det formaal for øie at indsamle bidrag ad privat vei. Og denne
komité er jeg stor tak skyldig. Jeg vet, at de arbeidet sent og tidlig
og ofret en stor del av sin kostbare tid. Det lykkedes dem ogsaa at
indsamle en ret betragtelig sum. Men meget stod endnu igjen.

Da kom, mens komiteen og jeg arbeidet som negre for at naa det fælles
maal, meddelelsen om, at Peary hadde naadd Nordpolen, og satte en solid
bom med svær hængelaas for alle vore videre anstrengelser. Hvad hadde
jeg nordover at gjøre? Polen var jo naadd og dermed var den arktiske
saga tilende. Ja saaledes ræsonnerte folk, og av erfaring vet jeg, at
det er spildt arbeide at søke at overbevise dem om, at de tar feil. De

stænger igjen for al fornuft og hvad værre er, stænger igjen for alle
punger.

Jeg negter ikke for, at jeg gjerne som første mand vilde rukket Polen,
men nogen forandring i mit program bevirket denne meddelelse ikke. Jeg
hadde med klare ord tilkjendegit, at ekspeditionens formaal utelukkende
var videnskabelige og ikke huset ønsker om nogetsomhelst rekordjageri.
Jeg var enfoldig nok til at tro, at folk var oplyste nok til at forstaa
og skatte dette. Men jeg tok feil — skammelig feil. Jeg gjorde den
sørgelige erfaring, at det netop var rekorden, de ønsket. Videnskapen
var for dem luft. Her stod jeg pent i det. Jeg hadde fartøi og
videnskabelig utstyr, men mat hadde jeg absolut ikke en smule av, og
jeg maatte ha mat for 5 aar.

Hvad skulde jeg gjøre? Ekspeditionens kasse var nu skaaltom, og min
egen hadde forlængst indtat samme standpunkt. Det eneste av værdi, jeg
endnu kunde opdrive nogen kroner paa, var mit hjem. Jeg satte mig ned
og slog over, hvor langt jeg kunde række ved at laane paa dette, men
kom til det resultat, at jeg neppe under nogen omstændighet kunde greie
at proviantere for et længere tidsrum end 2 aar.

Hvad kunde jeg greie paa 2 aar? Det spørsmaal opstod ganske naturlig
som en følge av forholdene. At opgi min reise kunde likesaa litt falde
mig ind som frivillig at la være at puste. Jeg hadde sandelig arbeidet
og slitt nok for det, jeg allerede hadde skrapet sammen, til at opgi
det uten kamp.

Da var det ideen om Sydpolen slog ned i mig, og hvordan den del av
færden blev planlagt og utført, hører ikke hit. Jeg gjør derfor et
sprang frem i tiden til mars 1912, da vi kom tilbake fra vor færd og
ankret op i Hobart, Tasmanien. Fra dette øieblik er min kamp om at føre
«Fram» ind i det arktiske bassæng og der utføre det arbeide, jeg hadde
foresat mig, det store publikum ganske ukjendt. Man kan nok fra tid til
anden ha truffet en avismeddelelse om, at nu er «Fram» her og nu er
«Fram» der, men hvorfor «Fram» var at træffe snart her og snart der, og
hvad arbeide og penger dette hadde kostet, se det visste avisene intet
om. Det er en historie for sig selv og skal bli berettet her.

I Hobart skilles jeg fra «Fram» efter først at ha git kaptein Thv.
Nilsen ordre til at sætte kurs for Buenos Aires og møte mig der. Det
kan synes en merkelig vei at ta, naar man skal ind Beringstrædet, men
saken er ikke saa indviklet endda. Tiden var nemlig for langt
fremskredet allerede til, at der kunde være tale om at komme gjennem
Beringstrædet det aar. Vi maatte først tilbringe vinteren et eller
andet sted for saa at gaa ind næste aar. Det var derfor jeg valgte
Buenos Aires til vinterhavn.

2Indledning

Mens «Fram» nu fulgte den ensomme vei rundt Kap Horn og op langs
Syd-Amerikas østkyst, begyndte jeg mine foredrag om færden. Jeg holdt
det første foredrag i Melbourne, fortsatte saa derfra til de vigtigste
byer i Australien. Siden reiste jeg over til New Zeeland og foretok den
samme manøvre der. Herfra reiste jeg saa rundt Hornet op til
Montevideo, hvor jeg ankom dagen før «Fram». I Buenos Aires møtte jeg
saa alle mine kamerater igjen. Her møtte jeg for første gang den mand,
som i saa rikt maal, og paa en saa taktfuld maate hadde støttet mig og
vist mig tillid, hr. Pedro Christophersen eller Don Pedro, under
hvilket navn han er kjendt til Argentinas inderste krok. Han var det,
som reddet ekspeditionen fra økonomisk ruin og bragte det hele paa
fote. Intet under, at jeg sætter ham høit. Det faldt av sig selv, at
jeg drøftet alle ekspeditionens anliggender med ham, store som smaa.
Jeg fandt snart, at jeg med tryghet kunde følge hans raad.

Da «Fram» hadde ligget nogen dager i Buenos Aires, slog den idé mig
pludselig som den bedste, at la «Fram» seile ret hjem, gjennemgaa en
grundig overhaling, utstyre paa nyt, og saa sætte kursen mot nord
gjennem Nordostpassagen og ind i polarbassænget, istedetfor at ligge
ørkesløs i havn i mange maaneder. Det stod klart for mig, at en saadan
reise kunde komme til at kræve en ekstraovervintring paa veien et eller
andet sted, men det behøvet ikke at bli bortkastet tid. Tvertimot —
overvintringer har der været saa uendelig faa av paa denne strækning,
at en vel utstyrt videnskabelig ekspedition snarere maatte regne et
saadant ekstraaar som en vinding.

Jeg drøftet denne plan med Don Pedro og bad om hans raad. Det tok ham
ikke længe at indse fordelen ved denne kursforandring og gi min
bestemmelse sin fulde tilslutning. Langt mere fremsynt end mig fandt
han, at der efter hans mening var visse hensyn jeg burde ta, før jeg
gav ordre til hjemseilingen, og jeg fulgte med glæde hans raad, som jeg
fandt baade korrekt og klokt. Hvad dette raad bestod i, har jeg ingen
ret til at oplyse. La det være nok, at resultatet atter bragte mig i
kollision med bommen og den digre hængelaas. Den vei var lukket og
veien rundt Amerika den eneste aapne.

Dette var en stor skuffelse baade for Don Pedro og mig selv. Vi hadde
vænnet os til denne plan som den eneste rigtige efter de erfaringer vi
hadde fra før med hensyn til langvarig og ørkesløst ophold i fremmede
havne med et talrikt mandskap, og det var motstræbende og med stor sorg
jeg opgav den.

Nu kommer et av de mørkeste avsnit i ekspeditionens historie, far-

tøiets henliggen i et usundt klima og folkenes lediggang. For at undgaa
et helt og holdent sammenbrud, sendte jeg de fleste hjem over England,
en ikke helt billig fornøielse, og lot kun nogen ganske faa bli ombord.
Imidlertid maatte det i tidens løp ske ombytninger og avløsninger og
tilsynet overlates til fremmede. Det er unødvendig at fremholde, at
dette vakthold av fremmede ikke blev saaledes utført, som det vilde
være skedd, om det altid hadde været paa interesserte hænder. Men
derved var intet at gjøre. Jeg gjorde, hvad jeg under forholdene fandt
rigtigst og maatte slaa mig tilro dermed. Jeg tilbragte min meste tid i
Argentina paa et av Don Pedros godser, hvor jeg skrev færdig
beretningen om Sydpolfærden. Jeg holdt ogsaa en del foredrag i Buenos
Aires.

Øieblikkelig jeg hadde avsluttet mit arbeide her reiste jeg hjem for at
paabegynde den foredragsturne, som var planlagt for mig gjennem Europa
og Amerika. Jeg hadde bestemt mig til at smie mens jernet var varmt.
Jeg vet av erfaring, hvor det er haardt at hamre koldt jern. Og skulde
det lykkes mig at samle den kapital, som jeg nu saa var nødvendig til
gjennemførelse av min plan, saa forstod jeg, at jeg ikke maatte spare
mig selv. Og jeg har heller ikke gjort det.

Straks efter min hjemkomst begyndte jeg foredragsrejsen i Europa, som
gik slag i slag hele høsten 1912. Jeg avsluttet dette arbeide i England
og saa optat var min tid, at jeg ikke fik anledning til at reise hjem
og tilbringe julen i ro. Allerede 1. januar 1913 indskibet jeg mig for
New York og holdt 6 timer efter at jeg gik iland i Amerika mit første
foredrag der, i Washington. Alt klaffet, ellers kunde det ikke ha
fundet sted. Jeg blev som andre kolli ekspedert direkte fra baaten til
toget, som det lykkedes mig at naa netop i sidste øieblik. I Washington
var alt forberedt og jeg kunde gaa fra stationen like til
foredragssalen. Og nu begynder min flyvende turne gjennem Staterne og
Kanada. Jeg fik ikke ro hverken dag eller nat. La mig gjennemgaa en av
de mange av disse dager, og husk naar dere har læst fremstillingen
tilende, at jeg daglig oplevet noget lignende, og jeg er sikker paa, de
fleste vil gi mig ret i, at jeg hamret det glødende jern. La os ta en
ankomst f. eks. til en av de større indre byer. Jeg har holdt to
foredrag dagen i forveien, et om eftermiddagen og et om aftenen, og
derefter tilbragt en søvnløs nat paa jernbanen. Jeg er nemlig en av de
ulykkelig stillede, som ikke kan sove skikkelig paa toget. Reisen har
varet hele natten, og jeg ankommer utslitt og forvaaket klokken 7 om
morgenen til mit bestemmelsessted. Min impressario reiser altid i følge
med mig klar til at fendre av, hvor det trænges, og det trænges svært
ofte. Den by, jeg ber mine læsere om

at ledsage mig til nu, er en meget stor fabrikby i det indre av de
østlige stater. Av skandinaver er der kun faa, og den hele
mottagelseskomité viste sig denne gang bare at bestaa av amerikanere.
Jeg skal søke at klargjøre hvad en saadan komité er. Den er likesaa
nødvendig i en amerikaners bevissthet som vand, naar man skal vaske
sig. Skal noget foregaa: konsert, bal, basar, foredrag eller lignende,
dannes først en komité. Dens størrelse vil som regel være diktert av
stedets indbyggerantal Komiteen har den absolute myndighet, og alle maa
lystre den. I dens hænder ligger det opseilende fænomens skjæbne. Er
den dygtig, betyr det sukces. Er den det ikke, er en fiasco, om ikke
absolut sikker, saa dog sandsynlig. Komiteen arrangerer alt: leier
lokale, averterer i avisene, utbasunerer sin proteges vidunderlige
egenskaper til sine venner og bekjendte, arrangerer mottagelser,
middager og fester, haler sit bytte rundt til guvernører — ex. og in
spe — borgermester, byraad og andet av betydning i byen, foranstalter
automobilutflugter med flyvende faner og klingende spil for derigjennem
at reklamere for aftenens begivenhet.

Har en saadan paagaaende businesskomité faat kloen i et snildt og
føielig offer, er dens grænse for reklame umættelig. Jeg skal nævne et
ganske godt eksempel. Det hændte paa denne samme reise, i det indre,
noget vestligere, i et skandinavisk center. Komiteen bestod utelukkende
av mine egne kjære landsmænd, men det var lite igjen av deres
oprindelige beskedne rolige væsen, om de da nogensinde hadde eiet et
saadant. Vestens aand hadde helt tat dem i besiddelse. Da jeg kom til
deres verdenscentrum — det var den 17. mai — forlangte de av mig, at
jeg skulde bestige en vældig gamp, som for anledningen var utstyrt med
allehaande baand og sløifer, og i spidsen for stedets ungdom ride rundt
i gatene. «Ofret» var dennegang hverken snildt eller føielig.
Tvert-imot — det hadde sin egen mening, og den var en helt anden end
komiteens. Det kom ikke til haandgripeligheter, men jeg forsikrer, det
var ikke langt ifra.

Jeg vender tilbake til den omtalte dag. Toget suser ind paa stationen
akkurat paa minuttet 7 efterm. Til min forbauselse, men i like høi grad
til min glæde, finder jeg, at den obligate hornmusik ikke er tilstede.
Hellerikke ser jeg mottagelseskoiniteen, som ellers er let nok at faa
øie paa med sine flagrende baand og store rosetter. Jeg snur mig lettet
om til min ledsager og lar falde en bemerkning om, at dette ubetinget
var verdens koseligste mottagelseskomité. Aner nogen, hvilken fryd det
er for en svart ubarbert mand i stilhet og ro at kunne faa snike sig
til sit hotel og faa et bad og frokost istedenfor under fuld musik at
skulle føre

an en stor procession gjennem gatene klokken 7 om morgenen? Jeg tror
man skal ha oplevet dette for rigtig at forstaa at nyde en morgen som
denne. Aa hvor jeg strakte mig i mit badekar, og hvor jeg nød min
frokost efterpaa. Men der sat et litet væsen et eller andet sted i mit
indre, som syntes at studere sin ABC. Det stavet, det stavet og
resultatet formet sig saaledes: Mot-ta-gel-ses-ko-mi-te-en. Det gik
litt trægt i begyndelsen, men det varte ikke længe, førend det let og
fast slynget ordet ut i takt med en veddeløpshest. Jeg begyndte at bli
urolig og se mig om i restauranten, hvor jeg sat, men endnu syntes alle
de derværende at bestaa av ganske almindelige mennesker. Komiteens
herskerblik var intetsteds at se.

Da formørkes pludselig indgangen til spisesalen, og mine øine søker
uvilkaarlig derhen. Ak og ve! Midt i døren staar en mand av mægtige
dimensioner. Herskerblikket, saa sandt hjælpe mig alle gode magter. Jeg
krøp sammen paa stolen, søkte at tømme min kaffe og synke det sidste
stykke beacon. Men jeg kunde likesaa godt ha begyndt at drikke av
Atlanterhavet og spise Mt. Everest, — jeg kunde intet faa ned. Blikket
tok bord for bord og syntes at vivisecere hvert enkelt individ. Jeg
hadde valgt et strategisk godt punkt længst nede i et hjørne, hvor det
eneste lys var en liten rødskjermet lampe paa bordet. Jeg hadde desuten
utstyrt mig med alle morgenavisene, som jeg litt efter litt, eftersom
blikket nærmet sig mit bord, slog op og satte saaledes, at jeg hadde et
helt brystvern foran mig. Jeg er sikker paa, at de andre gjester tok
mig for avissælger. Opvarteren, som længe hadde interessert sig for mig
og formodentlig ansaa mig for et splittergalt asylmedlem, nærmet sig nu
for at undersøke forholdene nøiere. Som for at ordne paa bordet grep
han den nærmeste avis og vilde til at glatte paa den for saa
sandsynligvis at lægge den i normal stilling. Men det stemte aldeles
ikke med min slagplan. Med et bestemt: Sæt den, hvor den stod! fulgt av
et likesaa bestemt øiekast, opnaadde jeg atter at faa breschen
utbedret. Litt mildere la jeg til: Jeg studerer dem nemlig alle
samtidig. Hadde fyren været i tvil om min sindstilstand før, veg den
fuldstændig ved denne ytring. Han fjernet SIg> °g JeS f'k netop tid til
at kaste mig ned bak brystvernet, da «blikket» var over mig. Jeg ofret
mig nu helt for mine aviser og læste, nilæste. Jeg er sikker paa, at
jeg ikke vilde rørt mig, om en kanon var blit fyrt av like i øret paa
mig. At derfor et pludselig: Er De hr. Amundsen? ikke bragte mig til at
fortrække en mine, er ganske naturlig. Jeg bare læste. Da tordnet et:
Er De hr. Amundsen? saaledes over salen. Manden trodde naturligvis, jeg
var stok, sten-døv, at alt liv ophørte og al opmerksomhet

koncentrertes paa mit bord. Nu maatte jeg løfte hodet — «blikket»
svævet over mig. Jeg reiste mig og tilstod neppe hørlig, at jeg
virkelig var angjældende. Da foretok «blikket» en manøvre, hvis utfald
jeg nærte stor frygt for. Munden aapnedes paa vidt gap, og det vilde
ikke si ganske litet, øinene trak sig sammen til et fuldstændig
minimum, og ansigtet antok en mørkviolet farve. Nu nyser'n, tænkte jeg
og grep min kaffekop. I denne stilling har vi formodentlig staat i
nogen sekunder, skjønt jeg maa tilstaa det forekom mig som en evighet,
da befrielsen kom, ikke i form av den forfærdelige eksplosion, jeg
hadde ventet, men i et triumferende hyl: «Hvordan staar det til med
Dem?» Han kunde likesaa gjerne ha tilføiet: «Jeg erklærer Dem for min
fange at være.» Holdning og tone var ikke til at ta feil av. — Jeg
skulde netop til at spørre, om han ikke vilde ta plads, — hvem han var,
kunde det ikke et øieblik falde mig ind at spørre om, for det var jeg
likesaa sikker paa, som hvem jeg selv var, da jeg opdager at han
allerede hadde spredt sin masse over nær-meststaaende stol med stor
sandsynlighet for at knuse den til atomer. Jeg satte mig stille ned.
Min gjest betragtet mig, som det syntes med grusom fryd, nogen
øieblikker, saa sa han: «Jeg er formand i mottagel-seskomiteen.» Røsten
i mit indre arbeidet nu med feberfart: Mottagel-seskomiteen —
mottagelseskomiteen — mottagelseskomiteen — — — Det lykkedes mig trods
alt at bevare et nogenlunde rolig utseende, idet jeg svarte ham, at det
glædet mig meget at gjøre hans bekjendtskap. Jeg fik ingen tid til at
anstille betragtninger over, hvorvidt han trodde mig eller ikke, for
han tok mig straks i besiddelse og begyndte et veritabelt krydsforhør.
Allerede hans første spørsmaal kjørte mig fast. «Hvorfor kom De med det
tog?» Jeg er sikker paa, jeg saa ut som et endevendt spørsmaalstegn, og
jeg søkte at forsikre ham om, at jeg ikke var i besiddelse av nøklen
til løsningen av det mysterium, men han vilde intetsomhelst høre,
avbrøt sig selv midt i en lang lekse om noget, jeg ikke forstod et ord
av og gjentok sit første spørsmaal. Men nu skedde der en forandring i
mit indre. Det evige «mottagelseskomiteen» syntes at ha avtat betydelig
i hurtighet, ja til den grad, at jeg til min forbauselse merket, at det
var ifærd med helt at stanse, hvilket det ogsaa gjorde like efter. Men
derfor holdt røsten ikke op med at arbeide. Den bare stavet sig ind og
slog over i en anden gate: «Stram — dig — op — Puss ta'n. Stram dig op.
Puss ta'n.» Det hadde likeledes en merkelig effekt paa mit ydre, og jeg
kunde føie, hvorledes jeg ogsaa nu begyndte at anta dimensioner. Jeg
kjendte, hvorledes farven, som forlot mig straks i begyndelsen, nu
begyndte at vende tilbake, og hvorledes det krampag-

tige, tak, jeg hele tiden hadde hat i kaffekoppen, litt efter litt
løsnedes, saa jeg atter kunde sætte den paa plads. «Stram dig op. Puss
ta'n. — Stram dig op. Puss ta'n.» Takten syntes alt at øke
foruroligende. Jeg bet tænderne sammen for ikke at la røsten komme til
orde. — «Stram dig op. Puss ta'n». Men virkningen av den forøkede takt
uteblev ikke. Det første resultat forelaa i et høflig: «Tør jeg by Dem
noget at spise?» Men det skulde jeg ikke ha gjort. Det forstod jeg
straks, ti her rørte jeg ved et ømt punkt. «Spise?» fræste han i en
tone, som om jeg hadde fornærmet ham dødelig, «jeg spiste klokken 5
imorges for at komme tidsnok paa stationen for at motta Dem, og saa kom
De til en anden station.» Jeg klappet i tankene den anden station paa
kindet, som hadde spart mig for dette møte paa et tidligere tidspunkt
og kunde ikke la være ogsaa at sende den et taknemmelig smil. Hadde jeg
nu været saa forsigtig at betro dette ømhetstegn som det forrige til
tankene, vilde jeg muligens ha undgaat næste overhaling. Men se — jeg
var uforsigtig nok til at avlevere min hyldest uten spor av forklædning
eller skjul i form av et bredt grin. Det var som at stikke en fyrstikke
i krudtet. «Tror De kanske,» sa han, «at det er morsomt at tørne ut
klokken 5 om morgenen for at gaa paa stationen og saa opdage, at man er
holdt for nar?» Nei, jeg maatte indrømme, at det var pokker saa
ubehagelig at staa op paa den tid av døgnet, men samtidig nedla jeg en
bestemt protest mot, at jeg personlig var skyld i hans forspildte
morgenarbeide. Jeg gjorde ham op-merksom paa, at jeg kun var en del av
et foredragsmaskineri, som var sat i gang mellem New York og
mellemsteder til San Francisco, og at det nyttet likesaa litet at
henvende sig til mig, som det vilde nytte at henvende sig til en propel
med forbigaaelse av maskinisten. Dette hadde en høist besynderlig
virkning, og jeg har endnu den dag i dag den opfatning, at resultatet
vilde blit yderst uhyggelig, hvis ikke omstændighetene hadde traadt
regulerende til. Han begyndte nemlig at vugge og rugge paa hodet, som
om han vilde prøve dets fæste til stilken, hvilket jeg i parentes
bemerket ikke syntes at være ganske uten grund, da dets dimensioner var
fænomenale og gjorde indtryk av at ha tiltat under vor samtale,
samtidig som han satte de svære kuglerunde øine i roterende bevægelse.
Saa hurtig for de rundt, at de gjorde indtryk av at være i hænderne paa
en usedvanlig dygtig jonglør, som forstod sit fag tilbunds. Som en smuk
finale paa disse ekvilibristiske øvelser ventet jeg nu blot, at han
skulde begynde at «lee paa øra». Saa interessert var jeg i at følge
utviklingen av denne sidste mulighet, at jeg ikke la merke til, at det
før omtalte tilfælde — som uten tvil forhindret en katastrofe —
pludselig

stod ved vort bord i form av min impressario. Dette frembragte en
hurtig og velgjørende forandring. Efter et par ryk stanset hodet og de
rullende øine heftet sig stivt paa den nyankomne. «Min sekretær.» Jeg
benyttet gjerne denne titel, som smakte mere av velstand og mindre av
kunst. Det hørtes vistnok mere som et rop av fryd end som en høitidelig
introduktion. De to herrer maalte hinanden. Nu, tænkte jeg, er min time
slagen, og jeg søkte under de krydsende blikke at trække mig ut av
bataljen. Men min manøvre blev desværre opdaget, mistydet og betragtet
som tegn til almindelig opbrud med den følge, at vi alle forlot
spisesalen. Det sidste jeg saa var den langhalsede kelner, som strakte
sin hals endnu længere. Han haabet vistnok til det sidste, at
forhandlingene skulde ha resultert i haandgripeligheter. Nu trodde jeg
den hellige grav vel forvart og nød allerede i tankene en færd i
frihet. Men min erfaring, — og røsten, som hadde gjenoptat det
taktfaste: mot-ta-gel-ses-ko-mi-te-en, burde ha sagt mig noget andet.
Men alle advarende røster til trods klynget jeg mig til haabet længst
mulig. Det vilde dog ikke si ret længe; ti idet vi bøiet av fra
spisesalen og ut i hallen, saa jeg der — ja hvem kan beskrive min
forfærdelse? mot-ta-gel-ses-ko-mi-te-en in corpore! Det var ikke til at
ta feil av, 25 mand: Lynende blikke, flagrende baand og rosetter.
Baandene gjorde et dypt indtryk paa mig. De syntes at staa ret ut i
veiret av lutter energi. Mulig nok, at mindet om «stationen, jeg ikke
var kommet til» hadde andel deri. Hvor er saa musikken? tænkte jeg,
idet jeg saa mig om, ti at en saa energisk komité vilde la en saadan
anledning undslippe sig uten at faa sin energi uttrykt i en hornsextet,
ansaa jeg ganske utelukket. Du fredens Melkisedek, hvor jeg maa ha set
dum ut i det øieblik, jeg stod og lyttet efter musikken, som ikke kom!
Men jeg blev snart revet ut av denne tilstand ved et okselignende brøl:
Mottagelseskomiteen. Det var min ven fra frokosten, som paa denne maate
slog den første bro mellem førnævnte institution og mig, — ak, hvor
skrøpelig den skulde bli! Han hadde tydeligvis disciplin i rækkene, ti
de strammet sig op. Jeg hilste. Efter at denne stive ceremoni var over
og lederen hadde trukket sig litt til side for at drøfte forskjellige
spørsmaal av vigtighet med min sekretær, blev jeg omringet og tat i
besiddelse av komiteens medlemmer, 25 ganger maatte jeg svare 25
rosetter, og guderne alene maa vite hvormange baand, paa det samme
spørsmaal: Hvorfor kom jeg til den station? Sandelig maatte jeg nu
betale, og det dyrt, fordi jeg kom til den station. Jeg begyndte at
angre paa, at jeg for et øieblik hadde næret ømmere følelser for den.
Nu ønsket jeg den dit pepperen grodde. Min fredelige ankomst, mit
herlige bad, min delvis behagelige frokost, —

alt skulde jeg nu svi for. At disse herrer trodde, at de hver eiet 1/25
del av mig, er jeg endnu i dette øieblik fuldt overbevist om. De
opførte en komplet indiansk krigsdans rundt mig og bibragte mig den
tro, at jeg snart skulde skalperes. Forgjæves søkte mine øine
assistanse hos min sekretær, men rosettene og baandene dannet en
ugjennemtrængelig mur, og mit haab døde hen. Skulde jeg faa hjælp,
maatte det bli i form av en deus ex machina; men det var litet
sandsynlig, som situationen forelaa. Men netop da skedde det utrolige
og de gamle ord om nøden størst og hjælpen nærmest fik ogsaa denne gang
ret. Som jeg holdt paa at fortvile, hørte jeg pludselig: Mine herrer —
kun et øieblik! Min redning viste sig dennegang i skikkelse av en
fotograf — Gud velsigne ham! — som hadde klatret op paa en søile og
indstillet sit apparat paa den forvirrede gruppe. I et nu var jeg glemt
for fotografen. De 25 ordnet sig i en malerisk stilling og kunde om
aftenen overraske mor og barna med fotografi av far i avisen. Jeg
priste den menneskelige forfængelighet i høie toner og snudde mig rundt
for at komme ut av denne bikube, da jeg til min skræk merket, at
«herskerblikket» hvilte paa mig. Han hadde sandsynligvis fulgt den hele
begivenhet fra, hvor han stod, men istedenfor at falde for den
fotografiske fusker hadde han ofret mig hele sin opmerksomhet og holdt
mig nu fast som i en skruestikke, hvor hans rullende organer dannet de
to klør. Jeg opgav fluktforsøket og nærmet mig min bøddel med
tilsynelatende ro, men jeg følte mig overbevist om, at min plan var
gjennemskuet. Imidlertid hadde fotografen avsluttet sit arbeide, og
litt efter litt samledes de 25 om sin leder, som kyllingene søker
hønen. Og hadde han hat vinger, er jeg sikker paa, at han hadde tat dem
alle til sig og git dem ly under disse. Men formanden var uten vinger,
og jeg nærer sterk tvil om, at han nogensinde vil faa nogen. Men han
tok dem saa nær til sig som mulig, og jeg følte mig pludselig
konfrontert med den samlede komité. 26 par øine syntes at se mig ret
ind i sjælen og stumt bebreide mig, at jeg ikke var kommet til den
station. Denne gloing blandet med en summen og skvaldren av hundreder
av mennesker rundt os hadde — sammen med den søvnløse nat — gjort mig
døsig. Jeg holdt allerede paa at indta en liten staaende lur, da jeg
med ett blir revet ut av denne dvale med et tordnende: Kaptein! —
Tiltalen, stemmen og taktfaste trin i stenflisene av nogen, som netop
passerte bak mig fik mine flygtende tanker til at indgaa forbindelse
med krigsmagten tillands. Jeg strammet mig op, slog hælene sammen, saa
det smaldt og kom til mig selv. Situationen var uforandret.
Komitémedlemmene hadde slaat halvkreds om sin formand og det tordnende:
Kaptein! var av denne slynget ut som en aapning av forhandlingene.
Efter

at det hadde lykkedes ham at purre mig ut, trak han et papir op av
lommen og forsøkte at sætte en lorgnet fast paa næsen, hvilket han
imidlertid hurtig opgav, da dette organ rimeligvis ikke i tidernes
morgen — jeg mener, da formanden for første gang lot sin tordenstemme
høre — blev formet til bruk for et saa delikat instrument. Han lot sig
dog ikke forbløffe. Med papiret i venstre og lorgnetten i høire haand
opnaadde han, efter en passende avstandsberegning at bringe indholdet i
synsfeltet. Han rømmet sig et par ganger — store talere pleier ofte at
gjøre det — og begyndte: Dagens program. For at være sikker paa, at jeg
fulgte med, mønstret han mig over lorgnetten. Mit uttryk maa ha været
tilfredsstillende, ti med et litet grynt, hvormed han sandsynligvis
vilde uttrykke sit behag, vendte han tilbake ti! teksten: 1. Komiteens
medlemmer møter frem klokken 6% præcis paa Nordre Banegaard for at
motta vor gjest kl. iy2. Avholdsforeningens hornmusik er engagert for
at spille «On the Swany River», naar toget bruser ind. «The Sons of
Norway», naar gjesten stiger ut. — Efterat ha læst punkt 1 sænket han
papir og lorgnet, saa først paa mig, som vilde han studere den
virkning, indholdet hadde gjort, — jeg burde visst ha knust en taare
eller to — og vendte sig derpaa om til sine kyllinger med disse ord:
«Men som I vet mine herrer, gik den del av programmet istykker. Vor
gjest kom ikke til den station.» De 25 slog øinene ned og tilkjendegav
derved sit mishag. — 2. Professoren — kaptein og professor! — møter kl.
10 paa Byuniversitetet, hvor han vil holde et litet foredrag for de
studerende. — «Nei jasaa vil han det?» Om sol og maane — og hele den
øvrige butik altsaa — var faldt ned mellem komiteens deltagere, kunde
det ikke fremkaldt større bestyrtelse end dette utrop, som kom fra mig
øjeblikkelig punkt 2 var avlevert. De saa paa hverandre, de saa paa mig
og de saa paa sin anfører. De gjorde indtryk av med ett slag pludselig
at være helt berøvet forstandens og talens bruk. Formanden var
tilsynelatende rolig, men det tok lang tid, inden han kunde faa
fremstammet: «Hvad mener De?» — «Jeg mener, sa jeg ganske rolig — nu
hadde jeg overtat herskerblikket, «at jeg ikke forlater dette hotel
idag, før jeg gaar til mit foredrag.» «Det skal vi bli to om,» svarte
han. «Vet De ikke, at De idag helt er i vore hænder?» Jeg gjorde ham
opmerksom paa, at jeg ikke hadde anelse om det. «Desuten», la jeg til,
«overlater jeg aldrig mit dyrebare jeg i andre hænder end mine egne.»
«Ja men Deres impressario,» sa han, «har latt os forstaa, at vi kan
disponere over Dem og arrangere alt efter vort ønske». «Det gjør mig
meget ondt,» svarte jeg, «hvis min sekretær har tat sig friheter, han
ingen ret har til. Jeg har forpligtet mig til at holde foredrag her og
der til fastsatte tider, og dermed basta.» — Der opstod en forfærde-

lig forvirring blandt de besløifede, og saken blev ivrig diskutert.
Formanden var ogsaa kommet saa rent ut av konceptene, at han nedlot
sig, — ganske som en menig, — til at delta i denne diskussion. Da de
syntes at ha opnaadd enighet, vendte den store mand sig atter om til
mig — dog kanske ikke fuldt saa stor nu — og sa med en noget moderert
stemme: «Kan De da ikke gjøre os den tjeneste at gaa op paa
universitetet om bare for et øieblik, saa vi ikke skuffer de mange
mennesker.» Hertil svarte jeg et bestemt og avgjort nei — hverken at
det bedrøvet mig eller noget andet som jeg ikke vilde ha ment. Dette
kan vel forekomme mange som en brutal optræden av mig. Men jeg kjendte
komedien nu efter to maaneders optræden og kunde min rolle paa
fingrene. Jeg visste saa sikkert som amen i kirken, at firte jeg, var
jeg solgt. Hvor ofte hadde det ikke hændt, før jeg vandt min surtkjøpte
erfaring, at jeg i min uvidenhet og lyst til at gjøre vel, mottok en av
disse tusinder sideindbydelser, hvor man av søtladne mennesker blir
gjort opmerksom paa, at der intet fordres av en. Nei da, disse unge
mennesker er kommet sammen der for at se og hylde og absolut intet
andet. Naar man saa i al godtroenhet kom op til stedet, hvor
«hyldesten» skulde foregaa, blev man møtt av en eller anden rektor,
bestyrer eller forstander, og gjort opmerksom paa, at der var fuldt hus
— hver eneste plads optat, og man imøtesaa mit foredrag med spænding.
Denne mand var i god tro, det forstod jeg straks, men tat ved næsen av
den meget omtalte komité, som igjen sandsynligvis hadde været fyldt med
gyldne løfter av min impressario. Dette ansees ikke for at være
ukorrekt, — tvertom, det heter, at man er «smart», og er man ikke
smart, blir man selv tat ved næsen. Moral: Bedrag, for at du ikke skal
bedrages. Det kunde ikke nytte at begynde at ræsonnere med denne mand,
som jeg forstod var likesaa meget ført bak lyset som jeg selv. Det var
kun en ting at gjøre, lire av foredraget. Paa denne maate kunde jeg gi
op til 3 foredrag om dagen, og det var formeget. Derfor var det jeg saa
bestemt maatte avslaa at gaa med paa punkt 2. Punkt 3. Taleren strammet
sig op, da han begyndte paa dette, men til sin fordums høide naadde han
ikke: «Professoren spiser lunch kl. 1 i «For-retningsklubben», hvor der
er 500 mennesker tilstede.» Han saa atter ned paa mig, de 25 gjorde det
samme. Mit svar var ganske stygt, men husk paa, at jeg var overtræt og
sliten og bragt helt ut av humør ved denne «tagen i besiddelse» av min
person, som var jeg en dressert puddel. «Jeg takker saa meget for
indbydelsen, som jeg først nu har anledning til at avslaa. Hadde De
sendt mig indbydelsen paa et tidligere tidspunkt, vilde De ogsaa faat
mit avslag tidligere og kunnet arrangere Dem derefter.» Der blev stor
bevægelse efter dette avslag og sløifene bevæget sig som i storm.

— Nu maa ingen for et øieblik tro, at dette var en sammenkomst, hvor
man vilde hædre en mand for hans arbeide. Langt derfra. Det var
utelukkende et businessforetagende, hvor gjesten ved et foredrag skulde
underholde sine verter. Maaltidet foregaar i hui og hast, og man rækker
knapt at faa den sidste bit ned, før man blir «called on». Naar man har
deltat i 60 saadanne maaltider, som jeg hadde gjort til denne tid,
maatte man være et lam for at delta i det 61de. Dermed var punkt 3 ute
av sagaen, og vi gik over til 4. Det lød paa en eftermiddagsmottagelse
paa en skole, hvor jeg skulde forlyste ungdommen. Det led samme død som
de øvrige. Foredraget skulde være kl. 8, og man hadde mottat en
indbydelse til middag for mig hos hr. Hansen kl. y28. — Aner dere, som
læser dette, hvad det vil si, dag efter dag, maaned efter maaned hver
aften en halv time, før man skal begynde et foredrag, som varer i 1 y2
time, at indta et maaltid, fedt og rikt, paa 15 minutter? Jeg vet, hvad
det vil si, og min mave endnu bedre, saa hr. Hansens elskværdige
indbydelse blev avslaat. — Efter foredraget hadde man arrangert en
souper et eller andet sted, og der kom jeg da, men stemningen var ikke
overdrevent høi.

Naar jeg har gaat saa nøie ind paa dette, som jeg har, da er grunden
den, at jeg ønsker at bibringe folk forstaaelsen av, at en
foredragsreise ikke er det samme som en fornøjelsestur, men en reise
fuld av anstrengelser og slit og utbyttet surt fortjent. Min
foredragsturne i Amerika varte et halvt aar, og jeg holdt i den tid
omkring 160 foredrag, foruten et utal biforedrag paa universiteter og
skoler.

Under mit ophold paa vestkysten fremsatte en formaaende person idéen om
at bringe «Fram» gjennem Panamakanalen istedenfor at seile rundt. Idéen
tiltalte mig overordentlig. Jeg hadde altid hat mot reisen rundt
Hornet. Skal man gaa frisk og oplagt til en 5-aarig drift i isen, bør
man ikke paa forhaand trættes av maanedslang sjøreise, saafremt det kan
undgaaes.

Kort tid efter fik jeg meddelelse om, at hvis fartøiet kunde være i
Colon 1. oktober 1913, kunde jeg gjøre regning paa, at faa det gjennem
Kanalen umiddelbart efter. Man gjorde mig uttrykkelig opmerksom paa, at
man intet ansvar kunde overta. Nu har jeg aldrig været nogen
hasardspiller, men denne idé var saa lokkende og fristende, at jeg
vovet mig ut paa skraaplanet. Jeg sendte telegram til «Fram»s fører,
kaptein Nilsen, og bad ham at være i Colon 1. oktober. Den 4. oktober
ankret «Fram» op utenfor nævnte sted ført av løitnant Doxrud, som
vikarierte for kaptein Nilsen, der dengang hadde ferie og var hjemme. I
2J4 maaned laa «Fram» her og ventet paa anledning til at komme igjennem
og led

uendelig megen skade i den sterke varme. Den 10. december mottok jeg
telegram fra kaptein Nilsen, som igjen var gaat ombord i «Fram», at
utsigtene til at komme igjennem var haabløse. Jeg sendte straks ved
mottagelsen av dette, ordre til at avgaa for San Francisco via
Maggelhan-strædet hurtigst mulig og at stoppe ved Punta Arenas for
nærmere ordre.

«Fram» avgik den 16. december 1913 fra Colon. Nu var imidlertid tiden
temmelig knap. Skulde vi række op i isen næste aar, maatte vi avgaa fra
San Francisco senest i juni maaned og «Fram» maatte derfor være fremme
til nævnte sted senest i mai. Nu hadde «Fram» aldrig ud-merket sig som
nogen hurtig seiler, og jeg ansaa det tvilsomt, at den kunde række frem
itide. Jeg satte mig derfor telegrafisk i forbindelse med en masse
skibsmæglerfirmaer og hadde den tilfredsstillelse efter en tids forløp
at faa engagert taugbaat, som skulde slæpe «Fram» fra Punta Arenas til
Frisco. Paa den maate, opgjorde jeg mit bestik, skal vi greie det.

Men «Fram» hadde større avdrift denne gang, end jeg regnet med. Den 26.
mars 1914 mottok jeg telegram fra kaptein Nilsen, at han hadde maattet
søke ind til Montevideo, da fartøiet var saa begrodd, at det ikke
seilet sin egen længde i vakten. — Dette slog en strek over mine
planer. At række Frisco nu med «Fram» i mai hadde Iikesaa store — eller
kanske jeg heller skulde si smaa — chancer, som at naa toppen av
Aconcagua med nævnte fartøi. Det var min tunge pligt, som det heter, at
gi ordre til at rengjøre fartøiet og komme hjem hurtigst. Nu var der
ingen anden utvei igjen end gjennem Nordostpassagen.

Under «Fram»s ophold i Buenos Aires, hvorhen den gik fra Montevideo,
kunde jeg atter takke min skjæbne, at jeg hadde en ven i Don Pedro.
Uten hans indflydelse og hjælp vilde sandsynligvis «Fram» endnu opholdt
sig i de argentinske farvande.

Den 6. april var «Fram» paany istand til at begi sig avsted — tiptop
rustet som den altid var, naar den forlot Buenos Aires — og ankom til
Horten den 16. juli 1914. — Her avmønstredes alle mand og reiste hjem.
Nu var det min plan at faa fartøiet oppudset og efterset og snarest
mulig sætte kurs mot nord langs Sibiriens nordkyst gjennem NO passagen
og derfra ind i drivisen. Men heller ikke denne gang skulde det lykkes.
Krigen brøt ut og satte en foreløbig stopper for mit arbeide.

Da den norske statskasse ved krigens begyndelse syntes at være paa
lawandsmerke, fandt jeg det at være min pligt at renoncere paa det
bidrag som staten hadde bevilget til min færd — kr. 200 000. Jeg hadde
dengang en konferance med statsministeren, og han uttalte som sin
mening,

at det nævnte beløp, slik som omstændighetene var, vilde spille en ikke
ubetydelig rolle. Jeg nævner dette, da jo forholdene senerehen
forandret sig ganske.

I august—september blev «Fram» under Wistings tilsyn losset, og ved
elskværdig imøtekommenhet fra marinens side fik jeg tilladelse til at
lagre alt — saavel proviant som utstyr — i de derværende depoter. I de
4 aar som nu fulgte hadde Wisting tilsyn med alle disse saker, og ham
har jeg at takke for at hele dette kostbare utstyr blev reddet. Tidens
tand med sine drabanter møl og rust vilde ellers snart ha beseglet dets
skjæbne. Derpaa blev fartøiet avrigget og oplagt. Paa hjemreisen fra
Argentina hadde man opdaget raattenhet paa flere steder. Ved nærmere
undersøkelse, som nu blev foretat, viste det sig desværre, at denne
sygdom allerede hadde gaat herjende over større dele av det prægtige
skib. Det var da intet andet at gjøre end at hugge ut for at skaffe den
legale luft adgang. «Fram» var jo saa solid bygget, at den var som et
stykke hel ved. Dette hadde selvfølgelig sin store fordel, men hindret
den nødvendige luft fra at trænge ind. Det var sørgelig at se, eftersom
man fjernet de ydre klædninger, hvor angrepet fartøiet var i det indre.
Selv de, som intet begrep har om et fartøis bygning, vil nogenlunde
kunne danne sig en mening om skadens størrelse, naar jeg nævner, at man
efter et overslag fandt, at istandsættelsen av skroget alene vilde
komme paa omkring 150 000 kr. Og det var endnu i de dage, da vi fik et
snes egg for den latterlige pris av 2 kroner!

Det saa sandelig mørkt ut for færden nu. Dens kasse var, som mange
andre hjemlige kasser paa det tidspunkt, av en saadan beskaffenhet, at
man godt kunde kalde den en tomkasse. Mine egne midler vilde ikke paa
langt nær strække til de mange og svære utgifter, som nu vilde paaløpe
for at faa det hele foretagende paa fote igjen. Tanken om privat
assistanse opgav jeg som haabløs.

Nu stod jeg ganske net i det. Da kom den ulyksalige krig mig tilhjælp.
Den norske skibsfart skjøt iveiret som aldrig tilforn og jeg blev —
skibsreder! Jeg satte det meste av hvad jeg hadde i skibspapirer og
kunde allerede i 1916 trække mig ut med fordoblet kapital. Jeg hadde
fastsat mig, at naar jeg hadde naadd den kapital, som jeg mente
tilstrækkelig til at bekoste det hele foretagende, vilde jeg trække mig
ut. Det jeg nu straks gjorde var at faa istand en førsteklasses
besigtigelse av «Fram». Med første klasses besigtigelse mener jeg en
besigtigelse foretat av folk, som var sin opgave voksen. Det hænder
desværre altfor ofte, at uerfarne folk blir sat til saadant arbeide og
resultatet blir derefter. De mænd, som jeg overdrog dette arbeide i
1916 kom allerede da til det

resultat, at det vilde falde saa kostbart at la fartøiet reparere, at
man med større fordel vilde kunne bygge et nyt. Raattenheten hadde
bredt sig med voldsom fart siden hjemkomsten i 1914, og man kunde nu ta
haanden fuld av raatten muld ut av tømmeret. «Fram» var ikke stort mere
end et vrak paa den tid. Og dog hændte det utrolige, at en ny
besigtigelse i 1917 kom til det resultat, at fartøiet ikke var saa rent
medtat, som folk sa, og at man med en væske — Gud vet hvad slags! —
letvindt kunde hindre raattenheten fra at bre sig. O sancta
simplicitas! Jeg kommer senere tilbake til denne del av «Fram»s
historie.

Krigen hadde nu varet i 1 y2 aar, og jeg hadde ingen garanti for, at
den ikke kunde komme til at vare meget, meget længer. Skulde jeg vente
paa avslutningen, følte jeg ved mig selv, at jeg kunde komme til at
vente bort mine bedste aar, og det stemte ikke med mine planer. Noget
andet jeg ogsaa hadde øinene oppe for var, at prisene paa alt, som
allerede nu var foruroligende høie, vilde stige med fænomenal fart og
umuliggjøre mit foretagende, selv om jeg hadde øket min formue
firedobbelt. Altsaa: Friskt mot, Antonius, og mot maalet for 5te gang!

Jeg henvendte mig nu da straks til vor bekjendte baatbygger Chr. Jensen
og spurte ham, om han kunde paata sig at konstruere og bygge et fartøi,
som hadde cirklens form, saavel i længde som i bredde, samt gi mig et
nogenlunde overslag over de dermed forbundne utgifter. Den første del
av denne opgave løste Jensen til min fulde tilfredshet, idet han nogen
dager efter leverte mig tegningen til fartøiet, som det nu er, og
paatok sig at bygge det for mig. Men den anden del — utgiftsoverslaget
— turde han ikke indlate sig paa. Vi opstilte da sammen — efter de
dages materialpriser — et overslag, og kom til det resultat, at man nok
vel skulde knipe sig gjennem med kr. 300 000. Kontrakt blev opsat og
vaaren 1916 straktes «Maud»s kjøl. Jensen mente, han skulde bygge
fartøiet paa et aar, og det greiet han trods de mange vanskeligheter;
men utgiftsoverslaget — som vi sammen hadde avfattet — viste sig som
alle av samme slag, allerede paa et tidlig stadium ikke at ha tat de
tilbørlige hensyn til vore beregninger. Stakkars Jensen — jeg har endnu
vondt av ham, ti dette overslaget vort gav ham mange graa haar. Men det
var sandelig ikke godt at være Jensen i de dager (at være mig var endnu
værre); ti alle, der eide et stykke træ, stort nok til at gaa i skuten,
gjorde sit bedste for at flaa ham. Jeg er ikke saa sikker paa, at vore
overslag vilde lidt en saa sørgelig fiasko, som de gjorde, hvis Jensen
hadde brukt straamand ved indkjøp av materialer. Men det gjorde han
ikke. Han ansaa foretagendet for en landsgavnlig affære, og mente der-

for, at alle vilde støtte det ved rimelige priser og anvende de ublu
fortjenester paa mere lukrative foretagender. Men heri tok han ganske
feil og fik hurtig føie, at den fædrelandske aand maatte søkes
andetsteds.

Jeg kan ikke nævne alle de kvalme eksempler av denne art, men skal
indskrænke mig til et av de mange. Det var en mandag morgen, Jensen kom
optil mig paa mit kontor i Kristiania. Han var dennegang saa merkbart
ophidset, at jeg spurte ham, hvad var hændt. «Er det ikke frygtelig,»
sa han. «Lørdag forhandlet jeg med en mand om et parti materialer, som
han da forlangte 3 kroner kubikfoten for. Da jeg fandt denne pris
urimelig høi, sa jeg, at jeg skulde komme tilbake paa mandag. Jeg vilde
nemlig først gjerne snakke med Dem. Imidlertid tok jeg mig er, trip op
til ham i formiddag, straks jeg kom til byen, og da forlangte han — 6
kroner pr. kubikfot.» — Det viste sig nemlig, at vedkommende hadde faat
greie paa, hvad materialene skulde benyttes til, og at vi maatte ha
dem. Inden Jensen hadde fuldført sit bygverk, tror jeg ikke han hadde
fuldt saa høie tanker om de manges fædrelandske sindelag.

Det var paa Volden i Asker, at «Maud» blev bygget, og et omhyggeligere,
dygtigere og mere samvittighetsfuldt arbeide er ikke utført i norsk
skibsbyggerkunst. Den har gjort sine saker fortrinlig hittil, og naar
den ikke sit maal, er det ikke dens skyld. Fartøiets historie fra den
dag, kjølen blev strukket, til det gik paa vandet, er der ingen, der
kan skrive bedre end bygmesteren selv, og jeg overlater derfor det
kapitel til ham.

Efterat jeg saaledes hadde faat dette maskineri igang og overlatt
driften derav til den dygtigste mand, jeg kunde finde, begyndte jeg at
vende mine øine i andre retninger: proviant og utstyr. Min erfaring sa
mig straks, at det vilde være haabløst, ja nær sagt umulig, at
proviantere hjemme. Prisene var alt steget til en foruroligende høide
og endnu høiere vilde de gaa. Desuten var jeg høist skuffet over den
hermetik, jeg hadde proviantert «Fram» med sidste gang. Det var i 1912.
Skjønt den kom fra en av landets mest ansete fabrikker — ja, jeg tar
vel ikke meget feil, naar jeg sier den eneste ansete, — en fabrik, som
hadde levert hermetik til alle norske polarekspeditioner og vistnok
ogsaa til mange utenlandske, en fabrik, som hadde staat i direkte
forbindelse med vor mest ansete autoritet i konservering av
næringsmidler — professor Torup — og som følge derav opnaadd det
overordentlige fortjenstfulde resultat at fremstille en absolut holdbar
hermetik, — skjønt alt dette var tilfældet, saa var det før omtalte
parti av en saadan beskaffenhet, at det trodser enhver beskrivelse.
Kasse paa kasse med raatten hermetik

blev kastet i sjøen. Skulde vi gaat ind i isen med den proviant, er en
ting absolut sikker, og det er, at vi aldrig var kommet ut igjen. — Det
var heller ikke at tænke paa at faa proviant fra nogen av de
krigførende land. Min eneste utvei var Amerika. Nu kjendte jeg meget
litet til den amerikanske hermetikindustri og hadde aldrig anvendt
amerikansk hermetik paa nogen av mine tidligere reiser. Jeg kunde
mindes, at der hadde været en ordentlig opvask i de store
kjøtkonserveringsfabrikker i Chicago for endel aar tilbake, men paa
hvilket nivaa de nu stod, det visste jeg ikke. Nogen sa, de var verdens
bedste fabrikker, andre mente, at man ikke kunde stole paa dem. Da
dette var en saa vigtig sak, ja en livssak, for det hele foretagende,
bestemte jeg mig til ikke at stole paa andres meninger, men reise over
og opgjøre mig en selv. Nu hadde jeg gjennem professor Torup faat et
ganske godt begrep om, hvad der forlangtes av en vare for at være
holdbar, og med den viden og nogen gode raad satte jeg kurs for Chicago
høsten 1916.

I Chicago hadde vi dengang som norsk konsul F. Herman Gade, en mand,
som alle de av hans landsmænd, der har været saa heldig stillet at
komme i berøring med ham, omtaler i de mest begeistrede ut-tryk.
Personlig hadde jeg den glæde, ikke alene at kjende ham, men ogsaa at
regne ham som min bedste ven. Ved hans elskværdighet og indflydelse kom
jeg øieblikkelig i forbindelse med de rette folk og kunde ta fat paa
mit arbeide like efter min ankomst. Jeg kan forsikre dem, der ikke har
kjendskap til forholdene, at det ikke er let at klare sig og finde frem
til de rette steder, hvis man ingen assistanse har. Har man saa dertil
assistanse av en mand, hvis blotte tilsynekomst fremkalder glæde og
overstrømmende elskværdighet, hvor han viser sig, ja da blir den hele
affære bare en fornøjelse. Og saaledes blev mit provianteringsophold i
Chicago en eneste fest. Men vi hang i og arbeidet sent og tidlig. Snart
var der konferancer paa konsulatet og snart i fabrikkene. Jeg besøkte
med Gade alle de største hermetikfabrikker og besaa dem grundig fra
nederst til øverst. Jeg hadde sammenkomster med chefer,
laboratorie-bestyrere og arbeidsformænd paa alle disse steder. Jeg
drøftet min sak med dem, forhørte mig nøie om deres arbeidsmetoder og
deres aarelange erfaringer og smakte paa mat nok til at underholde en
ganske talrik familie for længere tid. Det var sandelig vanskelig at
vælge, saa fuldkomne syntes flere av disse fabrikker at være. Det var
dog en av dem, som jeg syntes i grundighet og paalidelighet vandt
prisen, og jeg bestemte mig for den. Og jeg gjorde ret. Nu har vi snart
i et helt aar levet paa hermetik fra denne fabrik, og endnu har vi ikke
kastet en eneste boks overbord

som uspiselig. Det er en fin rekord, og jeg vil anbefale den norske
fabrik, som i 1912 utstyrte «Fram»-ekspeditionen, at ta sig det ad
notam.

Hermed var der sørget for den vigtigste del av vor proviant —
hermetikken. Tilbake stod kolonialvarer, og det er ingen liten affære,
naar det gjælder 5 aar. Min forbindelse med det store kolonialfirma,
som Gade skaffet mig, blev ogsaa til udelt gavn for færden. Jeg tror,
det vil interessere saa mange at vite, hvorledes dette arbeide
utførtes,'at jeg i korthet skal omtale det. I motsætning til mine
tidligere provianteringer, hvor jeg altid selv maatte tænke mig om,
finde ut, og nedskrive, hvad jeg fandt nødvendig at ta med, hadde jeg
her listen helt færdig og behøvet blot at stryke, hvad jeg ikke vilde
ha. Listen bestod i en katalog fra vedkommende firma, hvor alle dets
varer var opført i alfabetisk orden. Naar jeg sier alle dets varer, da
er det ensbetydende med alt, hvad verden producerer av kolonialvarer.
Jeg hadde saaledes kun at sætte mig ned og understreke alle de sorter,
jeg ønsket, og naar jeg det hadde gjort, saa beregne, hvormeget jeg
ønsket. Efterat jeg hadde besørget dette, begyndte jeg samarbeide med
en av firmaets chefer. Vi tok listen for os og gjennemgik nøie hver
post. Dernæst bragtes os prøver av alle disse 1000 og 1 ting, som blev
tilberedt og servert mig der paa stedet. Jeg husker ikke, hvor mange
forskjellige sorter kaffe og the, jeg drak en eftermiddag, — men det
var mange. Jeg klarte mig dog forholdsvis bra fra det. Værre gik det
med Gade, som skulde hjælpe mig at smake paa det utal av syltede
frugter, som forefandtes: Han maatte kjøre hjem og gaa tilsengs udygtig
til at arbeide, i den branche ialfald, for lang tid fremover. Paa denne
maate fik jeg en variation i varer, som jeg ellers ikke kunde ha
opnaadd. At glemme var ogsaa en umulighet, da alt stod i katalogen. Jeg
maa gjenta, hvad jeg før sa om hermetikken, at vi nu har brukt av disse
saker i et aar uten at finde noget, som ikke fuldt ut fyldte de krav,
jeg dengang stillet. Dertil kommer, at alt er saa fornuftig og praktisk
pakket, at man næsten kvier sig for at brække det op. Av utstyr
bestilte jeg ogsaa en stor mængde som: seilduk, olje, taug-verk, sko,
klær og lignende. Kort sagt, ekspeditionen blev helt utstyrt derover.

I mars 1917 kom jeg hjem og trodde alt i den fortrinligste gjænge. Da
kommer pludselig Amerikas indtræden i krigen og dermed eksportforbud
for alt. Atter var jeg sat tilvægs. Men nu var der ikke tid til at
nøie. Skulde ekspeditionen komme avsted i 1918, maatte steamen op.
Først skrev jeg til konsul Gade og bad ham gjøre alt, hvad han kunde
for at faa de bestilte partier frigit og sendt hurtigst. I bedre hænder

19Nordostpassagen.

kunde jeg ikke betro denne affære. Senere optok hans yngre brødre
d'herrer John A. Gade og Horace U. Gade, begge tilhørende den
amerikanske marineattaches stab, saken, og det gav den et mægtig
fremstøt. Da saa professor Nansen samme sommer kom over til Washington,
tok han sig ogsaa av den, og de sidste vanskeligheter blev ryddet av
veien. I mai 1918 kom den sidste sending fra Amerika netop tidsnok til
at komme ombord og bli skikkelig stuvet unda. Det var Den Norske
Amerikalinjes skiber, som bragte alt dette hjem og uten godtgjørelse.
For denne store og elskværdige imøtekommenhet kan jeg ikke noksom takke
dens direktion. Den orden og omhu, med hvilken disse forsendelser blev
gjort, taler høit til selskapets pris. Av de mange tusen kolli, hvorav
en mængde var ganske smaa, kom der kun et eneste et bort, og det var en
nøkkelost, som rottene hadde spist.

Imidlertid hadde bygningen av fartøiet gaat meget tilfredsstillende
fremover. Ved siden av Jensen, som bygget det, stod min tillidsmand
kaptein Just Schrader. Han hadde tidligere tilset arbeidet ombord i
«Fram», og jeg visste, at hvor han tilsaa noget, der blir det godt.
Schrader var en gammel sjømand — en av de dygtigste, vort land har hat
— og mange og gode var de raad, han kunde gi Jensen i hans arbeide.

Da den sidste besigtigelse av «Fram», jeg lot foreta, kom til det
resultat, at det ikke lønnet sig at sætte fartøiet istand, faldt det
mig ind, at det var synd at la alle de overordentlig værdifulde
gjenstande som master, rig og meget andet ligge paa Horten og gaa sin
undergang imøte. Jeg indsendte derfor et andragende til regjeringen om
at maatte faa tillatelse til at ta, hvad jeg kunde bruke av disse saker
og anvende dem ombord i det nye fartøi. Kort tid efter fik jeg
meddelelse om, at mit andragende var indvilget, og Jensen gav sig
straks ifærd med at bringe fra Horten til Volden, hvad der kunde
benyttes.

Men dette var signal ti! kamp! Aar var gaat siden «Fram» kom hjem og la
op, aar var gaat, siden det blev bekjendtgjort, at tidens tand holdt
paa at spille sit vanlige puds med den, og næsten et aar var gaat,
efterat beslutningen om at bygge et nyt fartøi var offentliggjort, men
ikke en ofret gamle «Fram» en tanke. Og jeg gaar saa langt, at jeg
sier, at neppe en nogensinde vilde ofret den en tanke, hvis ikke denne
tilladelse til at nyttiggjøre, hvad der ellers ufeilbarlig vilde gaa
tilgrunde, var fremkommet. Men den kom, og resultatet uteblev ikke. Det
var en kvindelig røst, som først lot sig høre og slog til lyd for det
brutale ved at berøve «Fram», hvad dens var. Jeg var borte, da dette
spektakel begyndte, men Jensen hadde i aapen ærlighet tat til orde og
forsikret om, at det var

langt bedre at ta, hvad endnu kunde faaes anvendelse for fra «Fram» til
nybygningen, istedenfor ogsaa at la det raatne. Kvindens røst blev
hørt, og det var ikke faa gamle sjøfolk, hun fik mønstret. De holdt
møter

og dannet komiteer. ««Fram» skulde bevares.»--— Ærede dame

og alle dere, hvis sind hun fik til at dirre som den bekjendte
violinstreng, alle dere, som slog følge med hende, — ingen skulde med
større glæde end mig ydet sin skjærv til frelse og opbevaring av vort
stolteste fartøi. — Fridtjof Nansens og Otto Sverdrups «Fram» — det
fartøi, som altid — fra ungdommen av — hadde staat for mig i daadens og
eventyrets fagreste skjær, det fartøi, som senere ydet mig personlig en
saa værdifuld assistanse i min egen forskning, — jeg gjentar, ingen
skulde gladere git sin skjærv, ingen med stoltere følelse set, at
nationen hadde tat sig av og bevart skibet som et minde om, hvad det
hadde utført. — Men hvorfor kom dere ikke i tide? Hvorfor traadte dere
ikke frem øieblikkelig, da dere hørte, at det var fare paafærde, og at
skibet var ifærd med at raatne op? Hvorfor lot dere det gaa aar og
skaden gripe slik om sig, at enhver utbedring var haabløs? Jeg vet nok,
at dere hadde begeistrede sammenkomster, hvor den ene hidset den anden
op med tom — aa saa uendelig tom — fædrelands-følelse, og hvor dere
dannet komitéer, som skulde arbeide baade for dette og hint. Dere
dannet jo ogsaa en komité, som reiste ned og besigtiget det kjære,
gamle fartøi. Hvem komiteen bestod av, aner jeg ikke den dag idag. Jeg
har ret til at slutte, efter det resultat de kom til, at de neppe var
opgaven voksen. Ved at sprøite ind en eller anden væske vilde de herrer
stoppe tørraattenheten, som nu hadde grepet saaledes om sig, at man med
den blotte haand kunde forsyne sig med næver fulde av skrogets mest
vitale deler. Ja, dette blev mig fortalt, og jeg saa det til og med paa
tryk, da jeg kom hjem. Jeg var optat med et saa alvorlig arbeide i de
dager, at jeg ikke hadde tid til at fortælle den gode dame og hendes
følgesvende hvad jeg mente.

Den 7. juni 1917 gik fartøiet av stabelen og fik med H. M. Dronningens
tilladelse navnet «Maud». Stabelavløpningen var særdeles vellykket.
«Maud» nølte ikke, da hun først blev git fri. Let og kvik, som hun
ogsaa altid senere har vist sig, gled hun ut — tok vandet og vendte
næsen mot nord. Det var en deilig varm dag. — Det nyutsprungne løv
hadde netop naadd det stadium i utviklingen, som betegner vaarens
overgang til sommer, og himlen stod høi og klar uten en sky. De
nærmest-boende hadde indfundet sig for at se avløpningen, og Volden laa
flagsmykket til ære for sit mesterverk. Det var helt igjennem en stille
rolig affære uten musik og salut — ja til og med uten taler, champagne
og tele-

grammer. For arbeiderne var der arrangert en liten og meget enkel fest
— dagens eneste.

Dagen derpaa begyndte igjen det gamle arbeide. Nu skulde al
inden-bordsindredning utføres, mastene skulde indsættes og riggen og
det vigtigste av alt, maskinen, monteres. Denne var en 240 HK.
Bolindermotor, som nu stod indpakket i svære kasser i et vareskur paa
Vippetangen. «Fram»s gamle maskinist Knut Sundbeck var den, som skulde
overta behandlingen av og tilsynet med den i aarene, som kom, og jeg
hadde derfor underrettet ham om, at jeg gjerne vilde ha ham med fra
første øieblik, saa han kunde faa sit motorrum efter ønske. Jeg kjendte
Sundbeck saa godt fra forrige færd, at jeg visste, at der, hvor han
var, der vilde alt bli — ikke alene saa godt, som det kunde bli, men
endog meget bedre. Jeg hadde lært ham at kjende som en mand, saa grei
og praktisk, saa indsigtsfuld og paalidelig, saa dygtig og interessert
i sit arbeide, at jeg med roligste samvittighet kunde overlate de svære
kasser paa Vippetangen til ham og la ham sørge for at faa en motor av
dem og installere den paa bedste vis.

Fartøiet blev buksert op til Kristiania like efter avløpningen, tok
kassene ombord og gik tilbake til sin gamle plads. Nogen faa dager
derefter indfandt Sundbeck sig og traadte straks i ekspeditionens
tjeneste. Sammen med en av Bolinders montører monterte han nu paa 5
uker det værdifulde maskineri og omdannet «Maud» saa smaat fra en
uselvstændig bolle til et hurtiggaaende motorfartøi. Men helt at gaa
paa egne ben lærte «Maud» ikke før 8. november, da vi efter et længere
ophold ved Akers Verksted hadde faat alle rørledningene i orden og
propellen paasat. Dagen før kom min gamle fælle fra «Gjøa» og «Fram» —
Helmer Hanssen — ombord og tiltraadte tjenesten. Han var egentlig
engagerf som lste styrmand, men jeg fandt, at jeg ikke kunde paaskjønne
min trofaste reisekamerat hans mange og værdifulde tjenester bedre end
ved at ut-nævne ham til fører av «Maud», hvilket jeg derfor gjorde kort
tid efter. Wisting, som oprindelig var ansat som 2den styrmand, rykket
samtidig op til lste, en forfremmelse, som ogsaa glædet mig meget at
foreta, ti en troere og dygtigere ledsager kunde jeg ikke faa.
Seilmaker Rønne — den evigglade kobbersmed — som ogsaa var en av
gamlekarerne, skulde atter være med, og han indfandt sig likeledes til
prøvefarten. Saaledes hadde jeg 4 av mine gamle karer med, og det
gjorde det rent hjemlig. Desuten var det kun lodsen, direktøren for
Bolinder og en av mine brødre. Prøvefarten forløp udmerket. Vi gjorde
en liten snartur ut i fjorden, maalte farten og saa efter, at alt var
iorden og gik tilbake til verkstedet for at

ligge søndagen over der. Mandag satte vi kurs for Horten, hvor vi
opholdt os i omkring 14 dager for at ta ombord de gamle «Fram»-tanker,
som skulde benyttes til solarolje. Hvad vi forøvrig hadde bruk for av
«Fram»s efterladenskaper tok vi med os. Jeg gjorde samme erfaring denne
gang som ved tidligere anledninger, naar jeg har hat forbindelse med
Karl Johansværns verft — den mest imøtekommende elskværdighet og
tjenst-villighet. Til verftets nuværende leder, kommandørkaptein Chr.
Blom, vil jeg altid staa i dyp taknemmelighetsgjæld.

Efter opholdet her gik «Maud» tilbake til Volden for at gjennemgaa den
sidste puds og pleie og derfra videre til Kristiania, hvor den ankom i
midten av december. Her gik den til ankers under Akershus og begyndte —
sin første overvintring! — I denne deltok Hanssen, Wisting og Sundbeck
og høstet mange og gode erfaringer for den senere reise. I særdeleshet
fik de anledning til at lære fartøiet at kjende og rette paa meget, som
ellers kunde skaffet os uleilighet senere. Vi var i denne vinter
gjester paa Kristiania havn, og vore verter: havnekontoret og
havnepolitiet behandlet os med utsøkt opmerksomhet. Jeg sender dem min
hjerteligste tak for gjestfriheten.

Utover vaaren samledes de forskjellige deltagere i følgende orden:
Tessem, Sverdrup, Tønnesen, Knudsen og Rønne. Nu begyndte en travel
tid, og her viste «Maud»-guttene, at de kunde arbeide. Paa en — sier og
skriver en — maaned blev al olje, utstyr og proviant tat ombord og
stuet bort saaledes, at man hadde den mængde, man skulde bruke for et
aar, stuet for sig selv og slåp at røre ved den øvrige proviant, som
var ordnet for de næste 4 aar. For 5 aar i det hele. Jeg vet ikke, om
dette arbeide er en rekord, men at det var godt gjort, det vet jeg. Jeg
gad vite, om nogen av dere virkelig forstaar, hvad disse faa mænd
utrettet paa en maaned. Først kom oljen, 100 tons i træfat. Hvert
enkelt fat maatte hives ombord og tømmes paa de store jerntanker i
underrummet. Jeg ser dem endnu for mig mens jeg skriver dette. De
visste, tiden var knap, og at de maatte klemme paa, for at vi skulde
komme avsted den sommer. Det var gutter, som ikke streiket for kortere
arbeidstid! Fra aarle morgen til langt ind paa kveld holdt de det
gaaende. De saa ut som — solarolje — de lugtet av — solarolje, og jeg
er sikker paa, at alt hvad de spiste, smakte av solarolje. En saa intim
forbindelse hadde de indgaat med solaroljen, at jeg frygtet for en
vakker dag at finde dem opløst og over-gaat i stoffet. Da dette
oljespørsmaal var bragt vel ut av verden, stod de overfor den næste og
endnu mange ganger vanskeligere opgave — bortstuving av provianten og
utstyret. Alt dette var nu kommet hjem

fra Amerika og laa i den mest babyloniske forvirring i to svære læktere
ved siden av «Maud». Bare synet kunde git en mand hvite haar. Blandt
disse tusener av kasser maatte hver enkelt letes frem og bli sat paa en
bestemt plads i rummet saaledes, at den altid kunde findes igjen. Alle
kassene var numerert fra fabrikkene, saa man ved at konferere
kassenumrene med indholdsfortegnelsen straks var klar over, hvad kassen
indeholdt. Men før man kunde begynde at ta dette virvar ombord, maatte
man først orientere sig, og bringe de enslydende varer til et sted,
hvorfra man saa igjen kunde dele dem ut i 5 portioner — en for hvert
aar. Først da kunde man begynde at tænke paa at faa dem ombord. Og saa?
Ja saa blev kassene i partivis hivet ombord ved hjælp av motor-winchen
for derpaa at sænkes ned i rummet og saa enkeltvis fordeles rundt paa
pladsene, som var avset til de 5 aar. I dette arbeide var de for det
meste bare 4 mand, Tessem la an alene paa lægterne. Paa dækket var
Pedersen, — en paalidelig og dygtig assistent. Han passet winchen, hev
kassene over rækken og fik dem ind i rummet. Der blev de mottat av
Hanssen og Wisting, som sammen forestod bortstuvingen. Tønnesen og
Knudsen tiltraadte tjenesten under dette arbeide og blev vistnok hilset
med haandklap og hurrarop som befriere. Ja sandelig var det tunge og
slitsomme dager, men aldrig saa jeg andet end glade og tilfredse
ansikter. Og det var ikke guldets magt, som fik dette maskineri til at
funktionere som et præcisionsinstrument av fuldkommen konstruktion. Nei
— interessen for foretagendet var det og intet andet. De higet disse
karer efter at komme avsted og gi sig ikast med løsningen av en opgave,
som sandsynligvis vil kræve 5 aar av deres levetid, — kanske endnu
større ofre.

I al denne travelhet med klær, sko, mat og drikke var det en anden side
av utrustningen, som krævet sin mands fulde arbeide. Jeg mener det
videnskabelige utstyr. Det var jo for at fravriste naturen en del av
dens gaadefulde kraft, vi skulde avsted, og for at gjøre dette, maatte
vi ha vore saker i orden. Uten mat og drikke kunde vi vistnok ikke
utrette meget, men like daarlig vilde det bli uten det nødvendige
videnskabelige utstyr. En stor del av dette var vistnok anskaffet før,
men med alle de fremskridt og forbedringer, som var gjort, siden dets
anskaffelse i 1910, maatte meget ændres. Dr. Harald Ulrik Sverdrup
overdrog jeg denne del av utrustningen, og i bedre hænder kunde jeg
ikke lagt den. Han ofret hele sin tid paa at faa dette utstyr saa
fuldkomment som mulig. Og det var intet let arbeide. Fra utlandet var
intet mere at faa, og det hjemlige marked var ikke særlig rikholdig.
Men han gav sig ikke. Det skulde lykkes, mente han. Og det lykkedes.
Utstyr, som man før aldrig hadde

kunnet tænkt sig muligheten av at forarbeide, blev nu efter tegninger
av Sverdrup og under hans opsyn sat i arbeide og utført. Det var nok
litt klumpet og klodset gjort og viste, at færdigheten endnu stod noget
tilbake, men helt brukbart blev det, og det var hovedsaken. Naar jeg
sier, at Sverdrup ofret al sin tid paa dette, mener jeg ikke saa
ganske, hvad jeg sier. Han er nemlig et av de mennesker, som — om end
hans tid er aldrig saa optat — allikevel har tid tilovers. Og dertil
den velsignede egenskap, at han gjerne vil hjælpe alle og ikke generer
sig for noget. Da han saa, at det vilde bli et stridt tørn for de faa
mænd at ta den store mængde proviant og utstyr ombord og samtidig lage
sin egen mat, saa hev han trøien, brettet skjorteærmene op og gik i
byssen for at koke. Her maa ingen tro, at Sverdrup i al hemmelighet
hadde studert Hanna Winsnes eller Mina Thiis, — nei han hadde ikke den
fjerneste anelse om, hvad det vilde si at koke. Men han vilde, og han
greide det. Det var ikke sjelden at komme ombord og finde doktorens
utseende saaledes, at man med rette kunde ha grund til at tro, at han
hadde forlagt scenen for sin foretagsomhet fra «Maud» til byens mange
piper. Han hadde da enten været i dypet eller andetsteds efter kul,
eller han hadde resolut optat kampen med en gjenstridig kabysse og
feiet den. Vilde nu skjæbnen rigtig spille ham et puds, saa arrangerte
den det saa, at et bud fra en eller anden' kjøbmand med mat praiet
ombord. Og, som alle vet, kunde det ikke falde en ind at la et bud med
mat vente i de dager. Det vilde kanske være ensbetydende med ingen mat
at faa. For at undgaa denne triste mulighet jumpet Sverdrup i prammen,
som han stod og gik, og mangen en fredelig spaserende paa
strandpromenaden i de dager vil endnu mindes en ny skuddermand paa
havnen — svart som sot, men straalende omkap med solen i følelsen av at
utrette et godt arbeide. Slike folk er det, man skal vælge til en færd
som denne, folk, der ikke skyr noget arbeide, naar det bare fører mot
maalet. I vinterens løp gjennemgik Sverdrup, Hanssen og Wisting et
kursus i navigation ved Kristiania offentlige Sjømandsskole for at
friske paa gamle kundskaper. 1ste lærer kapt. Fossum og 2den lærer
kapt. Jensen, som forestod denne undervisning og ofret meget av den
knappe tid, som er dem levnet, sender jeg min allerhjerteligste tak.

St. Hansaften var alt klart til avgang. Et næsten utrolig arbeide var
utført. Paa en maaned var det tomme fartøi gjort færdig og paa det
omhyggeligste lastet for en reise paa 5 aar. Jeg mente dengang med
be-stemthet at kunne si, at intet var glemt. Nu, et aar efter, kan jeg
bekræfte det. Vi har alt med og paa plads. Skjønt «Maud» er rummelig og

jeg trodde, vi skulde faa stor plads tilovers, saa fyldtes dog rummet
efterhaanden. Da lukene blev lagt over for godt, var det ikke mange fot
friplads igjen.

Jeg hadde al grund til at være fornøiet med fartøiets dypgaaende. Forut
ståk det 13.6 fot og akterut 14.2. Sammenlignet med «Fram» ståk denne
ved avgangen fra Kristiansand 1910 vel 19 fot. Det var saaledes
lykkedes at faa dypgaaende avkortet med 5 fot, og det har meget at si,
naar man skal bevæge sig i grundt farvand, som vi nu skulde.

Da jeg var en smule ængstelig for, at vor hundebestand, som nu hadde
opholdt sig paa Dicksonøen utenfor Jeniseimundingen i 2 aar, kunde være
reducert — ja det var kanske ikke flere bikjer igjen! — saa kjøpte jeg
to schjæferhunder — Pan og Mosse. Jeg haabet med disse — om det viste
sig nødvendig — at kunne frembringe en brukelig bikjetype for vore
slæder. Pan kom ombord St. Hansaften som et punktum finale paa
arbeidet. Mosse kom forsent — kjønnet tro — og maatte sendes efter til
Tromsø. Med ekspeditionens oprindelige hundebestand forholdt det sig
saaledes: Direktøren for det Sibiriske kompagni, konsul Jonas Lied,
hadde allerede for lang tid tilbake tilbudt mig al den assistanse,
kompagniet kunde yde mig. Dette tilbud var mig særdeles kjærkomment, og
meget skylder ekspeditionen konsul Lied for hans store hjælpsomhet. I
1916 fragtet saaledes en av kompagniets baater 105 fat — 30 å 40 tons —
solarolje op til Dicksonøen og nedla dem der til fremtidig bruk. Vi
skal senere se, hvilken uendelig betydning dette hadde for vor færd.
Paa samme tid anskaffet han for ekspeditionen gjennem sine ypperlige
forbindelser paa Jenisei 25 av de fineste slædehunder, disse egne kan
frembringe. De blev alle sendt til Dickson, hvor chefen for den
derværende traadløse, dr. Kuschakow, hadde tilbudt dem gjestfrihet for
den tid, de maatte vente paa vor ankomst. At gjestfriheten skulde komme
til at benyttes ut over to aar, trodde jeg dengang ikke. Men det blev
tilfældet. Den russiske gjestfrihet er vel kjendt og skattet. Kunde de
av ekspeditionens hunder, som levet over, ha tolket sine følelser,
vilde de vistnok med glæde ha attestert dette utsagn. Men desværre, det
var ikke mange av dem, som levet over. Allerede før avgangen fik vi
meddelelse fra konsul Lied om, at 17 av de 25 var døde. Det var
hundegalskap, som hadde besørget det. Det var derfor, jeg anskaffet de
før omtalte to schæferhunder for at øke vor bestand. Jeg hadde jo det
haab, at vi skulde faa tiltusket os hunder av samojederne, hvis vi kom
i berøring med disse, men sikkert regne paa det, turde jeg ikke.

Av besøkende hadde vi ikke hat mange ombord. Det skrev sig vist-

nok ikke av mangel paa interesse, men maatte nærmere søke sin
forklaring i en stor tavle, som var hængt op i riggen, og hvorpaa det
stod: Adgang strengt forbudt. Jeg var nødt til at gripe til dette
middel og heller synes ugjestfri end muligens — paa grund av
gjestfrihet — at bli forsinket endnu et aar. Vi hadde bare en maaned
til vor raadighet, og den maatte sandelig benyttes vel, om vi skulde
bli færdig. Desuten fandtes der ikke flere av de gamle skuddermænd
igjen. Skulde folk saaledes først komme ombord, maatte man hente dem,
og det kunde der ikke være tale om. Det gjorde mig personlig meget
ondt, for jeg var stolt av «Maud» og vilde gjerne vist den frem. Som
den laa der klar til avgang St. Hansaften var den vel værd et besøk.
Det første utrop jeg hørte, naar nogen kom ombord var: Aa — for et dæk!
Dg det hadde de nok ret i. Dækket var 40 fot over paa det bredeste,
gjorde indtryk av at kunne rumme hele verden. Den næste overraskelse
var i rummet: Nei — saa interessant! Og det var virkelig interessant at
se arbeidet færdig. Man kunde se, hvorledes provianten stod ordnet i
portioner paa 5 aar, 1 aar i hver, og hvorledes man næsten i blinde
kunde ta sig frem til de forskjellige ting. Nærmest forhaanden laa
provianten for det første aar og lyste, og det tør nok hænde, det var
tungt for mangen en husmor at se de store lagre av mel, sukker, te,
kaffe, smør og en uendelighet av andre ting, som man ikke kunde faa for
penger i de dager. Jeg har hørt folk ytre, at det var meningsløst at
berøve landet al denne deilige proviant paa en tid, da mange holdt paa
at sulte ihjel. Til beroligelse for disse ængstelige sjæle kan jeg
meddele, at alt, som fandtes ombord i «Maud», var indført paa den
uttrykkelige betingelse, at det kun skulde anvendes til færden.
Eksporttillatelsen fra Amerika var meget vanskelig at opnaa, og jeg
tviler paa, at det vilde ha lykkes om ikke den amerikanske minister i
Kristiania hr. Schmedemann personlig hadde tat sig av saken. For dette
og mange andre imøtekom-menheter, hr. Schmedemann viste mig i de dager,
sender jeg ham min aller bedste tak.

Jeg hadde forpligtet mig til kun at benytte den hjemførte proviant
ombord. La det være en undskyldning for, at jeg maatte avslaa de mange
henvendelser fra mine venner og bekjendte om at hjælpe dem litt i de
mange forlegenheter, de ret som det var befandt sig i. Jeg kunde saa
godt ha gjort det, hvad forraadet angik, ti allerede dengang kunde jeg
se, at vor proviantbeholdning, som var beregnet paa at skulle vare i 5
aar, mindst vilde være tilstrækkelig for 8. Men jeg hadde nu engang git
mit ord paa kun at benytte den for os selv, og da maatte det være saa.

Overraskelsen var dog størst, naar man kom ind i salongen: Nei,

hvor her er vakkert! Vi vil alle være med! Skulde jeg mottat alle de
tilbud, jeg fik de dager, er jeg ræd for, vi maatte ha fortsat
overvintringen under Akershus og utført reisen der. Men — jamen var det
pent i salongen, og det kunde nok virke fristende. Paa væggen hang
fotografiene av kongefamilien, en foræring til «Fram»-ekspeditionen i
1910. Paa en liten hylde under stod det store vakre sølvkrus, som
Kongen og Dronningen gav ekspeditionen ved samme anledning. Vis å vis
mot lysschakten til motorrummet stod vor præktige pathefon, — den mest
velkomne av alle gaver. Hvorledes har ikke den glædet os og gjort
mangen en lørdagskveld til fest. Den er vor kjæledægge, og giveren kan
glæde sig over at ha fundet veien til alles hjerter. Paa væggene
forøvrig hang fotografier. Paa gulvet var lagt linoleum og derover
kokosløpere. Rundt salongen laa de 10 lugarer, en for hver mand. Disse
var fra ekspeditionens side utstyrt med skrivebord, køi med køieklær,
linoleum med gulvteppe over, gardiner og portierer. Utstyret forøvrig
hadde jeg overlatt hver især. Enhver kunde saaledes indrette sig et
litet hjem efter egen smak uten at være brydd med ting, han kanske slet
ikke satte pris paa. Her kunde han saa i ledige timer — de har vi endnu
ikke hat mange av — trække sig tilbake og la tankene ta det løp, som
passet. Venner hadde utstyrt min lugar, og saa fint og nydelig var det
gjort, at jeg rødmende slog øinene ned, første gang jeg kom derind. Man
maatte jo tro, jeg skulde paa bryllupsreise. Jeg sender de gode venner
en kjærlig tanke og tak, fordi de tok sig saa av mit fremtidige lille
hjem.

Rosinen i pølsen var dog motorrummet. Fagfolk var enstemmig om, at
noget lignende hadde de aldrig set. Det var lykkedes Sundbeck at
anlægge en central dernede, hvorfra han behersket hele fartøiet. Han
kunde opnaa det utroligste ved bare at trykke paa en knap. Et netverk
av rørledninger forenedes her, hvorigjennem han kunde faa alt efter
behag — solarolje, smøreolje, petroleum, Iuxolje o. m. a. I min
begeistring, da jeg første gang saa dette, det var en smeldende het
sommerdag, spurte jeg Sundbeck, om han kunde vri paa en av kranene og
skaffe mig en pilsen? «Nei,» svarte han, lunt smilende, «men en landsøl
kan det altid bli.» Foruten hovedmotoren, som man skulde tro var gjort
av sølv og guld, slik straalte den, hadde Sundbeck i maskinrummet
opstillet en 15 HK Bolindermotor. Fra denne behersket han winch og
ankerspil. Desuten en liten Delcomotor med akkumulatorbatteri for
elektrisk lys.

Eftersom bygningen av «Maud» skred frem viste det sig snart, at vi
hadde tat feil i vort prisoverslag. Det varte ikke længe, før jeg saa,
at mine egne midler, som jeg var overbevist om, gladelig skulde dækket
alle utgifter,

ikke paa langt nær strak til. Jeg maatte da bite i det sure eple og be
staten om at faa de 200 000 kr. igjen. Dette gjorde jeg forresten med
rolig samvittighet, ti en mand, som visste, hvad han snakket om,
meddelte mig, at statskassen nu led av oversvømmelse og kun vilde føie
sig taknemmelig for en smule tapning. Det norske storting møtte mig
denne gang med samme beredvillighet, det altid har gjort. Jeg tøiet
skillingen saa langt, jeg kunde, men tidene var mot mig. Hvad jeg før
betalte en krone for, kostet nu — hvis jeg overhodet kunde faa det —
tre å fire ganger saa meget. Det vilde hændt denne gang som ved begge
de tidligere anledninger, at jeg skulde ha reist ut rikere paa gjæld,
mer. sterkere i min overbevisning om, at den var vel værd at arbeide
for, da hjælpen kom pludselig og uten opfordring. Det var dem, som
instinktmæssig hadde forstaat, at jeg ikke magtet de enorme utgifter og
nu paa en taktfuld og fin maate tilbød mig sin hjælp.

Vi ligger nu indefrosset ved Asiens nordligste pynt. Her er mørkt og
koldt, men min tak til dem, som dengang hjalp mig gjennem
vanskelighetene er endnu like varm og straalende, som i det øieblik,
den blev mig ydet. Det er vanskelig for mig her at opgi nøiagtig, hvad
ekspeditionen har kostet, men under en million kroner er det neppe.

Det sidste, som bandt os til land, var vor høit skattede telefon. Denne
blev fjernet St. Hanskveld, og jeg er sikker paa, at telefondirektøren
vilde føie sig tilfreds, om han hadde hørt de ord, som ledsaget kablen
ned i dypet.

St. Hansdag kl. 4 morgen lettet «Maud» anker og forlot det sted, hvor
den saa længe var blit ydet gjestfrihet. Veiret var ikke straalende.
Det blaaste en svak sydlig bris med regnbyger iblandt. Ombord var
ekspeditionens deltagere med undtagelse av mig selv, som først skulde
støte til i Tromsø, havnelodsen, som skulde være med til Horten, og
Sjømandssko-lens førstelærer, kaptein Joh. Fossum, som nu viste os den
store elskvær-dighet at følge med ut paa havnen for at korrigere vort
kompas. Efter at dette var gjort, sattes kurs for Volden, hvor vi
skulde indom for at ta vore to baater og en del materialer ombord. Fra
Volden gik vi kl. 8y2 om aftenen og kom til Horten like over midnat.
Her laa vi til den 29. og fik adskillig arbeide gjort. Kystlodsen kom
her ombord — om aftenen kl. 9i/2 kastet vi loss og fortsatte vor reise.
Næste stoppested var Bergen, hvor vi hadde hele vort oceanografiske
utstyr liggende. Bergens musæum — professor Helland-Hansen — hadde vist
ekspeditionen den tjeneste at motta og opbevare dette. Til Bergen kom
«Maud» den 2. juli kl. 1 y2 eftermiddag. Av skibsjournalen ser jeg at
det regnet. Den 4. kl. 8 morgen lettedes ankeret igjen, og det bar
nordover langs kysten med Tromsø som foreløbig stoppested. Vi hadde der
5 tons tørfisk at ta ombord, en del skindkiær og andre saker. Kl. 6y2
om morgenen den 9. kom vi dit og ankret op paa Pølsehavnen. Den 14.
juli tok jeg «Maud» igjen i Tromsø. Næste dag medgik til at gjøre sig
helt reiseklar, skrive brever, sende nogen telegrammer.

Den 16. kl. 3l/2 morgen brøt vi op og drog avsted. Det var en deilig
dag, stille og fredelig. Egentlig hadde jeg tænkt at kvittere lodsen
her, gaa ut ved Fugleø, sætte kursen ret nord derfra og først komme ind
i sperresonen paa 73 n. og 24 1. Men fartøiet var krigs-forsikret, og
jeg fandt det derfor raadeligst at følge forskriftene og fort-

sætte til Vardø. Vi hadde godt veir underveis, men altid bris imot.
«Maud» begyndte sin reise med motbør, og det hadde vi hele tiden paa
nogen ganske enkelte undtagelser nær. — Den følgende dag kl. iy2 aften
passerte vi Sletnes fyr med en temmelig svær dønning tvers. Det tok mig
ikke lang tid at observere, at den kunde rulle paa sig. Og var jeg ikke
helt sikker, kunde jeg bare gjøre mig en tur ned i byssa. Sverdrup var
kok dengang, og han hadde sandelig et stridt arbeide. Kaseroller,
kjeler og stekepander syntes at betragte omraadet som en idrætsplads og
opførte sig derefter. Særlig syntes høidesprang at være populært. Og
det var sjelden, at ikke en av konkurrenterne var i luften. Sverdrup
var litt blek. Jeg sier ikke, at han var sjøsyk, heller maatte jeg
anklage ham for mord. Men hvordan end Sverdrups sinds- og
sundhetstilstand var ved nævnte anledning, saa er en ting sikker, og
det er, at han var situationens herre. De gjenstridige sportsmænd
maatte snart indstille konkurrancen og overgaa til en mere stilfærdig
beskjæftigelse. Det eneste jeg hørte Sverdrup si var, at han trodde det
slingret. Da jeg netop i det øieblik fik en gaffel i hodet, erklærte
jeg mig enig og forsvandt. Forresten var det lykkedes over al maate vel
at surre alt, som var løst. Jeg ser i min dagbok følgende bemerkning:
«Maud gjør det glimrende for motor og gjør selv mot frisk bris og sjø
sine 5 knob. Hun rører ogsaa bra paa sig, det vil si, hun slingrer
ganske frygtelig, men merkelig nok paa en saa dannet maate, at intet
ramler i dæk. Gad vite om hun vil fortsætte at være saa velopdragen?»
Hadde jeg kunnet se bare nogen faa dager ind i fremtiden, vilde jeg
neppe gjort mig selv det spørsmaal.

Den 18. kl. 8 morgen kom vi ind til Vardø, to timer før vi hadde
beregnet. Naturligvis hadde vi hat god strøm, som hjalp os frem, men
slikt maa man ikke si høit. Vi lykønsket hverandre med den fænomenale
fart og blev enige om, at «Maud» gjorde sine 8 knob uten at blunke. Vi
laa i Vardø til kl. 2 eftermiddag; det var en glæde at se, hvorledes
byen i den tid skiftet karakter. Vi fandt den i søvnens armer og forlot
den i festskrudd. Det var neppe en bar stang at se. Flag i flag som
alle syntes at forene sig til ett stort, eftersom vi fjernet os fra
kysten. Det var en vidunderlig færd, som jeg aldrig skal glemme.

Det var et alvorlig avsnit av færden vi nu hadde foran os, ja jeg kan
likesaa godt tilstaa med en gang, at jeg betragtet det farvand, vi nu i
en tre fire dager skulde gjennem, som det mest risikable paa hele
færden. Vi maatte passere midt igjennem sperresonen, det vil si den
samme strækning, hvor fredelige norske fangstfartøier gjentagne ganger
var skudt isænk av tyske pirater, og besætningene i storm og kulde
over-

latt til sin egen skjæbne. Helst hadde jeg tat et par kanoner ombord —
jeg hadde folk, som kunde betjene dem — saa vi selv kunde ha forsvart
os mot disse haier, men jeg hadde andre hensyn at ta, som forbød mig
dette. Det var en merkelig tid vi levet i, — i knytnævens tegn. Den,
som kunde lange ut en diger næve, hadde ubestridelig retten paa sin
side. Den som var saa uheldig stillet, at han ikke kunde vise frem et
slikt kulturens symbol, fik stikke haanden i lommen, knytte den der,
bukke og — holde kjæft. — Vi begav os selvfølgelig ikke ut paa et hav
som dette uten at ha tat alle de forsigtighetsforanstaltninger, vi
kunde. Livbaatene hang klare til at gaa paa vandet ved første salve. De
var rikelig utstyrt med alt nødvendig for 14 dager. Hver mand hadde
faat sig tildelt tykke underklær og sælskindsytterklær. Livbøiene var
gjort helt løse, saa de straks vilde flyte op. Situationen, som den
kunde opstaa, var indgaaende drøftet, og alle mand klare over, hvad de
hadde at gjøre. Da vi saaledes hadde tat alle de forholdsregler,
menneskelig kløkt kunde hitte paa, stod intet andet igjen at gjøre end
med et «Friskt mot, Antonius!» at styrte sig ut i suppedasen. Man
vænner sig jo til alt, som gutten sa, han hadde været i lære tre dager
og ingen mat faat, bare juling; men jamen var det en strid konfekt at
begynde med. Der stevnet vi ut til en dyst med naturen i dens aller
bitreste form og saaledes forberedt, at vi hadde god utsigt til at
klare os. Men faldt det knyttnæven ind at benytte sin «ret», var vi
redningsløst fortapt. Jeg tilstaar, det var den beskeste konfekt, jeg
har smakt. —

Kursen blev sat 10 kvartmil av øen Kaalguevs nordpynt, hvor jeg haabet
at faa landkjending. Vi hadde en liten bris fra NNO, som gjorde, at vi
med fordel kunde benytte vore seil. Motoren var selvfølgelig i fuld
gang, og jeg hadde git Sundbeck ordre ti! at presse den mest mulig, og
det gjorde han ogsaa. Men trods de forenede anstrengelser av motor og
seil opnaadde vi ikke mere end 6 knob. Dette hadde sin forklaring i den
store dønning, vi hadde ret i baugen. Men tar man hensyn til fartøiets
brede, bollelignende baug, maa man indrømme, at 6 knob efter
omstæn-dighetene var meget respektabelt.

Vaktene var inddelt saaledes: Wisting, Tessem og jeg paa den ene,
Hanssen, Sverdrup og Rønne paa den anden. I maskinen løste Sundbeck og
Knudsen hverandre av. Tønnesen hadde overtat byssa. Naar Sverdrup hadde
overlatt sit herredømme der til Tønnesen, var grunden den, at han,
skjønt en meget dygtig kok, var endnu dygtigere navigator. Av Sverdrups
mange gode egenskaper beundrer jeg især den, at han har studert alt
mellem himmel og jord, med undtagelse av geologi, tror jeg. Dette er
kommet os til nytte mange ganger og viste sig straks i begyndelsen,
idet

32Kristiania

— C ha bar o w a

han med sine astronomisk-matematiske kundskaper regnet ut en
observation hurtigere, ja mange ganger hurtigere og sikrere end nogen
anden. Det faldt saaledes ganske av sig selv, at dette arbeide
efterhaanden helt gik over til ham. Vi har forøvrig ikke vondt for
navigatører her ombord, idet 6 av 10 har sin navigationseksamen. Jeg
skulde gjerne set, at alle hadde hat den, for vi lever under forhold,
da enhver bør kunne være sig selv nok.

Næste dag saa vi to dampere, tilsyneladende trawlere. De kom søndenfra
med kurs nordover, men passerte os saa langt av, at vi ikke kunde
avgjøre nationaliteten. Antagelig var det vaktfartøier.

Den 20. fik vi kuling fra SO, og mit første indtryk av, at Maud kunde
røre paa sig, blev bekræftet. Jeg finder i min journal den bemerkning,
at tilværelsen synes at foregaa paa hodet. Paa eftermiddagsvakten øket
sjøen og blev høi og krap. Om tilværelsen foregik paa hode eller ben,
kunde man ikke længer avgjøre. Hun slingret, som nordlændingen sier,
bandsat. Det værste var, at hun la rækkene under, saa dækket blev fyldt
med vand. Kl. 2tø sprang gjerdene ti! gaffelen, og før vi endnu hadde
rukket at utbedre denne skade, sprang bomstopperen. Heldigvis var
skjøtet ikke meget avfiret, men nok til at volde en frygtelig
hallihalloi, Samtidig slaknet surringene paa de svære materialhauger,
vi hadde liggende paa hyttetaket, og truet med at rive rækverkene ned
og gaa tilsjøs. Tilslut knækket gaffelen til gaffelseilet, og seilet
blev spjæret. Som en musik til dette prægtige skuespil fosset vandet
ind over begge rækker og fyldte dækket komplet. Tessem stod ved roret,
og Wisting og jeg delte vor opmerksomhet og energi mellem skuepladsene
for de forskjellige ødelæggelser. Det sidste jeg saa av Wisting var, at
han hadde anbragt sig som spærring mellem begge materialhaugene. Med
føttene stemt mot den ene og nakken mot den anden søkte han at holde
dem i schack. Selv ofret jeg mig for gaffelbommen, som syntes at ha en
merkelig munter tid. Paa den ene side stoppet den op i vandtanken, paa
den anden side i sit eget skjøt. Det vil neppe være illustrerende nok,
om jeg sier, at jeg stod i læ av stormasten og søkte at stagge den
urolige bom ved at hale skjøtet tot. Jeg stod nemlig ikke, jeg svømmet.
Men situationen hadde nu utviklet sig slik, at den kunde faa
ubehagelige følger. Bommen tørnet nemlig med en saa voldsom fart op i
ferskvandstanken — den eneste vi hadde — at den truet med enten at rive
den løs eller slaa over en plate, og dermed vilde vi staa uten ferskt
vand. Mine forsøk paa at hale skjøtet gjennem og sætte det fast
mislykkedes, og det forbauset mig ikke, da jeg ikke engang kunde holde
mig selv paa benene. Mit haab om, at vi, som var paa dæk, skulde greie
brasene uten at bry den andre vakten, maatte jeg nu opgi.

Mellem to overhalinger slåp jeg skjøtet, rev op salondøren og brølte
med den kraft mine lunger kunde præstere: «Alle mand paa dæk saa fort
som mulig.» Det var ingen tid at spilde. Salondøren maatte slaaes i
hurtigst, for at ikke vandet, som næste overhaling bragte med, skulde
fosse ind og fylde salonen og kampen med den løbske bom tas op igjen.
Jeg tviler paa, det vilde ha lykkes mig, hvis jeg ikke hadde faat
hjælp. Det fik jeg nu heldigvis hurtigere, end jeg hadde haabet, av den
tililende frivakt. Aldrig har jeg set kjappere karer. De kom som skutt
ut av en kanon. Paa nogen faa øieblikker var bommen tam som det
frommeste lam, seilet med den brukne gaffel firt ned og Wisting avløst
i sin meget ubehagelige stilling. Mens hele dette virvar stod paa,
hadde vi selvfølgelig forsøkt at styre de forskjellige kurser i haab om
at finde en, som vilde harmonere bedre med det oprørte hav end
originalkursen. Men det var ganske haabløst. «Maud» var kommet i en
slik bevægelse, at intet syntes at kunne stoppe den. Vi var ret ut for
Hvitehavet den gang, og jeg anser det for sandsynlig, at det oprørte
hav, som syntes at komme fra alle kanter, var foraarsaget ved
forskjellige strømsætninger, som tørnet sammen her og hidsedes op ved
den friske kuling. Sikkert er det, at bevægelsen naadde sit maksimum
paa en bestemt strækning, for saa hurtig at ta av igjen til sin normale
størrelse.

Først da de forskjellige skader var utbedret, fik jeg tid til at ofre
mig litt for mine omgivelser. Det første som forbauset mig, var det
toilette, frivakten optraadte i, og den lynende fart, hvormed den kom
paa dæk. Det stod klart for mig, vistnok i rammen av skummende
sjøtopper, rasende bommer og brukne gafler, men billedet hadde præget
sig saa skarpt og klart i min hukommelse, at jeg visste, det ingen
indbildning var, at en mand hadde møtt frem med en bylt under armen.
Det mindet mig om en av disse internationale matrostyper, som møter
ombord med alt, som han eier av jordisk gods, i et sammenknyttet
lommetørklæ. Jeg vendte mig til den nærmeststaaende for at faa en
forklaring paa fænomenet, og saa fik jeg historien, et muntert minde,
men en ganske ubehagelig oplevelse, saa længe den stod paa. Da jeg
aapnet døren til salonen og ropte alle mand paa dæk, var alle i dypeste
søvn. Helt naturlig var det derfor, at de, som vaaknet, ikke visste
hvad det gjaldt. Menneskelig var det, at den, som kom med den mest
rystende forklaring paa opstyret, blev trodd. Da derfor en kom tumlende
ut av sin lugar med en hel manufaktur-og pelsverkhandel i fanget og
forsikret, at der laa en u-baat nogen hundre meter borte, men at han
haabet, de var saa humane at tilstaa os 5 minutter for at komme i
baatene, saa var ingen i tvil om, at det virkelig var til—

fældet. Dette virket som en raket i en viss legemsdel, og
forberedelsene blev truffet med lynets fart. Derav kom det
ureglementerte og uensartede toilette. En var i oljeklær og sjøstøvler,
en i skindkiær og komager, og som glanspunktet i det hele stod han med
bylten. Han var i vaarfrak og stiv hat!

Hvor det smakte godt at faa en kop varm kaffe den morgen! Men som det
saa ut i salon og lugarer! Mit tidligere indtryk av, at «Maud» slingret
saa varsomt, at intet ramlet i dækket, maatte helt vike ved synet av
det kaotiske virvar, som møtte mig. Det var ikke den ting, som ikke laa
paa dæk. Og de merkeligste forandringer hadde fundet sted. Det saa ut,
som om en skøier hadde moret sig med at bytte om indholdet av de
forskjellige lugarer. Saaledes hadde jeg mistet alt mit, men var til
gjengjæld blit beriket med en samling av de besynderligste gjenstande.
Men kronen satte skjæbnen paa sit spil, da Sundbeck fandt surdeigen i
maskinen!

Ved middagstid hadde sjøen lagt sig saavidt, at vi atter slingret
avsted med 3 mils fart. Den 22. kl. 7 om morgenen møtte vi den første
is. Den var gammel, skidden og flinthaard. Til at begynde med var den
saa spredt, at vi uten vanskelighet gik igjennem; men den tætnet hurtig
og gav os allerede om eftermiddagen saa meget arbeide, at vi om aftenen
foretrak at lægge nordover for at komme ut av den. Det bevirket, at vi
ikke fik Kolguewøen i sigte. Næste morgen hadde vi forcert os gjennem
denne løsdrivende masse av tæt is, men saa granithaard som den var,
kostet det os mangt et kraftig dunk. Den sidste del av veien, før vi
naadde ut i det aapne hav, var helt spændende. Der stod nemlig en stiv
kuling fra N ret paa iskanten, og sjøen gik høi. Sjøsprøiten vasket
over isen og de store flak løftedes høit i veiret paa bølgetoppene.
Hvis der bare hadde været en aapning mellem disse bæster, vilde det
været en liketil sak at benytte den; men det var netop det, der ikke
var. Skulde vi ut, maatte vi lage os en aapning selv, vi hadde intet
andet valg. I et slikt tilfælde gjælder det at finde isens svakeste
punkt, det vil si, det sted, hvor den synes at kunne yde den mindste
motstand. Da vi mente, vi hadde greid denne del av opgaven, stod det
kun tilbake at greie resten — at slippe gjennem! Med topspeed i motoren
satte vi kurs for fiendens svakeste punkt og grep offensiven. Det var
en ganske fornøielig kamp. Vi kilte os mellem to svære flak, stanget og
boret og avancerte, men smaat, yderst smaat. Samtidig løftet den svære
dønning is og fartøi høit i veiret, førte dem et stykke bortover og
slåp dem saa ned i en dyp dal under et vældig rabalder. Men motoren gav
sig ikke. Den syntes snarere at

klemme mere og mere paa. Det var et tungt arbeide at faa tvunget næsen
ind mellem de to flak, men det lykkedes, og dermed var seiren vor. Idet
vi slåp frem mellem dem og ståk baugen ut i det aapne hav, fik vi en
ganske munter avskedshilsen. Først kastet hun rækken i vandet paa den
ene side, saa hav og is fosset ind, saa rettet hun sig og la saa med et
klask den anden række i vandet med samme resultat. Det var ingen enorm
mængde is, vi fik ind paa dækket til os, men altid nok for en
pjolter-drikkende familie sommeren over. Senere passerte vi nogen
strimler og en del knatis, men disse skaffet os intet bryderi.

Dette sammenstøt med isen var av høieste interesse. Her fik «Maud» sin
første ordentlige daab og gav os et indtryk av hvad den dudde til. Og
indtrykket var ubetinget gunstig. Den kunde ikke ha gjort sine saker
bedre. Med sin bygning har den den fortrinlige egenskap, at den snur om
sin egen akse, og det er av den aller største betydning for et fartøi,
som skal arbeide i isen. Den runde utoverliggende baug er ogsaa til
uvurderlig nytte. Istedenfor at rende sig fast i isen, løfter den sig
op og tvinger den under sig med det resultat, at isen som oftest
brækker tvers av. Endnu en fordel har den deri, at den faar farten op
uten større tilløp. Den synes ikke at kjende «sagte» og «halv fart»,
naar telegrafen slaar «fuld», men opnaar næsten momentant sin høieste
fart. Hvad dette har at si, naar man skal arbeide sig frem gjennem tæt
is, er indlysende. Men helt feilfri er den ikke. At seile bidevind med
«Maud» vil si det samme som at foreta det samme kunststykke med en
spilkum. At komme forover er ikke tale om, bare tværs ut. Men med vor
fortrinlige motor til hjælp gaar det galant. Fartøiets tilbøielighet
til at rulle har jeg før omtalt. Som jeg før nævnte, har skuten den
gode egenskap at løfte sig op paa isen og tvinge denne ned, men det er
vel at merke, naar den faar isen midt for baugen. Kommer isen aldrig
saa lite paa den ene baug, faar den en kilevink, som kaster den helt ut
av kurs, særdeles ofte med det resultat at den ogsaa faar en upaaregnet
klap paa den anden. Man skal derfor kjende «Maud» særdeles vel for at
manøvrere med den i isen. Men gjør man det og forstaar at avpasse
farten efter forholdene, kan man opnaa det fortrinligste resultat. Jeg
tror, en god billardspiller vilde ha ypperlige chancer.

Den 25. kl. 5 morgen fik vi Matwejewøen i sigte. Vi var litt i forhaand
nu av bestikket, men det hadde vi stadig været, saa vi var forberedt
derpaa. Antagelig hadde vi god strøm hele tiden. Veiret var klart med
straalende solskin, saa vi ogsaa fik se glimt av Dolgoyøen. Efter at vi
hadde tat en række observationer og forsikret os om, at alt stemte,
satte vi kurs for Jugorstrædet. Dette skiller Waigatschøen fra
hovedlandet

og ansees for det tidligst farbare av de 3 stræder, som fører ut i
Karahavet. Vi kunde se Waigatsch i det fjerne, og efter det isfrie hav
at dømme hadde vi ret til at nære de bedste forhaabninger med hensyn
til isforholdene i strædet. Klokken var 6l/2 om morgenen, da vi forlot
Matwejew og kl. \2y2 laa vi utenfor Jugorstrædet paa Waigatschsiden.
Hadde vi næret forhaabninger før paa dagen, saa var de sandelig nu
blaast bort. Der laa Jugorstrædet saa fuldstappet av is, at man ikke
kunde se vanddraapen. Det var en stor skuffelse. At forcere sig frem,
kunde det ikke være tale om. Vi kunde likesaa godt forsøke paa at
trænge os tvers gjennem Waigatsch. Det bedste var at huke sig fast,
hvor man var, og vente paa bedre tider. Jeg tænkte nok ogsaa paa at
søke op til de to andre stræder og se om forholdene der var bedre, men
jeg hadde ikke lyst til at ofre brændsel paa dette yderst tvilsomme
foretagende. Desuten vilde jeg gjerne hurtigst mulig i forbindelse med
den traadløse telegrafstation, som ligger i strædets anden ende med
utsigt over Karahavet, for at sende meddelelse hjem og berolige de
mange ængstelige sjæle.

Det gjaldt da først at se sig om, og finde ut, om der fandtes et sted
skikket for midlertidig ophold. Kartet hadde vi naturligvis studert ut
og ind, men det gav ikke videre haab. De beskrivelser over farvandet vi
var i besiddelse av, lovet heller ikke godt. Farvandet gav et høist
upaalidelig indtryk. Men et var sikkert. Skulde vi søke under land,
maatte det bli paa Waigatsch, ikke paa landsiden. Mellem øen og isen
strakte sig en smal landraak henimot indgangen til strædet, som her er
paa sit smaleste. Med sagte fart, utkik fra tønden og haandloddet i
uavbrudt arbeide ruslet vi ind i denne, idet vi holdt os langs
iskanten. At kartet og beskrivelsene var at stole paa, syntes landets
utseende at bekræfte. Lavt og sandig skjøt det lange, smaa sandrygger
ut i havet oversaadd med svære sten. Loddet gav jevnt fra 9 til 83
meter. Raaken, vi gik i, var ikke bred, høist en 300 meter. Ved
strædets nordlige bred like utenfor indgangen var det en stor bugt, som
ydet ypperlig beskyttelse mot isen, der var i fuld bevægelse med
tidevandet. Den laa aapen og lokkende, og fristelsen til at komme ind i
den deilige solbelyste bugt og gaa til ankers der var for stor. Vi
faldt for den, bestemte os trods alle advarsler til at forsøke at sætte
kurs indover. Det viste sig, straks vi forlot iskanten, at bunden
begyndte at bli ujevn og av yderst forskjelligartet beskaffenhet. Et
sted fandt man sand, et andet sted slam, saa lere og tilslut haard
stenbund. Med yderste forsigtighet lykkedes det os at lodde os ind
gjennem denne labyrint og ankre op paa 7 meter vand, men idet fartøiet
svinget op, tok en stor sten os under bagbord laaring. Dette generte os
selvfølgelig ikke det ringeste,

men det var en god paamindelse om, at vi maatte være end yderligere
forsigtige, om vi skulde undgaa situationer av ubehageligere art. Vi
løste en av baatene og loddet op rundt os. Stenen laa paa 4 meter vand,
hvilket var 2 fot for litet for os. Ret ind mot stranden viste
bundforholdene sig jevnere, og vi bestemte os til at søke litt længere
ind. Det var gjort i et øieblik at hive sig av, slaa et par slag i
maskinen, og la ankeret falde en kabellængde nærmere land paa öy2
meter.

Det var en herlig dag, og med den lille bris av land, som var, hadde
solen svær kraft inde i dette lille koselige hul. Først nu fik vi
rigtig anledning til at se os om. Landet var som før nævnt ganske lavt.
I bunden av bugten sænket det sig jevnt mot havet og gik over i en smal
med utallige smaasten opfyldt strand. Den nordlige bred hadde samme
karakter. Den sydlige derimot, som ydet os beskyttelse mot isen, som nu
satte ut strædet med stor fart, var dannet av to bråt avfaldende kap —
Nord- og Sydkap — med en ganske smal vik imellem. Landet gjorde fra
skibet set et grønt frodig indtryk. Fra den nordre bred skjøt det sig
ut tre holmer først mot øst saa bøiende svakt mot syd med retning for
Sydkap. Det var uten tvil mellem disse og kappet den grundryg strakte
sig, som vi hadde været i berøring med. Den funktionerte som en slags
undervandsmolo for den indre havn, hvor vi nu laa godt og trygt. Saa
ubehagelig som den var at slippe over viste den sig senere som en
ypperlig beskyttelse. Paa en av de smaa holmer stod det en varde, opsat
av russiske fangstfolk formodentlig.

Vi hadde netop avsluttet denne vor første undersøkelse av landet og var
blit enige om, at der neppe fandtes en levende sjæl i dette øde
landskap, da en liten baat med 3 mand i pludselig kom tilsyne som
slynget ut fra en liten bugt bak Nordkap, og straks efter fik vi vort
første besøk av landets beboere — samojederne. Vi nøiet os først med at
beskue dem paa avstand. De sat blide og fornøiet i sin lille baat, og
vi lot dem sitte uten at tilkjendegi den svakeste lyst til at stifte
nærmere bekjendtskap. Dette var naturligvis ikke helt høflig av os, ei
heller stemmende fuldt overens med gjestfrihetens love; men jeg hadde
foresat mig to ting, som alle mand var fuldt enige i, og det var, at
rotter og lus vilde vi ikke ha ombord. Med en til det komiske grænsende
forsigtighet hadde vi helt undgaat at faa æren av de førstes besøk, nu
gjaldt det bare at holde sig den anden klasse fra livet. Alle
beskrivelser syntes at være enige om, at samojederne var storlusete.
Nansen skildrer en frygtelig kamp, de hadde med dette uhyre under den
første overvintring. Hvor de hadde faat det ombord visste ingen, men
jeg hadde selv i al stilhet gjort mine egne betragtninger, og kommet

til det resultat, at det ikke var helt usandsynlig, at det første møte
rimeligvis har fundet sted under «Fram»s ophold i disse farvand. For at
undgaa en lignende skjæbne, var vi alle helt enige om at være paa vor
post. Helt at negte samojederne adgang til skibet kunde vi ikke, hvis
vi ønsket at komme i handelsforbindelse med dem, og det var der al
sandsynlighet for. Vi skulde først og fremst ha bikjer, men desuten
vilde vi ogsaa gjerne ha kjøt og fisk. At drive underhandlinger herom
paa praiehold kunde ikke la sig gjøre. Vi maatte la dem komme ombord.

Efter middag gik nogen av os paa land. Vi la til i den lille vik mellem
kappene og kløv op den trange steile brink mellem disse. Det var ingen
lang klatring, en 30 fot tænker jeg, saa stod vi paa toppen. Her oppe
var det ganske flatt, et fuldstændig plataa. Bunden var for største del
dækket av græstuster isprængt med blomster av de forskjelligste farver.
Paa enkelte steder kunde man finde dem i slik mængde og med en slik
farvepragt, at synet virket ganske betagende. Paa andre steder igjen
var bunden klattet og hadde bare sand og smaasten at fremvise.

Men vi blev snart avbrutt i vore naturvidenskabelige betragtninger ved
høit hundeglam. Sættende mot os kom en stor flok hunder, og litt
længere ind saa vi vore venner fra før, samojederne. Vor interesse var
selvfølgelig udelukkende fanget av hundeflokken. Kanske de selvsamme
hunder skulde bli vore trofaste og dygtige venner paa de lange
slædefærder. Det var ikke godt at si. Det første indtryk var ikke
absolut gunstig. De var smaa og lurvete og kunne vanskelig skjule sin
stamfar — kjøteren. Men et gammelt ord sier, at man ikke skal skue
hunden paa haarene. En kraftig lærvillig kjøter vilde være langt bedre
til vort bruk end mangen en hund av fornemmere race. Av størrelse var
de største som smaa grønlandshunde og ikke saa helt ulik dem av
utseende. De mindste derimot var noget for sig selv. De gjorde indtryk
av et rullende nøste. Jeg har aldrig set slik haar-beklædning paa noget
dyr før. Det var bare haar. Saa man rigtig godt efter kunde man i
heldig fald opdage to smaa lysende punkter langt inde i raggen. Det var
øinene. Stort mere end potene var ikke synlig av føttene. Hvad i al
verden kunde disse diminutive skapninger anvendes til? Jeg hadde neppe
løst gaaten, om ikke samojederne var kommet til. Først hadde de sig
alle en hjertelig latter av min uvidenhet og forklarte mig saa med
tegn, at de var renhunder. Folkene — det var de samme tre, som hadde
været ombord — gjorde unegtelig et bedre indtryk end bikjene. De var
daarlig klædd, men det gav ingen nøkkel til deres økonomiske forhold,
eftersom alle høinordens beboere ser ut som lassaroner paa denne
aarstid. Da er de nemlig kun iført sine vinterunderklær — renskind med
kjøtsiden

ut —, og at de ikke er absolut rene sier sig selv efter næsten et aars
uav-brudt tjeneste i sot og spæk. Men det er bare naar man kommer fersk
fra sydligere breddegrader, at man ser skitten. Nogen maaneder til, og
vi var likesaa skitne. Paa eskimovis var de behængt med allehaande
prydelser, væsentlig av messing. Av utseende var de noksaa
forskjellige. Den ældste og yngste utpræget mongol, mens den tredje
mere gjorde indtryk av en hvit mand i skind. Nu ja saa merkelig var vel
heller ikke dette, eftersom de var*russerne like ind paa livet. Jeg fik
senere vite, at netop denne mand ikke alene er betragtet som fuldblods
samojed, men endog som den fineste type paa de herboende. Hvad der
forbauset mig mest at se var, hvor rene de var i ansigtet og paa
hændene. En sammenligning paa det omraade vilde neppe faldt ut til vor
fordel, men saa hadde jo ogsaa rigtignok vi bare hat saltvand at vaske
os i, siden vi forlot Vardø.

Vore venner gjorde tegn til os, at de brøt op og satte kursen sydover
mot strædet, tegn, som vi opfattet slik, at vi skulde følge dem. Vi saa
gjorde. Konversationen underveis var ikke særlig indholdsrik. Bestod
væsentlig av korte tilrop med latter og fnis. Plataaet som vel kunde
være en kilometer over, faldt paa den anden side steilt ned mot
strædet. Dernede paa en sandryg, som skilte en liten indsjø fra havet,
stod to telter, samojedernes hjem. De laa idyllisk til. Ryggen var ikke
bredere, end at de hadde ferskvandet ret utfor stuedøren paa den ene
side, saltvandet paa den anden. Mot øst og vest beskyttet av de steilt
nedfaldende brinker. Hvad der ovenfra saa ut som sand, viste sig at
være smaasten, avvaskede, glatte og runde. Og midt i denne stendynge,
hvad tror dere jeg saa? Et syn jeg aldrig vil glemme. Et væld av
forglemmigejer saa praktfuldt og skjønt, som ingen pen kan beskrive.
Der stod de disse vidunderlige blomster i en grund, som neppe Sahara
kunde præstere goldere. Og som de struttet og trivdes! Tro endelig
ikke, de lignet vore langstilkede bleknebbede forglemmigejer. Nei, de
var korte og lubne og hadde en saa intens blaa farve som jeg aldrig har
set hos denne blomst noget andet sted. Man kan tro, at det var den
pludselige forvandling fra en stenhaug til en blomstrende have, som fik
min begeistring til at blusse i veiret, men det alene er neppe grunden,
om jeg end kan ha været paavirket derav. Jeg gik nemlig dit hver dag,
saa længe vi laa her, og nød synet likesaa begeistret den sidste som
første gang. Grunden til denne blomsterpragt paa en saa ufrugtbar bund
er naturligvis den, at samojederne stadig har sine bopladser her, og
meget avfald derfor finder vei ned og gjøder den underliggende grund.

Hvad der mest faldt os i øinene var en hærskare av høie raat
forarbeidede slæder. Der var likesaa sikkert 100 som en. Hvad i
alverden

kunde alle disse besynderlige slæder anvendes til? Senere fik jeg greie
paa, at det var renslæder, der anvendtes likesaa meget paa bar mark som
paa sne. De var lagret her for sommeren. I de to telter bodde to
familier og like ukoselig saa det ut i begge. Bikjer og mennesker, mat
og filler i en smørje. Men midt i dette stinkende virvar raket
renslighetens symbol høit i veiret — et symbol som vi sandt for dyden
ikke eide make til — en vaske-servante! Jeg skulte ned paa hændene mine
og trak mig tilbake. Husets frue, som præsiderte i al denne herlighet,
kunde kanske finde paa at mønstre dem. Paa en av de mange slæder satte
jeg mig ned for at puste ut efter turen. Jeg var varmt klædd, og varmt
var det i veiret. Jeg hadde ikke sittet mange sekundene, før jeg for op
med et utbrud, som neppe kunde kaldes hverken parlamentarisk eller
diplomatisk. Idyllen og blomsterfloret var i et nu glemt for den
rasende blodtørstige skare, som omgav mig. Rundt mig, indi mig, nedi
mig, overalt — hvor jeg vendte mig hen, var der myg, myg, bare myg. Den
lille østlige bris, som hittil hadde holdt denne polaregnenes
forbandelse borte, var nu løiet helt av, og det var ganske stille. Vi
slog alle om os saa godt vi kunde, men overmagten var for stor og vi
maatte ta flugten.

Et stykke op i bakkeskraaningen var der endnu et litet luftdrag av
vind, og der slog vi os ned. Jeg spurte samojederne hvor
telegrafstationen var. Dette faldt ikke vanskelig at faa dem til at
forstaa; ti i det samme jeg nævnte telegraf, slog de alle ut i et rop
av fryd, sprang op og sa telegraf, telegraf og pekte mot øst. Jeg lot
dem nu forstaa at jeg gjerne vilde derhen hurtigst mulig. De saa
spørgende paa hverandre og plapret endel, som jeg selvfølgelig ikke
forstod et ord av. Imidlertid kom et av stedets kvindelige væsener
tilstede og blandet sig i forhandlingene, hvilket gav disse øket fart.
Antagelig var hun gift med den ældste av de tre — stakkars ham! —
eftersom hun stadig henvendte sig til ham. Hvad hun sa, hadde jeg ikke
anelse om, men paa tonen og blikket sluttet nu jeg mig til mit og
oversatte omtrent saaledes: Hvorfor tar du ikke jobben, dit dumme fæ,
istedenfor at gaa her og drive dank? Hun saa paa mig og jeg nærer ikke
et øiebliks tvil om, hvis hun kunde ha gjort sig forstaat, at hun vilde
sagt: Ikke sandt? Saa viss var jeg paa min korrekte opfatning av
situationen, at jeg ilte med — ogsaa med øinene — at uttrykke et:
Selvfølgelig. Hadde jeg dengang kjendt forholdene, som jeg senere
gjorde, vilde jeg neppe været fuldt saa enig med den gamle dame, ti det
viste sig nemlig, at stationen laa paa den anden side av det isfyldte
stræde og var vanskelig at naa uten pr. aeroplan. Det lykkedes
imidlertid konen at føre saa mange beviser i marken for rigtigheten av
sin paastand — ledsaget

av nogen lynende blikke — at manden paatok sig at føre mig til
stationen den næste dag. O, kvinde, din magt er stor. Han visste jo saa
inderlig vel, at han ikke kunde greie biffen, men paatok sig det
desuagtet for at føie hende. Efterat ha opnaadd dette, som jeg trodde
ypperlige resultat, begav vi os paa hjemveien.

Den næste dag oprandt med samme østlige bris. Fra tønden kunde vi se
over i strædet og overbevise os om, at isforholdene ikke hadde bedret
sig særlig. At komme ind i strædet, kunde der ikke være tale om. En
anden ting vi opdaget fra tønden i den tindrende klare morgenluft var
telegrafmasten. Den stod, derom kunde der ikke være tvil, paa den anden
bred, og laa som et foreløbig uopnaaelig maal saavel for os som for
samojederne. Nu fattet jeg først, hvad den kvindelige diplomat hadde
tænkt at opnaa. En forskudsbetaling naturligvis i form av varer til
hendes husholdning. Hun var ikke saa dum den gamle! Nødig vilde jeg
være manden, som senere paa dagen vendte hjem med to tomme hænder.

Vi byttet til os nogen hunder av dem senere for noget mel og sukker. I
den tid vi laa her — til 1. august — fik vi meget og godt arbeide
unnagjort. Saaledes arbeidet Tessem ny gaffel, Rønne sydde seilet
istand, og de andre smaaskader fra ulykkesnatten blev utbedret. Vi gik
hver dag paa land for at undersøke isforholdene paa nærmere hold. Vi
kunde jo nok se en del fra tønden, men ved at gaa tvers over land og op
paa en gammel offerhaug, hvor der stod et kors laget av drivved, hadde
vi overblik over saagodtsom hele strædet. Disse strækninger, som vi
saaledes daglig for over, lærte vi godt at kjende, og det var merkelig
at se, hvor litet alt var forandret fra de dager Nordenskiøld færdedes
her. Saaledes fandt vi samojedgravene, som han opgav, helt'de samme. En
gammel offerhule, som løitnant Hovgaard hadde tegnet, var ogsaa ganske
uforandret.

Isforholdene bedredes for hver dag, men yderst litet. Det hadde
saaledes dannet sig en nogen meter bred landraak rundt kappet, som
førte ind til strædet, og fortsatte langs land til det sted, hvor
samojederne hadde sine telter. Bugten indover mot Chabarowa saa ut til
at bli renere dag for dag, men mellem den og os laa der endnu meget is.
Med samojederne hadde vi daglig samkvem, og vore gamle venner bragte
flere nye. Alle disse, som nu var her paa øen, laa og ventet paa, at
strædet skulde bli saa rent for is, at de kunde komme over til
Chabarowa. Dette er en liten handelsplads paa strædets søndre bred, som
ligger i en bugt et par kvartmil fra indgangen. Imens drev de fangst
paa sæl, fisk og fugl. De var imidlertid temmelig dyre paa matvarer,
saa det blev ikke større handel. Av vor proviant stod mel og te høiest.
Dog høit over alt andet stod spriten.

Det var det første de spurte efter. Jeg har imidlertid altid hat imot
at benytte denne vare som byttemiddel. Dog maatte jeg her ved flere
anledninger handle mot mit ønske, ellers vilde det været umulig at faa,
hvad vi trængte. Spriten blev dog ved de leiligheter saa opblandet, at
den ingen farlig virkning kunde ha. Bikjene fik vi for rimelig
betaling, men de var nu ikke meget værd heller.

Den 29. gik temperaturen op i 19 ° og kjendtes tropisk. Om morgenen
syntes isforholdene ikke særlig forandret, men mere opmuntrende var de
om aftenen. Den østre del av strædet syntes helt aapen, og den vestre
slaknet tilsyneladende hurtig op. Samojederne, som hadde hat sin
leir-plads paa eidet, brøt nu op og vilde antagelig forsøke at naa den
østre isfrie del, og saa sætte over til den anden side. Det var ogsaa
lykkedes dem, for de var i Chabarowa, da vi senere kom dertil.

Den følgende dag hadde vi taake, saa vi maatte slaa os til ro av den
grund. Dog blev tiden vel benyttet, idet vi la paa et par nye
baug-beslag. Det hadde allerede vist sig i vort første møte med isen,
at vore baugbeslag skulde været fortsat adskillig høiere op. Det var et
surt arbeide at ligge under baugen i timevis og utføre dette arbeide,
men det blev gjort og godt gjort. Vaate som druknede katter var Tessem
og Knudsen, da de kom ombord igjen, og det var ikke frit for at
tænderne klapret. Denne ubehagelige foreteelse bragte vi dog snart til
ro ved en faderlig dram.

Den 31. kom med samme veirforhold — taake og østlig bris. Utover
formiddagen slog den et gløtt, samtidig som det blev helt stille. Det
var dog ikke ret langt vi kunde se, men de nærmeste omgivelser viste at
ha bedret sig meget. Saaledes var nu landraaken langs landet, vi laa
ved, blit en del bredere. Vi bestemte os for at gaa. Det led allerede
ut paa sommeren, og vi hadde en lang vei foran os. Skulde vi haabe at
række frem iaar, maatte hver en liten chance benyttes, saasnart den bød
sig. Med samme forsigtighet som vi hadde gaat ind, stod vi ut igjen.
Ganske sagte fart under en uophørlig lodkastning. Netop som loddet gav
7 meter, og vi trodde vi var vel over grundryggen, støtte vi. Vi stod
midtskibs om babord. Heldigvis var det paa lavvande det hændte, saa
fornøjelsen vilde ikke bli langvarig. Vi bragte nu ut varp, gjorde os
klare og avventet høi-vande. Kl. 8'/2 aften begyndte vi at hive og kom
av efter en halv times arbeide. Nu var det imidlertid tyknet helt til
igjen, og vi bestemte os derfor at tilbringe natten, hvor vi var og saa
ta fat igjen næste morgen.

Kl. 10 følgende morgen slåp vi ut av musefælden, bare for snart at bli
fanget i en anden av betydelig kraftigere konstruktion. Efter en del

vanskeligheter lykkedes det os at komme ind i strædet langs den søndre
bred, og kl. 1 % eftermiddag passerte vi Chabarowa i en ganske pen
land-raak. Vi hadde heist flagget for at ønske de derværende russere
goddag og et Iikesaa hjertelig farvel. Men at vort bekjendtskap ikke
skulde indskrænke sig til dette formelle bevis paa høflighet, skulde vi
snart faa lære. Landraaken smalnet av straks østenfor Chabarowa, men
holdt sig dog saa bred, at vi syntes det var vand i al overflod. Vi var
jo ikke særlig forvænt med den vare. Hanssen og jeg stod i merset.
Loddet gik uavbrudt. Dybdeforholdene syntes svært pene, og vi hadde
ikke hat under 9 meter. Vi skulde netop passere en odde i isen, som gav
os godt løfte om en bredere landraak paa den anden side, da vi som stod
i merset, blev grepet av en følelse, som var os begge helt fremmed. Al
larm syntes nemlig at ha ophørt, og vi hadde følelsen av at glide
gjennem luften. Jeg forstod absolut ikke, hvad grunden var til denne
besynderlige forandring, før jeg pludselig fik øie paa, at havet
begyndte at farves graat, men da var det for sent. Et øieblik efter
stod vi. Vi hadde rendt os op paa en lerbanke. Vi var nu saa vel vant
med disse smaa forlystelser, at de ikke angrep os større. Kl. var 1,
vor middag ventet, hvorfor skulde vi saa ikke ta den? Vi stod sikkert
nok og behøvet ingen ankervegt. Chabarowa hadde vi i SV—V 1 kvartmil
av. Et bedre landemerke kunde vi ikke faa.

Vi spiste vor middag i fred og ro, tændte os en snadde og tok et gløtt
paa dæk. Der laa Chabarowa fremdeles som vi peilet det, i SV—V 1
kvartmil av. Trængte vi nogen trøst i den situation vi var, men det saa
sandelig ikke ut til det paa den latter og munterhet, som hersket
overalt, saa kunde vi søke den i den omstændighet, at vi intet tapte
ved at ligge stille her. Isforholdene videre østover var de slettest
mulige og fremgang umulig. Samojederne begyndte at komme i sine baater
og nu i større antal, end vi hadde været vant til. De hadde faat nys
om, at vi trængte hunder, og bragte os derfor en hel del av dem. Vi
kjøpte flere av dem, men de var av samme uanselige størrelse og
utseende. Prisen hadde nu antat fast form og var 121/2 kilo hvetemel
pr. hund.

Senere paa eftermiddagen kom en stor baat ut fuld av russere. Jeg antok
dem for stedets autoriteter, men det var nok ikke tilfældet. I
tidligere beskrivelser av Chabarowa finder man en guvernør omtalt. En
saadan findes ikke mere. Prest og klokker har ogsaa forlatt stedet, og
de russere, som nu tilbringer sommeren der — Chabarowa er helt forlatt
om vinteren — er udelukkende handelsfolk. De kommer fra
Petchoradistriktet om vaaren over land med ren, tilbringer
sommermaanedene paa stedet og reiser tilbake med samme
befordringsmiddel om høsten. En liten lastebaatKristiania —

anløper Chabarowa en to-tre ganger i den aapne sæsong og tar landets
produkter ut. De mænd, som kom ombord, gjorde et meget godt indtryk,
som blev sterkt befæstet ved nærmere bekjendtskap. Desværre kunde vi
ikke underholde os ret livlig med dem, men med nogen faa russiske
gloser, som Knudsen hadde opsnappet under sit ophold ombord paa
«Eclipse», det fartøi, som under Otto Sverdrups kommando blev sendt ut
for at lete efter de bortkomne russiske polarekspeditioner i 1914,*)
samt nogen enkelte norske ord, den ene russer hadde tilegnet sig,
lykkedes det os at overvinde de største og indledende vanskeligheter,
før trakteringen kom frem. Kom og fortæl mig at en dram er uberettiget,
I gode herrer, som søker at tørlægge verden, mig, som har set den
forfrosne stakkar vaakne tillive igjen, den umælende faa talens bruk og
en russer lære norsk og en norsk lære russisk paa likesaa kort tid, som
det tar at tømme den, og jeg vil si, at dere har frygtelig uret. Hvor
jeg ønsket, dere hadde været tilstede og hørt vore seige bestræbelser
for at forstaa hverandre, før snapsen var servert, og den lethet,
hvormed alle vanskeligheter blev beseiret, saa snart den gyldne væske
hadde gjort sin virkning. Vaagn op, I forskruede fanatikere og kom til
fornuft! Det er ikke ved surt avhold, verden skal gjøres bedre, men ved
et forstandig maatehold.

Nu ser jeg mange av dere lægge fjæset i bedagelige folder og utbryte:
Jo — der har været en nydelig fyld! Men deri tar dere saa sandelig
feil. Efter den lille indledende og forsonende dram bestod traktementet
av te, smør og brød. En cigar avsluttet vore utskeielser og gjorde os
til gode busser den tid, vi nu maatte tilbringe der. Jeg forklarte dem
nu — hvilket aldrig vilde ha lykkedes mig paa et tidligere stadium — at
jeg gjerne vilde komme til telegrafstationen hurtigst mulig.
Øieblikkelig de hadde opfattet mit ønske, tilbød de sig at hente mig
med baat næste morgen og føre mig derhen. Jeg mottok dette elskværdige
tilbud med glæde og taknemmelighet, da det vilde være meget vanskelig
for os selv under forholdene, som de var, at foreta denne tur. Vi
skulde jo begynde

*) I 1912 utgik der fra Arkangelsk og Alexandrowsk tre russiske
ekspeditioner, de to med henholdsvis Franz Josephs land og Det kariske
hav som maal, den tredje i den hensigt at forcere Nordøstpassagen. Da
man efter to aars forløp endnu intet hadde hørt fra nogen av disse
ekspeditioner, gav den russiske regjering dr. L. Breitfuss i opdrag at
utruste hjælpeekspeditioner i Norge. Sommeren 1914 avgik da ogsaa fra
Kristiania damperen «Eclipse» til Karahavet under kaptein Otto Sverdrup
og damperen «Hertha» til Novaja Semlja og Franz Josephs land under
kaptein Islamow. En tid efter utsendte dr. Breitfuss endnu en
ekspedition med damperen «Kit» under kaptein Evensens kommando.

arbeidet med at hive os av, og av de undersøkelser vi hadde anstillet,
fremgik det, at det vilde bli forbundet med adskillig større
vanskeligheter at komme av her end ved de tidligere anledninger. Det
viste sig nemlig at den bløte bund vi trodde, vi stod i, bare var et
tyndt dække over den underliggende haarde stengrund, av fartøiet hvilte
paa et solid grundlag, og der skulde gode greier til at trække. Derfor
gjaldt det at kunne beholde alle mand ombord og lægge fuld kraft i
arbeidet.

Jeg søkte at drøfte vor nuværende situation og vore fremtidsutsigter
med vore russiske venner, men saa langt naadde drammens virkninger
ikke. Dog forstod jeg, naar de alle stillet sig op med ryggen mot
sydvest, drog luften ind med slik voldsomhet, at jeg frygtet en indre
skade og støtte den ut igjen under tordenlignende skrald, at vind fra
den kant vilde være os til nytte. For end yderlig at bekræfte, hvad de
mente, strakte de armene høit i veiret og ropte: vand! Dette forstod
Knudsen, og ved saaledes at forbinde de første vindpræstationer med de
sidste akrobatiske, kom vi til det resultat, at en sterk sydvestvind
vilde bringe høit vand og hjælpe os av. Saa langt var alt vel og bra
nok. Nu gjaldt det bare at faa sydvest, saa skulde vi selv greie
resten.

Vore gjester opholdt sig ikke længe ombord, men forlot os like efter
te. Saasnart vi hadde faat dem vel over rækken, begyndte vi vore
forberedelser til den forestaaende kamp. Kl. 9 om aftenen førte vi
varpet ut og ventet paa høivande. Kl. 1 om natten indfandt det sig. Vi
gik med fuld fart akterover og hev, saa meget vore redskaper kunde
taale, men kom ikke av flekken. Foreløbig — til næste høivand — fik vi
trøste os med utsigtene til en snarlig sydvest, og den assistanse
nymaanen kunde bringe os.

Næste morgen kom den ledende russer, Koshevin, med baat for at føre mig
til telegrafen. Han hadde tat alle hensyn til min komfort, idet han
hadde utstyrt baaten vel med store varme skind. Baaten var stor og
rummelig og benyttedes i almindelighet som fragtebaat. Den var delt i
to rum; det forreste var forsynt med tofter, det agterste helt aapent.
Desuten var det en ganske liten plads helt agterut for baatstyreren.
Baaten var utstyrt med skraatliggende raaseil. Koshevin hadde valgt de
bedste samojeder til roere, og det var 6 prægtige karer, som under
latter og skravl startet turen. Til at begynde med la de sig kraftig i
sælen, og den letflytende baat skar gjennem vandet som en fisk. Det var
en stille overskyet dag, ideel for hurtigroning. Landraaken var bred
nok til ikke at lægge os nogen hindringer iveien. Nogen enkelte
løsrevne isknotter her og der var det eneste, man maatte holde øinene
aapne for. Og man gjorde

rettest i at bruke dem, specielt baatstyreren, ti farkosten var ikke
bygget for nogen større paakjending. Den var nærmest skrøpelig.

De 6 roere langet ordentlig ut til at begynde med, som jeg sa, men jeg
kjendte nu mine pappenheimere fra ishavsregionene saa vel, at jeg
visste, at disse ikke var nogen undtagelse, — en kvik aapningsspurt, og
saa en masse tøis forresten. Det varte da heller ikke længe, før jeg
fik syn for saken. Pludselig holdt en aaren op som for at klø sig paa
ryggen. Det var signalet for en anden til at gjøre det samme.
Forskjellen bestod bare i, at han klødde sig i hodet. Saa fulgte en
tredje, fjerde o. s. v. efter, og tilslut sat alle mand og hvilte paa
aarene, mens skravlen gik som ved en tefest. Ja det var gutter, som
kunde præke, og de syntes gjensidig at sætte hverandres bemerkninger
meget høit. Hvad der forbauset mig var, at det ikke blev sagt et ord,
uten at et brakende bifald paafulgte. Skulde ovationene være
maalestokken for ytringenes indhold, maatte det sandelig være nogen
vittige hoder, jeg var kommet sammen med. Koshevin, som sat agter og
styrte, deltok i passiaren med en liten bemerkning hist og her. Han
kjendte sit mandskap og visste, at taalmodighet fører hurtigere mot
maalet end hidsig opfarenhet. Det forbauset mig derfor ikke senere at
høre, at han hadde tilbragt omkring 40 sommere heroppe. Han var
taalmodig som et lam. Jeg misundte ham gaven, urolig som jeg selv sat
der, som paa hvitglødende jern færdig til at eksplodere av
utaalmodighet. Naar de saa var kjed av at høre paa hverandre, begyndte
de at ro igjen. Et elendig forladningsgevær, som en av dem hadde med,
var det hyppigst brugte paaskud for lathet. Som de netop var kommet i
takt igjen, og jeg i stilhet glædet mig over, at nu hadde vi hat sidste
pause, kunde pludselig en slænge ind aaren, fare op og gripe bøssen,
lægge an og sigte paa et ubestemt maal i minutter under de andres
aandeløse taushet. Mulig er det, at han virkelig hadde set, at en sæl
hadde stukket hodet over vandet. Jeg har mine tvil. Sælen viste sig
ihvertfald ikke igjen, men pausen blev baade god og lang. Naar denne
komedie varte forlænge, hadde jeg fundet et ganske virkningsfuldt
middel til at stoppe den. Jeg sørget for at faa alles opmerksomhet
henledet paa mig. Naar det var lykkedes, lot jeg, som jeg tok en del
kvikke, kraftige aaretag, hvorefter jeg dannet en skaal av begge
hænder, førte dem til munden og lot som jeg tømte den tilbunds under
høieste henrykkelse, mens jeg mumlet: vodka, vodka! Jeg hadde et meget
velvillig publikum. Først fulgte de mine bevægelser i høieste spænding,
som syntes at øke, eftersom forestillingen skred frem. De var
øiensynlig i vildrede med, hvor jeg styrte min kurs hen. Men naar jeg
saa la de imaginære aarer paa plads og formet mine hænder til bæger,

begyndte ansigtene at lysne op og smilene at komme igjen, indtil
endelig et jublende brøl tilkjendegav, at de hadde forstaat. Men tro
endelig ikke derfor, at de grep aarene. Nei først maatte de gi mig en
liten forestilling for rigtig at pointere, at de ikke alene hadde
forstaat mig, men at de ogsaa haabet, at belønningen vilde bli rikelig.
De benyttet samme tegn som jeg hadde brukt for at gjøre mig forstaat,
drak og drak av sine hule hænder, holdt inde et øieblik og klemte saa
paa igjen for rigtig at betegne bægerets dybde. De frydet sig i den
grad, at jeg tror, jeg skulde kunne holdt komedien gaaende hele dagen
uten stop.

Mit løfte hadde fuldt ut den tilsigtede virkning. Geværet blev lagt
tilside og roningen gjenoptat. Nu hadde jeg bugten og begge endene og
firte ikke. Merket jeg tegn til nogensomhelst unnaluring, gjorde jeg
bare bevægelsen som forestillet at sætte korken i en flaske, og baaten
skjøt frem med fordoblet fart. Efter et par timers arbeide gik vi iland
paa en fremstikkende odde, kløv op paa det nærmeste høidedrag og tok en
oversigt over isforholdene længer frem. Dette var nødvendig, da
landraaken begyndte at smalne av og gjorde tegn til helt at ophøre.
Telegrafmasten stod nu høi og tydelig og hadde rykket os adskillig ind
paa livet. Men vi saa straks, at vi ikke kunde naa derhen i baat.
Landraaken sluttet et godt stykke paa denne side av stationen og tvang
os derfor til at tilbake-lægge det sidste stykke tilfots. Vi kom os
snart i baaten igjen og landet en times tid efter paa et sted, hvor
isen laa mot land og stoppet vor videre fremtrængen. En liten jevn
strandbete blev valgt og baaten lagt op.

Mine ledsagere skiftet fottøi med det samme de kom iland, og det hadde
jeg ogsaa gjort saafremt jeg hadde hat kjendskap til det lænde, vi
skulde færdes over. Jeg hadde klædd mig til at sitte stille i en baat,
ikke til at gaa gjennem et myrlændt landskap, hvor man ofte sank i til
midt op paa læggen. Det blev sandelig en drøi tur. Mine
sælskindsvinter-kamiker antok meget snart form og utseende av en
uopvridd vaskeklut. Det var simpelthen rædsomt. Det var ti kilometer
til stationen, og jeg er glad for, at ikke alle kilometer er like
tunge. Det vilde ellers bli et stivt stykke at ta sig en tur.

Stationen gjorde et ganske imponerende indtryk paa frastand. La mig
straks lægge til, at det skal ikke meget til for at imponere, naar man
saaledes færdes ute i vildnisset. De to huser — beboelseshuset og huset
for kontorer og maskineri — var opført i samme stil og hvitmalt.
Saasnart man kom nærmere begyndte manglene at aapenbare sig, og naar
man kom ind, maatte man uvilkaarlig tænke paa det bibelske uttryk om
kalkete graver. Stakkars unge mennesker — det var ti av dem — de

skulde sandelig ikke ha det for søtt paa en stormende vinterdag! Vi
blev hjertelig mottat, og hvad husene manglet i hygge og utseende, blev
mange ganger opveiet ved den straalende gjestfrihet, dets beboere la
for dagen. Hvor smakte det ikke herlig at faa det vaate kliss av benene
og tørt paa og saa sitte ved en god varme og høre paa samovaren plistre
og synge! Findes den skald, som kan besynge den følelse en kop glohet
te og et stykke frisk kake fremkalder under slike forhold? Jeg tror det
neppe. Hvad der end yderligere forhøiet hyggefølelsen var det, at en av
de unge herrer, Gennady Olonkin, kunde snakke norsk. Gjennem ham fik
jeg saaledes alle de oplysninger jeg ønsket.

Det var selvfølgelig isforholdene først og fremst det gjaldt. Stationen
laa slik til, at man fra den kunde se like ut i Karahavet. De nuværende
forhold kunde jeg selv overbevise mig om, og de var ikke lovende. Fra
det sted vi var blit stoppet med vor baat og saa langt øiet rak ut i
havet, var det bare is, en trøstesløs mængde av den. Det var ikke en
draape vand at se, hverken ut i havet eller langs kysten. Hvad der
glædet mig særlig at høre var, at forholdene hadde været likedan hele
sommeren. Det vilde gjort mig uendelig vondt, om man hadde fortalt mig,
at vi var gaat glip av tidligere gode chancer.

Endnu hadde vi altsaa intet tapt. Gjennem den ismur, jeg her saa for
mig, kunde intet menneskeverk trænge sig. Olonkin meddelte, at
nordosten hadde blaast de sidste dager, og før den sluttet, kunde man
ingen forandring vente. Av høieste interesse for mig var det at høre,
at isforholdene længer østover var udmerket. De hadde daglig
forbindelse med de russiske traadløse stationer ved Karaporten —
strædet mellem Wai-gatschøen og Novaja Semlja — ved Mare-Sale paa
Jalmals vestkyst og paa Dickson. Isforholdene i Karaporten og østover
var like elendige som i Jugorstrædet. Altsaa hadde vi intet at bebreide
os for, at vi ikke hadde søkt derhen. Fra Mare-Sale lød beretningen
helt anderledes. Aapent hav saa langt de kunde se derfra. Likeledes fra
Dickson. Der hadde de hat aapent hav i maanedsvis. De rapporterte
likeledes en pasat-lignende nordost. Hadde det bare nyttet at ærgre
sig, skulde jeg klemt paa med én gang. Men jeg har lært,*at det er et
saare ufrugtbart arbeide. Vi fik gjøre, hvad saa mange andre har
maattet gjøre før os, vente og haape. Hadde nordosten rast i to
maaneder, var vi i vor gode ret til at haape, at den snart maatte være
lei av det og ta sig en liten stræk.

Avsendelsen av mine telegrammer hjem gik ikke saa glat, som jeg ønsket.
Jugor stod nemlig i fast forbindelse med Arkangelsk, og stationen der
hadde ikke git livstegn fra sig paa længere tid. Det var saa-

ledes intet andet at gjøre end at skrive telegrammene og overlate dem
til besørgelse, saasnart Arkangelsk igjen vaaknet tillive. Jeg
telegraferte ogsaa til Dickson og spurte, hvor mange av ekspeditionens
hunder det fremdeles var ilive, og om vort oljelager var i behold.
Dette fik jeg svar paa ved første leilighet. Oljen laa som den blev
lagret for 2 aar siden. Av hundene var det bare 8 tilbake. Dette var en
helt igjennem tilfredsstillende meddelelse. Kl. 5 eftermiddag forlot
jeg stationen særdeles velfornøiet med opholdet der. Ved avskeden lovet
de at sende mig bud øieblikkelig, det viste sig nogen forandring i
isforholdene. Turen hjem var sur og fremkalder endnu i erindringen
kolde føtter, saa jeg forbi-gaar den i taushet. Kl. 9 om aftenen kom
jeg ombord igjen. Kl. 1 y2 eftermiddag hadde det været høivande, og de
hadde da gjort alle anstrengelser for at komme av, men forgjæves. Nu
var alle mand i fuld sving med forberedelser til morgenhøivandet, som
skulde indtræffe kl. 2]/2 om morgenen.

Det blev ikke meget søvn i denne tid. Naar man ikke arbeidet for at
hale fartøiet av, var man optat med forberedelser til det. Og disse
krævet den længste tid og det meste slit. Naar vi hadde gjort alt
klart, trykket Sundbeck paa en av sine mange knapper og besørget
resten. Morgenhøivandet den 3dje bragte ingen forandring. Derimot gav
arbeidet om eftermiddagen det glædelige resultat, at vi hadde hivd
fartøiet fremover en favn. Kl. 6 om aftenen kom sydvesten som sluppet
av en sæk. Det blaaste rigtig bra. Et av de svære baugankere blev firt
ut, gjort fast til en ny 6 toms staaltrosse og sat i forbindelse med et
netverk av fener og taljer. Vilde nu ankeret bare ta godt tak, saa var
utsigtene ikke saa værst, men det at faa godt hold med ankeret var det
vanskeligste. Gjentagne ganger hev vi det til os under vore mange
forsøk.

Om aftenen kl. 9, da alt var gjort klart for næste morgenhøivande,
samledes vi til fest. Det var ingensomhelst grund til ikke at bringe
Hans Majestæt vor ærbødige hyldest, selv om vi stod paa grund. Det var
kongens fødselsdag og i den anledning hadde flagget været under gaflen
fra den aarle morgenstund. Nu skulde vi gi vore følelser mere luft og
vor hyldest en mere materiel form. Vi hadde indbudt russerne til
deltagelse i festen, og de var møt frem i sin bedste puds. Ja, de hadde
til og med en dame med sig, noget, der selvfølgelig gav festen forøket
glans. Det blev drukket mange skaaler og de berømteste sangere,
skuespillere og orkestre underholdt os den ganske aften med det bedste,
de kunde by. Stemningen var høi og festen avblaastes først ved
midnatstid.

En liten blund paa det ene øie, og alle mand stod klare paa post

kl. 2 morgen. Tidevandet kom meget uregelmæssig, som ventelig kan være
i et smalt stræde, saa vi maatte altid holde os klar i god tid. Toddyen
syntes at virke, arbeidet gik fortræffelig. Det gik ikke hurtig
fremover, men det gik.

Aldrig saa galt at det ikke er godt for noget. Hadde vi end rendt os
paa grund, som jo kan være galt nok, saa gav den samme hændelse mig en
ypperlig anledning til at lære mine ledsagere at kjende. Intet gir et
bedre indblik i en mands karakter end motgang. Den sinte blir
ubehagelig, den grætne uomgjængelig, men den jevne mand beholder sit
humør. Ja, her ombord og under den særdeles prøvede første uke av
august syntes det saa sandelig at være i stigende. En hel polarfærd er
betalt med min-dene fra slike dager. Det blir rusket op i ens sovende
bevissthet og de slette, støtende egenskaper, som man er blit saa vant
til at forlene sine medmennesker med, viker efterhaanden for at gi
plads for følelser av den beskaffenhet, at livet blir mangedobbelt
hyggelig at leve. Motgang var vor sikre ledsager i de dager.
Anstrengelser efter anstrengelser sent og tidlig, vaate og elendige,
sultne og trætte, intet syntes at kunne ta motet fra de mænd. Jo
bitrere nederlag de hadde, jo seigere og trodsigere grep de fat igjen.
De syntes at bite tændene sammen, og hvad de mente var ikke vanskelig
at forstaa: Frem skal vi, om vi saa skal bære hende av grund. Jeg skal
gi et litet utdrag av min journal av 5. august som ganske godt
illustrerer de vanskeligheter, vi arbeidet under:

«Vi begyndte ved midnatstid at gjøre alt klart for morgenhøivandet kl.
4. Det var vor høieste trumf vi skulde spille, saa forberedelsene
krævet adskillig tid. Vi skulde sætte ut begge bougankerne med 15 favne
kjetting imellem. Styrbords anker blev tat ned, og fastgjort under en
av fangst-baatene, hvorefter 15 favne kjetting blev skudt op i samme
baat. Det andet anker blev fastgjort under den anden baat og sammen
rodde de avsted, 2 mand i den ene og 3 mand i den anden baat,
understøttet av prammen som bugserbaat, rodd av to mand. Gud bevares,
hvor de slet! Netop, som de rodde avsted, kom det en stor is drivende
ret i deres vei og grumset op. Det har hændt os det samme gjentagne
ganger. Havet synes isfrit, men naar man skal til med et arbeide, ser
det ut som om isen trylles frem paa overflaten i det mest ubeleilige
øieblik. Saaledes drev en av disse storiser, den eneste som var i
synsvidden, med rivende fart ned paa den manillaløper, som var
fastgjort til varpets staaltrosse for at hive denne ind, og brak den.
Vi maatte saa til at sokne og fandt den snart igjen, men dette stjæler
en uendelig tid og vi taper mange gunstige øieblikke paa den maate.
Idag drev saaledes to storiser over

staaltrossen og manillaløperen, efter at disse var stukket ut, og det
tok os timer at klare det igjen med den følge, at vi mistet høivandet.
Det var et hundearbeide at faa sat ankrene med de mellemliggende 15
favner kjetting ut. En rivende sterk strøm stod ned paa dem og truet
med at sætte dem ned paa storisen, som hadde tat grund. Det var et
mesterstykke av jernvilje og bestemthet og vel værd den høieste
beundring og agtelse. De naadde forbi isen, kom frem til det avtalte
sted, og lot ankrene gaa som bestemt. Først kl. 6 om morgenen kunde vi
tørne ind for at faa os et par timers lur.»

Morgenhøivandet den 6. august var ikke opmuntrende, idet det viste sig
4 tommer lavere end det foregaaende. Nu hadde imidlertid daghøi-vandene
vist sig at være større end de om natten, og vi bestemte os derfor til
at vente og se eftermiddagens vand an. Sydvesten hadde nu blaast ganske
kraftig de sidste 24 timer og med nymaanens assistance hadde vi haab
om, at det kommende vand skulde ta os av. Denne gang blev vi ikke
skuffet. Straks vi begyndte at hive, klokken var da 3 om eftermiddagen,
vred hun et par ganger paa sig og gled av. Jeg var ikke alene om at dra
et lettelsens suk, det saa jeg paa de ansigter, som omgav mig.

Vi gik straks midt ut i strædet og la os der for at klare de to ankre
og kjettingen, som hadde filtret sig sammen under indhivningen.
Sydvesten hadde feiet strædets vestre del fri for is, saa vi hadde
driveplads, men det trængtes ogsaa; for strømmen gik med 4 meters fart.
Saasnart vi hadde det ene anker klart, gik vi ind paa Chabarowabugten
og ankret paa 10 meter vand. Klokken var da 10 om aftenen, og vi fandt,
at vi ærlig og redelig trængte en nats søvn. Derfor gik vi tilkøis og
klarte op det andet anker næste morgen. Hanssen skulde den dag ta sig
en tur ned til telegrafstationen, og jeg gik iland med ham for at
skaffe baat-skyss. Det var første gang jeg avla vore venner der besøk.

Chabarowa ligger idag, som da Nordenskiöld og Nansen passerte her. Det
har ikke vokset sig større. Tvertom synes det at være i tilbakegang,
idet hverken kirke eller skolehus er i bruk. Nogen guvernør var — som
nævnt — ei heller at finde længer. Men gjestfri var de folk, som var
der, og vi maatte nyde en masse, skjønt vi kom ret fra frokostbordet.
Ved siden at skaffe skyss hadde jeg en anden ting at utrette, nemlig at
finde det sted, hvor Scott Hansen hadde tat de magnetiske observationer
for 25 aar siden, da «Fram» passerte gjennem her. Kommandør-kaptein
Scott Hansen hadde været saa elskværdig at sende mig en tegning og en
beskrivelse av stedet, og med dette papir i haanden lykkedes

det mig snart at finde stedet. Det var saa vel beskrevet, at der ikke
kurtde være plads for nogen misforstaaelse. Men hvad der var av likesaa
stor, ja endnu større interesse var at finde igjen den mire eller det
peilingsobjekt, han hadde benyttet. Lykkedes det os at finde og faa
bestemt den, gjorde vi et godt arbeide ikke alene for os selv, men
ogsaa for det tidligere arbeide, idet taake hadde hindret Scott Hansen
i at faa dens retning bestemt. Men nu gjaldt det først at finde den.
Den var opgit, som et hak i en aasryg liggende i østlig retning. Nogen
forveksling mente kommandørkapteinen, det neppe kunde være tale om, da
dette skar var det eneste brukbare merke, som fandtes. Du store Gud i
Peking, som jeg glodde. Jeg var med min bedste vilje ikke istand til at
finde nogetsomhelst merke. Landet løp aldeles jevnt og flatt horisonten
rundt. Helt klart var det ikke, saa jeg trøstet mig med, at morgendagen
kanske vilde opklare gaaten.

Da vi hadde avsluttet vort arbeide, rodde jeg og Hanssen ombord igjen.
Samtidig med os kom baatskyssen. Nu gjaldt det bare at faa litt middag
og saa avsted. Klokken var allerede 2 om eftermiddagen, da de drog.
Selv benyttet jeg resten av dagen til at pakke ut det magnetiske
utstyr, som Carnegie Institutet i Washington hadde sendt med os. Jeg
har aldrig hat større glæde av at pakke ut end dengang. Utstyret som
dr. Bauer sendte var første klasses i enhver henseende, fra de
delikateste instrumenter til det mest uundværlige verktøi. For en
omtanke her var utvist! Absolut intet av det manglet, som vi muligens
kunde faa bruk for. Jeg tror næsten vi skulde kunne ha laget nye
instrumenter med alle de materialer og det verktøi, som var sendt med.
Hver kasse var merket og indholdsfortegnelse fulgte. Hver enkelt ting
var saaledes pakket, at kassene gjerne kunde ha gjort to reiser gjennem
Staterne, og det er den største anbefaling jeg kan gi en kasse. Dr.
Bauer forstod den menneskelige karakter og visste, at lysten til at
arbeide med noget vakkert er større, end den uorden og rot gir.

Hanssen kom tilbake ved midnatstid og berettet, at isforholdene var de
samme, det var like ufremkommelig. Da vi gik tilkøis, var det ingen is
at se. Sydvesten hadde blaast al isen østover, men det var ingen hjælp
for os at gaa den vei, saa længe strædets utgang var blokert. Paa denne
strækning fandtes det nemlig intet avhold at finde, om isen skulde
sætte vestover igjen. Det var nu forresten tilfælde med hele
Jugorstrædet. Russerne i Chabarowa mente dog, at strækningen utenfor
dem holdt sig længer isfri end nogen anden del av strædet. Det bestemte
os til at bli, hvor vi var.

Jeg tror neppe jeg er blit saa overrasket nogensinde i mit liv, som da
jeg kom paa dæk næste morgen. Hele strædet var fyldt med en tæt
ismasse, som jog vestover med mindst 4 mils fart. Her var ingen
anledning til at spørre kokken om, hvorfor han ikke hadde purret ut
itide, det gjaldt bare at faa alle mand hurtigst mulig paa dæk og
baatene heist op. De hang vistnok indhuket i taljene, men saa lavt over
vandet at isen spillet fjerball med dem. Samtidig blev motoren gjort
klar, saa vi kunde gaa hvad øieblik det skulde være. Heldigvis laa vi
for babords-anker, og saavel dette som kjettingen er av ganske
usedvanlige dimensioner for et fartøi paa «Maud»s størrelse. Men jamen
skulde der gode greier til, naar en av storisene kom stormende ret ned
paa kjettingen.

Ved 9 tiden slaknet strømmen og litt senere stoppet den helt. Da jeg
ikke hadde nogen utpræget lyst til at opta kampen med isen, naar den nu
om kort tids forløp atter vilde begynde sit stormløp i den motsatte
retning, bestemte vi os til at søke bort paa vor gamle plads. Vistnok
var det vanskelig at komme ind, men saa laa man ogsaa saa deilig og
fredelig, naar man først var kommet der. Kl. 12 middag forlot vi
Chabarowa og ankret op kl. 2y2 paa vor gamle plads uten at ha støtt vor
fot paa nogen sten.

Vi tilbragte atter en uke paa dette sted — fra 8.—14. august — mens
strædet laa fuldpakket av is. Ledige var vi ikke og tiden faldt os ikke
lang. Ombord var alle mand i fuld sving, mens Sverdrup og jeg arbeidet
i land med magnetiske og astronomiske observationer. At stedets længde
og bredde blev vel bestemt er sikkert, og dets magnetiske forhold nøie
undersøkt. Den 12. hadde vi frisk bris fra NNV, mens en temmelig sterk
dønning satte ind i strædet fra vest. Antagelig stod sydvesten endnu og
blaaste ute paa havet. Isforholdene var den dag om mulig endnu mere
ugunstige.

Dagen efter overraskedes Sverdrup og jeg, mens vi observerte, av
dampskibsrøk i horisonten. Efter en stunds forløp kom skroget op med
kurs for strædet. Dette var interessant. Det viste sig at være en
russisk lastebaat, som kom for at hente fangst. Den var godt kjendt paa
stedet, det kunde man se av den maate den gik frem paa. Den var heldig,
idet isen langs den anden bred netop hadde slaknet op saa meget, at den
kunde faa klemt sig ind til Chabarowa.

Kl. 1 y2 eftermiddag reiste Hanssen og Wisting med en av baatene bort
til en bugt, som laa ikke langt fra vor ankerplads paa samme side av
strædet. Denne bugt hadde i længere tid tiltrukket sig vor opmerksomhed
og nu vilde vi gjerne ha loddet den op og finde ut, om vi kunde

benytte den senere om nødvendig. Mens de var ute, brøt der ut en
syd-ostlig kuling. Kl. 9 om aftenen kom de tilbake og kunde melde, at
bugten, de hadde besøkt, var særdeles vel skikket til ankerplads.
Bunden var jevn og fin. Længst inde i bugten hadde de fundet et litet
forlatt hus med en stor kuldynge utenfor. Ikke saa ganske lite fangst
laa opstablet paa samme sted. Vi forstod saaledes, at det maatte s._a i
forbindelse med russerne, som vi ogsaa senere fik bekræftet.

Ved 10 tiden øket vinden paa, saa vi fandt det raadeligst ogsaa at
sætte det andet anker. Vi laa da paa 8 meter vand for 2 ankre og 45
favner kjetting — 15 paa det ene og 30 paa det andet. Ved 11-tiden
sprang vinden sydostlig og øket paa til storm. At gaa ut kunde der ikke
være tale om, dertil var utsigtene til at støte altfor store. Det
eneste vi hadde at gjøre var at ligge og haabe, at den før omtalte
undervandsmolo vilde bryte de værste sjøer. Fra 11 til 1 stod stormen
med orkanagtige byger og satte havet i et voldsomt oprør. Hertil hjalp
naturligvis den sterke strøm og det grunde vand meget.

Det var en yderst ukoselig nat. Det var temmelig mørkt, og regnet
gjorde det. Det oprørte hav syntes at komme ind fra alle kanter. En tid
lang kunde «Maud» slingre, saa det var vanskelig at holde sig opreist.
Til andre tider fandt hun for godt at sætte, og det skede ikke med
maate. Hun løftet baugen høit i veiret, saa kjettingene dirret som
harpestrenger, og satte den saa dypt ned i det fraadende hav. Vi kunde
høre, hvorledes ankerne blev trukket henover den haarde fjeldbund, og
se hvordan vi i det graa tusmørke mere og mere nærmet os stranden.
Sandelig om utsigtene var lyse! Loddet, som blev brukt den hele tid,
viste fra 6—8 meter vand. Ved midnatstid var stormen paa det groveste.
Det var dem, som mente, det var værd at forsøke paa at komme ut. Men
derom kunde det ikke være tale. At søke over grundryggen i det slags
veir var omtrent den visse ruin. Det kunde ha lykkedes, men utsigten
vilde ikke være større end en til hundre. Bedre chancer synes jeg vi
hadde ved at bli, hvor vi var, og stikke al den kjetting vi bare kunde.

Men for at stikke kjetting maatte vi først undersøke dybdeforholdene
indover mot stranden. For at gjøre dette firte vi en av baatene
akterover med en mand i. Han hadde et pokkers ubehagelig arbeide, men
skilte sig fint fra det. Det var Wisting, som utførte det. Han syntes
at like den slags jobber. Jo værre det saa ut, jo bedre likte han sig.
Og gik det paa livet løst, var han først rigtig i sit ess. Han kom til
det overraskende resultat, at bunden holdt sig jevn i en distance av 40
favner. Da først grundet den pludselig op. Det gav os anledning til at
stikke

ut en del mere kjetting, saa vi tilslut hadde 75 favner ute. Nu hadde
vi intet andet at gjøre end at vente og haape.

Det første lyspunkt viste sig ved at ankerne bet sig fast. Vi var fra
stenbund drevet ind paa et bløtere underlag. Vi visste, at fik ankerne
først tak, var vi ovenpaa. Men jamen var det ogsaa paa høi tid. Det var
ikke mange meterne igjen til strandkanten. Straks efter la havet sig —
pludselig — antagelig var det strømvendingen. Vinden drog sig tilbake
til SO og ved 2-tiden var alt overstaat.

Vi tørnet ind ved firetiden og tok den hvile, vi kunde faa.
Maskinistene holdt motoren klar hele tiden til at gaa paa et øiebliks
varsel. Stakkars bikjene! Hadde vi det vondt, saa jamen hadde de det
værre. Det regnet ustanselig — det værste man kan by en polarhund — og
de arme dyr hadde intet sted at ty hen. De stod paa dæk vaate som
filler og ynkelige at skue. Altid var de i veien for en eller anden, og
han var som regel heller ikke sen til at fortælle dem det. Jeg ønsker
inderlig, hvis min sjæl skal til at vandre, naar den farer herfra, at
den ikke tar ophold i en polarhund!

Klokken 8 var vi paa'n igjen. Det var da stille. Chabarowa laa isfri og
vi bestemte os til at gaa derbort. Stedet hvor vi laa, fristet os i
øieblikket ikke længer. Vi begyndte straks vore forberedelser. Først
maatte vi ind og hente telt og instrumenter, som stod — eller mere
korrekt talt — laa paa land. 4 mand rodde iland for at besørge det.
Mens de holdt paa, blaaste det op igjen. Vinden var noget sydligere
denne gang, men sjøen begyndte straks at vokse. Straks de kom ombord
igjen, rodde tre mand ut i en av fangstbaatene for at lodde op foran
fartøiet. Samtidig begyndte vi at hive op. Det meste hadde vi allerede
hivd til os om natten, straks det løiet av, saa dette arbeide gik raskt
fra haanden.

Mens vi holdt paa med dette, kom vore russiske venner og en del
samojeder roende. De hadde forlatt Chabarowa ombord paa den ankomne
dampbaat om aftenen før stormen brøt ut og gaat ind i den bugt, Hanssen
og Wisting hadde loddet op om eftermiddagen, og ligget til ankers der,
mens de tok fangsten ombord. Dampbaaten gik saa derfra videre, og
russerne skulde nu hjem. Dette passet saaledes bra. Vi tok dem ombord
og baatene paa slæp. Med Wisting, som loddet, hadde vi avtalt, at han
skulde vinke med luen, hvis han fandt 5 meter eller derunder. Vi vidste
isaafald, at vi maatte holde ørene stive, men det var ogsaa alt, vi
kunde gjøre. Saaledes som havet var grodd op, blev det nærmest en
chanceseilads. Vore gjester lot os ved miner forstaa, at vi var i et

urent farvand, men det visste vi allerede. Hvad det nu gjaldt var at
komme ut, og da helst uten at komme i berøring med de flinthaarde
stener, som laa hist og her over ryggen. Nu hadde vi tat alle mulige
peilinger, da vi gik ind, og jeg visste, at Hanssen var særlig skarp
til at kjende sig igjen. Vi holdt derfor, trods russernes hoderysting,
vor egen kurs. Jeg kan ikke negte for, at jeg følte en viss spænding,
da jeg efter landmerkene saa, at vi nærmet os undervandsryggen. Det gik
godt, men det kunde jo ogsaa gaat ilde. Wisting fortalte, da vi tok dem
ombord igjen, at han hadde fundet dyp paa 10 og 3 meter side om side.
Han hadde viftet med luen, men vi hadde ikke set det. Sjøen gik ogsaa
nu saa høi, at det ofte var vanskelig at se baaten.

Kl. 1 ankret vi utenfor Chabarowa paa 7 meter. Det blaaste da en
generalkuling fra syd. Vi kunde sandelig være glad, vi kom os ut og fik
læ her under land. Det var ikke isbeten at se herfra nu. Strædet syntes
helt aapent. Vi bød vore gjester paa middag. Vi hadde alle hat en haard
job og trængte at faa noget i livet.

Som vi sat og spiste, kom tre av de unge telegrafister ombord. Olonkin
var en av dem. Hvor det er hjerterum er det husrum, sier et gammelt
ord, som vi nu fik anvendelse for. Vi stuet os sammen som vi bedst
kunde, og efter munterheten at dømme, hadde vi det ganske bra. Olonkin
var os til stor nytte om eftermiddagen. Det var kommet en gammel
samojed ombord, som vilde sælge ren. Uten mellemmand vilde dette blit
en ganske indviklet affære. Det var første gang, mine øine aapnedes for
Olonkins mange gode egenskaper. Tiltrods for sin unge alder — knapt 21
aar — førte han forhandlingene paa en maate, som viste mig, at han sat
inde med en god portion mere kløgt, end alderen skulde lat formode.
Handelen blev avsluttet, og samojeden lovet at bringe 30 nyslagtede
ren, smaat og stort, ombord i løpet av dagen. For disse skulde han ha
450 kilo mel og 75 kilo sukker. Han snakket ogsaa en hel del om vodka,
gamlingen, men jeg lot ham forstaa, at man ikke snakket høit om slike
syndige saker i vor tid, men tok det, som det faldt sig. Men da i det
samme kokken bragte rykende het toddy ind, lovet han høitidelig, at han
ikke bevæget en finger, før han fik sig en slik en i livet. Da han
samtidig lovet at han skulde reise like hjem og begynde slagtingen
øjeblikkelig, hvis han fik sit ønske opfyldt, gik jeg ind paa det.
Toddyen blev servert i emaljerte krus, som tok Vi liter. Svak var den
heller ikke. Men dette syntes ikke at imponere vor gode samojed det
ringeste. Som den naturligste ting av verden satte han koppen for
munden og tømte den i et drag. Den hadde en forbausende virkning. Som
en raket for han op

og paa dør. Jeg trodde han i sin iver hadde faat den i vrangen, men det
var ikke tilfældet. Den ædle most hadde tændt begeistringen i ham, nu
hadde han bare en tanke: at bringe renkjøttet hurtigst mulig. Helt
utænkelig er det ikke, at han haabet at utrette sit ærende saa hurtig,
at han fremdeles vilde finde os andre ved toddyen, naar han kom
tilbake. Farten, gamlingen satte, var ialfald mistænkelig.

Idet Olonkin bød farvel, sa han ganske i forbigaaende, at hvis jeg
hadde bruk for ham, vilde han gjerne være med. Nu hadde jeg altid
for-fegtet den mening, at en mand, som skulde delta i en færd av denne
sort, mindst burde ha passert de 30. Men jeg maatte indrømme, at her
stod jeg likeoverfor en av undtagelsene. Tok jeg ikke skammelig feil,
vilde han fylde sin stilling saa godt som nogen. Vi hadde plads til en
mand til, og bruk for ham hadde vi ogsaa. Han mente, han kunde
tjenstgjøre som 2den maskinist, og det passet netop. Vistnok var
Knudsen nu helt utlært, og jeg visste, Sundbeck nødig vilde være av med
ham, men det var av saa stor betydning at faa Knudsen, som var en
særdeles dygtig sjømand, til hjælp paa dæk, at Sundbeck straks saa det
berettigede i saken og erklærte sig villig til at foreta byttet.
Saaledes blev Olonkin antat paa staaende fot. Han skulde støte til
ekspeditionen, naar «Maud» passerte telegrafstationen paa utgaaende.

Næste dag oprandt med frisk sydvest isprængt med s'.erke snebyger. Det
var ikke netop det gunstigste veir at observere i, men Sverdrup og jeg
hadde nu alt klart, saa vi fik friste lykken. Dagen var adskillig
klarere end sidst jeg var der og søgte efter den tidligere brugte mire,
og vi var ikke før kommet til Scott Hansens gamle observationsplads,
før vi fandt aasen eller ryggen, han omtalte. Om det kunde der ikke
tvistes. Hvad der imidlertid kunde fremkalde tvil, var hakkets eller
skarets beliggenhet. Det var nemlig to slike, som laa i nærheten av
hverandre. Men den vanskelighet var let nok at beseire ved at bestemme
retningene av dem begge, og saa for end yderligere sikkerhet ta en
skisse av partiet. Vi arbeidet hele dagen med undtagelse av en liten 5
o'clock tea med russerne. Dagens resultat var en komplet serie av
magnetiske observationer, men vi blev, som vor forgjænger, lurt paa de
astronomiske. Sne-iling avløste sne-iling og hindret Sverdrup i at faa
den meget omtalte mires azimuth bestemt. Det var ærgerlig, men vi fik
sætte vor lit til næste dag. Denne dag — fredag 16. — lovet sandelig
ikke meget i retning av sol, men Sverdrup drog nu allikevel paa land
like over frokost, og stillet sit instrument op. En liten rift i skyen
nu, og jeg visste, solen vilde være vor. Men riftene blev yderlig smaa.
Solen var ikke saa længe

fremme av gangen, at det lykkedes at knipe baade dens øvre og nedre
rand. Han fik imidlertid 3 gode observationer av dens forrår.;!, og
dermed maatte vi slaa os til ro.

Om eftermiddagen kom den gamle samojed ombord og meldte, at han hadde
30 ren gaaende paa stranden. Og der stod de virkelig 30 stykker, store
og smaa, og ventet paa at komme ombord. Jeg gjorde gamlingen opmerksom
paa, at han maatte slagte dem, før han bragte dem ombord. Han nikket og
blunket saa lurt, at jeg forstod, at det var noget ekstra han vilde, og
snart kom det frem. Slagtingen var et overordentlig strengt arbeide,
forklarte han ved at trække kniven, støte den i luften — det var
dødsstøtet, og saa gjøre nogen snit frem og tilbake, som skulde betyde
flaaingen. Da det var gjort, kastet han sig paa dæk og forestillet den
største utmattelse. Efter en tids forløp reiste han sig igjen, satte de
hule hænder for munden og drak av hjertens lyst. Jeg maatte le, storle,
man kan ikke bli sint paa disse barn. Jeg visste jo saa inderlig vel,
at han ikke vilde slagte nogen ren, ti det var allerede de unge ifærd
med at gjøre, men bare forestillingen, han hadde git mig, syntes jeg
vel var en dram værd.

Kl. 11 om aftenen kom de ombord med alt kjøttet, som øieblikkelig blev
hængt op i riggen. Det var vor Jdste forretning der paa strædet.

Sydvesten hadde nu været saa standhaftig, at vi maatte gjøre et forsøk.
Vi hadde allerede rukket den 17. august, og var saaledes langt i
agterhaand av vore forgjængere. Saaledes passerte Nordenskiøld med
«Vega» gjennem den 1. august og Nansen med «Fram» den 4. august.
Koshewin, som kjendte strædet bedre end sin ABC, hadde tilbudt sig at
følge os ned til stationen, og da jeg altid har været en tilhænger av
lods, hvor jeg kan faa en, mottok jeg med glæde hans tilbud. Vi hadde
nu lært den første halvdel av strædet saa vel at kjende, at vi nødig
vilde indlate os i noget intimere forhold med den anden. Det er
besynderlig, hvor foragtelig sjøfolk gjennemgaaende synes det er at ta
lods. Jeg har oplevet de merkeligste eksempler paa det. Mangen en
skipper har rendt sit fartøi paa grund, fordi han syntes, det var under
hans værdighet at ta lods. Dette er en stolthet saa vanvittig anbragt
som vel mulig.

Klokken 8 indfandt Koshewin sig, og klokken 9 stod vi øtsover gjennem
strædet. Dybdeforholdene viste sig ganske jevne. Grundet det noget op,
var det altid fra den sydlige bred, og saa snart man da søkte over mot
den anden side, fik man dypere vand. Jugorstrædet kan navigeres efter
den meget enkle regel: Hold midt i strædet. Grunder det op, saa søk
over mot den nordlige bred, og dybden vil straks tilta.

Dagen var fin, en liten vestlig bris og en klar varm sol. Jeg hadde
store forhaabninger med hensyn til isforholdene. De sidste dagers
sydvest maatte ha feiet kysten fri for is. I spænding skulde vi nu
slippe at gaa længe, ti naar vi bare hadde passert nærmeste odde paa
Waigatsch, vilde vi kunne se den østre aapning paa strædet. Men den,
som gjør sig forhaabninger, bør ogsaa være klar til at møte skuffelser,
særlig i disse farvand. Og jeg tror nok, jeg tør si, at vi forsaavidt
var vel forberedt.

60Chabarowa

— Maudhavn

Det tør vel hænde, man hørte et: det var da som fan! eller andre
variationer av samme melodi, da strædet aapnet sig og viste en haard
blank ismur tversover det østre indløp fra land til land, men noget
synderlig større indtryk gjorde det ikke. Den store bugt, som ligger
netop paa vestsiden av telegrafstationen, er meget grund, og vi hadde
en føling av det midt ute i strædet. Men straks vi skraadde en smule
over mot den nordre bred, fik vi dypere vand. Skal man ind til
stationen, gjør man klokt i ikke at søke at gjøre veien kortere ved at
skjønske ind paa den. Det kan let resultere i et nærmere bekjendtskap
med bunden. Man bør holde sig ute i den dype rende, indtil man er tvers
av den. Da kan man rolig sætte kurs ret paa den. Dybdeforholdene er da
meget jevne.

Vi ankret paa 8 m. >/2 kvartmil av land. Her som overalt ellers er
ingen havn. Vi laarte straks baat for at sætte vor lods iland og ta
Olonkin ombord, Koshewin, som snart skulde reise til Pustosersk, tok
post med fra os, som han lovet at bringe vel frem. Paa stranden stod
Olonkin og alle hans kamerater. Det hadde lykkedes ham at skaffe end
yderligere 10 ren fra en samojed her. Med disse fik vi 40 i det hele, —
et ganske anselig lager av fersk kjøt. Avskeden tok ikke lang tid, et
haandslag og «paa gjensyn». De fleste av Olonkins kamerater fulgte ham
ombord for at si ham et sidste farvel.

Vi satte straks kursen ret ut strædet og kort tid efter var vi i
Karahavet. Utsigtene var de slettest mulige. Vi passerte Sokolijøen og
fulgte i den smale Iandraak. Efter en times gang hørte denne helt op,
og den svære pakis laa ret op i stranden. Nogen forcering kunde det
ikke være tale om. Man trænger sig ikke frem gjennem svær gammel is,
som er saa tæt at et fingerbøl vand ikke er synlig. Det var intet andet
at gjøre end at ta konfekten som den blev budt. Vi hadde bare én vei at
slaa ind paa, retræten nemlig, og den huet os ikke ganske.

Vi stod ind strædet igjen, holdt os midt i løpet og satte saa tvers av
telegrafstationen, kurs ret mot den nordre bred. Her fandt vi bak en
odde læ for isen, som nu satte ind strædet igjen vestover, og ankret
paa 8 m. Dybdeforholdene var meget jevne. Nu burde vi visst været
ærgerlige og sinte over denne nye motgang, skulet mørkt til hverandre
og krøpet tilkøis, men vi fik det ikke til. Tvertom, vi var i
feststemning. Her laa vi saa inderlig godt og kunde fra tønden følge
den mindste bevægelse av isen i Karahavet. Øieblikkelig en gunstig
anledning bød sig, kunde vi være paa pletten.

Hele søndagen den 18. blaaste det frisk SV, men uten at bevirke
synderlig forandring i isen. Langs østkysten av Waigatsch dannet det

sig en ubetydelig landraak, men mot land paa den anden side laa den
mere fastklistret end nogensinde. Isen i Karahavet er med rette
respektert. Mange har ikke behandlet den med den forsigtighet, som er
nødvendig, og har maattet bøte for det. Det er ikke saa faa fartøier,
som har maattet opgi livet i dets favntak. Av de mange tragedier, som
har været spilt ut her, er kanske den sidste den merkeligste. Det var
den den russiske ekspedition under løitnant Brosilows kommando, som gik
ind fra Alexandrowsk sommeren 1912 med Nordøstpassagen som maal.
Ekspeditionens fartøi var et skonnerskib ved navn «St. Anna» — vel
skikket for en slik færd og vel rustet. Fra Jugorstrædet trængte de ret
ut i Karahavet, men blev av isen tvunget til at søke sydost over mot
land. Atter gjorde de et forsøk paa at komme tversover Karabugten, men
maatte igjen bøie sydover. Den 9. september kan de endelig gaa nordover
langs Jalmal. Den 5. oktober 1912 blir de fast i isen paa 71 ° 50' n.
br. omkring 3 kvartmil av kysten og begynder nu en høist eventyrlig
færd. Mot nord bærer det, ret mot nord. Den 29. august 1913 er de tvers
av de sydligste øer i Franz Josef archipelet. Her har de saa drevet
rundt til 4. november, hvorpaa driften atter med stor fart har sat dem
mot nord. Den 10. april 1914 forlater styrmand Albanov «St. Anna» paa
82 ° 55 ' nr. br. og 60 ° 45 ' l.o. Gr. med 14 mand og gaar sydover. 3
av dem vender senere tilbake til fartøiet. Den sidste melding fra «St.
Anna» er, at den har naadd 83 ° 18 ' n. br. og 60 ° 1. o. Gr., senere
har man intet hørt. Den 8. juli samme aar rækker Albanov med en mand
Kap Flora, hvor de blir optat av løitnant Sedows fartøi — «Foka».

Den 19. august mistet vi taalmodigheten og satte avsted. Isen hadde i
nattens løp sat noget ut fra land, men det var for en saa kort distance
at vi som fornuftige mennesker burde blit liggende hvor vi laa. Men som
jeg sier vi var tilslut blit utaalmodige og længtet bare efter at prøve
vore kræfter. Vi kom ikke langt med dem den første dag. Vistnok naadde
vi noget længer end ved første forsøk, men det sa ikke ret meget. Isen
tvang os efter et par timers gang til at stoppe og gjøre fast til den,
— en kvartmil av land. Dette var en kjærkommen anledning for Sverdrup
til at begynde sine oceanografiske studier, og han tok her sin første
station paa 36 meters dyp. Klokken 4y2 eftermiddag slaknet isen noget
og gav os anledning til at forcere os et stykke frem. 2 timer efter var
den like tæt, saa vi maatte stoppe, — 1 '/2 kvartmil av land. Den 20.
slaknet isen litt ved middagstid, og vi rammet os frem et par timer, da
den tætnet igjen. Desuten kom taaken tyk som en væg. Ved 7 tiden om
aftenen slog det et gløt i taaken, og vi var da klods under land. Før
vi fik syn

for denne sak, hadde vi allerede hat en følelse av den, idet sidste
lodskud kun gav 10 meter.

Sverdrup drev sine strømmaalinger tidt og ofte, det vil si, saa ofte
han saa en aapen vandflek mellem isflakene stor nok til at fire ned en
strømmaaler. Strømmen var en typisk tidevandsstrøm, som jo ogsaa vor
drift kunde fortælle os efter vore peilinger paa land.

Vi hadde om natten været utsat for en ganske sterk skruning. 1 vor
drift østover med ismassen var vi tørnet op mot en grundis, det vil si,
en is, som staar paa grund, og hele bakse« satte paa. Vi fik endel dunk
og støt, men svinget snart rundt grundisen og fortsatte vor drift med
massen. Vi lærte saa meget av denne lille affære, at det var tvingende
nødvendig at ha vore saker i slik stand, at roret kunde løftes op paa
kortest mulig varsel og med mindst mulig assistance. Jeg tror vi rak
fuldkommenheten i saa henseende. Vi bragte det nemlig derhen, at en
mand — en eneste mand — i løpet av utrolig kort tid kunde løfte det
svære tunge ekeror.

Den 21. rammet vi os frem et ganske kort stykke fra klokken 2 til 4 om
morgenen. Is og taake var da saa tæt, at vi intet mere kunde gjøre.
Klokken 12 middag var det en ret iøjnefaldende forandring paa isen
længer ut i havet. Den slaknet nemlig op, mens isen vi laa i under land
holdt sig pottetæt. Det var for fristende! Og vi faldt. Efter en del
ram-ming og vriding lykkedes det os at komme ut av tætisen og over i
den slakke, og nu bar det med en fart ganske ukjendt for os NO over mot
Jalmal. Men av lang varighet blev denne lystreise ikke. Klokken iy2 om
aftenen satte isen sammen, og der laa vi som i en skruestikke mellem
svær, gammel og flinthaard is midt i Karabugten. Kun en ganske liten
landstrækning var nu synlig i vest. Nu var vi midt i det og fik ta
følgene. Det var ikke frit for, at «St. Anna» spøkte i mit hode fra tid
til anden. Sjøen krævet hver nat og det var meget som tydet paa, at
høsten ikke var langt væk. Jeg begyndte saa smaat at gjøre mig
fortrolig med, at en overvintring var uundgaaelig, før vi naadde frem
til vor startplads nordenfor de Ny Sibiriske øer. Tiden var allerede
langt fremskreden, og utsiktene meget daarlige.

Den 22. søkte vi at ramme os ut av storisen, men forgjæves. Vi vandt
ikke en fot. Ut paa dagen brøt solen igjennem, og vi fik en høide med
kunstig horisont. Den satte os noget østligere end bestikket, men det
var ikke overraskende. At faa bestikket til at stemme i et farvand som
dette, hvor man — i den tid man gaar — styrer rundt i de forunderligste
figurer og i den tid, man ligger stil, driver i alle mulige retninger,
er

ikke at vente. Nattens nyis var 1 cm. tyk. Den 23. blaaste det op en
kraftig OSO, som efter ioddelinjens visende satte os ret nordover.
Dybden var 38 m. Den 24. slaknet isen saa meget, at vi ved at stake,
bakke og ramme kom os ut av den svære gamle is, vi laa mellem, og
fortøiet mellem smaais. Det regnet om formiddagen og øste ned om
eftermiddagen. Østenvinden hadde løiet, og en liten sydlig bris løste
den av. Saasnart den hadde begyndt, kunde vi merke forandring i isen.
Den slaknet hurtig op, og klokken 8 om aftenen kunde vi begynde at
arbeide os videre. Nu var det ikke tale om at gaa i den retning, vi
ønsket, men i den, vi kunde. Isen saa mest fordelt ut mellem øst og
syd, og vi bestemte os derfor til at søke frem den vei og om mulig
saaledes naa den landraak, som vi visste eksisterte langs Jalmals
vestkyst.

Men nu var der kommet en ny hindring i vor vei — de mørke nætter.
Klokken 9l/2 om aftenen maatte vi stoppe, da det var for mørkt til med
fordel at gaa videre. Den 25. var ikke synderlig glansfuld. Nogen faa
meter knep vi os frem paa dagvagtene, men maatte saa ligge stille for
tæt is og taake. En eftermiddagsobservation satte os betragtelig
østenfor bestikket, men det gjorde os ikke bedrøvet. Jo snarere det gik
mot øst, jo snarere kom vi i landraak. Klokken iy2 om aftenen kunde vi
atter røre litt paa os, og kroket os frem et par kvartmil, da vi atter
maatte stoppe for tæt is og mørke. Jeg ser i min dagbok for disse
dager, at jeg anvender sprogets ømmeste uttryk i omtale av fartøiet.
Hun er en perle i isen, det er sikkert. Spart blir den ikke, det har vi
sikker fornemmelse av, naar vi under ramming maa holde os fast for ikke
at ramle. I tønden løser Hanssen og Wisting hverandre av. Hanssen er jo
gammel fagmand og Wisting har forbausende hurtig tilegnet sig den kunst
at vælge den bedste vei og benytte den med fordel. Selv gjør jeg ikke
længer vagt med, efter at vi fik den 10de mand ombord. De er 3 paa hver
vagt, og det greier sig, naar man liker at ha hændene fulde. Olonkin er
allerede en meget dygtig 2den maskinist — til det yderste paapasselig
og sam-vittighetsfuld. Sverdrup har igjen overtat byssa. Ved siden av
at tilfredsstille de mest kræsne ganer undersøker han havet og luften
og beregner de observationer, vi gjør, hurtigere end vi kan ta dem. Ja
det er virkelig sandt! Gjentagne ganger har han moret sig med at
beregne høi-dene paa forhaand, og som oftest stemmer det saa
forbausende, at man kunde tro, han var i besiddelse av «svarteboka».
Men han bare smiler og sier, at det er ganske liketil. Jeg tar hatten
av for matematikken!

Mandag 26. august klokken 5 om morgenen begyndte vi farten i tyk taake.
Foregaaende aften, før det var blit mørkt, hadde vi set en umis-

kjendelig varmehimmel i OSO—SO. Den var høi, tung og ravnsort, som
hvilte den over et stort aapent hav. En slik anledning kunde vi ikke la
os slippe ut av hændene og derfor fremad! Stakkars «Maud», den dag fik
hun sandelig visshet for, hvad det vil si at være skapt for isen. Til
at begynde med var det ikke meget alburum og i den tætte londonlike
taake var tilværelsen like uhyggelig for mandskap som fartøi. Al is er
haard, men det er store grader av forskjel. Denne var av aller
haardeste sort. Om man rendte paa, og det gjorde vi ofte, kunde man
ikke se merke efter skuten. Men merke efter isen var det ikke frit for
at «Maud» fik. Utover formiddagen fordelte isen sig meget, men taaken
holdt sig standhaftig. Det var et sjeldent ubehagelig veir. Det regnet
ikke, men taaken randt av riggen i pøsevis. Fra tønden kunde man under
disse omstændig-heter intet se, saa tøndevagten stod enten i merset,
vantet eller paa hyttetaket, eftersom isens beskaffenhet var. Det var
et anstrengende arbeide at glo ut i dette graasvarte mørke, og det
skulde gode øine til ikke at ta feil. Det er nemlig let gjort, da alt
synes at skifte utseende i taaken. En liten isknat antar dimensioner av
et isfjeld, og en liten aapning kan se ut som en stor bred kanal. Har
man ikke tilstrækkelig erfaring og dømmer ret, kan man let gjøre de
ubehageligste misgrep.

Men hadde utkikken et surt arbeide, saa hadde rormanden et tilsvarende
varmt. Det var at kaste høire og kaste venstre hele tiden. Nogen
mellemting gaves ikke. Under slike forhold maa det bestaa et godt
tillidsforhold mellem de forskjellige poster, ellers gaar skuta i
aakeren. Naar man blir slåp og træt, har rorgjængeren tilbøielighet til
at tro, at utkikken lægger an paa at plage ham. Utkikken paa sin side
kan mene, at rorgjængeren ikke er kvik nok. Tillit skal der til, saa
begge parter gjensidig vet, at den anden lægger hele sin vilje i
arbeidet. Som Hanssen og jeg stod sammen paa hyttetaket, saa forover og
drøftet utsigtene, vendte vi os pludselig mot hverandre og sa med en
mund: Kjendte De det? Det «det», som den ene samtidig spurte den anden
om, var en ganske liten haarfin bevægelse av fartøiet, saa fin, at man
sandelig maatte ha en var fornemmelse for at merke den. Men bevægelsen,
saa uendelig ubetydelig den end var, meddelte os en glad nyhet, som fik
os til at gi en god dag i vor vaate elendighet. Den bragte os melding
om, at forløsningen forestod, at det aapne hav var nær.

Det merkelige var, at vi to for 15 aar siden hadde oplevet nøiagtig den
samme situation. Det var, da vi ombord paa «Gjøa» befandt os i den mest
tvilsomme del av Nordvestpassagen. Vi visste, at vi, saafremt vi slåp
gjennem der, hadde seiren isigte. Da var det ogsaa at vi pludse-

lig stoppet op med et: Kjendte De det? Det var den samme næsten
umerkelige bevægelse, som dengang fortalte os, at nu laa havet, som i
aarhundreder hadde stængt mennesket ute, aapent for os. Dengang stod vi
i Nordvestpassagens vanskeligste farvand, dennegang i Nordostpassagens.
Vi sa ikke stort, et smil og et nik uttrykte mere end alverdens ord.

I vagtskiftet kl. 2 eftermiddag oplevet jeg atter en situation, som jeg
kun har oplevet en gang før. Pludselig som ved et trylleslag gled vi
fra taaken ut i det mest pragtfulde solskin. Det var absolut ingen
overgang. Det var som at hoppe fra den sorteste nat ind i den lyseste
dag. Og hvad der møtte vort blik var ikke mindre betagende end den
bratte forandring. Den stygge haarde is, vi i taaken hadde stanget os
igjennem, forlot os med den, og foran os laa en skinnende hvit og fint
fordelt aars-frossen is. Men herligst av alt var dog den tynde sorte
stripe, som saavidt kom tilsyne over den ytterste isrand i horisonten,
— det aapne hav. Vi var fri!

Kl. y25 eftermiddag satte «Maud» baugen ut i det aapne hav langs
Jalmal, og sandelig la ikke hun ogsaa sin glæde for dagen. Hun rullet,
saa alt løst ramlet overende. Dette tegn paa glæde skulde ikke
forbauset mig, om det hadde været bevægelse i vandet, men det fandtes
ikke.

Den 27. fik vi helt paalidelige observationer over naturlig horisont.
Strømmen hadde sat os meget hurtig mot nord, saa vi var hele 30' i
forhaand av bestikket. Derimot stod vi betragtelig længer av kysten end
antat. Med østlig vind, som det var, styrte vi NNO indover mot land for
motor og seil. I form av is møtte vi ingen hindring. Det som plaget os
var taaken. Den 28. var som den foregaaende dag temmelig taaket, dog
snek vi os ogsaa da til en række udmerkede observationer. Ved
middagstid fik vi Kap Pajnte paa Jalmalhalvøens nordvestkyst isigte.
Dette stemte ganske med observationene, hvilket jeg var meget for-nøiet
over, da vi nu hadde et stykke tvilsomt farvand foran os, som jeg nødig
vilde passere uten at ha et paalidelig utgangspunkt. Havet omkring
Jalmals nordpynt og Beli Ostrow eller Hvitøen er meget grundt. Vinden
var for det meste frisk mellem NO og O og havet fuldstændig isfrit.
Rullet gjorde vi av hjertens lyst. Da vi passerte de lange sandrevler,
der som følehorn stikker ut fra Jalmals NV-pynt, saa vi en masse
hvalros i vandet. Hode paa hode ståk op av sjøen, glante forbauset paa
os og gik langsomt ned igjen. Her maatte man vistnok kunne gjøre god
fangst, det nærer jeg ingen tvil om.

Med hvilken rivende fart strømmen her sætter nordover kan man faa et
indtryk av av vore observationer. Den 29. stemte bestik og ob-

servationer. Den følgende dag var den observerte plads ikke mindre 25 '
nordenfor bestikkets. Vi stod da paa 74 ° 30' n. br. Herfra satte vi
kurs ret paa Dicksonøen. Vinden hadde gaat sig nordlig, og for motor og
seil gik det strykende østover. Vi gjorde regning paa at være fremme
søndag 1. september. Imidlertid drog vinden sig over paa NNV, og med
avfirte skjøter og fuld fart i maskinen gik det fremover, saa fossen
stod om baugen. Allerede lørdag 31. august kl. 4 eftermiddag fik vi
Dickson isigte. Den er ikke høi, omkring 200 fot, og i regnilingene,
som drog over land, saa vi den neppe før 10' av. I Nordenskiölds «Vega»
er der et udmerket specialkart over øen med omgivelser, som var os til
stor nytte under indsejlingen. Vi passerte først den lille holme, som
ligger midt paa øens vestkyst. Her ankret «Vega» i 1878, og en
fortrinlig havn saa det ut til at være i den lille bugt, som vender mot
øen. Indløpet til Dickson havn ligger mellem øen og den søndenfor
liggende øgruppe — Wærnsøene. Her kan man uten risiko holde sig midt i
løpet. Naar man derimot runder øens SO-pynt og styrer op i Vegasundet,
bør man gaa klods op under land. Omtrent midt i sundet ligger det en
lei grund. Dybdeforholdene langs kysten var jevne, fra 6—8 meter.
Dickson havn er ypperlig beskyttet paa alle kanter. Paa de 3 sider
omklamrer øen selv havnen. Paa den 4de — tvers over Vegasundet — har
man fastlandet. Paa en fra den nordlige side fremstikkende odde ligger
telegrafstationen. Allerede langt til havs møtte os synet av den 110
meter høie telegrafmast.

Det var allerede begyndt at mørkne, da vi rundet den sidste odde og
stod ind i havnen, saa vi bestemte os til, ukjendte som vi var, ikke at
gaa helt bort under stationen, men ankre ute i gapet. Kl. var 7y2 om
aftenen, da vi lot vore ankre gaa paa 5 meter.

Nu kunde vi være meget tilfredse. I løpet av meget kort tid hadde vi
gjenvundet meget av den tid vi tapte i Jugorstrædet. Vistnok var vi
endnu 13 dage efter «Fram», idet den passerte her den 18. august, men
vi var nu kommet saa godt i sving, at jeg hadde det bedste haab om
snart at ta den igjen. Det var blit saa sent, før vi avsluttet vort
arbeide, at jeg bestemte mig til først at gaa i land næste dag.

Efter frokost drog Hanssen, Olonkin og jeg avsted i en baat med
stationen som maal, mens Sverdrup, Tessem og Knudsen i en anden baat
rodde ind til nærmeste land for at finde en passende plads for teltet
for de magnetiske arbeider. Vinden stod ret ind havnen, saa det gik
gladelig mot maalet. At det vilde bli vanskeligere at komme tilbake
igjen, vilde vi nok senere faa merke, men den tid den sorg. Eftersom vi
nærmet os land, traadte alt tydeligere frem. Hvad der først faldt os i
øinene og

glædet vore hjerter var det store oplag av olje. Like nedfor
telegrafmasten laa det — 105 svære jernfat. Saa dukket hundene op, og
for et mylder det var! Man skulde ha trodd de drev hundeavl i stor stil
paa stedet. Og saa begyndte menneskene at komme ut og ta os i øiesyn.
Vi rodde like under land for at finde et passende sted at hale baaten
op. Men vi ledte forgjæves. Der fandtes ikke det sted paa det steile
av-faldende land, som syntes skikket dertil. Nu nærmet nogen av stedets
beboere sig og gjorde tegn til, at vi skulde ro længer ind. Vi saa
gjorde. Ikke fordi vi saa noget likere sted længer inde, men fordi vi
blev det anvist. Det viste sig at være en sterkt skraatliggende,
glatvasket fjeldside, som var bestemt til dette bruk. Det var sandelig
den miserableste baat-havn, jeg har møtt. Men naar man er mange og
enige — men det maa til! — saa gaar det ogsaa at hale en baat op efter
slette fjeldvæggen. Og enige var tydeligvis disse mænd, som
efterhaanden samlet sig paa fjeldet. De ropte alle en hel del, jeg ikke
forstod noget av, men av faktene forstod jeg, at vi bare kunde kaste
fangstlinen til dem, saa skulde de besørge resten. Vi adlød med den
største beredvillighet og hadde den fornøielse — efterat vi hadde
sprunget iland — at se vor store og temmelig vegtige fangstbaat
marsjere op fjeldsiden som paa den fineste patentslip. Se det utrettet
enighet! Alle stationens funktionærer var nu forsamlet og mottok os paa
det hjerteligste. Chefen — hr. Jakowlew — ønsket mig velkommen i de
mest gjestfrie ordelag. Ikke saa at jeg forstod et muk av, hvad han sa,
men tonen og minen var ikke til at ta feil av. Jeg svarte med et
klingende: «Spasibaa», hvilket ret og slet paa russisk betyr tak. Men
dermed var ogsaa hele mit russiske ordforraad uttømt og jeg maatte
overlate resten til Olonkin. Den mest utsøkte gjestfrihet og
elskværdighet var her som i Jugor fra første stund sterkt fremtrædende.
Vi la veien op gjennem bakken med kurs for et av de smaahuser, som
stationen bestaar av. Utvendig set gjør de et langt mindre anselig
indtryk end husene i Jugor. Men hvad de manglet utvendig, hadde de
sandelig i overflod indvendig. De var solid og godt bygget, varme og
komfortable. Paa veien op passerte vi gjennem en hundeleir, og min
forbauselse var stor. Aldrig har jeg set finere dyr. De fleste var av
den sedvanlige samojedtype, kridhvite med ret opstaaende ører. Men
disse var uten overdrivelse en halv gang til saa store. De var
velstelte og vel-nærte og en sand fryd for øiet. Stakkars vore smaa
venner ombord — de vi fik paa Waigatsch! Dette var en sikker og absolut
dødsdom over dem.

Men min opmerksomhet blev straks trukket andetsteds hen. Et vildt brøl
bragte mig til at fare op og se mig om. Like utenfor det hus,

vi øiensynlig hadde kurs for, stod isens konge lænket til en lang
kjetting. Den var ikke gammel karen, dtnne bjørnungen, antagelig
omkring 1 aar, men gammel nok til at indgyde en fremmed respekt. Jeg
kunde allerede paa lang avstand se, at min ringe person hadde vakt dens
opmerksomhed Jeg følte mig aldeles ikke smigret ved den særlige
interesse, bæstet viste mig og som syntes at tilta, eftersom jeg nærmet
mig. Jeg har i al stilhet beundret løvetæmmere som tilsyneladende har
fundet sin største fornøielse i at stikke hodet ind og kikke løven i
maven, men jeg har aldrig hat nogen lyst til at gjøre det selv. Vilde
nogen av dere sætte særlig pris paa at passere inden makelig rækkevidde
av en isbjørn som staar paa to, viser et grinende gap, utstøter hæse
hyl og ikke lægger skjul paa, at De er gjenstanden for dens
opmerksomhet? Jeg tør forsikre, at jeg ikke satte pris paa det, men for
skams skyld maatte jeg jo late, som om det var det morsomste, jeg hadde
været med paa. Det forbedret aldeles ikke situationen, at Olonkin
gjorde mig bekjendt med, at det var min sælskindspels — jeg var nemlig
klædd helt i sælskind — som den «moret» sig over. Det skulde ikke
forbauset mig, om dens tænder ogsaa løp i vand ved tanken om et nærmere
bekjendtskap med det, som fandtes indenfor pelsen. Man forsikret mig
vistnok, at den var verdens kjærligste bjørn, men jeg avgjorde med mig
selv, at jeg -— hvis jeg uten skandale kunde greie det — ikke skulde
saatte dens kjærlighet paa prøve. Mens jeg saaledes gjorde op mit
bestik, nærmet vi os huset mere og mere. Som jeg før sa var bjørnen
lænket, men slik, at den helt behersket indgangen. Lænken var nemlig
ikke fastgjort til et bestemt sted, men kunde paa et staaltaug, som var
utspændt mellem møngavlene paa to av husene, gli frem og tilbake mellem
disse. Dette gav bjørnen en ganske anselig aktionsradius og evnen til
at beherske et vidtstrakt territorium. Dens interesse for mig begyndte
nu at bli av en slik beskaffenhet, at en av dens herrer fandt det
paatide at skride ind. Et godt drag over baken med en stok sendte den
brølende over mot det andet hus. Jeg aandet lettere. Men netop som vi
skulde til at gaa ind, fik jeg øie paa noget, jeg gjerne vilde ha
forklaring paa. Vi blev derfor staaende paa trappen og passiare. Jeg
stod med ryggen utover og hadde i min interesse for det, samtalen
dreiet sig om, ganske glemt min plageaand. Da kjendte jeg pludselig et
grep om læggen. Jeg saa ned og netop tidsnok til at se tyklæggen
forsvinde i bjørnegapet. Hvad dens hensigt var, om det var trangen til
at uttrykke hengivenhet eller — hvad jeg anser for sandsynlig — lysten
til en kulinarisk adspredelse, gav jeg mig ikke til at overveie, men
slet med et ryk benet til mig. Det er mulig jeg derved stødte dens
kjærlige følelser, men

jeg fandt dog av praktiske hensyn, at det burde vike for utsigten til
at frelse lemmet. Færden var jo neppe begyndt, og vi hadde langt at
gaa.

Huset, vi kom ind i, var chefens og rigtig solid var det bygget og
bekvemt indredet. Først kom man ind i en svalegang eller ydre entré.
Den var nærmest der for at avdæmpe den kolde luft, før man aapnet døren
til det næste rum, som var kjøkken og spisestue. Dette var et lyst,
venlig rum og særdeles praktisk anordnet. Nærmest vinduet stod en stor
blankpudset komfyr, saa kokken fik fuld nytte av dagslyset. Længer
borte paa samme væg hadde man bakeovnen, en stor opmuret historie, hvor
man sikkert kunde steke brød for en hel by. Paa den motsatte væg stod
spisebordet. Det var en fornøielse at se, hvor her var rent og fint.
Kokekarrene hang paa væggen og skinnet av kobber og messing. Og foran
komfyren stod det mest skinnende av det hele, det som gav omgivelsene
glans, en stor, tyk, trivelig pike. Da kun hadde vasket sine kopper og
kar, hadde hun ganske visst ogsaa git sit ansigt en overhaling. Det
straalte som en sol, og det lyseste smil syntes at dele det i to, fra
øre til øre. Hvor festlig det var at se et skjørt; og jeg skyndte mig
at bringe indehaveren min hyldest. Nu skal man jo som bekjendt ikke
drøfte en dames aar. La det derfor være nok, naar jeg meddeler, at hun
var av sat alder. Hendes karakter fik jeg ikke anledning til at
studere, men jeg slutter mig til — da hun hadde opholdt sig her et aar
mellem 7 mandfolk, at den maatte være fast som klippen. Indenfor laa
chefens værelse lunt og koselig som alt det øvrige. Det første, vi nu
gjerne vilde ha greie paa var, hvorlangt ind vi kunde gaa med fartøiet.
Vi fik da vite, at vi kunde komme klods ind til land, like under det
sted, hvor oljefatene laa. Det var en glædelig meddelelse, ti vi haabet
da at kunne anlægge en luftbane og letvindt og hurtig ta oljen ombord.
Vi blev imidlertid gjort opmerksom paa, at vi maatte være forsigtige
under indseilingen, for der laa en styg grund i farvandet. Fra det
sted, vi laa, blev vi betydet at gaa i en stor S-form. Men nu kan jo en
S skrives paa mange maater, saa jeg fandt det fornuftigst at spørre, om
ikke en av de herrer godhetsfuldt vilde bli med ombord og under
indseilingen vise os, hvorledes denne særlige S burde skrives. Men
stillingen som skrivelærer hadde ingen lyst paa, saa vi maatte slaa os
tiltaals med at nøie os med selvhjælp. Efterat ha beset oljelageret,
tat vore egne hunder i øiesyn og drukket^ en kop kaffe, sa vi de
elskværdige russere farvel og begav os paa hjemvei. Vinden stod
fremdeles ret ind og litt kavlesjø var det, saa utsigtene til at komme
hurtig og let ombord var ikke lyse. Da vi derfor opdaget det andet
parti, som var reist ut for at finde brukbar plads for de magnetiske
observa-

tioner paa den anden side, bestemte vi os til at søke derover og saa
med forenede kræfter naa ombord. Planen var god. Efter et ikke altfor
anstrengende arbeide, særlig ikke for mig, som sat agter og styrte,
naadde vi stedet, hvor de andre netop var færdige med sit arbeide og nu
skulde ombord. De hadde fundet en deilig liten vik og vel beskyttet,
hvor de hadde sat teltet op og bragt instrumentene ind. Paa stationen
hadde jeg imidlertid faat greie paa, at stedet, hvor de tidligere
magnetiske arbeider var utført, laa like ved og var let at finde. Da
disse observationer helst bør gjøres paa samme sted, besluttet vi at ta
teltet med igjen og senere sætte det op og foreta vort arbeide der.
Bortkastet blev dog de gjorte anstrengelser ikke, idet man nemlig hadde
fundet en del materialer, som kunde være os til stor nytte. Det var
nogen lange brede bord, helt graa av veir og vind. Knudsen visste at
berette, at de hadde været brugt til stilling under kullosningen fra
«Eclipse». De samme bord har senere under Tessems kyndige haand antat
skikkelse av det prægtigste bokskap. Det staar nu i vor salon, har
glasdører med grønne gardiner for og 300 bøker, — gode og daarlige. Det
er saa pent, at det kunde virke som pryd paa mere kræsne breddegrader
end disse.

Med forenede anstrengelser — 5 mand i aarene og 1 til at dovne sig —
rak vi snart ombord. Her nød vi saa vor middag i fred og ro, tok os en
rolig røk og gik saa paa dæk for at gjøre alt klart til at lette og gaa
ind til stationen. Det var vistnok søndag, men tiden var knap, og det
gjaldt at utnytte den bedst mulig. Klokken 5 var vi parate, sendte baat
ut for at lodde op, hev op vort anker, slog forover i maskinen og begav
os avsted for at utføre den svære S. Det gik bra. Først stod vi ret ind
mot havnens nordlige bredd, indtil det begyndte at grunde op. Gjorde
saa en stor jevn bue i sydvestlig retning over mot et litet skjær, som
ligger ved den søndre bred. Ret utfor dette og klods under det — det er
dypt like ind — beskrev vi den anden store sving og satte kurs ret paa
stationen, hvor vi ankret kl. 6 eftermiddag paa 6 m. vand. Vi syntes at
ha utviklet vor skrivefærdighet siden dagene i Jugorstrædet!

Ut paa aftenen hadde vi den glæde at se stationens hele personale som
vore gjester ombord. Vi gjorde, hvad vi kunde for at underholde dem, og
moret bare de sig like godt, som vi selv gjorde, har vi ingen grund til
at være misfornøiet med vor stilling som verter. Vi lirte av den ene
melodi efter den anden paa pathefonen — de alvorligste koncert-nummere
hulter til bulter med den mest utprægede «bulemusik». Her var sandelig
for alles smak. Samtidig blev det «dype horn» ikke forsømt. Hvorfor
skulde vi ikke more os og være glade! Dette var for-

modentlig de sidste mennesker, vi saa paa mange aar. Vi er alle litt
ømme, naar det gjælder vort eftermæle og paaskriften: «bulbiter» vil
neppe nogen sætte pris paa. Med undtagelse av krig tror jeg, vi drøftet
alt mellem himmel og jord. Uagtet den indskrænkede plads hadde der
dannet sig forskjellige partier. Saaledes drøftedes i det ene hjørne de
mest indviklede videnskabelige problemer. Sverdrup hadde nemlig i
bestyreren hr. Jakowlew og meteorologen Wolodjin truffet kolleger i
enkelte av sine brancher, og de benyttet selvfølgelig anledningen til
at utveksle meninger. Saavidt jeg husker besat Sverdrup ikke flere
kundskaper i russisk end de, han hadde tilegnet sig under vort ophold i
Chabarowa, og det kunde i høiden være 12 ord, men saa behændig anbragte
han disse — isprængt med en uendelighet av: da — da — da — da, hvilket
russerne benytter meget i samtalens løp som en bekræftelse paa, at de
følger med og opfatter, at de herrer gang paa gang uttrykte sin høieste
forbauselse over hans kjendskap til det russiske sprog! I et andet
hjørne hadde Hanssen, Tessem og Knudsen støtt sammen med to av
stationens funktionærer, som tidligere hadde deltat i ekspeditioner til
Frantz Josef Archipelet. Her gik konversationen fykende, hjulpet frem
av Knudsens 24 russiske ord og russernes yes og no. Olonkin gik frem og
tilbake og vaaket over de forskjellige grupper, klar til at assistere,
hvis noget skulde klikke. Damens underholdning fandt jeg personlig at
burde ta mig av. Da mine kundskaper i russisk ikke rak særlig vidt —
specielt ikke paa min gjests omraade — forsøkte jeg at benytte det
lille jeg kunde paa bedste maate. Men utfaldet blev ikke videre heldig.
Jeg aapnet forhandlingene ved at avlevere den første av de 5 sætninger,
jeg kunde: Hvordan er isforholdene nordostover? Hun hadde, som rimelig
kan være, ikke anelse om det. Det interesserte hende vistnok ikke
større heller, og konversationen truet med at stoppe. Jeg lot gaa min
anden sætning: Naar er det høivand paa disse kanter? — Som alle vil
forstaa, var vor underholdning dødsdømt. Til al lykke stod pathefonen,
som nu hadde pustet litt, like ved og tilbød mig en hjælpende haand.
Jeg var ikke sen om at gripe den. Anbragte min gjest ved siden av den,
gav hende en kop med drops! og begyndte koncerten, som jeg nu helt
ofret mig for. At dømme efter smilet hadde jeg været heldig. Visshet
fik jeg, da jeg opdaget, at hun trampet takten med foten. — Kl. 11
opløstes det muntre lag, og enhver gik til sit.

Kl. 6 morgen var vi i fuld sving. Først halte vi fartøiet saa klods op
under land som mulig med akterenden. Desværre kom vi ikke saa nær, som
jeg hadde haabet, da det grundet op. Vi laa da vi endelig var

i stilling med styrbordsanker ute og fortøiet akter til land med en av
vore svære staaltaug. Distancen fra land var omtrent en kabellængde, og
det var for langt for os til at kunne anlægge luftbane. Oljefatene laa
likesaa langt fra stranden, og vore staaltrosser rak ikke til. Da den
idé saaledes maatte opgis, bestemte vi os for alternativ nr. 2, nemlig
flaate. Hr. Jakowlew hadde aftenen i forveien tilbudt os assistance fra
stationen, et tilbud, som vi mottok med glæde. Faa folk, som vi var,
vilde det faldt os meget tungvindt at behandle de svære jernfat.
Hanssen reiste derfor straks paa land for at praktisere det gamle
sigende, at gir man fanden en finger, tar han hele haanden. Man hadde
tilbudt os arbeidshjælp. Nu skulde han ogsaa søke at faa laant
materialer til at lage flaaten med. Det var ikke nei i deres mund. Vi
maatte bare ta, hvad vi hadde bruk for og forøvrig disponere over deres
personer. Kort tid efter kunde vi se en stor arbejdsstok paa land i
færd med at tømre flaate. Imidlertid gik vi ikke ledige ombord. Der var
mange forberedelser at gjøre, før vi kunde motta de første fat.
Sverdrup tar denne gang alene de magnetiske obser-vervationer, idet jeg
maatte delta i oljearbeidet. Kl. 9 drog han paa land og først sent paa
aftenen kom han tilbake, men da var han ogsaa ladet med magnetiske og
astronomiske observationer. Han hadde erhvervet sig en assistent blandt
personalet paa stationen, og med hans hjælp var det lykkedes ham at
utføre det meste arbeide. Litt stod igjen. Kl. 4 eftermiddag begyndte
første fat at arrivere. Det var en sur job at være admiral paa flaaten,
da den laa saa dypt i, at man stod i vand til midt paa læggen. 5 fat
var alt, man kunde lægge paa av gangen. Ved hjælp av et taug. som var
strukket mellem fart'øiet og land, kunde admiralen og hans assistent
hale sig frem og tilbake. Fatene, som tok vel 300 liter, var tunge at
behandle. Paa land saa jeg alle vore venner fra foregaaende aften — fra
chefen til yngste mand — ivrig ifærd med at rulle fat og bringe dem ned
paa flaaten. Dette sidste arbeide var ikke let, da landet her faldt
bråt av. Ombord var vi 3 mand til at motta forsendelsen, og vi maatte
hive os godt i fillerne, om vi skulde klare at holde landgjængen
stangen. Kl. 7 aften den første dag — 2. september — hadde vi 20 fat
ombord. Eftersom vi tømte oljen paa vore jerntanker, kastet vi de tomme
fat paa sjøen, da vi ingen plads hadde for dem. Først næste dag saa vi,
at foJk fra stationen var ute og samlet dem op. Hadde jeg for et
øieblik visst, at de vilde hat dem, skulde vi selvfølgelig tat dem med
flaaten ind paa land til dem. Saasnart vi blev opmerksom paa dette,
blev de øvrige tomfat bragt paa land til dem. Den følgende dag
avsluttet Sverdrup de magnetiske observationer, som nu var
fuldstændige. Onsdag den 4. september

kl. 8 om morgenen var vi færdige med oljearbeidet. Vi hadde da alle
vore tanker fulde samt 48 fat paa dæk. Vi var saaledes istand til at
forlate Dickson med et betragtelig større oljeforraad ombord, end da vi
forlot Kristiania.

Indtil kl. 4 eftermiddag hadde vi hænderne fulde med at sætte skibet i
sjøklar stand. En times tid før vi var klare, reiste jeg paa land med
vor post samt for at si farvel til vore elskværdige venner. Uten deres
assistance vilde det tat os den dobbelte tid. Vi hadde benyttet
anledningen under vort ophold ved stationen til at faa vort lille
mottagerapparat for traadløse meddelelser prøvet, og det viste sig at
det funktionerte bra. Vi manglet en del utstyr, men fik alt, hvad vi
trængte, fra hr. Jakowlew. Det hadde været min hensigt ikke at motta
traadløse meddelelser under reisen. Det lille mottagerapparat var kun
medbragt for om mulig gjennem det at motta tidssignaler. Men nu, da vi
hadde faat en fagmand ombord, Olonkin, og et apparat, som man efter de
anstillede prøver skulde tro vilde virke, bestemte jeg mig for at ta
imot det, jeg kunde faa. Hr. Jakowlew erklærte at ville sende os
meddelelser hver dag til en fastsat tid. I den anledning underrettet
jeg i mine brever hjem om, at traadløse telegrammer kunde sendes os
over Dickson.

Efterat jeg hadde avlagt min avskedsvisit, tok jeg hundene — 10
prægtige dyr — med i baaten og reiste ombord. Kort efter kom de herrer
Jakowlew og Wolodjin ombord for at ønske os god reise. Kl. 6
eftermiddag lettet vi og stod ut. Vi sænket vort flag, idet vi rundet
kappet — en hilsen og tak til de snilde gode mennesker, vi forlot, en
sidste hilsen til mennesker for hvor længe? Til sidste øieblik hadde
jeg haabet, at kaptein Wilkitzki med «Waigatsch» og «Taimyr» skulde ha
rukket frem til Dickson, før vi forlot stedet. Med glæde hilste jeg
budskapet om, at han skulde komme. Med sorg maatte jeg reise uten at ha
møtt ham. Kaptein Wilkitzki av den russiske marine forlot i sommeren
1914 Vladivostok med isbryterne «Waigatsch» og «Taimyr». Sæsongen var
usedvanlig aapen og det lykkedes Wilkitzki at beseire farvand, som
ellers altid har været stængt av store ismasser. Oceanografiske
observationer blev foretat den hele tid, og bare i den retning maa
ekspeditionen ha hjembragt et resultat av overordentlig stor betydning.
Nordenfor Taimyrhalvøen opdaget han nyt land: Tsar Nikolai II's land.
Dettes østkyst blev kartlagt. Paa vei sydover langs Taimyrhalvøens
vestkyst blev han stoppet av isen og maatte overvintre. Det var en
meget risikabel overvintring, idet den foregik i det aapne hav flere
mil fra kysten. Skibene led ogsaa adskillig skade i vinterens løp av de
sterke isskruninger, men greiet sig og kom

næste sommer ind til Arkangelsk. Nordostpassagen var beseilet for anden
gang. Under rolige forhold vilde denne reise ha vakt hele den
civi-liserte verdens beundring, og man vilde ha ydet den unge officer
al den anerkjendelse, hans storslagne færd fortjente. Man vil let
forstaa, hvor gjerne jeg vilde møtt denne mand. Hans erfaringer kunde
blit os til uvurderlig nytte. Men at gi sig til at vente kunde det ikke
være tale om. Dertil var aarstiden allerede for langt fremskreden. Det
var tungt at forlate al den deilige drivved, som stranden langs hele
øen var oversaad med. Vi hadde jo nok tat et par baatlaster, der vi laa
tilankers, men hvad var vel det av denne overflod? Det er Jenisei, som
fører al den drivved med sig ut i havet. Man vil finde rækved herfra
paa hele kysten nordostover i større og mindre mængde. Og efter den
erfaring vi har gjort med hensyn til strømforholdene her, er jeg
tilbøielig til at tro, at den rækved, som vi har fundet her paa
Taimyrhalvøens nordkyst, skriver sig fra samme kilde. Det var fristende
at gaa bort under den yttre holme, ankre op og benytte natten til at
føre ombord saa meget brænde, vi kunde. Men utpaa lokket sydvesten og
den vandt overtaket.

Vi begyndte vor videre fart under de aller fineste auspicier — isfrit
og god vind. Det skulde glæde mig, om forholdene vilde fortsætte paa
samme maate. Denne del av Sibiriekysten er nemlig utstyrt med en
skærgaard, som ikke gir vor hjemlige noget efter. Og i disse øer vil
isen gjerne hefte sig og bli en plage for den, som skal frem. Vi
passerte Kamennii, Kjellmans og Scott Hanssens øer i isfrit hav. De
sidste var meget lette at kjende fra en tegning i Nansens bok. Saa
langt var alt vel. De næste øer, vi efter Nansens kart skulde passere,
var Ringnes's og Malms øer. Vi satte kurs ret paa den første gruppe for
at faa kjending. I et farvand som dette bør man klynge sig til, hvad
kjendt er. Slipper man taket, kan man faa en hel del bryderi, man
ellers kunde ha spart sig. Men som vi snart skal se, er det ingen let
sak at følge i andres fotspor i dette strøk. Nansen, som passerte her
den 26. august, sier i sin dagbok: «Her er en velsignelse av ukjendte
øer, saa en næsten kan bli ør i hodet av at forsøke at holde rede paa
dem». Vegafærden foregik i saa godt som tæt taake langs hele denne
kyststrækning, saa en stor del av disse øer har undgaat dens
opmerksomhet. — Kl. var tø7 om aftenen, da vi passerte Scott
Hanssenøene, og det begyndte allerede at mørknes, men det var saa
sigtbart, at vi uten risiko kunde fortsætte med fuld fart. Mellem disse
og Ringnesøene skulde der være omtrent 30 kvartmil, saa vi gjorde
regning paa at være op under dem ved tø 12 tiden. Imidlertid fik vi
allerede ved tø9 tiden høit land i sikte ret forut og like

langt av. Det var en ensom ø. Dette saa mig noget mystisk ut, og jeg
gav min beslutning om at klamre mig til det kjendte en god dag og satte
kurs for at gaa utenom hele butikken. Om natten kom vi op i en del is.
Den var ikke stor, antagelig aarsgammel is, som var dannet mellem øene.
Men den tvang os til at bugte og sno os saaledes, at vi ingen bestemt
kurs kunde holde. Paa dagvakten fik vi en øgruppe i sikte, som gudene
maa vite, hvad var. Det var blit temmelig tykt, og isen tvang os mere
og mere ind mot land. Ved 8 tiden fik vi atter land isigte. Litt senere
var solen saa elskværdig at titte ut gjennem taaken netop længe nok til
at la sig snappe. Vor plads lot formode, at landet, vi saa kl. 8, var
Krusenstjerneøene. Øgruppen, vi hadde set kl. 5 om morgenen, kunde ikke
være andet end Brusewizøene efter de russiske karter. Isen hadde
saaledes tvunget os ret ind mot land. Her under land var den slakkere
og tilfot os at gaa med fuld fart med kurs for Nordenskiøldarchipelet.
Senere paa formiddagen saa vi flere øer indover mot land. Fastlandet
fik vi ikke et eneste gløt av den hele tid. Var det ikke tæt taake, var
det litt taake, og var det ikke litt taake, var det disig. Kl. 12
middag av-sluttedes tilsyneladende den række øer, sorn vi nu fra tid
til anden hadde set strække sig langs land. Efter utseende at dømme
maatte det være Nansenøen, som vi da skulde være 12 kvartmil av. Isen
satte nu sammen, og vi arbeidet os derfor ind i landraaken, som her var
ganske stor. Med kurs for Makarowøen, den sydvestligste i Nordenskiölds
øer, gik det nu glimrende for fuld fart og i kjukkeste taake. Vi maatte
klemme paa, skulde vi ta «Fram» igjen! Til at begynde med var
landraaken isfri, og det saa meget lovende ut. Men man skal ikke la sig
rive for let med av de gode utsigter, naar man færdes i isen. Kl. 5 om
eftermiddagen maatte vi stoppe for taake og is. Hadde det været klart,
skulde vi nok greiet den is, vi møtte, men sammen med taaken og
muligheten for at klemme næsen i en fjeldvæg, fandt vi det bedst at
stoppe, mens leken endnu var god. Vi fortøiet til en stor is med en
svær prægtig ferskvandsdam indpaa, førte vore slanger ind og fyldte vor
tank med det lifligste drikkevand. Samtidig lykkedes det Tessem at
skyte en liten sæl, snadd som nordlændingen kalder den. Fersk snaddebif
var vor bedste spise og utsigten til at faa en dryppende blodig saan,
naar vi kom ind fra den tykke, vaate taake, forsonet os noget med det
ufrivillige ophold. Mens jeg snakker om sæl, saa la mig straks
indskyte, at havet og isen — med undtagelse av hvalrossen ved
Jalmalkysten — synes usedvanlig fattig paa større liv som fugl, sæl og
bjørn. Jeg tror, vi fik to snadd paa hele veien til Kap Tscheljuskin.
Hval saa vi ikke det fjerneste tegn til.

Næste dag, den 7. september, blev en av vore store dager. Den begyndte
saamen ikke rart, men sluttet med glans. Kl. 3y2 om morgenen blev jeg
purret med, at taaken hadde lettet, og at det var meget land isigte. Og
dette var ingen overdrivelse. Omtrent i nordostlig—sydvestlig retning
strakte det sig en sammenhængende række av øer. Den nærmeste av dem
lignet i form Kasakøen i den del av Nordenskiöld-archipelet, som
russerne kalder Ziwolkas gruppe. Det syntes ogsaa at stemme med den
mange ganger større og sydligere liggende ø, som vi hadde passert klods
under i taaken om natten, — Makarowøen. Indenfor denne ytre rad av øer,
saa vi øer spredt i alle retninger. Personlig hadde jeg ikke den
ringeste lyst til at komme op i dette virvar. Av saavel Nordenskiölds
som Nansens beskrivelse fremgaar det, at passagen gjennem disse øer og
ut i Taimyrbugten paa den anden side hadde været forbundet med mange
hindringer. Var det saasandt en mulighet for at gaa nordenom al denne
uendelighet av øer, vilde det ubetinget være at foretrække. Vi drøftet
situationen indgaaende og var alle av samme mening. Fra toppen kunde vi
se flere ganske brede raaker, som strakte sig nordover og muligens
førte en av dem rundt. Det var et forsøk værd. Fuld fart i maskinen og
nordover bar det. Klokken var da 5 om morgenen. Fra 5 til 8 gik det
lystelig i den aapne raak, indtil det braa-stanset. Foran os laa den
svære mægtige pakis tæt som en potte! Her var altsaa ikke noget valg.
Vilde vi ut i Taimyrhavet, maatte det ske gjennem Nordenskiöldgruppen.
Frem og tilbake er like langt, heter det jo, men jamen kommer det an
paa det. Tilbake kom vi nemlig adskillig hurtigere, idet isen hadde
forandret sig noget til vor fordel.

Paa denne tid var vi drevne solspecialister. Viste solen sig i en rift
eller gjennem et tyndere taakedække, om saa bare for et sekund, var hun
vor. Og det var ikke altid, vi ved saanne leiligheter fik en hel sol,
nei det hændte nok, at vi maatte nøie os med brøkdelen av den.
Horisonten var jo som oftest i forhold dertil, og man vil nok forstaa,
at nogen større grad av nøiagtighet blev det ikke. Men det var en
kontrol, som i forbindelse med et litet landgløt hist og her gav os en
idé om, hvor vi var. Mange vil vel rynke paa næsen og si, at da var det
bedre ingen observationer at ta. Men de har ingenlunde ret. Stiller man
kravet ind efter forholdene og benytter sund sans, kan man faa stor
glæde av dem. Vi fik det altid.

Fra vor nordligste plads i isen kunde vi se den nordlige avslutning
paa, hvad vi antok for Ziwolkasgruppen. Den nordenfor av russerne
kaldte Lütkegruppe kunde vi ikke se. Paa vor vei indover mot øene

igjen fik jeg netop et av de omtalte solgløt. Horisonten var nogenlunde
brukelig, men neimen om jeg fik mere end <4 av solskiven. Den
observerte plads passet ikke saa værst med bestikket. Det var iethvert
fald alle de data, vi hadde til at gjøre land med, og saa var det bare
at klemme paa. Klokken 10tø formiddag tok vi sidste peilig av, hvad vi
bestemte os til at anta for Makarowøen, og taaken indhyllet alt i
mørke. Istedenfor at følge i vore forgjængeres spor langs Taimyrøens
nordkyst valgte vi at lægge kursen mellem Ziwolkas og Wilkitzkis
grupper. I de russiske karter synes denne vei at være den mest aapne.
Det var en ganske spændende gang indover mot land i tætte taaken.
Peilingen vi tok av den formodede Makarowø kl. lOtø, gav os denne i SO
omkring 8 kvartmil av. Med vor 6 mils fart stod det derfor ikke længe
paa at komme under den. Vi gik gjennem is hele denne tid, men den var
fordelt og skaffet os ingen hindring. Vinden stod av land og satte isen
utover. At dra kjendsel paa Makarowøen, naar man kommer nordfra, er
ikke let. Men var kartet korrekt, skulde det ikke være vanskelig at
avgjøre, om det var den eller ikke, naar man kom rundt den og fik dens
sydkyst isigte. Dens østlige del ligner meget av form en valmue paa
stilk. En stor bugt skjærer sig her ind i landet, hvor øen ikke er mere
end 1 kvartmil over og danner stilken. Mens landet østenfor igjen
utvider sig og danner blomsten.

Eftersom vi nærmet os land, traadte øen frem av taaken, og vi nærmet os
dens vestpynt under stadig lodning. Vi hadde ikke meget alburum, idet
isen paa utgaaende passerte temmelig nær øen. Lodskuddene var
imidlertid meget jevne og tillot os at passere klods under den. Straks
vi rundet vestpynten bedret veiret sig. Taaken fordelte sig mere og
mere og solen ståk igjennem enkelte ganger. Vi fulgte vestkysten ganske
nær sydover og hadde den store tilfredsstillelse, da vi kom forbi
SV-pynten, at faa landkjending. Det var Makarowøen.

Det var en herlig følelse atter med sikkerhet at kunne utsætte en kurs.
Da vi var kommet vel klar av Makarowøen, satte vi kursen NOtøN. for at
passere mellem Tschabakøen om styrbord og en navnløs ø om bakbord.
Tschabakøen dukket snart frem og viste sig at være en høi vakker
fjeldø, saa helt forskjellig fra alle de låve smaaøer, som omgav den.
Den anden, vi skulde ha om babord, viste sig ikke før meget senere,
hvilket var naturlig nok, da den var saa meget lavere. Jeg vet aldrig,
jeg har set to øer, som laa adskilt med et kun 2 kvartmil bredt sund,
være av saa vidt forskjellig dannelse. Veiret var ujevnt. Snart taake,
snart regn. Solgløttene var helt forsvundet. Klokken 4 eftermiddag
passerte vi ut mellem de to øer og den halve og trangeste passage var

og alt hadde stemt fortrinlig op til nu, men saa var det ogsaa slut.
Vor kurs skulde herfra være O'/^N. og den skulde føre os godt klar av
alle øer. Det viste sig imidlertid til vor store overraskelse, at dette
stevnet midt paa en stor lav ø — Pettersens ø — næsten 4 streker ut av
kurs. Hvad i alverden skulde dette bety? En krydspeiling av de to
nærmeste øer Tschabak og Strishewøen gav mig ogsaå en umulig position.
Hvad var herved at gjøre? Vi maatte være ute av denne labyrint, før
mørket faldt paa, saa tid for sommel hadde vi ikke. Den store Taimyrø
kunde vi utydelig skimte, men tilstrækkelig til at kontrollere vor
retning. Vi la derfor trøstig ivei i østlig retning og styrte der, hvor
det var mest frit for is og land. Kompasset hadde vi helt opgit. Det
var godt, vi hadde lyse dagen endnu, men vi hadde langt igjen og det
gjaldt at benytte tiden.

Midt i utløpet, antagelig mellem Jurt og Tyrtowøene paa den ene side og
Blisnezyøene paa den anden, stod der en sten op av vandet. Det saa ikke
meget indbydende ut, men mellem maatte vi jo. Loddet blev brugt
flittig. At laare baat og sætte et stort maskineri i bevægelse, hadde
vi ikke tid til. Det gik bra allikevel og klokken 7, netop som det
mørknet, satte vi næsen ut i Taimyrhavet. Nu hadde vi tat «Fram» igjen;
som ogsaa passerte ut her paa samme dato. Vi syntes derfor at ha ret
til at nære de bedste forhaabninger om fremtiden.

Naar man, som vi gjorde, kommer ind i et farvand og finder, at intet
stemmer med de hjælpekilder man har for haanden, er man saa tilbøielig
til straks at kaste skylden paa sine forgjængere. Det er heller ikke
tvil om, at man i mange tilfælder kan gjøre det med god grund, ti de
besynderligste og mest uforklarlige feiltagelser er ofte begaat av
reisende i polaregnene. Men i dette tilfælde hadde jeg ikke et øieblik
grund til at dra mine forgjængeres arbeide i tvil. Denne svære øgruppe,
som av Nansen fik navnet Nordenskiölds øer, blev i 1900—01 kartlagt av
Toll-ekspeditionen. For en lettere oversigts skyld delte de archipelet
i 4 grupper: Wilkitzki's, Ziwolka's, Lüdke's og Pachtusow's.
Toll-ekspeditionen overvintret med sit fartøi «Sarja» i «Sarjahavn»,
der — saavidt jeg forstaar av Nansens kart — er den samme havn, som av
ham fik navnet Collin Archers havn. Her laa de altsaa i et aar like ved
arbeidsfeltet, og jeg vet derfor, at kartlægningen av dette archipel er
utført med største nøiagtighet. Derfor borger Toll og den stab av
dygtige viden-skapsmænd og officerer, han hadde med.

Naar man kommer op i et slikt virvar, som det vi gjorde, gir man sig
ikke tid til at spekulere over, hvad der er aarsaken, men klemmer paa

for at komme hurtigst ut av det igjen. Det gjorde i hvert fald vi.
Først senere, naar man faar mere ro paa sig, tar man saken op til
granskning. Og saaledes er det, naar jeg nu brer kartet ut og kikker
over den vei, vi snodde os frem, at jeg ikke et øieblik er i tvil om
den virkelige aarsak. Tschabakøen som jeg før har omtalt som en høi
fjeldø og helt forskjellig fra sine omgivelser, har været sterkt
jernholdig og paavirket vort kompas. Saa kraftig var denne virkning, at
kompasnaalen blev trukket næsten 45 ° ut av sin normale stilling.

Det vi kunde se av Taimyrhavet var isfrit, og vi satte derfor kurs for
Axel Heibergs øer i haab om, at havet skulde fortsætte at være isfrit.
Men der holdt vore beregninger ikke stik. Om natten kom vi ind i tæt is
og taake, saa tæt at vi ikke kunde se fartøiets egen længde forover. Vi
søkte os ut den bedste is og fortøiet til den. Regnet høljet ned.
Sverdrup benyttet hver liten anledning til oceanografiske arbeider. Han
kunde saaledes fortælle os, at det har NO over med iy2 mils fart. Det
var jo bare glædelig. Det var netop den vei, vi skulde. Om
eftermiddagen tætnet isen endnu mere, og det begyndte at skrue. Dette
tiltalte os ikke meget, og vi kastet loss og arbeidet os ut av tætisen.
Klokken var 8 om aftenen, før vi kom ut i slakkere is. Med mørket og
den tætte taake hadde vi meget vanskelig for at finde en skikkelig is
at lægge fast i. Først kl. 1 om natten lykkedes det.

Der kom nu et litet hæng fra SSV og gjorde mine av at lufte litt op i
taaken. Tidlig paa dagvakten kunde vi igjen begyndte at gaa litt.
Strømmen satte nu med 2 mils fart i samme retning som før. Det var en
farlig is at være fast i. Man kunde komme til at begynde den endelige
drift, før man ønsket. Kl. 5 om morgenen maatte vi igjen gjøre fast for
tæt is. Det lysnet nu saa meget, at vi fik land isigte 2 kvartmil av.
Det var Taimyrhalvøens vestkyst. Det var kun det nærmest mot havet
grænsende land vi saa, da taaken laa indover og skjulte videre utsyn.
Klods op i stranden laa der to ganske smaa øer. Tidligere paa morgenen
hadde Wisting i en regniling set utydelige omrids av to øer mot vest.
Det maa ha været Heibergøene. Fearnleyøene saa vi ikke, dertil var
taaken for tæt. Om formiddagen fik vi en høide med kunstig horisont paa
isen, som vi laa fastgjort til, og som næsten gav os Kap Tscheljuskins
bredde. Det nordligste land, vi saa, var en lang, lav odde, som vi
antok for selve kappet. Ved midnatstid slaknet isen, saa vi atter kunde
begynde at røre paa os. Det saa sandelig lyst ut. Landraaken videt sig
ut, og jeg haabet denne gang at komme rundt kappet. Men nei, endnu
ikke. Kl. 1 eftermiddag maatte vi atter fortøie i tæt is. Saa endelig
kl. 3 slaknet den op,

saa vi kunde se landraaken igjen langs det nordligste land. Men først
maatte vi ut av isen, vi laa i, og det var intet let arbeide. Vi
rammet, dasket og dunket. For et herrens veir det blev, som vi holdt
paa med dette. Regnet flommet ned. Snart efter sprang det op en
generalkuling fra SSV. Imens hadde vi arbeidet os ut av det tætte
belte, vi laa i, og kom ut i slakkere is. Det sidste, som knep for os,
var itide at komme mellem to tætte ispakker, som stormen holdt paa at
sætte sammen. Vi hadde vore seil sat og fuld fart i motoren, saa vi
gjorde, hvad vi kunde. Men det var ogsaa paakrævet. Jeg tror neppe, det
var en millimeters fri plads mellem os og de to ismasser, da vi smat ut
i landraaken. Med et smeld tørnet de sammen bak os og dannet et kompakt
hele. Regnet holdt op, eftersom vi nærmet os land og solen brøt gjennem
i smaa streif.

Her var sandelig ikke meget tid for naturbetragtninger, da vi med 9
mils fart nærmet os land. Men jeg kunde allikevel ikke andet end staa
stum av fryd, da solen i et av sine gjennembrudd spaltet taaken over
land, og viste os Eivind Astrups fjeld i al sin glans. Det var
simpelthen vidunderlig skjønt. Solstraalene spillet gjennem
taakedottene paa de bråt avfaldende sider og frembragte et væld av
pragtfulde farver og en glans saa rik, at øiet blændedes. Der laa nysne
op i revnene, og tok jeg ikke meget feil, saa jeg nogen diminutive
bræer. De virket som et drømmesyn og forsvandt straks i en tæt
taakebanke. Men nu var det Asiens nordpynt om at gjøre, og vi nærmet os
den, saa det fosset om baugen. Men isen, den isen! Vi kunde se,
hvorledes den laa klods ind i land. Lykkedes det os at passere Kap
Tscheljuskin, skulde det ikke bli mere end netop som saa. Klokken 7
eftermiddag passerte vi Kap Tscheljuskin under en fykende storm fra
SSV. Vi var klods under land — ]/2 kvartmil av — og kunde se
Nordenskiölds varde saa tydelig, at vi kunde ha tællet stenene i den.
Den stod der som en dyster vogter av Asiens nordpynt og syntes at
skuldre gevær for den sjeldne reisende. I sin bok sier Nansen, at han
ikke saa varden, da han passerte her. Det kan jeg saa godt forstaa, da
den nemlig staar saa lavt, at man faar land til bakgrund, og da vil den
let paa avstand falde sammen med dette. «Fram» passerte efter kartet at
dømme 5 kvartmil av. Mere end 2 å 3 kvartmil av antar jeg neppe, varden
vil være synlig trods dens store dimensioner.

Vi maatte hive os ordentlig i fillene for at gjøre os klare til at gaa
til ankers. ]/2 kvartmil østenfor kappet laa isen like op i land — tæt
og svær. Ankerne hadde vi tat ind og surret fast, da vi gik fra
Dickson. Vi ante ikke, at vi saa snart igjen skulde faa bruk for dem.
Det tok

imidlertid længer tid at faa dem klare, end det tok sydvesten at blaase
os ind i kroken mellem land og is. Vi blev derfor nødt til at gjøre
nogen slag langs iskanten, før vi blev færdige. Imidlertid fik vi god
tid til at kaste et øie paa land. Havn fandtes jkke, men en ganske
liten indsænk-ning i land, ikke stor nok til at kaldes bugt, vilde
kunne yde os det nødvendigste ly mot veiret. Saasnart vi var klare
satte vi derfor kurs mot den valgte plads, idet haandloddet uavbrudt
blev kastet. Dybden holdt sig længe paa 15 meter, vi maatte helt op i
stranden, før vi fik 9 m., og der gik vi saa til ankers. Det blaaste
saa friskt, at vi satte dem begge to. Det var Tscheljuskins gjester vi
var denne nat, og han behandlet os ganske godt. Landet her paa
nordsiden var som paa østkysten — et ganske lavt fjeldland. Kanske
betegnelsen stenland vilde være bedre beskrivende. Fjeldet i disse
låve, mot havet bråt avfaldende kap er nemlig saa forvitret, at det
næsten har utseende av løse sten. Det er den ringe nedbørmængde og
frosten, som sammen besørger dette ødelæggel-sesverk. Desuten bestaar
landet av løst muldlag og lere.

I løpet av natten gik isen paa land, og vi kunde atter fortsætte vor
vei. Av lang varighet blev det ikke. Vi kom omkring 10 kvartmil længer
frem, og saa hadde vi den samme historie op igjen. Saameget hadde vi nu
set av nordkysten, at vi forstod, kartene trænger en ordentlig
revision. Her er kap og bugter hele veien. Vi kom denne gang tilankers
i en litt større bugt. Beskyttelse for fralandsvind yder den jo, men
mot nord er den helt aapen.

Som vi sat ved middagsbordet, meldte kokken den første bjørn. Og ganske
rigtig. Inde paa stranden kom bamse ruslende i den gode tro, at han
fremdeles var eneraadende. Piff — paff — bum — bum! overbeviste ham
imidlertid om, at saa ikke længere var tilfælde. Det smaldt saa man
kunde tro, vi avleverte en mindre batalje. Det var mindst 4 jægere som
arbeidet. Bamse tok det sandelig med ro. Den ruslet rolig sin vei og
forsvandt bak et kap. Jeg hørte ord som: fremmed gevær, for lang
avstand, uheldig lys o. s. v. o. s. v.! Har man nogensinde hørt, at en
bom er jægerens feil? Jeg har første gang tilgode. Da byttet var
forsvundet, laarte man baat for igjen at indhente det. Men bamse var
sluere end som saa. Helt tomhændet vendte de ikke tilbake. Kan man ikke
faa en bjørn, saa hvorfor ikke nøie sig med en snadd! Jægerne var ikke
netop, hvad jeg vil kalde høie i hatten. Jeg søkte at trøste dem saa
godt jeg kunde: første gang — fremmed gevær — uheldig lys o. s. v.! De
lysnet litt.

«En egn rikere paa omskiftelser findes neppe.» Saaledes begynder

jeg min dagbok 11. september. SSV-sten var løiet av og senere avløst av
en ganske svak ONO. Dette bevirket ogsaa en vending i isens bevægelser,
og før vi visste ord av det, kom hele ismassen sættende ind mot os.
Klokken var da 4 om morgenen — slikt hænder aldrig paa kristelig tid! —
og alle blev purret ut. Det var en ufyselig morgen. Det var surt og
snedde, og der — ikke mange skutelængdene av — kom isen sættende ret
ned paa os. «Ak, hvad vort liv er elendig!» Ikke en gang en kop svart
kaffe i livet. Det tok ikke længe, før Sundbeck meldte klar i maskinen,
men saa rap han end var, var isen rappere. Det ene svære flak kom
sættende ned paa os efter det andet. Fandt vi paakjendingen paa
kjettingen for stor, ståk vi litt ut av den med den følge, at isen
svinget rundt og klar. Imidlertid hadde vi faat ankermotoren klar, og
efter en tids stikking og hiving fik vi vort anker op. Men nu var det
værste over. Det hadde allerede drevet saa meget is ind mellem stranden
og os, at vi hadde den fineste støtpute. Nu kunde det litet nytte isen
at søke at sætte os paa land, dertil hadde den ikke spilt sine kort
godt nok. Alt som vi nu hadde at gjøre, var at fortøie til den nærmeste
is og la resten slutte sig om os, som den maatte finde for godt. Ret i
øst for os saa vi det høieste land, vi endnu hadde set her paa
nordsiden, og uvant som vi nu var til andet end ganske låve bakker og
kammer, saa dette ganske imponerende ut. Det var en langstrakt aasryg
som strakte sig nordvest — sydost omtrent. Enkelte mente den var 2000
fot høi, men vi blev tilslut enige om 500 fot.

Kl. 6 eftermiddag stilnet vinden av, og et øieblik efter slog der et
rødt flammende lys op paa den vestlige horisont. Det var solen, som
søkte at slaa igjennem, men ikke helt magtet. Straks efter laa himmelen
like skoddesvart og mørk. Men tegnet var ikke til at misforstaa. Det
var sydvesten, som meldte sit komme. Og ikke mange minuttene efter
hadde vi den over os. Den tok haardt i med det samme og satte hele
ismassen ut mot havet. Saasnart vi saa os fri gik vi ret op i stranden
og ankret paa 8 meter.

Den 12. september blaaste det en generalstorm med slud. Vi fandt det
raadeligst ogsaa at sætte det andet anker, og med 45 favner kjetting
paa hvert av dem laa vi bra. Med en slik storm til assistance følte jeg
mig temmelig sikker paa, at isen skulde blaase langt til havs og gi os
anledning til at komme videre.

Den 13. september kl. 2]/2 om morgenen løiet vinden og drog sig
vestlig. Samtidig var vi paa benene, fik vore ankere ind i en fei og
satte avsted. Det var med spændt forventning, vi nærmet os det kap, som
ifor-

gaars stængte os, men nu laa ganske frit for is; ti derfra vilde vi faa
halvøens østligste kap isigte — den sidste anstødssten i vor vei. Slåp
vi først rundt den odde, kunde vi rolig gaa ut fra, at vi nok skulde
greie den resterende distance, før vinteren satte ind. Det saa rigtig
lovende ut til at begynde med, — men det var ogsaa bare til at begynde
med! Vi hadde ikke gaat mange øieblikkene, før vi med sikkerhet kunde
avgjøre, at det næste kap laa helt indesluttet i is. Det var som
pokker! Dagboken for den dag anvender ikke samme uttryk, men mener det.
«Den is, som ligger mot det østligste kap, vi kan se, er av en slik
beskaffenhet, at vi ikke kan gjøre os haap om at avancere saa meget som
en skutelængde. Den er aldeles tætt, saa langt vi kan se tilhavs. Vi
maa til at se os om efter havn og denne gang med største omhu, da jeg
har den tro, at det blir vor vinterhavn. Den is som ligger like urørlig
paa denne aarstid efter et døgns generalstorm, har jeg litet haap om
vil gi sig senere.»

Jeg gik op til Hanssen, som var i tønden, og drøftet situationen med
ham. Vi var nøiagtig av samme mening. Her gjaldt det at hugge sig fast
i det bedste, man kunde faa. Kysten danner her en liten bugt med
beskyttelse mot nordost. Forresten er den helt aapen. Vi studerte
landskapet meget omhyggelig og bestemte os for at søke ind i denne
bugt, og derpaa saa tæt op under det østligste kap som mulig.

Som vi stod der oppe i tønden og snakket sammen — vi laa stille — fik
vi pludselig ret forut ned i vandet se en lysebrun farve, som vi
øjeblikkelig tok for en grund. Fartøiet seg langsomt henimot den. 1 en
fart fik vi slaat akterover og loddet kastet, men til min forbauselse
fik vi 30 meter. Fra dækket kunde den lysebrune kulør ikke sees. Jeg
var overbevist om, at den leragtige farve vi saa, maatte være
foraarsaget ved propellens bevægelser paa grundt vand, men saa var det
altsaa ikke. Lodskuddene gav jevnt den samme dybde. Denne forunderlige
grundfarve i det dype klare vand maa ha en forklaring. Er det
ferskvandet, som ved fartøiets bevægelser har blandet sig med det
underliggende salte lag og fremkaldt farven? Eller er det plankton?
Nordenskiöld sier i sin bok, at dyrelivet i havet utenfor Tscheljuskin
er overordentlig rikt. Da vi nu saa farvandet klart, gik vi ret ind mot
land. Vi passerte like under den vestligste av de to smaa holmer,
Nansen gav navn efter Lockwood. Det var en naken klippeholme omtrent
rund av form. Diameteren kunde være en 200 meter. Den var omtrent 50
fot høi. Den anden laa utenfor det sidste kap, vi laa tilankers under.
Vort valg hadde faldt paa to steder. Enten inderst i bugten, hvor en
elv efter utseende at dømme hadde sit utløp, eller saa nær under det
østlige kap som mulig. Det viste sig imidlertid, at vi ikke kunde

komme ind til nogen av dem. Den inderste del av bugten var for grund,
kysten under kappet fuld av fast is. Vi fortøiet imidlertid til
iskanten, som laa ut fra land mellem disse steder, for grundigere at
undersøke forholdene. Intet sted var kysten fri for is, men her, hvor
vi fortøiet, var det nærmest til, — omkring 200 meter. Vi tok nu en
liten utflugt i baat og loddet op. Der kunde være tale om to steder.
Enten hvor vi laa eller noget længer ind i bugten bak en grundstaaende
storis. Derinde fandt vi 8 m. vand. Hvor vi laa var det Ilm. Vi valgte
at bli liggende, hvor vi hadde fortøiet.

Efter frokost gik Hanssen og jeg paa land for at se os om. Bort-imellem
nogen høi-iser, som laa skruet op mot stranden, sier Hanssen pludselig:
Der kommer'n Nils. Jeg visste, hvad han mente, og saa bort i den
angitte retning. Og ganske rigtig, der kom en stor prægtig bjørn
ruslende. Den kom mot os, og vi hadde bare at skjule os bak nærmeste
is. Skjønt den ikke var mere end 100 meter borte, tok det noksaa lang
tid, før den kom paa rigtig godt og sikkert skudhold. Jeg mener 50
meter. Den var nemlig sterkt interessert i revnen mellem isen og land
og studerte den meget omhyggelig. Ofte stoppet den helt op og syntes at
ha fundet noget av særlig interesse. Sandsynligvis hadde vel en sæl
været der en gang i verden, og mere skal ikke til for at stoppe bamse.
Han har nemlig en lugtesans som er fænomenal. Naar han ikke forlængst
hadde merket os, saa var grunden ene og alene den, at vinden stod fra.
Fartøiet, som den jo var nær paa et par hundre meter syntes ikke at
tiltrække sig dens opmerksomhet. Os, som laa med det ene øie saavidt
over iskanten, saa den aldeles ikke. Det var ganske fornøielig slik i
ro og mak at studere den, eftersom den nærmet sig. Hanssen, som hadde
gevær med, stod med dette i anlæg over iskanten og fulgte den i dens
mindste bevægelser. Da den var 25 meter — han hadde latt den komme saa
nær, da han saa det ingen fare var for, at den skulde veire os — satte
han hodet helt over iskanten og plystret. Han vilde nødig skyte paa et
intet anende dyr, sa han. Jeg vet ikke, om det er skik og bruk blandt
andre jægere. Nordpaa synes det at være saa. Det var interessant at se
den, da den opdaget Hanssens hode og hørte plystringen. Fjæset syntes
at uttrykke meget paa en gang: Overraskelse — det var jo ikke saa
merkelig, — interesse, nysgjerrighet og frygt. Hvilken av disse
følelser vilde faat overhaand, vet jeg ikke; ti det smaldt, og den
faldt ret ned uten en lyd. Den dat paa en snodig maate — med alle fire
labbene ut. Den saa ut, som om den var beredt, montert og færdig til
bruk for en salon naarsomhelst. Det var en omtrent 2 aar gammel binne
med

vakker tæt og hvit pels. Fra fartøiet hadde man med spænding fulgt
jagten og kom nu til hjælp med kniver og line. Vi kunde saaledes
overlate det tyngste av arbeidet: flaaingen, parteringen og
hjembringelsen til de andre og fortsætte vor vei.

Det mot sjøen grænsende land var fuldstændig som landet om Tscheljuskin
— smaa kap saa forvitrede, at man neppe kunde finde en hel sten i dem,
og jord og lere. Et litet dalføre eller elveleie tok os op paa den
høieste ryg — omkring 50 fot høi. Her fik vi et litet rundskue.
Østenfor vort østligste kap — knappe 1000 meter — laa det en liten
holme. Den kunde knapt være mere end 200 m. den ene vei og 100 den
anden. Straks nedenfor høidedraget, vi stod paa, laa det en stor lagune
endnu med et vildt fugleleven i. Det var væsentlig maaker, som nu var
der. Alle andre syntes at ha drat til mildere egne. Forresten virket
landskapet tiltalende. Det var høider og daler, smaa elver og sletter —
et fieldlandskap i miniatyr. Den største høide, vi kunde se, var en
søsteraas til den før beskrevne nordvest og sydostløpende ryg. Vi
anslog ogsaa den til 500 fot. Mellem disse to rygger strækker det sig
saa formodentlig et jevnt plataa, men det hørte det fremtiden til at
finde rede paa. Vi gjorde først et slag ned mot lagunen. Paa den smale
landstripe mellem denne og sjøen, sotn væsentlig bestod av smaasten og
grus, laa nogen store drivvedstokker. Disse interesserte os sterkt.
Skulde vi bli liggende her i vinter, fik vi se til mest mulig at
benytte landets produkter. Særlig rike saa disse ikke for øieblikket
ut. Nogen rækvedstokker og en slænger av en bjørn var vel alt vi kunde
gjøre regning paa. Enkelte av stokkene var nogenlunde bevart, men andre
var helt opsmuldret. Gud vet, hvor mange aar de har ligget her, men det
maa være mange. Vi merket dem, som kunde benyttes til brænde, og
fortsatte vor undersøkelse. Grunden syntes at være inddelt eller
opstykket i bestemte deler. Her gik vi paa moseklædd bund. Litt længer
borte skiftet det over i lere. Saa kom man til en strækning av haard
sand og saa til slut kunde man komme op i et kaos av smaasten, som
pekte i alle verdens retninger. Det var det samme forvitrede fjeld.
Vandreblokker traf man paa hist og her. Hvad som især vakte vor
opmerksomhet var en hel del furer i marken. Paa avstand lignet de de
jevneste, fineste plogfurer. Det var bare bondegaarder, som manglet. Vi
maatte opsætte med undersøkelser i detaljer, det faar gjøres senere, om
tiden tillater. Vi saa spor efter bjørn, ren og ræv. Desuten laa det
ogsaa en hel del fuglefjær spredt utover. Nu saa det øde og trist ut
her, men jeg gad vite, om ikke sommeren vil bli ganske vakker og
livlig. Store og fete beitefelter for renen findes vistnok ikke, men
mat nok

til at fø ren tilstrækkelig til vort bruk. Desuten skulde det ikke
undre mig, om dette av mennesker helt uberørte land virket fristende og
lokkende paa dyrene. Her faar de da være ifred for sin værste fiende.
Jeg fulgte stranden ind til henimot bunden av bugten og fandt der en
god slump drivved. Den bestod dels av store stokker, dels av ganske
smaa stykker. En hel del av den syntes at være god. Nogen favner
brændeved gav det altid.

Ved vor tilbakekomst holdt de paa at ta al ferskmaten ombord. Paa vor
videre vei utover mot fartøiet hadde vi begge plumpet gjennem isen og
helt i til halsen. Hanssen var heldig og kom sig straks op. Fuldt saa
heldig gik det ikke med mig. Strømmen maatte ha rendt stridt i det
øieblik, for jeg kunde kjende, hvorledes benene blev drat ind under
isen. Uten hjælp kunde jeg nok hat vanskelig for at klare mig, men saa
snart Hanssen var vel oppe, halte han mig op av sørpen. Det var denne,
som gjorde det usikkert at færdes paa isen. Vi hadde hat noksaa meget
nedbør de par sidste døgn i form av snebyger. Den sne, som var faldt
mellem isflakene, frøs nu ved -^-6°, som vi hadde, til en seig,
slimagtig sørpe. Tilsyneladende var slike steder ganske sikre og
paalidelige. At de ikke var det, merket man straks, man kom ut paa, men
da var det som regel for sent.

Nat til 14. gik temperaturen ned i 9 og den sørpen, vi dagen iforvejen
hadde faldt gjennem, var nu gaaelig. En gammel hanbjørn og en ung binne
avla os visit paa morgenkvisten og blev hjertelig mottat. Vi begynder
at se rent fangstmæssige ut. 3 bjørneskind hænger til tørk, og
ferskmaten i riggen er i tiltagende.

Isen hadde slaknet noget fra nærmeste kap, men laa an i næste. Vinden
var gaat sydvestlig og temperaturen til omkring 0 Men isen syntes
allerede nu at være kittet godt sammen. Trods stiv kuling fra VSV den
15. laa isen like rolig, og nyisen er gaaelig overalt.

Det blev ikke stor søndagfri vi fik. Netop som vi skulde sætte os til
frokosten, meldtes bjørn ret akterut. Den var imidlertid paa vei utover
og undslap os. Værre gik det en, som kom litt efter. Den maatte følge
de 3 andre op i riggen. Som man var ifærd med at avslutte arbeidet med
den, kom en til. Den kom fra land og like mot os. Uten ceremonier
fulgte den de andre. Det saa næsten ut til, at vi var kommet i bjørnens
land, ti dette begyndte at se ut som en hel vandring. Men velkommen
skal de være! Vi skal nok spise dem op i vinterens løp.

Vinden holdt sig hele mandag 16. og temperaturen likeledes. Isen
begyndte igjen at bli usikker. Saaledes fik Tessem sig en ganske
kraftig

7 — Nordostpassagen.

dukkert. Vi benyttet tiden til alt mulig arbeide. Nogen gik i land,
samlet al drivveden sammen og satte den op i høie haugen Vi vilde nødig
la sneen komme os i forkjøpet og begrave den. Skulde vi bli utløst av
vort fangenskap, hadde vi ialfald opnaadd at gi veden en bedre plads.
Skulde nogen komme efter os, vilde de hilse vort arbeide med glæde. Vi
gjorde ogsaa en hel del smaa forbedringer ombord, saaledes skaffet vi
kokken et spiskammer, som han høilig trængte. Sundbeck installerte
oljebrænder i byssen. Av olje hadde vi overflod og kunde saaledes spare
paa vore kul. Den 17. var det omtrent stille hele dagen — et fint drag
bare, fra SO. Knapt 200 m. paa utsiden av os dannet der sig en stor,
bred raak og en liten bugt vestenfor os, som hadde været like stængt
som bugten vi laa i, blev helt isfri. Disig luft gjorde, at vi ikke
kunde se langt. Temperaturen holdt sig rundt 0 Like efter frokost kom
en stor gjild hanbjørn ret til skutesiden og blev indlemmet i
samlingen. Den 18. var isen slak-kere, end vi tidligere hadde set den.
Fra toppen kunde vi se smaa land-raak rundt, hvad vi til at begynde med
tok for halvøens østligste kap, men det var ikke tilfældet. Mot det
aller østligste kap laa isen an, og utsigtene til at komme videre det
aar opgav jeg helt.

Flere ganger paa reisen hadde vi drøftet muligheten av en overvintring
paa kysten. Med Sverdrup hadde jeg gjentagne ganger diskutert, hvilken
del av kysten vilde egne sig bedst for hans videnskabelige arbeider, og
vi var kommet til det resultat, at Asiens nordpynt vilde være at
foretrække.

Taimyrhalvøen danner den nordligste del av den gamle verden. Den
spalter sig igjen mot nord i to mindre halvøer, hvorav den vestlige er
den nordligste. Denne fastlandets længst mot nord stikkende halvø har
faat navnet Tscheljuskinhalvøen, likesom dens nordligste pynt bærer det
samme navn: Kap Tscheljuskin. Det var paa den russiske marineløitnant
Laptews ekspedition i 1742, at det lykkedes hans styrmand Tscheljuskin
at trænge frem til Asiens nordpynt over land med slæde. Mange har søkt
at frakjende denne overordentlig dygtige og energiske mand hans
bedrift, men det er spildt møie. Hans kart er det bedste bevis for at
han har utført den. Kap Tscheljuskin er der fuldstændig rigtig avlagt.

Vi fandt, at en overvintring paa dette sted, hvor hittil ingen
videnskabelig utrustet ekspedition hadde overvintret, maatte kunne
skaffe rikt utbytte. Det indre av Taimyrøen maa endnu ansees for terra
incognita. Jomfruelig grund er det ikke, da sikkert baade samojeder med
sine renhjorder og russiske fanger fra Chatangadistriktet har fartet
rundt her, men fra disse streiftog er litet eller intet kjendt. At
kunne trænge ind her fra forskjellige kanter vilde vistnok lønne
umaken. At kysten trænger en grundig kartlægning er sikkert, det er vi
forlængst overbevist om efter vor seilads langs den. Det var saaledes
ikke med sorg i hu, jeg saa, at vi blev spærret inde her. Tvertom — det
glædet mig, jo mere vi kunde faa anledning til at utrette. Jeg
betragter denne reise som en avslutning paa mine arbeider i disse egne,
og som en følge derav har jeg sat alt ind

paa at faa den saa godt utstyrt som mulig. Jeg tviler paa, at nogen
ekspedition har været bedre sammensat baade hvad personale og utstyr
angaar. At min glæde over dette ekstraaar ikke kunde deles av alle er
vel tænkelig. De tre aar, som man mente, færden vilde vare, blev jo
forlænget til 4, ja kanske endnu længer. Men nogen skuffelse kunde jeg
aldrig opdage. Desuten maatte vi alle være vel fornøid med at ha fundet
en nogenlunde god havn. Var vi blit fast i isen her, vilde vi uvægerlig
være blit ført mot NO og sandsynligvis kommet til at utføre en sydlig
paraleldrift med «Fram», og det tror jeg vilde været haardere, mange
ganger haardere, end dette ekstraaar med utsigt til senere at fuldføre
vort arbeide som planlagt. — Jeg har al grund til at tro, at et fartøi
som blir fast i drivisen utenfor denne kyst vil gjøre en reise i den
omtalte retning. Ti saalænge der fandtes aapent vand, kunde vi altid
observere en sterk O—NO gaaende strøm. Den slaknet vistnok til sine
tider og gik endog i motsat retning for en kort tid, men med saa
ubetydelig fart, at det var for intet at regne i sammenligning med den
anden.

Den 18. gik jeg i land for at utstikke tomt til det magnetiske
observatorium. Jeg valgte det nærmeste sted fra fartøiet, hvor Hanssen
og jeg gik iland første dag. Fordelen ved at ha det saa nær skuten som
mulig var indlysende. 1 mørke og snefok skulde vi ofte søke vor vei
ditind, og da er det godt, at distansen er kortest mulig. Men fraset
denne fordel var terrænget her bedst skikket, idet stranden var
forholdsvis jevn og flat. Desuten laa det beskyttet mot nord og øst
under bakkekammen. Næste dag begyndte vi at bringe materialer til
byggepladsen. Disse bestod væsentlig av bord, som før hadde været
benyttet til tak over fartøiet den gang det blev bygget. Til
bindingsverk samlet vi materialer fra vore drivvedhauger. Da huset
maatte bygges helt frit for jern — for at ikke de magnetiske akser
skulde paavirkes — var vi nødt til at lage ekenagler av tøndestaver og
anvende istedenfor spiker. De fleste av os hadde derfor hændene fulde
med dette arbeide. Imens arbeidet Sverdrup med fuld damp for at faa
alle sine meteorologiske instrumenter montert. Vort maal var nemlig at
kunne sætte de meteorologiske og magnetiske arbeider igang fra 1.
oktober, saa tiden var knap. Hei, hvor det gik! Vi hadde neppe tid til
at spise. Under bygningen var temperaturen saa mild og behagelig, at vi
ofte maatte mindes en septemberdag hjemme. Vistnok maatte vi savne
roser, men det er merkelig, hvor hurtig man akkomoderer sig.
Avblomstret mose stillet os fuldt tilfreds. To dager senere var
observatoriet under tak.

Imidlertid var Knudsen og Olonkin gaat igang med at oprigge vor

traadløse mottager. Den blev montert i likhet med, hvad man ser paa de
almindelige dampbaater — mellem mastene. Alt maatte være færdig til den
25., fra hvilken dag vi ventet nyheter fra Dickson.

Paa grund av den hyppige bjørnejagt, som hadde fundet sted og ved flere
anledninger midt paa natten, fandt jeg det mest hensigtsmæssig at
inddele vore jægere — Hanssen, Wisting, Tessetn og Knudsen — i vakter.
En av dem skulde saaledes altid holde sig klar til at tørne ut og begi
sig paa jakt, naar vaktmanden, Rønne, meldte bjørn. Paa den maate slåp
man at uroe alle mand. Ellers hændte det gjerne, at «bjørn i sigte» var
signal til almindelig tumult. Hundene var hittil blit holdt ombord, men
nu syntes jeg synd paa dem, der de gik og drog sig i snesørpen paa dæk.
Vi begyndte derfor med at ta dem med paa isen om morgenen, og løfte dem
ombord igjen om aftenen. At de frydet sig, behøver jeg neppe at si. Det
var ogsaa anderledes behagelig at tumle sig paa den rene is mot at rote
rundt paa det skitne dæk. Og de benyttet friheten vel. Først og fremst
maatte det avgjøres, hvem som var den største slaaskjæmpe, eller som
det saa smukt heter den dygtigste i «selvforsvar». Og mangt et basketak
blev utkjæmpet.

I raaken har vore jægere ved flere anledninger skutt baade storkobbe og
snadd. Efter min smak er sælkjøttet langt at foretrække for bjørn.
Vistnok er det mørkere av farve end bjørnekjøttet, men til gjengjeld er
det baade mørere og saftigere. Vi saa nogen hvalros i vandet, men fik
ingen. Saavel Nansen som Nordenskiöld omtaler de store mængder av
hvalros, som de møtte litt længer vest utenfor Taimyrhalvøens østkyst.
Til vaaren kan vi nok gjøre regning paa, at enkelte av dem stikker
bortom her for at se sig om, og vi har alt klart til den mest gjestfri
mottagelse. Til hundefor vilde jo nogen av disse bæster være
tilstrækkelig for lang tid.

«The indian summer» vi hadde hat et streif av, forsvandt ganske efter
et par dagers forløp og viste sig ikke igjen. Det satte nu ind med
høstveir, slud og tykke. Det var sjelden, vi saa solen efter denne tid.
Saa vi den av og til, var det bare som en smeltende smørklat. Høsten
føles altid surest i disse egne. Først og fremst har vel det sin grund
i, at overgangen fra sommer til høst er saa bråt. En anden og meget god
grund er den, at man gaar sommerklædt langt utover høsten og hutrer og
fryser istedenfor at klæ sig efter veiret. Nordlys var allerede en
daglig foreteelse. Var der bare en liten stripe fri kveldhimmel, kunde
vi være sikre paa, nordlyset var der. Vi ligger jo ogsaa netop paa en
strækning, hvor vi kan vente os dem baade hyppig og kraftig.

Den 24. feiret vi den første fødselsdag, efter at vinterkvarter var
etablert. Det var Hanssen, som aapnet sæsongen. Paa mine tidligere
reiser har det været skik og bruk, at vi har feiret fødselsdager som
hele fridager. Dennegang har det ikke latt sig gjøre, dertil har tiden
været for knap. Den regel har vi nu, at vi arbeider om formiddagen og
møtes til festmiddag kl. 1 y2 og tilbringer resten av dagen i ro.
Saaledes fuldførte vi indredningen av observatoriet paa den dag. Men
alt, hvad viden-skapen angik, kommer Sverdrup til at behandle, saa det
er bedst, jeg holder kjæft, saa vi ikke kolliderer. Saa glad vi end er
i enhver anledning, som kan by litt ekstra, benyttet vi allikevel denne
til at slaa to fluer med et smæk. Foruten at feire fødselsdagen holdt
vi ogsaa kranselag i anledning observatoriet. Vore matsedler er ikke
lange og lagt an paa at kildre ganen. Det har vi ikke bruk for. Det er
gjerne desserten, som adskiller en saadan festmiddag fra en vanlig.
Wisting, som synes at kunne alt mellem himmel og jord, trakterer os
gjerne ved saadanne anledninger med konditorkaker, som baade i
størrelse og smak kunde gi vore hjemlige fagfolk noget at tænke paa.
Efter middagen serveres det kaffe og likør samt en cigar. Om aftenen
drikker man toddy og hører paa musikken.

Jeg har nu snakket saa meget om toddy og andre festlige drikker, at jeg
synes at skylde en forklaring paa, hvordan vi i denne avholds-periode
kan nytc saa meget, vi bare ønsker. Ja, for saa forholder det sig
virkelig. Vi har sprit nok ombord til at drikke os fulde hver eneste
dag, saalænge turen varer og endnu invitere halve Sibirien. Hvilken
humoristisk laks den skjæbnen kan være! Hør nu bare. i januar maaned
1918 indsendte jeg til et departement — la os glemme hvilket — en
ansøkning om tilladelse til at maatte faa ret til at erhverve mig 400
liter sprit for teknisk-videnskabelig bruk under færden. En ukes tid
senere fortalte Hanssen mig, da jeg kom ombord, at politiet hadde været
ombord den foregaaende dag og spurt efter mig, men da jeg ikke var
tilstede, sagt at de skulde komme igjen idag. Politiet, tænkte jeg, og
hele mit levnetsløp passerte revy! Mors bedste barn hadde jeg ikke
været, det resultat kom jeg temmelig snart til, men at jeg nu paa mine
gamle dager skulde efterstræbes av politiet, det trængte jeg en
forklaring paa. Og den kom som lyn fra skyfri himmel. Taktfaste skridt
paa dækket lot formode, at lovens haandhævere allerede var i nærheten.
En likesaa taktfast banking paa døren fjernet al tvil. Der stod han, og
i fuld puds. Hvad i Herrens navn skal denne komedie bety? tænkte jeg.
Minen tydde paa dødsdom, men saa galt kunde det nu ikke være. Han
tilkaldte et par

av de ombordværende, trak et stort dokument op av lommen og begyndte at
læse. Hvem kan beskrive min forbauselse, da jeg pludselig forstod, at
hele dette anstaltmakeri var i anledning mit andragende om tilladelse
til at kjøpe sprit til bruk paa en videnskabelig færd. Departementet
hadde ikke latt sig nøie med at bruke den almindelige form: paa tro og
love denne gang. Nei jeg skulde ogsaa bestemt erklære, at det ikke
skulde anvendes til andet bruk. Med andre ord: først mit æresord og saa
en bekræftelse av det igjen! Tænk om vi skulde falde i fristelse
deroppe i isen om et aar eller to og ta os en liten støit. Det maatte
med alle midler forhindres. Skrivelsen hadde passert stiftamtmanden, og
det skulde sandelig ikke forbause mig, om den saa i statsraad blev
overrakt Hans Majestæt. Presteattest for ædruelighet laa mig ogsaa
indenfor mulighetens grænser. Jeg hadde for meget at gjøre i de dager
til at ta mig av saken, som den fortjente. Jeg opgav den simpelthen og
lot den seile sin egen sjø. Men det vil ingenlunde si det samme, som at
jeg opgav at faa sprit med. Nei langt derifra. Før hadde jeg ikke for
et øieblik forbundet spriten med tanken paa noget, man kunde nyde, men
denne departementale skrivelse aapnet mit syn og lot mig forstaa, at
mine kundskaper i den retning var meget mangelfulde. En kemiker
fortalte mig, at jeg med god sprit og et litet «abra cadabra» kunde
fremstille de mest velsmakende brændevine og likører. Mine tanker var
aldrig gaat i den retning, da det ikke var nødvendig. Ekspeditionens
utstyr i saa henseende var sørget mere end rikelig for, længe før noget
forbud kom til verden. Men det er saa rart med den forbudne frugt. Den
smaker nu bedst, og jeg optok departementets elskværdige vink om
selvbryg. Ho, ho — nu paa dette tidspunkt kunde jeg saamen godt starte
egen likørforretning paa min erfaring fra denne reise. Skal det være
Benedictiner, Chartreuse, Maraskino, brun eller hvit likør? Ønsker De
en flaske 30 aar gammel akevit eller en flaske Hennessy? Jeg kan
fremstille alt dette og meget mere.

Dagen efter hin mindeværdige skrivelse reiste jeg til utlandet og
bestilte derfra 500 liter av den bedste sprit. Ikke saadan, som jeg i
min uvidenhet trodde bare kunde anvendes til teknisk og videnskabelig
bruk, nei en sprit, som kunde anvendes til alt. O du skjæbne, nu smiler
du. Sverdrup, som ikke hadde hat kjendskap til mine spirituelle
affærer, henvendte sig under mit fravær til et andet departement — NB
et andet. Her blev han mottat med den mest utsøkte elskværdighet og
tilladelsen til at kjøpe sprit hadde han dagen efter. Stiftamtmand og
politi hverken hørte eller saa han. Jeg gik ut av denne affære med
følelsen av, at mine papirer ikke stod særlig høit i avholdsleiren.
Naar jeg har gaat i detaljer

og ofret saa vidt meget papir paa en saa ubetydelig affære, er det bare
for at vise, hvorlangt den vanvittige forbudsfanatisme kan gaa, og
hvilke resultater den kan medføre.

Arbeidet gik rask fra haanden og med liv og lyst. Bestiklugaren, som
hittil hadde været alle navigatørers eie — ja la mig si, alle mands
eie; ti enhver som hadde lyst til at kikke i kartet, var hjertelig
velkommen, og alle mand interesserte sig heldigvis for det, blev nu tat
i enebesiddelse av Sverdrup og undergik med Tessems assistanse en
fuldstændig forvandling. I løpet av nogen faa dager var der opstillet
instrumenter nok til at motta ethvert budskap, naturen maatte ha at
bringe. De elektriske ledninger, som førte ut fra dette sted i dette
øiemed, kunde bringe ens tanker hen paa en telefoncentral. Allerede fra
første stund av etablertes et intimt samarbeide mellem teori — Sverdrup
— paa den ene side, og praksis — Sundbeck — paa den anden. Dette
arbeide har allerede baaret saa rike frugter, at flere av vore bedste
resultater skyldes det.

Den 25. blev vor traadløse mottager forsøkt. Olonkin hadde avtalt
bestemte tider av døgnet med Dickson, og paa disse sat han saa i sin
lugar, hvor apparatet er opstillet og lyttet. I begyndelsen syntes han
at høre enkelte lyder, men ikke distinkte nok til at opfattes. Senere
forsvandt ogsaa disse, og den absolute stilhet har været raadende. Vi
har saaledes ikke faat nogensomhelst meddelelse. Naar jeg hadde
anledning, gjorde jeg mig smaaturer indover land. Det er altid
interessant at færdes i land, hvor hvert skridt kan by paa
overraskelser. Mon — hvad det er som skjuler sig bak aasryggen
derborte? Bak den næste, bak den næste? og saa i det uendelige. At man
intetsomhelst finder, slapper ikke følelsen av, at det allikevel
endelig vil lykkes at finde noget. Det er den følelse, som har git saa
mangen mødig vandringsmand kraft til at slæpe sig frem de sidste
skridt. Men det er ogsaa den følelse, som har trukket saa mange langt
ut over deres beregninger og ind i evigheten. Den er farlig, naar man
er uerfaren.

Paa en av mine vandringer fandt jeg et litet vand omkring 3 kvartmil
ret sydost for fartøiet. Ved at følge dets avløp, som først gik i vest
saa i sydlig retning, fandt jeg, at denne elv faldt ut ret søndenfor
skuten. Ved dens utløp i havet passerer den ytterst et bråt avfaldende
kap, omtrent 30 fot høit. Hele denne lille vertikalt staaende fjeldvæg
var behængt med fuglereder. Her maa sikkert være muntert om sommeren.
Elven hadde paa mange steder hulet sig dypt ind i breddene, og jeg har
den tro, at den i sneløsningen fører ganske store mængder vand. At den
kan faa betydelig indflydelse paa isløsningen her, nærer jeg ingen tvil
om. Paa

min tur saa jeg spor efter to rensdyr i den nyfaldne sne. Enkelte av
ekspeditionens deltagere — især en — er meget pessimistisk paa dette
omraade. Hans stadige paastand er, at sporene skriver sig fra forrige
aar-hundre. Han følte sig aldeles ikke overbevist, da jeg sa, at jeg
hadde set sporene i nysne. Han svarte intet, men tausheten er ofte mere
talende end den rikeste ordflom. Vi talte ikke mere om sporene dengang.
Senere blev andre og mere haandgripelige beviser fremført. Renen hadde
lagt igjen sit visitkort paa nyføken sne, og visitkortet som blev
hjembragt — det var i januar næste aar — blev omhyggelig gransket, og
den enstemmige dom lød: Fersk fra trykkeriet.

Den 29. september sluttet min dagbok bråt og begynder ikke igjen før
11. november. Jeg ser ogsaa, at skriften er blit temmelig ustø. Hvad
var vel grunden til denne uregelmæssighet? Da vi kom paa dæk om
morgenen den 30. var alle med undtagelse av Wisting strøket paa land
for at fortsætte med indredningen av observatoriet. Det stod igjen at
klæ det med seilduk ut- og indvendig. Hundene var endnu ikke sluppet
paa isen og Wisting og jeg gav os ifærd med dette arbeide. I
almindelighet gjorde vi dette paa den maate, at vi løftet dem op paa
rækken og ned paa øverste trin av den trap, som førte ned paa isen. Saa
gav vi dem en liten venskabelig dunk i agterenden og ned trappen bar
det. Nu var imidlertid denne trap temmelig steil og vanskelig at gaa,
saa det blev som regel et hop, før hunden kom helt ned. Dette var en
let sak for bikjer i almindelige omstændigheter, men i «velsignede» en
noksaa haard medfart. Og lille «Svarta», min trofaste veninde, befandt
sig netop i en saadan tilstand. Hun kom den morgen saa logrende og
indsmigrende til mig for at hilse godmorgen, at jeg ikke kunde bære det
over mit hjerte at la hende dumpe i isen. Jeg tok hende derfor under
høire arm, og kløv op paa rækken. Wisting hadde netop sat en stor
stivbenet knark «Stabben» op og hadde formodentlig av respekt for dens
alder, ikke git den «trøkken». Da jeg derfor kom op paa rækken, stod
«Stabben» paa øverste trin og betænkte sig, akkurat som en, der skal i
vandet, men gruer sig for det næste skridt. Paa trinnet ved siden av
den stivbente var der en liten plads netop saa stor, at jeg kunde faa
anbragt et ben der. Ja, tænkte jeg, du faar forsøke, og med «Svarta»
under armen begyndte jeg nedstigningen. Men min beregning, at «Stabben»
skulde staa rolig, til jeg naadde næste trin, slog ikke til. Netop som
jeg stod og balanserte paa en fot, snur den sig braat om for at hoppe
ombord igjen, og den assistanse, «Stabben» skulde hat bak for at havne
paa isen, gav den mig isteden i foten. Svær og tung som den var, slog
den bena unda mig med den følge, at jeg havnet

paa høire skulder i blanke isen. Faldet var ikke stort, en 10 fot
tænker jeg, men isen flinthaard. «Svarta» hadde jeg fremdeles under
armen, da jeg skulde reise mig op. Men jeg kom ikke helt op til at
begynde med, fik bare sat mig op. Det knirket og knaket i skulderen
min, som skulde den bestaat av 100 smaastykker. Wisting var
øieblikkelig nede hos mig og vilde hjælpe mig op, men jeg var endnu
ikke rede for assistanse. Den astronomiske videnskap hadde fanget hele
min opmerksom-het og ukjendte stjerner av de forskjelligste kulører
passerte over mit firmament. Da mit observatorium ikke var av varmeste
konstruktion og Wisting frygtet en eftersmek, sprang han ombord og kom
tilbake med en solid dram. Den hadde en vidunderlig effekt og stjernene
forsvandt efterhaanden. Det smertet i skulderen og knaket stygt, da jeg
reiste mig, men med forsigtighet kom jeg mig op paa dæk og ind i
salongen, hvor jeg foreløbig pustet ut i en stol. Wisting som ved siden
av at være konditor er en meget lægekyndig mand, gjorde alt klart ute i
kabyssen til en foreløbig undersøkelse og forbinding. Paa høire overarm
viste det sig to røde striper. Den ene begyndte ret under skulderleddet
og gik til albuen. Den anden kom fra nøkkelbenregionen, løp skraat over
armen og forente sig midt paa overarmen med den første stripe. Under
albuen var det en stor bloduttrædelse. Krampe gik og krampe kom og
jamen gjorde det vondt. En foreløbig undersøkelse syntes at bringe paa
det rene, at overarmen var brukket like under skulderleddet og omtrent
midt paa. Ved siden av disse to brudd var det skedd nogen hokuspokus i
nærheten av nøkkel-benet, men hvad fik vi aldrig vite. Idethele tat var
jeg vist en meget umedgjørlig patient, og Wisting maatte nøie sig med
en flygtig undersøkelse. Aldrig saa litet han berørte den saare del,
trak musklene sig sammen, og man kunde høre, hvordan det gnisset i
bruddene. Gipsbind kunde han ikke lægge paa, da det ene brudd var for
klods under leddet, men han formet skinner av pap og surret armen til
disse. Jeg fik mig saa en slynge om nakken, og med armen i bind
tilbragte jeg den første eftermiddag med at spasere op og ned i
salongen og gruble over skjæb-nens utidige behandling. Krampene tiltok
utover aftenen og rev og slet. Jeg maatte opgi at komme op i den høie
køi og tilbragte natten i en stol. Næste morgen fik jeg ved Wistings
hjælp lirket mig til køis. Fra tirsdag til lørdag laa jeg helt til
køis, men deltok senere i alle maaltider sammen med de andre. Foruten
at være konditor og læge viste Wisting sig som den mest glimrende
sykepasser. Han var utrættelig i sin omhu og mangen gang undret jeg mig
over, hvorledes han med de svære kraftige klubbene sine kunde behandle
mig saa let og fint. De fineste kvindehænder kundeVinter

ikke ha behandlet mig varsommere. Det var da jeg stod op paa lørdag, at
vi foretok en ny undersøkelse og la nye forbindinger paa. Undersøkelsen
denne gang bragte ikke mere for lyset end første gang. Vi var enige om
at det skulde bli interessant engang i fremtiden at se det herjede
distrikt røntgenfotografert. Indtil da fik vi nøie os med at gjette og
haabe, at det vilde gro rigtig sammen. Efterat den nye binding var
paalagt, surret vi hele overarmen fast til kroppen. Jeg haabet derved
at faa dæmpet de kjedsommelige kramper. Først 3 uker efter faldet kunde
jeg spore den første virkelige bedring. Musklene begyndte da at slaa
sig til ro. 5 uker efter tok vi slyngen av og lot armen hænge frit.
Lørdag den 9. november skulde alle bindinger fjernes. Imidlertid hændte
der noget fredag den 8. som nær hadde kuldkastet vore planer. Da jeg
kom paa dæk ved 148-tiden om morgenen, var det en usædvanlig fin dag.
Solen var allerede gaat ned for en 14 dager siden, men skjønt solrødmen
endnu tydelig kunde sees, var det dog saa skymt, at man hadde vanskelig
for at skjelne noget med sikkerhet bortover isen. Morgenen var saa fin,
at den fristet til at ta en tur paa isen, hvor jeg ikke hadde været
siden faldet.

Jeg entret meget forsigtig ned den store bekvemme landgang, som Knudsen
i mellemtiden hadde arbeidet og naadde lykkelig og vel isen. Nu burde
jeg ha nøiet mig med at nyde morgenstemningen herfra, men se det gjorde
jeg ikke. Man hadde dagen i forveien avsluttet et stort sne-arbeide
under baugen, og det bestemte jeg mig for at ta i øiesyn. Jeg hadde
ikke vanskelig for at gaa, tvertom, jeg følte mig let som en fjær, men
hvad jeg maatte vogte mig for, var at falde i fokskavlene. Alt gik vel
og jeg stod og nød, skjult av den vakre snemur, som var bygget rundt
hele fartøiet. Som jeg staar paa denne maate, lægger jeg merke til, at
vakthunden Jakob — vi hadde dengang bare en hund ombord, resten hadde
sit hus paa land, — kommer sættende ut over landgangen sterkt
interessert. Under almindelige omstændigheter visste jeg, den vilde
kommet bort til mig og ha ytret sin morgenglæde, men denne gang strøk
den ret ind over isen mot land. Jeg tapte den straks avsyne.
Formodentlig en av de andre bikjer, som har sluppet løs, som den nu
skal op og hilse paa, tænkte jeg. Like efter hørte jeg, den begyndte at
gjø. Heller ikke det virket paafaldende. Det hændte saa ofte, naar de
lekte sammen, at de kunde gjø, og det var netop en slik gjøing, den
frembragte. Nu blev imidlertid min opmerksomhet vakt ved en lyd, en
lyd, jeg hadde vanskelig for at forstaa. Jeg hadde aldrig hørt nogen
hund frembringe en slik lyd før, og jeg skulde være noksaa fortrolig
med bikjenes sprog. Jeg hadde

nu vendt snemuren ryggen og stod og anstrengte mine øine mot det sted,
hvorfra den besynderlige lyd kom. Hunden gjødde og blev svaret med den
ubegripelige lyd. Jo — netop nu kommer jeg paa, hvad denne lyd mindet
mig om. Den mindet mig om den, et menneske frembringer, naar det aander
haardt paa et speil f. eks. for at pusse av en flek. Det var nøiagtig
samme lyd, bare sterkere. Men jeg skulde ikke meget længer forbli i
uvishet. Ut av graalyset som et Aasgaardsrei ser jeg Jakob komme
sættende som en pil efterfulgt av en bjørn. Hvad der fulgte efter den
igjen, gav jeg mig ikke tid til at se efter. Idet bjørnen opdaget mig,
stoppet den, satte sig ned paa bakbenene med forlabbene strukket op i
veiret og betragtet mig. Jakob tok det fornuftige parti at smette op
landgangen, akkurat som jeg vilde ha gjort, om jeg bare hadde kunnet.
Bjørnen og jeg stod begge med landgangen som maal. Men forresten var
vilkaarene meget ulike. Den var trænet, jeg ikke, den var godt klædt,
jeg var i bare underklærne, den hadde alle sine lemmer i behold, og det
hadde jeg ikke, jeg var forsvarsløs, mens den var formidabelt armert.
Som man vil se en ulike kamp. Men her var ikke tid til at tænke og
overveie. Her maatte handles og det fort. Som en raket satte jeg avsted
mot maalet — landgangen — under brølet: bjørn, bjørn! Jeg hadde ikke
meget haab om at jeg skulde bli hørt; ti paa den tid var bare kokken og
muligens ogsaa meteorologen oppe. Men bjørnen var øiensynlig
sportsvant. I samme øieblik som jeg satte avsted, avleverte den en
start, som uten tvil vilde indbragt den stormende bifald paa en
veddeløpsbane. Man skal fly godt for at holde følge med en bjørn, endnu
bedre for at fly fra den. Kunde jeg bare naa landgangen, faa fat i
rækverket, svinge mig rundt og begynde at rende opover den, før biørnen
naadde saa langt, hadde jeg det bedste haab om, at jeg skulde undgaa
nærmere bekjendskap med den. Jeg maa ha præstert en fenomenal
hurtighet; ti jeg rak landgangen, grep fat i rækverket, ganske efter
planen og fik ogsaa snud mig rundt, men saa var det slut. Netop som jeg
hadde svunget mig rundt eller endnu var i begrep med det, hørte jeg et
fælt brøl like ind i øret paa mig, og i næste øieblik blev jeg med et
velrettet slag lagt paa landgangen. «Hvad tænkte du paa, dengang du laa
under bjørnen, bedstefar?» vil ganske sikkert mine barnebarn komme til
at spørre. «Well, barna mine,» kommer jeg til at svare, «om et sekund
eller to har du en bjørnetand i nakken.» Hvad der frelste mig var vel
det, at jeg laa musende stille mens den stod over mig og derved gav den
tro, at byttet var sikret. Det andet moment til min befrielse var
«Jakobs» tilbakekomst paa scenen. Naar det skedde, vet jeg ikke, men
antagelig har det hændt under kapspranget. Som jegVinter

laa og ventet min bekomst, merket jeg en bevægelse, som fik mig til at
dreie paa hodet. Netop i det øieblik gjorde bjørnen et sprang, som
vilde gjort en tiger ære. Længer kom jeg ikke i mine betragtninger. Som
et lyn var jeg paa benene, opover landgangen og ind paa dækket under
stadig gjentagelse av: bjørn, bjørn! Der møttes jeg av Wisting, som nu
hadde hørt mine rop, men ikke var klar over situationen. Han trodde,
jeg hadde rullet og brukket armen op igjen, og det samme trodde jeg, ti
det var netop den jeg følte, da bæstet slog mig overende. Det smertet
ogsaa nok til, at saa kunde ha skedd. Men da han forstod, det var bjørn
utenfor, fik han fart i sig. Sverdrup, som ogsaa var kommet tilstede,
fulgte. De sprang begge ind og grep sine geværer. Jeg gik ind i
salongen, hvor nu de andre begyndte at komme ut av sine lugarer.
Imidlertid var de to jægere gaat til angrep. Wisting rykket i teten som
gammel bjørnejæger, og Sverdrup fulgte som assistanse, og godt var det.
Da de kom i ut-gangsdøren, stod bjørnen, hvor den hadde forlatt sit
formodede bytte og pisket sneen høit i veiret i fuldt raseri. Den
skjønte vel, at den var lurt. Wisting tok nogen skridt nedover
landgangen for rigtig at komme bæstet tillivs, da hun — det var en
binne — i ytterste raseri hoppet i veiret, og før han rigtig visste ord
av det, stod hun ham klods paa livet, brølende, saa skummet stod hende
av munden, og med labbene løftet til slag. Nu var hans anledning inde,
og viss paa sit skud trækker han av. Ak og ve — klik! Nu var
situationen faretruende. Binnen var fra sig selv av raseri og nu saa
nær, at et skridt nærmere uten tvil vilde endt jægerens dager. Men da
rykket reserven op og reddet situationen. I et nu langet Sverdrup
Wisting sin bøsse og bang! der slog mor bjørn en baklængs saltomortale
og landet paa isen med alle fire i veiret. Nu fik man i ro tat et
overblik. Nogen faa skridt længer borte stod en liten bjørneunge, neppe
over 4 maaneder gammel, og rundt den danset «Jakob» i vild glæde. Vi
kunde nok tat den levende, men hadde ikke bruk for den. Den blev
overlatt til Sverdrup, og med et velrettet skud traadte han ind i
«bjørnejægernes klasse». Saasnart Wisting kom ind igjen, for doktoren i
ham og min tilstand blev undersøkt. Papskinnene, som endnu laa om
overarmen, hadde ganske sikkert fendret av for støtet, jeg fik i
faldet. Jeg kunde bevæge den uten smerte. Værre var det med
haandleddet. Det var aapenbart forstuet, da det hadde hovnet sterkt og
smertet. Skulderen gjorde ogsaa vondt. Men hovedskaden var at søke
længer nede. En aastedsbefaring i de regioner tilkjendegav bedre end
ord, at jeg hadde været i bjørnekloen. Renskinsbuksen og
hundeskindsannorakken var flenget op, og paa selve tyngdepunktets østre
halvdel stod der 4 dype ar

efter klørne. Atter maatte jeg under lægebehandling, men denne gang var
kuren baade kortvarig og mild.

Ut paa formiddagen, da det var blit lysere, blev sporene undersøkt. Det
viste sig da, at de to gjester hadde tilbragt morgentimene bak en liten
skrugar i nærheten av fartøiet. Der har saa Jakob faat veir av dem, og
dithen styrte han kursen, da jeg saa ham fare ned av landgangen. For
ham har selvfølgelig ungen været av uhyre interesse, og ved sin
paagaaen-het likeoverfor denne har han sat moren i raseri. Denne
hændelse blev selvfølgelig dagens samtaleemne. En syntes jeg hadde
været svinagtig heldig, som hadde sluppet saa let fra det. Men det var
en, som opponerte mot dette. Han syntes nemlig, jeg hadde været ganske
overordentlig uheldig. Tænk om merkene hadde sittet paa brystet
istedenfor i — hvilken tapperhetsmedalje hadde det ikke da
repræsentert! Stor jubel. Jeg maatte jo medgi, at pladsen, hvor de var
anbragt, ikke netop var tapperhetens sæte. Saaledes endte dette eventyr
i fryd og gammen + to deilige skind og 150 kilo ferskt kjøt. Dagen
efter kastet jeg alle baand. Armen var selvfølgelig stiv og støl til at
begynde med, men takket være en ihærdig massage av Wisting og Knudsen
var den ved juletid helt god. Skulderbladet, som var sterkt forskjøvet
rettet sig ogsaa litt efter litt og indtok sin gamle plads. Wisting har
sandelig ære av sit arbeide, og hans lærer glæde av sin elev.

Mens jeg maatte gaa virkeløs i ukevis, hadde karene utrettet et
fortrinlig arbeide. Med en utrættelig energi var det lykkedes Sverdrup
at sætte hele det svære videnskabelige maskineri i bevægelse. Ikke
langt fra det magnetiske observatorium, som nu allerede længe hadde
været i bruk, var hundehuset opført. Det var 10 meter langt, 3 m. bredt
og 1.70 under mønet. Det var delt i to rum, et for hvert spand. Noget
senere fik denne hundestald et mere videnskabelig anstrøk, idet
Sverdrup bygget sit astronomiske observatorium «Uranienborg» paa dens
sydøstre hjørne. Det var ingen pragtbygning, men har svaret godt til
sin hensigt. Dens ene side dannedes av en del av hundehusets væg. Den
anden av en sneskavl. En tomtønde tjenstgjorde som sokkel for
instrumentet. Endnu senere blev dragestationen anlagt bak disse
forskjellige etablissementer og paa toppen av høieste kolle, ret under
«Dragehøiden», som denne kolle kaldes, blev dragestalden opført av sne
til opbevaring av dragene. Alle disse videnskabelige institutioner blev
med telefon forbundet med fartøiet, hvilket i vinterens løp viste sig
meget hensigtsmæssig. Paa isen mellem land og fartøiet — omtrent 75
meter fra dette, stod en meget vigtig del av det meteorologiske
observatorium, — kassen eller buret, hvori

100Vinter

de meteorologiske uteinstrumenter blev opbevart. Ikke langt derfra blev
senere ballongstationen opført. Den bestod av winch og 3 ballongstalder
bygget av sne. Paa den anden side av fartøiet, paa den, som vendte ut
fra land, var i en svær fokskavl smien utgravet. Den var omkring 1.70
høi, 3 m. lang og 2 m. bred. Fordelen ved bygningen var, at den kunde
utvides uten større omkostninger. Mangt et fint arbeide er utført i
denne snehaug. Ikke langt fra smien hadde Sverdrup et mystisk
observatorium. Han tok bort en sneblok, og se, et utal av trappetrin
førte nedover i snefanens mave. Her forsvandt han hver morgen med en
thermosflaske.

«Maud» hadde ganske forandret utseende saavel ut- som indvendig paa
denne tid. Det første, som vel vilde falde en fremmed i øinene var det
store tak, som var bygget over hele dækket fra hytte til bakk.
Materialene i dette var bord av det tak, som dækket over skuten under
bygning. Vi hadde plads nok til at ta disse materialer med, og glad er
jeg, vi gjorde det. Vort dæk er nu som en indebygget hall, hvor ikke
den værste storm eller snefok kan naa os. Temperaturen har her holdt
sig konstant 10° over utetemperaturen. Under mønet er det omtrent 5 m.
høit. Der er ogsaa indlagt vinduer i det. Desuten er dette store
pragtrum utstyrt med elektrisk lys. Det næste, som vil fange
opmerksomheten, er en stor snemur, som løper rundt hele fartøiet. Den
er 1 meter bred og paa flere steder op til 2.5 m. høi. Med undtagelse
av litt assistanse fra tid til anden har Hanssen og Tønnesen alene
utført denne kjæmpemur, hvortil har medgaat 20 tons sne.

Det var under en av disse assistanseydelser, en yderst komisk ting
hændte. Undsætningen bestod av en nordlænding og en sørlænding. Utpaa
eftermiddagen, da de hadde holdt paa at traske frem og tilbake, frem og
tilbake og kanske begyndte at bli noget kjed av det ensformige arbeide,
sier sørlændingen: «Jaggu er jeg naa lei av denne jabbinga.» Til hans
bestyrtelse og like meget forbauselse, svarer nordlændingen: «Hvorfor
fan holder du saa ikke kjæft?» Den videre utvikling av denne
interessante konversation stoppedes ved Hanssens mellemkomst. Han kunde
oplyse partene om at jabbe paa sørlandsk betød at traske, mens det paa
nordlandsk betyr at skvaldre.

Efterat denne mur var opført og sneen føket til, arbeidet Wisting og
Hanssen «Brandstationen» paa babord side ret agtenfor storvantet. Denne
station blev uthulet i sneen og gik like ned paa isoverflaten. Et hul
blev boret gjennem isen, og et to toms jernrør 4 meter langt stukket
ned og fyldt med petroleum. Med dette opnaadde vi at holde hullet
aapent hele vinteren selv i strengeste frost. Fra røret førte slange
ombord. Den kom

ind like utenfor kabysdøren, hvor pumpen stod. I tilfælde av brand
hadde man nu bare at løfte pumpen ind, koble slangen til, pumpe
petroleumen i røret ut og saa gaa paa med hjertens lyst. Jeg tror det
vil funktionere bra, men endnu har vi heldigvis sluppet at forsøke det.
Hele hytten var kastet ned med sne, hvilket har bevirket, at vi har hat
den luneste og koseligste vinterbolig. En lang behagelig landgang fører
fra isen til en utbygning paa taket, som danner ind- og nedgangen paa
dæk. Denne utbygning ligner aldeles et utoverliggende vindu fra et
takkammer. Kanske det kaldes et kvistkarnap? Foruten døren, som fører
ut til landgangen, er det en dør, som fører agterover til hyttetaket.
Den er anbragt der væsentlig for Sverdrups bruk. Han ha! nemlig sin
registrerende vindmaaler anbragt paa stortønden over hyttetaket, og den
kræver tilsyn. Kokken maa ogsaa op den vei for at hente ferskt kjøt fra
riggen. Senere da skuten føk helt ned sløifedes denne dør. Er. trap
fører ned paa dækket. Dette var gjort ryddig i størst mulig
utstrækning. Storluken dækkedes av en y2 meter tykt snelag for at
beskytte denne aapning ned til rummet. I forkant av fokkemasten var
vort dampbad opsat. Det var bygget av Tessem og bestod av to
avdelinger: avklædningsrum og bad. Selve badet lignet de amerikanske
sammenfoldbare bad, bare med den forskjel, at dette var mangedobbelt
solid. I dette har vi hver lørdag i hele vinter hat det mest fuldkomne
dampbad. Det har hændt — men bare én gang, — saavidt jeg vet, — at det
har antat karakteren av luftbad, idet primussene, som staar under
vandtanken for et øieblik har sviktet. Forandringen merkes let og er
ikke videre behagelig, naar temperaturen rundt badet er omkring h- 40 °
som ved nævnte anledning. Da «ofret» blev spurt om, hvordan luftbadet
hadde bekommet ham, svarte han, at næste gang vilde han ta det paa
isen, for der var luften renere. Forskjellen i temperaturen fra h- 40
til -f-46 0 spilte ingen rolle, mente han.

Paa ankerspillet laa vinterens jagtutbytte 15 bjørneskind og lyste.
Forøvrig var det intet at bemerke paa dæk, før man kom og skulde ind i
hytten. Da studset man uvilkaarlig over et instrument, som hadde sin
plads paa venstre side av indgangsdøren, naar man var paa indgaaende.
Dette instrument er vi alle stolte av, skjønt bare to har ret til at
være det. Det er en selvregistrerende tidevandsmaaler konstruert av
Sverdrup—Sundbeck og utført av den sidste. Den har fungert glimrende,
og jeg er viss paa, at resultatet er tilsvarende. Dæktaket, som slutter
her ved hytten, fortsætter endnu et litet stykke agterover og danner et
beslag for kabyssen. I hyttens indre er det ingen forandring gjort.
Anderledes ser det ut, naar

man kommer ind i salongen. Schakten, som før ^ik gjennem salongen og

bragte lys fra det agtre skylight og ned i maskinen, var nu fjernet og
en bundt lagt over motorrummet. Derved er salongen blit dobbelt saa
stor og har faat to skylighter istedenfor det ene. Til vaaren vil vi
derfor faa det saa meget lysere. En liten rund magasinovn var opsat
like i forkant av exhaustrøret, og ovnens rør var ført ind i dette, saa
vi slåp at' ta hul i hyttetaket. Vor opfindsomme maskinist greide ogsaa
at anbringe hele ventilationssystemet paa samme sted, saa vi paa denne
maate slåp at gjøre aapning i dækket. Systemet var ypperlig og har
fungert godt heie tiden. For at gjøre skylightene tættest mulig, blev
det indlagt dobbelt vinduesramme i begge, saa skylightene i
virkeligheten var tredobbelte. Under hvert av dem var ophængt en
luxlampe paa 100 lys. Kun den ene av disse var ibruk om dagen. Om
aftenen tændtes ogsaa den anden og da var her lyst som den lyseste dag.
Biblioteket var det ogsaa, og bibliotekaren Wisting hadde opstillet 300
bind god literatur — alle nummerert og opsat i katalog. Paa mellemdæk —
langs babords maskinskudd — hadde Tessem klædt et rum stort nok til
verksted for ham selv, Sundbeck og Olonkin. Til at begynde med
anvendtes her kun elektrisk lys, men eftersom vinteren rykket frem og
kulden tiltok, konstruerte Sundbeck en lampe, som baade lyste og varmet
tilstrækkelig for det hele lokale. Lampen var overordentlig sindrig
gjort, en kombination av primus og lux, og gav en lysstyrke av 200 lys
samt en intens varme. Vore andre 4 luxbræn-dere var nemlig i bruk. 2 i
salongen, 1 i laboratoriet og 1 i det magnetiske observatorium. Denne
sidste var i den anledning gjort helt jernfri.

Da solen forsvandt den 27. oktober, fandt vinternatten os saaledes vel
forberedt. Av arbeide har vi hat i overflod. Bededagen blev forbigaat i
taus enighet. Da ekspeditionens oprindelige stuert og kok Lindstrøm ved
sygdom blev forhindret fra at delta, maatte dette arbeide overtages av
andre. Proviantforvalter, konditor, læge, blikkenslager, skomaker,
skrædder, ammunitions- og vaabenforvalter Wisting overtok byssa til at
begynde med. Han avløstes senere av Knudsen, som igjen blev remplacert
av Tønnesen. Her er saaledes folk nok, som kan koke, men ingen av dem
interesserer sig for faget.

Olonkin, som jeg, eftersom tiden har gaat, er blit mere og mere glad i
paa grund av hans mange gode egenskaper, blev utnævnt til bestyrer av
ekspeditionens olje- og kulbeholdning. Saa ung han er, har han dog en
sterkt utviklet ansvarsfølelse. Det arbeide, som er ham betrodd utfører
han efter bokstaven. Ansvaret for brandstationen blev overdrat
fartøiets fører — Helmer Hanssen. Han utnævnte igjen sin stab, saaledes
at enhver kjender sin plads i tilfælde av brand. Ved siden herav hadde
han

sammen med Wisüng at holde fartøiet i orden og passe hundene. Wisting
og han delte derfor bikjene mellem sig, og takket være deres
anstrengelser er de dyr, vi fremdeles har i behold, i ypperlig stand.
Denne job er ikke bare en fornøjelse. Specielt ikke naar bikjestalden
ligger 200 meter fra fartøiet. 2 ganger om dagen maa de derop, og det
kan være surt nok, i kulde, mørke og storm. Hanssen var desuten
Sverdrups assistent ved tidevandets og de selvregistrerende magnetiske
maalinger. Al kjøring rundt fartøiet som henting av is, drivved og
meget andet blev besørget av de samme to. Wistings hovedbeskjæftigelse
har været forvaltning av provianten, og i bedre hænder kunde jeg aldrig
ha lagt dette arbeide. Jeg har ikke ros nok for ham. Han er simpelthen
uerstattelig.

Tessem holder altid til paa sit verksted, og er aldrig at se uten til
maaltidene og knapt nok da. Men saa ser man desto mere av hans arbeide.
Han er snekker og tømmermand og kjender sit fag til fuldkommenhet. Han
har en slik forstaaelse av, hvad det vil si at arbeide, at utnytte
tiden, at man straks forstaar, han har været ute i haard skole. Han er
av den type, som lukker munden i arbeidstiden, men lar hænderne løpe
desto flittigere.

Knudsen er sjelden nævenyttig. Først var han Sundbecks assistent i
maskinen og utførte sit arbeide der, trods det var første gang han tok
haanden i en motor, saa vel, at jeg vet, det var med sorg og smerte
Sundbeck lot ham gaa. Siden var han kok, snekker m. m. m.

Sundbeck og Rønne maa næsten nævnes samtidig, ti de er uadskillelige
venner. Uten forkleinelse for Rønne er han svært glad i en liten
passiar, og Sundbeck har den besynderlige egenskap, at han altid synes
at lytte med interesse. Ingen kan maale sig med ham paa det felt. Naar
Rønne fortæller en historie for 20. gang, brøler alle vi andre: Den
kjender vi! Men ikke Sundbeck. Han synes den 20. gang er like
interessant som første, og følgen er naturligvis, at Rønne altid søker
ham og altid har noget at fortælle, selv om det ikke er nyt. Blir vi
ute i 10 aar, har jeg tænkt mig,, at avskeden mellem disse to vil komme
til at arte sig omtrent saaledes: De staar og holder hverandre i
haanden og takker for tiden, de har tilbragt sammen. Pludselig falder
Rønne i tanker, tar Sundbeck i en av knappene og sier: Det er sandt,
Sundbeck, det er en historie jeg maa fortælle Dere, før vi skilles! Og
Sundbeck vil heller la toget gaa fra sig og lytte til historien, som
han nu kjender saa vel, fremfor at støte sin kamerat. Ja dette var nu
den side av disse mænd. La os saa vende os til arbeidet og se, hvad de
duer til. Der har jeg faat en vanskelig floke at klare, ti disse to
karer er hver især saa dygtige i sit fag, at jeg savner ord.

til at beskrive det. Ved siden av at være en fremragende dygtig
motormaskinist er Sundbeck et geni som konstruktør og mekaniker. Sin
dyg-tighet som instrumentmaker har han tilfulde lagt for dagen. Og det
er det morsomme ved hans arbeider, at man behøver aldrig, om man i
fremtiden vil vise dem frem, at gjøre opmerksom paa under hvilke
forhold de har været forarbeidet, ti det er saa vakkert avslipt og
pudset, at man uten at nære den ringeste tvil vil tro, de kommer fra en
anset verdensfabrik. Ja denne ømhet for, at alt, han leverer, skal være
fuldkomment, naar ofte grænsen av det umulige. Saaledes arbeidet han et
odometer — distancehjul — til en av slædene. Ved prøven viste det 2
meter forlitet. Hans sorg var stor. Jeg søkte at overbevise ham om, at
man ikke kan vente et bedre resultat, ti det er jo en umulighet at
kjøre i en ret linje. Jeg sa ham ogsaa, at vore forrige hjul, gjort hos
instrumentmaker i Kristiania, som regel viste en forskjel av fra 5 til
20 meter. Men jeg tror ikke alle mine forsikringer hadde den svakeste
virkning paa ham. Han ærgret sig kolossalt over de to meter. La mig
føie til, at hjulet var pragtfuldt at skue. Det var sort lakert og
tælleapparatet med 3 visere og merket MAUD 1919 skinnet som en sol.
Tilslut maa jeg omtale hans dygtighet som smed. Vi var daarlig utstyrt
med isredskaper. Alt, hvad man kan faa kjøpt av den sort, duer ikke.
Men nu er vi i tiptop stand. Ispiler, isbor, lanser og harpuner av
aller bedste og fineste konstruktion har han laget.

Rønne besidder den merkelige rekord at være ekspeditionens ældste
yngste medlem. Dermed mener jeg, at han av aar er ældst, men i sind
langt yngre end den yngste av os. Jeg har aldrig set ham andet end
munter og glad. Altid rede for en spøk, selv om den gaar mot ham.
Aldrig fornærmet. Kjeder jeg mig, skruer jeg bare ham op og trækker av,
og en uendelig række av livsbilleder fra alle verdens egne rulles op
for mig. Rønne har blaat blod, fine hænder og ahner. Hans slegtregister
hænger indfattet i glas og ramme over hans køi. Men det fører bare
tilbake til det 12. aarhundrede, opkomlinger med andre ord. Drøfter man
saken med ham — og dertil er han ingenlunde uvillig — skimter man endog
Odin og Tor i det fjerne! Han har aarelang erfaring i at benytte naalen
i de forskjelligste stoffer: Egentlig er han seilmaker, men jeg kan
ogsaa gi ham den allerbedste attest som skomaker, skrædder, sadelmaker,
bundtmaker og bokbinder. Naar dertil føies hans høist talentfulde
færdig-het som modelsnekker, tror jeg det er unødvendig at nævne flere
av hans mange andre egenskaper for at forstaa, at han er nævenyttig og
uundværlig paa en færd som denne.

Tønnesen hadde netop sin 26-aarige fødselsdag. Paa den vandt han

Iste præmie i pilkasting. Han fører altsaa en stø haand, er dertil en
flink sjømand og snild og villig i alt. Han har behersket byssa nu i 3
maaneder og har skilt sig udmerket fra det. Alle, som vil ta en haand i
det arbeide, er jeg taknemmelig. Er man ikke kok av profession, er det
haardt at være der. Den unge mand har desuten mange gode egenskaper og
er til sine tider baade morsom og underholdende. Mest underholder han
os dog, naar han sover. Hvor mange ganger har jeg ikke fart op av min
køi og forbauset spurt mig selv: Hvad var det? Erfaringen har lært mig
at svare: Tønnesen. Han uler som en dampbaat, piper som et lokomotiv og
utstøter hyl, som om en har sat ham en kniv i ryggen. Er han rigtig
oplagt avslutter han forestillingen utover morgenstunden med en sang.

Naar vi engang i verden kan fremlægge vore videnskabelige resultater
for de sakkyndige autoriteter, da vil navnet Harald Ulrik Sverdrup
nævnes høit og lydt. Faar denne ekspedition held med sig, saa kan han
med stolthet løfte hodet og si: Det har dere mig at takke for! Sent og
tidlig har han været i arbeide og aldrig spart sig selv. Med et
usedvanlig fond av kundskaper forener han en kraftig vilje, og det
sætter ham istand til at yde tjenester paa et meget vidt omraade. Han
er besjælet av en brændende lyst og interesse for sit arbeide og føler
sin pligt og sit ansvar i alt, han foretar sig. Men nu kan man kanske
faa det feilagtige indtryk av Sverdrup, at han er en kjedelig
videnskapsmand, en av dem med langt haar. Men intet kan være mere
misvisende. For det første er det meget sparsomt med hans haarvekst.
Dertil kommer, at han er verdens mest naturlige menneske, munter og
glad og fri for al tilgjorthet, ja ofte en ren gaminnatur. Men nu maa
man ikke misopfatte mig til den anden side. Han kan være frygtelig
alvorlig og sætter han briller paa, kan det godt erstatte det manglende
haar og gi ham utseende av snarere at burde bære professor- end
doktortitlen. Han er ogsaa redaktør — eneredaktør og indehaver av
«Taimyrtidenden». Uten medarbeidere er avisen utkommet jevnt og
regelmæssig og har bragt os mangen munter stund. Desuten er han
eneindehaver av og enearbeider paa «Taimyr litografiske anstalt.»
Herfra utsendes maanedlig vor almanak eller kalender, festlig og rikt
utstyrt. Den leverer ogsaa smakfulde programmer til vore koncerter og
filmforestillinger. Oprop, bekjendtgjørelser og andet til faget
henhørende leverer den likeledes kvikt og ekspedit. Det er saa
almindelig, naar en spør om noget, saa svarer en anden: Spør Sverdrup.
Skal man ha noget, er det almindelige omkvæd: Gaa til Sverdrup. Naar vi
bringer alt dette under en hat og finder uttryk derfor, saa blir det:
En pragtkar.

Efter solens bortgang seg livet litt efter litt ind i en maskinmæssig

gjænge. Den ene dag er den anden lik. De fleste vil formodentlig tro,
at tiden under slike forhold maa falde lang. Men det er ikke tilfældet.
Jo mere man vænner sig til det, jo hurtigere gaar tiden. Min erfaring
gjælder ogsaa tiden i større utstrækning. Saaledes har jeg ogsaa
fundet, at det første aar synes længer end de efterfølgende.

Den første mand i arbeide er kokken. Han er oppe kl. tø7. Den første
del av vinteren spiste vi frokost kl. 8, men da det kolliderte med
meteorologens observationstid, forandret vi det senere til 8tø. Klokken
9 gaar alle til arbeide og møtes igjen kl. 1 til middag. Kl. 2 er det
paa'n igjen med avslutning av dagens arbeide kl. 6. Efter aften læser
vi og spiller kort. Bridgeklubben bestaar av Hanssen, Tessem, Sverdrup
og Tønnesen. Serdrup indehadde stillingen som instruktør til at begynde
med, men efterhvert synes elevene at ha løsrevet sig. Den sidste til at
slutte dagverket er kokken. Det er ikke tale om andet, end at han har
den strieste tørn. Astronomens tid kan nok ogsaa lægges beslag paa fra
tid til anden efter aften, men det er nu ikke saa ofte. Det har gjerne
været ved hver fuldmaane. Lørdag eftermiddag arbeider vi ikke. Den er
viet dampbadet. Tessem har frivillig overtat hvervet som bademester, og
kl. 3 eftermiddag kan han som regel melde klart. Den, hvis tørn det er,
staar da klar og smetter ut paa dæk og ind i badet. Hver mand klær av
sig i sin lugar. Badets avklædningsrum, som jo blir noget kjølig, naar
temperaturen er nede i -f- 40 ° — væggene bestaar av enkel seilduk —
anvendes da kun som en entré. Som regel taaler en mand ikke mere end 5
høist IC minutters ophold i den skoldende hete damp, saa badesæsongen
er snart over. Jeg kan ikke negte, at utseendet lørdag aften,
blankpolert som man er, barbert og frisert er i væsentlig grad
forskjellig fra de øvrige ukedager. Søndag har man endnu noget av det
friske utseende igjen, men mandag begynder allerede sløret at lægge sig
over. Det er forresten en glæde at se, hvor alle mand fryder sig til
det ukentlige dampbad.

Kl. 8.10, d. v. s. naar Sverdrup kommer ind efter at ha sagt veir og
vind godnat, serveres toddy og cigarer til tonene fra vor kjæledægge —
pathefonen. Olonkin er fast ansat dirigent og er mere end engang
komplimentert for den dygtighet, han leder sit orkester med. Andenhver
lørdag har vi koncert og andenhver kinoforestilling. Denne sidste
nydelse kan vi takke Sundbeck for. Det var nemlig først med den av ham
arbeidede lampe, vi opnaadde tilstrækkelig lys. — Disse forestillinger
strækker sig gjerne utover til kl. 9tø. Kl. 10 slukker den jourhavende
lysvakt lampene i salongen og kl. lOtø stænges det elektriske lys av.
Vi behøver ingen natvakt, de meteorologiske registrerapparater
nedskriver med større

nøiagtighed hvad vind og veir foretar sig, end en søvnig nattevakt.
Tide-vandsmaaleren arbeider med samme nøiagtighet og likeledes vort
magnetisk registrerende deklinatorium. Paa søn- og helligdager spises
frokost kl. 9. Senere paa formiddagen gaar man sig en liten tur indover
landet eller ut til Harald Sverdrups ø. Denne sidste promenade har
været den mest populære. Øen ligger kun et par kvartmil borte ret ut
for Kap Maud og har den store fordel, at den har kunnet sees hele
vinteren, selv i den mørkeste tid. For at veilede mulig vildfarende
hadde Sundbeck installert et kraftig elektrisk blus paa toppen. Det var
Maudhavn fyr og indrettet som blinkfyr, idet det gav et tosekunders
blink hvert fjerde minut. Kl. 1 '/2 spiser man saa middag. Efterpaa
læser vi gjerne til kl. 4 — middagslur er ikke i bruk her ombord — og
fra 4—5 møter vi saa alle frem til pil— kasting. Det er det almindelig
brugte barnespil hjemme. Her samles vi gamle mænd om det og gaar til
dysten, som det gjaldt livet. Den først opdukkende stjerne blandt os
paa dette omraade var skipperen, Hanssen. Præmien ved første stevne var
en pragtfuld bok i pragtfuldt pragtbind, som han straalende vandret
hjem med. Ved næste konkurranse vandt Rønne prisen og bragte seierstolt
«Rocambole» i hus. Aarets tredje og længste konkurranse var mere
indviklet. For at ikke en mand i spillets begyndelse skulde spurte fra
alle de andre og derved berøve spillet dets interesse, inddeltes de
spillende i 3 klasser — 3 i hver — og saaledes fordelt, at man fik de
jevngode i hver klasse. De bedste i hver klasse skulde saa utkjæmpe en
slutningskamp om præmien: Et stort verdens-atlas. Denne pris ønsket
alle at vinde, og striden blev meget varm inden de forskjellige
klasser. Den første stjerne, som vi alle ventet skulde bringe prisen
hjem, fik farlige konkurrenter, og meteoren Tønnesen dukket op for at
overstraale alle andre. Han vandt saaledes en smuk seier i
«championenes» klasse, men dermed hadde han ikke vundet præmien.
Tilbake stod at beseire de ledende i de to andre klasser. I seniorenes
klasse hadde kampen været bitter, men Sundbeck blev tilslut nummer 1
med et par point foran sin ven Rønne. I juniorenes klasse gik Tessem av
med laurbærene fulgt hak i hæl av den stridslystne Olonkin. Saaledes
stod saken, da den endelige turnering skulde finde sted — søndag 23.
mars som avslutning paa vinteren. Dette var tilfældigvis Tønnesens
fødselsdag, og som stevnets mest overlegne kaster passet det jo bra, at
han netop paa den dag vandt sin store seier. Eftermiddagen blev
selvfølgelig imøteset med stor spænding, og alle var møtt frem. 15 kast
skulde avgjøre kampen. Til alles overraskelse møtte meteoren paa sin
vei en stor lysende komet, som straalende og seiersikker styret frem
mot maalet med en fart, som

ikke gav dens konkurrent noget efter. Kometen Sundbeck kom, saa — og
vandt. Under mængdens jubel mottok han stevnets pris, og ved et litet
bæger avblaastes det 3dje internationale skytterstevne. Stort bifald
vandt seierherrens ridderlige optræden, da han kort efter overrakte sin
pris til dagens mindre heldige, men stevnets bedste mand,
fødselsdagsbarnet Tønnesen, med følgende inskription: «Fra dagens til
stevnets seierherre.» Et nyt bæger, 3 ganger 3 hurra og et frygtelig
brøl fra kjelderen avsluttet vor vintersport.

Jeg har omtalt dette saavidt detaljert for at gi en forstaaelse av,
hvordan et menneskes karakter litt efter litt omdannes og glir over i
de forhold, det nødvendigvis maa leve under. Hvad i al verden vilde et
av disse gamle mandfolk sagt, om man pludselig en dag hadde stoppet ham
op paa gaten, trykket ham en pil i næven og vist ham en blink paa
nærmeste husvæg. Ikke uten grund vilde han jo trodd, at man var
splittergal. Men nu efter et aars ophold i disse ensomme egne, hvor den
ene dag er den anden likere hinanden end to draaper vand, er han ganske
forandret. Vis ham nu pilen, og De skal faa se, hvordan hans øine
smilende og interesserte søker skiven.

Grunden til denne forandring ligger ikke i kjedsomhet, som man kunde
tro, men trangen til forandring i den daglige dilt. Arbeide har vi
sandelig ikke manglet. Har vi manglet noget, har det været den
nødvendige tid til dets utførelse. Tid til at kjede sig har man
saaledes ikke hat. Jeg indrømmer villig, at arbeidet er det store
fundament, en færd, som denne maa hvile paa, men alt er det nu ikke, og
grundig feil vil den leder ta, som tror det. Han vil opnaa, at arbeidet
blir betragtet som en mare, ikke som en glæde, og den tid vil uvægerlig
komme, da selv arbeidet vil bringe tiden til at falde lang. Hvad
adspredelsene angaar — selv om de er saa enkle og uskyldige som vore —
maa de behandles med stor varsomhet. Det blir ingen adspredelse, naar
man durer løs paa et musikinstrument fra reisens begyndelse til dens
ende. Det blir til en tortur og virker snart til uhygge. Men kommer man
en times tid om uken og især en lørdagsaften, naar man har hele
ukestrævet bak sig, og lytter til det, saa vil man, eftersom tiden
gaar, bli gladere og gladere i det og længte efter den stund, man vet
at man skal høre det igjen. Jeg kjender kun et tidsfordriv, som aldrig
synes at trætte, og det er læsning. Har vi nogen minutter ledig efter
middag, er bøkene straks fremme. Hvad som kanske mere end noget andet
bidrar til følelsen av velbefindende og tilfredshet, er en regelmæssig
arbeidstid og en skarp overholdelse av den. Det er nok mulig, at det i
begyndelsen føles litt tvun-

gent, men jeg vet av erfaring, at man sætter pris paa baandet efter en
tid og ikke vil bytte det med løse tøiler. Jeg har hørt om
ekspeditioner, hvor folk har gaat hen og tat sig en middagslur midt i
arbeidet. Slikt er ødelæggende og virker i høieste grad nedbrytende og
slappende. En ypperlig taktik er det ogsaa at holde folk mest mulig
adskilt i arbeidstiden. De vil da altid ha noget at snakke om, naar de
møtes efter endt arbeide. I denne vinter har vi ikke hat det saa, at
det kunde la sig gjøre. Rummet har været for optat av utstyr og
proviant. Til næste vinter skal det bli bedre. Da skal alle mand faa
sine verksteder i rummet vel varmet og oplyst. Vi er rikelig utstyrt
baade med brænde og lys, olje og kul. Vor nuværende beholdning av
solarolje gir os en aktionsradius av omkring 5000 kvartmil. Distansen
til Henriettaøen i det Nordsibiriske Arkipel, hvor vi haaber at gaa ind
i isen til sommeren, er omkring 950 kvartmil, saa vi skulde greie os
bra med olje. Av lysolje har vi 14 tons i behold, og da vort forbruk er
omkring 1 ton om aaret, skulde jo dette strække til for en tid. Vor
beholdning av antracitkul — 60 tons — er endnu saa godt som urørt. 1
kabyssen har man væsentlig fyrt med rækved og oljerationen er 6 liter
pr. dag, og her i salongen overstiger vort daglige forbruk ikke 5 kilo.
Nu har vinteren været mild — mildeste vinter, jeg har oplevet i
polaregnene — men næsten hele februar maaned holdt den sig omkring de
40. Desuagtet trængte vi ikke sterkere fyring. Hvad provianten angaar
staar vi meget bra, og min tro paa, at den vil være tilstrækkelig for 8
aar, slaar nok til. I begyndelsen gik det haardt paa enkelte sorter —
smør og fløte f. eks. Men proviantforvalteren revet sine seil itide,
saa vi nu er langt paa kreditsiden. Fersk kjøtt har vi hat og har
rikelig av, indtil vi kan faa ny forsyning til sommeren.

Den 18. november reiste Hanssen og Wisting en tur til Kap Tschelju-skin
med hunder og slæde. Jeg var utaalmodig efter at faa greie paa, om
Nordenskiölds papirer fandtes i varden. Det var 37 da de reiste. Turen
tok dem to dager frem, de møtte nemlig vanskelige isforhold. Hjemover
greide de det paa dagen, da de kortet veien ved at skjære over land.
Hensigten med reisen blev ikke naadd. De fandt rigtignok varden, som
var et monumentalt bygverk — 3 meter høi — 1 y2 m. diameter ved bunden,
75 cm. paa toppen — bygget rundt av flate sten, men nogen papirer
fandtes ikke. Det var virkelig en skuffelse. Nordenskiöld nævner
vistnok intet om, at han nedla papirer i den, men det er en saa
almindelig skik blandt polarfarere, at jeg allikevel ansaa det for
givet. Hensigten med vardene er den at nedlægge beretning i dem,
saaledes at mulige

undsætningsekspeditioner kan finde og følge ens spor, saafremt noget
skulde gaa galt. Blev saaledes ikke den egentlige hensigt med reisen
naadd, høstet vi allikevel erfaringer, som senere kan komme os tilgode.
Frygten vi hadde næret for at dette land vil bli vanskelig at befare
med almindelig redskap, fik vi tilfulde bekræftet. Paa den korte
distanse, de hadde kjørt, hadde de faat slædeskoningene ganske oprevet
av sten, — den vederstyggelige sten, som synes at gardere dette land og
hindre folk fra at trænge ind. Vistnok var vi dengang kun i slutten av
november, saa vi fremdeles kunde ha haab om, at sneen i vinterens løp
skulde falde saa rikelig, at grunden vilde bli dækket. Men det er ikke
skedd. Landet er barere nu i april, end det var dengang, og mit ønske
om at faa denne halvø undersøkt blir nok vanskelig at stille tilfreds.

Paa denne slædetur hadde vi to spand ypperlige hunder. Det var
interessant at høre, at schæferhunden Pan hadde greiet kulden likesaa
godt som de andre. Wisting, som var ræd for at den skulde komme til at
fryse om natten, hadde sydd natskjorte til den. Om morgenen fandt han
imidlertid, at Pan og hans ven Jakob hadde misforstaat dette
klædnings-plags betydning og i nattens løp fortært det sammen. Enkelte
levninger talte tydelig derfor. Som trækhund var den fuldkommen. Laa i
slæden fra det øieblik de startet, til de sluttet. Langbent som den er,
bevæger den sig langt lettere end de andre. Mosse — tispen av samme
race — har senere vist de samme egenskaper. Foreløbig holder jeg derfor
paa, at de er vel skikket for dette arbeide. Men endelig dom vil jeg
ikke uttale før senere.

Den 22. november begyndte jeg at arbeide i det magnetiske
observatorium, og det var med glæde jeg merket, at jeg kunde være til
nytte der. Endnu var jo min høire arm saa godt som ubrukelig, da jeg
ikke uten stort besvær kunde føre haanden høiere op end i høide med
munden, men jeg opnaadde med venstre arm, understøttet av høire haand,
at manøvrere det ene av de to instrumenter — inklinatoriet — ganske
bra. Det andet — magnetometret — maatte jeg fremdeles overlate i
Sverdrups hænder, da det var en umulighet for mig at behandle den
haarfine traad, som magneten der er ophængt i. Hvor herlig det smakte
atter at ha følelsen av at kunne gjøre nytte! Og saa hyggelig som det
var at arbeide i observatoriet vort! Jeg tviler paa, at nogen
ekspedition har hat det bedre. Ved siden av det kraftige luxlys i taket
hadde vi indlagt elektrisk lys ved begge instrumentsøiler til bruk ved
avlæsningene. Gulvet var dækket av svære tykke renskind — levninger av
nogen gamle soveposer — saa vi stod baade godt og varmt. Nogen høiere
temperatur i rummet

hadde vi ikke, men ved at banke og gni hændene litt fra tid til anden,
klarte det sig bra. Jeg ser saaledes i min dagbok for 25. november, at
jeg lovpriser den deilige temperatur, jeg hadde den eftermiddag, -f-
15° og anvender uttrykket «bare blaabær», hvilket sandsynligvis betyr,
at ieg ikke følte mig genert av den. Koldere blev det jo, naar
temperaturen gik ned i 30 men det varte ikke længe. Luxlampen bragte
den snart op noget.

Den 26. november feiredes Dronningens fødselsdag med stor pomp og
pragt. Den dag er fastslaat som ekspeditionens store høitidsdag.

Den 10. december kl. öJ/2 om morgenen blev jeg vækket ved tunge trin
like over hodet. Jeg fik mistanke og skulde til at undersøke saken, da
Wisting og Knudsen kom ind og berettet, at to bjørner hadde været paa
taket. De var meget sky og rendte avsted ved første lyd, de hørte. Vi
hadde dengang to bikjer paa dæk, og ikke en av dem gav en lyd fra sig.
Fine bjørnebikjer! Efter frokosten fulgte vi med lygt sporene et
stykke. Det viste sig efter merkene at være to voksne bjørner. Ved
y210-tiden blev hundene sluppet løs. Den største av dem «Bonifacius»,
en blanding av samojed og mynde, tok sporet straks han kom ned til
skuten. Han fulgte det først op paa hyttetaket, hvor han studerte det
grundig, satte saa paa sprang og forsvandt i mørket fulgt av 5 andre.
Først den 18. begyndte de at vende tilbake. «Teiko», en liten
puddellignende avart fra Waigatsch, kom som nr. 1. Han var noksaa
medtat. Den 21. kom Marie og Ra tilbake. Glæden var stor, de var vore
to peneste dyr. Hun gjorde indtryk av at være træt og gjerne vilde
hvile, men paa ham kunde man intet merke. Bonifacius med to prægtige
tisper kom aldrig tilbake. Det var et sørgelig tap for os, da de alle
var tip-top slædehunder.

Den 10. december hændte det mere og av betydelig værre natur for mig
personlig. Det magnetiske observatorium, hvor jeg nu hadde arbeidet
hver dag de sidste 3 uker, var meget solid og tæt bygget og dækket til
utvendig med et mægtig snelag. Det blev saaledes næsten fuldkommen tæt.
Nogen ventil hadde vi ikke. I taket hang den store luxlampe og brændte
og brugte naturligvis en masse luft. Den var hellerikke fri for at ose
litt. Jeg la nok merke til, at mit aandedræt blev mere og mere
besværlig, eftersom tiden gik, men brydde mig i min iver ikke noget om
det! Om aftenen, som jeg holdt paa at arbeide, kom det til en krise.
Jeg følte mig yderst uvel og kunde ikke længer se klart at læse av paa
instrumentet. Jeg søkte at sitte ned, men det hjalp ikke. Alt seilet
rundt for mig, og pulsen slog omkap med takten av et maskingevær under
stormangrep. Jeg saa til at komme mig ut. Den friske luft hjalp noget
paa

hovedsmertene, men benene negtet omtrent tjeneste. Jeg maatte opby alle
mine kræfter for at naa ombord. Efter et par timers forløp kjendte jeg
mig fuldt vel igjen og tænkte ikke mere over saken. Dagen efter satte
Tessem en ventilator ind i taket, og jeg fortsatte mit arbeide som før.

Nu stod julen for døren, og forberedelsene var baade mange og store.
Det var Wisting, som forestod alt dette arbeide og utførte det meste
selv. Han hadde en saa stille og rolig maate at gjøre alt paa, at man
slet intet merket. Naar kokken forlot byssa om aftenen, gik Wisting
der-ut, men saa stille at ingen ante det. Enhver var optat med sit
eget. Efterhaanden begyndte resultatene av hans arbeide at bli synlig i
hans lugar i form av svære blikboxer og store stenkrukker. Boxene
indeholdt det herligste bakverk og krukkene den fineste likør. Men han
Slåp ikke med det. Senere maatte han i rummet og finde fat paa vor
juletræpynt og alle presenter, og det krævet ikke litet arbeide.
Juleaften kom med det herligste veir. Stille, klart og omkring -r- 40
Himmelhvælvet straalte omkap med vor salong i dekorationer. Her var der
dekorert med guirlander og blomster, opsatser, kulørte lykter og meget
andet. Paa himlen straalte det skjønneste nordlys. Kl. 12 middag spiste
vi en let lunch for at kunne angripe julemiddagen kl. 5 med større
styrke. Og jeg maa si, det gik efter programmet. Ved kaffen og de
forskjelligste likører kom kokken og meldte besøk — en langveisfarende
gammel mand. Han blev efter skik og bruk buden ind for at delta i
glæden. Gamlingen saa virkelig gammel ut. Langt hvitt haar og skjeg,
dertil en kobberfarve, som viste, at han kom utenfra. Han hadde en sæk
paa ryggen, og trods de mest indstændige anmodninger om at lægge den
fra sig ute, insisterte han paa at ta den med sig ind. «Glædelig jul og
Guds fred i huset,» hilste den gamle. «I like maate gammer'n. Kom nu og
sæt dig ned og faa en dram.» Men den gamle hadde øiensynlig ikke tid
til at sætte sig. Han satte sækken fra sig og sa: «Langt var det frem
og likesaa langt er det tilbake, men gjerne tok jeg turen for at bringe
dere hilsen og bud fra alle de kjære derhjemme. De lever alle vel og
bad mig overbringe ønsket om en glædelig jul. Og tomhændt kommer jeg
heller ikke,» fortsatte vor gjest, og grep til sækken. Og nu begyndte
han at utdele presenter til os alle med rik haand. Glade som unger tok
vi imot, og under intens spænding blev pakkene aapnet. Saa optat var vi
av vore gaver, at vi ikke merket, at den snilde gamle mand var
forsvundet. Stille og rolig som han kom, gik han. Vi hadde vistnok
savnet Wisting under gamlingens besøk, men han var jo optat saa mange
steder. Da han kom ind, kunde

han berette, at han allerede saa den besynderlige gjest forsvinde rundt
Kap Tscheljuskin. Det var en uendelighet av presenter. Selv fik jeg
ikke mindre end 3 dukker! Sverdrup hadde ogsaa hat hemmeligheter fore.
Saaledes hadde han hængt ut et skilt over sin dør med inskriptionen:
Adgang strengt forbudt. Vogt Dem for hunden, den biter. Laboratoriet,
som ellers hadde været et meget søkt sted, blev i den anledning
fuldstændig skydd, og Sverdrup kunde dyrke sit arbeide i absolut
ensomhet. Efter at vi hadde drukket vor kaffe, fik vi se resultatet av
den strenge avsondring. Ind kom han nemlig bærende med det vakreste
lille juletræ, pyntet efter alle kunstens regler og vel saa det. Det
vakte selvfølgelig stor begeistring, og vi maatte alle indrømme, at
hunden hadde holdt god vakt, ti ingen av os ante det ringeste. Senere
paa aftenen oplæstes «Maudsaga» av forfatteren selv og vandt sterkt
bifald. Saaledes tilbragte vi vor første juleaften under spøk og
latter, sang og musik. Kl. 10 gik lyset som vanlig ut og kl. 10y2 var
det ro overalt.

Vi ferierte nu hele juleuken ut til nytaar og gled stille og rolig over
i dette. 2. januar begyndte vi arbeidet igjen, og jeg tror, alle drog
et lettelsens suk, da saa skedde, ti vi var nu hjertelig kjed av ferie.
Med 10 dager var nu aarets korteste dag 22. december passert, og vi
kunde allerede se forskjel paa dagranden. Dagranden kaldes den svake
lysing av dag, som under selv det mørkeste av vinteren kan spores paa
den sydlige horisont. Den har et gulgrønt skjær, naar solen er længst
nede. Naar den igjen begynder at stige, blander den røde farve sig ind
og tiltar i styrke, eftersom solen nærmer sig horisonten. Absolut mørkt
blir det ikke paa denne bredde, hvor vi overvintrer. Paa den korteste
dag kunde jeg — men med anstrengelse — læse numrene paa vore kasser,
som stod paa isen. Den 4. januar hadde vi et meget merkelig nordlys.
Det var helt blodfarvet. Personlig har jeg aldrig set et saadant før,
men Sverdrup visste at berette, at de var iagttat tidligere, men meget
sjelden. I mørketiden spiller maanen og nordlysene en stor rolle som
lyskilder. I lange tider av gangen er maanen oppe hele døgnet rundt, og
tilværelsen blir saa meget lettere, naar det muntre maaneskin tillater
os at gjøre en liten tur utover isen eller ind over land. I mangel av
maane er nordlysene ikke at foragte. Vistnok utsender de ingen direkte
straaler, men sikkert er det, at de har en sterk lysende effekt. Jeg
har denne vinter hat anledning til at anstille iagttagelser derover
bedre end nogensinde tidligere, idet nemlig den lille smæk, jeg fik i
det magnetiske observatorium, har tvunget mig til at færdes mest mulig
ute. De 3 første maaneder av aaret har jeg mest tilbragt ute. Godt
klædt som jeg er i ulv og hund, spiller veiret ingen

rolle. Forresten har vi næsten altid hat godt veir. Jeg vet aldrig, jeg
har set saa megen klar himmel, som her. Men anderledes venter jeg mig
det, naar isen gaar op. Av andres og egen erfaring vet vi, at solen da
er en meget sjelden gjest og at regn og taake behersker
Nordostpassagen.

Knudsen begyndte at skrante likeover nytaar og maatte tilbringe nogen
dager i køien. Vor medicinmand mente det var nyrebetændelse og
behandlet ham overensstemmende dermed. Det tok forresten lang tid at
faa ham god igjen. Han er nu i arbeide igjen, men maa utvise
for-sigtighet. Anden sygdom har her ikke været, naar undtas litt hode-
og mavepine. Søvnløshet har gjort sig noksaa sterkt gjældende i vinter.
Et par begyndte allerede før jul. Selv merket jeg intet før over
nytaar, men da tok det mig temmelig haardt. Vi syntes at komme over
det, eftersom lyset vendte tilbake, men den gode gamle søvn har endnu
ikke meldt sig tilbake. Naar jeg kalder det søvnløshet, er det ikke
helt rigtig. Et par timers søvn er det altid blit, men det er litet i
længden. Vi har tat alle mulige forholdsregler mot ondet. Merkelig nok
synes det at han herjet mest blandt os, som ikke nyter alkohol. Det er
nemlig 5 blandt os, som nyter denne vare saa sparsomt, at de næsten kan
kaldes avholdende. Toddy smaker de for eksempel ikke. Det kan være en
liten dram i ny og næ. De som tømmer sin toddy om aftenen, snorker i et
kjør til næste morgen. Kaffe og tobak har vi ogsaa indskrænket bruken
noget av, men det syntes ikke at bedre saken. Solen var ikke før kommet
tilbake, før vi alle mente at spore bedring.

I begyndelsen av januar begyndte Hanssen og Wisting at utdannes til
magnetiske observatører under Sverdrups ledelse. Jeg begyndte allerede
paa denne tid at forstaa, at jeg neppe vilde bli skikket til at delta i
aarets kommende slædefærd. Det gjaldt da at faa de to, som vilde komme
til at foreta den, saa trænet i disse observationer, at de kunde utføre
dem underveis. Da de begge var vel vant til at behandle instrumenter,
tok det ikke lang tid, før de egenhændig kunde utføre observationene.
Det lykkedes dem derfor ikke alene at forberede sig til den
forestaaende slædefærd, men ogsaa at gjøre en hel del godt arbeide her
ved stationen, før de reiste. En masse samtidige observationer har
saaledes været utført med de forskjellige magnetiske instrumenter og
har git meget interessante resultater. Den 23. januar oprandt den
saakaldte «borgerlige dæmring», d. v. s., at man den dag, saafremt det
er klarveir, i et mot syd vendende vindu skal kunne se at læse
almindelig tryk ved middagstid. Solen er da 6 under horisonten. Men
allerede en uke tidligere hadde vi kunnet utføre dette eksperiment paa
isen. Med den «borgerlige dæmring»

kom solrødmen for første gang, og det var en fest at se den igjen. Den
31. januar begyndte man allerede at se tegn til vaarrørelse. Dette
første tegn var ballongwinchen, som Sverdrup monterte med assistanse av
Olonkin ute paa isen i nærheten av termometerhuset. Han skulde samme
dag sendt en pilotballong i luften, men gasbeholderen negtet at levere
gas, saa aarets første pilot kom op den 1. februar. Denne begivenhet
interesserte os jo alle overordentlig, og med spændt interesse blev den
lille luftpioner fulgt. Hver dag senere er en saadan pilotballong sendt
op.

Den 12. februar oprandt med en glædelig begivenhet. Maria — en stor
hvit samojedtispe — fik 9 hvalper. Begivenheten var forutset og alle
forberedelser trufne for at motta de nye deltagere paa bedste maate. Vi
hadde faa trækdyr, og det gjaldt at øke bestanden. Faren til disse 9
velkomne smaa er en stor hvit samojedhund og det vakreste eksemplar av
racen, jeg har set. Vi hadde derfor grund til at tro, at avkommet
skulde bil udmerket. Allerede længe paa forhaand var begivenheten blit
drøftet. Skulde vi faa den tilstrækkelige nytte og glæde av barna,
maatte det være hanhvalper. Tisper er gode nok, — ja ofte bedre til at
trække end hanbikjene, — men de foraarsaker til visse tider et slikt
spektakel blandt det mandlige element, at alt arbeide blir umuliggjort.
En stor gjild tispe til kunde vi nok ha bruk for, men heller ikke mere.
Resten burde være av hankjøn. En stor hundekjender blandt os hadde
vistnok paastaat, at det omvendte sandsynligvis vilde bli tilfældet.
Naar vi bad ham begrunde denne paastand meddelte han, at statistikken
viser, at avkom efter forældre, der hovedsagelig blir foret med fisk, i
overvældende grad blir av hunkjøn. Denne statistik vandt ikke særlig
tiltro. Helt ad undas gik den, da det viste sig, at 8 av hvalpene var
hanner og den 9de tispe. Stor begeistring, — akkurat det vi ønsket.
Tessem hadde laget den prægtigste fødselsstiftelse, rummelig nok til
det dobbelte antal. En av de smaa herrer viste sig allerede straks i
størrelse at staa langt tilbake for sine søsken; det var derfor ingen
overraskelse, at den allerede meget tidlig sa os farvel. De andre
derimot kom sig meget hurtig. Men saa blev ogsaa moren tat tilbørlig
hensyn til. Heldet vilde, at vi i vor proviant hadde en kasse gammel
tørmelk, og med den har vi gjødd hende. De smaa er nu næsten 2 maaneder
gamle og farer dækket rundt i lystig lek med sin mor. Det er et skjønt
syn. De er alle kritthvite som forældrene og har alle racens bedste
merker. Ørene ret i veiret og en haarbeklædning som nok vil beskytte
dem en barsk vinternat. Det er en selvfølge, at de er alles yndlinger.
De drøftes sent og tidlig og de merkeligste egenskaper til-

lægges dem. Tønnesen, som nu steller i byssa, sørger for deres timelige
forpleining og sparer sig intet arbeide. Gaar alt godt, faar vi her et
spand av de fineste slædedyr.

Den største merkedag i vor overvintring oprandt den 15. februar ved
solens tilbakekomst. Jeg tror ikke, det er mulig at beskrive den glæde
og begeistring, denne begivenhet hilses med, for folk, som aldrig har
været den store livgiver foruten. Ved plakater var det bekjendtgjort at
Taimyr alpeklub til den dag hadde arrangert en utflugt til egnens
høieste top for derfra at nyte skuet. Og dagen kom som bestilt, fin og
klar. Blikkende stille og -4- 43 Alpeklubbens medlemmer fik sin møie
betalt ved at se % deler av den. Fra «Dragehøiden» like ved fartøiet,
hvor jeg alene hadde begit mig hen, fik jeg netop en hilsen, men en
hilsen, hjertelig nok til at bringe mig i feststemning. Forbi var nu
natten. I jublende glæde hilste jeg den nye dag velkommen. Fra skuten
fik vi først se den to dager senere over aaskammen.

Det var et godt vinterarbeide, vi kunde se tilbake paa. Bedre rustet
end nogensinde stod vi klar til at opta vor kamp med drivisen. Av
polar-utstyr er det en masse, man ikke kan faa gjort hjemme. Gang paa
gang har jeg nu set, at det bedst uttænkte utstyr forarbeidet hjemme
blir uhensigtsvarende, naar man kommer hit. Alt maa arbeides om. For at
undgaa dette dobbelte arbeide, som jo falder meningsløst kostbart,
bragte vi denne gang bare materialer med os. Og jeg er vel fornøiet med
det, for nu har vi et utstyr saa komplet og fint som kun dygtighet og
erfaring kan frembringe. Tessem har laget slæder, og fordelen ved disse
er, at vi vet, vi kan stole paa dem i alt. En mand, som staar paa et
verksted, kan nok lage en god slæde at se til, men ofte gir han
arbeidet med detaljene en god dag og ødelægger dermed ofte det hele.
Det har hændt mig, at surringene paa slæder har været saaledes paalagt,
at den der hadde utført arbeidet, burde hat en god dragt juling. Og i
almindelighet en en slik sjusking saa vel dækket over, at bare det rene
tilfælde kan bringe det for dagen, og da kan det være for sent. Rønne
har sydd skistøvler, og de ti par, som nu staar side om side, paastaar
jeg aldrig har set sin like. Han har likeledes sydd alle vore
skindkiær, soveposer, telter og en hel del andre saker og netop slik,
som vi vil ha dem. I jern- og metalarbeide har Sundbeck fremstillet
rene kunstgjenstande. Det er ikke den ting, vi har bedt ham om, som han
ikke har kunnet gjøre. Jeg gjentar derfor, at vi er komplet utstyrt for
videre reise.

I februar begyndte Sverdrup at sende op saavel instrumentballonger som
drager. Dette er meget interessant. Den gamle gutteglæde ved at

se en drage stige tilveirs sitter endnu i mig. Og saa alle de merkelige
meddelelser, den bringer med sig ned igjen!

Av liv har vi ikke set noget i vinter. Spor efter nogen enkelte ræv og
ren har været det eneste merke paa, at landet dog ikke har været saa
rent forlatt. Rævefælder, vi har sat ut, har intet utbytte git. I
slutten av mars saa Olonkin en hvitræv indover landet et stykke. Januar
og februar maaned er de eneste, da vi ikke har set bjørn. Den 24. mars
viste aarets første sig. Det var i middagstiden, jeg gik op og ned
langs skuten paa min spasersti — via Appia kaldet — og solet mig.
Bikjene var rundt omkring. Nogen dovnet sig, andre lekte. Pludselig ser
jeg «Bamse» sætte ret utover isen som en pil. Ikke mere end 100 meter
borte fik jeg netop tid til at se en bjørn gjøre helt om og sætte
utover. Naar jeg ikke hadde set den før, kom det av, at den hadde
nærmet sig fartøiet, dækket av en del skrugarer. Det tok ikke et
sekund, før det stod klart for hele hundeskokken, hvad som var
paafærde, og avsted bar det. Da jeg ikke selv kunde følge med, maatte
jeg ombord og kalde jægere til assistanse; det tok en tid, før disse —
3 mand sterk — satte ut. Men nu kunde vi da se bjørnen og bikjene utfor
nærmeste kap. Kl. 3 om eftermiddagen vendte jægerne tomhændt tilbake.
De var meget skuffet over hundenes optræden. Istedenfor at ta jagten
som en alvorlig affære, ringe og steppe bjørnen, syntes de at ha
betragtet saken som en forlystelse fremstillet for deres skyld. Hele
hurven rendte efter bjørnen, sprang op paa siden av den og nappet den
litt i ragget formodentlig. Intet andet hændte, saa jægerne var efter
en stunds forløp nødt til at opgi forfølgelsen. De fleste av de
fir-føttede jægere vendte tilbake samme eftermiddag, men to av dem var
borte et par dager. Som belønning for deres bedrift blev de alle sat
fast, og det er at beklage, at saa maa ske herefter, hvis vi vil ha
vildt. Desværre mangler vi et par ordentlige bjørnehunder. Vi skulde
faat adskillig flere bjørn, hvis vi hadde hat et par slike.

Men naar nu talen er om bikjer, saa la os stoppe litt og se paa dem, vi
har. Siden de 3 blev borte sidste høst, har vi ikke mere end 12
stykker. Av disse er 7 fra Dickson — alle gode slædehunder. 3 er fra
Waigatsch. De er smaa, men ivrige i arbeidet. Og tilslut de to
schjæferhunder Pan og Mosse. De sidste er en avgjort sukces og kan godt
stilles i klasse med de allerbedste slædedyr. De har været mig til
megen underholdning alle disse mine firføttede venner paa de lange
vandringer op og ned langs skuten i vinter. Ikke to er like, hverken av
utseende eller karakter. Særlig er den sidste utpræget forskjellig.
Hvert dyr har sine eiendommeligheter som vi mennesker, og man bør
kjende sine dyr saa vel, at man kan be-

handle dem i overensstemmelse dermed. Det er en feil, hvis man skjærer
alle over én kam og uten videre gir dem juling for en forseelse. Det er
naturligvis den letteste maate at slippe fra det paa, men gir ikke
altid et godt resultat. Som regel trænger tispene mindre avstraffelse
end hanhundene. De er snildere, føieligere og villigere og ikke paa
langt nær saa stivnakkede. Det gamle regime raader endnu blandt dem.
Han byder, hun lyder. Som regel er han ridderlig likeoverfor hende. Har
hun f. eks. noget at spise, vil han la hende beholde det. Det kan synes
noksaa selvfølgelig blandt dyr, der som disse fores vei, men er det
allikevel ikke. Alt spisende tilhører den sterkere. Naar de andre faar
beholde det, de har, er det bare fordi denne er saa optat med sit eget,
at han ikke har tid til at befatte sig med andet. Saasnart han er
færdig med sit, vil han sætte i nakken paa den nærmeste, som har noget
mellem tændene. Tispene blir som regel skaanet for dette. Dog er det
ikke altid tilfældet. Det findes pøbel blandt dyr som blandt mennesker.

Polarhundens herligste adspredelse er slagsmaal. De simpelthen elsker
det. Født til det er de ogsaa. Vi har nu hat Maries 8 smaa hvalper
springende her paa dækket, siden de lærte at utføre dette kunststykke,
saa vi har hat rikelig anledning til at studere. De er nu mellem 7 og 8
iiker gamle. Ikke desto mindre var Samson ifærd med at gjøre kaal paa
«Napoleon» her forleden dag. Var man ikke kommet den haardt betrængte
til assistanse, er det tvilsomt, om den var kommet fra det med livet.
«Samson» blev naturligvis avstraffet, og «Napoleon» trøstet med et
passende stykke kjøt. Som regel vil det blandt saa faa bikjer, som vi
har, bli en «bas». «Bonifacius», som blev borte i høst, var en utpræget
saadan. Han tok sin «basstilling» meget alvorlig og var gentleman, om
jeg saa maa si, til fingerspidsene. Det laa langt under hans værdighet
at angripe nogen. Han bare avstraffet, og det gjorde han paa en saa lun
og fredelig maate, at man som regel ikke forstod, at det var noget
paafærde. Naar det holdt paa at brygge op til «kvalm i gata», da var
han straks tilstede og stoppet den, før bataljen var begyndt. Jeg har
set ham stille og rolig gaa ind mellem to «yppende» og bare skyve dem
fra hverandre. Han var stor og svær «Bonifacius», den største
slædehund, jeg har set. Det er nok mulig at størrelsen spillet en stor
rolle i den respekt, de andre viste ham. Men det var ikke størrelsen
alene. Jeg tror, dens væsen, det med-født bydende, som aldrig tviler
paa sin egen overlegenhet, var grundlaget for respekten. Sit navn hadde
den efter den mere berømte bærer av samme. Utseendet var hellerikke saa
ulikt. Vi mistet med den vort stedlige politi og har savnet den meget.
Optøier har været en hyppig fore-

teelse siden. Ingen har magtet at overta dens stilling, og vi er derfor
uten bas. «Rex» har noget av dens væsen, men er endnu for ung. I tidens
løp vil han nok bli hersker. «Pan» tilhører en anden race og vil altid
bli betragtet som en fremmed. Merkelig hvor de to civiliserte bikjer
«Pan» og «Mosse» har visst at at befri sig for al civilisation! Ja,
ikke nok med det, men de har allerede passert de uciviliserte med mange
trin paa vei nedover mot vilddyret. Naturen har utstyrt dem efter
forholdene, og de har nu en pels, som ikke gir polarhundene noget
efter. Man kan se dem som disse strække sig velbehagelig paa isen og ta
sig en lur. I intellektuel henseende staar de over den anden race, d.
v. s. deres intelligens spænder over flere omraader. De har set mere av
verden, og deres fatteevne er større. Jeg kan saaledes hurtig dirigere
deres opmerksomhet, hvorhen jeg ønsker, med et fingerpek. De vil straks
følge fingerens retning og opfatte, hvad jeg mener. Hvis jeg løfter
haanden og peker for en polarhund, vil den høist interessert betragte
fingeren. Længer er det ikke tale om at faa den til at se. Jeg tror
nok, de kan dresseres, men det vil ta tid. Lille «Teiko» fra Waigatsch
kan saaledes sitte paa sin bak a la puddel, men jeg har ogsaa dens
bedstefar mistænkt for at ha tilhørt denne race. Den mest besynderlige
forskjel i deres karakter synes mig at fremkomme, naar de indtar sine
maaltider. Man skulde jo vente, at den hund, der som polarhunden staar
ulven nærmest, med neb og klør vilde forsvare sin mat, selv mot
mennesket. Men saa er det ikke. Jeg kan uten ringeste besvær ta maten
fra hvem av dem jeg vil. Staar de med et kjøtben i munden, kan jeg
rolig stikke mine fingre ind i munden paa dem og trække det ut. Han
søker at holde paa det med tændene, men gir, naar han forstaar det er
alvor, efter uten saa meget som tegn paa at knurre. Ganske anderledes
med «Pan» og «Mosse», som jo dog burde lært bedre manerer. Jeg har ikke
forsøkt at ta noget ben fra dem, har hellerikke tænkt at gjøre det. En
høi knurr og to rader hvasse tænder har overbevist mig om at forsøket
vilde bli en fiasko. «Pan» er kry og hoven og vil gjerne yppe strid,
naar han ser mennesker i nærheten, ti han vet da, at om han skulde være
uheldig og faa juling, vil han straks faa assistanse. Er han alene,
vogter han sig vel. En polarhund derimot vil helst benytte chancen naar
den er alene, ti han vet da, at han uhindret kan nyte sin
yndlingssport. Ved saadanne anledninger vil de helst alle kaste sig
over en enkelt og gjøre det helt av med den. Merkværdig nok kan man se,
at hvis en er saa uheldig at falde og faa sin motstander over sig, da
styrter alle sig, saavel ven som uven, over denne ene synder og sliter
ham ihjel. Dette er fælles for polarhunden, hvor han end er født,

Grønland, Kanada, Alaska eller Sibirien. Jeg har hat dem alle i min
tjeneste og kjender dem vel. For at uttrykke sine følelser har «Pan» og
«Mosse» det meget lettere end de andre, men de bruker ikke samme
middel. «Pan»s evne til at uttrykke sig ligger hovedsagelig i ørene.
Som en sa her forleden: «Pan» snakker med øra. Og det er meget i det.
Ti hans svære ører gaar ustanselig og indtar de forskjelligste
stillinger i overensstemmelse med situationens krav. Staar ørene ret op
og viser frem, betyr det opmerksomhed Staar de ret op, men viser utad,
er det velbefindende. 45 0 bakover — usikkerhet. Strækker han begge
bakover og ned langs nakken, er det et sikkert merke paa, at han har
gjort noget galt og venter sin straf. Han kan ogsaa variere disse
stillinger. Man kan saaledes se ham med et øre ret i veiret og det
andet strukket bakover. Det betyr, at den ikke har rent mel i posen.
Den vet, at dens streker endnu ikke er opdaget. Naar saa sker, falder
det andet øre ogsaa bakover som før beskrevet, og straffen er sikker.
Det sier jo, at øinene er sjælens speil, men har «Pan» nogen sjæl, saa
er jamen ørene dens speil. «Mosse» derimot har lært kunsten at bruke
øinene — man skulde næsten tro, hun hadde været ute blandt folk. Hun er
meget klok, men benytter ikke altid sin forstand, som man kunde ønske.
Hun elsker at vimse og flirte. At man skal behøve at arbeide, synes hun
ikke at fatte. Hun hater saaledes at gaa for slæden. Hvis hun ser, at
man rører ved en slæde, kan man godt opgi at faa fat paa hende. Hverken
godsnak eller synet av de fineste kjøttstykker hjælper. Man gjør
saaledes bedst i at sætte hende fast, før man kaster et øie paa slæden.
Engang forspændt arbeider hun tappert. Vistnok ikke saa meget av
interesse for gjerningen, som av frygt for pisken. Hun blev mor tidlig
i vinter engang, kort efter «Svarta». Men ingen av disse forstod at
bringe sit avkom frem. De døde alle efterhaanden og blev kastet bort
mellem stenene. Længe efter holdt de to tisper paa at slaas om en helt
stivfrossen hvalpeskrot. En av han-bikjene hadde formodentlig trukket
den frem og halvspist den, og saa var en av tispene kommet, hadde
fundet resten og annektert den som sin eiendom. Nu syntes vel den
anden, at den hadde likesaa stor ret til denne halve skrot, og striden
var en tid meget hidsig. Ret som det var, kunde man se «Svarta» i
moderlig stolthet ligge og ruge paa klumpen, ret som det var gjorde
«Mosse» det samme. Det kom an paa, hvem som var først •ite av
hundehuset om morgenen og fandt den. Undertiden kom de samtidig til
maalet, og da slos de, saa busten føk. Det er næsten ikke raad at
skille to tisper. Hanhundene kan man da dænge med en stok, indtil de
slipper hinanden, men ikke saa med tispene. De likefrem tygger sig

fast i hinanden og gir ikke slip, uten man haler en til hver kant.
Slipper man dem saa igjen, kan man være sikker paa, at de igjen ryker
ret sammen. Man maa holde dem i længere tid og kjøle dem av, før man
lar dem gaa. Jeg maa forresten tilstaa, at slagsmaalet mellem disse to
specielle damer har været opfriskende, — saa komisk har det været.
«Svarta» er nemlig saa rumskindet, at det altid ser ut, som «Mosse»
holder paa at hale skindet over hodet paa hende. Den høieste nydelse vi
kan by vore firføttede venner er at klø dem bakerst paa ryggen, hvor de
selv ikke kan komme til. Under denne manøvre staar de gjerne bommende
stille og til-kjendegir fra tid til anden sin tilfredshet ved et sagte
grynt. Vi har en merkelig hund, som bærer navnet «Bolinder». Mest
utmerker den sig ved sin fredelighet og omgjængelighet. Jeg har aldrig
set den i slagsmaal. Stor blev derfor min forbauselse, da jeg under den
netop nævnte operation opdager, at den istedenfor et velbehagelig
grynt, begyndte at kunrre og satte ret paa den kamerat, som stod den
nærmest. Dette var saa interessant, at jeg maatte gjenta forsøket. Den
endelige facit var, at jeg kunde stille «Bolinder» op, sikte den ind
paa den hund, jeg ønsket angrepet, og saa gi den et par klask paa
baken. Som et lyn satte den avsted og ret i synet paa den intet anende
kamerat, likegyldig hvem det var, stor eller liten. Det var en hel
komedie at betragte den angrepne. Han blev saa forbauset, at han satte
avsted som en vind sikkert nok i den tro, at «Bolinder» hin rolige var
blit splitter gal.

Det er jo rimelig, at disse dyr slutter sig varmest til dem, som passer
og forer dem. Saaledes kan man se bikjeflokken hoppende og dansende,
saasnart Wisting og Hanssen viser sig. Men det hænder ogsaa, at de
slutter sig til enkelte av os uten synlig grund, — selv om man ikke gir
dem noget at spise. Da «Pan» kom ombord i Kristiania, sluttet den sig
øieblikkelig til Wisting og har altid betragtet ham som sin retmæssige
herre, hvem han hadde til opgave at forsvare. Paa reisen nordover langs
kysten kom Tessem en dag til at lægge sin haand paa Wistings skulder,
men det skulde han ikke ha gjort. Som et lyn satte «Pan» i brystet paa
ham og hadde vistnok vanskelig for at forstaa den dragt prygl, den fik
i belønning. Mine svorne venner er de to smaa Waigatschhunde «Lasse» og
«Svarta». De følger mig hvor jeg er. I vinter fulgte gjerne «Lasse» mig
ti' og fra observatoriet, og da belønnet jeg den med at la den ligge
inde hos mig paa et renskind, mens jeg arbeidet. «Svarta» holdt sig
mest linda i den tid, da hun hadde det med at fryse paa benene. Senere
da jeg begyndte at arbeide i telt, følger hun mig derhen og ligger
utenfor, mens jeg observerer. Hvad hun da præsterer med hensyn til
snorking

er fenomenalt. Det er jo ikke nogen særdeles behagelig underholdning,
men virker allikevel ganske koselig. Disse mine to venner kan ikke
netop kaldes smukke. «Svarta» er en liten hvit korthaaret tispe med
sorte tegninger — ingensomhelst race. Av figur ligner hun en sæk, som
er av-spidset bakover og ender med den gyseligste halestump, som
skinbarlig ligner en lampepudser. Hodet ligner fuldstændig sækkesnuten.
Dog kommer ørene til, men de forbedrer ikke saken. Det venstre er litet
og staar ret op. Det høire er stort og staar ret ut. Naar hun springer,
hvilket ikke hænder ofte, ti hun er gørrende doven, kaster hun benene
ret ut til siden. «Lasse» er omtrent av samme støirelse, sort med et
par hvite tegninger og meget langhaaret. Det er saavidt man kan se
øinene inde i ragget, men det lille man ser uttrykker list og lurhet i
den grad, at jeg .ofte har maattet storle. Da vi kun hadde den lille
Waigatschtype ombord, var «Lasse» en frygtelig slagsbror. Skjønt lav —
han ligner i form nøiagtig en avslumpet medisterpølse med 4 miniaturben
under — forstod han at anvende sine glimrende biteredskaper saa vel, at
han tilslut var en slags bas. Anderledes blev det, da vi fik de store
Dicksonhunde ombord. «Lasse»s ypperlige forstand sa ham da straks, at
hans tid var forbi, og han indrettet sig med vanlig sluhet derefter.
Saasnart bare en av disse viser sig i hans nærhet ruller han rundt paa
ryggen og strækker de smaa ben ret i veiret til tegn paa underkastelse.
Han er den eneste av vore bikjer, jeg har set, der har visst at beholde
hodet koldt i en batalje d. v. s. en generalbatalje, hvor alle er med.
«Lasse» kaster sig ikke blindt ind. Nei han holder sig i periferien,
hvorfra han gjør utfald, saasnart han ser sit snit til at anfalde en av
sine fiender, som intet merker i kampens hete, før den har «Lasse»s
tænder langt ind i et eller andet lem. Likesaa kvikt som han kaster
sig, likesaa kvikt er han ute igjen, uten at vedkommende aner, at det
var ham, der tilføiet ham hugget. Av og til glipper beregningen, og
Lasse blir grepet paa fersk gjerning. Blir han da avstraffet, sker det
under høie hvin, som en gris, der blir slagtet. Men som regel kommer
han den straffende haand i forkjøpet, ruller rundt paa ryggen og indtar
overgivelsesstillingen. Han slipper da let fra det. For slæden er mine
to venner bra dyr og gjør hvad de kan. De søker vistnok at stikke av,
hvis de kan, men blir snart fanget ind.

Jeg omtalte, hvordan bikjene i en stor generalkamp synes at tape hodet
og likesaa snart angriper ven som en fiende. Ganske det samme hænder
os, naar vi skal skille dem ad. Jeg har flere ganger med vilje ikke
deltat i det arbeide bare for at studere det. Her forleden hadde vi en
stor hallihalloi, og hele kula røk sammen. Vi var da 4 mand tilstede,

saa jeg kunde trygt ofre mig til studiet av situationen. «Jakob» hadde
i den sidste tid optraadt som en slags bas, og det skulde nu hævnes.
Som paa kommando sat alle hanhundene pludselig fast i hodet paa ham,
som borrer. Tispene benyttet anledningen til et privat opgjør sig
imellem i nærheten. En mand maatte ofre sig for disse to og hadde
fuldstændig nok at gjøre. De to andre skulde skille hanbikjene.
Merkelig nok hadde det ikke lykkedes dem at faa «Jakob» i bakken. Han
stod med hodet i isen og de andre fast i dette, som pilene i en skive.
De to tililende begyndte nu sit arbéide. Den ene grep «Jakob» i halen,
satte sig ned og halte, som var det en svær trosse, han hadde fat i.
Det var ganske rigtig gjort. Men nu kom nummer to til med en diger
taugtamp og skulde bearbeide den sammenfiltrede klump paa den anden
side. Da tapte han, som bikjene, hodet, og istedenfor at bearbeide dem,
der sat fast i hodet paa den arme synder, lot han det hagle med slag
over ham. Befrielsen var saaledes ikke «Jakob» til synderlig glæde. I
tillæg til angriperne halte pludselig en ham i halen, mens en anden
dængte ham i ryggen med en tamp. Da han endelig slåp løs, var
basnykkene fuldstændig plukket ut av ham. Et saadant bikjeslagsmaal er
nu ikke saa farlig, som det ser ut til, saalænge der kjæmpes nogenlunde
likt, ti deres tætte pels tar av for de værste bit. Helt anderledes
stiller det sig, hvor en synder falder under og blir enegjenstand for
alles angrep. Er man ikke da tilstede og kan gripe ind, gjør de hurtig
ende paa den. Disse hunder synes at ha studert de mest saarbare punkter
hos sin motstander. Buken er derfor altid det sted, hvor de søker hen i
et saadant tilfælde, og da tar det ikke lang tid for at sprætte op det
stakkars offer.

Dagen efter at vi saa skammelig mistet den omtalte bjørn, fik vi
opreisning, og det hadde vi udelukkende vor egen beredthet at takke
for. For det første stod bikjene fast i hundehuset, og for det andet
hadde vi sørget for at ha skytevaaben like forhaanden. Nogen dager i
forveien hadde nemlig Tessem sat et geværskap ved siden av landgangen.
I skapet var det opsat to Krag-Jørgensener, fuldt ladt. Den omtalte dag
kom Hanssen og Wisting ut like over middag. Omtrent 150 meter borte og
med kurs for fartøiet vandret en binne med unge. Nu hadde de bare at
strække haanden ut, gripe de færdige geværer, plaffe løs og sikre os
det værdifulde bytte. De fortalte efterpaa, at bjørnene var meget skv
og skulde til at sætte avgaarde, da det smaldt. Senere fulgte vi deres
spor. De var kommet vestenfra, hadde passert like under fartøiet og var
nu paa vei østover. I maven hadde de levninger av sæl, som viste, at
det ikke var længe siden, forraadskanimeret var fuldt. Det var nok
ogsaa

grunden til, at visiten hos os var saa flygtig. Man sier gjerne, at
bjørnen skyr mennesket, saalænge det er aapent hav, og den kan faa sin
føde der. Personlig mener jeg, man gjør klokest i aldrig at opsætte
bestemte regler for bjørnens tænke- og handlemaate, hvad enten det er
vinter eller sommer. Sidste høst kom en binne med to unger, mens vi
endnu hadde stor aapen raak ret ut. Ingen saa dem, før vi hørte bikjene
holde et syndig leven. De stod midt i hundeflokken og spiste spæk, og
brød sig ikke det ringeste om hundene. De blev skudt, hvor de stod.
Nødig vilde jeg møte dette trekløver paa isen ubevæbnet. Jeg tror
bestemt mine knokler i saa fald vilde ha omstyrtet teorien om den
fredelige sommerbjørn. Mit raad til alle, som maatte færdes i egne,
hvor isbjørnen hører hjemme, er: Gaa væbnet og hold øinene oppe! Selv
om det ikke er i selvforsvar, at man fælder en, saa kan man jo gjøre
det for pelsens skyld. Den er værd umaken.

Efter min bjørnehistorie i november ytret jeg ønske om, at man ikke
skulde færdes ubevæbnet mellem skuten og land. Muligheten for at træffe
bamse her i storm, snedrev og mørke var ikke udelukket. Skedde dette i
ubevæbnet stand vilde chancen for at skjære klar være meget liten.
Assistanse er udelukket. Man skulde tro, at voksne mennesker vilde ha
bevæbnet sig, naar de begav sig ut paa en slik tur, uten at
nogetsomhelst ønske var ytret. Det er da ikke feighet at bære en
revolver under de omstændigheter, men klok forsigtighet. Trods det var
det enkelte, som færdedes paa denne strækning uten at gidde — for det
kunde ikke være andet, der avholdt dem — at spænde en revolver om
livet. Som før nævnt hadde vi besøk av bjørner den 10. december. Hvor
godt kunde det ikke ha hændt, at de hadde stoppet og set sig om efter
noget at spise, og da hadde et par ubevæbnede mænd været en velkommen
frokost. Det er da — ved Gud — bedre at bære en revolver 999 ganger
forgjæves, naar man kan berge livet den 1000de.

I slutten av mars leverte Sundbeck fra sig det mindesmerke, jeg hadde
bestilt av ham over «Vega»-færden. Det gik fra ham over til Wisting,
som besørget indgraveringen. Mindesmerket bestaar av en kobberkule med
en diameter av 30 cm. Den er ved ækvator delt i to halvdeler, saa den
kan lukkes op. Paa den øvre halvdel er indgravert kyststrækningen fra
Nord-Norge til Beringsstrædet og «Vega»s rute avlagt. Under staar:

NOpassagens beseirere Adolf Erik Nordenskiöld og hans kjække mænd til
minde.

Maudekspeditionen 1918—1919.

I kulen nedlægges beretning om vor færd og opstilles paa toppen av
Vegavarden, naar denne restaureres.

Aarets slædefærd var bestemt til at avgaa 1. april, idet jeg da mente,
at vinterkulden maatte ha git sig. Mange var planene jeg la i vinterens
løp for denne tur — og mange blev ombestemmelsene. Jeg tilhører nemlig
ikke den klasse mennesker, som naar de har fattet en plan, maa
gjennemføre den. Finder jeg, at forholdene forandres, forandrer jeg
ogsaa min plan i overensstemmelse hermed. Hvad det gjælder er at faa
det bedst mulige arbeide med de midler, man har til raadighet. Da vi
oprettet vort vinterkvarter her og la planer for fremtiden, var det saa
naturlig at rette opmerksomheten nordover mot den av kaptein Wilkitzky
opdagede øgruppe, Tsar Nicolai II's land. Vi mente os da istand til at
kunne utføre kartlægningen av den vestre ukjendte kyststrækning med de
midler vi hadde. Plan nr. 1 blev saaledes en utforskning av disse øer.
Denne plan blev allerede sterkt rokket i december, da vi mistet 3 av
vore bedste dyr. Opgav den gjorde jeg, da vi senere hadde undersøkt
forholdene ute i isen. Som ventelig var isen sterkt opskruet. Hanssen
og Wisting, som skulde foreta slædefærden, meddelte, at forstyrreisene
derute var saaledes, at bare arbeidet med at komme gjennem isen her
vilde kræve et langt arbeide. Det var ingen tvil om, at man kunde komme
over til øene, men med vor svækkede hundebestand vilde det ta saa lang
tid, at tiden til det virkelige arbeide vilde bli for knap.
Spørsmaalet, jeg da stillet mig, var: Er her ikke et andet maal, som vi
kan række med vore midler, et arbeide, som fuldført vil betale sig
bedre end et halvgjort et mot nord? Jeg drøftet dette spørsmaal
adskillig med Sverdrup, og vi kom til det resultat, at videnskabelig
set vilde det lønne sig vel saa godt at søke mot syd. Her laa vi ved
kysten av en saagodtsom fuldstændig ukjendt halvø, hvor vi i vinterens
løp hadde utført et ganske anselig videnskabelig arbeide. Vilde det
ikke være meget rimeligere og naturligere, at vi først lærte det land
at kjende? Vi mente jo, — naar den første plan ikke har utsigt til at
bli helt gjennemført. Plan nr. 2 blev saaledes: En utforskning i størst
mulig utstrækning av Taimyrhalvøen. Ruten blev lagt saaledes: Først ret
sydover med Chatangskoje ved Chatangafloden som maal. Derfra i
nordvestlig retning mot Taimyrsjøen og saa tilslut hjem langs
vestkysten. Kunde dette utføres, vilde meget opnaaes. I geografisk,
magnetisk og meteorologisk henseende kunde man vente sig ypperlige
resultater. Disse planer — nr. 1 og 2 — blev lagt saa tidlig paa
vinteren, at vi endnu svævet i den vildfarelse, at nordpynten av
Nordsibirien var dækket av sne paa denne aarstid. Men eftersom tiden
gik, blev vi revet ut av denne

vildfarelse. Ja — da tiden kom, at slædeekspeditionen skulde starte,
var selve landet heromkring like ufarbart med slæde, som da vi kom hit
i høst. Vi har omtrent ikke hat nedbør i vinter, og det ubetydelige, vi
har hat, har vinden straks feiet bort. Stenene raker skarpe og spidse i
veiret som tændene paa et sagblad og umuliggjør bruken av slæde. Vi har
gjennem-streifet alle de nærmeste omgivelser for at undersøke om det
kanske vilde vise sig bedre i en anden retning. Men nei, man har møtt
en grund, der ser ut, som man skulde ha overdrysset den med sylspidse
stener. Indimellem finder man snart en jordflek, snart en lerflek, men
det hjælper litet. Sten-røsene stænger overalt. Det blev mig derfor
efterhaanden klart, at ogsaa plan nr. 2 maatte forandres ganske
betragtelig. Istedenfor den store Taimyrhalvø fik vi nøie os med den
mindre, Tscheljuskinhalvøen, og jeg er aldeles ikke sikker paa, at det
heller lykkes, som planen er lagt. Den gaar nemlig ut paa med utstyr
for 45 dager at søke rundt kap Tschelju-skin ned langs vestkysten til
Tollbugten, derfra tvers over landet til Thaddæusbugten og saa hjem
langs halvøens østkyst. Senere vil vi saa paa en eller anden maate søke
at trænge sydover paa halvøen herfra i smaa streiftog og let rustet og
utforske alt, som kan utforskes. Lykkes disse kombinationer, vil vi faa
Tscheljuskinhalvøen paa det nærmeste kjendt.

Nu staar slæden lastet, mere end en slæde kan vi for øieblikket ikke
utruste for en saa lang tur, og deltagerne Hanssen og Wisting er vel
utstyrt med videnskabelige instrumenter og vel trænet i bruken av dem.

Vaaren kommer, fugler kvidrer, skog staar grøn i solens glød, Og de
løste floder danser jublende mot havets skjød.

Fridtjofs saga.

Hvor vidunderlig lyder det ikke. Grønne, skoge, fuglekvidder, sol-gløt
og jublende floder. Men det er en saga blot, og man gjør klokest i at
la glemselens slør hvile dækkende i fred. Jo tættere man kan trække det
for, jo bedre trives man i denne evige vinter, eller kanske bedre, jo
mindre blir savnet. Lykkelig er den, som kan lempe sig saaledes efter
forholdene, at han kan glemme det, som var. Jeg har ærlig og redelig
søkt at naa derhen, og det har virkelig lykkes mig for en tid. I vinter
var det saa let at trøste sig med, at vinter er vinter, hvor man er. Ja
— ofte kunde jeg smile ved mig selv, naar jeg stod ute i den
stjerneklare, rene vinternat med et spillende nordlys over hodet'og
tænke, at jeg igrunden var heldig stillet, som nu slåp at aande ind røk
og skidden frost-taake i en eller anden by. Anderledes med vaaren. Jeg
har forsøkt at indbilde mig selv, at den aprilmaaned, som netop er
slut, har været vidunderlig, men det har ikke lykkes mig at føre
bedraget frem til seier. Snestorm med H- 20 ° er ikke vaarlig, og det
er netop, hvad vaaren betyr paa disse kanter. Men jeg skal nu ikke være
helt uretfærdig mot vor april heller, ti vi har hat mange blanke
solskinsdager. De to goder, vaaren her byr paa, er lys og en noget mere
moderat temperatur, og det smaker godt efter en 4 maaneders vinternat.
Altsaa: Giv de lystige floder, de susende skoger og de duftende
blomster en god dag og vær fornøid med tilværelsen, som den er!

Den første april blev den eneste dag i den maaned, vi drev bjørnejagt.
Det materielle utbytte blev ikke overvættes stort, men aanden maa jo
ogsaa ha næring. Og den er beskeden paa disse bredder og fornøiet med
litet. Hvor vi dog blir barn igjen! Jeg sier vi — men skal være

128Vaar og slædereiser

ærlig og si — jeg. Ti jeg var gutungen den dag. Da jeg kom ind i
salongen om morgenen, gliste den store nye kalender, som Sverdrup hadde
lovet at hænge op aftenen i forveien, mig imøte med en pragtfuld 1.
april. Fristelsen meldte sig øieblikkelig, og jeg kunde ikke motstaa
den. Ubemerket gled jeg ut i byssa til Tønnesen og forestillet ham,
hvilken udmer-ket anledning vi nu hadde til at lure dem alle i vandet.
Tønnesen, som netop holdt paa at snu den sidste hotcake, jumpet mere
end villig paa forslaget og mottok den ham tiltænkte rolle uten at kny.
Saasnart vi alle hadde begyndt frokosten, skulde han under larm og
spektakel — saa alles opmerksomhet blev henledet derpaa — gaa op paa
hyttetaket og staa der nogen øieblikker for saa snart efter at komme
styrtende ned og varsko: bjørn! — Det hele funktionerte endnu bedre,
end jeg hadde haa-pet, og jeg maatte senere komplimentere Tønnesen for
hans fremragende egenskaper som skuespiller. Efter programmet gik vi
tilbords, da den rykende kaffe og de duftende hotcakes blev sat ind.
Netop som mokkaens første draaper begyndte at vække de sovende organer
tillive, hørtes Tønnesen under bulder og leven at begi sig op paa taket
over vore hoder. «Merkelig» sa jeg let henslængt, «Tønnesen har altid
haap om at se bjørn om morgenen.» «Ja» — svarte en anden, «han har den
sikre tro, at lugten fra hans hotcakes før eller senere skal bringe en
bjørn inden rækkevidde.» Han hadde ikke endt denne strofe, før vi hørte
Tønnesen ta hyttetaket i to skridt, tumle ned trappen og komme hodekuls
ind i salongen. «Nu er det en diger bjørn like agtenfor skuda»
(Tønnesen er fra Arendal). En dødsstilhet fulgte like efter
meddelelsen, men den varte kun et øieblik, saa kom stormen. Den
fredelige frokostscene skiftet hurtig utseende og antok snart en
alvorligere karakter. Mand for mand listet de enkelte sig allerede i
salongen paa taa, med sænket hode og optrukne skuldre ut av døren. Jeg
hørte, hvordan de paa indianervis sneg sig henover dækket og op paa
taket. De 3 sidste — jeg undtar Tønnesen og mig selv — var mindre
blodtørstige, men mere videnskabelige og strævet nu med at faa
kinematografen frem og i orden. Tønnesen skulde ved den anledning selv
være kommet ilde ut, for han hadde dagen i forveien faat sig utlaant
noget tilhørende dette apparat, som han nu i farten ikke kunde finde.
De skjændte og brændte og for rundt høit og lavt. Tilslut fandt de
formodentlig, hvad de søkte efter, ti jeg saa dem i broderlig forening
forsvinde ut av døren. Den ene med appara^t, den anden med den
tilhørende fot og den tredje med den fundne gjenstand. Nu var det hele
i orden og jeg kunde uten at forlate min frokost i tankene se den hele
situation klart for mig. I første linje laa jægerne og bak dem stod
trioen med

kinematografen. Da jeg syntes, det var gaat tilstrækkelig lang tid,
sendte jeg Tønnesen op med bud om, at vi idag hadde 1. april. Under
latter og jubel strømmet hele skaren tilbake, og frokosten blev
fortæret under livlig passiar.

Apropos frokosten ja. La mig være ærlig og tilstaa, at stemningen paa
det tidspunkt nærmest maa kaldes dyster. Den indtas for det meste i
dypeste taushet, og alle de anstrengelser, som jeg hele den forløpne
tid har gjort for at faa en morgenkonversation i gang, har vist sig
ganske trugtesløse. Nu har jeg opgit saken ganske og sluttet mig til
den tause skare. Jeg har ofte spurt mig selv, hvad grunden kan være, og
det eneste svar, jeg kan finde er, at man endnu ikke er vaaken. Naar
frokosten først er nede, er den dystre stemning som strøket bort, og
passiaren gaar livlig.

Klokken 10 formiddag drog Tscheljuskinekspeditionen — Hanssen og
Wisting — avsted. De hadde en slæde med 8 hunder for og proviant for 45
dager. Kulingen fra dagen i forveien hadde lagt sig, og det var et
herlig veir, da de forlot os. Det er merkelig, hvor den allermindste
forandring virker oplivende. Bare det at være 8 mand isedenfor 10 er en
begivenhet, som optar vore sind for længere tid. Vi var bedrøvet over
at miste to kamerater, vi alle sætter høit, men forandringen, bare det
at se et uvant antal ved maaltidene, har en eiendommelig opkvikkende
virkning. Arbeidet gik sin daglige gang som vanlig, dog med adskillige
tillæg for de enkelte, som skulde passe de bortdragnes arbeide i tillæg
til sit eget. Men — det var jo ogsaa en forandring, og det blev utført
med glæde.

Den 2. april blev det gamle magnetiske observatorium revet ned og
erstattet med et telt, sydd av Rønne. Det var et mønetelt 2X2X2 meter
og et tillæg av 40 cm. for mønet. Det var syd av hvitt dunlerret og
forsterket paa alle mulige kanter. Til dette hadde Tessem arbeidet et
bindingsverk av ganske tynde lekter, saa teltstang var overflødig. Det
blev reist paa det gamle observatoriums gulv og teltet strukket over.
Eftersom begge disse karer utfører sine arbeider paa millimeter, stod
teltet spændt som et pølseskind, da det kom paa plads. Indgangen som er
1.75 cm. lukkes med det nu saa almindelig benyttede sækkepatent, saa
teltet er absolut tæt. Hvor det smakte godt at komme fra den mørke
hytte over i dette skinnende lyse telt! Og saa meget varmere! Ta bare
en dag som idag, hvor vi har kuling fra NO med sterk fok av -h 15 Ikke
en tanke av sol var at merke, men desuagtet hadde jeg bare — 2° inde
hos mig. I registerrummet derimot, som endnu ligger dypt under sneen,
var det en temperatur paa -j- 15 °

Med Hanssen og Wisting, som førte instrument til bestemmelse av den
magnetiske totalintensitet med sig, hadde vi avtalt faste dager til
samtidige observationer. Mandag, onsdag og fredag mellem 3 og 6
eftermiddag skulde alle observationer tas. Mens de saaledes i denne tid
arbeidet med det omtalte instrument, arbeidet Sverdup og jeg her ved
stationen med hvert vort. Paa den maate skal det vel lykkes os at faa
et godt magnetisk arbeide fra denne halvø.

Vi holdt paa at faa en føling av krigens herjing ogsaa her paa Asiens
ytterste nordkyst. Olonkin hadde en liten rørstump av noget hvit metal,
som skrev sig fra Archangel. Det hadde tilhørt en mine, en granat eller
noget lignende. Han opbevarte det blandt sine kuriositeter som et minde
om krigen. Sundbeck, som imidlertid hadde faat snusen i dette, fandt —
som han finder med alt, som han ser — at det kunde gjøre adskillig
bedre nytte end i Olonkins kuriositetssamling. Olonkin, som var mere
end glad, da han hørte, at det kunde anvendes til et nyttig formaal,
gav Sundbeck røret. Sundbeck fandt, at en liten oprensning av det vilde
være paa sin plads, og gik ut i smien, anbragte det i essen og klemte
paa at puste. Lur, som Sundbeck er, hadde han anbragt sig selv under
essen istedenfor over, og godt var det. Han hadde ikke før faat fyren
op, før det skedde en eksplosion saa kraftig, at selv jeg, som stod i
teltet paa land og observerte, hørte det. Essen blev en del ramponert,
men Sundbeck greide sig.

Onsdag den 11. april noterte jeg, hvad jeg vil kalde det eneste
veritable snefald, vi har hat her paa denne kyst. Med ordentlig snefald
mener jeg virkelig snefnug, som de falder hjemme paa en vinterdag. Hvad
vi ellers har hat i form av nedbør, har været snepartikler saa smaa, at
man først er blit opmerksom paa dem, naar man ser dem paa sine klær.
Allerede næsten til midten av april eller mere korrekt 10. april, ser
jeg, at jeg i min dagbok har notert -r- 32 men det var ogsaa vort
farvel til trettiene. Fra den dag arbeidet temperaturen sig raskt
opover.

Vi begyndte nu med sterke skridt at nærme os paasken og med denne
høitid i sikte fik jeg tanker paa at foranstalte en paasketur. Vi kunde
ikke alle forlate skuten, men 4 av os kunde nu altid komme ut og lufte
sig litt. Jeg tilbød derfor Tessem, Knudsen, Tønnesen og Olonkin at ta
sig en slædetur paa en ukes tid. For at forbinde det behagelige med det
nyttige foreslog jeg dem at gaa ut til nærmeste Lockvvoodø og bygge en
kjæmpevarde der. En saadan bygget paa den østligste av disse øer kan
nemlig ikke undgaa at falde i øinene paa ekspeditioner, som senere
maatte besøke disse egne. Denne ø er nemlig saa liten, at en kjæmpe-

varde opreist paa den vil komme til at rake frit op i veiret og sees
fra alle kanter. Kombinationen vil gjøre indtryk av en varde med en ø
under og ikke omvendt. I denne varde, som blir vor hovedvarde,
nedlægges saa sent som mulig en detaljert beretning om vort ophold og
fremtidige muligheter. For end yderligere at bekræfte, at dette er
menneskeverk og ikke et lune av naturen, anbringes en svær bevægelig
fløi paa toppen. For dem, der ikke har set landet her, kan denne sidste
forholdsregel synes overflødig, men for os, som gang paa gang har været
narret av naturens vardebygning, falder det ganske naturlig. I
bjørnebugten f. eks. hvor vi laa til ankers ifjor dagen før vi kom
hertil, stod paa et kap den største, fineste varde, man kunde se for
sine øine, og vi var alle sikre paa, at her hadde folk været før os.
Stor blev vor forbauselse, da vi opdaget, at det kun var den sidste
rest av en liten fjeldtop, som vind og kulde sammen hadde spist op. Fra
Nordenskiölds beretning vet jeg, at disse naturlige varder er endnu
hyppigere længer østover. Fløien vil derfor være paa sin plads.

Søndag før paaske reiste Sverdrup, Tessem og Knudsen med hundespandet
ut til øen i en dobbelt hensigt. Først for at prøve, hvad hundespandet
dudde til, dernæst for at undersøke byggematerialene paa øen.
Resultatet var godt. Den lille holme bestod næsten bare av løs sten, og
man kunde bygge varden saa stor, som man vilde. Hundespandet, eller
damespandet, som det ogsaa kaldtes, fik bedste attest. Det bestod av
vore tre tisper: «Marie», «Mosse» og «Svarta» samt som eneste hane i
kurven «Pan». Med undtagelse av «Svarta» hadde de tre vist sig som
første klasses trækhunder. Specielt blev schæferhunden «Mosse»
fremhævet som helt enestaaende. Hun lægger hele sin sjæl i arbeidet og
hænger i uten undaluring fra først til sidst. «Pan» har været benyttet
før, saa dens gode egenskaper kjendte vi.

Om aftenen samme dag sat vi og drøftet den forestaaende paasketurs
utsigter, da en av deltagerne ganske naturlig fremsatte det spørsmaal:
Hvad skal vi nu gjøre, naar varden er bygget; ti med den tilgang vi har
paa materiale, vil det bare ta os en dag at sætte den op? Kan vi ta en
trip øst eller vest, eftersom det passer? Uten egentlig at tænke større
over, hvad jeg sa, svarte jeg: Hvorfor ikke da likesaa godt nordover?
Ja lød det enstemmig fra de 4, hvorfor ikke? Og saaledes blev
beslutningen til om, at disse 4 med proviant for 14 dager skulde ta sig
en ferietur op til Kronprins Alexeis'ø og undersøke den. Glæden var
stor over at faa en virkelig opgave at løse. Jeg hadde ingensomhelst
betænk-lighet ved at sende dem avsted paa denne færd. Tessem og Knudsen
var

gamle prøvede slædekjørere og mænd av et rolig og fornuftig gemyt, som
aldrig vilde tape hodet. Tønnesen og Olonkin begge spræke, kjække
gutter, som jeg visste i et og alt vilde underordne sig de ældres
bestemmelser. Tessem utnævntes til ekspeditionens leder, Knudsen hans
næstkommanderende, fotograf og magnetisk observatør. Tønnesen,
ekspeditionens navigatør, og Olonkin, videnskapsmand! De tok alle sine
hverv med største alvor. Lederen gik energisk frem og tilbake i de tre
dager, som stod igjen, — veiet proviant, prøvet hundesæler og tilsaa
hver enkelt deltagers utstyr. Næstkommanderende gik ham tilhaande,
samtidig som han med største iver kastet sig over studiet av
behandlingen av det magnetiske instrument, hvormed han i det nye land
skulde observere den magnetiske inklination, og desuten utdannet han
sig til fotograf. Tønnesen, som allerede længe hadde været en dygtig
navigatør, men ikke hat større anledning til at arbeide med kunstig
horisont, delte sig nu mellem det kulinariske og astronomiske. I de
dager kunde man se ham med suppesleven i en haand og sextanten i den
anden. At vi ikke fik svidd suppe, er ufattelig, og taler stort for
Tønnesens dygtighet. Men ikke nok med at maten blev sat paa bordet paa
minuttet og i fineste stand. Lysten til at gjøre alt vel drev Tønnesen
saa vidt, at han ved siden av at opdage et nyt stof — solarolje blandet
med petroleum, for at den ikke skulde fryse — hvormed han erstattet det
tunge og brysomme kviksølv, ogsaa komponerte en ny saus til renkjøttet,
som jeg har tænkt at overlate verden, naar vi kommer tilbake under navn
av: Sauce a la Tønnesen. Olonkin blev utnævnt til altmuligmand saavel
paa det praktiske som videnskabelige omraade. Ekspeditionens officielle
navn var Alexeiekspeditionen, og den stod klar til avgang onsdag 16.
april.

Skjærtorsdag oprandt med et nogenlunde anstændig veir, og kl. 11
formiddag drog ekspeditionen avsted. De var alle i straalende humør,
jeg sier ikke noget om det. Naar man har gaat et aar og glod paa
hverandre, trænger man at lufte sig. Et par timer efter avgangen kom
«Svarta» hinkende hjem. Stakkarn var syk og kunde knapt slæpe sig frem.
Hun hadde ikke været bra hele vinteren og kunde ikke anvendes til
kjøring. Det var jo taapelig under de omstendigheter at la dyret leve,
og jeg tok den derfor med mig bort bak en skrugar og endte dens dager.

Vi var nu bare fire mand hjemme og maatte stelle og greie os, saa godt
vi kunde. Sverdrup overtok ved siden av hele sit videnskabelige arbeide
ogsaa kokkens, saa han fik sandelig hændene fulde. Sundbeck og Rønne
hjalp efter bedste evne, og det gik meget bra. Men forandringen fra 10
til 4 mand var for stor. Koldt blev det ogsaa. Hvert individ

repræsenterer jo en liten ovn og tar man 6 av dem bort, skal man snart
merke forskjel. Vi fyrte mere i ovnene i denne tid end under den
strengeste del av vinteren. Men det var nu ikke bare de fraværende 6
hete-maskiner som bevirket denne forandring. Grunden var nok for en
stor del at søke i den omstændighet at vi hadde fjernet de tredobbelte
skylighter og skuffet sneen fra alle lugarvinduene. Det bevirket
naturligvis, at det blev kjøligere inde, men saa fik vi til gjengjæld
det mest straalende dagslys ind. Nu kunde vi først rigtig se, hvor
skiddent her var, og vi bestemte os til, at aldrig saasnart var paasken
over, før vand og saape skulde anvendes i stor utstrækning. Paasken
forløp meget stille og rolig. En toddy, litt sang og musik var alt. 2.
paaskedag startet «Thaddæusekspeditio-nen». Den bestod av to deltagere:
Sundbeck og Rønne. Maalet for den var halvøens nordostpynt, og hvad de
kunde se derfra. De var utrustet for 6 timer. Hadde 4 kjeks, to piater
Freia fløtechokolade og saa meget sne, de bare vilde spise. Desuten var
de utstyrt med gevær, patroner, kikkert og nødvendig skissemateriale.
Under høie leverop forlot de skuten kl. 11 y2 formiddag og ankom
fuldstændig i rute tilbake igjen. Nøiagtig kl. 51/2 eftermiddag
betraatte de igjen det hjemlige dæk og hadde virkelig utført et meget
godt arbeide. Deres rapport lyder omtrent slik:

Vi forlot skuten ved middagstid, satte ret over landhalsen bak Kap Maud
og kom til Kap Anton Lund en time efter. Herfra drog vi ret nordover ut
gjennem isen til Gotfred Hanssens øer. Her opholdt vi os en stund, tok
fotografier og prøver fra begge øers faste fjeld. Fjeldarten i disse to
klods i hverandre liggende øer er yderst forskjellig. Mens den ytterste
bestaar av rød granit, bestaar den indre av en graasort skiferlignende
art. Herfra satte vi saa kurs for Kap Peder Ristvedt og kom dit en time
efter. Saavidt vi kan avgjøre, maa dette regnes for halvøens
begrænsning mot nordost, idet nemlig det næste land, vi kunde se
herfra, gaar betragtelig av mot syd. I østsydostlig retning omtrent 3
kvartmil av land laa det en liten ø. Kap Peder Ristvedt er ganske lav,
en sand- og lerodde oversaadd med de samme spidse stener, man finder
rundt Maud-havn. Vi ansaa nu vor opgave for løst, tok fotografier og
stenprøver og begav os paa hjemveien over land med direkte kurs for
skuten. Føret hjemover var tungt. Senere paa aftenen leverte
Taddæusekspeditionens kartograf Sundbeck en udmerket skisse over det
befarte terræng. Saaledes endte vor paaskeferie.

Dagen efter tok vi for alvor fat paa oprydning og rengjøring av
salongen. Langs væggene i salongen hadde vi hele vinteren hat staa-

ende vor forsyning med flytende melk og fløte. Jeg sier flytende, ti
vor hovedbeholdning av melk og fløte bestaar av pulver og kan opbevares
hvorsomhelst. De 75 kasser, som derfor gjennem hele vinteren hadde lagt
beslag paa den største del av salongen, kunde vi nu fjerne, da frosten
ikke længer kunde skade den. Hvad dette gir av mere rum kan let tænkes.
Skylighter, tak og vægger stiftet saa intimt bekjendt-skap med vand og
vort brilliante vaskepulver, og inden kort tid var salongens utseende
ganske forandret. Vor kjæledægge — pathefonen — blev flyttet fra sin
vinterplads helt agterut, smurt, oplakert og forøvrig overhalt og sat
paa forskuddet ret under vort billedgalleri. Væggene blev dekorert med
de vakreste tepper — en foræring fra Hortensdamer til
Fram-ekspeditionen i 1910 og de skjønneste blomster — en kjær present —
pyntet op som til høitid. Dernæst kom turen til alle lugarer. Vi kom
forresten ikke langt med dette arbeide, for dagen efter — den 23. april
-— hørte vi bjeldeklang langs siden, og til vor overraskelse og store
glæde dukket Tcheljuskinekspeditionen Hanssen og Wisting frem, —
solbrændte, sunde og friske. Efter tiden, de hadde været ute og
retningen, de kom fra, fremgik det uten spørsmaal, at de ikke var
kommet over landet til halvøens østkyst. Det overrasket mig ikke i
ringeste maate. Langt mere blev jeg overrasket over grunden. Vistnok
var ogsaa landet længer sydpaa noget stenet, men paa langt nær ikke som
her. Det var mest moseklædd, og man hadde uten større besvær kunnet
kroke sig gjennem de stenete omraader. Av sne var det ogsaa en overflod
paa landet, ja i slik utsrækning paa mange steder, at det var vanskelig
at komme frem. Bare av dette vil det forstaas, hvor vanskelig det er at
slutte sig til veir og føreforhold i distrikter, som blot ligger nogen
faa mil fra det sted, hvor man opholder sig. Men dette var ikke grunden
til, at de ikke kom over landet. Det var skikkelig trækkraft, de
manglet. Av de 8 hunder, de hadde for slæden, viste 3 sig at være
ganske ubrukelige, den fjerde var saa liten, at den, skjønt den gjorde,
hvad den kunde, dog ikke kunde regnes. Av disse 4 var to fra Dickson.
Den ene — «Afrikan» — var saa gammel og stivbent, at den ikke kunde
følge med. Den anden — «Bolinder» — ubrukelig uten synlig grund. Trods
ihærdig prygl — og jeg vet, Hanssen kan dænge bikjer — var den ikke at
formaa til at holde dragstjerten klar av bakken. Min specielle ven —
Waigatschhunden «Lasse» — lot sig heller ikke tvinge til arbeide. Den
hadde dog en grund, idet dens føtter ikke taalte marsjen. Den blødde
saa sterkt, at den allerede paa et tidlig tidspunkt maatte slippes løs
og følge ved siden av. Egentlig burde man jo straks skille sig med
saadanne dyr, men før

vore 8 smaa vilddyr — «Marie's» hvalper — som nu forresten er store,
vokser helt til, vaager jeg ikke at gjøre det. De 4 andre, alle fra
Dickson, maatte utføre hele arbeidet. De reisende var enig om, at de
aldrig hadde truffet disses make. Men lægge over land med dem, turde de
ikke, dertil hadde turen allerede krævet altfor meget av dem. Det kunde
ogsaa sees paa dem. De var temmelig slanke, men forresten i god stand.
De reisende kom just i grevens tid d. v. s. middagsmaten blev netop
baaret ind. Man kan nok tænke, hvordan det haglet med spørsmaal fra
alle os fire, som intet hadde set og intet hørt. De var ogsaa meget
villige til at gi svar, men trods det merket jeg, at det var noget, de
holdt tilbake. Jeg søkte flere ganger at sno mig rundt og se, om jeg
ikke kunde komme dette mystiske tillivs. Saameget kunde man forstaa, at
de hadde truffet noget ganske usedvanlig. Men saasnart, man søkte at
trænge dem nærmere ind paa livet blev de ordknappe og tilbakeholdne og
svarte at fotografiene og beretningen, som endnu laa nedpakket paa
slæden, vilde gi bedre oplysninger, end de kunde.

La os derfor likesaagodt med engang ta fat paa Hanssens beretning, mens
Sverdrup fremkalder fotografiene fra færden, som Wisting hadde tat.
Beretningen, som var skrevet hver aften i soveposen, lød saaledes:

1. april 1919. Wisting og jeg kjørte idag ut paa slædetur. Ordren var
at kjøre sydover langs Tscheljuskinhalvøens vestkyst saalangt som til
Kong Oscars halvø for at kartlægge strækningen, vi drog over, samt at
iagtta landets formationer bedst mulig. Snefok, saa vi kunde intet se
til landet indenfor stranden. Distancen blev kun 20 kilometer.

2. april kl. 7tø morgen tørnet vi ut. Veiret var klart med svak bris
fra syd. Vi gik op paa Bjørnekap og peilet derfra skuten O i N. Paa
kappets østside gaar en bugt i sydlig retning ca. 900 meter dyp og fra
dennes østside strækker landet sig i øst mot skuten. Wisting tok nogen
fotografier av landet rundt kappet, samt av den naturlige varde, vi
saa, da vi laa til ankers her sidst høst. Kl. 10 formiddag kjørte vi
avsted. Ved næste kap var isen voldsomt opskrudd, og vi slet os saavidt
forbi stedet. Enkelte steder paa isen var føret meget tungt. Sneen var
fugtig og solvarm, og slæden stod ofte som naglet fast. Hundene greide
den ikke alene, og vi maatte ofte gi dem en haand. Endelig kl. 3
eftermiddag hadde vi arbeidet os forbi kappet, efterat ha tilbakelagt
13 kilometer. Ved næste kap, vi naadde, slog vi leir kl. 4 eftermiddag.
Det blaaste da friskt fra S med fok iblandt.

3. april. Ut kl. 7 tø. Veiret var klart og fint og helt stille. Efterat

ha observert, gik vi optil varden. (Hermed mener Hanssen den varde, vi
oprindelig tok for Vegavarden) og anbragte der det merke, som skal
reises til minde om Vegafærden. Mellem dette kap og næste odde, vi
kunde se, dannet sig en bugt omkring 6 kilometer dyp. Mellem de to
følgende odder var det en to kilometer dyp bugt. Landet var lavt og
flatt hele veien. Mot næste odde var det kun en svak bøinn
strandlinjen. Isen her var meget ujevn og paa steder saa opskrudd, a
det var vanskelig at komme frem. Store skrugarer laa helt ind paa
stranden og tvang os ofte ind forbi tidevandskrakken. Ved næste låve
odde — nr. 9 — bøide landet sterkt av i sydlig retning. Vi kjørte i SSV
(misv.) langs kysten omkring 4 kilometer og slog leir ved næste odde —
odde nr. 10. Paa sydsiden av denne odde gik en bugt i sydlig retning
omkring 800 meter dyp. Paa odde nr. 7 (var den lille odde nærmest mot
vest til den odde hvor vi mente, at den oprindelige Vegavarde var
bygget) var det bygget en varde omkring 1 y2 meter høi. Vi bestemte os
til at undersøke den senere. Fra leirpladsen kunde vi i syd se Eivind
Astrups fjeld. Dagens distanse — 181/2 kilometer.

4. april. Paa'n igjen kl. iy2. Det blaaste kraftig fra SSV og dertil
tæt fok. Kunde ikke se det ringeste. Vi bestemte os til at vente og se,
om det ikke skulde bli bedre veir senere paa dagen. Ved middagstid
begyndte det at løie og løiet mere og mere utover eftermiddagen. Kl. 3
eftermiddag begyndte Wisting at ta magnetiske observationer i læ av
nogen sneblokker, vi hadde sat op til beskyttelse mot foken. Kl. 6 var
han færdig med sine observationer. Ved midnat var det ganske stille,
men like tykt og usigtbart. Kunde knapt se 100 meter frem. Bestemte os
til at gaa i posen og ta en lur.

5. april. Det var klart og sigtbart, da vi tørnet ut som vanlig. Kun i
SV stod der en mørk banke. I SSV bar det avsted mot næste odde (nr. 11)
over en bugt omtrent 50 meter dyp. Fra denne odde peiltes land i sydlig
retning, men det var nu blit saa tykt igjen, at vi intet kunde se.
Saameget kunde vi dog avgjøre, at landet hadde tendens til at svinge
østlig. Dette forekom os besynderlig, og vi fandt det bedst at stoppe,
indtil vi kunde bli klar over situationen. Det blaaste da friskt fra
SSV med haard fok, vi slog derfor op vor leir. Senere paa dagen gik vi
en tur op paa landet, men kunde ikke faa greie paa, hvordan kystlinjen
gik. Paa stranden fandt vi et par store renhorn, som saa ut til at være
ganske nye, og var helt ubeskadiget. Litt vegetation var det op paa
flaten, baade græs og renmose. Da vi ikke kunde foreta os noget i dette
tykke, krabbet vi likesaa godt tilkøis. Det var noksaa bistert og surt
ute.

6. april. Fremdeles storm fra S i V med tæt snefok hele dagen. Var ikke
andet at gjøre end at vente og se veiret an. Ved midnatstid begyndte
det at løie av, og glad var vi. Det er just ikke behagelig at ligge
stille for uveir.

7. april. Svak sydøstlig vind og ganske klar luft. Nu kunde vi se godt
rundt omkring. Kl. 5y2 morgen tørnet vi ut. Snefoken hadde jevnet alt
ut, og slæden var saagodtsom helt begravet. Hundene hadde hver sin dype
hule i sneskavlen. Vi saa nu, at vi hadde kjørt ind i en bugt. Fra odde
nr. 12 gaar landet i O i S omtrent 2 kilometer til bunden av bugten.
Derfra gaar det i syd omtrent 3 kilometer og bøier saa av og gaar i
vestlig retning. Utenfor bugten ligger en ø omtrent 1 kilometer lang,
og 300 meter bred. Fra øen forandres kurs til SV til odde nr. 13.
Herfra gaar landet i vestlig retning til odde nr. 14. Herfra bøier
landet atter av til SSV. Kl. 11 y2 formiddag slog vi leir for at ta
observationer. Tok meridianhøiden og en længde ved 3-tiden om
eftermiddagen. Wisting tok magnetiske observationer. Landet, vi kjørte
langsmed idag, var saa lavt og flatt, at det paa mange steder var
vanskelig at avgjøre, om vi var paa land eller is. Intet høidedrag ind
i land var at se. Dagens distance 20 kilometer. Utenfor vort telt et
stykke saa vi noget drivved paa stranden, deriblandt en stor stok.
Ellers bare sand.

8. april. SO-lig svak bris og klar luft. Vi brøt leir kl. iy2 og kjørte
i SSV til kl. 10y2 formiddag og var da tvers av Eivind Astrups fjeld.
Det saa ut, som vi ikke kunde komme det nærmere i kystlinjen. Her slog
vi derfor leir. Efter at ha tat alt av slæden og spændt vore 6 bedste
bikjer for, drog jeg avsted mot fjeldet, for efter ordre at bestemme
dets høide. Wisting blev imens ved teltet for at passe vore saker for
bjørn og samtidig ta astronomiske observationer. — Paa veien opover saa
jeg to rensdyr omkring 800 meter borte, men trods den store avstand fik
hundene veiret av dem og satte tvers paa den kurs vi skulde frem i.
Hadde stort stræv med at faa dem stoppet. Da dette endelig var
lykkedes, maatte jeg ta svepen og skjære ind i halsringene, gaa foran
dem og leie dem efter mig. Da jeg saa kom op til foten av fjeldet,
fandt jeg det raadeligst at ta dem med helt op. Jeg naadde toppen kl. 1
y2 eftermiddag. Her bestemte jeg saa dets høide med aneroid-hypsometer.
Fjeldet var jevnt og flatt paa toppen, skraanet av og blev lavere mot
øst. Nu gjaldt det at komme ned igjen. Efter en del kunster lykkedes
det mig ogsaa at komme helskindet ned med hele fantefølget. Da jeg var
kommet omtrent midtveis mellem fjeldet og leirpladsen, traf jeg masser
av friske renspor, og hundene satte avsted rent som besatte. Før

jeg rigtig fik herredømme over dem, fik jeg se 5 ren paa en høide langt
borte, og det bedret ikke situationen. Det bar avsted, og jeg hadde nok
med at holde mig fast paa slæden. Heldigvis kom vi bort i en dal med
nogen høiderygger omkring, hvor sneen var dyp og løs. Her fik jeg
bæstene fat og satte dem fast, saa jeg kunde leie dem efter mig ut av
rensporene. Det var en drøi tørn, og der vanket mye juling. Maatte
først se mig om, om der skulde være noget medlem av «dyrenes
beskyttelse» i nærheten. — Næsten 4 kilometer maatte jeg leie hele
flokken efter mig, før jeg turde ta min plads paa slæden og kjøre
videre. Fra nu av gik det bra, men alt levenet skaffet mig en drøi
ekstratur, idet jeg naadde kysten 5 kilometer nordenfor teltpladsen.
Kom frem kl. 7y2 aften. Imens hadde Wisting været rundt paa alle høider
og sletter samt tat observationer. Fra teltet til fjeldet var det 13
kilometer. Turens totaldistance omkring 30 kilometer. Landet lavt og
jevnt, saalangt en kunde se med undtagelse av nogen elvedrag hist og
her. Det saa ut til at være nok for renen at leve av. Græs og mose i
store mængder paa sine steder med enkelte bare sandhauger iblandt. Tok
stenprøver fra Astrupfjeldet.

9. april. Svak SO-lig bris, klar luft. Tok en høide kl. 83^ og strøk
avsted kl. 9. Landet gik fremdeles i SSV-lig retning til odde nr. 15,
hvor vi slog leir kl. 3 eftermiddag. Hundene var da saa trætte og
utkjørte, at de helt negtet tjeneste. Dagens distance 25 kilometer. 3
kilometer nordenfor vor teltplads ligger en liten ø omtrent 500 meter
fra land. Landet er fremdeles lavt, kun en og anden høide langs
stranden fra 100 til 200 fot høi. Idag saa vi en bjørn, den første paa
turen. Den viste os agterspeilet allerede paa lang avstand. Desuten saa
vi friske spor av en binne med unge.

10. april. Helt overskyet med frisk bris fra N og litt fok. Fra vor
leirplads — odde nr. 15 — gik en bugt i østlig retning omtrent 2
kilometer og 6 kilometer tversover. Langs kysten var der nogen
høiderygger, somme med et lavland foran, somme klods ned til stranden.
De var 100 til 150 fot høie. Op paa høidene var masser av større og
mindre stenblokker. Mest rød granit. Kun en og anden graa granit. Vi
saa mange renspor baade paa land og paa isen. Ved middagstid blaaste
det friskt og dertil snefok. Klods under stranden laa en stor is og i
læ av den slog vi vor leir, for at hundene kunde ha det litt lunt. Vi
hadde da kjørt 30 kilometer. Landet heromkring er mere jevnt og flatt
end ved Maudhavn. Alle høider og koller er jevne og runde, ikke saa
spidse og takket som der. Meget græs og renmose overalt, og sandsynlig
er det, at masser av ren opholder sig her hele aaret igjennem.

11. april. Ikke absolut førsteklasses veir. Skyet og løi bris, men da
vi kunde se ganske langt, besluttet vi at dra videre. Herligheten blev
imidlertid ikke av lang varighet. Det tok til at blaase fra NNO, og med
den sne, som var faldt i nattens løp, stod foken os snart høit om
ørene. Vi kjørte i S-t-V langs stranden. Vinden øket imidlertid paa og
sne-foket tok til, saa vi intet kunde se. Slog derfor leir. Distanse 12
kilometer. Da vi var kommet i teltet, hylte stormen, og vi ventet hvert
øieblik at faa teltet i hodet. I bøiene hadde vinden sikkert en
hastighet av 20 meter.

12. april. Stormen raste like frisk helt til middag, da begyndte den at
løie kvikt av. Kl. 2 eftermiddag gik vi ut. Først tok vi en tur ind paa
stranden, som laa ca. 30 meter fra teltet. Igaar i stormen og foken
gjorde landet indtryk av at være høit. Idag maalte vi det 10 fot over
havet. Det var lavland saalangt vi kunde se baade i N og S. Vi peilet
odde nr. 16 S-t-V. Begyndte saa at arbeide slæden ut av sneskavlen.
Først kl. 4 eftermiddag var vi klar til at reise videre. Det blaaste og
føk fremdeles, men det var i stadig avtagende. Ved kap 17 — 50 fot høit
— slog vi leir kl. 8 aften efter at ha kjørt 22 kilometer. Paa kappet
sat en eneste rype og kukkeluret.

13. april. Veiret var rigtig fint, da vi kom ut av teltet om morgenen.
Ganske stille og klar luft. Vi peilte kap nr. 18 i SO-t-S og naadde
derhen ved middagstid. Her møtte os store overraskelser. Paa stranden
stod det en hytte, som det hadde opholdt sig folk i.*) Det var ikke
vinteropholdssted, for der var intet ildsted at se. Antagelig har den
kun tjent som kortvarig opholdssted det mildeste av aaret. I hytten
stod der aapnede blikbokser, de to fulde, de andre halvfulde av
bedærvet brød. Paa en hylde stod der nogen bokser hermetik; vi aapnet
en og fandt, at den indeholdt kjøtt. Hytten var 8 meter lang, 2,5 meter
bred og 2,5 m. høi. Den var malt mørkegraa utvendig og trukket med
tjærepap indvendig. Den ene endegavl kunde tas bort. I den anden var
dør. Den var laast, men nøklen stod i. En stor stok var reist op mot
den. I hytten fandtes desuten en bænk langs den ene væg, og en kasse,
som antagelig har gjort tjeneste som spisebord. Det var det hele
bohave. Omtrent 15 m. længere borte paa stranden stod en mindre hytte.
Paa den var den ene endegavl helt borte. Denne hytte saa nærmest ut som
et vareskur. Der var ogsaa indsat nogen kasser hermetik — nogen og
firti i alt. —

*) Den «hytte» det her er tale om er sikkert et skur som blev opført av
kaptein Wilkitzkys hydrografiske ekspedition.

140Vaar og slædereiser

Ingen av disse kasser blev aapnet, men efter hvad vi kunde se, var de
hele og ubeskadiget. Hvordan indholdet var, kan man ikke uttale sig om.
Den ytterste del av hytten var halvfuld av foksne. Paa kappet ovenfor
disse hytter stod 2 kors. Vi gik derop og fandt 2 gravsteder. Paa den
ene grav stod et almindelig kors, mens det paa den anden stod et, hvor
tværstykket dannet en 45 °s vinkel med stammen. De var indhegnet hver
for sig, jernstøtte i hvert hjørne og kjetting strukket mellem
støttene. Paa en av dem laa en krans gjort av kunstige blomster, vundet
omkring en tyk messingtraad. Tvers over kransen var lagt et baand av
tynd kobberplate, hvorpaa et navn stod presset ind samt et anker i hver
ende. Hvert kors bar sin indskrift og var forsynt med Kristusbilleder.
Vi forsøkte at skrive av gravskriften, men det forekom mig at være et
vanskelig arbeide at skrive russisk med frosne fingre og med store
votter paa hændene.*) Paa stedet har der været reist et landemerke
gjort av vinkeljern. Det hadde 3 bor med ca. 4 meter mellem hvert ned
ved marken og sammen i toppen. Det var 10^ meter høit, og toppen var en
kileformet kurv gjort av baandjern, merket laa nedbrukket av veir og
vind. Det ene ben var slit fra marken, mens de to andre var bøiet ved
markens overflate. I opreist stilling vilde dette merke ha været godt
synlig fra sjøen. Kappet og landet langs kysten længer sydover bestod
av sand og lere. Vi gik et stykke indover høideryggen, men saa ikke en
eneste stenhaug. En høide som dragehaugen ved Maudhavn var ikke at se
paa flere miles avstand. Kl. 1 y2 eftermiddag fortsatte vi i SSO langs
landet til kap 19 — 8 kilometer. Denne distanse gik tversover en bugt,
som skal undersøkes paa hjemveien. Klokken 3 eftermiddag stoppet vi.
Sneen var saa løs, baade paa isen og ind paa land, at vi hadde den
største møie, baade mennesker og dyr, med at komme frem. Efter at ha
spist gik vi en tur opover landet. Vi saa en mængde spor av ræv, ren og
hare. De var heller ikke gamle. Det eneste vildt, vi saa var en en
rype. Vi saa ogsaa spor efter lemæn. Landet bestod av sand og lere,
sommesteder godt græsbevokset.

14. april. Klart og stille. Drog videre mot syd og sydost langs kysten
til kap nr. 20. Føret var tungt og slet, sneen dyp og løs. Stoppet kl.
III4 formiddag for at observere. Fik meridianhøiden kl. 12 og senere en
længdebestemmelse. Wisting tok en serie magnetiske observationer. Tok
hypsometerobservationer paa stranden av kap. Vi gik en tur indover
land, men saa ikke andet end masser av spor. Renspor fandt vi ogsaa

*) Gravene viste sig senere at være to av Wilkitzky-ekspeditionens
medlemmer, Schokow og Ladotischews sidste hvilested.

ut paa isen optil 2 kilometer fra landet. Ogsaa her var landet lavt og
flatt med en og anden mot øst løpende dalsænkning. Dalsænkningene var
fulde av løssne. Ryggene er bare. Enkelte av disse er græs- og
mos-bedækket, andre bestaar bare av sand, singel og lere. Om
eftermiddagen blaaste det friskt fra SO. Litt snefok var det ogsaa. Kl.
9 om aftenen kom vi tilbake til teltet. Vinden hadde da øket paa, og
det føk noksaa tæt. Man kunde ikke se mere end høist 1000 meter.

15. april. Vinden var fremdeles frisk SO med fok, da vi kjørte avsted
kl. 9 formiddag. Det gik i SV-lig retning rundt en odde, hvor der stod
en varde. Her gik en fjord (Hafnerfjord) ret ind i landet. Indløpet til
denne var ikke mere end 150 meter bred. Vi gik op til varden og
undersøkte den i haab om at finde en eller anden meddelelse, men deri
blev vi skuffet. Ikke et ord — ikke et tegn. Varden var omkring 3 meter
høi og bygget av skiffersten med nogen kvarts blokker paa toppen.
Omkring 50 meter østenfor denne stod nogen hermetikbokser med russisk
hermetik, samt en boks corned beef av amerikansk fabrikat.*) Desuten en
liten dunk med 1 liter petroleum, og en boks med nogen sukkerbeter.
Ialt var der 20 smaa bokser. Boksen med corned beef gav vi til vore
hunder som ekstra paaskeration. Efter at ha bygget op varden igjen
fortsatte vi indover fjorden, som gik i østlig retning. Indløpet var
som før nævnt kun 150 meter bredt, men 600 meter længer ind utvidet det
sig betydelig. Omtrent 2'/2 kilometer indenfor indløpet var fjorden paa
det bredeste — omkring 5 kilometer bred. Da vi hadde kjørt 6 kilometer
indover fjorden under den nævnte bredde, var vi kun 2 kilometer fra et
kap paa den anden bredd. Den sydlige bredd gik mest i bøininger, mens
den nordlige løp mere ret med smaa kap bestaaende av lere og sand.
Vinden tiltok utover dagen, tildels med tætt fok. Sneen var dyp og løs
paa isen, og hundene sank dypt i. Kl. 21/2 eftermiddag stoppet vi og
slog leir. Vi hadde da kjørt 17 kilometer fra varden. Kl. 7 aften Iøiet
vinden av, og det blev godt siktbart. Vi kunde da se bunden av fjorden,
idet landet paa begge bredder løp sammen. Distansen fra vort telt
derind er mindst 20 kilometer muligens mere. Vi blev enige om at snu
herfra, da vi fandt, at det ikke var nødvendig at kjøre helt ind til
bunden. 1 teltpladslinjen fra bredd til bredd er fjorden 5 kilometer
bred. Derfra snevrer den sig sammen litt efter litt til bunden. Fra
indløpet gik landet i VSV-lig retning omtrent 1 kilometer og bøide saa
av i V—t—N, saalangt man kunde se. Vi antok, at vi nu var ved Kong
Oscars halvø, og besluttet derfor ikke at

*) Ogsaa denne hermetik maa ha tilhørt Wilkitzky-ekspeditionen.

reise længer den vei. Fra vardehøiden kunde man se fjeldkjeden strække
sig sydover paa indsiden av fjorden og utover halvøen. Indenfor denne
kjede saa man en anden kjede gaa i syd tvers over halvøen. Hvor langt
disse fjeld var borte er ikke godt at si, da man kun saa dem som et
blaa-nende høidedrag i horisonten.

16. april. Drog 11 kilometer tilbake paa fjordisen. Satte saa over
landodden ved at kroke os frem mellem de bare hauger. I dalsænkningene
var det meget løs sne, saa det var tungt at ta sig frem. Hundene gik
som oftest i til buken. Vi kom ned paa bugten paa nordsiden av kap 20
og var glad og tilfreds med at være paa isen igjen, skjønt vi ikke
hadde kjørt mere end 7 kilometer over land. Paa stranden fandt vi en
død ren. Indvoldene var utrevne, likesaa hele strupen. En del av den
ene side opætt. Forøvrig var alt kjøttet i behold og det tok vi med til
hundefor. Dødsaarsaken er uvis, men antagelig er den ihjelrevet av
vilddyr, helst ulv. Blandt de mange spor paa land, tror jeg at ha set
ulvespor. Bugten som gaar i østlig retning fra kap 20 er 5 kilometer
dyp, 9 kilometer bred. Vi fortsatte NNV og kom til odde 19 kl. 4
eftermiddag med en utgaat distanse av 35 kilometer.

17. april. Kl. 5 morgen drog vi avsted indover fjorden (Dicksfjord). 13
kilometer i ONO-lig retning. Forlandet er fra 50—60 fot høit. Vi kunde
herfra se bunden av fjorden ca. 7 kilometer inde med en fortsættelse av
Eivind Astrups fjeld i bakgrunden. Landet var meget kupert overalt-
Barføket paa høidene og snefyldt i dalsøkkene. Vi fandt det ikke
nødvendig at kjøre længer indover. Kjørte derfor tilbake tvers over
fjorden og ut til kap 18 (gravkap). Stoppet der kl. 11% formiddag og
slog leir i hytten istedenfor at sætte telt op. Alens jeg tok de
astronomiske observationer gik Wisting ut paa jagt. Han vendte tilbake
med 3 ryper og en hare. Fjorden (Dicks fjord) var 9 kilometer bred over
fra kap 18 til kap 19. Den er 20 kilometer til bunden. Dagens distanse
var 30 kilometer. Om aftenen var vi indover høidene en tur og saa efter
vildt, men saa kun spor og atter spor. Dermed maatte vi la os nøie. Vi
fandt ogsaa spor efter bjørn, som hadde været ved hytten, siden vi for
forbi.

18. april kl. 9 kjørte vi fra hytten. Det var tungt føre efter sneen,
som hadde faldt om natten. Somme steder kunde vi se vort gamle spor og
da gik hundene lettere. Det har været disig luft hele dagen, saa vi har
ikke set andet end stranden, vi har kjørt langs. Slog leir kl. 4tø
eftermiddag efterat ha tilbakelagt 30 kilometer.

19. april. Videre nordover langs kysten. Luften var disig og meget
litet sigtbar til at begynde med. For det meste helt stille. Av og til
et

litet pust fra syd. Føret hadde bedret sig meget siden igaar og det var
saapas haardt, at hundene ikke gik igjennem. Stoppet kl. 1'/2
eftermiddag og tok saavel astronomiske som magnetiske observationer.
Dagens distanse omkring 32 kilometer.

20. april kl. 4 om morgenen (paaskedag) blev vi purret med musik. Det
var rigtignok ikke «Paaskemorgen slukker sorgen», men det var første
gang hundene gav os en koncert av den art, hvorav vi drog den slutning,
at der var noget ekstra paa færde. Jeg drog mig ut av soveposen og kek
ut av teltet. Jo ganske rigtig, der stod en bjørn og nappedes med «Rex»
om et stykke pemmikan. Riflen, som vi ellers hver nat hadde med os i
teltet, laa naturligvis nu paa slæden, og jeg maatte ut for at faa fat
i den. Jeg anbragte en kule saaledes, at bamse straks glemte at puste.
Vi tok saa meget kjøt til os selv og hundene, som vi kunde, men maatte
la mere end halvparten ligge igjen, da vi hadde tungt lass og lang vei
at kjøre. Det var en middelsstor bjørn og fet og god var den ogsaa. Det
var haardt at la det fine skind bli liggende, men det var ingen anden
raad. Vi kokte vor chokolade og gjorde os klar til avgang. Luften var
disig og vi kunde bare se stranden, vi kjørte langs. Det blaaste frisk
fra syd, men i ryggen er vinden bare en hjælp. Idag var føret haardt,
men det gled tungt paa foksneen. Kl. 3 eftermiddag stekte vi os en
herlig bif. Vi syntes ogsaa, vi hadde gjort os fortjent til det, vort
distansehjul viste ikke mindre end 40 kilometer.

21. april. Vinden var imorges frisk SV med litt fok til. Vi bestemte os
til ikke at følge stranden, men ta benveien fra odde til odde. Det gik
bra en tid, men ved 10-tiden kom vi ut i noget opskrudd is, som vi
hadde stor møie med at komme klar av igjen. Men det gik dog. Vi hadde
sat os et bestemt maal for dagen, hvor der skulde observeres baade
astronomisk og magnetisk. Det var nemlig ved station 5, hvor vi paa
uttur hadde gjort vore første observationer, som vi nu ønsket at
kontrollere ved en ny række. Ved middagstid var vinden frisk SO, en 8 å
9 meters styrke, og hundene vilde nødig frem. De var nok trætte. Men
ikke bare det. Vinden og foken, som vi hadde paa siden, gjorde nok mest
til deres uvilje. Men ved flittig bruk av pisken, litt skriking og
banding naadde vi dog stedet kl. 2 eftermiddag. Vi hadde da kjørt
næsten 40 kilometer. Utpaa eftermiddagen Iøiet vinden av litt efter
litt, og just som Wisting var færdig med sine magnetiske observationer
holdt det op med foken. Det var ingen varm job, han hadde hat, ganske
ubeskyttet, som han var. Eftersom dette var vor sidste station, tok vi
et billede av ham i arbeide. Tilfreds med dagens arbeide tørnet vi ind
og hadde en ekstra chokolade.

22. april. Veiret ganske bra. Frisk bris fra SO med litt fok iblandt.
Til at begynde med kjørte vi langs land, men da vi traf baade løssne og
store fokskavler, satte vi længer ut paa isen. Der var føret meget
haardere, men til gjengjæld meget traaere, da sneen var saltholdig.
Maatte igjen holde ind under land. Kl. 2y2 eftermiddag kom vi til kap
7, hvor vi hadde fundet en varde paa utvei, men ikke faat tid til at
undersøke den. Vi rev den ned helt til grunden, men fandt absolut
intet. Efterat ha bygget den op igjen, drog vi videre. Ved odde nr. 6
stoppet vi for at bygge op den store varde, Wisting og jeg hadde revet
ned sidste høst i den tro, at det var Vegavarden, som indeholdt
meddelelser fra Nordenskiöld. Det viste sig imidlertid ugjørlig at
utføre dette arbeide nu, da de løse sten for størstedelen var nedføket
under saa haard sne at det ikke lot sig gjøre at faa dem op, og de
stener som var bar for sne, var saa belagt med is, at det ikke var
mulig at faa dem til at ligge paa hverandre. Da vi kom op paa
vardetomten, blev vi ikke litet forbauset ved at se den forandring, som
var foregaat, siden vi sidst var der. Kulen — mindesmerket over
Vegaekspeditionen — som vi hadde muret ned mellem svære sten, laa
slængt omtrent 20 meter bort fra pladsen. En bjørn hadde været der, og
man kunde tydelig se, hvordan den hadde rumstert. Heldigvis hadde kulen
ingen skade lidt. Vi satte den op igjen, og vi murte den denne gang med
dobbelt saa store sten og en masse av dem. Kommer han igjen skal han
faa tidsfordriv for at faa den løs, men med god vilje greier han det
nok. Vi fortsatte saa vor vei og slet os efter stor møie forbi pynten.
Kl. 6 eftermiddag slog vi leir mellem varde 4 og 5. Her saa vi spor
efter en binne med 2 unger. Sporene efter ungene var ikke større end
hundespor. Dagens distanse 30 kilometer.

23. april. Stille og overskyet. Brøt leir kl. iy2. Det gik ganske bra.
Utpaa formiddagen blaaste det op fra øst, men det var bare h- 14 saa
det var en let sak at gaa imot. Ankom til Maudhavn efter et fravær av
23 dager.

Saaledes lød Hanssens beretning, og jeg gratulerte dem med, at de til
punkt og prikke hadde løst sin opgave. Hele kyststrækningen er særdeles
vel undersøkt og med det omhyggelige arbeide, som har været utført, vil
den kunne tegnes med stor nøiagtighet. Urene, som var anvendt til
observationene, viste sig at ha bevart sin gang uforandret. De mystiske
fotografier hadde nu Sverdrup fremkaldt, og de fremviste de omtalte
hytter og graver. De kopierte russiske inskriptioner var ikke til
synderlig gavn til løsning av, hvem som hadde opholdt sig her, ti
Olonkin var

fraværende, og av os, som var tilstede, forstod ingen et ord. Det var
inskriptionen eller navnet paa kobberplaten, som var vedheftet kransen
av kunstige blomster, som endelig bragte løsningen. En av de
tilstedeværende husket nemlig, at han hadde set noget lignende i de
russiske karter. Ved at se efter fandt vi, at det betød «Taimyr». Nu
var alt klart nok. Det var de russiske fartøier — «Waigatsch» —
«Taimyr», som hadde overvintret utenfor kysten, der hadde opført
hyttene, gravene og sjømerket. Saa er det vel ogsaa folk fra disse
fartøier, som har opført alle de «herreløse» varder. Det fortjener en
haard kritik at opføre varder i disse egner uten at vedlægge meddelelse
om, hvem der har gjort det. Det er vistnok en fri sak, og man kan neppe
hindre en russer i at anlægge en vardefabrik paa Sibiriekysten, men det
maa være indlysende for enhver, hvilke sørgelige konsekvenser, det kan
faa. Det har altid været skik og bruk i disse egne at melde sig pr.
varde. Den begynder vistnok at bli gammeldags, men la os huske paa, at
den er sikker og paalidelig. Den traadløse kan være god nok, saalænge
alt gaar godt, men i disse egne maa man være forberedt paa, at alt ikke
gaar efter ønske og beregning, og da blir man nødt til at renoncere paa
de moderne hjælpemidler, og lægge sit bud i varden. Vi har den hele tid
hat vor opmerksomhet rettet paa den forsvundne russiske
polarekspedition under ledelse av Rosanow,*) og alle, som reiser ut paa
slædefærd, har ordre til at se efter overalt. Det er vistnok flere aar,
siden han forsvandt, men med litt ammunition kan man slaa sig igjennem
mange aar i disse egne. 4 varder har vi nu fundet og revet dem ned til
grunden for at søke efter meddelelser og kanske kunne komme nødlidende
til hjælp, men intet, absolut intet har vi fundet. 3 av disse varder er
under stor møie og tidsspild blitt gjenopført i sin oprindelige
skikkelse, men jeg har nu git ordre til at la varder, som intet
meddeler, bli liggende, naar de engang er revet ned. Derved sparer man
sig selv for et tungt arbeide, og andre, som kommer efter, for unødig
skuffelse.

Astronomiske, meteorologiske og magnetiske observationer var tat saa
ofte anledning gaves og stenprøver indsamlet. Landet har været
fotografert tit og ofte og kurser og distanser med stor nøiagtighet
notert. Vi begynder derfor allerede at dra vort net godt sammen om
Tscheljuskirh-halvøen, og naar vi haler det ind, har vi det haab, at vi
skal kunne presentere den som et velutforsket land.

*) De sidste efterretninger fra denne ekspedition stammer fra 18.
august 1912. Ekspeditionen forlot den dag Novaja Semlja med Karahavet
som maal.

Den 27. april kl. 11 formiddag begyndte alle hundene at vise tegn paa
uro. Det var noget i luften, men endnu for vagt og langt borte til at
anta endelig form. Men en halv time brøt det løs. Vent mot nord stod de
alle og slet og rykket i sine lænker, halset og gjødde. Det varte
heller ikke længe, før Alekseiekspeditionen dukket op ret ut for Kap
Maud. De saa solbrændte og friske ut og var særdeles vel tilfreds med
turen. Ekspeditionens leder Tessems rapport lyder saaledes:

Vor opgave var med utrustning for 14 dager at søke at naa Kronprins
Alekseis ø, som hittil ikke har været betraadt, kartlægge de hittil
ubestemte kystlinjer, samt samle saa meget materiale som mulig til
oplysning om dens utseende og beskaffenhet. Til vor disposition
stilledes de ombordværende 4 voksne bikjer samt al nødvendig proviant
og utrustning. Deltagerne var Knudsen, Tønnesen, Tessem og Olonkin. Den
firbente trækkraft for vor slæde bestod av Pan, Mosse, Marie og Svarta.
Den sidste fik hjemlov i begyndelsen av marsjen. Det blev saaledes et
litet og noget feminint spand, som dog viste sig udmerket effektivt.
Til bestemt tid var vi klar til avreise og forlot «Maud» torsdag 17.
april kl. 10.45 formiddag opgit kurs W/2 W efter kompas. Isforholdene
til at begynde med meget gode og bikjene livlige. Ret vest av Kap Maud
begyndte indefrosset knatis. Passerte av og til over indefrosne floder,
der længere ute avbrytes av mindre skruer og skrugarer for det meste
tvers paa kursen. Svarta hængte igjen og lot sig trække av Pan. Avsked
uten anbefaling. Kl. 11,50 peilet nordpynten av H. U. Sverdrups ø i OtN
av skuten. SOtS|4S. Distansehjul 2,1. Fortsatte, mere skruer, mere
skrugarer, maatte delvis hjælpe bikjene, der nu var trætte. Føret
trægt, særlig over vinterfrosne florer. Vanskelig at ta terrænget i det
dæmpede lys. To og to skiftedes om at trække sammen med bikjene. Hadde
tænkt at holde det gaaende til kl. 5 og faa 19 kilometer, men ansaa det
nu for uraad at presse længer første dag. Fandt høvelig leirplads og
stoppet kl. 4. Distanse 15 kilometer. Retningen variert, men
gjennemsnitlig holdt kurs. Peilet «Maud» fra leirpladsen kl. 8 aften i
SVio e^er kompas. Temperatur -f- 19.5.

18. april. Grautet disig horisont mot syd. Kan ikke se skuten. Tørnet
ut 6.30. Frokost 7.00. Solen lyste saavidt gjennem. Tok de
meteorologiske observationer og peilinger for kurs. Marsjfærdig og
starttid kl. 9.25. Terrænget vanskelig, men belysningen bedre end
igaar. Maatte igjennem skruis og tildels hugge vei over skrugarer. Folk
og bikjer hang haardt i. Vi skiftet to og to om at hænge i sælene, mens
to gik foran og tok ut vei. Den første gik uavhængig av avstand fra
slæden, tok ut vei og

hugget ned iskoss. Nr. 2 gik i kort avstand foran bikjene, saa de
nøiagtig fulgte sporet. Kom kl. 11.30 ut av det værste uføre og over
smaa vinterfrosne florer med skrugarer imellem. Meterhjulet viste kl.
11.40 2,3 og nu stoppet vi for breddeobservation. Imens tok jeg ut vei
igjennem en del ugrei is og naadde et punkt, hvorfra utsigtene var mere
lovende. Ventet her til resten av partiet kom op kl. 12.50. Fra nu av
gik det bedre. Vi fik større florer og mindre skruis. Endel av de
senere frosne florer hadde en gropet eller grov skareagtig skorpe, som
var træg at kjøre paa. Bedst gik det paa bedre florer med nogenlunde
jevn, haard-føket sne og litt nysne ovenpaa. Denslags føre blev nu mere
almindelig og merkedes paa farten. Kl. 3.20 kort stop for
observationer, og kl. 5.7 naadde vi en høvelig leirplads. Meterhjulet
viste 10.1, og vi stoppet for dagen. Resultatet i betragtning av den
daarlige formiddag tilfredsstillende. Folk og bikjer ved avslutningen i
bedre stand end igaar. Gjennemsnitlig holdt NtW. Temperatur 22 ° 5 kl.
8 aften. Fint og stille.

19. april. Tørnet ut kl. 6.30 — frokost 7. Peilinger og
længdeobservation blev tat. Underveis kl. 9.5. Terrænget om formiddagen
ud-merket. Ældre og yngre florer med smaa skrugarer imellem. De senest
frosne florer gav stadig trægt føre. Altid samme grove saltholdige
skaresne, som slæden hang igjen i. Paa de ældre florer med foksne og
litt nysne over, gik det let. To mand gik stadig i sælene. Stoppet kl.
11.30 for breddeobservation. Morgenens distanse 10 kilometer. Vi var nu
til-vægs mot grov opskruet is med løs sne imellem. Men vilde vi frem,
maatte vi over, og over gik det under temmelig haardt arbeide de næste
3,5 kilometer. Bikjene dumpet igjennem den halvfrosne sne til op paa
sidene, og for os, som skulde trække med, gik det ikke stort bedre. Vi
anvendte med fordel skiene for forløper og rekognosering, men naar man
skulde hænge i som haardest med bikjene, maatte skiene av. Til
gjengjæld bar de, som gik foran, geværene. Kl. 2.30 var vi igjen ut av
det værste. Senere kom av og til enkelte drageskrugarer. Tilsidst gik
det trægt over en 2 kilometer bred, saltholdig flore. Bikjer og folk
lot til at ha faat nok for idag, og vi stoppet kl. 4.35. Dagens
distanse 22 kilometer. Vore 3 bikjer er «knupper». De hænger simpelthen
i alt, hvad de orker. Fin, stille aften med temperatur 26 Vi mener nu
bestemt at skimte land i NNW.

20. april. Paaskemorgen. Og saa videre. Vi har ihvertfald idag naadd
det forgjættede land. Det vil her si, at vi gjorde vort antræde paa
Kronprins Alekseis ø kl. 5.40 eftermiddag. Var klar og startet marsj

kl. 9.30 formiddag. Isen til at begynde med ganske rimelig. Kom os
igjennem med krokveie. Kl. 11.30 stoppet for breddeobservation. Fik
derpaa et stykke temmelig vrang is og gjorde 4 kilometer i 2 timer. Kl.
1.26 eftermiddag peilet vi fra iskoss høieste land i N i W.
Distanse-hjulet har til nu vist 10 kilometer. Isen bragte os til at gaa
en noget vestligere kurs til kl. 2.15, da vi atter stoppet og peilet
høieste land i N for kompas. Samtidig peilet vi øens østlige og
vestlige pynter, og kursen sattes for høieste land, da isen nu bød os
frit valg. Distanse hittil 16 kilometer. Vi hadde nu fine vinterfrosne
florer foran os helt ind mot land, men føret var trægt. Disse florer
strakte sig i retning SO—NW langs med Alekseis ø og helt op mot Zar
Nicolais land. Dette tyder paa, at Zarens land i dette strøk holdes
frit for østgaaende drivis, saa det i sommerens og høstens løp opstaar
en større strækning aapent hav her, som fryser til utover vinteren. Det
er sandsynligvis herfra, vi saa de svære vandskyer i nord for skuten i
vinter. Kun nær ind til stranden paa den sydlige side av Aleksei ø er
det en del store grundiser og iskoss. Intet tegn til nævneværdig
skruning mot land. Paa nordvestpynten derimot laa en hel del svær
skruis baade nær land og længer ute. Temmelig trætte naadde vi Aleksei
ø med utkjørt distanse 28 kilometer for idag. Under primussens musik
fik stemningen snart en høi sving, og træthet glemtes, idet Tønnesen
fra dypet av sin sovepose fremtryllet 2 amerikanske plumpuddinger, en
æske cigarer og — o jubel! — en lærke med livets draaper. Aldrig har en
amerikansk plumpudding feiret en større triumf eller en havaneser været
mottat med mere begeistring. Og saa disse draaper — herlige øieblik! Da
vi var færdige hermed, tok vi os en tur op paa det høieste og mest
fremtrædende punkt av øen, saa os ut plads til varden og tok landet i
øiesyn. Det skjønneste syn, man har herfra, er det vældige svære høie
Zar Nicolai land i vest og nordvest. Begrænsningen mot nord er høi og
skarp med steilt opstigende fjeld i 5—600 meters høide. Den sydlige del
av landet skraaner jevnt av mot havet, og vestover forsvinder linjene
fjernt ind i en taakedis. Det hele gir indtryk av et svært ukjendt
rike, som det ligger der i solen. Utforskningen av dette omraade maatte
bli et arbeide av svært omfang. Vi faar imidlertid gjøre det lille, vi
kan her, og begynder imorgen.

21. april. Tørnet ut kl. 6.30. Frokost kl. 7.0. Tønnesen og Knudsen tok
længdeobservation. Alle mand arbeidet med varden til kl. 11.20. Knudsen
og Tønnesen gik ned og tok breddeobservation. Kl. 1 samledes vi alle i
teltet og tok te og kjeks for lunch. Derpaa gik de 3 av os op til
varden, mens Knudsen tok magnetiske observationer. Arbeidet paa

varden til kl. 5.15 og gik ned. Fyrte paa primussen og hadde den
overraskelse, at bunden kom ut av kokekarret. Olonkin skulde lodde, men
maatte la det være, da han ikveld lider av sneblindhet. Hans briller
var gaat istykker, og saa var han igaar gaat foruten. Pakket ham i
soveposen med teblade i et lommetørklæ som bind over øinene. En i
formiddag tat hypsometer- og aneroidmaaling av vardehøiden viser 192
fot. For at faa et overblik over nordsiden av den, tok jeg efter aftens
paa ski tvers over til en i nord for varden liggende høideryg, som vi
har faat indtryk av kunde være den paa nordsiden av Alekseis ø avlagte
lille ø. Det låve slette land her bortover kunde nemlig let lede til et
synsbedrag paa avstand. Sænkningen og sletten mellem denne høide og
varden er omtrent 4 kilometer bred i retningen syd-nord og strækker sig
i hele øens længderetning. Kommen frem paa høideryggen fandt jeg
imidlertid, at der videre til nord laa yderligere to saadanne sletter
og høider gradvis avtagende i høide. Hvorvidt nogen av disse høider er
adskilt fra denne ø ved mellemliggende frossent hav kunde jeg ikke
avgjøre herfra, men det vil vi kunne bestemme, naar vi kjører rundt paa
nordsiden. Knudsen og Tønnesen tok en tur langs landet østover med
bikjene og slæden ikveld for at bestemme saa meget, de kunde faa tak i,
av kystlinjen paa denne side. Saa slipper vi at gaa tilbake hertil paa
rundturen. Kl. 11.15 kom jeg tilbake og de andre et kvarter senere. De
hadde været østover 5 kilometer, peilet og skissert kystlinjen.

22. april. Vi har i formiddag været optat med at gjøre os klare her.
Skissert og peilet landet i forskjellige retninger, samt fuldført
varden og tat nogen fotografier. Den for øiemedet medbragte meddelelse
blev anbragt i sin glaskapsel med en blikboks over som varekasse og det
hele indemuret i toppen av varden. En tilføjelse om at vedkommende
parti hadde været her blev tilføiet skrivelsen. Kl. 2.45 begav vi os
avsted. Kjørte ut i vestlig retning 1 ]/2 kilometer og stoppet for
peilinger. Zarens land høit og klart i vest og nordvest. Føret var let
og bikjene trak slæden freidig. Efter at ha kjørt vel 6 kilometer
stopper vi atter paa øens nordvestlige pynt for peilinger. Endel svær
skrueis og svære iskoss laa tæt op mot land her rundt odden. I en
sænkning indover fra stranden saa det ut til, at is og sne skjulte en
lagune, da der ståk op sandbarer utenfor. Rundt mesteparten av landet
saa det ellers ut til at ligge en fast isfot, der kun adskilte sig fra
havisen ved en tidevandsspræk. Kl. 5.10 hadde vi utkjørt 9 kilometer og
peilet tilbake til vestodden. En fra vestodden tat peiling av antagelig
land, stikkende i nord herfra, viste sig at være en stor grundfrossen
flore. Videre kjørte vi over en bugt dækket av solid

gammel fastis og kom op paa en i nord gaaende lavlandtunge. Passerte
dennes høideryg og kom ned til strandlinjen paa øens østlige ende. Vi
hadde nu avgjort, at der ingen landfast forbindelse er mellem denne ø
og det østenfor liggende land. Kl. 8.15 stoppet vi efter at ha kjørt ut
20 kilometer.

23. april, Tørnet ut 6.20. Frokost kl. 7.0. Noget skyet men fint veir.
Litt sydøstlig vind. Vi mener idag, at vi har betraadt nyt, hittil ikke
paa noget kart avlagt land. Vi har siden vor ankomst til Alekseis ø
observert et lavt langstrakt land ret øst for os, som vi med bestemthet
har kunnet si ikkt var i nogen landfast forbindelse med det land, vi
opholdt os paa, og dette fik vi mere tydelig avgjort igaar ved vor
rundkjøring av Alekseis ø. Vi naadde igaaraftes til et punkt, som
Knudsen har peilet fra syd, da han og Tønnesen mandag aften var
østover. Landet herfra til vor gamle leirplads er kun lange, låve
snedækkede odder, og vi ansaa det av liten interesse at kjøre over
disse nu helt til det punkt, hvor vi først kom iland. Ansaa det av mere
interesse at faa litt rede paa dette land øst for os og bestemte os for
at sætte over. Startet kl. 9 formiddag. Føret var let, slæden ogsaa
selvfølgelig lettet, saa bikjene greide det fint. Isen herover var
gammel jevn flore, som ikke saa ut til at være brukket sidst sommer.
Enkelte gamle koss med fokskavler imellem. Kl. 11.15 passerte vi
tide-vandssprækken paa den nye ø's side og kjørte et stykke ind paa
land over en fast isfot. Tønnesen og Knudsen gjorde sig klar for
breddeobservation, mens jeg og Olonkin greiet med bikjer og telt. Kl.
12.30 festligholdt vort antræde paa nyt land med te, kjeks og smør.
Distansehjulet viste 11 kilometer. Kjørte efter kompas i OSO. Hensigten
var at være kvik her og fortsætte i sydlig retning og mulig noget
østover efter strandlinjen, men da eftermiddagen gik med til
forskjellige gjøremaal, maatte vi stanse over natten. De eneste
fremtrædende punkter paa denne ø er 2 mørke hauger eller knolier
omtrent 3 kilometer ind paa land. Disse hauger bestaar av grovt grus og
smaasten og ser nærmest ut som to svære gravhauger. Vi tænkte at bygge
en liten varde og lægge ned en kort notis om vor visit her. Da vi kom
op fandtes imidlertid ingen sten, saa vi maatte nøie os med at plante
et brukket harpunskaft i en liten grushaug, hvori vi placerte en
blikboks med meddelelse. Hypsometer- og aneroidmaaling blev foretat, og
Knudsen tok magnetisk observation. Aneriod viste 80 fot. Knolien med
den opsatte stang blev fotografert, og kl. 5 eftermiddag tok Tønnesen
og Knudsen længdeobservation ved leirpladsen samt peilinger og skisser
av landet, set fra høiden. Denne ø er av betydelig større ut-strækning
end Aleksei ø, men er ellers det mest interesseløse land, man

kunde opdage. Lange, låve, snedækkede aaser og sænkninger skiller det
litet ut fra det isbundne hav, det ligger i. Det eneste, som markerer
begrænsningen er skruisen og tidevandssprækken. At trasere denne ø's
kystlinje vilde kanske ta et par dager. Vi lot det derfor bero med den
oversigt, vi hadde faat fra vest og nordsiden, og bestemte os til at ta
med, hvad vi kunde faa tak i paa sydgaaende. Det eneste spor efter liv
her var efter 2 bjørner, som hadde gaat tversover øen. Desuten spor
efter lemæn og ræv. Barometret faldt sterkt, og det blaaste frisk
østlig vind. Temmelig grugget i syd. Temperatur 13 Olonkins sneblindhet
har bedret sig, saa ikveld har han kunnet lodde kokekarret.

24. april. Tørnet ut 5.30. Frokost 6.30. Vinden stilnet av. Klarnet
noget op. Gjorde klart for opbrud. Klar og startet 8.15. Gik først 1
kilometer i SSV, derpaa 2 kilometer i S t O. Stoppet kl. 8.50 og peilet
sydspidsen av Alekseis ø i W t N. Udmerket skiføre, og slæden gled let.
Fulgte landet 100—600 meter ind fra strandlinjen. Skiene er ubetalelige
paa slike turer. Kl. 9.40 forlot vi landet, idet vi passerte
tidevandssprækken og kom ut paa havisen. Utkjørt 5 kilometer. Kl. 10.20
stoppet vi og tok de sidste peilinger av Alekseis ø og det nye land.
Distanse 8 kilometer. Fortsatte i SSV for at skjære vore spor fra
utturen. Kjørte over vinterfrosne florer, hvor føret jevnlig var trægt.
v' 11 ^O ^nnnpt vi f nr hrpHHp-observation. Distanse 12 kilometer.
Noget overskyet, temperaturen gik op -^-10°. Svak sydlig vind og litt
nedbør. Peilet varden Alekseis ø i N 43 0 W. Isen er i førstningen fin.
Brede slette florer, men føret trægt paa de grove kornede og
saltholdige florer. Paa de ældre florer med fin, kornet sne gik det
derimot let. Efterat de første 20 kilometer var utkjørt begyndte vi saa
smaat at komme ut i ruklet is og maatte vike av i SW. Skar ved hver
anledning mot syd. Tiltrods for den sterkt vestlige retning hadde vi
ikke ved dagens slut fundet vore spor for utgaaende. Peiling av land om
aftenen lot os formode, at vi skulde ha krydset vort gamle spor uten at
merke det. Da det saa litet lovende ut for leirplads videre fremover,
stoppet vi kl. 4.5. Kjørt ut 28 kilometer. Vore første erfaringer fra
utturen viste os, at isen var sterk saltholdig saa vi har benyttet
haardføken sne for mat og drikkevand. Selv i sne i dypere lag har vi
fundet salt. Kokekarret slog igjen feil, saa Olonkin maatte lodde. Vi
hjalp os imidlertid med den store stekepande. Bjørn har vi hittil kun
set spor av. Om eftermiddagen overskyet mot syd og lyset graalig
dæmpet, saa det var vanskelig at ta ut vei. Olonkin hadde nu faat
istand sine snebriller, saa jeg fik mine igjen. Klarnet op noget
ikveld. Temperatur 12.8

25. april. Tørnet ut kl. 6. Frokost kl. 6.30. Pakket op og gjorde
klart.

Tønnesen og Knudsen tok længdeobservation. Startet kl. 8.35. Fin
kjøring til at begynde med. Vi smøg os forbi den ene skrugar efter den
anden. Tildels over gamle florer, tung gammel is, hvis runde blanke
knolier og smaa sænkninger imellem viser, at de har været utsat for en
eller flere somres vind og veir. Denne formiddag var det første gang
under turen, at man kunde hengi sig til betragtninger over turens
idylliske side. Slæden gled let over den fine, kornede Sne, 3 sæt
bikjeben trippet sin takt, mens bjeldene ringlet i den stille luft. 4
par ski skrapet i jevne tak over sneskorpe og is, og det gjorde smaa
korte, iltre skrik for hver jernpigget skistok, som huggedes i isen.
Rundt om os dette vældige kaos av sam-menveltet is med sne imellem, og
over det hele det klare, hvite, intense lys. Naar det gaar uten
hindring let og godt, kan man for engangs skyld tillate sig slike
betragtninger, mens man puster. Selv bikjer.es muntre trit viser, at de
sætter pris paa situationen. Om middagen blev imidlertid igjen baade
stemning og stilling mere prosaisk. Vi hadde hittil undgaat skruis og
skrugarer ved at la det gaa i S t W og SSW. Dette begyndte imidlertid
at bli os noget for vestlig, og vi maatte saa smaat begynde at knoge os
ind i skruisen for at komme os mere øst. Stoppet kl. 11.30 for
middagsobservation. Utkjørt til da 12 kilometer. Temperatur -f- 9.5.
Tyk luft mot syd, litt sydvestlig drag og svak nedbør. Over middag
efterat vi hadde lagt kurs SSO, lyste det op ind mot land, og vi fik
kjen-ding av «Solhøiden». Isen var her temmelig vrang at komme frem i.
Det var aabenbart et av de samme uførebelter, vi hadde paa utturen.
Mindre og større skruis med løs sne imellem, saa bikjene sank i.
Vanskelig at komme frem ved siden av slæden med skiene paa og hjælpe
til at sætte over kneikene. Men tok man skiene av, saa vasset man dypt
i, saa det ene blir ikke bedre end det andet. Kranglet os imidlertid
frem 4 kilometer i 2 timer, og dermed var vi foreløbig ut av det værste
ruklet. Til avslutning fik vi nogen smaasletter, den sidste omtrent 2
kilometer bred, og stoppet kl. 4.15. Vi kunde endda ha greid et stykke
til, men da det inden synsvidde ikke saaes nogen mulighet for leirplads
længer frem, foretrak vi at stoppe her ved en stor skrugar, som der var
foksne paa nordsiden av, fortil grund, samt læ for sydvestvinden, som
begyndte at blaase iaften. Utkjørt distanse 24 kilometer. Temperatur
19.5.

26. april. Tørnet ut 5.30. Frokost 6.0. Start 7.35. Isen til at begynde
med vrang. Skruis og skrugarer. Vi kranglet os mellem, saa godt vi
kunde. Begyndte efterhaanden at bli litt bedre med smaaflorer. Utpaa
formiddagen gik det ganske bra. Let føre, hvor ikke terrænghindring.
Kl. 11.30 stoppet vi for breddeobservation. Samtidig kokte vi te for
lunch.Nordostpassagen

Vor hensigt var paa denne maate at holde det gaaende, til vi naadde
skuten om kvelden. Utkjørt til middag 14 kilometer. Skulde efter
observationen endda være 20 kilometer fra skuten. Fyk og usigtbart over
landet i syd. Startet igjen kl. 1.20. Bikjene hadde været løse under
rasten og skulde nu være bra friske. Vi maatte nu opgi at naa skuten
den kveld. Hele eftermiddagen skimtet vi høit land i syd, som vi holdt
for «Solhøjden», men dette viste sig at være feil. Det var høidedraget
øst for Bjørnekap. Vor stadige krokning for at komme klar av skruisen
hadde tvunget os mere vestover end forutset. Til at begynde med gik det
om eftermiddagen bra. Føret var let og vi eket os stadig ind paa
florer. Men i 3—4-tiden begyndte den drygeste job, vi hadde hat paa
hele turen. Den tykke dis i luften blev endda tykkere med en belysning
fra sneen, som jevnet alt ut. Naar vi hadde briller paa, syntes vi
stadig det gik opad bakke. Og før vi visste ordet, var vi op i det
groveste rukkel, vi endda hadde hat. Grov skruis med løs sne imellem
overalt. Her maatte vi igjennem etsteds enten mot øst eller ret ind mot
land. Det sidste saa værst ut, og saa gik de næste 2—3 timer løs paa
egte polararbeide og mot øst. Tiltrods for den løse sne maatte skiene
av, for at vi kunde yde fuld hjælp med slæden. Saa sælene paa, saa
korte som mulig, saa man kunde løfte og dra paa samme tid. Bikjene
vasset i sneen til opunder ryggen, gav sig tildels over og blev
liggende, til slæden var halvt over dem. Vi sank i til midt paa livet,
mens vi maset med bikjer og slæder. Kamikkene fulde av sne, som smeltet
i skaftene. Omkring kl. 6 hadde vi endelig grei kjøring i øst og øst
til nord. Skulde vi naa skuten den kveld, blev det kanske endda 20
kilometer at kjøre. Da nu baade bikjene og vi var utmattet, foretrak vi
at stoppe og faa tørket litt paa fot-tøiet til morgendagen. De 3 bikjer
hadde ogsaa ærlig gjort ret for mat og hvile. Utkjørt distanse 28
kilometer.

27. april. Tørnet ut 5.20. Startet 7.30. Gik til at begynde med øst.
Ffter en times kjøring var vi klar av de værste hindringer og satte
kurs mere ret paa skuten. Vi hadde nu fint terræng, føret var udmerket
baade for ski og slæde, saa bikjene løp i smaat trav hele tiden.
Fremdeles disig ind over landet, men mere sigtbart ind mot skuten.
Solen skinnet ute paa isen. Kl. 11.15 var vi ved skuten, med utkjørt
distanse 19 kilometer, og turen var tilende.

Tønnesen og Knudsen hadde under turen tat alle nødvendige steds-"i:"npr
med sextant og kunstig horisont. Desuten hadde Knudsen :is som paa den
nye ø tat magnetiske observationer, oservationer blev tat regulært
under hele turen samtVaar og slædereiser

aneroid- og hypsometermaalinger paa begge de besøkte øer. Fotografier
blev tat av natur og situationer i den utstrækning, som vi ansaa
hensigtsmæssig for illustration av det hele. Prøver av sten, mose og
vekst-arter fra landet blev medbragt. Til ovenstaaende maa anmerkes, at
uttrykket Alekseis ø stadig er brukt for den vestligste av de to øer.--

Saaledes lyder Tessems rapport in extenso. Jeg tror alle vil være enig
i, at de gutter benyttet sin ferie vel. Naar Tessem mener, at den
vestligste av de to øer maa være Kronprins Alekseis ø, da tar han
øiensynlig feil. Ti dette land er nemlig ifølge de russiske karter
opdaget fra øst og syd, og kartlagt saaledes. Mot vest finder man
derimot kun striplet kyst, som gaar over i intet. Skal vi saaledes
gjøre fordring paa at ha opdaget en ny ø, maa det bli den vestligste.
Men det spiller jo mindre rolle, hovedsaken er, at kartet er korrekt.
Den hele forandring blir saaledes, at H. K. H. Kronprins Aleksei faar
sine besiddelser fordoblet, om ikke i areal saa dog i antal. Kronprins
Alekseis ø blir Kronprins Alekseis øer.

Det første og sikre vaartegn viste sig 25. april. Det var en liten
brungraa fugl, som fløi over hodet paa mig, kvidrende. Jeg maa
indrømme, jeg syntes den kvidringen lød skjønt. Efter den fulgte andre
med smaa mellemrum. Først en flok maaker og saa en flok alker. Det
skulde være rart, om ikke det utal av reder, som findes i «Fuglefjeld»
— Kap Wisting — er alkereder. Tiden vil vise det. Jeg kan imidlertid
leve i haabet saalænge og glæde mig ved utsigten til friske egg. Skulde
mine forhaabninger slaa feil, faar jeg trøste mig med de mange
hønseegg, som venter mig hjemme.

1. mai stod atter slædepartier færdig. Det var denne gang to med
forskjellige opgaver. Hanssen og Wisting skulde med en slæde, vore 6
fineste dyr og utrustning for en maaned reise tilbake til det russiske
depot ved Dicksfjord, flytte alle proviantkassene, som nu staar utsat
for veir og vind, over i beboelseshuset og rette sjømerket op. At reise
dette op i sin fulde høide lar sig ikke gjøre for to mand. De har
derfor med sig en jernsag, saa de kan korte av saa meget, som det vil
vise sig nødvendig. Det er dog bedre at ha — la os se — et 6 meter høit
staaende merke fremfor et liggende et paa 10 meter. Naar alt dette er
sat istand, har de ordre til at sætte kurs ret østover land mot
Thaddæusbugten. Jeg har lyst til at faa løst spørsmaalet om
fjeldkjedenes løp i det indre, samt medbringe stenprøver fra dette
utvilsomt interessante land. Av interesse vil det jo være at faa
fastslaat landets utseende. Terrasseformationen, som

er utpræget paa nord- og vestsiden, findes den mot øst? og hvordan er
de forskjellige høidedrags forløp mot syd? Dette vil de kunne løse. De
medbringer samme utstyr som sidst av astronomiske, magnetiske,
meteorologiske instrumenter samt fotografiutstyr. Den anden ekspedition
bestod av Sverdrup og Knudsen med «Pitskinimislæden» og de tre bedste
av de hjemmeværende bikjer. De var utstyrt for 10 dager. Hensigten med
denne ekspedition var at faa halvøens nordkyst kartlagt med størst
mulig omhyggelighet og Kap Tscheljuskins beliggenhet med sikkerhet
fast-slaat. Naturligvis spiller det ingen større rolle, om disse øde
strande heroppe er avlagt med haarfin nøiagtighet. Men, naar talen er
om beliggenheten av kontinentets nordligste begrænsning, da synes jeg,
man bør utføre dette saa nøiagtig som tid og forhold tillater.

Kap Tscheljuskin ja. Hvilket samtaleemne har det ikke været? Vi
passerte det første gang 9. september 1918. Forholdene var saaledes
dengang, at vi ikke hadde anledning til nogen finere navigering. Vi
maatte udelukkende rette os efter, hvad is og storm bød os. Da vi
derfor passerte, hvad vi trodde var det nordligste land, og til og med
saa en svær varde der, var vi ikke et øieblik i tvil om, at det var
Nordenskiölds varde paa Kap Tscheljuskin. Vistnok sier Nansen, at han
ikke kunde se den i kikkert, men det tilskrev jeg den grund, at «Fram»
var længer fra kysten end vi, og at varden stod mot det mørke bakland
og saaledes var meget vanskelig at se selv paa nær avstand, — umulig
fra længere. Min første mistanke til Tscheljuskinvardens egthet fik jeg
sidst høst, da Wisting og Hanssen efter en tur derop kom tilbake og
meddelte at varden ingen meddelelse indeholdt. Dette lignet saa litet
den erfarne og omtænksomme Nordenskiöld, at den første tvil slog sin
klo i mig. Men da Hanssens og Wistings beskrivelse av stedet passet
godt med Nordenskiölds, lot jeg imidlertid tvilen ta sig en lur. Men
min natur er saadan, at har først en tvil faat anledning til at snike
sig ind, saa maa jeg absolut se sort paa hvitt for at faa den fjernet
igjen. Det materiale, de medbragte fra sin første slædefærd i aar,
kastet et nyt lys over spørsmaalet Tscheljuskin. Da Sverdrup hadde
bearbeidet de hjembragte data og derefter tegnet kartet, viste det sig,
at dette avveg noksaa meget fra Nordenskiölds, mindre fra det russiske
og mindst fra Nansens. Landets utseende stemmer heller ikke ganske. For
engang for alle at klargjøre dette spørsmaal saaledes, at det ikke mere
kunde opstaa nogen tvil, medbragte Sverdrup det astronomiske
universalinstrument, som blev gjort til den første «Fram»-færd. Det var
vistnok en tung herremand at slæpe med, men naar det gjaldt saavidt
meget, fik man bøie sig. Dette instruments vegt alene er 36 kilo.

Veiret var ikke førsteklasses, da de drog avsted den 1. mai kl. 10
formiddag. Det blaaste en fiisk NO-lig vind med snefok. Helt usigtbart
var det dog ikke da. Senere ut paa dagen tiltok vinden i styrke,
samtidig som foken blev tættere og veiret helt usigtbart. Det samme
veir holdt sig nogenlunde ens baade 2. og 3. mai. Men natten til 4.
øket nordosten paa til storm, som løiet av den følgende dag. Det var
sandelig en uheldig begyndelse, men jeg trøstet mig med, at opholdet i
en sovepose ikke er den værste plads, saalænge man har mat nok og kan
kunsten at sove.

Imidlertid gik livet ombord sin vanlige gang. Jeg hadde en hel job, da
jeg den 5. skulde hen i det magnetiske telt og observere. Vi har denne
som forrige gang faste dager for samtidige observationer. Sneen hadde
føket helt op til mønet og stængt indgangen med en solid mur, som tok
Olonkin og mig lang lid at fjerne. Merkelig med naturen. En saadan
storm, som den sidste, kommer som regel ikke bare som en forstyrrelse i
de meteorologiske forhold. Baade tidevandsregistratoren og de
magnetiske instrumenter viser en general forstyrrelse over hele linjen.
Tide-vandskassen har git voldsomme utslag. Likeledes det registrerende
in-klinatorium. Den 3. til 5. søkte jeg at faa absolute magnetiske
maalinger, men naalen danset med en saadan hastighet, at det var
haabløst.

Jeg har gjort en iagttagelse i disse dager, som jo kan synes litt
merkelig, den nemlig, at temperaturen i teltet for magnetiske
observationer, som er sydd av tyndt hvitt dunlerret, er betydelig
høiere end ute, og det skjønt himlen er tætt overskyet og der blaaser
kuling fra NO med en temperatur av 14°. Paa den dag var temperaturen i
teltet præcis nul, da jeg kom ind, og under observationen gik den op i
-f 5°. En anden dag, da det var stille med en temperatur av -f- 12, men
tæt overskyet, saa tæt, at man ingen anelse'hadde om, hvor solen
befandt sig, var der flere varmegrader i teltet, da jeg kom ind. Under
observationene steg temperaturen op til -)- 12°. Den 9. mai gjorde jeg
nøiagtig samme iagttagelse under en frisk bris fra NO. At temperaturen
i et telt stiger ved solstraalens direkte berøring er naturlig nok og
let fattelig. At den gjør det samme uten direkte straaleevne, maa
selvfølgelig være naturlig nok, eftersom det sner. Men det virker
forbausende paa en ikke fagmand. — Den eneste rimelige forklaring er,
saavidt jeg kan skjønne, at solen paa denne aarstid har magt nok til at
sende sin varme gjennem skylaget og virke som en avdæmpet direkte
straale. Sverdrup gir mig vel en forklaring paa det, naar han kommer
igjen.

Det hænder ikke ganske sjelden, at instrumenter maa istandsættes, ja
endog forbedres, og begge deler greier Sundbeck, hvor indviklet det

end er. Naar talen er om forbedring, saa la mig først nævne, at vor
anemograf neppe vilde ha skaffet os stor glæde i vinter, om Sundbeck
ikke hadde forbedret den. At den vilde ha skaffet Sverdrup en række
ærgrelser og voldsomt bryderi paa halsen, er sikkert. Instrumentet
kommer fra en fabrik, som ikke sender ut andet end prøvede
førsteklasses varer. Men dennegang skulde det benyttes i et klima litt
utenfor det vanlige. Følgen var, at Sverdrup allerede paa et meget
tidlig tidspunkt møtte vanskeligheter. Han smurte, som han skulde, men
med den følge, at oljen frøs, saa vindmaaleren enten registrerte en
altfor liten hastighet eller helt negtet at registrere, skjønt det
blaaste. Da fremtraadte Sundbeck og gjorde det for de tempererte egne
fuldkomne instrument ogsaa fuldkomment for disse kolde egne. Han indla
kulelager og fik den saa følsom, at den sveiset rundt, selvom vinden
overalt var saa ubetydelig, at man maatte gripe til det gamle middel at
fugte fingeren i munden og holde den op for at kjende, paa hvilken kant
den var.--

Saa var det her forleden dag, at jeg opdaget, at det trængte lys ind i
mit fotografiapparat og belyste de ueksponerte plater. Sundbeck maatte
straks frem og fandt øjeblikkelig aarsaken. Et stykke sort fløiel var
blit slitt, og dermed slåp lyset ind. Ja, mente Sundbeck, det er let
nok at reparere, men hvor faar vi sort fløiel fra? Jo, svarte en stemme
fra en av lugarene, — og nu kommer jeg til sakens kjerne, som er den at
vise — ikke hvor dygtig Sundbeck er, for det har fremgaat saa ofte og
tit av min beskrivelse av denne færd, at de, der har læst den, vet det,
men at vise, hvordan Rønne synes at ha væbnet sig mot alle tænkelige,
ja jeg kan godt si, utænkelige tilfælder, — jo det kan De faa her! I
lugardøren stod Rønne smilende med et stort stykke sort fløiel, —
antagelig noget, han har kvartet fra sin kone under sidste farvel. Det
er ganske utrolig, hvad denne mand har i sine gjemmer, og dog er hans
lugar ikke større end min. Her forleden ledte Sverdrup efter haar til
et haarmygrometer. Til dette anvendes hestehaar, men Rønne, som gjerne
vilde forbedre dette, stillet en hel flette av det yndigste kvindehaar
til hans raadighet! Hekter, haarnaaler og trykknapper har han store
oplag av. Endnu har det ikke lykkedes mig at sætte ham fast paa noget
omraade.

Lørdag 10. mai kl. 11 formiddag hadde vi den glæde at hilse Sverdrup og
Knudsen velkommen tilbake. De kom flot kjørende op langs skuten med
sine 3 bikjer. Efter først at ha tilfredsstillet min nysgjerrighet med
hensyn til utfaldet av deres reise, opdaget jeg paa toppen av slæden
«Vegamindesmerket». Med Hanssens beretning om, hvor forsvarlig de nu
hadde muret det om, for at bjørnen ikke igjen skulde gaa avsted med

det, i frisk minde, spurte jeg, hvorfor ialverden de bragte det
tilbake. Jo, blev det svart, vi fandt det en ca. 50 meter fra det sted,
hvor det blev anbragt og slemt medtat. Bjørnen hadde atter været der og
forlystet sig med en ensom fotballmatch. Kulen og stenene, det hadde
været muret ind med, laa spredt utover det hele. De hadde ogsaa skudt
en stor fant i nærheten, men om det var den samme laban, som hadde
moret sig med mindesmerket, kunde de ikke si. De maatte la skinnet og
størstedelen av kjøttet ligge, da de ikke hadde trækkraft nok. Ikke
længer borte, end disse saker laa — omkring 40 kilometer — fandt jeg
det rigtigst at hente dem hurtigst mulig og gav derfor Tessem og
Tønnesen ordre til straks at gjøre sig klar og reise avsted den
følgende morgen. At det var en søndag, rørte ingen av dem. Vi maa
handle naar det er nødvendig, enten det er søndag eller ikke, dag eller
nat. Det skulde være morsomt at ha nogen av dere, som hylder den lære,
at polarfart er et paaskud til at pleie sin dovenskap, her bare en 8
dages tid, og dere skulde snart skifte mening.

Den Sverdrup—Knudsendske ekspedition var overordentlig interessant og
vellykket. Her er Sverdrups egne ord:

1. mai kl. 9.50 imorges forlot vi «Maud» i usigtbart veir. Frisk NO og
litt snefok. Veiret var ikke netop gunstig for en
karttegningsekspedi-tion, men forholdene tillot os allikevel ikke at
utføre synderlig arbeide paa fremturen, for vi skulde jo holde følge
med Taimyrfarerne, som hadde hastverk. Vi saa snart, at vi vilde ha vor
fulde hyre med det alene. I ujevn is kom vi like fort frem med vor
lille slæde, men paa jevn is sakket vi med vore kombinerte bikjer
stadig agterut. Da vi hadde kjørt en 17 kilometer, overtok de andre
endel av vort lass, soveposen og teltet, men det blev ikke meget bedre
for det. Vore hunder kan ikke greie mere end et bestemt tempo, som
efterhaanden blev værre og værre, særlig var de høie fokskavler
generende for den tunge slæde, saa vi maatte opgi ethvert haab om at
naa Tscheljuskin idag. For at kunne ta fat paa det værste stykke med
friske bikjer, slog vi derfor leir ved 4-tiden efterat ha kjørt ut 28
kilometer. Ved Bjørnekap \8Y2 kilometer WtN for «Maud» skifter kysten
karakter. Østenfor skraaner landet gjennemgaaende temmelig jevnt
nedover mot sjøen, slik at man skal gaa et stykke indover for at faa en
høide av 100 fot. Mot sjøen skyter enkelte rygger ut, som ender i
steile, men låve kap, slik at kystlinjen dannes av avvekslende bugter
og smaa kap. Fra Bjørnekap og vestover derimot stiger landet meget
steilt op, slik at det synes at naa en høide av over 100 fot ganske
kort fra

stranden. Istedenfor smaakap passerte vi et par stenfulde bratte odder,
som strakte sig nogen hundre meter lodret ut fra landet indenfor. I
bugtene mellem disse la vi paa flere steder merke til høie sandhauger.
Om kvelden var Knudsen og jeg oppaa en sandhaug, vi laa under. Den var
ca. 30 fot høi og fuld av smaasten — væsentlig grønlig skifer og granit
— samt kvartsstykker og desuten overstrødd med skjæl. Mit kjendskap til
skjæl er desværre minimalt, men en del av dem vi fandt her husker jeg
at ha set i skjælhaugene i Kristianiadalen f. eks Yoldia arctica. Paa
tilbakeveien skal jeg huske at ta med nogen prøver. Nu faar vi haabe,
at veiret bedrer sig. Det er graat i graat ikveld.

2. mai. Dagen har hittil været en skuffelse. Da vi drog avsted ved
7-tiden imorges, var veiret saa taalelig sigtbart. Vinden hadde løiet
saa av, at den generte mindre. Men efterhvert blev luften tykkere og
tykkere, og ved '/29-tiden, da vi passerte kap 5, kunde vi knapt se 1
kilometer frem. Vi var da oppaa kappet og ledte efter levninger av
Nordenskiölds varde — forgjæves. Jeg la imidlertid merke til, at bugten
fra østsiden av dette kap netop har den form og det utseende som
bugten, Vega og Lena ligger i paa Hovgaards tegning. Ved 9-tiden naadde
vi den nedrevne varde, hvor vi skulde hente kulen. Men der hadde'n Nils
været paa færde igjen. Han hadde slaat til kulen og slaat av skruen,
som den sitter fast med, saa stangen stod bar igjen, mens de to
halvkuler laa 30 til 50 meter nedenfor. Der var bjørnespor rundt
omkring, saa sammenhængen er sikker nok.. Vi har ikke verktøi til at
gjøre kulen forsvarlig istand med, saa vi maa hente den paa
tilbakeveien og ta den med hjem. Da spørres det ogsaa, om vi kommer til
at bygge nogen varde. Med disse forsinkelser for Taimyrfarerne paa
grund av daarlig veir blir tiden knap, og kulen maa jo bringes hit
bortover senere. Vi fortsatte videre til kap 7, hvor der staar en varde
— antagelig russisk —, i stadig tykkere veir. Kommen forbi det fandt
Hanssen og Wisting, at det ikke lønnet sig at fortsætte. Bikjene vilde
nødig frem, og isen var lei. Følgelig slog vi leir ved y211-tiden efter
at lia kjørt 12 kilometer. Kl. 9 aften: Samme usigtbare veir hele
dagen, som derfor er tilbragt i posene med avvekslende spising, røking
og soving. Kl. 7 blev Knudsen og jeg invitert bort til Taimyrfarerne
paa et krus pemmikan, suppe og en pipe «karva», netop som jeg var
kommet i posen. Mens Knudsen ruslet med nogen smaating, blev det liv
blandt bikjene. Rex slet sig og for som en vind utover mot veiret og
efter ham Marie. Bjørnealarm! Men før jeg var klar, var rømlingene paa
tilbakevei og alarmen blaast av. Men vi faar forberede os

paa natlige angrep. Utsigtene for morgendagen er litt lysere nu. Vi kan
da se helt over til næste odde.

3. mai. Nei desværre, det blev ikke synderlig bedre. Fremdeles graat i
graat og en 8 å 10 meters vind. Usigtbart, saa det er ikke raad at se
noget. Men vi faar kanske dra over til kap 9 og slaa os til der.
Begynder at frygte for, at Knudsen og jeg vil faa vanskeligheter med at
løse vor opgave paa 10 dager. Kl. 8 aften; samme graaveir hele dagen.
Vi har tilbragt den i posene, og avvekslingen har bestaat i at snu sig
i dem og avlægge visitter hos naboene. Fælles middag. Koselig inde i
teltet og et makelig liv — men — men. Dagene er ikke saa rikelig
til-maalt heroppe, at man har raad til at sove dem væk. Knudsen og jeg
var ieftermiddag en liten tur oppaa landet, men saa ikke stort paa
grund av foket. Odden, vi ligger ved, er ganske lav. Den ytterste
strækning, vi saa, er knapt 15 å 20 fot høi, ganske flat indover og
jevnt skraanende ned til sjøen paa alle kanter. Der laa forholdsvis
meget sne oppe paa landet her. Den var haardføket og efterpaa gjort
isblank av solen, saa hadde det ikke været fordi der hist og her ståk
en kam av en skiferhelle op, saa kunde en tro, en var paa isen. Landet
paa den anden side bugten, vi ligger ved — altsaa landet vest for os —
fik vi et glimt av igaar kveld. Da stod solen akkurat over den ytterst
synlige odde kl. ]/29. Retningen skulde efter det være ca. N 55 0 W og
det stemmer saavidt jeg husker fortrinlig med Wistings peiling. Jo, vi
har nok Asiens nordligste odde i vest, men ikke vet jeg, om Knudsen og
jeg kommer dit denne gang.

Søndag 4. mai. Kl. 8y2 morgen. Værre og værre. Idag blaaser her næsten
storm med et rykende fok, saa en ser ikke 50 m. langt. Det maa
forresten være mere løssne her end rundt skuten, for her fyker meget
mere med samme vind. Igaar eftermiddag f. eks. føk her jo fælt, men
vinden var ikke oppe i mere end 8—10 meter. Nu kom Wisting netop paa
morgenbesøk. Han og Hanssen vilde ha prøvet at fortsætte idag, hvis
vinden hadde været som igaar, men slik som det nu er nytter det ikke at
tænke paa at komme frem. Vi faar spise, røke og sove videre. Sove kan
da gudskelov baade Knudsen og jeg, og vi er ikke helt borte naar det
gjælder at spise og røke heller. Kl. 8 aften. Litt lysere ser det ut
ikveld, saa nu faar vi haabe paa morgendagen. Imorgen formiddag har vi
ogsaa ligget her i 3 døgn. Men faar vi godveir imorgen, skal Knudsen og
jeg greie at være hjemme lørdag. Provianten rækker til mandag 12. Her
er føket nogen svære skavler omkring teltene. Slædene er ganske
nedføket, og mine ski staar i en skavl til bindingene. Pan liker sig
ikke, men de andre bikjene lar det blaase og fyke.

5. mai kl. 8 aften. Imorges hadde da veiret endelig bedaget sig saa
meget, at vi kunde komme videre. Men først hadde vi 1 x/2 times arbeide
med at faa gravet frem slædene og gjøre dem klare. Først ved y211-tiden
kom vi avsted i tyk, disig luft. Isen over bugten var lei, føket fuld
av skavler, som man ikke saa i grøtveiret og vidste ikke ord av det,
før det bar utfor eller stoppet op. Ved en slik anledning brak Wisting
og Hanssen forbøien av sin slæde. Kl. y21 hadde vi kjørt 5 kilometer og
var da ved kap 9. Saavidt veiret tillot det, hadde jeg prøvet at
kontrollere peilingene paa forrige færd, og de stemmer, saavidt jeg
ser, godt. Knudsen og jeg slog leir, kokte en kop chokolade til dem,
som skulde videre, og saa dem forsvinde over den låve odden i fuld fart
og med vinden i ryggen, da klokken var 2. Knudsen og jeg drog saa ut
paa en liten rekognosering og fandt da, at vi hadde nordpynten litt
vestenfor der, hvor teltet stod. Landet er her ganske lavt, knapt 6—8
fot høit ytterst og meget svagt skraanende indover. Ytterst mot sjøen
ligger overalt en vold av skifersten, indover kommer sand og lere med
græstuer og mose. Ret ut paa den aller nordligste odde ligger en vældig
kvartsblok. Det er den sværeste, vi har set — sine 2 meter høi og like
bred — rundagtig. Underkanten av den kan ikke være stort over
havflaten. Overkanten er vel saa høi som odden indenfor. Saavidt vi
kunde se, bestaar hele blokken av kvarts isprængt med krystaller av
svovlkis(?) og litt andet. Make til kvartsklump har jeg aldrig set. Det
.er sandelig et pudsig træf, at den ligger akkurat paa den nordligste
odde. Kvartsblokken ligger paa mørk skifer, som stryker i SSW og helder
ca. 70 ° mot ESE. Skifervolden langs stranden bestaar av samme slags
sten. Knudsen foreslog straks at bygge varden op paa kvartsblokken. Det
lar sig let gjøre, hvis man fylder op en del paa indsiden og skaffer
sig et ordentlig fundament. En sort varde paa den hvite sten vilde bli
synlig lang vei, naar storisene og skrugarene utenfor er væk. Like ved
blokken fandt vi friske spor og etterlatenskaper av ren. Da vi hadde
gjort vor opdagelse, flyttet vi vort telt y2 kilometer WNW over, saa nu
befinder vi os ret under blokken — saa langt mot nord, som kontinentet
tillater. Resten av dagen benyttet vi til at bygge et astronomisk
observatorium, og nu mangler vi bare sol, og hvo vet, om vi faar? Det
blaaser igjen en frisk NE, og himlen er sørgelig graa. Blir det ikke
klarveir imorgen, gir vi os ikast med fundamentet til varden. Vi kan
bli her til torsdag middag, men da maa vi begi os hjemover, for faar vi
2—3 liggedager paa hjemveien ogsaa, saa blir det ikke mere end
provianten rækker til til os og vore 3 bikjer.

6. mai kl. 10 form. Fremdeles ingen sol, men nogenlunde sigtbart veir

med svak NE. Skulde det være sommer-nordosten, som alt er kommet? Dette
veir minder alt i et om det ifjor høst: NE graaveir. Vi venter
imidlertid paa sol. Angaaende det at anbringe varden paa kvartsblokken,
saa har det reist sig nogen tvil om, hvorvidt det egentlig er bra.
Blokken ligger troligvis helt nede i strandkanten. Det er neppe tvil
om, at sjøen har vasket opover den, naar kysten har været isfri. En
varde, som skal staa delvis paa sten og et underlag bygget op langs
blokken, maa derfor være meget solid, helst cementert. Skulde jeg
træffe en avgjørelse, vilde jeg bygge varden saapas langt inde, at man
var tryg for sjø og is. — Vi gjør ikke noget med vardespørsmaalet
iformiddag. Knudsen er drat avsted til den vestligste odde, vi ser
herfra, for at ta nogen peilinger av kysten, saalangt han ser den. Jeg
fulgte ham litt bortover stranden, hvor det ligger ikke saa litet
rækved, og gik saa en kort tur indover landet. Dette skraaner svakt
omkring 2 kilometer indover for saa at bli ganske flatt. At saa var
tilfældet blev jeg opmerksom paa derved, at kystlinjen forsvandt efter
omtrent et kvarters gang. Følgelig steg ikke landet mere, men
overgangen var umerkelig. Saalangt øiet rak, saaes bare en jevn
sneflate, som hist og her blev avbrudt ved at en sten ståk op.
Aneroidet har en høide av 50—60 fot for denne flate. Nu faar jeg stille
op kikkerten og se, om den er fuldt i orden efter transporten, og saa
haabe paa sol.

Litt senere. Solen kom. Ved 11-tiden stod der en graa grøtsol paa
himlen, og mellem 1/^12 og )/21 tok jeg to ganger 6 høider, som efter
en foreløbig beregning gav 77 ° 43 ' mot 77 ° 45' efter
Wisting—Hanssens kart (Nansen 77° 42'). Utover eftermiddagen klarte det
mere og mere og mellem 4*4 og 5]4 blev der tat en række solhøider til
længdebestemmelse med udmerket sol. Knudsen kom tilbake kl. 2'^ efter
at ha set saa langt SW over, som forholdene tillot. Hans tur faar bli
ekspeditionens vestligste. Vi kunde kanske række frem til Kap Vega og
enda greie det øvrige program. Det vil si: vi kan sikkert greie det,
hvis veiret holder sig godt. Men blir det stygveir igjen, saa risikerer
vi et farlig staak for at naa hjem, før vi blir helt matløse. Desuten
bør vi ha en middags-observation til her, for den idag er ikke helt
tilfredsstillende. Faar sove paa det. Ikveld hadde vi en prægtig utsigt
over Asiens nordodde. Luften var klar og himlen næsten skyfri. Vi var
oppe paa en 20 fot høi skrugar og saa os om, Knudsen tok skisser.
Saalangt jeg saa sydover var landet flatt. Vi speider forgjæves efter
Astrups fjeld, som hæver sig i SSW en 35 kilometer borte. Mot ESE
derimot, hvor antagelig det gamle Tsche-ljuskin skyter frem, strækker
det sig en løs ryg ind i sydlig retning.

7. mai. Dagen har været lang og meget begivenhetsrik. Først tok

vi en serie solhøider mellem 6]/2 og ll/2. Bygget saa en 2V2 meter høi
varde paa odden og la ned beretningen for alle tilfælders skyld. Tok
saa igjen en række høider ved middagstid — desværre med grøtsol.
Veiret, som hadde været straalende om morgenen, blev mere og mere
graat, og da vi forlot Tscheljuskin 2]/4 eftermiddag, var det helt
graat. Middagshøjden gir efter den foreløbige beregning 77 ° 43 ' mot
77 ° 43 ' den 6. Kl. 2J4 drog vi altsaa avsted, og paa grund av det
daarlige veir satte vi kurs hjemover. Det var bedst at se til at faa
kartlagt kysten Tscheljuskin—Maud godt og ta strækningen til Kap Vega
efter Wistings og Hanssens peilinger. Kl. 4% var vi naadd til kap. 7,
hvor vi hadde ligget i 3 døgn, da Knudsen fik øie paa en bjørn ute i
isen en 300—400 meter fra os. Han spurte, om vi skulde ta den. Jeg
mente ja. Veiret var saa graat, at vi saa ikke noget og kunde derfor
like godt benytte kvelden til at ta en bjørn. Knudsen skjøt først et
par bommer paa langt hold, og satte saa efter bjørnen, som ruslet
avsted uanfegtet, kom paa hold og la den ned med ett skud. Saa slog vi
leir, drog ut med bikjene, flaadde og parterte den og tok med tilbake
forpartene og et Iaar. Det andre skar vi os en del kjøt av. Resten av
skrotten og fælden blev lagt op paa et iskoss. Da vi kom hjem med
kjøttet ved 9 tiden, vilde Knudsen tilbake efter fælden, mens jeg
skulde steke bif. Og saa kom katastrofen. Primussen eksploderte. Jeg
har nok baaret mig galt ad med tændingen, — har ingen erfaring, for jeg
fik den ikke til at brænde. Den gav sig bare til at ose skrækkelig. Jeg
visste ikke, at jeg skulde aapne luftventilen, men skjønte, det bar
galt ivei, og bar primussen ut; like efter gik den i luften. Da Knudsen
kom tilbake, stod jeg der paa Karthagos ruiner. Men vi fik nok
allikevel — ikke bif — men labskaus kokt med spæk. Nu faar vi se til at
greie os med spæk nogen dager, litt rækved finder vi vel. Hvis ikke —
stigen ved kap 6. — Vor bjørn hadde nylig tat en sæl, den var fuld av
firkantede 2 tommer lange og 1 tomme brede spæk og skindbelter i maven.

8. mai. Det tok litt lang tid imorges at koke chokolade med spæk og
petroleum og en liten bitte kvistdot, men jeg greiet det da. Efter
morgenchokoladen la vi bjørnefælden og det kjøttet, vi hadde tat med
os, paa land, og la en henvisning til, hvor resten var at finde, i en
tom boks. Det spørs, om nogen faar bruk for det, men fælden vil være
værd at faa tak i, den er svær og fin. Endelig kl. 10 var vi klar til
avmarsj. Vi bugtet os langsomt frem med stadige peilinger,
fotograferinger o. s. v., saa ved J/25 tiden, da vi stoppet for godt,
hadde vi bare 15 kilometer bak os. Men vi hadde set litt underveis,
ikke bare av landet, men av liv. Mellem

kap 7 og kap 6 saa vi den første maake og ikveld den anden. Fra kap 6
kjørte vi et stykke over land. Som vi stanser, for at ta nogen
peilinger, sier Knudsen: «Staa stille, der er ren ret foran os!»
Rigtig, 3—400 meter borte kom 4 ren ret mot os, ganske rolig. Vi hadde
veiret fra venstre, saa det var ingen fare for at bli opdaget. Det var
en buk og enten 3 simler eller 1 simle og 2 store kalver. Knudsen skjøt
efter bukken, men bommet desværre. Renen satte avsted fra os, men uten
stor fart og stanset igjen paa 800—1000 meter. Knudsen kunde ikke
motstaa fristelsen til at sende et par skud efter dem, men bare med den
følge, at vi fik se dem forsvinde. Friske renspor hadde vi krydset
noget vestligere, og renlort saa vi overalt. Kap 7 som vi hadde ligget
ved, hadde stor likhet med Kap Tscheljuskin med undtagelse av, at
landet ytterst er litt høiere, slik at man med engang kommer op igjen i
en høide av ca. 20 fot, og herfra hæver landet sig svakt videre.
Bergarten er den samme, mørk skifer. Den stryker i samme retning som
ved Kap Tscheljuskin, men helder ca. 70 ° mot VNV. Kap 6 hæver sig enda
raskere op, naar vel sine 50 fot ytterst. Paa vestsiden av det gaar en
lav bergryg sydover, men den naadde ikke over 300 fot, saa langt vi saa
den. Bergarten derborte var en ganske anden og bestod dels av litt
grønlig skifer, som ikke paa langt nær var saa letkløvet som den mørke,
dels av lagdelt konglomerat (fra den nordligste odde). Baade skiferen
og konglomeraten strøk SSV og helder ca. 70 ° mot ESE. Bugten ved kap 6
— som synes at stemme bra med Nordenskiölds beskrivelse av Kap
Tscheljuskin — undersøkte vi meget nøie, men uten at finde spor efter
Nordenskiölds varde. Fra bugten kjørte vi som nævnt op paa land og
naadde snart et jevnt plataa, for hvilket aneroidet gav en høide av
omkring 130 fot. Vi maatte imidlertid ned paa isen igjen, fordi det
blev for snebart, og vi hadde en strykende nedfart. Like før vi slog
leir, passerte vi et par høie sandhauger, maken til dem, vi laa ved
første nat, vi var ute. Vi var oppe paa den høieste, som efter
barometermaaling var omtrent 100 fot høi, og fandt skjæl helt oppe paa
toppen. Dermed har vi bevis for, at landet har ligget lavere tidligere.
Og de skjæl, vi fandt, tror jeg skriver sig fra dyr, som lever paa
forholdsvis dypt vand, 30—40 meter. Men det faar de herrer
glacialgeologer avgjøre. Indenfor sandhaugene gik endel mot SV. 5
kilometer inde i den saa vi en kegleformet sandhaug maken til den, vi
hadde været oppe paa før. Blir veiret godt imorgen tar vi op paa
fjeldet indenfor Bjørnekap og kommer hjem lørdag 10.

9. mai. Vi er ikke netop kommet noget nærmere «Maud», men vi er
allikevel yderst fornøiet med dagen. Veiret har ogsaa været straalende.

Netop fordi det var saa klart, bestemte vi os til at dra paa
Bjørnefjeld. Kommet til Bjørnekap, hvor vi tok endel peilinger, saa vi,
at den lagune, vi hadde set i høst, er temmelig dyp. Vi drog indover
den og stanset ved 2 tiden efterat ha tilbakelagt den imponerende
strækning av 8 kilometer. Fort gaar det ikke, naar man skal stanse hver
y2 time, og peile til alle kanter med vore primitive greier. Vi tok en
pause for at faa en hypsometerobservation her, læsset av slæden og drog
ivei indover med tom slæde kl. 1%. Her var landet det samme som omkring
Maudhavn. Jevne og avrundede former. Men bare 2 kilometer vestenfor
sluttet «højlandet» med en række bratte og bare fjeldknatter. 2
kilometer fra bunden av lagunen kom vi ned i en dal, som sluttet i et
bassæng. Ut mot lagunen var dette stængt av to låve rygger. Aapningen
mellem dem var ganske smal med bråt fjeld paa begge sider. Den mindet
aldeles om den elvemunding, vi har ret syd for Maud. Først efter at ha
kjørt 4 kilometer fra lagunebunden kom vi op i 100 fots høide. Herfra
hævet landet sig saa svakt, at vi knapt vilde tro paa aneroidet, som
viste at vi var i 300 fots høide, da vi naadde selve opstigningen til
«fjeldet». Men avlæsnin-gen er nok rigtig, for høiden 300 fot er den
samme, som vi faar det under «Solhøiden» og Astrups fjeld. Avstanden
ind hit var 6 kilometer, og herfra til toppen yderligere 3 kilometer.
Fra toppen hadde vi udmerket ut-sigt nordover, men sydover saaes bare
flate land. Plataaet her strakte sig vestover, saa langt vi saa, mens
det østover syntes at være skilt fra Solhøiden ved et omkring 500 fot
høit pas. Høiden, vi stod paa, var 750 fot, som Solhøiden. Først kl. 5%
var vi tilbake igjen, og da syntes vi, det var forsent at læsse paa
slæden igjen, saa vi slog leir. Vi faar da bryte op saa tidlig imorgen,
at vi kan peile os frem til «Maud» ved 12 tiden.

10. mai. Imorges brøt vi tidlig op, saa vi var klar til avmarsj kl.
V27- Vi fulgte væsentlig kysten, dels paa landet, dels paa isen, og
passerte ikke mindre end 3 laguner — fraregnet den, vi laa ved om
natten. Ved den største av dem, som ligger 8 kilometer vest for «Maud»,
var en elvemunding, der hadde samme karakter som den, vi saa igaar. Mot
sjøen en trang port og indenfor porten et vidt bassæng. Kl. y2 1 var vi
hjemme og kunde glæde os til et dampbad, for kokning med spæk hadde
ikke været særlig gunstig for rensligheten.---

Slik lyder Sverdrups rapport. Det fremgaar klart av den, at Asiens
nordpynt en gang for alle er fastslaat og kysten paa det omhyggeligste
kartlagt. Fotografiapparatet har været flittig i bruk. samtidig som
Knud-

sen har tat en række fortrinlige skisser. Av landets formation har vi
længe hat anelse om, at havet før gik høiere op. Beviset bragte
Sverdrup med sig, dennegang i form av skjæl hentet fra det indre av
landet. Et par dager efter hjemkomsten kunde han fremvise resultatet av
alle de gjorte observationer og maalinger. Trods «grøtsolen», han hadde
ved Kap Tscheljuskin, stemmer hans maal og observationer fortrinlig
indbyrdes. Særlig interessant er det kart, han tegnet over de
forskjellige ekspeditioners bestemmelser av Kap Tscheljuskin. Ifølge
dette ligger Asiens nordligste odde efter «Vega» paa 77° 36' n. br.
103° 17' 2 1. o. Gr. Efter «Fram» 77 ° 42 ' — 104° 31 ' efter de
opstillede varder (russiske?) — 77 ° 41 ' — 104 ° 41 ' og efter «Maud»
77 ° 43 ' 4 — 104 ° 17 ' 1. o. Gr. Det fremgaar herav, at forskjellen
ikke er meget stor. Man faar snarere si, at de stemmer vel overens. Ved
en senere leilighet fortalte Sverdrup mig, at de hadde passert et
vældig stykke is nogen mil paa denne side av Tscheljuskin. De trodde i
begyndelsen, at det var en liten ø. Det var 25 fot høit, 100 fot langt
og 80 fot bredt. Det maa være et stykke bræis, som er drevet hit, men
hvorfra? Mulig er det. at Zarens land kan være arnestedet. Hvis ikke,
maa vi nok søke det paa Franz Josefs Arkipel. Herfra er det ikke, det
er sikkert.

Kl. 10 næste morgen drog Tessem og Tønnesen avsted for at opføre et
mindesmerke, Vegaekspeditionens varde paa Kap Tscheljuskin, samt
medbringe den efterlatte bjørnefæld. Den 12. kom de tilbake, og
Tes-sems rapport lyder:

Startet søndag 11. kl. 9y2 formiddag. Efter nogen bikjeslagsmaal gaar
alt godt. Det gaar raskt over fra is med koss midtveis mellem Store
Lookwood og Bjørnekap, som passeres kl. 1 eftermiddag. Holder videre
mot kap 6. Herfra kjører vi over land paa meget fint føre. Kommer ned
paa bugten østenfor og faar sigte paa varden (russernes) ute paa en lav
odde. Mens vi kjører over bugten, avancerer ute i skruiskanten 2
bjørner parallelt med vor kurs. Vor fart er raskere, saa vi kommer
noget i forhaand, frem forbi varden og til den av forrige parti skutte
bjørn. En av de ankomne bjørner er imidlertid blit interessert, følger
vore spor et stykke og mens vi runder odden, har den skutt gjenvei over
land, og ganske uventet har vi den i front av os. Riflen har vi dog før
gjort klar, og mens den ene holder bikjene, ligger den anden i
anlægs-stilling, og vi venter ganske stille, mens bjørnen meget bestemt
avancerer ret mot os. Det er vanskelig at faa skud paa den, saa ret
imot som den kommer, men da den er 30 meter borte, smelder det. Første
skud har ikke videre synlig effekt, og den fortsætter at gaa paa. Idet

12 — Nordostpassagen.

167I\i ordostpassagen

den reiser hodet litt, smelder det igjen, og den falder som en sæk i
marken ca. 15 meter fra os. Det var en middels stor, pen hanbjørn.
Istedenfor at kjøre helt frem til Tscheljuskin maa vi nu slaa leir og
flaa og partere vort bytte. Kl. 10 aften er vi færdig baade med bjørn
og bif-stek. Veiret, som idag var fint og sigtbart, er ikveld skiftet
til frisk NO med nedbør og snedrev. Temperatur 8,8 Distanse ca. 40
kilometer.

12. mai. Tørnet ut kl. 5. Storm og snedrev i løpet av natten. Lysner op
utover morgenen. Efter endt frokost bærer vi alt kjøttet i en haug
sammen med det tidligere oplagte. Faar nok kjøt med for os og bikjene
for 2 dager og starter for Tscheljuskin kl. 7.45. Paa veien dit ser vi
en liten flok ren, men ute av skudhold. Kl. 9.15 kommer vi til
vardestedet, sætter op teltet, slipper hundene løs og begynder at
arbeide paa varden. Tar kort lunch kl. 1.30. Arbeider videre til kl.
7.30 og spiser da kveldsmat. Efterpaa er vi ute og plugget alle
aapninger i varden med smaa tynd sten, fandt nogen stenprøver og tørnet
ind kl. 10.15.

13. mai. Tørner ut kl. 5, holder frokost, pakker sammen, bryter leir og
tar et par fotografier og starter hjemover kl. 8 morgen. Veiret
nogenlunde fint, men litet sigtbart ut paa dagen. Udmerket føre over
land. Kl. 9.15 stopper vi omtrent en time for at læsse om slæden og
komplettere lasset med bjørnekjøt og skind. Kjører omtrent samme kurs
som paa utturen. Kl. 2 eftermiddag stopper vi under et stort iskoss paa
bugten østenfor kap 6 og lager te til lunch. Om en time er vi igjen
underveis. Herfra gaar det nu noget nærmere land end paa utturen og paa
helt jevn og fin is. Dagens arbeide merkes efterhaanden paa bikjene,
idet farten blir langsommere. Særlig blir Pan træt og maa skiftes ut
som leder. Da vi er paa det nærmeste 2 kilometer fra skuten, lægger det
ind med et saa tæt veir, at vi for en tid ikke kan se den. Vi kroker nu
litt mellem den nord for skuten liggende drivis og faar atter snart
vort gode skib isigte og er fremme kl. 8.25 aften. Distansen paa
hjemturen er 45 kilometer og paa uttur 44 kilometer. Forskjellen kommer
av, at vi har fulgt landet mere paa tilbaketuren. Den byggede varde er
3.08 m. høi eller maalt fra grunden til toppen av kulen 3.85 m.
Tvermaal ved foten ca. 1.74 m. og i toppen 0.75 m.
«Maud»-ekspeditionens meddelelse blev deponert i kulen, efterat de
først var nedkapslet i to tomme blikbokser.

Saaledes lyder rapporten. Beskrivelsen av bjørnejagten er særlig
interessant og bestyrker min antagelse, at polarbjørnen aldrig er at
stole paa hverken sommer eller vinter. Den maate, denne gubbe gik frem
paa, lar ingen tvil tilbake om, hvad hensigt den hadde. Den var sulten
og

veiret bytte. Uten spor av betænkning gik den like paa og vilde neppe
git sig, før hungeren var tilfredsstillet. Det viste sig ogsaa ved
parteringen, at dens matsæk var skaaltom.

Hovedhensigten med reisen var saaledes naadd, idet mindesmerket over
Vegafærden var reist og paa en saadan maate, at det tjener de to
bygmestere til stor ære. Jeg kan neppe tænke mig et bedre sted og et
værdigere merke for en av nutidens største forskningsreiser.

Imidlertid laa den av Sverdrup og Tønnesen skutte bjørn paa samme sted,
idet Tessem ikke fandt at kunne belaste slæden med mere end den ene
fæld, da veien var lang og trækkraften noget begrænset. Da det saa
viste sig, at de fotografier, som var tat fra Tscheljuskin med det nye
merke, ikke var helt gode, drog Tessem og Tønnesen atter ivei fredag
16. mai for at ta en række fotografier og hente fælden. Den 17. om
aftenen var de tilbake igjen og meddelte følgende:

Startet fra skuten kl. 9.15 formiddag 16. mai. Læsset litet og føret
godt. Fulgte tildels vore gamle spor fra hjemturen for to dager siden.
Saa en ren paa vestsiden av kap 6. Kl. 1 stoppet vi for en times hvile
og te. Ved «bjørneslagteriet» gjordes kort stop. Halte den utsøkte
bjørnehud op paa stenene, trakterte bikjene med litt kjøt og fortsatte
marsjen. Kl. 7.15 aften var vi ved varden paa Kap Tscheljuskin.
Formiddagen var varm og med et ubehagelig lys. Særlig vanskelig med
snebrillene, som stadig dugget. Eftermiddagen klarere og kjøligere med
behagelig lys. Tok nogen fotografier iaften. Veiret fint og stille.

17. mai. Startet fra leirpladsen kl. 7.35 morgen efter at ha tat en
række fotografier. Fint klart veir. Kjørte tilbake i vore spor fra
igaar. Vi kjørte etsteds helt av veien og flænget endel tør ved av en
rækvedstok og tok med os. Ankom til bjørneslagteriet kl. 9 formiddag.
Gjorde baal av ved og spæk for at tørre op skindet. Fik dette placert
mot varmen og flaadd av det meste av spækket. Hugget rent de bedste
partier av kjøttet, lastet slæden og var klar kl. 12 middag. Marsjen
hjem gik udmerket. Føret let og slæden rimelig lastet. Ved 5-tiden
satte det ind med sterk varme og sol for en kort tid, saa skiene
klabbet og bikjene pæste. Efter en halv time skyet det igjen over med
et litet drag fra øst. Dermed gik det igjen lettere og kl. 7.15 var vi
igjen ved skuten.

En liten bjørnetas kom i nattens løp paa visit i leiren, men reddet sig
ved skyndsom flugt.

Skjønt temperaturen holdt sig jevnt rundt 7—8 ° ved skuten og solen
sjelden var at se, begyndte dog vaaren at gjøre sig saa merkbar, at vi

maatte begynde «vaaronnen». Vort første skridt var at kaste al sneen av
hyttetaket. Det var ikke faa ton, som hadde samlet sig der i vinterens
løp. Daglig flyr nu fugler over her. Mest er det maaker, men av og til
ogsaa anden fugl. De følger alle kysten fra øst mot vest. Naar jeg
staar i det magnetiske telt og observerer, kan jeg forestille mig at
være paa en betydelig sydligere breddegrad, end den vi er paa.
Temperaturen gaar ved det mindste solgløt op i -j- 15 å 20, og fuglene
kvidrer utenfor døren. Antagelig er det snespurver, men jeg kan ikke
faa øie paa dem.

Den 19. mai drog Sverdrup og Knudsen avsted rustet for 14 dager for at
utforske det indre av halvøen. Kommer de en 70 å 80 kilometer sydover i
landet, vil deres iagttagelser, sammenstillet med Hanssens og Wistings
— hvis de kommer tvers gjennem landet fra Dicksfjord til
Thaddæusbugten, — gi os fuld klarhet over dettes utseende.

Den 25. mai rapporterte Olonkin binne med unger. Han hadde været oppaa
toppen og med langkikkerten set dem paa Sverdrups ø. De gik og spiste
mose. Et par mand satte avsted for at hilse paa dem, men familien
mottok ikke visitter, sluttet sit maaltid og satte avgaarde.
Forfølgelsen maatte snart opgis. Merkelig med disse bjørner, som aldrig
mere kommer til skuten, skjønt de passerer os i ganske kort avstand og
mangen en gang kjender duften av vore deilige hotcakes. Hvad kan
grunden være? I høst kom de jo daglig. Svaret er ikke saa ganske git.
Jeg har hørt nogen nævne, at de nu har mat nok ute i isen og derfor
gaar hus forbi. Dette lyder jo ganske fornuftig, naar det fremsættes,
men holder ikke stand ved nærmere eftertanke. For det første er
forholdene i drivisen endnu ikke nævneværdig forandret. For det andet
har det vist sig, at mavesækkene hos de fleste av de sidst skudte
bjørner har været skaaltomme og sammenskrumpet, at de ikke har været
større end en barnemave. Og det er bevis nok for at føden ikke netop
har været rikelig. Hadde de endda trukket nordover, kunde man jo git
det en smuk videnskabelig forklaring i dyrets trang til om sommeren at
søke mot nord. Men saa er det ikke. Sporene viser, at de færdes
øst—vest eller omvendt foi paa Sverdrups ø, ca. 3 kilometer herfra, har
der ofte været set friske spor. Nogen søker at forklare det ved landets
formation. Vi ligger jo i en bugtdannelse, mener de, og da er det
naturlig nok, at bjørnene tar korteste vei over bugten uten at gjøre
den store krok indom. Til støtte for denne teori bemerker dens
tilhængere samtidig, at bjørnen sikkert er lokalkjendt. Dette lyder jo
ogsaa ubegripelig fornuftig, og man kunde kanske i et ubesindig øieblik
ta den for god fisk. Men den hviler paa likesaa svakt grundlag som den
anden forklaring. Det er saavisst intet

Marathonløp, bjørnen er ute paa, hvor det gjælder, hvem der først kan
komme frem. Det eneste spørsmaal, som vistnok interesserer den er —
mat. At den saaledes skulde søke korteste vei tversover bugten, naar
den visste, det var mat at faa i bunden av den, er litet rimelig.
Foreløbig lar jeg spørsmaalet staa aapent. Kommer tid, kommer raad,
heter det. Muligens sommeren kan gi mig svar.

Den 26. mai vendte Hanssen og Wisting hjem; alt vel. Saaledes lyder
Hanssens rapport:

1. mai kl. 10 formiddag kjørte vi ut fra Maudhavn, — Wisting og jeg.
Ordren lød paa: Med utrustning for 30 dager at reise direkte til det
russiske depot ved Dicksfjord, som laa meget utsat, sætte det i
forsvarlig stand, reise det faldne landmerke, saa godt vi kunde, derpaa
sætte kurs derfra østover tvers gjennem landet mot Thaddæusbugten og
saa følge halvøens østkyst hjem.

Veiret var ikke netop godt, men vi drog nu avsted allikevel. Vindeff"
var frisk NO og himlen halvt overskyet. Vi hadde ikke kjørt længe, før
vi fik snefok, og det blev noget usigtbart. Sverdrup og Knudsen, som
skal til Kap Tscheljuskin for med nøiagtighet at fastslaa dets
beliggenhet, er i følge med os. Kl. 4 eftermiddag slog vi leir mellem
kap 4 og 5 efter at ha kjørt ut en distanse av 28 kilometer. Føret
hadde været tungt.

2. mai. Kl. 7 morgen brøt vi leir og drog videre. Det blaaste fremdeles
litt fra NO. Da vi vel var kommet avsted, øket vinden paa. Ved kap 6
skulde vi op og hente kobberkulen, som var deponert der og føre dem med
os til Tscheljuskin. Men et sørgelig syn møtte os der. Bjørnen hadde
atter været paa færde og denne gang endnu værre end forrige. Kulen er
slaat helt istykker, saa den maa bringes ombord og sættes istand. Vi
lot den ligge, saa Sverdrup og Knudsen paa retur kunde ta den med. Vi
fortsatte saa videre. Over bugten til kap 7 stod snefoket saa tæt, at
vi ikke saa mere end høist 100 meter rundt os. Paa vestsiden av kappet
blev vi tvunget at slaa leir. Klokken var da ikke mere end 10'/2
formiddag. Vinden økte jevnt paa, og ved middagstid var det storm, saa
det stod i en røik overalt. Det var just paa høi tid, vi fik op teltet
og kom os ind.

3. mai. Snestorm hele dagen. Maatte ligge stille til stor ærgrelse for
os selv. Hvad man saaledes taper en dag, er ikke saa let at ta igjen en
anden.

4. mai. Værre og værre. Maatte friste samme skjæbne som igaar og

bli liggende stille. Et gode er det, at det ikke er koldt. Temperaturen
holder sig paa ca. h- 15, og det gaar da an.

5. mai. Klokken 8 om morgenen var vi ute for at grave slædene frem, som
vi ikke saa mere til. Likesaa maatte vi flytte teltet over paa en anden
plads. Trods stormen ikke var saa meget bedre end før, valgte vi dog at
kjøre et stykke fremover. Veiret var jo heldigvis med os, at gaa mot
det hadde ikke nyttet. Kl. 10y2 formiddag var vi endelig færdige og
drog saa avsted i tæt snefok og dertil en saa vrang belysning, at det
ikke var mulig at se, hvordan terrænget saa ut, før man gik paa hodet.
Vi hadde ikke kjørt længe, før vi stod op paa en høi fokskavl. Vi
opdaget den akkurat i sidste øieblik og fik stoppet, før vi fik
anledning til at brække skiene. Men at stoppe hundene var ikke tale om.
De røk avsted, og i faldet brak slædebaugen. Ved middagstid naadde vi
kap 9, hvor Sverdrup og Knudsen slog op sin bolig. Her skiltes vi lag,
dog først efterat de hadde traktert os med en kop chokolade. Vi
fortsatte saa videre langs kysten i like usigtbart veir. Vi kom bort i
noget skruis, og der knak tvertræet agter paa slæden. Dermed ophørte
bruken av tælle-hjulet, som var fastgjort til dette. Kl. 5 eftermiddag
stoppet vi og slog leir. Vi var da indpaa land, men hvor, var vi ikke
sikker paa. Stormen hadde tat meget av, men til gjengjæld faldt
sneklatter saa store som filler. Vi hadde nok tilbakelagt en 30
kilometer trods det ugunstige veir.

6. mai. Kuling fra NNO og litet sigtbart. Vi drog avsted kl. %y2
formiddag, og fortsatte over en landodde, som sparte os et par
kilometer. Da vi kom ned paa isen igjen, blev snefoken ofte saa tæt, at
vi ikke saa nogen vei, men vi holdt langs kysten med veir og vind ret
akterut. Efter distansen mellem oddene hadde vi kjørt omtrent 32
kilometer, da vi slog leir kl. 6y2 eftermiddag. Ved midnatstid blev vi
purret ut til jagt av bikjene. Bjørnen var da helt indpaa dem. Den blev
skutt, og vi tok en hel del kjøt til os selv og 3 døgns foring til
hundene, foruten det de satte tillivs, mens slagteriet foregik. Kl. 2
om morgenen var vi færdige og tørnet atter ind. Det var da litt fok og
bris fremdeles fra NNO, men efter luften at dømme saa det ut til, at
det vilde bedre sig.

7. mai. Vinden fremdeles NNO og frisk med fok som tilsætning. Kl. 9'/2
kjørte vi avsted, og det gik ganske godt til at begynde med, men da vi
maatte ta ind under land, kom vi paa is og sne, som var meget
saltholdig, og det gled rigtig tungt. Efter en tid gik det igjen bedre,
og det bar godt avsted med foket i ryggen. Ved 4-tiden fik vi øie paa
en ren, som stod paa stranden og glodde paa os. Wisting tok sin rifle,
idet han sa: «Hvor langt tænker du det er?» «Aa,» svarte jeg, «omtrent

200 meter.» «Jeg stiller paa 300 jeg,» sa han og brændte løs. Og renen
stupte i bakken. Nu har vi masser av fersk mat og lever som den rike
mand. Vi har idag antagelig kjørt 32 kilometer. Om aftenen blev det
stille og klart -f- 9 en deilig temperatur at færdes i. Senere paa
aftenen blæste det i kraftige smaastøt, men løiet av igjen ut paa
natten.

8. mai. Frisk bris fra N med litt fok. Kl. iy2 morgen bar det videre.
Føret var let og godt og det gik hurtig fremover. Ved middagstid blæste
det atter op til storm, og snefoken stod høit. Det var helt overskyet
og ingenting at se, men vi holdt os klods i stranden, saa vi slåp at
komme ut i skruisen. Tilslut var veiret saa slemt, at vi maatte stoppe.
Det var ingen let sak at faa teltet sat op, men det gik. Klokken var da
4 eftermiddag. Distansen anslog vi til 40 kilometer, og skulde saaledes
ha omtrent 30 kilometer igjen til det russiske depot. Ved middagstid
øket stormen paa og blaaste sikkert med en hastighet av 20 meter. Vi
ventet hvert øieblik at faa teltet i hodet, men heldigvis stod det
dengang ogsaa. Ut paa morgensiden løiet det litt av.

9. mai. Frisk kuling med snefok. Vi brøt leir og drog avsted kl. 3
morgen. En og anden gang fik vi et glimt av land, men saa var det borte
igjen i timevis. Ved land var sneen løs og dyp, men ute paa isen
derimot var føret let og godt. Kun en og anden skavl generte litt. Vi
hadde nu kjørt i 4 timer og i de to sidste hadde vi ikke set land.
Endelig fik vi et glimt av det og kjendte straks landet ved depotet
igjen. Vi var da et par kilometer ut paa isen og saa det tvers. Ikke
meget om at gjøre, at vi hadde passert det. Vi maatte nu ta os op mot
vind og veir, og det gik ikke netop fort, da hundene forsøkte at lage
streik. Vi naadde depotet kl. 1 eftermiddag. Da vi ikke kunde faa
utrettet noget utendørs paa grund av veiret, tok vi slæden ind i hytten
for at reparere den. Vi arbeidet med den til kl. 11 om aftenen, men var
endda ikke færdige. Det blaaste litt koldt, og vi slog saa selskap med
vor gode kamerat hr. Primus og fik os litt varmt i livet, hvorpaa vi
gik i posen.

10. mai. Veir og vind akkurat det samme. Efter frokost gik vi en tur op
paa kappet, men der blev vi ikke længe. Det blaaste, saa vi neppe kunde
holde os opreist. Vi gik derfor tilbake og tok fat paa arbeidet med
slæden. Ved middagstid spændte vi for, kjørte ut paa stranden og hentet
2 læs drivved, som vi kjørte op paa kappet. Derpaa fragtet vi alle
proviantkassene fra det aapne skur og bort til hytten, hvor vi hadde
ordre til at anbringe dem. Ved 4-tiden om eftermiddagen var vi færdige
med det. Vinden hadde da løiet noget av, og vi straks igang med at
opsætte det nedblaaste landemerke. Vi hadde det allerede halvveis oppe,

da stormen braket løs paa nyt og slog det i bakken for os. Det var da
intet andet at gjøre end at begynde forfra igjen. Vi fik det denne gang
halvt op og godt avstøttet. For ikke at risikere en gjentagelse, holdt
vi nu op. Det blaaste da general storm. Kl. 9y2 om aftenen kom vi
tilbake til hytten, kokte os en herlig rensuppe og tørnet ind med haab
om en god nat og en bedre dag imorgen.

11. mai. Værre og værre. Det har stormet og føket hele dagen. Vi har
flyttet alle kassene — 44 stykker — ind i hytten efter først at ha
feiet rent for sand og sne. Efter boksene at dømme er det alt
kjøthermetik. De er alle stuvet op inderst i hytten. Da vi var færdige
hermed, tok vi fat paa at lappe vort telt, som nu hadde mange revner og
huller. Derpaa gik vi op paa kappet, men kunde ingenting faa utrettet
der paa grund av storm og snedrev.

12. mai. Vinden hadde idag løiet litt og gaat mere østlig. Luften helt
overskyet. Kl. 10 formiddag gik vi op paa kappet og gjenoptok vort
arbeide med merket. Dennegang lykkedes det os at faa det reist og vel
belastet paa foten og jeg tror, det skal staa langt sikrere nu end før.
Det er nu iy2 meter høit og omtrent 3 meter mellem hvert ben. Omtrent 3
meter av hvert ben ligger bøiet langs marken, godt belastet med
drivtømmer. Kl. 4 eftermiddag var vi færdige hermed. Det saa da ut til
at klarne op i øst, og vi kunde se ind igjennem Dicksfjord. Vi satte
alt i orden i hytten, nedla den medbragte skrivelse samt en fortegnelse
over, hvad vi hadde anbragt der, tillikemed oplysning om, at vi hadde
reist signalmasten. Tilslut gjorde vi hytten helt ren og takket for
vort ophold. Kl. 61/2 eftermiddag drog vi avsted ret ind Dicksfjord.
Det gik ganske bra, skjønt sneen var noksaa løs og dyp, saa hundene
sank langt i. Kl. 9 aften slog vi leir paa fjordens sydbred efter at ha
kjørt 16 kilometer. Herfra blir kursen tvers over land til
Thaddæusbugten O tN y2N, om det gaar an at komme frem i den retning.

13. mai. Løi sydost bris og helt overskyet. Vi tok os en tur op paa et
høidedrag for at se, om det var fremkommelig indover landet. Vi vilde
ikke ta ned paa fjordisen, da bunden av fjorden saa mere ujevn ut med
svære hauger, som var ganske snebare. Vi fik snart føie, hvad
landkjøring vil si. Bakke op og bakke ned med svære sandhauger overalt.
Over høidene kunde vi ikke komme, da disse var aldeles snebare. Mellem
disse var det heller ikke stort bedre, idet det var saa tilføket med
sand og lere, at slæden ståk fast, som den skulde være naglet til
stedet. De fleste høider var godt græs- og mosebevokset, og saasnart vi
drog over en slette, kunde vi se lange græsstraa stikke høit opover
sanden.

Vi saa mange ryper, men belysningen var saa daarlig, at vi først
opdaget dem, naar de lettet. Ved middagstid fik vi øie paa 3 ren ret i
vor kurs og stoppet for at gjøre jagt paa dem. Wisting skjøt en, som vi
tok alt kjøttet av, men da det var en stor bukk, var dette temmelig
seigt. Vi kjørte saa videre mellem sand og stenhauger, men sneen var
saa opblandet med jord og lere, at vi omtrent ikke kom av flekken. Men
da fik vi helt uventet assistanse. Paa et høidedrag ret forut kom der
pludselig tilsyne 8 ren, og nu gav bikjene en god dag i baade sand og
lere. Det bar avsted som en vind, og snart var vi ute av dette leie
hul. Luften var nu saa taaket, at vi intet kunde se. Gjennem en
dalsænkning mellem 2 hauger kom vi ut paa en sneflate, hvor ingen
høider var at se. Kl. var da 5 om eftermiddagen og vi slog leir. Vi
hadde ikke kjørt mere end 20 kilometer, men det hadde tat haardere paa
hundene end 40 kilometer under vanlige forhold.

14. mai. Kl. 3 morgen tørnet vi ut. Vi maatte være tidlig paa benene,
da vi skulde observere om formiddagen. Det var stille og deilig
solskin. Det saa ikke bra ut i den retning, vi skulde frem. Kl. 5
formiddag kjørte vi avsted. Det bar fra det ene høidedrag til det
andet. For i det hele tat at komme frem, maatte vi styre helt ned i
sydøstlig retning. Forøvrig var det kun fremkommelig i nord og vest. En
ræv søkte at adsprede os, idet den sprang foran os et langt stykke.
Bikjene fandt sporten god og forsøkte at hale den igjen. Det blev der
imidlertid intet av. Klokken 8 tø stoppet vi efter at ha tilbakelagt 20
kilometer. Tok straks en længde- og misvisningsobservation. Fik senere
en meridianhøide og tok en hypsometerbestemmelse. Vi gjorde saa en
liten rekognosering og kjørte avsted igjen kl. 3 eftermiddag. Paa veien
saa vi 4 ren, men lot jagten uforsøkt, da vi hadde mat nok. Kl. 5
eftermiddag stoppet vi efterat ha kjørt 16 kilometer. Idag har det
været bra sigtbart. Landet er meget kupert, og der ligger høider i alle
mulige retninger — et virvar uten like. Den eneste fremkommelige
retning er SO og NV. De fleste høider har bestaat av sand og lere,
enkelte av fin singel. Et par høider har vi set, hvor der fandtes stor
sten iblandt. Vi var i dagens løp nødt til at krydse over et par
høidedrag, men de var heldigvis helt græs- og mosbegrodd, saa vi greide
slæden bra.

15. mai. Svak østlig bris. Temperatur -f- 9 Veiret og føret godt. Det
har gaat bra fremover, men vi har været nødt til at holde sydøstover
paa grund av terrænget. Det gik bakke op og bakke ned ustanselig. Vi
tok en liten pust ved middagstid og gik da ut paa rypejagt. Resultatet
blev ikke synderlig rart, men i dagens løp knep vi allikevel to. Senere
har vi

hat megen stigning. Da vi skulde nedover den sidste høide, maatte vi
spænde hundene fra, lægge taugbremse under meiene og saa ta slæden med
haandmagt. Kl. 7 eftermiddag stoppet vi. Vi hadde da kjørt 37
kilometer. Efter at vi hadde spist til aftens, gik vi en tur op paa
nærmeste høide for at se, hvordan det saa ut fremover. Hvad vi hadde
antat for et fjeld, viste sig at være store runde sandhøider med en
liten passage mellem hver. Somme laa ogsaa klods til hinanden. Disse
hauger gik i retningen SV—NO. Saa vidt og saa langt vi kunde se, var
der ikke fast fjeld noget sted — bare sand og smaasten. Ved foten av
alle disse hauger var sneen ganske brun av sand, som var føket ned fra
toppene. Paa lavlandet var masser av græs baade langt og tæt, saa her
er ingen mangel paa vegetation. Masser av renspor overalt. Vi har igjen
i hele dag maattet kjøre sydøstover for at komme frem.

16. mai. Kl. 3]/2 idagmorges var vi paa benene. Vi skal nemlig
observere i formiddag, og skal vi komme frem noget, som er noget, maa
vi gjøre en lang dag av det. Til at begynde med var hundene meget
uvillige. De syntes nok tiden var høist upassende. Men vort forraad av
opkvikkende medicin er uuttømmelig, og efter en tilstrækkelig dosis av
den gik det ganske bra. Det var idag som igaar — bakke op og bakke ned.
Kl. 8y2 stoppet vi efterat ha kjørt 18 kilometer. Tok straks de
nødvendige astronomiske observationer. Senere tok Wisting de magnetiske
observationer. Nu ser det ut til, at vi er kommet ind i et mere føielig
terræng. Kunde i formiddag kjøre lange strækninger i østlig retning.
Senere er det gaat nordøstom. Dagens distance blev 36 kilometer.

17. mai. Kjørte avsted kl. 8 morgen og satte kursen nordlig gjennem en
dalsænkning. Veiret var udmerket og føret likeledes. Vi fulgte den
trange dalsænkning hele dagen i NO-lig retning. Landet har nu antat en
triveligere karakter. Ikke disse sandhauger nu længer, men mere sten.
Dog har vi ikke set fast fjeld, bare løs sten. Stoppet midt paa dagen
og tok en meridianhøide. Sneen var noksaa løs sommesteds, og det gled
tungt i middagsvarmen. Kl. 2y2 eftermiddag drog vi videre. Det føltes
generende varmt nede i dalsænkningen, hvor vi maatte holde os. Slog
leir kl. 5y2 efter at ha utkjørt en dagsdistance av 40 kilometer.

18. mai. Kl. 8y2 morgen bar det avgaarde igjen. Det var stille og helt
overskyet. I nattens løp var det faldt ca. 1 tomme sne, og det gjorde,
at det gled overordentlig tungt. Det var saavidt hundene greide slæden,
saa let som den nu var. Stoppet kl. 11 y2 for meridianhøide. Vi befandt
os nu i et meget trangt dalføre — paa sine steder ikke mere end

meter bredt. Andre steder utvidet det sig igjen til 200 meter. Det
pekte mest i østlig retning, snart litt nordlig, snart litt sydlig.
Efterhvert som vi kom østover, sænket landet sig. Vi lot hundene hvile
og gik op paa nærmeste høidedrag for at faa et overblik, men
belysningen var saa daarlig, at vi ikke kunde finde greie paa noget.
Kl. 2y2 eftermiddag drog vi videre og fulgte samme dalsænkning. Det
gjør indtryk av at ha været ganske stille herinde, ingen ujevnheter,
men ganske slet og jevnt, og sneen saa løs og dyp, at man synker langt
i. Hundene slet værre end nogensinde, og jeg maatte la dem puste ut,
ret som det var. En maake fløi i eftermiddag indover landet. Kl. 5 slog
vi leir efter at ha gaat 23 kilometer. Vi er fremdeles i samme trange
dalføre, men siden det gaar i den rigtige retning nordostover, er det
bra. Efter vort aftensmaaltid gik vi op paa nærmeste høide og i SO fik
vi øie paa en" meget høi virkelig fjeldkjede.

19. mai. Avsted kl. 8J/2 morgen. Veiret var daarlig, det snedde, og det
var ganske umulig at se noget. Men da dalsænkningen, vi skulde
igjennem, var trang og hadde steile sider, kunde vi ikke godt komme ut
av vor vei. Efterhaanden syntes sænkningen at vide sig ut og
høidedragene at sænke sig. Da vi efter en stunds forløp i tykkeste
snekav pludselig befandt os midt oppe i nogen stenrygger, besluttet vi
at stoppe. At gaa videre i dette veir var at gaa i blinde. Klokken var
da llJ/2, og vi hadde kjørt 8 kilometer. Vi reiste teltet paa en bar
sandflek. Sneen som faldt, var saa bløt, at den tinte, saa snart den
faldt paa slæden. Ut paa eftermiddagen maatte vi opgi haabet om at
komme videre, spændte hundene fra og begav os til ro.

20. mai. Var oppe kl. 6, men da veiret var likedan som igaar, bestemte
vi os til at vente og ta en magnetisk station. Henimot middag var det
saa varmt i skyen, at jeg fik en meridianhøide. Da det saa ogsaa lyste
op i vor marsjretning, brøt vi leir og kjørte avsted kl. 2y2
eftermiddag. Da vi hadde kjørt omtrent 2 kilometer, befandt vi os
pludselig paa sjøisen, og kunde til vor glæde konstatere, at vi var
kommet ut i bunden av Thaddæusbugten, netop hvor vi ønsket at komme.
Det første som møtte os her, var en maake og straks efter en binne med
unge. Den hadde holdt til op paa land i en stor sneskavl, og der hadde
den gravet lange kanaler fuldstændig som et rævehi. Den opdaget os saa
tidlig, at den undslap. Inde i bugten saa vi høie virkelige fjeld,
kysten gaar omtrent i ONO. Vi fulgte østkysten nordover og slog leir
kl. 8 aften med en distanse av 20 kilometer. Det blaaste da friskt fra
nord med snefok. Ved midnatstid purret hundene ut til bjørnejagt. Det

en binne med unge, antagelig den samme, men ogsaa denne gang skar den
klar.

21. mai. Storm idag fra NNO med høi tæt fok. Det var umulig at holde
øinene oppe. At kjøre ut i saadant veir kunde det ikke være tale om.
Blev derfor paa stedet og foretok magnetiske maalinger.

22. mai. Det var ganske bra og sigtbart, da vi reiste avsted kl. 8. Vi
fulgte landet fra odde til odde. Kl. 12y2 stoppet vi ved odde nr. 5 °g
bygget en varde. Stenene var frosset sterkt sammen her, men vi fik
allikevel saa meget løs, at varden blev 15 m. høi. Vi nedla beretning i
den. Kl. 3 y2 eftermiddag var vi færdige og drog videre. Vi slog leir
kl. 6y2 ved odde nr. 6, hvor der engang i tiden har været reist en
varde, som nu var nedfaldt. Var oppe og søkte gjennem stendyngen, men
fandt ikke spor av beretning. At det er længe, siden denne varde er
bygget, er sikkert, al stenen er mosebegrodd og inde i stenrøisen var
det fuldt av gamle fuglereder. Dagens distance 40 kilometer.

23. mai. Var allerede paa benene kl. 3 y2 om morgenen, da vi hadde
bestemt os for at observere, men det var saa tykt, at vi neppe saa
landet, der knapt laa 20 meter borte. Tørnet derfor ind igjen. Ved
9-tiden om formiddagen lysnet det saapas, at vi kunde komme videre. Ved
middagstid brøt solen gjennem, saa vi fik en høide, men la saa over
igjen. Kl. 5 eftermiddag gjorde bikjene streik, og vi slog derfor leir.
Vi hadde da tilbakelagt næsten 40 kilometer. Paa kompas har vi kjørt
hver dag i vestlig retning. Landet har gaat ganske i ret linje, kun med
smaa bøininger mellem hver odde. Det er mellem 50 og 60 fot høit langs
stranden, men ikke langt indenfor naar det op i en høide av fra 3—500
fot.

24. mai. Veiret var slet. Løi NO-Iig bris med luft saa tyk, at man
intet kunde se. Om formiddagen tok Wisting en række magnetiske
observationer, og kl. 2 eftermiddag kjørte vi ut. Ved odde nr. 9 bøiet
landet av i SV t S og danner en bugt ind i landet. Vi slog leir kl. 5
efter at ha kjørt 15 kilometer. Vi maa vente paa brukbart veir her, for
at se, hvad denne bugt er for noget.

25. mai. Ganske stille, svak bris fra NW med taake. Kl. 8 formiddag
letnet det noget. Med tom slæde kjørte jeg saa 20 kilometer ind gjennem
bugten, hvorfra jeg anslog bunden at ligge 5 kilometer længer inde.
Retningen efter kompas hadde været SV t V. Ytterst var landet en 20 fot
høit, men blev lavere indover mot bunden, hvor det var et langt, flatt
terræng. Indenfor dette igjen saa jeg høidedrag. Kom tilbake kl. 11 \/2
formiddag. Kl. 2 eftermiddag drog vi videre langs land i NV-lig retning
til om eftermiddagen kl. 5, da vi slog leir. Distancen 20 kilometer.
Landet

var fremdeles av samme høide — 50 til 60 fot, mest sand og lere.
Enkelte steder løs sten. Saa spor efter en binne med to unger. Ogsaa
spor av ren.

26. mai. Kl. 7 morgen drog vi videre i NO-lig retning til at begynde
med. Snart bøiet det av i N og saa i NW. Det var forholdsvis sigtbart.
Passerte NO kap kl. 2 eftermiddag og kjørte op langs skuten kl. 5y2.
Dagens distance 42 kilometer.

Her slutter Hanssens rapport, og det vil derav klart forstaaes, at de
med glans løste den opgave, som var dem stillet. Av deres iagttagelser
fremgaar, at de paa vestkysten av halvøens hjørne av Nansen opdagede
fjorder, Dick og Hafnersfjord, er yderst forskjellige.

Den første maa nærmest betragtes som en stor og grund bugt, mens den
sidste helt igjennem har ret til at kaldes fjord. Den er omkring 40
kilometer dyp og efter al storisen, som observeres langt ind i den,
ogsaa meget dyp. Fjordgapet er ikke mere end 100 m. bredt, og straks
indenfor utvider det sig til et rummelig bassæng. Med forsigtighet vil
den uten tvil by en ypperlig vinterhavn. Men man skal passe sig vel for
at gaa langt ind; ti det er yderst tvilsomt, at isen der gaar op hvert
aar. Men nøier man sig med en plads netop indenfor mundingen under
styrbord land, vil man let sage sig ut, om isen ikke gaar op. Reisen
tvers over halvøen er over alle grænser interessant. Saavidt deres
observationer gik, møtte de ikke fast fjeld, kun et tilsynelatende kaos
av svære sand- og ler-høidedrag, som i det indre naadde en høide av 420
m. Og imellem disse golde rygger strakte sig frodige græsganger, et
Eden for ren og andre dyr.

Som jeg sier syntes dette indre at bestaa av et eneste virvar av
høidedrag. Men studerer man landskapet med omtanke, vil man snart se,
at der ogsaa er system i dette kaos. Gang paa gang omtaler Hanssen,
hvorledes de i begyndelsen var nødt til at følge naturens gate, som gik
mot SO. Kun i den motsatte retning var det fremkommelig. Pludselig den
16. mai forandrer det sig, og aapningen peker mot NO. Av dette fremgaar
jo tydelig, at virvaret er smukt ordnet. Mens dalsænkningene paa den
vestlige halvdel løper i NV—SO, løper de paa den østlige i NO—SV.
Særdeles interessant er ogsaa hans beretning om den gamle varde, de
fandt den 22. mai, paa hvad han kalder odde nr. 6. Odde nr. 6 viser sig
senere at være Kap Thaddæus, og varden, som Hanssen og Wisting fandt
sammenfaldt, var bygget der aar 1739 av den russiske løitnant Laptew
paa en av hans forskningsreiser her langs kysten.

Nu ventet vi bare paa Sverdrup og Knudsens hjemkomst, som be-

tegner slædeturenes avslutning paa længere distancer, og som
sandsynligvis ogsaa vil betegne den hele og fuldstændige kartlægning av
Tschel-juskinhalvøen. Vi skulde ikke vente længe. Bare 3 dager senere —
den 29. mai — kom de sunde og friske tilbake. Sverdrup straalte av
glæde og Knudsen ikke mindre. Paa den korte tid av 10 dager hadde de
helt løst sin opgave. Turen hadde forløpet meget heldig, og som en
krone paa verket indlemmedes Sverdrup den sidste dag i «bjørnejægernes»
rækker, idet han da nedla en stor, vakker binne med unge. Skindet av
ungen, stort som et haandklæ omtrent, bragte de hjem, mens de med sin
svake trækkraft ikke kunde magte at ta det store skind med. Det laa 30
kilometer borte og blev hentet hjem næste dag av Hanssen og Wisting.

180SOMMER

Jeg har været uforsigtig nok i min melding av boken at kalde dette
kapitel: Sommer, og saa faar jeg jo la det staa, men Gud skal vite, jeg
ikke mener det. Dere skulde bare et øieblik kaste blikket ut gjennem
vinduet derfra, hvor jeg nu sitter og skriver, og dere vilde gi mig
ret. Sneen falder, som den av og til kan gjøre hjemme ved juletider, —
svære tunge fnug. Og saa ubegripelig sner det, at det ser ut, som det
aldrig vil slutte. Vi er allerede ut i juni nu, og vi hadde ventet
andet veir, men vi skal vel nu undgjælde for den milde vinter med alt
det gode veir. Naturligvis er det alt det varme vand, som flodene her
paa kysten kaster ut i isen, som bevirker denne fugtighet med graa
himmel og nedbør. En eller to ganger i mai har vi set solen, — ikke
mere det jeg kan huske. Det begyndte med en NO kuling den første, som
varte i 16 dager, — ikke som kuling, men vind fra samme kant. Og de
øvrige 15 dager har ikke været meget forskjellige fra de første 16.
Graat i graat hele tiden. Ikke noget større bris, men næsten altid fra
samme kant — NO. I første halvdel av mai holdt temperaturen sig omkring
10°. Gik saa op og ned den sidste halvdel til ca. -r 7°. Og deromkring
har den holdt sig trolig siden med smaa tilløp en sjelden gang til at
stige. Trods denne låve temperatur synker sneen hurtig sammen.

Den 27. mai kl. 6 om morgenen sprængte skuten sine vinterlænker og rev
sig løs. Det var en snodig fornemmelse, da hun seg op. Isen, som hun
har været frosset fast i, har paa grund av de svære sneansamlinger
sunket ned og tat skuten med sig. Da isen slåp sit tak, løftet hun sig
1 å 2 fot. Desværre fik hun samtidig slagside til styrbord, da vi har
mere last der, og det føles, saa litet det end er, ganske ubehagelig.

Sommerarbeidet gaar nu sin jevne gang. Først er det alle vore 21
bjørneskind, som nøiere maa eftersees, og gjøres rene for alt fett.
Naar det er gjort, bringes de paa land og hænges op til tørk. For at
skaffe

fersk mat reiste Tessem og Tønnesen avsted til Tscheljuskin den 2. juni
for at drive bjørnejagt der en uke. Endnu har intet parti passert de
egne uten at se bjørn, saa jeg tror, det vil lønne sig. Ved siden av
den nytte, man gjør ved at skaffe fersk mat tilhuse, er det ogsaa en
ypperlig adspredelse. Jeg har derfor tænkt mig at vedlikeholde disse
jagtpartier maaneden ut. Men saa maa vi tænke paa at sætte skuten klar
for reisen videre. Ikke fordi jeg tror, vi kommer løs før i
august—september — hvis vi er saa heldig da — men man kan jo aldrig
vite og maa derfor være forberedt.

Her har været uttat en hel del patenter i tidens løp. Saaledes fik
Sundbeck her forleden patent paa en slæde gjort helt av jern. Den er
laget av et tomt oljefat og kan vistnok faa sin betydning op i stener,
hvor vi ikke kan anvende almindelige slæder. Paa blank is glir den jo
bra, men hænger efter paa skikkelig føre. Den er ikke tyngre end en av
de andre slæder.

Rønne tok væsentlig ut patenter paa skotøiomraadet. Han hadde netop
sydd os alle en fortrinlig seilduksstøvel med tyk lærsaale, som vil bli
udmerket inde i stenene. De er saa rummelige, at vi med lethet gaar ind
i med fuldt kamikutstyr. Samtidig er de lette. Han holder forøvrig alle
mands garderobe iorden, og det betyr: hændene fulde. Hver mand er netop
blit utstyrt med 2 par vandkamiker. Disse er sydd paa Grønland og er
fortrinlige forsaavidt, at de er absolut vandtætte. Men de lider av en
mangel, og det er, at de ikke er saalet. Dette lærte jeg av mine venner
eskimoene i Nordamerika. De folk brukte samme vandkamiker som
grønlænderne, men la for holdbarhetens skyld altid en saale under dem.
Det er et vanskelig arbeide at lægge en saan saale paa, og det maa
gjøres med yderste omhu. Saalen maa nemlig, som det heter, syes paa
halvt skind. Det vil si, at naalen ikke stikkes gjennem skindet, bare
halweis igjennem. Et naalestik igjennem og kamiken vil supe som en
dranker. Denne maate at sy paa har ogsaa den store fordel at sømmen
blir helt skjult og ikke utsat for slitage. Det er lykkedes Rønne at
mestre dette arbeide saaledes, at selv en eskimo vilde beundre det.

Den 19. mai blev alle smaavovvene overført til hundehuset, og jeg
overtok stillingen som pleiefar. Jeg visste nok ikke selv, hvilket
vanskelig hverv jeg paatok mig. Som gammel ungkar skjæmmer jeg dem
naturligvis frygtelig bort. Jeg tviler ikke paa, at en fremmed vilde
betegne mine pleiebarn som en forvorpen bande. Jeg har nemlig opdrat
dem i frihet og kuet dem mindst mulig med den følge, at de fører sig
med

Vaaronnen er kommet. Sneskuffing.Knudsen og Olonkins hjemkomst fra
jagtSommer

en reisning, som om de skulde eie verden. Hodet ret i veiret og halen

1 den mest utfordrende krøl paa ryggen. Da de var mindre, tillot jeg
dem at slaas, saa meget de ønsket. Paa den maate er det nu etablert en
viss orden i geleddene. Den sterkeste har tilkjæmpet sig sin ret som
bas og respekteres nu som saadan. Det tok ham forresten lang tid og
mange haarde kamper. Jeg har set ham slaas op til en halv time av
gangen for at vinde sin stilling. Dette foregik livligst, da de var
mellem

2 og 3 maaneder gamle. Efterat basstillingen var fastslaat, faldt de
mere til ro. Dog kjæmpes der dristig i rækkene, naar de kan se sit snit
til det. Disse kamper, som før — saalænge deres biteredskaper ikke var
særlig utviklet — ikke var av nogen alvorlig betydning for nogen av
partene, begynder nu at bli mere betænkelige. Samtidig som deres tænder
nu er hvasse som syler, har de adoptert de voksnes metode — at kaste
sig over den synder som falder. Slikt kan selvfølgelig ikke tillates.
Det søker jeg derfor at bibringe dem forstaaelsen av, dels ved en
formaningstale, dels ved en knips paa næsen. De er jo bare 3tø maaned
gamle, saa straffen maa tilmaales derefter. De trives alle 8, saa det
er en hjertens lyst at se. Men saa blir de ogsaa godt stelt med. De
faar mat hver morgen og aften, saa meget de kan lægge i sig. Til at
begynde med fik de melk 3 ganger om dagen. Nu faar de en grøt kokt mest
av fisk, kjøt og spæk, som de efter appetitten at dømme sætter pris
paa.

Det er 5 svære rugger av dem og 3 mindre. Skjønt jeg steller dem
daglig, kan jeg endnu ikke holde de 5 største ut fra hverandre. Basen
kjender jeg selvfølgelig. Han er ogsaa en av de faa, som har faat navn.
Paa grund av nogen brune striper fra øiekrokene og nedover kindene, som
gir indtryk av, at den har fældt taarer av chokolade, har den faat
navnet: «Chokoladepetter». Naar den blir ældre, vil vel denne farve
efterhaanden forsvinde, saa det bare blir Petter. Det er en snodig
liten basse, og jeg maa ofte storle av den selvbevisste overlegne
maate, han behandler de andre paa. Det er merkelig, hvormeget en slik
liten tass kan lægge i sit blik. Den selvfølge, at alle maa lystre den,
kan man læse lang vei. Er det en, som han av en eller anden grund
finder at maatte stramme, sker det ved, at han rolig gaar bort til
vedkommende og hviler sin hake tvers over synderens ryg. Som regel
falder den anden straks tilføie. Gjør han det ikke, avstraffes han
øjeblikkelig. «Chokoladepetter» er den mindste av de 5 store, saa det
er ikke størrelsen, som har git ham lederstillingen. Den næstmindste av
disse 5 — en liten en med et op-staaende og et ret utliggende øre —
holder nu paa at arbeide sig op til assistentstillingen. Basstillingen
kan nemlig være noksaa brysom og

trættende, og derfor pleier altid en bas at ha sin assistent.
Assistenten in spe er en kvik liten rakker, som jeg tror, «Petter» kan
være godt tjent med.

De 3 største udmerker sig kun ved sin styrke. De vil sandsynligvis
komme til at bli sin far «Rex» op av dage. Den er nu efter sidste
slædetur skjønnere end nogensinde. Den er hvit som sneen, og præsterer
en hurtighet i flugten, hvis make jeg aldrig har set hos nogen hund.
Det maatte da være hans bedre halvdel kaldet «Marie». Hun er ogsaa kvik
som lynet, helt hvit, lang og slank. De 8 har altsaa godt at slegte
paa. Saa har vi de 3 mindste, de er omtrent like store, eller rettere
like smaa. Av størrelse vil de sandsynligvis bli som almindelige
hunder, men sammenlignet med de 5 store brødre ser de ut som
lilleputter. De har dog trods sin litenhet visst at gjøre sig bemerket,
og det i den grad, at de alle er døpt. «Molla», den eneste søster, er
alles yndling. Hun er væver og slank, gløgg og kvik og behersker
fuldstændig sine to smaa brødre: «Napoleon» og «Lillegut». Naar jeg
sier behersker, mener jeg simpelthen, at hun dænger dem, naar hun
finder for godt. Hun tar heller ikke i betænkning at ryke paa
hvemsomhelst av de store, men de er allerede nu saa meget riddere, at
de later som ingenting. Det er dog merkelig, at man alt kan spore det
andet kjøns egenskaper hos denne lille tulle. Men det er ikke til at ta
feil av. Sker det noget utover det vanlige, kan man være sikker paa at
finde «Molly» paa bunden av det. Tar de sig en ulovlig lang tur utover
isen, vil man altid finde, at «Molly» er i spidsen. Er det et
slagsmaal, kan man altid høre hendes eggende røst. Jeg nærer ingen tvil
om, at hun opflammer de kjæmpende. «Lillegut» er der ikke stort at si
om, et pent pyntelig litet barn.

Sidst, men ikke mindst, kommer min gode ven «Napoleon». Alene navnet
borger for noget usedvanlig. Men søker man at finde feltherretalentet,
blir man skuffet. Hvem der har døpt ham med det stolte navn, og
hvorfor, aner jeg ikke. Kanske en av skjæbnens mange lunefulde streker?
Skjæbnen kan være slem slik. Jeg mindes saaledes som rekrut, at en
yngling ved navn Peder Wessel Tordenskjold blev sendt hjem som absolut
haabløs i fædrelandets forsvar. Og jeg er sikker paa, at den samme
skjæbne vilde rammet min lille «Napoleon» under lignende forhold.
Naturen har behandlet ham karrig med ydre utstyr. Han er liten og
dertil deformert. Det vil si, at legemets forreste del er bygget som en
buldogs, den bakerste som en elefants en miniature. Som ganske liten
var begge dens øine rødrandede, nu er det høire normalt. Fra spædeste
barndom var han en skyteskive for alle sine søsken. De var efter ham
til

enhver tid og ertet ham. Det var ikke sjelden at se en 5—6 av de andre
svinse i en cirkel rundt ham udelukkende i den hensigt at erte ham.
Stakkaren var saaledes altid nødt til at ha nogen i ryggen, og de
spilte da tørn om at bite ham i halen. Nu er «Napoleon» ilskende sinna,
hvilket naturligvis forhøiet de andres drillelyst. Naar han derfor
svinget sig rundt for at gripe den sidste plageaand, blev han
øieblikkelig angrepet av en 2—3 stykker paa den anden side. Men har
naturen negtet ham et rimelig utseende, har den utstyrt ham saa meget
bedre paa anden maate. «Napoleon» er ubetinget den klokeste av hele
banden. Han forstod øiensynlig, at de plager, han maatte utstaa, skrev
sig fra hans litenhet og mangel paa kraft til at ta igjen. Han hadde
derfor besluttet sig til at gjøre det yderste for at rette derpaa. Man
kunde være sikker paa at finde ham som den første i matfatet og den
sidste til at forlate det. Virkningen er heller ikke uteblit, om end
ikke resultatet helt svarer til hans forventning. Den legemets
utfoldelse og kræftenes vekst, som var tilsigtet, har været ham en stor
skuffelse. Utfoldelsen er nemlig kommet som en pukkel midt mellem
buldoggen og elefanten og har gjort ham mere vanskapt end nogensinde.
Men hvad pukkelen indeholder, vil fremtiden vise. Trods sin unge alder
har den fattet en rørende hengivenhet for mig. Den følger mig altid,
hopper, skriker, danser og biter mig i buksen. Gaar de andre paa
langtur, ligger «Napoleon» stille ved skuten. Jeg har her faat et
værdig tillæg til min livgarde. «Lasse» og «Napoleon» — verdens 2
snurrigste bikjer med den forskjel bare, at den ene er hvit, den anden
svart — vil vistnok aldrig svikte sin herre! Jeg har den sikre
overbevisning, at disse 8 dyr en dag vil yde os fuld valuta for det pas
og den pleie, de har faat.

Det blev et frygtelig opstyr her forleden. Da jeg skulde bringe
hvalpene i hus, manglet 3 av de største, merkelig nok ikke «Molla». Det
viste sig ogsaa, at «Marie», som hadde faat lov til at gaa løs for at
leke med barna sine, ogsaa var borte. En times tid efter kom hun
tilbake med kun én unge i følge. Dette saa betænkelig ut. Imidlertid
saa vi, hvor hun kom fra, og Hanssen og Knudsen begav sig straks avsted
i den retning, mens Wisting drog ret ut i isen for at se efter de
bortkomne. Hanssen fandt den ene en 10 kilometer borte, mens Knudsen
fandt den anden næsten 15 kilometer fra skuten. De kom begge hjem utpaa
morgensiden. «Sokeladepetter» blev fundet av Hanssen, og da den efter
sin mindst 2 mils vandring blev sluppet ind i huset til sine søsken,
var det første, den gjorde, at gi samtlige en ekstra omgang «kløe».
«Marie», som uten tvil hadde trukket sit avkom paa galeien,

har siden været bundet til en diger askepøs. Med den i følge kommer hun
neppe ut av synsfeltet.

Omkring den 28. mai kom det en flok krykkjer og slog sig ned paa
Fuglekap (Kap Wisting). Det var omkring 300 av dem. Dagen efter, da
Sverdrup kom tilbake, gik vi derbort med kino- og fotografiapparat. Det
lykkedes ham at faa en ypperlig serie. De var saa tamme, at han kom dem
klods paa livet. Et par dager senere forlot de os igjen, her var nok
for surt og trist for dem. Jeg har dog et litet haab om at se dem
igjen.

Det viste sig paa sidste slædetur, «Pan» deltok i, at den blev ganske
sneblind. Den led simpelthen ved hjemkomsten og søkte inderst ind i den
mørkeste krok i kassen sin. Hos den anden Schæferhund «Mosse» er ikke
spor av sneblindhet iagttat. Muligvis har hun lært av sine kamerater
her. De synes nemlig at knipe øielokkene sammen, naar lyset generer, og
lar bare en liten spalte aapen.

Den 7. juni holdt vi 3-dobbelt fest. Vor anden nationaldag, pinseaften
og sidst men ikke mindst 2-aarsdagen for skutens daab. Det var første
gang i dette aar, vi hadde flaget oppe. Ved en slik anledning maatte jo
noget ekstraordinært foretaes. Om aftenen kom Tessem og Tønnesen hjem
fra sin jagttur og hadde skudt 2 bjørner. I sin rapport meddeler Tessem
den interessante oplysning, at begge bjørnene gik an-grepsvis tilverks.
Tønnesen skjøt den ene, da den hadde rykket ham ind paa en distance av
25 m. Tessem fældte den anden noget længer av — omkring 50 in. — men da
var den under hurtig fremrykning. Jeg fik min formodning om, at det var
fangst, som ledet bjørnen bort fra Maudhavn, bestyrket, idet nemlig
vore jægere fandt, at sælen hadde gaat op paa isen en 4 kilometer
utenfor Kap Tscheljuskin, og hit strævet bamse i ret linje uten at ta
den fjerneste notis av al den velduft, vor bysse utsprer. Begge bjørner
blev skutt derute.

Den 10. juni reiste Knudsen og Olonkin avsted for at prøve jagtlykken
og kom den 14. tilbake med 3 ren og en sæl. De hadde ogsaa set gjæs og
sporene efter en oter. Det var ganske interessant at høre, at den hadde
været langt ute i isen og set sig om. De kunde ogsaa meddele, at
stormaaken hadde begyndt at hekke, idet de hadde fundet flere reder med
egg paa den vestlige Lockvvoodø. Bevisene bragte de ogsaa med sig i
form av egg, men de var rigtignok tomme! De mente at transporten hjem
av dem var for risikabel. Jeg tror, jeg selv vilde fundet det samme, om
jeg hadde fundet nogen! Jeg blev overrakt et av de tomme hylstre til
erindring, formodentlig om de bløtkokte, de hadde

hat til frokost. Jeg fik imidlertid andet bruk for det. En større
strømpestopning lot sig umulig længer opsætte, og som stoppeegg var det
fortrinlig. Apropos det at stoppe strømper. Hvorfor finder saa mange
endnu, det er en skam at stoppe en strømpe? At fælde ind en lap i en
buksebak, det krænker ikke deres mandlige ære, men at stoppe en
strømpe! — nei tak da heller gaa med hele taaen og hælen ute. Personlig
finder jeg, at den mand, som ikke kan greie dette, er en klods og en
dompap. Om kvelden hadde vi fest paa «margbein». Men hvad foreslog vel
margen av 3 ren for 10 sultne ulver. Litet men godt, sa gutten.

Det var en sand fest, da krykkjene den 10. vendte tilbake til sit
opholdssted i Fuglefjeld. Det var ikke bare den materielle side ved
saken, som glædet mig — skjønt jeg maa indrømme, at de 500 egg vi hadde
i utsigt, veiet tungt i vegtskaalen — men livet, de førte med sig, og
den adspredelse, de ydet, vel saa meget. De kom ogsaa talrikere igjen
og gav sig straks ilag med at bygge reder. Merkelig nok syntes de ikke
at finde de gamle gode nok. De er nogen aldeles fortrinlige byggere
krykkjene og gir ikke svalen noget efter. Paa slette lodrette
fjeldvæggen fæster de sine boliger, og solide ser de ut. Som regel
bygger de redene, saa rævene ikke kan naa dem, men iaar syntes pladsen
at være for liten, og de maatte finde sig i at bygge indenfor Mikkels
aktionsradius. Følgene har alt vist sig — ikke mange dagene efter deres
tilbakekomst — i skikkelse av sønderrevne krykkjer og knuste eggeskal.
Forresten kan det godt være, at det er de tyveknegter av stormaaker,
som er skyld i eggeskallene. 3 stormaaker har nemlig slaat sig ned paa
toppen av Fuglefjeld, hvor de sandsynligvis lever høit paa krykkjenes
smaa delikate egg. Men vi skal snart stoppe dem i det arbeide.

En lørdag aften ofret Sverdrup og Tessem sig for det almene bedste og
drog ut til Lockwoodøene for at se efter stormaakeegg. De var
øiensynlig blit fristet av de «tomme erindringer», Knudsen og Olonkin
hadde bragt med sig. Det lykkedes dem ogsaa at finde nok til frokost
søndag morgen. Stormaakeegg er store, dobbelt saa store som et stort
hønseegg. Der var selvfølgelig høi stemning søndag morgen, da 2 store
fat med egg bragtes ind, saa godt utstyrt som vi er, mangler vi
egge-kurv! Saavel samlerne som de, der hadde kokt dem, forsikret høit
og hellig, at alle var friske. De hadde baade lyst dem og forsøkt dem i
vand. Jeg blev derfor noget forbauset, da jeg slog hul paa mit og fandt
en diger stormaakeunge. Alle de andre hadde faat friske fine egg. Jeg
tok imidlertid min skjæbne som en mand og hug kloen i det første
«reserveegg», — der var 3 av dem for det tilfælde, at «lysningen» og

«undersøkelsen i vand» trods alt skulde bedrage. Jeg var særlig uheldig
denne søndag morgen. Saavel reserveegg nr. 1 som nr. 2 vilde passet
bedre paa en fjærkræutstilling end i en eggekurv. Jeg opgav endnu ikke
haabet og blev derfor belønnet i nr. 3. Det var tip-top. Endnu var det
nogen tilovers, og av dem slog Sverdrup om eftermiddagen en herlig
eggedosis. — Nu vil jeg si det om slike tilfældige egg, hvis alder er
ukjendt, at man vinder paa at bruke dem til mat — i dette tilfælde
eggedosis. Man gjør sig da bekjendt med indholdet og skiller klinten
fra hveten, idet man simpelthen tar kyllingen i læggen og hiver'n bort,
mens resten gaar i eggedosissen! Dette vink vil man kanske ikke finde i
Hanna Winsnes, men vi har været nødt til at lempe os efter forholdene
og benytte alt. Tro endelig ikke at kyllingene gaar tapt. Nei da — de
gaar sammen med meget andet rart i hundemaven.

To dager lot vi krykkjene i Fuglefjeld i ro — for at bygge og hække,
men saa rykket vi ind. Det var en søndagsaften, 5 av de foretagsomme
«Maud»-gutter fandt tiden moden og begav sig avsted. Nu er ikke
Fuglefjeld høit — omkring 30 fot —, men det falder lodret ned i elven,
som gaar like under. Endnu var ikke denne gaat op, saa eggsamlerne
kunde arbeide fra to kanter, baade nedenfra og op og omvendt. I den
anledning bragte de stiger og tauger med. De fandt imidlertid, at det
kun lønnet umaken at arbeide ovenfra med kombinert stige og taug. De
gjorde stigen fast i tauget og firte en mand utover, og saa kunde han i
ro og mak undersøke hele fjeldsiden. Krykkjene var meget tamme, og det
var jo naturlig nok, naar man betænker, at de muligens i tusener av aar
har anvendt denne plads uten nogensinde at forstyrres av mennesker.

Jeg har al grund til at formode, at vi er de første til at betræde
dette sted. Muligens i tidernes morgen en indfødt har været her, men
det maa være saa længe siden, at krykkjene har tapt ethvert minde om
det. Endnu hadde ikke alle hækket, og i de reder, hvor der fandtes egg,
var det somoftest bare et. Saa tamme var fuglene, at man løftet en op
av redet. Og hvad gjorde saa fuglen? Jo den fløi bardus ned i en
vanddam og syntes ikke at kunne faa vasket sig ren nok for menneskets
smudsige haand! 3 snes blev samlet. Krykkjeeggene er ikke store, som
hønseegg av aller mindste sort, men delikate som de fineste av disse.
Vi hadde bløtkokte egg dagen efter til frokost, og bedre egg har jeg
aldrig spist. Fuglene syntes ikke særlig urolige over plyndringen og
fløi ret i redet straks, hvor de sandsynligvis snart erstatter det
tapte. At stigen og tauget ligger paa toppen klar til at fires ned
igjen

om nogen dager, synes ikke at anfegte dem. To ganger i uken maa vi nok
visitere vore leverandører, ellers kunde det let bli smaakrykkjer av
det. Det er krykkjenes tilbakekomst, som i grunden betegner sommerens
komme, ti fra den dag har temperaturen som regel holdt sig rundt 0 Av
og til har den jo ruslet ned i 3 å 4, men næsten bare om natten. De
bragte ogsaa nogen herlige solskinsdager med, som i en fart fik sneen
til at falde sammen. Ferskvandsdammer dannedes straks paa isen. Fra den
14. juni av har vi hat alt det ferskvand, vi har behov, like ved
skuten. Det er en uhyre lettelse at finde vand og slippe alt dette
arbeide med ishenting og smelting. Og saa kan vi endelig glæde os ved
at kunne vaske klær. Nu har vi baade vand til at vaske i og plads til
at tørke dem paa.

Sundbeck og Rønne fandt her forleden dag en del av en vældig knokkel
stikkende op av sandet paa den ø, som ligger utenfor den lille elv ret
i syd for os. Hvad dette er for slags ben, aner ingen av os, men vi
gjetter selvfølgelig paa mamuther. Bendelen er indlemmet i samlingen.

I min dagbok for søndag 15. juni ser jeg følgende passus: Sverdrup har
arbeidet med pendelobservationer i hele dag. Forøvrig har de fleste
været i arbeide hele dagen. Den vanlige arbeidstid strækker ikke længer
til. Jeg er den eneste, som viser tegn til dovenskap, men saa søker jeg
ihvertfald bedst mulig at dække derover.

Siden bjørnejagten den 1. april har her ikke været bjørn ved skuten. Vi
hadde saa ganske vænnet os av med besøk av den herre, at vi ikke mere
tænkte paa ham. Det er altid da, han kommer. Pludselig en formiddag ved
10-tiden — det var 21. juni — stod det en svær bjørn ret i agterkant av
skuten. De, som var ute da, var paa land, og ingen ombord observerte
den. Det var Tessem, som hadde hat et arbeide paa land, der pludselig
av bikjene blev gjort opmerksom paa, at noget ekstraordinært var i
gjære. Og han opdaget snart grunden. Men Lasse og Teiko, de to smaa
waigatschhunder, som altid gik løse, opdaget den samtidig og strøk
avsted. Saasnart de naadde ned til bamse, satte denne utover isen
efterfulgt av hundene. Da Tessem naadde skuten, var de allerede en 1000
m. borte netop i skjul av et iskoss. I det øieblik kom jeg, som var
helt uten kjendskap til manøvren, op paa dæk og fik saavidt godt av
Tessems slutsats: «Fan til bikjer, som skal jage bjørnen!> Imidlertid
syntes det, som de to smaa hunder hadde andre og alvorligere hensigter,
ti det saa ut til at bjørnen ikke kom videre. Av og til saa man dens
ryg bakom kosset, av og til stod den helt paa toppen av det.

Lasse og Teiko indtok stillinger derefter. Tessem fik skiene paa sig og
strøk avgaarde. Imens fulgte jeg gjennem min kikkert det, som foregik
derute, og en morsommere komedie har jeg ikke set paa længe. Teiko
optraadte nærmest som tilskuer, men Lasse alene greide at opholde
bjørnen. De sprang og valset begge to, og paa avstand kunde man godt
tro, de lekte. Men Lasse, der øiensynlig hadde hat den slags
lekekamerater før, forstod at holde sig utenfor rækkevidde. Tessem kom
uten besvær op paa skudhold, skjønt bjørnen alt for længst hadde set
ham; saa snedig bar Lasse sig ad, at den ikke kom av flekken. Ved
første skud ramlet bamse agterover og blev liggende. Jeg begav mig
siden hen til skuepladsen og saa paa flaaingen og parteringen av den.
Det var en middelsstor hanbjørn med en herlig fuldhaaret pels. Den var
i fin stand baade hvad spæk og kjøt angik, men maven var sørgelig tom.
Nogen faa fuglefjær var hele stasen. Jeg tror sikkert, Lasse hadde faat
en varm mottagelse, om den hadde stiftet nærmere bekjendtskap. Nu sat
han rolig og overlegen ved siden av sit bytte. Men Gud naade Teiko
eller smaahvalpene, som nu ogsaa var kommet tilstede, hvis de vaaget ,
at komme for nær. Han satte da fluksens paa dem. Ved en liten
improvisert fest paa stedet utnævntes Lasse til bjørnehund og blev
servert nogen stykker fersk spæk. Lasse fik imidlertid ikke nyte den
glæde at se andre trække byttet hjem. Det maatte han minsandten selv
være med paa, og det var en drøi job for de 3 bikjer — gamle stivbente
«Stabben» var den ene — at trække det frem gjennem vand og snesørpe til
skuten. Det var en stor dag for Lasse, da alle maatte bort og klappe og
si den nogen pene ord.

Krykkjene har vist sig som udmerkede eggleverandører. Vi har alt i alt
faat overlatt 400 stykker hos dem. Og ingen kluds med prisen. Vi blev
enige om den uten større forhandlinger. Dog forløp ikke «forretningen»
saa ganske lydløst av mellem leverandørene selv. Paa et sted var hannen
ute paa en liten fornøielsesreise, mens dens make laa hjemme og varmet
egget. Det blev tat og den forbausede fugl satte sig paa kanten av
redet og lurte paa, hvordan vel dette var foregaat. Mens hun sitter i
sine funderinger, kommer hannen seilende. Det første, den faar øie paa,
er det tomme rede. Nu kunde man jo tænkt sig — for at gjøre den triste
situation fuldkommen —, at han hadde sat sig paa redets kant, tvers
overfor sin frue og med hende grublet over verdens ondskap. Tænk
hvilket smukt og gripende syn! Men krykkjefar var ikke anlagt for det
sentimentale. Det var en handlingens, ikke en føleisenes mand. Fra
opdagelsen av at skatten var borte, og til den derpaa følgende
konklusion,

at den, som skulde passet paa, ikke hadde gjort sin pligt, gik der ikke
lang tid, og med en resoluthet, som virkelig maatte beundres, satte den
ret i synet paa sin kone og gav hende en herlig omgang juling.

Fra begyndelsen av juli lot vi dem ifred. Tro nu endelig ikke, at det
var ømmere følelser, som holdt os fra at fortsætte vore røvertogter.
Langt fra det! Det var kun resultatet av en kold, nøgtern beregning.
Skulde vi komme til at ligge her endnu et aar, gjaldt det at stelle sig
slik, at man kunde dra størst mulig fordel av det stedet hadde at by
paa. Tok man nu alle egg, vilde man muligens gjøre en daarlig
forretning. Vistnok kunde det bety omkring 200 egg mere for denne
sommer, men til gjengjæld vilde vi kanske bli helt lens til næste aar.
Helt umulig er det jo ikke, at naar fuglene ser sig røvet for
tilværelsens høieste fryd, klækkingen av deres unger, at de næste aar
skydde stedet, og det vilde unegtelig bringe os et følelig tap. Nu har
vi spart saa mange egg, at følelsen av at noget ekstraordinært har
passert dem, vistnok forlængst er glemt. Krykkjen var den av
sjøfuglene, som først kom her, og som vi efterhaanden hadde saa stor
glæde av, at vi altid for eftertiden vil komme til at betragte den som
en god gammel ven.

Det er ogsaa en anden fugl, som har ydet os store materielle goder, men
paa en anden og mindre tiltalende maate, nemlig ringgaasen. Men mens vi
nød godt av krykkjene paa en stille, rolig — jeg kan næsten si
venskabelig — maate, var det helt anderledes med gaasen. Den kom her
ailerede meget tidlig — ikke længe efter krykkjene — og fandtes spredt
i smaa flokker paa omkring 10 stykker rundt om paa land. At komme den
paa skuddhold var omtrent umulig, og da kun med rifle. Anderledes blev
det i juli maaned, da Hannevigelven gik op, da søkte en stor del av dem
derhen for i fred og ro at fornye sine vingefjær. Den fred og ro, som
de hittil hadde nydt i ubegrænset maalestok, saa de sig for første gang
berøvet. Som vanlig dalte de, naar tiden kom, ned i det friske klare
elvevand og gav sig her i ro og mak til at fælde alle sine vingefjær.
Da den proces var vel overstaat og de befandt sig i en tilstand av
komplet udygtighet til at hæve sig, indfandt det sig en fiende, som de
aldrig før har behøvet at ta med i beregningen under sit sommerophold
her — mennesket. Og der begyndte en fuldstændig utryddelseskrig. Alle
blev slagtet, og i vor rig hænger nu omkring 200 smeldfete gjæs. Vi har
alt hat en gaasefest, og jeg maa tilstaa, den var herlig. De er baade
fete og møre og staar — vel tilberedt — høit over al anden føde her
nordover. De er ogsaa temmelig drøie i kjøttet, og en mand — selv en av
os! — har møie med at klare en av dem. Av andre

fugler har vi i sommerens løp set isanden eller havellen, stormaaken,
tyvjoen, isrypen, en to tre terner, nogen ganske faa alker og ærfugl,
dertil et par døde alkekonger, som man da kan gaa ut fra færdes her. om
end i meget ringe antal. Av landfugl vet jeg ikke av, at vi har set
flere end 2: snespurven og fjærepisten, — noget større fugleliv kan
saaledes neppe sies at forekomme her. Artene er faa og antallet inden
de forskjellige arter litet. Krykkjene er de eneste, som har optraadt i
noget nævneværdig antal, og er den fugl vi altid vil mindes, naar vi
tænker tilbake paa denne fattige avkroks fugleliv. Jeg er blit glad i
krykkjen — ikke bare paa grund av dens delikate egg, men ogsaa og
kanske især for det liv, den har bragt med sig herop i dette dødens
rike. Fra den kom hertil og slog sig ned for godt, har den daglig
fløiet over skuten og hilst os med sine besynderlige og mangeartede
skrik. Naar den forlater os, vil vi sikkerlig føie savnet som av en
kjær ven.

Andet liv har vi set saare litet av. En og to, ja op til tre ren kan
forvilde sig utover her, men det er bare paa en kort visit. Selv det
haardføre dyr synes nok denne egn er noget for ugjestmild. Bjørnen lar
sig heller ikke se ofte. Siden den forrige, jeg talte om, kom her en
forvildet gammel hunbjørn natten mellem 11. og 12. juli. Denne gamle
dame kom op under skuten ved midnatstid. Smaahvalpene, som laa ute paa
avfaldsdyngene, var de første til at varsle. Sundbeck, som endnu laa
vaaken, fortæller, at han straks paa de smaa skjønte, at det var noget
ekstra paafærde. Han satte sig op i køien og kiket ut av ventilen. Han
kunde knapt tro sine egne øine. Paa den ene side av avfaldshaugen stod
en stor bamse og paa den anden side, bare nogen faa meter fra, var
samtlige 3 smaa bissevovver forsamlet mot den fælles fare. De holdt et
øredøvende leven. Naar bjørnen ikke gik lukt løs paa dem, maa det vel
være, fordi den syntes, de var nogen artige raringer. Men hvor længe
den tanke vilde holdt den passiv, er ikke godt at si. Den fik heller
ikke anledning til at vise det. Ti Wisting, som var fuldt opmerksom paa
den, saa snart de smaa sang ut, jumpet paa dæk og skjøt den paa stedet.
Bjørnen hadde saaledes ikke forskrækket de smaa hunder i ringeste grad.
Anderledes med skuddet. Da det faldt, spredtes de som avner for vinden
og vendte kun langsomt tilbake. Bjørnen viste sig som før nævnt at være
en gammel hunbjørn. Naar jeg sier gammel, slutter jeg fra tændenes
utseende. De var baade gule og sorte, skakke og skjæve, utbrukne og
manglende. Da hun samtidig røtet, var hun et alt andet end skjønt dyr.
Men gamla var i god stand, baade hvad spæk og kjøt angik. Maven var
imidlertid tom, hvilket sandsynligvis gav os æren av hendes besøk.

Hadde bikjehvalpene været yngre, kunde det let ha resultert i en styg
katastrofe. Hun hadde med lethet sat 8 slike tillivs og dermed for
altid slaat en strek over vort kommende ekspresspand.

Ja, der kom jeg ind paa et emne, jeg let kan præke mig varm over. Jeg
er nemlig yderst stolt av mine 8 pleiebarn. De har endnu ikke en eneste
gang git mig anledning til andet. De er helt igjennem sunde og friske,
har vokset sig store og svære, spiser som smaa helter og slaas ved
mindste foranledning. Naar vinteren igjen begynder, skal de straks
spændes for og kjøres ind, og til vaaren vil ekspresspandet staa klar
til utrykning. Av sæl ser vi kun yderst faa. Det er jo nu blit sprækker
saa store ute i isen paa enkelte steder, at de kan komme op, men de lar
sig sjelden se. Og ligger det en og anden gang nogen av dem oppe, er de
saa sky og vaakne, at det er umulig at komme dem paa skudhold. Og det
er synd, ti snaddebeef — det er ikke andet end snadd — er bedre end alt
andet. —

Sverdrup har i sommerens løp gjort botanisk-zoologiske ekskursioner i
lange baner. Det har ogsaa lykkedes ham at fravriste denne karrige
natur forbausende meget. Paa et spritglas har han alt det levende, han
har fundet. Mest begeistret er han over et litet sort insekt, han
kalder en bille. Jeg har ikke villet saare ham ved at ytre nogen
mistanke angaaende denne hans bille, men for mit lægmandsblik ligner
det skinbarlig en loppe. At en av os har medbragt et slikt minde om
bedre dager, er jo ikke helt udelukket.

Av blomster har han samlet en hel del, og jeg tror sikkert, hans
samling vil bli komplet. Merkværdig nok synes det her at være endnu
blomsterrikere end paa Waigatsch — ikke av arter, men av antal.
Saaledes har bakkene været rent graa av den samme lille
forglemmigei-lignende blomst, som vi fandt paa Waigatsch, men
selvfølgelig endnu mere uutviklet end der. Mens de der endnu hadde
korte stilker, ser man ikke her andet end blomstene. De staar som regel
i store bundter og da midt i en mosedot, sikkert beskyttet mot vind og
veir. Ja, mor natur er rar og sørger for sine. Saaledes kan man se
flere av disse blomster, hvis stilker er helt haarbegrodde,
sandsynligvis til beskyttelse mot det barske klima. Og det kan trænges;
ti det er dage i juli, da temperaturen har holdt sig under frysepunktet
de 24 timer i træk. Vi har en enkelt gang set 8 å 10°, men kun for et
øieblik. Skodde, sur vind og en temperatur paa for det meste 6 0 er
det, denne sommer har budt os. Trods disse usedvanlige strenge forhold
staar bakkene nu saa dækket av de skjønneste smaa gule valmuer, at man
ser ikke andet end gult.

193I\i ordostpassagen

Hittil har landet ikke budt paa større utflugter. Bunden har nemlig
gjennemgaaende været saa helt umulig. Store strækninger bestaar kun av
lere saa seig og dyp, at det er et rent mirakel, at ingen av os er blit
sittende fast der for godt. Nu — i slutten av juli — begynder det at
tørke noget, og man vil vel i august kunne bevæge sig nogenlunde frit
overalt.

Av den arktiske plage — myggene — er vi endnu ikke blit genert, men de
findes her, derom vidner Sverdrups spritglas. Nogen av guttene hadde
ogsaa set store mængder av dem en godveirsaften, de var ute paa jagt.
Og saa — det er jo sandt — fanget jeg selv et eksemplar her forleden
dag ved middagsbordet. Den kom flyvende — nei sandelig om jeg kan bruke
det ord om den bevægelse den præsterte — den kom dættende ned ved min
tallerken, forfrossen og stiv av kulde. Paa spritflasken me'n!

Olonkin gjorde et ganske interessant fund en halv times gang herfra,
idet han nemlig fandt kul. Og gode kul var det ogsaa. De brændte meget
godt. Men det var ikke stort av dem — sandsynligvis hitført som alt
andet. Hvad som findes skal vi imidlertid ta med os; ti av den vare
faar vi aldrig nok.

Hvad vi har fulgt og følger med særlig interesse er isens utseende.
Skjønt vi nu er i de sidste dager av juli, har vi endnu ikke set tegn
til noget, som kan kaldes indledning til opbrud. Paa de andre steder
jeg har overvintret, har vi da altid paa denne tid set en og anden raak
ute i isen. Men ikke saa her. Isflaten synes likesaa hel nu som i
vinter. Vistnok er utseendet forandret, idet det staar en masse
ferskvand oppaa den, og omtrent al sne er forsvundet. Men en aapning
stor nok til at vind og sjø kan faa begynde sit arbeide i den, har vi
forgjæves ventet paa. Naar jeg nu med den erfaring, jeg har høstet paa
stedet, tænker tilbake paa de forhold, som hersket her, da vi kom, saa
er det min sikre tro, at isen langs nordkysten av Tscheljuskinhalvøen
ikke aapnet sig mere i hele fjor end netop det vi saa og benyttet os
av. Eftersom vi har lært de geografiske forhold her at kjende, er
igrunden denne træghet i isen ganske naturlig. Efter opdagelsen av Zar
Nikolais land blir jo denne del nordenfor Sibirien kun et litet og
indestængt hav, hvor vinden — den største faktor i isbrytnin-gen — ikke
faar anledning til at utføre sit arbeide under almindelige forhold.
Sommeren har vistnok hat en stor indflydelse paa isen, selv om vi ikke
har hat nogen varme at tale om. Taake og regn har til gjengjæld hugget
dypt ned i den og gjort den temmelig mør. En maaling av isen den 29.
juli gav os 1,25 m. Dette var dog visst fjorgammel is. Men da det
væsentlig er gammel is, vi er omgit av, har ogsaa dens karakter mest
interesse for os. Av aarsgammel is er her i Maudhavn kun yderst litet.

At isen skulde gaa op her ved helt at raatne bort, er det litet haap
om. Det skal nok vind til og helst nogen generalstormer fra
forskjellige kanter. Men disse kan vi neppe vente før i slutten av
august og begyndelsen av september, saa det blir vel ikke før den tid —
om det sker!

Jeg har fundet det rigtigst at merke vort ophold her paa en saan maate,
at det let vil bli fundet av mulige kommende færder. Saaledes har vi
reist det første merke — Vegamerket — paa Kap Tscheljuskin og senere en
svær iøinefaldende varde paa Øst Lockwood. Vi reiser ogsaa en paa Kap
Maud. I alle nedlægges beretninger. Vore observatorier vil ogsaa bli
saaledes merket, at senere ekspeditioner let vil kunne finde alle
nødvendige detaljer for videre arbeide.

Jeg har vistnok nævnt det før, men kan godt gjenta det, saa oprigtig
mener jeg det, at dette aar i alle deler har været en stor vinding for
ekspeditionen. Fraset det vistnok udmerkede videnskabelige materiale,
som vi nu er i besiddelse av, har vi opnaadd den store fordel at faa
alt, personel som utstyr, vel undersøkt før den store hovedreise
begynder. Og dette er av allerhøjeste vigtighet. Engang i drift kan
intet mere forandres, før man ad aare atter kommer ut paa den anden
side, og da kan det være for sent. Hele vort utstyr er nu komplet,
takket være de dygtige fagfolk, som findes her ombord. Vi har f. eks.
nu et skiutstyr, som neppe har set sin like. Det nytter ikke at stole
paa, hvad man bringer med hjemmefra. Det kan se fint og pent nok ut,
men lider som regel av store svakheter, naar man ser det efter i
sømmene.

Vi har ogsaa benyttet anledningen til at sætte istand skuten nu i
sommer, og det trængtes. Vi hadde desværre ikke faat vor stevn
jern-skodd saa høit, som den burde været. Følgen var den, at vi under
ramingen ut i Karahavet slog en stor skalk av stevnet og bøiet
waterstags-beslaget, som skulde det været en strikkepinde. Det er ikke
smaa tryk, skuten har faat ved disse anledninger. Rundt saaret i
stevnen kan man se, hvordan tømmeret paa en distance av et par fot er
trykket ind, som skulde det været ost. Nu er skaden utbedret og jern
paalagt saa høit sotn nødvendig. Waterstagsbeslaget har vi helt
fjernet, da det har vist sig at ligge for lavt og fastgjør staget
sammen med baugstaget. Dette beslag er solid nok og ligger
tilstrækkelig høit.

Alle motorer har været helt gjennemgaat og er i fuld arbejdsdygtig
stand. Den 28. juli hadde Sundbeck den store Bolindermotor igang, og
den arbeidet fortrinlig. Vi haabet ved den anledning, at skuten skulde
ristet sig løs av noget is, som synes at holde den midtskibs, men det
lykkedes ikke. En 10 kilos krudtmine blev saa sænket ned 4 m. under

overflaten — vi ligger paa 10 — og 10 m. fra skuten. Eksplosionen gav
et dygtig chock, og skuten sank noget, men der maa visst mere til.

Den 2. august hadde vi det største snefald, siden vor ankomst hit. Der
faldt henved y2 fot med sterk bris fra NV. Det var alt andet end
opmuntrende at tørne ut paa dæk den morgen. Hele skuten var nedsnedd og
landet tilsynelatende tykkere sneklædd end juleaften og ikke en draape
aapent hav at se. Men det gik denne gang som saa ofte, at naar det ser
mørkest ut, lysner det gjerne. Ved middagstid sprang vinden vestlig og
frisket paa til kuling og om eftermiddagen kunde vi fra merset se det
første aapne vand fra O til NV. I begyndelsen gjorde det indtryk av en
stor raak, men alt dagen efter hadde den utvidet sig, saa vi ingen
grænser kunde fastslaa. Betydelig nærmere var det ogsaa kommet, — en 7
å 8 kilometer borte. Isen her inde paa bugten er nu saa medtat, at en
storm sandsynligvis vil brække den. Vi venter derfor nordosten med
spænding.

Det var sørgelig at se, hvor det sidste snefald hadde faret ilde med
alle de vakre valmuer paa land. De laa slaat overende. Intet under,
naar man betænker, at de har været dængt ned med en y2 fot vaat, tung
sne. Men de er seiglivet som alt hernord og kommer sig nok igjen.

Bjørnene begynder nu at avlægge os hyppigere besøk, eftersom isen
smelter paa land. Den sidste juli saa Tessem en fra tønden og satte
avsted efter den. Det bar nordover ret ut gjennem isen. Men bjørnen
hadde stort forsprang, og det saa litet lovende ut. Tessem er
imidlertid en passionert jæger og gav ikke op. Og ret gjorde han. Paa
sin vei kom bjørnen over en sæl, og fristelsen til at sikre sig og æte
den kunde den ikke motstaa. Det gjorde Tessems kort gode. Han fik
listet sig ind paa den, og avbrøt dens ensomme festmaaltid paa en bråt
og fyndig maate. Den hele episode blev fulgt herfra i kikkert, og
saasnart bjørnen faldt, begav 3 mand sig avsted til assistance. De kom
først tilbake kl. y23 om morgenen med byttet. Det var en middelsstor
bjørn med en masse deilig kjøt. Et par dager senere kom et par stykker
slentrende langs land, men de var promte nok til at ta benveien, før
jægerne naadde frem.

Allerede tidlig i vinter kom jeg paa den idé, at jeg om mulig vilde
søke at faa sendt hjem alle vore videnskabelige resultater herfra.
Materialet er vistnok baade stort og godt, og det er saa sin sak at ta
dette med ind i polarbassænget paa en fleraarig drift. Baade kan man jo
risikere at miste det og faa det ødelagt paa anden maate. Gammelt blir
det jo ogsaa, før vi kommer hjem. Brukelig vilde det selvfølgelig
allikevel være, men frisk vare er nu bedst! For at opnaa dette maatte
to mand avsees. Men jeg gik ut fra, at vi 8, som blev igjen, altid skal

greie den lille stump, som staar tilbake, inden isen lukker sig om os
for godt.

I den anledning henvendte jeg mig til Tessem, som den jeg fandt vilde
passe bedst for denne job. Da han hørte, at han paa den maate kunde
gjøre ekspeditionen stor nytte, var han straks villig. Senere blev
Tønnesen utset til hans ledsager. Jeg var længe i tvil om, hvilken vei
der skulde være bedst for dem at vælge. Kom vi tidlig løs av isen,
kunde det jo være en tanke at ta dem med og søke at opnaa forbindelse
med utenverdenen den vei. Andre veier og maater krydset ogsaa gjennem
min hjerne, men jeg blev tilslut staaende med planen om at sende dem
hjem over Dicksonøen. Veien derned omkring 900 kilometer — er absolut
den sikreste og kan sandsynligvis gjøres paa forholdsvis kort tid. Naar
jeg frafaldt planen om at føre dem længst mot øst, da var grunden den,
at vor fremkomst den vei maa regnes som usikker. Resultatet kunde let
blit, at det hele foretagende maatte opgis. Naar jeg finder veien til
Dickson at være den sikreste, er grunden den, at de paa den distance
passerer 3 depoter utlagt av Otto Sverdrup i 1915 for de russiske
ekspeditioner. Hadde disse været lagt ut med tanke paa en længere
fremtid, vilde jeg ikke regnet med dem, ti da hadde jeg anset det for
vor pligt ikke at røre dem; men nu — eftersom depotene ikke er
beskyttet, og saaledes kun har en ganske kort levetid, tar jeg ikke i
betænkning at støtte mig til dem. Erfaringsmæssig vet vi, at et depot,
som ikke er godt og solid underbygget, ikke vil vare i mange aar. Naar
man ser, hvordan klimatet her smuldrer fjeldene op til grus — det tar
vistnok sin tid — vil man forstaa, hvor let og hurtig det greier nogen
kasser proviant. Jeg føler ogsaa, at de russiske myndigheter ikke vil
ta mig dette ilde op. Disse 3 depoter gjør, at vore slædereisende kan
kjøre avsted med en forholdsvis letlastet slæde. Den endelige plan er
derfor den, at de venter her paa land, indtil isen har indtat sin
vinterstilling, hvilket vi maa kunne gjøre regning paa vil ske i
slutten av september, og saa begi sig sydover. Tessems opgave er av
særdeles stor betydning for vor færd, og jeg haaber, det maa lykkes ham
at klare den. I bedre hænder kunde den ihvertfald ikke være lagt.

Og saa drager vi 8 videre. Min kjæreste plan om at forlate skuten og
naa polen pr. slæde, har jeg maattet opgi. Vi har nu erfaring for, at
med mindre end 8 mand lar skuten sig neppe manøvrere. —

197DAGBOK

FRA 5. AUGUST 1919-27. JULI 1920.

5. august 1919. Vi har idag løi vestlig bris med omkring 5 0 og
vekslende regn og sol. Isen viser ingen forandring. Igaar kveld hadde
vi stor bjørnejagt. Ved halv otte tiden fik Hanssen fra toppen se tre
bjørner, som han antok for en binne med to unger, komme ret over
bakkekammen og ned mot lagunen. Og nu kom det fart i Hanssen, Wisting
og Tessem. Det var en sand fryd at følge jagten fra merset. De tre
jægere kom uten vanskelighet op paa bakkekammen og i stilling der.
Bjørnene gik freidig paa, indtil de fik veiret av skuten. Men da
begyndte de at bli urolige. Tessem fik imidlertid den gode idé at
trække sig ned bak kammen og løpe rundt saa han kunde komme i stilling
til at avskjære dem tilbaketoget. Det frelste situationen. Bjørnene
gjorde nemlig helt om, før de kom paa skudhold, og drog sig utover mot
isen. Men se der laa Tessem; først skjøt han den formentlige binne og
skulde saa til at gi ungene sin bekomst. Uheldigvis sætter patronen sig
fast, og lynsnart forsvinder de to gjenlevende utover isen. Jeg fulgte
dem længe i kikkerten. Da jeg siden kom bort dit, hvor binnen var
skutt, saa jeg Hanssen og Wisting i fart paa stranden langs isen. Det
hadde nemlig paany vist sig bjørn i nærheten og det var den, de nu
skulde forsøke sig paa. Jeg hadde ingen tro paa, at de skulde ha held
med sig. Bjørnene var da i vild galop østover. Men det gik ikke netop
efter mine overslag. Den største kom jægerne paa hold og fik skutt,
mens den mindste som en raket satte utover isen. Wisting hadde vistnok
faat streifet den med et skud i laaret, men ikke nok til at gjøre den
alvorlig mén. Som de nu holder paa at flaa den faldne, viser det sig
pludselig i horisonten to mørke prikker i sterk bevægelse, to bjørner i
vild fart mot land. Nu gjælder det for deres fiender at komme i skjul
bak sandvolden mellem lagunen og sjøen. Bjørnenes fart var saa vældig,
at det bare var saavidt det lykkedes, og nu

blev begge bjørner skutt. Den ene var merkelig nok den, som var blit
streifet i laaret. Hvad ialverden kunde faa disse mistroiske dyr til
likefrem at styrte sig i dødens gap? Det viste sig, at det var to
binner og to unger, meget fete, fire tommers spæk, mavene fyldt med
fiskerester, græs og smaasten. At bjørnen her er græsætende, har vi nu
saa mange gode beviser paa, at det maa ansees for ganske utvilsomt. Nu
har vi ikke mindre end 30 stykker av dem og riggen fuld av fersk mat.

6. august. Idag er temperaturen helt oppe i 11 Det er solskin og klart
med en liten vind fra SV-kanten. Isen falder sammen for vore øine og
det blir snart vanskelig at komme til land. En storm fra NO nu vilde
sandsynligvis trække op hele stasen. Jeg var i formiddag en tur iland.
Myggen summet mig nu om ørene. Det er to slags av dem, en stor og
dorsk, en ganske liten og kvik. Knudsen og Tønnesen drog igaar
eftermiddag over til lagunene paa østkysten forat myrde de gjæs, som
maatte være der. De hadde telt med til at opbevare dem i. Jeg venter
dem tilbake ikveld. Isforholdene er uforandret.

7. august. Stille og overskyet med temperatur 1 ]/2 Ved middagstid kom
Knudsen og Tønnesen tilbake. De hade skutt 225 gjæs og lagt dem op i
teltet. Veien over land var saa vanskelig at komme frem paa grund av
den dype lere, at de lot dem alle bli liggende. Ikveld forsøker Wisting
og Tønnesen at komme derbort langs kysten i den lille pram. Distancen
er omkring 10 kilometer. Det er endnu likesaa mange gjæs igjen, men
ammunitionen hadde sluppet op for dem. Det blev set to bjørner
igaar-kveld, men man kom dem ikke paa skudhold.

8. august. Klam taake med svak NO og y2 ° i luften. Wisting og Tønnesen
tok avsted med prammen og 3 bikjer igaarkveld ved 8-tiden. Det viser
sig desværre, at de gjæs, vi skjøt her — næsten 250 stykker — ikke
holder sig. Vi hadde, for at de skulde greie sig rigtig godt, tat
indvoldene ut av dem, men det har de ikke taalt. Resten skal nok faa
lov til at beholde den herligheten.

9. august. Det har delvis klarnet i formiddag med en liten OSO-bris;
temperaturen har steget til 2 Tønnesen kom hjem ved 6-tiden igaar
eftermiddag og meldte, at de maatte ha hjælp. De hadde rukket tre
kilometer paa tilbakeveien, men saa greide de ikke mere. Prammen var
helt lastet med de 240 gjæs og meget vanskelig at faa frem. Klokken y28
reiste Hanssen, Tessem og Olonkin avsted med slæde og fire hunder. De
kjørte paa isen langs land. Klokken y22 om morgenen kom de tilbake med
fangsten i god behold. De gjæs, som endnu var ilive, hadde nyttet
leilig-neten til at komme sig væk. De var ogsaa saa at si flyvedygtige.
Det

er altsaa omkring 3 uker, denne proces varer, da de første saarvingede
blev skutt 19. juli. Mens Wisting ventet paa hjælpen, passerte 4
bjørner ute i isen. Knudsen indleverte igaar en skisse, som viser
«Maud» og landet omkring, den er meget god. Igaar fandt jeg, idet jeg
renset nogen gamle, tomme skjæl, jeg hadde fundet paa stranden, flere
smaa sandlopper. Jeg har ogsaa fundet nogen av dem idag. De er
forlængst alkoholisert.

10. august. Straalende veir idag: I hele formiddag har temperaturen
været mellem 9 og 10 Vinden var engang noksaa frisk paa SO, men løiet
og stilnet av utover eftermiddagen. Wisting og Tessem skjøt igaarkveld
en uhyre stor bjørn ved Lindstrøms lagune. Det maatte 5 mand til at faa
halet den hjem idag. Den gir over en tønde spæk, og kjøttet veier
mindst sine 250 kilo. Isen gaar mere og mere op. Det aapne hav i NO
nærmer sig paa samme tid, som isen her ved land raatner fuldstændig
bort. Det er nu vanskelig at komme iland. Isen utenfor elvemundingen
gaar mere og mere op, og nu varer det vel ikke længe, før vi naaes av
aapent vand derfra.

11. august. Det var klart til at begynde med, men en let taake la sig
senere paa dagen over med et nordlig drag. 1 y2 ° ved 2-tiden. Jeg
avsluttet idag mine magnetiske observationer paa land og tok teltet
ned. Det magnetiske registrerinstrument ophørte ogsaa idag, og samtlige
instrumenter blev bragt ombord. Smien faldt igaar kveld, og ikveld
følger registrer-huset efter. Hvem der skal gaa med Tessem er endnu
ikke avgjort. Antagelig blir det Knudsen. — Olonkin kom hjem igaarkveld
og meddelte, at han i nærheten av indsjøen i sanden hadde fundet et
ben, som ståk op av den. Han grov med hændene alt, hvad han kunde, og
bragte ogsaa nogen stykker med sig hjem. Det var øiensynlig stykker av
en svær tand, en mammuthtand. Sverdrup drog efter aftens med ham
utrustet med spade og hakke. Det var ikke meget de fandt, men det
godtgjorde yderligere, at det hadde tilhørt en mammuth. Dette er nu det
tredje fund av den slags. Rønne og Sundbeck var de første. De fandt en
stor knokkel i sanden ved elvens utløp i A^audhavn. Knudsen og Tønnesen
kom over et stykke tand i sanden paa østkysten. Olonkin hadde ogaa
opdaget kul, men spredt paa en merkelig maate likesom før engang, han
hadde gjort et lignende fund. Det stod paa kant i smaa løse stykker,
dels i sanden og dels i leren.

12. august. Ikke mindre end 24 timer i træk har vi nu hat solskin, den
længste solskinsperiode hittil. Det er likefrem straalende sommerveir,
og temperaturen var i formiddag mellem 8 og 9 Wisting foretok igaar en
meget vellykket operation paa Teiko. I slagsmaal hadde den faat et bitt
tvers

igjennem buken, saa indvoldene var synlige. Vi kloroformerte den, og
Wisting sydde saaret igjen. Nu er det gaat 24 timer, uten at den har
bitt det op, og jeg anser den derfor som reddet. — Isen svinder
merkbart for hver dag baade utenfra havet og fra elvemundingen. Jeg har
det allerbedste haab om at komme ut. Skuten er ganske fri med et par
fots spillerum. Arbeidet paa stevnen avsluttedes idag, og kjettingene
blev skutt ned i boksen. Skuten sank derved 4tø tomme med baugen!
Re-gistrerhuset blev igaar kveld revet ned av Hanssen.

13. august. Omløpende svake vinde. Imiddags 1 tø Desværre maatte vi
atter i formiddag ha Teiko paa operationsbordet, da den inat hadde bitt
op saaret. Under operationen hadde den faat saa meget kloroform, at
aandedrættet stanset. Ved ihærdig arbeide lykkedes det imidlertid at
faa det i virksomhet igjen. Den er nu blit bundet slik, at den ikke kan
komme til saaret. Det stakkars dyr maa sitte slik i mindst en uke. — Al
forbindelse med land maa herefter foregaa med baat. Tønnesen og Olonkin
var igaarkveld borte og hentet hjem prammen, som bjørnejægerne hadde
efterlatt sig.

14. august. Fartøiet har nu begyndt at rokke sig litt mere. Snart maa
vi vel sætte et anker.

15. august. Inat tæt taake med SO-lig bris. Da temperaturen gik ned til
— 1, dannet det sig en masse is i riggen. Klokken 5tø idagmorges kom
solen frem, og al denne is faldt paa dækket under et voldsomt
spetakkel. Klokken 2 var temperaturen næsten oppe i 4. Sydosten hadde
dannet flere raaker ute i isen, og jeg tror, en sydveststorm vilde feie
det meste av den bort. Indenfor os i retning av elven er næsten al is
gaat op. Isen utover mot Kap Maud er ogsaa meget medtat. Nærmest
utenfor kappet ser den derimot endnu temmelig haard og uforandret ut.
Idag er al post indlevert og stemplet. Vi river taket over dækket idag.
Det blir en enorm forandring!

16. august. 8 ° klokken 2. Skuten drev igaar bort fra sit vinterleie og
la sig ved fastis, nogen favner længer ute. Den dreiet baugen omtrent 3
streker over mot V. Vi er nu heldigvis kvit de gamle avfaldsdynger.
Landgangen blev tat ind og baatene heist op. Dækstaket blev tat bort
igaar, vi anbringer materialene utover hyttetaket. 17 bjørneskind er
bragt ombord, resten hænger oppe. Raakene i isen er blit noget større.
Strækningen ind til Kap Wisting er helt gaat op og fri. Den is, som det
ser daarligst ut med, er den fra Kap Maud og ut til raaken fra Framøen.
Den ligger der, omkring 1500 meter bred, hvit og ubrukket. Sundbeck har
gjort to vakre kobberplater, som er lagt over søilene, hvor de magne-

tiske og astronomiske instrumenter har hat sin plads. Paa den
magnetiske er ridset ind to piler, en i retning av miren, den anden,
den magnetiske, i den magnetiske meridian. Begge er merket med
ekspeditionens navn og aarstallene 1918—1919. Skulde her komme nogen
efter os, vil de saaledes ikke kunne være i tvil om, hvor disse
observationer har været gjort. — Her er for øieblikket en masse død
fisk i vandet langs med stranden, — i tusendvis! Maakene sværmer over i
store mængder.

17. august. Paa mit spørsmaal igaarkveld om, hvem der vilde følge
Tessem sydover, meldte Knudsen sig, og jeg tok imot hans tilbud. Det er
kjedelig at vi skal miste ham, da han baade er en behagelig og en
dygtig mand. Det er søndag idag, men den er erklært for arbeidsdag. Man
stuer alle takmaterialene op paa hyttetaket, og det gjør udmerket godt
at faa dem anbragt der. Snart hadde vi sydlig bris og sterkt regn. Vor
høieste temperatur her naadde vi ved middagstid med næsten 12 Isen er
selvfølgelig meget opløst, og jeg haaber, vi skal bli istand til at
arbeide os ut i aapent vand. Det blaaser nu ved 2-tiden en svak
nordvestlig bris, som nok ogsaa vil bidra sit til at ødelægge isen.
Maatte den bare ikke øke paa til storm!

18. august. Vi holder fremdeles paa med at gjøre os klare. Jeg haaber
vi skal kunne gaa imorgen tidlig. Vi hadde inat kuling av vest.
Idagmorges klokken 8 næsten 2 Det har løiet adskillig i formiddag, og
vinden har drat sig litt mere sydlig. Temperatur klokken 2 eftermiddag
5.2 Næsten alle raakene hadde lukket sig med denne vind, men de aapner
sig nok snart igjen. Tessem og Knudsen gjør sig nu klar til at forlate
os. I eftermiddag bringer de al proviant paa land. De blir forresten
ombord og hjælper os, til vi kommer ut i raaken. Satte idag schakten
til motorrummet. Den kniper bort halvdelen av vor salon.

19. august. Igaarkveld gjorde vi vore reiseforberedelser, tok hundene
ombord og bragte Tessem og Knudsens saker paa land. Klokken 8 forlot vi
i høljende regn den plads, hvor vi nu hadde tilbragt et aar. At skulle
ramme sig fremover gjennem ubrukket is, som er fra 1 til 11/2 meter
tyk, er jo ikke netop noget hurtigløp for vor gode «Maud». Men jeg tror
vi greier det — med engletaalmodighet og stor oljebeholdning. Vi
stoppet klokken 10 og hadde da naadd 200 m. fremover. Vi hadde sydlig
bris, som gik SV ut paa natten og blaaste kraftig. Idagmorges klemte vi
paa igjen, det gik forover og agterover uten ophør og stans. Aa, det
tar lang tid at bryte denne blaa metertykke is! Værst er det, at vi
ikke har nogen distance at hakke paa. Kunde vi bare faa fart, skulde
det gaa ganske anderledes godt. I eftermiddag klokken to var vi kommet
henimot Kap Maud. Det

202Dagbok

har regnet adskillig i formiddag. Ikveld forlater Tessem og Knudsen os
i den vesle prammen.

20. august. Igaar eftermiddag blev vi kilt saa fast i isen under Kap
Maud, at vi maatte til at sprænge. Vi la ut 3 miner ganske nær skuten.
Det gav nogen kraftige støt i isen, og svære blokker blev slynget høit
i veiret. Nogen øjeblikkelig virkning paa skutens stilling kunde vi
imidlertid ikke iagtta. Hun sat som i en skruestikke. Vi gik derfor
tilkøis forat la sprængningene efterhvert gjøre sin nytte. Tessem og
Knudsen blev ombord. Straks før vi begyndte at ta fat igjen, drog de
avsted. Vi laa ikke mere end 30 meter fra strandlinjen, og det var
derfor en let sak for dem at komme paa land. Den vesle prammen beholder
vi saaledes ombord. — Det gik nok ikke fort fremover idag heller. Vi
var tvers av Kap Maud klokken 11 formiddag, 30 m. av og 4 favner vand.
Vi fandt her is med gode ferskvandsdammer paa, la derfor til og pumpet
alle vore potter og kar fulde — 3'/2 ton. Foruten vore 6 jernfat har vi
fyldt baljer, vaske-fat og alt, som overhodet kan brukes. Vore to
prammer har vi ogsaa halvveis fyldt. — Tessem og Knudsen kom ombord
igjen til middag og forlot os straks efter, da vi begyndte at gaa. Hele
eftermiddagen har vi drevet paa med det samme arbeide, — ramme og
ramme. «Maud» er god. Hun knækker alt — over 2 meter tyk is — idet hun
med sin fortrinlige form gaar langt op paa isen og brækker den under
sig. Men som sagt fort gaar det naturligvis ikke. Vi passerte Kap Maud
klokken 4 i eftermiddag og har nu hele nordkysten bak os. Til nærmeste
aapne vand har vi omkring 800 meter, og det maa vi vel kunne naa i
løpet av 3 dager. Vi sætter vaktene i eftermiddag saaledes: Hanssen,
Sverdrup og Rønne fra 2 til 8 og Wisting, Tønnesen og jeg fra 8 til 2.
Heldigvis er nu vor rørledning saa godt sat istand, at en mand med
Iethet klarer den — men en haard job blir det nu allikevel disse tre
uker. Sundbeck og Olonkin har hændene fulde i maskinen med den
minutvise manøvrering.

21. august. Igaar ettermiddag klokken 6 stoppet det helt op for os.
Wisting la da ved middagstid ut to miner, som eksploderte med god
virkning, vand og isbeter blev slængt op i høide med toppene. — Knudsen
og Tessem gik iland tidligere igaar efter at ha tat en højtidelig
avsked med os. Vi trodde sikkert, vi skulde kommet saa langt ut fra
land, at de ikke mere vilde faa leilighet til at komme ombord. Efter
sprængningene fik vi nu saapas rum; at vi kunde ramme med nogen faa
meters tilløp; men det gik allikevel usigelig smaat, tomme for tomme,
gjennem den fra 1 til 2 meter tykke is. De holdt paa ogsaa næste vakt
til klokken 5 eftermiddag. Da maatte de stoppe, fordi det var noget
iveien med propellen. I formid-

dag løftet vi den op. Hele bladet paa den ene ving var slaat av. Det er
imidlertid ikke skedd nu, men ifjor utenfor Tscheljuskin. Der slog vi
propellen i noget haardt og saa en plankebete dukke op i kjølvandet.
Hvad det kan ha været for noget, vet jeg ikke, men dengang slog vi
sikkert propellen av. Det viste sig ogsaa, at et av lagrene, som
akselstubben hviler i, manglet. Det er aapenbart blit knust og har
faldt bort. Det var derfor paa høi tid, at vi fik denne utbedring.
Imorgen aften skal reservepropellen være paa plads. Jeg lot i formiddag
Hanssen og Wisting maale op distancen til det aapne vand og undersøke
isens beskaffenhet. De fandt, at det var 1600 meter til aapent vand, og
at det ytre belte paa 1000 meter bestod av meget tykkere is end den, vi
ligger i. Utsigtene er saaledes ikke netop videre glimrende! Men hvem
vet? Det er mørkest naar det lysner. Vi har ihvertfald slet ikke
bestemt os til at sætte os ned og graate. Jeg sendte iformiddag
Tønnesen iland for at si Tessem og Knudsen, at de maatte komme ombord
og hjælpe os. Jeg har nemlig bestemt mig til at lægge ut en saa tæt rad
av miner, som vi har raad til, utover mot havet. Tessem og Knudsen
holder nu paa med at hugge huller til minene, — et tungt og langvarig
arbeide i den tykke haarde is. Wisting lager miner. Sundbeck og Olonkin
har git sig i kast med propellen. Hanssen med to mand har hændene
fulde, Sverdrup passer byssa. Barometret staar særdeles høit. Det er
ganske stille. 1 x/2 ° i middags. Maatte vi snart faa en kuling fra
nordvest!

22. august. Østlig bris med 2'/2 ° klokken 2 eftermiddag. Vandet synes
at komme os nærmere og nærmere, men det skyldes vel bare belysningen.
Vi ligger der, vi stoppet igaarmorges utenfor Kap Maud. Propellen blir
færdig ikveld. Jeg haaber, at vi i løpet av eftermiddagen faar sprængt
8 stykker 10-kilos miner utover. Vi tar indtil 20-kilos for det sidste
haarde belte. Tessem og Knudsen hjælper os.

23. august. Igaarkveld ved 10-tiden meldte Sundbeck, at propellen var
paa plads. Vi gik da straks ivei med at sprænge de 5 miner, vi hadde
færdige. De gjorde god virkning. Først klokken 11 i formiddag kom vi
avsted, da en av cylindrene maatte tilses. Det er idag et herlig veir,
stille og klart og med 6 0 ved totiden. Tessem og Knudsen arbeider med
minehullene og er nu omtrent 300 meter fra raakkanten. Vi har nu en
fremgang paa omkring 20 meter i timen.

24. august. Det er søndag, men likesom forrige søndag har vi ogsaa idag
fuld arbeidsdag. Vi begynder klokken 8y2 og slutter sjelden før utover
ved 10-tiden om aftenen. Jeg var i formiddag en tur ute ved iskanten,
1400 meter herfra. Isen er gammel og tyk, U/2—3 meter, men

hvad der allikevel gir mig haab er de mange vandveier i den. Imorgen
eftermiddag sprænger vi vore 19 miner, og da nærer jeg det haab, at
høivandet den 27. og en storm vil gjøre resten. Skjælis begyndte at
danne sig for 3 nætter siden, og den er nu saa tyk, at varmen, som idag
har været oppe i 9 ikke magter at tine den. Vi har ogsaa idag den hele
tid hat det mest straalende sommerveir.

25. august. Vi sprængte i ettermiddag 20 miner — fra 10- til 15-kilos —
med god virkning. Jeg tror nu, at det vil komme en storm og hjælpe os
ut. Forat stille guttene tilfreds skal jeg gjøre et forsøk imorgen, men
hvis ikke vinden kommer os til undsætning, har jeg litet haab. At
risikere at ødelægge propellen eller lagerne, vaager jeg ikke. Hvad
skulde vi saa greie os med, naar isen en gang gaar op? — Vi har det
samme herlige sommerveir, men desværre fryser det hver nat. Endnu en
fjorten dages tid fremover er jeg imidlertid ikke ræd for skjælisen.
Siden kan det bli alvorligere.

26. august. Samme stille straalende veir med blaagraa varmeluft over
land. Antagelig er denne august maaned meget het inde i Sibirien.
Tessem og Knudsen sprængte to miner for os i formiddag og gik saa hjem.
Vi klemte paa med at komme videre og har til i eftermiddag avan-cert
omkring 180 meter ved hjælp av to ekstraminer. Ved 5-tiden stoppet
propellen bråt under bakking, og vi tok den da op for at se efter.
Heldigvis var lagerne i fuld orden. Hvad det er i veien med den, har
Sundbeck endnu ikke fundet ut. Vi har nu bare 130 kilo krudt tilbake av
500; vi maa derfor være meget sparsomme med miner. Ikveld sprænger vi
en 8 kilos, da en blaais paa 3 meters tykkelse stopper al videre
fremkomst.

27. august. Veiret er fremdeles klart og stille. Temperaturen har dog
været noget lavere, mellem 2 og 3 Skjælisen er nu næsten saa vi kan gaa
den. Vi har naadd 200 meter frem, men maatte hjælpe til med en mine
imiddags og sprænger ogsaa en ikveld. Paa sprængningsstedet imiddags
var isens tykkelse 2,80 meter, her er den over 3. Tessem og Knudsen
arbeider med sine egne saker i land.

28. august. Samme veir med temperatur 0,8 imorges og 2,5 ikveld. Vi
forsøkte idagmorges at komme videre, men det lykkedes ikke — ubrutt
3-meters is greide vi ikke; nu kan bare en storm løse os ut. Vi har
nyttet dagen til at sanke og lægge op rækved, og det har alt lykkedes
os at finde mere end ifjor høst og av en langt bedre kvalitet.

29. august. Endnu mere straalende veir. Temperaturen har været helt
oppe i 10 0 med et litet pust fra sydvest. Idag saa jeg og fanget

stedets eneste flue! I eftermiddag hentet vi hjem en storkobbe, som
Tønnesen skjøt igaar. Desværre hadde den ligget natten over i sjøen med
indvoldene inde, saa kjøttet ikke var skikket til menneskeføde, men vi
har da hundemat av den en hel uke. Hanssen og Tønnesen har idag
assistert Tessem og Knudsen med bygningen paa land. Olonkin og Sverdrup
var i formiddag ved lagunebredden og fortsatte med indsamling av
diverse. Isen er uforandret. Tæt som en potte overalt. Gjæs-sene samler
sig nu i svære masser ved lagunen for snart at begynde sin færd mot
syd.

30. august. Ikke fuldt saa klart og varmt idag, men allikevel deilig.
Sverdrup og Olonkin var i formiddag iland og avsluttet indsankningen av
rækved, og nu tror jeg, vi har nok av den for vinteren. Stranden er
skrapet ren i tre kvartmils længde. Hanssen og Tønnesen hjælper
fremdeles til med hytten. Sverdup fanget idag flue nummer 2. — Det er
14 meter vand, der vi ligger nu, 16 ved storisen 200 meter forut. Isen
er tæt.

31. august. En liten let bris fra nordkanten og omkring 2 grader. Isen
utenfor slakner noget. Vi holder for en gangs skyld søndagsfred, og
eneboerne er her paa besøk.

1. september. Frisk bris fra nordost og omkring 0°. Det har været stor
bevægelse i isen, og merkelig nok er al drivisen utenfor gaat vestover.
Vandet ser ut til at være nærmere, men muligens er det et bedrag. Den
faste is, vi ligger i, har bevæget sig noget, saa hvis det nu kommer en
fralandsstorm, gaar den. — Vi la idag ind igjen de elektriske lamper i
lugarene efter 4 maaneders hvil. Brændte imiddags og sænkte i havet
alle mine gamle brever. — Hanssen, Tønnesen og Olonkin er iland og
bygger hundehus av sten. Jeg har nu det bedste haab om at komme avsted,
men vi bør allikevel gjøre, hvad vi kan for det tilfælde, at vi skulde
bli liggende.

2. september. Igaarkveld klokken 8y2 blev der bevægelse i isen, og
sprækkene rundt sprænghullene videt sig betydelig ut. Vi fyrte derfor
straks op og var under gang klokken 9. Det gik meget godt, og i løpet
av ganske kort tid tilbakela vi over 300 meter. Men saa satte isen
sammen igjen. Inat og idag har vi naadd et av merkepunktene paa vor
vei, — storisen. Den ligger 400 meter fra det sted, vi forlot
igaarkveld, og der, hvor vi sprængte vore 20 miner, laa den 700 meter
fra havet. Nu vil jeg anta, at vi bare har omkring 500 meter igjen
derut. For øieblikket ligger vi imidlertid som i en skruestikke like
under storisen og kan ikke røre os. Vi sprængte en mine klokken 9
ikveld med god virkning. Naar isen nu slakner, kommer vi nok videre.
Dette er den tredje

mine, vi sprængte siden igaarkveld. Isen aapner og lukker sig nu saa
uregelmæssig, at det er umulig at gjøre nogensomhelst beregninger. I
formiddag forresten skrudde den sig tæt sammen om os, saa vi laa der
absolut som i en nøtt i knækkeren. Mens vi holdt paa at arbeide hule
for en mine, aapnet den sig igjen pludselig, saa det var med nød og
neppe, vi kom ombord. I eftermiddag slaknet den, men gik saa
fuldstændig sammen igjen en time efter. Det er -h 1 ° ikveld med en
ganske svak NNO. Tessem og Knudsen var en tur ombord ikveld. De hadde
skutt et par sæl.

3. september. Vi ligger i samme hul og kan ikke, trods alle vore
anstrengelser komme saameget som en fot fremover. Tessem og Knudsen har
hjulpet os med at hugge huller til miner og stakeflag. Vi har sprængt
to miner. Det er et svært flak like op til storisen, som vi ikke kan
faa has paa. Grunden er den, at vi abslut ikke kan faa nogen fart,
samtidig med at vi er omgit av en hel masse brukken is og sørpe, som
hindrer vore bevægelser. Ved første sydlige vind vil sandsynligvis al
denne is drive ut, ti sprængningsrækken danner, som beregnet, nu en
uavbrutt kanal. Men — har vi igjen et pust fra vest, og det er meget
koldt, sidste nat 5 , ikveld -f- 1,5

4. september. Klokken '/212 inat slaknet isen pludselig op og tillot os
uten hindring at passere storisen og henved 200 meter videre; men saa
satte isen ved 6-tiden idagmorges sammen paany, saa vi ikke kom en
tomme videre. Desværre har det holdt sig koldt i hele dag med en liten
nordlig bris. Ikveld er det stille med 4,4. Alt fryser sammen. Vi
forsøkte os ved halvnitiden igaarkveld, men kom ikke av flekken. Nu
faar vi se, hvad nattens lavvande omkring klokken tø 1 kan utrette. Det
har vist sig, at det er ved høivande, det tætner og ved lavvande, det
slakner. Jeg har sprængt 2 miner omkring 40 meter forut for at letne en
vanskelig passage der. Tessem og Kundsen kom ombord idag tidlig og
hjalp os. Tre bjørner — en binne med to unger — blev opdaget paa
Framøen omkring 400 meter borte, jeg sendte Tessem og Knudsen mot dem.
Det lykkedes dem ogsaa at fælde alle tre. De brukte den vesle prammen
til at komme derhen. Det viste sig, at alle tre dyr var i meget god
stand, I mavesækken fandtes bare græsrester, og ekskrementene efter dem
var som av planteætende dyr. Ikveld kan vi se en svær rugg, som gaar
der-borte og snuser i de faldnes indvolder; men vi kan desværre ikke
komme til den. Hverken baat eller slæde lar sig bruke ikveld. Sørpen er
for tæt og storfrossen til, at vi kan ro og for svak til at gaa paa.
Men skulde bamsen avlægge os besøk, skal vi ta mot den. Ikveld bød
Tønnesen og

207I\i ordostpassagen

Knudsen farvel for sidste gang. Vi ligger omkring 100 meter fra raaken
og kan slumpe til at komme ut naarsomhelst.

5. september. Inat begyndte en kuling fra vest. Den har blaast i hele
dag med det resultat, at vi er tættere snørt inde end nogensinde.
Klokken 9 iaften løiet den imidlertid pludselig av, og det blev stille.
Vi haaber derfor at isen vil drive os ut ved lavvande ved ottetiden.
Her har været svært pres paa isen, uten at vi paa skuten har merket det
mindste til det. Vældige 3 meter tykke flak er reist paa kant like ved
os, men ikke en lyd har vi hørt ombord. Idag har det været mildere, 0 i
morges, 1 ikveld. Vi tok idag vore vandfat ned i rummet, da vandet paa
dem begyndte at fryse. — Rønne har været prøvet som kok, men stod trods
sine udmerkede egenskaper forresten ikke eksamen! Han er nu gaat over
til sit gamle departement igjen og vier sig til seilnaalen og
symaskinen.

6. september. Vinden har gaat over paa vest igjen, og det blaaser frisk
med sneilinger. Omkring 2 ° hele dagen. Nyisen er nu tre tommer tyk og
vokser rask. Efter min mening er vi kommet meget langt, naar man tar
hensyn til, at vi har maattet bane os vei gjennem 2—3 meters ubrukket
is. Vi har klart en distance paa 1500 meter, og hvis vi ikke var blit
klemt fast og presset inde, vilde vi sikkert kommet ut. Som forholdene
er nu, er det efter min, Hanssens og Wistings mening ingenting at
gjøre.

7. september. Er det hellerikke idag nogen forandring i isen, saa er
det noksaa store forandringer indtraadt i andre henseender. Det blir
bare Hanssen, Olonkin og jeg, som drar sydover. Tessem og Knudsen blir
igjen. Den første vilde gjerne bli for at delta i utforskningen av
Tsarens land, mens Knudsen gjerne vilde bli for stedse. Jeg har bestemt
mig til at ta Olonkin med som tolk; som saadan kan han bli helt
uundværlig. Vi reiser med bare en slæde og 5 hunder, det klarer sig
nok. Den eneste forandring i vort utstyr blir et nyt mønetelt. Jeg har
idag git Sundbeck ordre til at lage en liten ovn for os. Vi finder jo
drivved hele veien, og det er saameget bedre end petroleum.

8. september. Sydlig bris. Isen utenfor har aapnet sig. 1 varmegrad
klokken 2. Barometret falder. Faar vi nu storm fra den kant, kan vi
muligens endnu komme løs. Lady Herbert har de par sidste dager anlagt
hvitt slør, og om kort tid ifører hun sig vel hermelinskaapen. Tessem
skjøt igaarkveld 2 storkobber utenfor øen. De blir hentet hjem med
hunder og slæde, man kan kjøre overalt paa den nye is. Kjøttet av disse
to kjøttfjeld veier mindst 200 kilo.

9. september. Det er idag et aar, siden vi passerte Kap Tschel-juskin.
Det er med god samvittighet, jeg ser tilbake paa den tid, som er gaat,
og med haab og friskt mot tar jeg fat paa det næste aar her. Nu ska!
saa minsandten Tsar Nikolais land tilpers. Mens Hanssen, Olonkin og jeg
henter sprængstof til Wisting, vil Tessem og Sverdrup med to kraftige
hundespand kartlægge dette. Det er et merkeligt sted det her! Nu har
det blaast frisk bris fra syd i 24 timer, og man skulde tro, at den
maatte sætte isen fra land. Men nei, det er omtrent ingen forandring at
se i isen. Hanssen, Tønnesen og Olonkin holder paa med vintertaket.
Sundbeck lager en særdeles praktisk liten vedovn, og Rønne syr nyt
telt. Det blir gjort av gabardine og som mønetelt. Det blir 2,10 m.
langt og 2 bredt, 1 m. høie vægge og 1,50 til mønet; grønt vindtøi til
bund; jeg er sikker paa, det blir et førsteklasses telt. Sverdrup
passer natvagten. Idagmorges kom han og purret Wisting og bad om
patroner, han saa en hel flok sæl ute mot raaken. Wisting bønhørte ham
og instruerte omhyggelig om, hvordan han skulde aapne ofrene in spe og
ta ut indvoldene. Og dermed drog Sverdrup avsted. Wisting tok sig en
tur paa dcek for at være vidne til Nimrods bedrifter. Med kattefjed paa
indianervis nærmet den vældige jæger sig sig en samling mørke punkter.
Spændingen var stor. Da brister den pludselig, — de mørke punkter
løfter sig fra isen og flyr bort i skikkelse av en tyvjoflok. Nimrod
vendte stille tilbake, gik straks tilkøis og vækket mig for en gangs
skyld ikke! Store flokker hvitfisk færdes i raaken.

10. september. Herlig veir, 2 varmegrader og sol. Vi maa nu se at faa
vintertaket paa. Sundbeck blev idag færdig med teltovnen. Fin! Den
veier med kokeplate, stekepande og rør bare 5 kilo. Vi har allerede
prøvet den, og den gjør sine saker simpelthen glimrende. Isen utenfor
ligger like tæt. Al passage her forbi er stængt for flere dager siden.
Særlig tror jeg, det vilde falde et fartøi vanskelig at komme rundt
Tscheljuskin iaar.

11. september. Herlig sommerveir, 3,5° i eftermiddag og ganske klart
med løi sydostlig bris. Det har været litt bevægelse i isen. Hvis denne
bevægelse øket paa til storm, kunde det nok hænde, at isen maatte ut.
Merkelig nok er den inat brukket op vestenfra og ind til Bjørnebugten,
— nøiagtig som for et aar siden. Forholdene er saaledes temmelig nær de
samme som da. Mot øst ligger isen pottetæt som dengang. En hel del nye
fugler, som kom her henimot sommerens slut, synes nu for det meste at
ville forlate os. Krykkjen har i sommer været den dominerende, nu er
det isrypen der farer skvaldrende og skrikende

forbi her til enhver tid. For et par nætter siden holdt den mig vaaken
hele den utslagne nat. — Wisting skjøt nylig en saakaldt «rovmaake».
Den var mørkebrungraa. Idag var her en til av samme sort. — Det viser
sig, at vort «ferskvand» er meget saltholdig; noget som sandsynligvis
har gjort sit til, at flere har hat vondt i maven. Vi tømmer det nu ut
og tar vand fra vor gamle ven storisen, som har et par gode dammer.

12. september. Hanssen og Wisting var igaarkveld paa bjørnejagt og
skjøt 5 stykker, to mødre og tre unger. Netop som jægerne var kommet
tilbake og hadde gaat tilkøis ved halvtolvtiden, kommer vagtmanden
farende ind og melder, at isen gaar op! Alle kom paa benene i en fart,
og der blir øjeblikkelig fyrt op i motoren. Først fik vi en haard nøtt
at knække med at pakke ut kreppen, vi laa i, som var stængt av 2—3
meters iskolosser. En mine gjorde fortrinlig virkning. Da vi hadde
tvunget os igjennem her gik resten let, og halvsyv formiddag løp vi
under høie hurrarop ut i klart vand! Vi glædet os alle av ganske
hjerte. Like før solrendingen klokken 4 straalte himlen i en
vidunderlig farvepragt. Over Lady Herbert og Don Pedro hang mørke,
blygraa, blaaagtige uveirskyer, og i dem flammet igjen de
vidunderligste hvitrøde skyer, jeg nogensinde har set. Og midt paa
denne herlige himmel fuldmaanen i straalende glans fra tid til anden.
Da solen randt, svandt farvepragten, indtil den selv helt tok magten og
behersket alt med sit lys. Utenfor Framøen la vi til ved iskanten for
at hente de skutte bjørner. Tessem og Knudsen kom da ombord og spiste
en sidste frokost med os. En binne med unge viste sig like ved skuten,
men slåp bort. Klokken 9 drog vi videre under uav-ladelig vifting til
vore kamerater, som stod igjen paa iskanten. Dagen var vakker med en
liten sydøstlig bris og stort aapent vand strakte sig mot øst. Det var
en fest at se alle gamle landmerker forsvinde. Den første av St.
Samuelsøene passerte vi uten ringeste hinder. Paa flere steder naadde
havet like ind til den. Værre blev det med den østligste av denne
øgruppe. Vi passerte den gjennem slak is, men blev 7 kvartmil længer
øst stoppet av tæt is. Ingen aapning i nogen retning. Jeg valgte da at
gjøre fast i en raak, som var frosset til de sidste nætter og fortøiet
til en meget stor flore av ganske tynd, vandtrukket is. Efter tykkelsen
at dømme — omtrent 2 fot — maa denne is være frosset i vaar. Paa andre
kanter — især søndenfor i Thaddæusbugten — ligger større is, men ikke
større end den, vi kom fra. Hanssen melder, at han ser stor landraak
langs den østre Taimyrhalvø's vestkyst, men at komme derut er umulig
nu. Den unge spæde is, vi ligger ved, gir mig haab om at her inden ret
længe vil ske forandring. Vi har gaat 36 kvartmil. Like før vi stoppet

klokken 5 i eftermiddag skjøt vi en bjørn i vandet. Den var usedvanlig
fet og kjøtrik. Vi anslaar bare kjøttet til 200 kilo og spækket til
over en tønde. Det er mildt og smaaregner litt ikveld.

13. september. Aarsdagen for vor ankomst til Maudhavn. Det er ikke
langt fra samme sted, vi befinder os idag, — 36 kvartmil. Bare nogen
timer stod den aapne fart paa. Forover ligger isen tæt overalt. Den er
dog brutt og maa endnu med den varme, vi har, 2 varmegrader klokken 2,
kunne sættes i bevægelse. Maatte det ske! — Den østre Taimyrhalvø er av
en helt anden karakter end den vestlige, Tscheljuskinhalvøen. Mens
denne var meget lav, er den første utstyrt med høie, mægtige fjeld.
Skjønt vi ligger omtrent 50 kvartmil fra, kan vi dog i kikkert se
fjeldenes form ganske skarpt. Det meget lavere forland ser vi ogsaa.
Landraaken maa være meget stor derborte, eftersom vi kan se glimt av
den. Men mellem os ligger en tæt, for øieblikket ugjennem-trængelig
pakis. Vi har idag arbeidet os ind i den paa et sted, hvor den er brutt
op saalangt man kan se, og vort eneste haab nu er, at den maa slakne.
Trakten her later til at være fuld av bjørner. Vi skjøt en, vi saa en
anden, sporene efter en tredje og visitkort efter en fjerde. Blir vi
nødt til at tilbringe vinteren her, gaar Hanssen, Olonkin og jeg, som
før bestemt, mot syd. Det eneste rette er at søke at faa noget
sprængstof herop. Det er meget mulig, at vi til vaaren faar den samme
fornøi-else op igjen. Nyt hjemmefra bør jeg jo ogsaa se at skaffe
guttene.

14. september. En frisk bris inat fra sydost har aapnet isen. Vi
begyndte at gaa klokken 9J/2 i formiddag. Til at begynde med hadde vi
ikke stor plads, men det aapnet sig efterhvert. «Maud» er uforlignelig
i tæt is, hun simpelthen æter sig fremover. Mangen god dunk fik hun,
men hun taaler dem. Det hadde allerede dannet sig en masse nyis paa 4—5
tommers tykkelse, som var ganske tung at komme frem i. Klokken 3% i
eftermiddag stod vi ut i den svære, brede landraak. Bare nogen enkelte
smaa isstrimler har vi møtt siden. Da vi kom ut av pakken, var vi
omtrent 3 kvartmil av den østlige Thaddæusø. Vi sætter nu kursen for
halvøens nordspids. Det regner og er litt tykt, men vi har stadig glimt
av land. Vi har set en masse hvalros i vandet. Det er 2 varmegrader og
en liten bris fra SSO. Vi gjør 7 knob.

15. september. Vi var igaarkveld meget i vildrede om vor stilling.
Bestikket og landets utseende stemte aldeles ikke. Vi maatte imidlertid
bestemme os for at stole paa landet og ikke paa bestikket, en
bestemmelse, som gav dette en ren nettogevinst paa 20 kvartmil. Bare
strømmen kan ha bevirket denne svære avvikelse. Det er samme erfaring,

som vi gjorde ifjor — sterk østgaaende strøm. Det er helt mørkt nu fra
10 til 2 og vi anstrengte os til det ytterste for ikke at tape land av
sigte. Flere ganger hadde jeg med Wisting diskutert maanens tvilsomme
assistance ved anledninger som den igaarkveld. Den kom nemlig frem
glimtvis og blændet samtidig med, at den kastet skyggen av de regntunge
skyer ned paa havet og flere ganger fik os til at tro, at vi saa land
like under den. Saa bryter den pludselig ved tolvtiden igjennem og
viser os en kulsort skygge paa havet. «Den var mig noget vel svart!»
sier jeg til Wisting. «Ja» svarer han, «det synes jeg ogsaa.» Jeg efter
kikkerten. Og der — like under maanen, like i baugen og ikke mange
skutelængder borte laa land! Vi fik kastet hende rundt i et nu. Hvor
dette var, kan jeg ikke bestemt si, men omkring den østlige
Taimyrhalvøs nordøstlige pynt var det. Da vi avløstes klokken 2 morgen,
kunde vi allerede skimte landet tydelig. Ut paa morgensiden raaket vi
op i en ganske ubehagelig situation. Vi kom nemlig ind mot to øer, og
det sund, som skilte dem fra landet, var stængt med nylig sammenfrosset
drivis, mens det paa yttersiden laa helt ugjennemtrængelig pakis. Det
var en ganske smal land-raak paa langsiden av sundet. Vi forsøkte at
komme igjennem der, men maatte opgi det, da det var for grundt. Det var
saaledes intet andet valg: Vi maatte prøve at ramme os gjennem den
frosne drivis. Beltet var heldigvis ikke bredt, omkring 1500 meter. I
dette arbeide staar «Maud» uendelig høit. Paa nogen faa timer lykkedes
det os at komme gjennem. Det saa en tid mørkt ut med dybdeforholdene;
vi var helt nede i 5% meter, det vil si ikke stort mere end en fot vand
under kjølen. De to øer, vi her passerte paa indsiden av, er St. Peters
øer, og sundet, vi sprængte os gjennem, har aldrig været befaret.
Utenfor møtte vi igjen gode isforhold — stor, aapen landraak. Det land,
vi her var klods under, en halv kvartmil av, er fristende vakkert. Det
låve og av utseende ganske frodige forland byr uten tvil, hvis
dybdeforholdene er gunstige, paa fortræffelige havner, og en
naturskjønhet av sjelden art opnaar det ved de bakenfor liggende
mægtige fjeld med sine vilde, forrevne topper. Landet er helt snebart,
naar undtas litt sne oppe i de høieste fjeld. Da vi kom ut av sundet,
møtte vi en masse hvalros. De laa paa ganske smaa isflak i store
flokker og sov. Vi gik like mot en slik forsamling med skuten og
Wisting skjøt to, — den ene av dem faldt desværre i sjøen og sank. Den
anden, en hun, blev flaadd paa isen og heist ombord. Under dette
arbeide holdt dens kamerater et frygtelig leven i havet rundt om isen.
De pisket sjøen og brølte av raseri, især ungen til en av de skutte.
Den rendte opover flaket og formelig gjødde som en hund.

Vore hunder var rent ellevilde. — Herfra har isen tillatt os
efterhaanden at fjerne os fra land. Vi en nu klokken 9 aften omkring 8
kvartmil av det. «Maud» baade slingrer og sætter i dette store aapne
hav. Nu har jeg paany det bedste haab for fremtiden.

16. september. Vi hadde pragtfuldt nordlys igaarkveld, — levende og av
en intens grøn farve. Vi kom ved midnatstid ind i endel is og maatte
snu. Det viste sig da det lysnet, at vi var kommet ind i en stor bugt.
Isen her var meget stor og gammel, typisk polaris, den eneste vi har
set hittil, vi har forresten set mange slags is. Den, som danner sig og
driver langs kysten i Nordostpassagen, blir ikke stor — relativt set.
Den opnaar nok en tykkelse av 3 meter og noget derover, men bryter for
det meste op i smaa flak. Man ser jo ogsaa enkelte store florer, men de
er som regel flate og jevne og nærmer sig ikke engang i utseende
polarisen. Den kan imidlertid bli haard som flint og ikke grei at
skalle imot. En merkelig issort har vi truffet paa to ganger under
denne reise. Første gang ved St. Samuels øer og anden gang ved St.
Peters. Det var store florer av ganske tynd is, knapt en fot tykke og
rent hvite ovenpaa. Saavidt jeg kan skjønne maa den være frosset om
vaaren. Bayis og almindelig landis har vi ogsaa møtt her i
Nordenskiölds hav. Vi gik gjennem litt is, ganske fordelt, paa
formiddagsvakten. Klokken 11 gik vi ut i fuldstændig isfrit vand og
satte kurs for strædet mellem de to første øer i den nysibiriske
øgruppe og land. I eftermiddag har vi set enkelte isflak, likesaa
ikveld; de er antagelig drevet ut med den lille nordostbris, som
blaaser. En kolibrilignende liten fugl kom ombord til os i formiddag.
Den blev fanget og foreløbig anbragt i en papæske, men døde snart.
Nogen drivstokker har vi møtt idag. Vand og luft hadde samme temperatur
iaften -f 0.3. Vi er utenfor Lenas vestlige arm.

17. september. Gik gjennem aapent vand og ispakker hele dagen. Ikveld
og paa vakten fra 8—2 var isen noget tættere. Enkelte rækved-stokker
var at se. Men intet dyreliv var at fornemme. Det var en uhyggelig nat,
slud, saa man ingenting kunde skimte, mørke som i en sæk og meget is,
ujevn bund og land ikke langt av!

18. september. Det var meget is inat og en hel del idag ogsaa. Det er
merkelig, at Lena ikke har større virkning. Jeg trodde, at den mægtige
elv skulde sopt havet rent mange mil utover. Klokken halv et imiddags
fik vi Stolbowoi i sikte. Alt stemte med bestik og observationer. Vi
gaar nu paa strædet mellem Blischnijøen og land, og haaber, vi er
gjennem det imorgen. Aftenen er langt bedre end igaar. Vistnok har

vi endel taake, men det er klart over; fra tid til anden noget is. I
nord ser den ut til at være tæt. Her er gjennemgaaende en masse is, og
jeg tviler paa, det vilde være mulig at komme frem nordover, slik som
«Fram» gjorde.

19. september. Kom inat ind i Laptewstrædet, men fik først ut paa
formiddagen land i sikte paa begge sider. Trods det ugunstige veir,
snebyger og taake, fik vi tat en række observationer, som stemte meget
godt med bestikket. Vi skulde efter dette være omkring 10 kvartmil av
Blischnijøen. Ved middagstid lyste det mere op, og det viste sig da, at
vi var kommet øen meget nær. En 4 streks peiling satte os bare 3' av.
Det grundet ogsaa op, — bare 4 favner —, vi satte kursen litt ut og fik
straks fem. Det maa her være en meget sterk strøm, som saa hurtig kan
bevirke en saa stor forskyvning. Vi hadde meget is i strædet. Da vi kom
ut paa østsiden, møtte vi aapent hav. Det sprang op en sydlig kuling,
saa utsikten til at komme langt nordover var god, og vi forsøkte. Vi
har hat en usigelig ubehagelig gang over denne første grunde del av
dette hav — fra 4 til 5 favner. Sjøen har været meget oprørt. Klokken
10 om aftenen kom vi ut paa 8 favner og kan sætte kursen mere nordlig.
Det gaar nu fremover med svær fart, men hvorlænge?

20. september. Klokken 6 imorges purret Hanssen mig med den besked, at
vi var ved tæt iskant. Nu var i sandhet gode raad dyre! Vor bredde var
omkring 75° — og tæt kant! Det saa ikke videre lyst ut. Allerede
forlængst har jeg været bestemt paa ikke at entre isen uten under de
gunstigste forhold. Skal færden bli heldig, maa det gaa efter planen.
Jeg talte med Hanssen om saken. Fra før vet jeg, at han foretrækker en
overvintring paa kysten, da aarstiden er saa langt fremskreden.
Imidlertid gav jeg ordre til at gjøre fast til isen og hænge loddlinen
ut forat faa driftens retning bestemt. Det var bris fra nord og isen
absolut pottetæt. Efter frokost iagttok jeg loddlinen. Den viste 45'
mot N eller med andre ord, at vi var i rasende drift sydover. Dermed
var min beslutning tat. Vi kastet los og satte kursen SO mot Bjørneøene
for at søke vinterhavn deromkring. Det vilde være vanvid at begynde
driften under slike forhold. Har man sagt A, faar man ogsaa si B og
vente. Imidlertid kan vi utføre meget godt arbeide. Siden har det gaat
i kursen fra klokken halvti i formiddag langs en fast iskant. Paa
natvakten kommer vi op i en stor is, men fordelt.

21. september. Vi har passert gjennem adskillig noksaa tæt is idag.
Imiddags kom vi ind i landraaken. Den er stor og bred. Bundforholdene
ser ut til at være meget jevne; vi har nu 9.5 meter.

22. september. Kom igaarkveld ved 10-tiden ind paa grundt vand og
maatte holde nordover. Vi var paa 7.5 meter. Det dypnet da straks. Vi
hadde en del is hele vakten. Krestofskiøen, den vestligste av
Bjørne-øene, kom i sikte klokken 9 i formiddag, fuldstændig i
overensstemmelse med vore beregninger. Passerte Firsøileøen, der saa
likedan ut som i Nordenskiölds dager. Alle disse øer var delvis fri for
is. Vi har idag gaat gjennem meget is. Ved 2-tiden imorges kom vi ut i
den aapne Kolymabugt.

23. september. Siden vi kom ut av isen inat, har det gaat med 8 mils
fart østover med en storm fra nordvest gjennem isfrit farvand, til vi
naadde Ajonøen, som jeg hadde bestemt mig til at overvintre paa
indsiden av. Men pludselig dukket isen op i en tæt masse fra øen og
nordover. Vi forsøkte at komme frem i en landraak, men den tok snart
slut. Her var imidlertid ingen tid at spilde, vinteren har sat ind med
7 grader kulde. Vi søkte derfor ind i isen under øens vestkyst og tvang
os ind saa langt som mulig — omkring 1000 meter fra stranden. Øen er
plataaland, og paa flatlandet ser vi flere telter tilhørende
jukagirene, som bebor denne del av kysten. Saasnart isen fryser sammen,
har vi dem vel ombord. Det skal glæde mig at studere dem. Det blaaser
fremdeles friskt fra nord.

24. september. Den østgaaende strøm maa være meget sterk; uagtet det er
storm fra nord, holder den ikke bare havet aapent, men plukker endog
stykke for stykke bort av den is, vi ligger i. Vi hadde ved middagstid
saa litet is paa utsiden av os, at vi fyrte op og tvang os et par
skutelængder længer ind. Jeg haaber vi faar fred der, vi nu er. Det er
virkelig for mørkt til at ligge ute om natten og slaas med isen nu. —
Det er tsjuktsjere, vi har herinde, ikke jukagirer. Endnu har de ikke
været ombord. Veiret er elendig.

25. september. Vi ligger knapt 50 meter indenfor fastiskanten. Paa
utsiden av den driver isen østover med 2 mils fart. Det eneste, som
holder dette en kvartmil brede belte utenfor øen fra at delta i den
østlige drift, maa være en skrugarrække av de voldsomste dimensioner,
som stikker ut fra øens nordpynt. Faar vi bare lov til at ligge stil,
er dette en ypperlig vinterhavn, forsaavidt som vi vil bli meget tidlig
fri til sommeren. — Da tsjuktsjerne endnu klokken 11 i formiddag ikke
hadde gjort tegn til at komme ombord, bestemte jeg mig til at gaa iland
og følge med Hanssen og Olonkin, — den sidste skulde være tolk. Den
nyfaldne sne gjorde veien meget forræderisk at færdes paa. Flere ganger
var vi paa hekten til at plumpe i. Hanssen faldt engang helt igjennem.
Da de

indfødte fik se os paa isen, kom to mand og møtte os. Begge gjorde et
overordentlig godt indtryk. Det første som glædet mit øie ved ankomsten
til stranden, var synet av en hel mængde finfin drivved. Vi fulgte vore
ledsagere opover den fra stranden bråt stigende høide til tre telter,
som laa oppaa plataaet. Vi blev hjertelig mottat og bedt ind i det
midterste telt. Disse telter er meget store, 50 fot i diameter og 15
fot høie, cirkelrunde, og gjort helt av renskind. Paa den motsatte væg
av indgangen er et litet firkantet avlukke, som vistnok tjener til
soveværelse. Midt i teltet brændte paa jordgulvet en lystig vedild.
Manden i dette telt hadde kone og tre barn. Det mindste, en pjok paa et
aar, var noget av det mest fortryllende, jeg har set. Vi blev budt kokt
renkjøt. Vore klær blev tørket og sydd istand av kvindehaand! De
indfødte her paa kysten eier nu store renflokker, som ikke var
tilfældet i Nordenskiölds dager. De gjør indtryk av at være renslige og
sunde. Vi opholdt os der et par timer. Fire mand fulgte os ombord igjen
og blev rikelig bevertet. Det gode forhold er sikkert etablert, og jeg
tror, vi kan ha stor nytte av disse folk. Jeg fik av den ældste i
foræring endel moskus-, rotte- og hermelinskind og maatte derfor til
gjengjæld gi gaver i form av mel, te og sukker. Mændene gik hjem igjen
ved 6-tiden.

26. september. Utsigtene til at faa ligge stille her er for øieblikket
de bedste. Vi har holdt paa at pumpe oljen fra jernfatene paa dækket
over paa tankene. Vi tok igaarkveld op en status over vor
oljebehold-ning, og den var glimrende: Raaolje 90 ton. Aktionsradius
under for-utsætning av et oljeforbruk paa 1.6 ton pr. døgn og en
gjennemsnitsfart av 150 kvartmil 8.400 kvartmil. Av pretoleum har vi
17.5 ton. Vort kulforraad er saa stort at vi sandsynligvis aldrig
kommer til at røre kullene i underrummet. De kul, vi har i sækkene vil
ganske sikkert strække til. Her laster vi desuten skuten med
brændselsved. — I formiddag kom 14 indfødte ombord. Min vert fra igaar
og hans kone var ogsaa blandt dem. Han sier selv, at han tilhører
Namaatakistammen, der — saavidt jeg hittil har kunnet opfatte det — er
ganske liten, holder til vestenfor her og ikke eier ren. Han fortæller,
at deres sprog er helt forskjellig fra tsjuktsjernes. De hadde med sig
skind til bytte. Jeg gav 6 piater tobak for et stort fint ulveskind, 3
piater for hvitræv! Renskind faaes meget billig. De fremmede blev
bevertet med te og kjeks og drog fornøiet hjemover igjen ved 6-tiden om
eftermiddagen. —

27. september. Vore venner kom tidlig ombord imorges og hadde igjen med
sig skind til bytte, væsentlig renskind. Jeg har nu 46 stykker av dem,
5 hvitræver, 1 rødræv, nogen faa moskusrotter og hermelin samt

en ulv. Vi satte idag straks vore gjester i arbeide. Alle de tomme
oljefat skulde bringes ut paa isen, og det besørget de. De blev
traktert med te og kjeks. — Ikveld 6 grader.

28. september. Liten nordlig bris med snefald. Sneen falder her som
hjemme, og vi vil faa en ganske anden snevinter end den sidste. Det
skulde ikke forbause mig, om vi slipper at kaste skuten ned. Isen synes
nu at ha lagt sig for godt. Temperaturen er ogsaa ikveld 12, og det
hjælpei. Fem mand gik i formiddag paa land og avla besøk hos de
indfødte. Fire av disse fulgte dem tilbake. Isen er endnu like usikker
at gaa, men holder denne temperatur sig, blir det snart bedre.

29. september. Kuling fra SV. Temperatur imorges -h- 12, ikveld -=- 10.
Det kjendes kjølig efter sommeren. Isen ligger nu saa langt, vi kan se.

30. september. Hanssen og Wisting holder paa med at fuldføre
vintertaket som ikke var helt færdig, da vi forlot vor første
vinterhavn. Vi satte idag op ovnen og begynder at lægge i imorgen. Vi
la ind dobbelte ruter i agterste skylight. Flere indfødte var ogsaa
idag paa besøk. Isen er nu næsten helt sikker.

1. oktober. Kuling fra nordvest med fok. Det lykkedes imidlertid
Hanssen og Wisting i dagens løp at faa bygget hundehuset — av tomme
jernfat til vægger med flate bordtak over. Hundene blev flyttet over i
eftermiddag. Sverdrup har med maskinistens hjælp sat den meteorologiske
station i orden. Atter svinger anemografen sig over hyttetaket. I
formiddag var 11 indfødte ombord.

2. oktober. Bestemmelsene for fremtiden er tat og ser slik ut: Sverdrup
tilbringer det meste av tiden her sammen med tsjuktsjerne, — det vil
si, saasnart han har sat sig istand, drar han ind paa land, sætter op
sit telt der og venter paa den tid, da de indfødte reiser ind i landet.
Han følger da med dem. Det er nu fuldstændig avtalt med namaata-kieren
Gregory, at han skal være Sverdrups vert og bistaa ham i ett og alt,
det er neppe sandsynlig, at Sverdrup vil være her tilbake før ut i mai.
— Saasnart isen er sikker nok, reiser Hanssen, Olonkin og Tønnesen
herfra med slæde og hunde til Nischnij Kolymsk. Den omtalte namaatakier
Greory er en meget intelligent mand og staar høit over tsjuktsjerne. Vi
tror, vi har bragt paa det rene, at namaatakierne bor i nærheten av
Okhotsk, men endnu kan vi jo ikke være sikre paa, at vi forstaar dem.
Gregory gjør os opmerksom paa, at det bare er ham og hans bror Mitry,
som er her, alle de andre bor langt borte. Som sagt, vi tror det er paa
kysten av det Okhotske hav, men fremtiden vil bringe klarere lys i
dette.

•

217«Nordost pas sagen

3. oktober. Sydostlig frisk bris og -h 11 Igaar begyndte den
meteorologiske station sit arbeide med alt i orden. Idag monterte
Sundbeck tidevandsregistratoren, som antagelig vil være i gang ikveld.
Igaar blev hundehuset helt færdig. Det er aldeles fortrinlig, 25 fot
langt og 12 lot bredt. Væggene bestaar av tomme oljefat, utvendig klædt
med seil. Det er lagt flatt bordtak over det hele. Langs væggene
indvendig er anbragt bord, løftet op fra isen, saa dyrene kan ligge
godt og tørt. Huset er 5 fot høit, og bedre har de aldrig hat det. Isen
er endnu ikke sikker. Hvor sneen dækker, er det paa mange steder endnu
helt aapent.

4. oktober. En deilig dag. Sydlig bris og tindrende klart. Vi kan se de
høie fjeld inde i landet. Idagmorges 12 i middags -4- 8. Gregory kom
idag og meldte at tsjuktsjerne reiser herfra om 4 dager. Sverdrup har
derfor meget at gjøre med at sætte sig istand. Han skal jo utstyre sig
for 8 maaneder. Har idag sat op vort dampbad, og guttene vasker sig
rene.

5. oktober. Samme deilige veir, bare endda mildere. Ikveld mellem 5 og
6 Fjeldene har idag staat tydelig frem fra SV til S. De er høie. Idag
har vi hat en masse besøk. Ut paa morgenen kom her en kone av et ganske
eiendommelig utseende, høi, slank og meget indianerlik. Hun var
særdeles velklædt og av et andet snitt end almindelig hos tsjuktsjerne.
Hun maa ha været meget vakker. Nu var hun antagelig mellem 30 og 40,
forresten ganske pen endnu. Siden kom en hel del for at bytte, — nogen
hadde ræveskind, en et sortbjørnskind, andre lemænskind og renskind.
Blandt de besøkende var to gamle koner, den ene især meget morsom,
bitte liten, omkring 60 aar, straalende munter og fornøiet. Hun hadde
to store sønner med sig. En av vore gutter laante hende et speil, men
da blev det en komedie: Aldrig i mit liv har jeg set nogen skjære slike
ansigter, hun frydet sig som et barn, og vi andre hadde ikke mindre
fornøjelse. De gaar overmaade varmt klædt disse folk — langt varmere
end eskimoene. Det kommer naturligvis derav, at de kjører med ren og
saaledes maa sitte stille. Alle mandfolk har lange, trange
renskinsbukser av bellinger, som slutter tæt om kamakken rundt ankelen.
Saavel over- som underanorak er av skind, men sitter som hos eskimoene
løst om kroppen. Kvindene gaar i helsydd dragt av svære skind ind og ut
— en slags combination. Guttene var i formiddag paa land og reiste op
en masse rækved til vinterbruk. Og her er det nok av den.

6. oktober. Sommerveir med 5 grader. Vi har allerede hat flere
pragtfulde nordlys. Ikveld flammer hele himlen. Flere nye indfødte

idag været ombord og byttet. Jeg har git Olonkin ordre til, at han,
straks han er kommet til Nischne-Kolymsk, søker stedets høieste
autoritet, meddeler ham, at vi ligger her, og at vi har tusket en del
med de indfødte til eget bruk. Jeg er nemlig ikke sikker paa, at vi
ikke kan faa ubehageligheter til vaaren. — Hanssen og Wisting har idag
sat op en bjørnehjell mellem skuten og land, omkring 200 meter fra
skuten. Imorgen hænger vi alle vore skind ut og lar dem hænge vinteren
over.

7. oktober. Klokken 8 aften -f- 2, som nu føles meget varmt. De
indfødte bragte ombord tre nyslagtede ren i formiddag. De kjørte dem
med slæder og rener. — Sverdrup forlot os i formiddag og slog op sit
telt hos tsjuktsjerne. Imorgen reiser de ind i landet. Alle
bjørneskindene blev idag hængt op paa hjellen. Tønnesen kjørte igaar og
idag ind en hel del rækved.

8. oktober. Temperaturen holder sig paa 2. Det har nu dannet sig en
masse sørpe paa isen. Vort hundehus ligger uheldig, det er nemlig
delvis bygget paa nyis. Viser det sig nødvendig, faar vi flytte det
straks. De indfødte begyndte at bryte leir imorges, men var ikke
reiseklar før klokken 4 i eftermiddag. En del kom ombord til os for at
avslutte en sidste handel. Vi fik 4 nyslagtede ren og endel nysydde
renskinsklær. Disse mennesker er meget ærlige. Endnu har jeg ikke en
eneste gang grepet dem i forsøk paa nogetslags snyteri. De synes at
staa paa et meget høit moralsk standpunkt og udmerker sig ved mange
gode egenskaper. Rønne flyttet ut av sin lugar for to dager siden, og
jeg slaar nu den sammen med min.

9. oktober. Idag er hundehuset flyttet og det var paatide. Alt der-ute
stod nu under vand. Vi har nu fundet gammel solid is at sætte det paa
forut fra babord baug omkring 100 meter borte. Tsjuktsjerne kom ikke
langt igaar. Vi saa idag tidlig deres teltplads omkring 2 kilometer fra
den, de forlot. Sverdrup var en tur ombord i eftermiddag og fortalte,
at de maatte vente der, til isen mellem øen og land blev solidere.
Nogen av de indfødte hadde forsøkt at komme over, men plumpet igjennem.
Vi byttet idag til os 13 ren og har saaledes nu rikelig med fersk mat.
Jeg har idag byttet kulovnen i salongen med vor «bjørn», som er meget
koseligere, naar vi bare kan bruke saameget ved, vi har lyst til, og
det kan vi heldigvis nu.

10. oktober. Hundehuset blev færdig idag. Vi har igjen hat mange besøk.
Nu har jeg byttet til mig 30 ren, og vi har ferskmat nok.

11. oktober. Tiltrods for at jeg hadde erklært, at jeg ikke vilde ha
mere kjøt, kom de allikevel ombord med 17 ren til. Nu sitter vi inde

med — 47 stykker. Sverdrup var ombord til aftens med sin vert. De
reiser videre imorgen.

12. oktober. Ikveld er temperaturen gaat ned til -f- 10°, og det sner.
Bedre veir kan vi ikke ønske os. Vore slædereisende kan da snart komme
avsted. Fik øket vort renforraad til 50. Hansen og Wisting har tilbragt
hele formiddagen med at partere de 17 fra igaar. Jeg har ogsaa byttet
mig til 3 slæder. Prisen var 2 kilo mel. For en ren har jeg betalt 1.5
kilo sukker og 50 gram te, tre kvartruller tobak og to æsker
fyrstikker.

13. oktober. Inat har det faldt over en tomme sne, og det har fortsat
med snefald idag ogsaa. I eftermiddag har temperaturen gaat ned til 14.
Fire mand har været paa land og sat op tækved til vinterbruk — omkring
60 slædelass. De er sat op ved mundingen av et sund, som antagelig
deler Ajonøen i to. Sundet er saa fuldt av rækved, at Wisting mente,
der maatte være hundretusenvis av favner. Det blev kjørt hjem tre
slæder. Den avdeling tsjuktsjere som Sverdrup følger med, fortsatte
idag sin flytning og kom os ut av syne. Wisting saa en flok paa 60
ryper paa øen, desuten en masse harespor.

14. oktober. Jeg har idag avfattet mit vel 700 ord lange telegram til
avisene hjemme. Det har sneet hele den utslagne dag. Sneen er tør,
temperaturen har været helt nede i -r- 16. Hanssen og Wisting fuldfører
bygningen av vintertaket og Tønnesen kjører ved fra stranden. Rønne og
maskinistene er sterkt optat med arbeide for de bortdragne.

15. oktober. Vi hadde idag besøk av 6 tsjuktsjere, derav var 3 nye. De
bragte nogen ræveskind og omkring 40 ekornskind. Disse har jeg før
trodd var moskusrotter. Skindene er meget penere end av vore ekorn,
graablaa og tæthaarede. De vil være ypperlige i en pels. Men det bedste
de hadde med sig, var et stort stykke av en mammuthtand, det veiet
omkring 20 kilo. De fik litt tobak, sukker og te for det og var meget
tilfredse. Nogen merkelige mennesker disse tsjuktsjere. De fleste av
dem er avholdsfolk. Te og tobak er deres stimulanser. Det er rent
utrolig, hvad de kan sætte tillivs av te. En bitte liten kone kom her
forleden alene ombord og blev traktert med te. Hun satte tillivs 5
liter! Vore ramsvarte karvete blad røker de med høieste velbehag, gamle
og unge, like til diebarn.

16. oktober. Tønnesen har kjørt ved i hele dag. Han greier 8 lass om
dagen. Naar han har kjørt imorgen ogsaa, blir det 32 lass, jeg tænker
omkring 10 favner. Alle disse stokker, hvorav enkelte er saa svære,

at det maa to mand til for at greie dem, blir stillet op i pyramide
like utenfor indgangen. Vintertaket er færdig. Det er litt forskjellig
fra ifjor, saaledes har vi ikke den overflødig store utgang, bare to
lemmer til at svinge op. Vi har ogsaa en anden opgang gjennem taket,
nemlig en luke like ved siden av stormasten. En stige fører op til den.
Denne vei er væsentlig til bruk for meteorologene. Alle skindene ligger
nu strakt ut paa vintertaket.

17. oktober. Hanssen og Wisting har idag sat magnetteltet paa isen
mellem skuten og land, et par hundre meter herfra. Det staar paa nyis.
som nu er 9 tommer tyk. Sundbeck og Olonkin monterte idag den
elektriske lampe paa stortoppen. Den er god at ha der som et fyr. Igaar
satte Sundbeck op en kobbervandtank fra «Fram» paa «bjørnen». Den
holder vel 100 liter, der vil vi altid ha rikelig med vaskevand. Rønne
gjør klart de bortdragendes utstyr.

18. oktober. Iaften klokken 8 var det klart med nordlysbue og næsten 20
kuldegrader. Vi hadde idag besøk av en enslig indfødt med 30 fisk, —
sik og en stor ørret, alle friske og fine. De slædereisende er ivrige
med sine sidste forberedelser, og mandag bærer det avgaarde.

20. oktober. Samme vakre veir, h- 19. Klokken halvti om formiddagen
drog Hanssen, Olonkin og Tønnesen avsted. De var rustet for 14 dager,
men naar kommer de tilbake? Wisting, Rønne, Sundbeck og jeg er nu
alene.

21. oktober. Wisting holder nu paa at indrette et nyt beboelsesrum for
mig. Han har tat ned væggen mellem Rønnes og min lugar, Rønne har faat
Tessems — og sætter nu denne dobbelt saa store istand til mig. Vi har
jo plads nok nu. For at gi Wisting tid, overtar jeg herefter
aftenstellet, og han faar da hele eftermiddagen at arbeide paa.
Rigtignok har jeg aldrig kokt før, men jeg ser, at jeg snart lærer det.

22. oktober. Ikveld var det bare 5 tø Igaar saa jeg en isrype, og det
betyr nok, at her er vand like ved.

23. oktober. Sterkt snefald i eftermiddag. Barometret gaar nedover med
voldsom fart, vi skal vel ha nordenvind igjen. Det er nu næsten helt
færdig hos mig. Min gamle lugar er salong og Rønnes oprindelige lugar
mit soveværelse. Min køi er blit laget til sofa av Wisting og stoppet
av Rønne. Sundbeck leverte idag to fine rævesakser, som han hadde
laget. Hvalpene, som hittil har staat i hus, blev idag tat ut og bundet
til stokker, som de slæper efter sig. Vi har ikke set flere isryper.
Ikveld 5.

24. oktober. Atter isryper ved skuten. Ikveld hadde vi 10°. Wisting har
gjort en trap ned paa isen, dels av drivved, dels av bord. Fald-

repstrappen, som vi har brukt før, kan bli farlig i mørket. Wisting har
sat op rævefældene. Selv har jeg nu som regel ved middags- og
aftenstellet hat veiledning av Wisting. Men jeg tror, jeg er lærenem i
mat-lagning, saa det ikke skal vare længe, før jeg greier det. Alt som
kræves er i grunden paapasselighet.

27. oktober. Vandet er ikke langt borte. Sidst det var klart kunde vi
se det i nordlig og sydlig retning. Wisting, Rønne og Sundbeck holder
paa at sætte arbeidsrummet i orden. Jeg glæder mig til at faa det
istand, saa man kan ha et hyggelig varmt sted at arbeide paa. Sundbeck
monterer den gamle salongovnen der. Jeg liker ikke at arbeide i
salongen, som vi maatte gjøre hele sidste vinter. Man har da intet
fredelig sted at ty hen til.

2. november. Flere dages herlig veir med kulde nat til igaar ned til
-f- 27, iaften 17. Wisting var paa land i eftermiddag. Han saa flere
ryper og skræmte op adskillige harer. Disse harer mener han er større,
end han nogensteds har set dem, og betragtelig større end harene
hjemme.

6. november. Kuling fra nordost med fok og \8y2 ° iaften. Foken er os
nu velkommen, da vi nemlig med den faar skavler og god sne til
drikkevand. Det viste sig nemlig for en 14 dager siden, da vi brukte
is, at vandet var meget saltholdig. Jeg merket det paa forstyrrelser i
maven, og undersøkelsen bekræftet, at det var tilfældet. Vi begyndte
straks med sne, og maven slog sig straks til ro.

9. november. Wisting var paa land for at jage, men fik intet. Han saa
et utal av harespor og flokker av ryper paa op til 70, men kunde ikke
komme paa dem.

10. november. Ikveld -r- 17°. Sundbeck leverte mig vandfat og
saapeskaal av hamret kobber. De er skjønne. Wisting skal lage en bænk,
som skal staa i sovelugaren og huse dem. Igaar fandt Wisting en svær
mammuthknokkel, som ståk ut av et av de bratte avfald indpaa øen. Det
var mere paa samme sted, men vi kan ikke faa gravet der før til vaaren.

11. november. I eftermiddag begyndte bikjene at holde et farlig leven.
Jeg forstod, at de saa folk, og skyndte mig ut. Straks efter svinget
Hanssen og Olonkin rundt skuten og op til trappen. Tønnesen var latt
tilbake.

12. november. Det var 20. oktober Hanssen, Olonkin og Tønnesen drog
avsted. Av Hanssens dagbok fremgaar det, at føret gjennemgaaende var
meget daarlig. De var omtrent den hele tid utsat for sørpe paa isen,
som i høi grad gjorde fremkomsten besværlig. De var for det meste nødt
til at hale med selv. Tiltrods for disse uheldige omstændigheter har
deres

daglige marsj dog utgjort 15 kvartmil. Kap Baranow var vanskelig at
komme forbi, idet avstanden fra land ut til det aapne hav bare var
omkring 20 meter. Paa mange steder langs kysten var isen skrudd høit op
paa land. Vi har sandelig sluppet merkelig godt fra det her hos os. De
fandt drivved nok til kokning, men paa mange steder, hvor landet faldt
bråt i havet, fandtes ikke en pinde. En mængde gamle rævefælder saaes
paa hele veien. De saa ogsaa flere tømmerhytter. Ja etsteds fandt de
endog tre hytter og en kirke! Alle var rent forfaldne. Sakristiet hadde
holdt sig bedst. Hanssen omtaler ogsaa, at han har set de samme
besynderlige stenformationer, som Nordenskjold fandt paa Firsøileøen,
en av Bjørneøene. De granitsøiler, Hanssen omtaler, var mange og meget
høie, omkring 30 fot. Hare- og rypespor saa de mest heromkring øen,
likeledes spor av ulv og isbjørn. Den 30. oktober passerte de Kap
Medweshij, som falder bråt i havet. Paa toppen stod en hytte. Ved at
undersøke den fandt de et opslag utenpaa væggen, som meddelte en viss
russisk skipper, at hytten var forlatt 11. september iaar, og at det
laa brev til ham inde i hytten. I det samme de bøiet rundt kappet og
ind paa drivisen, blev føret udmerket. Havet gik aapent i ganske kort
avstand utenfor. Den næste dag møtte de 6 hundespand paa isen, alle
reiste mot samme sted. Guttene gjorde likesaa og kom frem til en
boplads, Sucharnoje, hvor det midlertidig bodde 60 mennesker, blanding
av russere og jakuttere. De bodde egentlig i Nischne-Kolymsk, men laa
nu her og fisket med godt resultat. Her er en mængde svær fisk. Vore
folk fik av disse fiskere vite, at det hverken var post eller telegraf
i Nischne-Kolymsk, og at den traadløse i Sredne-Kolymsk allerede i lang
tid hadde været ødelagt. Desuten manglet alt til drift av den. De
opholdt sig der 1. november og studerte forholdene. Fiskerfolket hadde
absolut intet andet at leve av end fisk. Det de mest savnet var te og
tobak. Penger syntes de at være i besiddelse av, og de fordrev tiden
med at spille hverandre blanke og slaas! Merkelig nok spurte de ikke
efter «vodka», men det kan godt være, at det var av beskedenhet. Hvor
herlig vilde ikke vodkaen gaa sammen med kort og slagsmaal! Mine folk
var gjester hos en mand, som gjorde et meget godt indtryk paa dem.
Meget interessant var det at høre, at det fartøi, som 6 aar i træk er
kommet til Nischne-Kolymsk fra Vladivostok med levnetsmidler, ikke har
kunnet komme de to sidste aar paa grund av is. Dette støtter vor egen
erfaring ganske glimrende. I aar naadde de til Kap North, — 240
kvartmil østenfor Ajon. Om fjorten dager skulde flere reise for at se,
om de var frosset ind der. De vil da passere os, saa vi maa være
forberedt paa gjester.

Søndag den 2. november vendte Hanssen og Olonkin næsen hjemover og
naadde hit uten uheld igaar eftermiddag. Føreforholdene var omtrent de
samme som paa utturen. Jeg har nu sagt Hanssen at han faar gjøre sig
klar til at reise til Nome — omkring 800 kvartmil — med posten. Han
skulde kunne greie denne tur frem og tilbake paa 5 maaneder og saaledes
være her igjen i mai. Han gjør sig nu klar og reiser sammen med
russerne, naar de kommer forbi. Rønne leverte idag ryg- og sideputer
samt hænkepute til min nye sofaseng. Det er min oprigtige mening, at
intet firma i Kristiania kunde levert dem finere.

13. november. Overskyet med litt snefald og bris fra nordvest. 19 °
ikveld. Sundbeck har netop levert en vakker kuppel, som skal staa midt
i salongen. Den har tilhørt en gammel elektrisk lampe, som vi ikke kan
bruke. Den opfindsomme kunstner har vendt op ned paa kuppelen og hamret
en kobberring rundt den. Den er nydelig. Alle lugarledninger er nu
igjen samlet ved min køi, saa jeg kan dirigere lyset derfra. Det har
Olonkin gjort. Han har ogsaa idag lagt ind elektrisk lys i hundehuset.
Moderne.

14. november. Wisting kjørte igaar for første gang med hvalpene, det
vil si med fire av dem. Det gik forbausende fort. Han kjørte ind paa
land og hentet hjem brænde for et par dager. Idag kjørte han med seks
et svært vedlæs. De kjøres i række to og to. Her faar vi sikkert et
glimrende spand.

15. november. Vi har overskyet veir, stille -f- 18 Idag er elektrisk
lys lagt ind i det meteorologiske bur, det er meget praktisk. Wisting
kjørte idag 2 vendinger med hvalpene, — ved for en uke. Det gik ikke
helt glat for ham at kjøre med veden, men paa en maaneds tid vil de nok
være indkjørt.

16. november. Wisting var paa land og kom tilbake med 3 ryper. Han saa
en masse. Harespor var det mængder av, ogsaa endel rævespor. Han saa
aapent vand fra nordost til nordvest en 6—8 kvartmil av. Den boplads,
mine folk kom til, het Sucharnoje, og den baat, som de sidste aar har
besørget trafikken mellem Wladiwostok og Nischne-Kolymsk, het S/S
«Stawropol».

17. november. Stille og overskyet. 19 kuldegrader. En sydvest sprang op
ikveld. Jeg har fra idag av overtat hele byssestellet. Byssa har været
mit smertensbarn. Der har ingen været med lyst. Og at se folk — og især
paa et slikt sted — arbeide uten lyst, har den hele tid været mig meget
ubehagelig. Nu greier jeg det selv og finder det langt mindre
ubehagelig end at se paa sure fjæs.

18. november. Jeg saa ikveld klokken 9.19 den prægtigste ildkule. Den
passerte fra nordvest til nord og oplyste alt. Jeg har idag git Wisting
ordre til at gjøre sig færdig til at følge Hanssen østover. Det er
bedre, at de er to paa denne reise, og de to arbeider saa fortræffelig
sammen.

20. november. Fisken, guttene hadde med sig fra Sucharnoje, veiet 13
kilo. Den var udmerket kokt og mindet meget om kveite.

21. november. Sundbecks dygtighet maa jeg daglig beundre. Jeg bad ham
for nogen dager siden at gjøre mig en kobbergryte med rund bund. Den
skulde baade være til at slaa hotcakedeig i og til hurtig opvarmning av
vand paa byssa. Alle vore kokekar er nemlig flatbundede og kan saaledes
ikke gaa ned i byssa og utnytte varmen. Idag leverte han den færdig, og
jeg maa tilstaa, at de mest ansete fabrikker ikke kunde levert den
vakrere. Den er fortinnet indvendig. Idag ned til 20

22. november. I formiddag kom 3 russere og 2 tsjuktsjere hit fra
Sucharnoje. De hadde 4 slæder med omkring 40 hunder. De har noget
pelsverk med til bytte for te og tobak. Noget fisk har de ogsaa. Av en
fik jeg endel mammuthjeksler, som er overmaade interessante. Litt efter
kom Tønnesen med to russere og en slæde med 16 hunder for. De kjører
alle meget let. Jeg kjøpte tre bra hunder av dem. Forøvrig blev det
ingen handel med disse folk, de er for dyre paa sine varer.

24. november. Ikveld er det helt stille og ganske mildt, omkring 10
grader. De to tsjuktsjere og en russer reiste videre østover idag-

morges. De fem andre xussere reiser hjem imorgen. Merkelig hvor disse
individer staar lavt! De forstaar ikke klokken og kan hverken læse
eller skrive. Det er en skam, og jeg forstaar, at det gamle styre
maatte falde. Maatte nu det nye bare bli bedre! Men hvad sier disse
folk? Jo sier de, det var bedre, da vi hadde en tsar, for da fik vi
altid te og tobak. Men nu har vi ikke faat nogen av delene paa to aar.
Hanssen, Wisting og Tønnesen ruster sig nu av alle kræfter til at reise
østover. Antagelig er de klare til at reise om en to—tre dager.

25. november. Stiv bris fra vest omkring -4- 21 Netop som vore gjester
imorges holdt paa at gjøre sig færdige, kom Hanssen og meddelte mig, at
Tønnesen, som hadde ligget sammen med dem i arbejdsrummet, var blit
ganske fuld av lus. Jeg tok dem da for mig og sa dem gjennem Olonkin,
at vi efter dette ikke kunde huse nogen mere, og at de maatte si dette
i Sucharnoje, naar de kom hjem. De var lei over det indtrufne, sa
høflig farvel og reiste. Vi har storvasket med karbol i arbejdsrummet
og lagt alle klær ut i kulden.

26. november. Det er idag dronning Mauds, ekspeditionens navnemors,
fødselsdag. Den har været feiret med flagging og fest. Men vi har trods
den høitidelige dag ikke hat tid til at lægge hændene i fanget. Alle
har arbeidet i hele dag og holder endnu paa klokken 10 aften.
Idag-morges -j- 27 ikveld litt mildere.

27. november. Solen dukker idag under og kommer først tilbake 18.
januar. Dødt, stille, disig veir med temperatur h- 18 ikveld. Guttene
er nu næsten helt færdige med sit utstyr og drar avsted 1. december. —
En av de russere, som var her, fortalte, at den knokkel, som Wisting
fandt her inde paa land, ikke som vi trodde hadde tilhørt en mammuth,
men et uhyre av en okse, som levet samtidig med mammuthen. Han lot til
at ha godt kjendskap til forholdene heromkring. Han mente, at en sterk
sydveststorm vilde føre den is, vi ligger i, fra land. Mulig, men neppe
sandsynlig. Vi tar det i hvertfald med knusende ro. Driver vi ut, maa
altsaa vi fire ombordværende gjøre driften. For hvis vi driver ut
herfra, har jeg ingensomhelst tvil om, at vi gaar til Polen. Og vi skal
nok klare det!

28. november. I formiddag kom en tsjuktsjer hit, han hadde været i
Sucharnoje og var nu paa vei østover for saa igjen at vende tilbake og
dra sydover til de andre tsjuktsjere, som Sverdrup holder til hos.
Denne hadde 15 hunder for en let slæde og hadde tilbakelagt avstanden
fra Sucharnoje og hit paa tre døgn, og det betyr en daglig fart paa 50
kvartmil. Han blev over hos os for at hvile ut hundene.

1. december. Vi har hat storm og fok, men det er stilnet av i løpet av
natten. Klokken 7 idagmorges purret jeg guttene ut. Vi hadde da 22
grader, det var delvis klart og idethele en vakker morgen til avreise.
Ved halvelvetiden drog de avsted. Vor ven tsjuktsjeren ledet, saa kom
Hanssen, derefter Wisting og tilsidst Tønnesen paa ski. En av de
hunder, jeg kjøpte av russeren, saa sit snit til at smyge sælen av sig
og stikke avgaarde. Der var saaledes 6 hunder i hvert spand, ellers
skulde Wisting, som bare hadde de unge, hat 7 stykker. De kjørte herfra
ret mot Ajon, og bøide saa, da de var kommet til stranden av østover
langs land. Dette forundret mig, da russeren hadde sagt, at man maatte
kjøre paa øens inderside forat undgaa de store skrugarer paa dens
nordlige spids. Men tsjuktsjeren kjender nok veien. — Desværre har de
ikveld sterk nordlig bris — altsaa vinden ret i fjæset — og 22 Ved
Wistings bortreise har jeg ogsaa maattet overta stillingen som
proviantforvalter, og det blir jo et temmelig stort tillæg i arbeide.
Jeg maa nemlig nu ha greie paa, hvor alting er at finde, og selv hente
det. Nu er det

altsaa bare 4 mand ombord; Sundbeck, Rønne, Olonkin og jeg. De to smaa
hunder Molla og Napoleon, er vore eneste dyr.

4. december. I formiddag fik vi fremmede. Det var i det hele 13 mand,
en russisk handelsmand fra Kap North med 12 tsjuktsjere paa vei til
Nischne-Kolymsk. De hadde desværre ikke møtt guttene herfra, da de
hadde været inde i Tschaunbugten. Russeren kunde ganske godt engelsk.
Han fortalte, at det var sluttet fred 25. november ifjor med
fuldstændig nederlag for Tyskland.

5. december. Jeg har maattet gjøre tsjuktsjerne opmerksom paa, at
salongen ikke er for dem. At ha 13 mand, som tildels er fulde av lus,
herinde hele dagen og atpaa kjøpet lage mat til dem, vilde jeg ikke
vite noget av. Jeg sendte noget hermetik iland til dem. Russeren, som
synes at være en meget bra mand, bor hos os og ligger i Hanssens lugar.
Vi har hat fest og flagging idag i anledning av fredsslutningen.

6. december. Georg Kibisow — han var merkelig nok kaukasier — forlot os
efter frokosten. Vi har hat sterke snefald de sidste dager. Temperatur
-r 21 Sundbeck begyndte iaften paany sine kinemato-grafforestillinger.

10. december. Vi har hat det koldt, like ned til 33 grader. Solrødmen
er meget intens fra klokken 11 til 1 og fjeldene i syd sees meget
tydelig. Olonkin øver vore to travere Molla og Napoleon og var idag paa
land. Han kom tilbake med en svær stok, — en dags brændsel. Det gaar
for hver dag bedre med kjøringen. Pragtfulde nordlys.

14. december. Sidste nat hadde vi 40 kuldegrader! Sundbeck opdaget
igaar en mus i arbejdsrummet. Sandsynligvis er den alene, ellers vilde
vi nu efter halvandet aars forløp hat dem i hundrevis. Men selv denne
ene er ikke velset, og vi efterstræbte den med en fælde; den gik
virkelig i.

15. december. Napoleon døde i eftermiddag. Der har altid været noget
sykelig over den, og jeg har aldrig ventet mig noget større av den.
Antagelig er det bare den kraftige foring, som gjorde, at den kom sig
saapas frem. Nu har vi altsaa bare Molla igjen herhjemme, og Olonkin
maa kjøre ved med den alene. Det er et deilig dyr.

21. december. En storm fra SV—VSV har raset de sidste dager, ikveld
løiet det av, temperatur 20. Med glæde tør jeg nu konstatere, at jeg
mestrer det matstel, som kræves. Idag avla jeg en ren storprøve og
serverte til middag renstek med tyttebærsyltetøj og til dessert kaker,
linser, chokoladekaker, rumkaker og fløteruller. Det maa da vel kaldes
noksaa godt gjort paa en søndags formiddag.

23. december. Idag har jeg bakt en uhyre masse fattigmand, og om jeg
selv tør si det, er de virkelig blit meget gode.

24. december. Idag har vi da feiret julaften sammen vi fire, og rigtig
hyggelig og koselig har det løpet av. Hele dagen har det blaast igjen,
kulden 20 Jeg serverte middagen klokken halvfem. Vi hadde tomatsuppe,
stør, som mindet om laks, rentunger med asparges, fløte-ruller. Dertil
kom idag kaffe, likør og cigarer. Om kvelden delte jeg ut julegaver.
Det var mig en stor glæde av Sundbeck at faa et nydelig blomsterglas av
kobber og av Olonkin en vakker papirkurv av messing.

25. december. Vestlig storm — sterkere end nogensinde -f- 20 Dagen er
tilbragt i ro. Jeg har sat op et lommefotografiapparat til præmie for
pilkasting. Sundbeck, Olonkin og Rønne konkurrerer hver dag med 15
omganger. Den 2. januar faar seierherren sin belønning. Det stormer og
fyker slik, at vi næsten ikke kan se for os.

27. december. Idagmorges løiet det av -f- 22 Uhyre fokskavler har
dannet sig rundt om skuten, og jeg nærer ingen tvil om, at den til
vaaren vil være fuldstændig begravet i sne.

28. december. Idag har vi deilig veir, dels stille, dels med en liten
luftning fra og omkring -f- 32 Rønne og Sundbeck fandt idag under en
tur paa land flere knokler av den før omtalte forhistoriske okse. Det
var et svare leven i isen inat og idag. Resultatene kan da ogsaa sees i
svære sprækker paa alle kanter og vand paa isen. Sandsynligvis er de
besynderlige tidevande aarsaken til disse. Det er nemlig ikke her som
andetsteds, at det kommer i daglige perioder, men meget uregelmæssig og
tilsynelatende især avhængig av de herskende vinde.

31. december. Vi tilbringer nytaarsaften i største ro og gaar som
sedvanlig tilkøis klokken 10.

1. januar 1920. Det nye aar, 1920, begynder med et herlig veir. Det er
stille og klart, og vi har ikveld 38.5

2. januar. Rønne har tat et par meget vellykkede billeder av skuten.
Tømmerstokkene, som var reist i pyramide paa den høieste is ved skuten
i november, var frosset en hel fot ned i vandet, som hadde hængt sig op
nedenfra. Vi ser mange sprækker og en gaar like ind til akterstev-net.
Vi begyndte arbeidet efter ferien idag.

6. januar. Idag hadde vi det koldt, vi var nede i 42 grader. Noksaa
friskt! Det knaker fremdeles vældig i isen, vistnok skriver det sig fra
nydannede sprækker. Vi har ogsaa kjendt rysting i skuten, naar isen
slaar revner i dens umiddelbare nærhet.

8. januar. Olonkin kjører daglig et læs ved med Molla. Det er

ganske fabelagtig, hvad et slikt ungt litet dyr kan greie at trække
alene. De hadde sandelig idag med sig en stok, som jeg hadde arbeide
nok med at faa reist op.

12. januar. Olonkin har skutt en rype. Da jeg klokken 2 kom op forat ta
de meteorologiske observationer, saa jeg, at der kom 5 slæder kjørende.
Det var Kibisow paa veien til Kap North. Han hadde været næsten til
Sredne-Kolymsk. Der saavelsom i Nischne-Kolymsk var det næsten
hungersnød. Tre av de mænd, som kom sammen med ham, er sendt ut forat
prøve at faa mel herfra, og jeg faar hjælpe dem, saa godt jeg kan.

13. januar. Av Kibisow har jeg faat en herlig mammuthtand, en stor og
en anden diger fisk samt 4 hunder. Nu kan da Olonkin komme til at kjøre
med anstand. Kibisow sier, at det i Tschaunbugten ved elven Tschauns
utløp er endnu rikere paa fisk end andetsteds. Saavidt jeg kan forstaa
ham, fisker de der over meterlange laks.

14. januar. Det har sned i hele nat, over to tommer, og det sner
fremdeles det meste av dagen. Vore gjester blev over her, de likte ikke
sneveiret. 24 Nordsibiriens kystbefolkning befinder sig virkelig paa et
meget lavt kulturtrin, og jeg betænker mig ikke paa at si, at de staar
adskillig under eskimoene paa Alaskakysten. Men disse har da ogsaa
stadig forbindelse med utenverdenen. Sundbeck gav igaarkveld en
forestilling for dem paa kino, — ja da skulde De set disse
naturvæsener! Da menneskene begyndte at danse paa lerretet, kjendte
deres forbauselse ingen grænser. En gammel mand paa omkring 50, som er
med nu, har ikke set folk fra civiliserte egne før nu. Han bor ved en
liten biflod til Kolyma.

15. januar. 35 grader idagmorges. Vore gjester reiste ved 10-tiden.
Kibisow med 2 mand og 3 slæder med 45 hunder drog mot øst» de to andre
mot vest til Nischne-Kolymsk. De hadde mel med sig. — Hvor sindssvak
hundeprisen nu er paa disse kanter, kan man forestille sig, naar man
hører, at Kibisow hadde budt 12 000 rubler for 12 hunder,, men bare
hadde opnaad at bli led ut. Bjørn har enkeltvis været set ikke saa
langt herfra, den er her altsaa.

17. januar. Solen skulde vise sig idag. Vi har vist dronningenes
dronning vor hyldest ved at heise vort flag. Desværre skjulte en
skybanke hendes aasyn, men vi vet da, at hun er der og vil være der for
lang tid. Temperaturen farer op og ned, ikveld hadde vi -4- 32
Pragtfulde nordlys! Vi er ikke saa forvænt med dem her som oppe ved
Tscheljuskin, hvor vi jo hadde dem til daglig. — Nyheter kommer sagte
sivende

til os gjennem russiske aviser. Idag har vi hørt om Roosevelts død, som
det gjør mig meget ondt at høre om, og om at Irland skal være blit
republik. Ja, hvad mon det blir for en verden, vi finder, naar vi
engang kommer tilbake?

18. januar. Jeg har sagt at russerne paa Sibiriens ishavskyst staar paa
et meget lavt kulturtrin. Og det er let forklarlig, naar man tænker
paa, hvor utestængt de altid har levet. Det er først i de allersidste
aar, at regjeringen har sendt skib til Kolyma med proviant og andre
nødvendighetsvarer. Før den tid er det lille, de har faat, kommet
sørfra — fra Jakutsk; men veien her er meget lang og besværlig, og det
er meget begrænset, hvad man kan transportere der. Iaar rækker for
første gang det russiske handelskompani, som har stationer i Anadyr,
Kap Desch-new eller Ost Kap, Serdze-Kamen, North Kap og Tschaun-bugt
der-bort. Det er Kibisow, som repræsenterer dette kompani her, med fast
bolig paa North Kap; han er saaledes den første handelsmand, som naar
frem langs kysten. Og dette betyr allerede et langt skridt frem paa
kulturens vei for disse avsondrede folk. Særlig da handelskompaniet
synes at arbeide paa et godt moralsk grundlag. Brændevin er saaledes en
banlyst vare, og den undergang, som ellers utvilsomt vilde truet disse
folk, er derfor utelukket. Som før sagt, forstod ikke en sjæl i
Suchar-noje klokken. Efter Kibisows ankomst er dette nu et tilbakelagt
stadium; han hadde med og byttet bort flere dusin lommeur. Og nu vil
nok snart alle forstaa den ædle kunst at bestemme tiden ved deres
hjælp. Om ikke saalænge vil kompaniet sende fartøier herind, og det vil
ikke gaa mange aar, før befolkningen neppe vil være at kjende igjen. —
Disse folk ligner i hele sit levesæt fuldstændig tsuktsjerne. De spiser
helst bare fisk og kjøt og da ofte i den enkleste form som raat. Deres
eneste samfærdselsmidler er slæde og hunder. De har derfor ogsaa paa
dette omraade en sjelden erfaring, og det er en fornøielse at se dem
komme kjørende til skuten uten leven og larm og hui og skrik til
hundene. De bruker ikke engang pisk. Ved smaa tilrop dirigerer de sine
hunder fuldstændig. Dyrene er saa veldresserte, at de med største
let-het i ro og mak tar sig frem der, hvor vi under eder og
forbandelser og hvinende svepeslag kan sitte omtrent fast. Grunden er
nu forresten ikke bare den, at de kan kommandere sine dyr hvorhen de
vil, men ogsaa den maate, de spænder dem for slæden paa. Vi bruker den
grønlandske metode, vifteformen, som kræver enorm plads og daarligst
mulig utnytter dyrenes trækkraft. Men her har de hundene fæstet ved en
lang line, to og to ved siden av hinanden, og derved kommer dyre-

Wisting

OlonkinRekvedsamlere paa Ajonsøen.Dagbok

nes hele kraft til utnyttelse. De iser ogsaa her sine slædemeier, saa
de glir meget let. Vi har aldrig git os tid til det, og har
sandsynligvis derved tapt meget. — Da Kibisow var her sidst, fik jeg
tre hunder av ham; av dem fylder de to, skjønt ikke oplært, pladsen som
ledere til min fulde tilfredshet. — Leder er den første hund i spandet,
som lystrer tilropene. Jeg saa idag Olonkin sætte sig paa slæden og med
største let-het dirigere dem rundt skuten og like mot land i den
retning, han vilde. «Paatj, paatj,» — og bikjene vek øieblikkelig av
til høire. Ved to snorkelyd kaster de sig til venstre. Dette er første
gang, jeg ser en av skutens slæder kjøre avsted uten forhindringer. Det
har forresten været overordentlig vanskelig at faa vore egne hunder
bort fra skuten. De har søkt alle optænkelige utflugter, før man fik
dem avsted. Tilsidst har det endt med, at en mand har sprunget foran,
til man var vel klar av skuten. Saa har det gaat bra — vel at merke ved
hjælp av pisk og tilrop. Jeg tror derfor, at en ny tid er oprundet i
vor hundekjørings historie, og det er sandelig en god følge av opholdet
her. En god leder har desuten ogsaa den egenskap, at den selv tar sig
frem den letteste vei gjennem ujevn is. Med andre ord, — i hundekjøring
staar disse russere og tsjuktsjere høiere end nogen, jeg endnu har
møtt. Veiret har idag været overordentlig siktbart, og jeg har kunnet
iagtta fjeld, som jeg hittil ikke har opdaget. Stille. Temperatur
-=-18°.

20. januar. Idag saa vi for første gang solen efter dens fravær. Den
farvepragt, himmelen ifører sig ved denne store fest, solens gjenkomst,
er aldeles ubeskrivelig. Hvor vilde jeg ikke ønske, at jeg om bare
nogenlunde hadde evnen til at skildre dette henrivende syn! En
flammende rød farve i sydøst forberedte dens komme, og himmelhvælvingen
forøvrig gjorde ogsaa sit bedste og iførte sig sit værdigste skrud i
dagens anledning. Fra dyp sortblaa paa den nordlige horisont antok
farven, eftersom solen steg, en lysere og lysere tone, indtil den i
zenith naadde en fuldstændig wedgewoodfarve. Paa denne vidunderlige
blaa bakgrund fra den mørkeste til den lyseste tone, var spredt smaa
saa intenst purpurfarvede skyer, at farvekontrastene virket fuldstændig
blændende. Man kund: i endeløs jubel kaste sig paa knæ og takke Gud
for, at vore øine fik skue en slik skjønhet. Den natblaa horisont
trykkes længer og længer ned, til den helt forsvinder, da soldronningen
aapenbarer sig i al sin herlighet. For et øieblik for den, som saa
længe har maattet savne dens varme og glans! Jeg forstaar saa godt de
folk, som kaster sig ned og bøier sit hode mot jorden for den rindende
sol. Jeg skulde gjerne gjort det samme. Men da vilde de vel trodd, jeg
hadde mistet min forstand!

16 — Nordostpassagen.

Selv her ute i vildmarken faar man holde sine inderste følelser i
tømme. Temperaturen har steget til 11,4°. Hvilke vanedyr er ikke vi
mennesker! Efter at vi nu en tid har levet i 30 kuldegrader, kjendes de
11 ° nu som en ren sommer! Jeg har flere ganger været ute i bare
skjorte-ærmene og ikke mere end skjorte paa overkroppen og svalet mig i
«sommerbrisen». Om nogen maaneder vil vi synes at -h 11 er forbistret
koldt.

21. januar. Idag viste solen sig for første gang helt over landryggen,
det var deilig solskin og -f- 4 Ja, hvor i al verden kommer denne
temperatur fra? Hadde vi hat en storm, kunde jeg forstaat det, men med
ganske svak vind, som vi har hat i det sidste, staar min forstand
stille. Nu er altsaa vinternatten for alvor over, og det kan være av
interesse at kaste et blik tilbake. Sammenlignet med forrige aars nat i
Maudhavn var denne bare som en barnelek. For det første naturligvis
fordi den bare var halvparten saa lang. Og dernæst fordi vi aldrig
hadde det helt mørkt. Fra 11 til 1 om dagen kunde jeg læse almindelig
tryk under skylightet i salongen. Skjønt vi var saa faa folk ombord,
fire mand, har vi hat godt humør, levet stille og rolig. Arbeidsglæde
og let omgjænge-lighet tør vi rose os av alle fire. Det er gaat saa
jevnt og lunt og godt. Sundbeck og Rønne er ualmindelig gode venner, og
begge er utrustet med den ypperlige egenskap at de kan glemme.
Fortæller saaledes Rønne en historie idag, kan han godt uten at bli
trukket til regnskap for det, servere den op igjen om en ukes tid.
Sundbeck har aldrig i livet hørt den før! Og Rønne er ikke mindre
sikker paa, at han aldrig i livet har fortalt den. Slik kan de sitte
sammen kveld efter kveld og fortælle og le og more sig som gutter.
Desværre er jeg ikke selv utrustet med den samme glemsomhet og
hensynsfuldhet overfor opkokte skrøner. Olonkin og jeg bruker derfor
mest vor frihet efter aften til at læse. Jeg har faat en læselyst som
aldrig før og tror, jeg skulde kunne arbeide mig gjennem mangen en mørk
stund, hvis jeg bare hadde tilstrækkelig med bøker. Jeg sluker den
tykkeste roman i en haandvending, men glemmer den desværre aldrig og
kan derfor hellerikke nyte den en gang til. — Middagen klokken 1 har vi
hele vinternatten kunnet spise uten lampe — rigtignok var det paa det
mørkeste ikke helt farefrit, naar vi hadde fisk. Jeg overtok byssa den
20. oktober og har nu altsaa været der i tre maaneder, længe nok til at
gjøre mig op en mening om, hvad stellet betvr og hvad jeg duer til. Jeg
har altid før tænkt mig, at dette arbeide var det haardeste og tyngste
paa en færd som denne. Men jeg ser nu anderledes paa dette. Hvis en kok
har interesse for sit arbeide, har hodet klart og er nogenlunde rask i
vendingen, kan han skaffe sig langt mere

frihet end nogen av de andre. Jeg har hørt, kokken blev ynket, fordi
han bestandig maatte op først om morgenen. Men herregud, det er da ikke
saa farlig at tørne ut en times tid før de andre. Jeg staar aldrig op
før klokken 7, de andre klokken 8, og jeg har da altid frokosten med
ferske rundstykker klar et kvarter før spisetid. De andre maaltider er
som fot i hose, og jeg maa virkelig rødme paa deres vegne, som har
beklaget sig over denne tjeneste. Ved siden av byssearbeidet har jeg
idag faat saget ved til en hel ukes forbruk. En anden — ogsaa meget
væsentlig forbedring er den, at jeg har faat ordnet det fuldstændig med
at gjøre Ievemaaten fordøielig, det var slet ikke tilfældet før. Jeg
har helt sløifet den populære ret hotcakes og erstattet den med godt
stekte rundstykker, de andre blev næsten uundgaaelig raa. Og jeg faar
rikelig belønning for dette arbeide i den glæde og taknemmelighet, som
mine gutter lægger for dagen. De formelig blekner, naar jeg spøkende
truer dem med at indføre den gamle hotcakes igjen. Jeg lægger mest
mulig an paa at variere middagen, og saavidt mulig skaffe fersk mat.
Tilkvelds har vi faat: Havregrøt, ferske rundstykker, marmelade og ost.
Men de er alle saa glad i havregrøten, at det bare blir liten plads til
noget andet. Men saa er den ogsaa kokt i mange timer — ofte 7 til 8, og
da blir den fin!

22. januar. Olonkin fortalte mig idag, at han i Sucharnoje var blit
budt 5 rubel i guid for en pipe tobak! Samtidig fortalte han om en
anden noksaa betegnende tildragelse. Et av ekspeditionens tre medlemmer
hadde git en gammel kone en skorem i pipen til røkning. Efterat ha
tilendebragt denne nydelse, besvimte hun. Men da hun kom til sig selv
igjen, vilde hun paa liv og død kysse føttene paa ham, som hadde
skaffet hende slik salighet! Kibisow har nok gjort gode forretninger
derborte. Kvindene var betydelig mere henfaldne til nydelsen av tobak
end mandfolkene.

26. januar. Maane med to bimaaner og nordlys klokken halvti i aften.
Temperatur 28 Vi skal vel ha kulde nu. Rønne er desværre daarlig,
klager over smerter i venstre side baade foran og bak og vil gjerne
kaste op. Han har gaat tilkøis, og jeg faar holde ham paa diæt.

27. januar. Rønne faar bare kokt melk og tør kjeks. Sundbeck har klaget
over ondt i halsen, noget som kommer og gaar. Selv gaar jeg med et
sterkt opsvulmet høire knæ uten smerter. Jeg har blyvands-omslag paa og
burde nok holde mig i ro, men det har jeg ikke tid til.

28. januar. Rønne er bedre. Han holdt idag paa at miste det høire øie,
idet han i mørke rendte det mot en jernstang. Jeg la en borvands-

forbinding paa det. Vi har nu begyndt at producere brændsel i stor
stil. Olonkin kjører hjem to store lass fra «Veddalen» hver dag og de
blir straks saget og hugget op. Vi frembringer meget mere, end vi
bruker og har altid svære lagere paa dæk. Meningen er at ha saa stor
beholdning som mulig, naar vi gaar herfra. Der, hvor vi siden kommer
hen, blir det nok ingen ved at faa.

30. januar. Vi har frisk bris fra sydost, men det er klart, saa vi har
hat det deiligste solskin. Like før vi skulde til at spise middag, kom
5 slæder med 75 hunder fra Sucharnoje. De kjørende, som var 5 unge
russere, kom ombord. De er paa veien østover efter Kibisows varer, som
skal ligge ret bortenfor Kap Shelagski. De hadde været 9 dager
underveis og vil nu gjerne hvile sig her et par dager. Jeg har alt
byttet mig til to hunder av dem for tre flasker brændevin og to kg.
tobak. Sidst søndag spiste vi for første gang frokost uten lampe i
denne sæsong. Iaften 32

2. februar. Vore gjester synes nok, de har det godt, og foretrækker,
som vel de fleste vilde i deres sted, de sikre goder for de ikke mindre
sikre onder. De unge mennesker er forresten pene folk og gjør ingen
skade. Den som faar litt ekstraarbeide for deres skyld er kokken, og
han tar det med ro! Man faar jo se, hvad man duer til. Idag var jeg
oppe halvsyv, hadde 40 rundstykker i ovnen en time efter, kaffen færdig
og havregrøten i kok. Og De kan tro, vore gjester fandt disse smaabrød
delikate. De er virkelig ogsaa gode nu, ligner mest velstekte
«sammensæt». Havregrøten er de ogsaa overmaade glad i, og den trakterer
vi med hver kveld, koker den først i to timer om morgenen og sætter den
saa i kokekassen, hvor den staar, til vi skal spise aften. Den blir da
overordentlig velsmakende, grynene opløses helt, og grøten ligner en
tyk krem. Olonkin fortalte mig, at han i 1914-1915 var kommet helt op
til Sucharnoje forat hverve soldater, men ikke en eneste vilde være
med. Som jeg før har nævnt, staar eskimoene paa Alaskakysten i mange
henseender paa et høiere trin end disse folk. Noget, som ogsaa viser,
at de er mindre berørt av civilisationen end hine, er den omstændighet,
at mens denne russer kan leve og ovenikjøpet leve godt bare paa fisk,
klarer eskimoen det neppe. Han vil ha mel, sukker og te, samt tobak og
brændevin, hvis det bare er mulig. Brændevinet bryr disse russere sig
litet om, og ihvertfald sælger de ikke sin sjæl for at faa det, som
eskimoen vilde gjøre. Naar jeg taler om disse isolerte russere her
nord, maa jeg nærmere forklare mig. En begrænsning er nødvendig. Jeg
tror nu med sikkerhet at kunne slaa fast, at Kolyma er den

østligste grænse for dem. Østenfor her har allerede forbindelsen med
utenverdenen bestaat i saa lange tider, at det helt har forandret de
derboende folk. I vest maa grænsen trækkes ved Jenisei. De avsondrede
russere skulde saaledes for tiden leve paa Sibiriens nordkyst ved de
store elves utløp i havet fra Jenisei i vest til Kolyma i øst. Men saa
sikkert som amen i kirken vil den civiliserte mand litt efter litt
trænge sig frem, og om endel aar vil vel ogsaa disse trakter være en
alfarvei. Jeg har grund til at tro, at de mennesker, som lever ved
Chatangamundingen, er de mest avsondrede av alle paa hele denne vide
strækning. Den ligger jo netop i hjertet av dette omraade, hvor der
absolut ikke findes nogen forbindelse med havet, og hvor
kommunikationene tillands er yderst mangelfulde. Det ærgrer mig derfor
nu, at vi ikke tok en tur derned fra Maudhavn. — Vedvarende frisk bris
med 27 ° kulde.

3. februar. Kuling med sterk fok og 23 Olonkin gjorde idag sin vanlige
tur efter ved. To av gjestene, som var blit kjed av at sitte inde,
fulgte ham med to slæder. Vi fik saaledes en pen vedforsyning hjem
tiltrods for veiret. Vi har forresten begyndt at bruke vore gjester til
litt nytte. Foruten at hjælpe Olonkin bærer de sne ombord til
kokevand', holder dækket rent og hugger og bærer ved ombord. De gjør
det ingenlunde frivillig, vi har simpelthen git dem et tydelig vink,
det gaar jo ikke an, at fem mand gaar her dag efter dag og bare lar sig
varte op. Vi er for faa til en slik komedie. -— Til mine forrige
bemerkninger om russerne her nord, skal jeg knytte nogen om deres
kjøring og dyr. Slædene er ikke ulik vore egne. For det meste kjører de
let lastet og sjelden med mindre end 15 hunder firspændt; deres
distancer er derfor i regelen store, ofte op til 100 kilometer om
dagen. De sitter altid paa og gaar ikke som vi ved siden av. Meiene
iser de hver morgen før start og ofte flere ganger om dagen. Det er jo
en let sak, naar det bare er vand forhaanden. Det hele bestaar da bare
i at fugte en fille med vand og hurtig føre den over meien. Vandet
fryser straks og meien dækkes med et tyndt lag is. Maa man stoppe og
smelte vand, kræver det naturligvis længere tid. Jeg tror allikevel, at
det lønner sig, naar man kjører paa foksne. Disse folk klær sig godt og
synes ikke som eskimoene at være særlig hærdet mot kulden. Tsjuktsjerne
klær endnu mere paa sig, saa meget at jeg ikke fatter, hvordan det er
mulig for dem at røre sig. Tre svære renskindsano-rakker er ikke
usedvanlig, den ene ovenpaa den anden, og saa et vindtræk utenpaa denne
emballage. Men de sitter jo altid paa, naar de kjører. — Hundene
behandles forholdsvis pent og fores med fisk, men alle er tynde som
streker. De er ikke ulik de grønlandske hunder, men

de er mere langbente. Alle har ogsaa opstaaende ører. Fra den regel har
jeg endnu ikke set en eneste undtagelse. De kan ha alle regnbuens
farver. De styres som sagt ved tilrop og ikke med pisk. Lederne er
særlig dressert til det og staar i høi pris. I regelen er det flere
ledere i et spand; de maa nemlig ofte byttes om, da de snart blir
trætte og da ikke lystrer længer. Disse bikjene er i karakter yderst
forskjellige fra vore; de synes at være langt fredeligere sig imellem.
Overfor fremmede mennesker har de ikke noget imot at vise sine tænders
farve. Man bør ikke omgaaes dem for trygt. Merkelig er det at se, naar
de blir foret. Om de end er rent skrubsultne, forsøker de aldrig at ta
noget fra hverandre. Den, maten er bestemt for, faar spise den uten
forulempning. Ganske anderledes opfører vore sig ved slike anledninger.
Om de er saa mætte, at de knapt kan røre sig, kaster de sig graadig
over sine nærmeste naboer for at berøve dem maten. Jeg har dængt dem
næsten helseløse for denne lumpenhet, men forgjæves. Det gjentar sig
bestandig.

4. februar. Det løiet da omsider, og vore gjester kom avsted. Jeg lot
Olonkin purre dem klokken halv fem, da de hadde ytret ønske om at komme
tidlig ut. Jeg ventet og ventet, men hørte intet. Klokken henimot 6
sendte jeg Olonkin ned igjen. Det viste sig da, at de hadde slukket
lampen, som han hadde tændt imorges, og laa i den dypeste slummer. Men
dette var formeget for Olonkin, enten han nu var søvniggrætten eller
skamfuld paa sine landsmænds vegne. Nok er det, han trampet i gulvet og
svor paa, at nu skulde de op, de vilde da vel ikke slaa sig ned her for
levetiden. I en fart kom de op, ut og avsted. I formiddag ved
halvelvetiden stod jeg og saget ved og var saa dypt hensunken i mit
arbeide, at jeg ikke merket nogen ting, før et «drasti» — goddag — lød
like i mit øre. Foran mig stod to nye individer, og nogen særlig
behagelig overraskelse var det jo ikke. Det var imidlertid ikke andet
at gjøre end med en haandbevægelse at vise dem ombord. Først da Olonkin
kom tilbake fra vedkjøringen kunde jeg faa rede paa, hvem de var. Den
ene er handelsmand fra Sucharnoje og gjør indtryk av at tilhøre en
høiere klasse end de, som netop har forlatt os. Den anden var hans
assistent. Efter middag forærte han mig en fuldstændig og feilfri
mammuthtand av enorme dimensioner. Den er over 7 fot lang og næsten
helt uten sprækker. Den er fundet i Kolymaelven. Hodet blev fundet
samtidig, men kastet bort! Han forærte mig ogsaa en fin stør. Denne er
nok ikke saa helt ualmindelig ute i Kolymamundingen. Omkring —r- 20.
Det synes at være en merkelig mild egn, vi er kommet til.

5. februar. De to gjester reiste klokken halvti i formiddag. Samtidig
tok Olonkin paa vedkjøring igjen. Ved «Veddalen» skulde de fremmede ta
mot øst over øen. Klokken 1 kom Olonkins hunder farende igjen uten
slæde. Forgjæves ventet jeg paa, at han skulde komme efter. Klokken 2
drog Sundbeck og Rønne avsted med hunden for den lille slæde til
«Veddalen», og ved femtiden kom de omsider tilbake alle tre. Som følge
av sammenstøt med en stor stok hadde hundene slidt sig og sat avsted i
sporene efter de bortdragende. Olonkin satte efter i vild fart og la
ikke merke til, at hundene længer fremme hadde skaaret ut av sporet og
tat veien hjem. Da det begyndte at mørkne, maatte han styre hjemover
med kompas, som han altid har paa sig. Da han kom frem til isen, fik
han øie paa Sundbeck og Rønne, som var paa hjemveien efter forgjæves
søkning efter ham. Olonkin hadde set gamle bjørnespor i «Veddalen». Han
er nok her, gamlingen, om vi endnu ikke har truffet sammen med ham.

6. februar. Solen er nok sjelden paa disse kanter, -h- 26 Sund-beck og
Rønne leverte idag fra sig et bord, som vistnok er det fineste arbeide,
som er levert under en polarekspedition. Det er laget efter mønster av
de smaa ottekantede røkebord med perlemorsindlæg. Dette bord er dog
betydelig mere værdifuldt, idet indlægget er av mammuth, og en
grammofon er anbragt i dets indre. Det er simpelthen kunst. Vi prøvde
det selvfølgelig straks, og tonen var langt klarere og sterkere end i
den kjøpte pathefon. Til bordet hører et ottekantet kobberbret med
følgende utstyr i kobber: cigarkasse, to askebægere, lysestake og
fyrstikholder.

7. februar. Rønne og Sundbeck reiste idag til skindene paa
bjørne-hjellen, som hadde klumpet sig sammen under de sidste stormer,
og anbragte flere støtter under.

9. februar. Idag litt om provianten. Vi er særdeles vel proviantert, og
alting viser sig holdbart. Den amerikanske hermetik kan i tilberedning
og smak ikke maale sig med den gode norske, men til gjengjæld er den
saameget mere holdbar, og det er dog hovedsaken for os. Av Armours
varer er der flere, som ikke passer for vor smak: Rice, Beef and Chile
sauce, Stewed Kidneys, Sausage meat og alle slags posteier. Nu har jeg
imidlertid fundet paa at blande flere av disse ting og koke dem længe
og vel sammen med poteter, brød og grønsaker. Jeg faar da frem en ret,
som er den mest avholdte av alle herombord. Jeg bruker litt sukker til
at friske paa smaken, og det har vist sig udmerket. Den hvite fernis,
som alle Armours bokser er oversmurt med, har vist sig mønjen
fuldstændig underlegen. Mens mønjen staar fast i strengeste

kulde, springer denne fernis som glas. Den er ogsaa meget ubekvem under
aapningen av boksene, da det er umulig at hindre den fra at trænge ind
i indholdet. Jernmønjen er førsteklasses og pakningen saa
samvit-tighetsfuld og praktisk, at den rimeligvis ikke kan leveres
bedre. De syltede kaliforniafrugter er deilige, men jeg har dog nu ved
gjentagne forsøk drevet det til at tilberede de tørkede frugter slik,
at jeg har faat indbildt guttene, at de var syltede. Har man sukker,
staar man sig paa at ta tørkede frugter. Tørmelken og fløten fra Merrel
Soul & Co. er alle andre av samme sort saa overlegne, at de ikke kan
sammenlignes. Det fine mel er let opløselig og holder sig fuldstændig
uten spor av forandring. Langt rikere synes de ogsaa at være. Det
norske Molico fra De forenede meierier er ogsaa en god vare. Jeg nærer
dog ingen tvil om, at amerikanerne her er langt i forhaand for alle
andre nationer. Fiske-bollene fra Trondhjems Canning & Export Co. er de
fineste jeg nogensinde har spist. Endnu efter to vintres og sommerens,
— frost er de fremdeles som de skulde være laget idag. En stor fremtid
spaar jeg den fabrik, hvis den kan avholde sig fra den store nationale
feil at la varen forfalde, naar dens navn er oparbeidet. Min erfaring
efter næsten fire maaneders ophold i byssa er den, at meget kan gjøres
i retning av at frembringe en smakelig ret av usmakelige
hermetiksorter. Men — det kræver baade interesse og arbeide at faa
denne metamorfose fuldbyrdet. Og da jeg anser det for helt ut haabløst
at faa en kok, som forener disse egenskaper, blir jeg nok nødt til at
ta koktjeneste for resten av turen! Chef og kok lyder jo pussig, men
repræsenterer allikevel de to vigtigste stillinger paa en færd som
denne. — En fortrinlig hjælp har jeg hat av kokekassen. Vi har to
dobbelte fra Chicago. Koker jeg havre-grøten en halvanden times tid og
saa lar den staa i kassen hele dagen, er den om kvelden som den
skjønneste krem og dertil akkurat passe varm. Lørdagsmiddagens
hvetemelsgrøt koker jeg altid om morgenen og lar den staa i kassen til
middag. Alt som heter klumper, er da forsvundet og grøten ligner i den
grad fløtegrøt, at alle her er fast overbevist om, at det virkelig er
fløtegrøt.

14. februar. -f- 25 Med Sundbeck og Rønne tror jeg, vi kunde gjøre alt
arbeide ombord, naar vi ligger stille. Sammen mestrer disse to alle
haand-verk. Nu viser Sundbeck for eksempel, at han ogsaa er
kunstdreier. Han kom igaar med den vakreste æske, dreiet ut av
mammuthtand. Og nu vil han til med det kunststykke at dreie ut to
kuler, den ene indi den anden. Servietringer har han allerede laget
flere av. Rønne viser sig at være fuldt dygtig som møbelsnekker, — kan
utføre de fineste arbeider. Disse

to utfylder hinanden fuldstændig. Hvad den ene ikke kan, mestrer den
anden til fuldkommenhet. Mandag rensket Sundbeck op hullet som
tide-vandsstrengen gaar igjennem og igaar hule for brandstationen. I
begge hadde der dannet sig omkring to tommer is i grænsen mellem is og
vand, akkurat som ifjor i Maudhavn. Denne is var dog let at bryte
igjennem, den var løs og sandsynligvis blandet op med olje. Vi har idag
paabegyndt et omarrangement heroppe, idet jeg lar Wistings lugar
omdanne til proviantrum med dør til byssa. Wisting faar Sundbecks lugar
og Sundbeck tar Tønnesens gamle. Jeg har længe savnet et rum, hvor jeg
kan ha en del proviant ved haanden og optint. Al proviant i rummet er
nu stivfrosset som ben, og det tar lang tid at faa den tint op. Jeg
sætter ogsaa op bakebord i den nye bysseavdeling. Der vil man staa
rummeligere og kjøligere.

15. februar. Vekslende veir, 33 kuldegrader. Lyset tiltar hurtig. Jeg
kunde idag se at behandle grammofonen og læse titlene paa de
forskjellige plater til omtrent halvseks.

16. februar. Ikveld -f- 24.5 Klokken 10 i formiddag saa jeg det
skjønneste og kraftigste bisolsystem, jeg endnu har været vidne til.
Det var ialt 4 bisoler, to paa hver side og ret ut for solen med like
stor avstand mellem. De to nærmeste var saa kraftige, at de selv
straalte som

. soler og fuldstændig blændet øiet. De to ytterste var ganske svake. I
middags fik vi besøk av tsjuktsjere paa veien fra Sucharnoje til
Tshaun-bukten i Kibisow's tjeneste.

17. februar. Liten vestlig bris. 20 kuldegrader. Vore gjester fandt, at
veiret var for daarlig til at dra avsted i. Jeg lot dem gjennem Olonkin
forstaa, at det ikke var min mening at de maatte reise. Jeg kjøpte en
hund av den ene, en leder, for 1 kg. skraa og 1 kg. farin = 700 rubler.
Det ser ikke ut til, at rubelen staar høit i kurs paa disse kanter.

18. februar. Olonkin mistet for omkring 8 dager siden en av de nylig
anskaffede hunder. Den var hvit og rød og meget bisk. Jeg trodde ganske
sikkert, den var rendt hjem til Sucharnoje, men Olonkin paastod flere
ganger, at han hadde set sporene av den i nærheten av skuten. Og idag
fik han se den og kom den paa et hold av omkring 30 meter. Men da pilte
den avsted igjen. Hvad lever den av nu?

19. februar. Den merkelige temperatur holder sig paa -f- 25. Faar vi en
sen vaar? Kold sommer efter den milde vinter? Den sidste hund, jeg
kjøpte, «Sobol», blir førsterangs. Skjønt ganske ung, neppe nok aaret,
leder den fint.

21. februar. Idag 27°. Olonkin kjørte igaar hjem sidste lass av den

ved, som var reist op i «Veddalen». Ialt har vi kjørt hjem 50 læss. Nu
maa han ta fra bakken.

24. februar. Det er nu koldere, idagmorges -f- 41 Desværre mistet
Olonkin idag hele sit spand. Paa veien til Veddalen faldt han av slæden
og bikjene tok tilbens. De drog indover øen. Ikveld kom en av dem
tilbake. Den hadde gnaget sin dragstjert over. Dette viser, at de er
blit sittende fast i noget og nu sitter der. Imorgen tidlig gaar
Olonkin avsted for at lete efter dem.

25. februar. Stille til ut paa eftermiddagen, da det begyndte at blaase
fra SO. Med næsten 40 kuldegrader kjendes det nu ganske skarpt. Olonkin
drog ut klokken 10 forat se efter de rømte bikjene. Han fandt dem alle
inde i Veddalen sammen med slæden, men de hadde tullet sig slik ihop,
at de ingen vei kunde komme. Han satte dem straks i arbeide og kjørte
ind 2 store læss ved. De frøs allesammen, — de er jo nu vant til det
varme hundehus.

26. februar, 38 I eftermiddag kom 4 russere fra Sucharnoje paa vei til
Tschaunbugten. De hadde fundet vor hvite og røde hund like ved
Sucharnoje og tat den med sig. Den hadde endnu sælen paa, var tynd og
mager. Nu er den sat ind igjen i hundehuset til foring.

27. februar. Imorges -f- 41 Stille og klart det meste av dagen. Imorges
reiste de 4 gjester, det vil si, jeg lot Olonkin si dem fra mig,, at de
maatte avsted. Ellers hadde de sikkert slaat sig til ro, men slikt gaar
ikke an paa vakre dager som denne. Og godt var det, at vi blev kvit
dem, for ved femtiden i eftermiddag kom det 5 nye. Men de var velkomne,
de kom nemlig østenfra og bragte os mange nyheter. 3 av dem har været
her før. En var handelsmand fra Kap North, en polak. Han hadde med brev
fra Hanssen skrevet den 12. januar, og i det meddeler han, at de først
kom dit den 10. januar eller 6 uker efter, at de forlot skuten. Det
stygge veir og Tønnesen hadde hindret dem meget. Hanssen skriver, at
Tønnesen var blit borte for dem to ganger, den ene gang i hele tre
døgn, men merkelig nok hadde han ikke frosset ihjæl. Han er nu hos
Kibisow paa Kap North, og blir der, til han faar leilighet sydover.

28. februar. Samme klare vakre veir. 41—36°. En av vore gjester var syk
ved ankomsten hit igaar med sterk feber, 39.5. Jeg anbragte ham i
Hanssens køi med en masse uldtepper over sig og gav ham en kop rykende
varm te. Han er idag betydelig bedre. Men han skal være her, til han
blir helt bra. Vi kan nok derfor komme til at beholde vore gjester
nogen dager.

29. februar. Ingen reiste, men fem nye kom, den ene av dem var Kisks
kompanjong. De reiser forhaabentlig snart. En av de andre hadde en
frossen taa, heldigvis var det ikke alvorlig. En av de tidligere
gjester var iformiddag paa jagt med et av vore haglgeværer og kom hjem
med en stor hare. Olonkin flaadde den, men det gik uheldig, saa den
ikke er anvendelig i samlingen.

1. mars. Jeg har nu git alle vore gjæs — omkring 300 — som hang i
riggen, til hundefor. De stakkars utsultede bikjene formelig rev dem i
sig. Men da her nu er 103 hunder, rækker det jo ikke langt. Alle har
det knapt med hundefor, og mange dyr er døde av sult.

2. mars. Vaaren synes at nærme sig. Kulden har git sig, og ikveld har
vi bare 28 Igaarmorges reiste en av vore gjester, og jeg ventet, at
flere skulde fulgt det gode eksempel idag. Nei tak! Men imorgen er det
nok deres mening at dra. Den syke mand og hans «tjener» beholder vi
dog. Han var sterkt ophovnet i leggene, da han kom, men det stod ingen
søkk i kjøttet, naar man satte fingeren i. Jeg masserte ham derfor med
gigtsmørelse, og smertene og hovenheten begyndte at gi sig. Til
gjengjæld fandt jeg dødkjøt rundt anklene. Jeg gir ham god kost, det er
vel en snev av skjørbuk, og den skal jeg nok kurere.

3. mars. Deilig veir. 6 av vore gjester forlot os. De maatte halvveis
jages. Alexander Kisk og hans kamerat fik 250 kilo mel, 75 kilo sukker,
1 kasse saape, 12 liter petroleum og 100 æsker fyrstikker som tak for
den store gjestfrihet, de efter Hanssens brev hadde vist ham, Wisting
og Tønnesen. Jeg tror de hadde ventet adskillig mere, men det kunde det
slet ikke være tale om. Denne Kisk gjorde et meget daarlig indtryk og
later til at være hatet av alle. Han er russisk polak, taler daarlig
engelsk, udmerket tysk, ganske godt russisk og sandsynligvis bedst
polsk. Nu har vi bare den syke mand med «tjener» igjen, foruten en
mand, som venter paa Kibisow. Jeg gav de bortdragende en 50 kilo
tørfisk til hundemat.

4. mars. Stille og klart, 30 Den syke mand og de to andre gjester
fandt, at dette var for fint til at ligge over i og forlot os. Den syke
mand var meget bedre og sat flot paa sin tomme slæde med 24 hunder
foran; han har sat igjen omtrent al sin proviant og endel saker, han
hadde tusket ti! sig av Kibisow, og vil snart være i Sucharnoje. Jeg
spurte dem ved Olon-kins hjælp, om de kjendte noget til Koren. Jo ham
kjendte de alle. Han har arbeidet i Kolymafloden rundt Sucharnoje i 7
aar, først udelukkende med videnskabelige undersøkelser, senere med
pelsverkhandel sammen med et stort firma i Wladiwostok. Men desværre,
la de til, blev han for omtrent et aar siden dræpt paa jernbanen mellem
Irkutsk og Wladiwo-

stok, og det var nogen røvere kommet underveis med. De skildret ham som
en usedvanlig god arbeidsom og dygtig mand. De var ogsaa overbevist om,
at han i en av de mange bifloder til Kolyma hadde fundet guld. Det
synes utvilsomt, at det findes guld der, jeg har nu hørt det fra to
forskjellige hold. Første gang fortalte Kibisow det og viste mig stedet
paa kartet. En mand paa 55 aar, som var her samtidig med ham, hadde
været øienvidne til fundet. En vakker dag blir det nok et stort «rush»
til de kanter. Mig interesserer det ikke saameget, at jeg personlig
agter at undersøke forholdet paa selve stedet.

7. mars. Olonkin har hittil skutt 10 ryper i Veddalen. De viser sig nu
i stadig større flokker.

10. mars. Folkene fra Sucharnoje meddelte sidst, de var her, at vi
sandsynligvis vilde faa en meget aapen sæsong paa grund av den store
masse sne, som er faldt iaar paa land. Her har vi jo ikke merket noget
større til disse snemængder. Men det er ingen tvil om, at slutningen er
korrekt, saafremt det bare kommer varme nok til hurtig at omsætte al
sneen i vand. Vi faar leve i haabet. — Jeg var i formiddag iland for
første gang iaar eller for anden gang i det hele. Nu er det bare en 20
minutters gang ind. Merkelig nok er det ikke engang tegn til
tidevandsspræk ved land. Dette er merke paa liten forandring i
vandstanden.

11. mars. Straalende klart, -f- 32°. Dækket er nu saa fuldt av
op-skaaret og hugget ved, at vi ikke har plads til mere. Vi maa
herefter stable veden op paa isen. Igaar begyndte vi med snebriller. Vi
spiste igaar tilaftens uten lampe for første gang iaar. Overvættes lyst
var det netop ikke, men vi fandt da veien.

13. mars. Det holder sig koldt, idagmorges -f- 38°, imiddags 31,5.
Solen har saaledes alt stor virkning.

14. mars. Liten sydostlig bris, klart 35°. Ved middagstid kom endelig
Kibisow med 6 slæder og 7 mand paa vei til markedet paa en liten plads
mellem Sucharnoje og Nischne-Kolymsk. Han fortæller, at Tønnesen er i
huset hos ham. Han hadde hat litt frost i en finger, men det var ganske
uten betydning. Hanssen og Wisting var reist til Kap Deschnew eller
Østkap, forat faa sendt post og telegrammer gjennem den russiske
guvernementstation, som er der, til Anadyr. — Vi har nu 104 hunder her
som gjester og det vil si noget, naar eierne ikke eier en smule mat til
dem.

16. mars. 30 grader. 8 av vore gjester tok avsted imorges. Kibisow med
en mand venter til imorgen. Under en længere samtale, jeg hadde med
ham, fortalte han, at han i 2 aar hadde ført veirjournal ved Kap North.

Han hadde gjort observationer av isdriften hver dag. Fra juni til
oktober er der en bestemt nordgaaende strøm fra Kap North, ikke hastig,
men jevn. Isen bryter gjerne op i juni—juli og gaar ret mot nord for
ikke at vise sig igjen før i oktober. Selv langvarig nordlig storm
bringer den ikke i sikte i denne tid. Det synes saaledes, som om vi har
naadd det rette punkt til at begynde driften. To tsjuktsjere kom hit
imiddags østenfra. Den ene er en gammel bekjendt, Lukas.

17. mars. Liten nordvestlig bris idagmorges, delvis klart -H 31.5°.
Vore gjester reiste ved 10-tiden. En av Kibisows hunder hadde i nattens
løp faat tørn om foten av stjerten, den stod fast i, og hadde frosset
hele underfoten. Vi varmet den efter tur med hændene, og det hjalp. Men
utslaget gjorde det dog, da Lukas tok foten og ståk den ind paa sin
varme mave. Efter et kvarters forløp begyndte hunden at vise tegn til
smerter, trak i foten og hylte. Følelsen var vendt tibake. En halv time
efterat mavekuren begyndte, var foten helt tinet. Kibisow har denne
gang faat 65 kg. ris, 50 kg. sukker, 1 kasse amerikansk tobak, 2 kasser
svisker, 7 kasser amerikansk kjeks, 9 kasser mel, 20 boxer kondensert
melk, 10 pakker fyrstikker og 3 bundter tørfisk.

18. mars. Det samme vakre veir. Inat 38, klokken 2 i eftermiddag 32
Rønne holder nu paa at lægge tyrkisknapper paa den store mam-muthtand,
for at den ikke skal sprække. Han er nu færdig med to, og de er saa
svære og kraftige, at de sammen med den tredje, han skal lage, for
altid vi! bevare tanden. Sundbeck skjærer for øieblikket ut en liten
mammuth i mahogny, som skal paa et stykke mammuthtand. Det blir et
litet mesterverk og meget interessant. — Olonkin kjører to vendinger
ved hjem hver dag, og den sager Rønne og Sundbeck op hver formiddag
mellem 12 og 1. Det er nærmest for at faa dem ut i frisk luft, at jeg
har sat dem til dette arbeide. — Jeg er meget spændt paa at faa høre,
hvorfor Hanssen og Wisting ikke valgte den korteste og sikreste vei fra
Kap North til Anadyr. Skulde de komme tilbake og intet svar ha faat,
som bekræfter mottagelsen av mine telegrammer, anser jeg hele denne tur
for overflødig. At gaa til Nome til sommeren under de om-stændigheter,
anser jeg for spildt umak. Vi søker da ind i isen fra Kap North. Jeg
søkte ved Kibisows hjælp at faa Lukas til at kjøre mig til Anadyr, da
jeg fik sikkerhet for at guttene var gaat til Kap Deschnew, men han var
ikke at formaa til det, — trods de høieste løfter, da der for
øieblikket er influenza. Jeg haaber, at det ialfald ikke er det, som
har skræmt guttene!

20. mars. Frisk bris fra sydost. I formiddag 38, i eftermiddag 33

Det er vel jevndøgnsstormene, som forberedes. Sundbeck leverte idag en
mammuth, skaaret i mahogny. Den staar paa en sokkel av mammuth-tand og
er et mesterverk. Til model har han benyttet fotografier fra Vega og en
liten tysk bok. Gad vite, hvad han ikke kan gjøre!

22. mars. En hare, som Olonkin skjøt igaar, veier 6150 gram — et fint
eksemplar! Han vil nu forsøke at flaa den til samlingen.

24. mars. Klar himmel med disig luft. Inat 31,5, imiddags 28°. Det gaar
opover, ikke fort men sikkert. — Ved 8-tiden igaar kveld blev vi i høi
grad overrasket ved ankomsten av mennesker. Det viste sig at være 6
tsjuktsjere med 2 slæder og 65 hunder. 4 av sine slæder hadde de sat
igjen ved øens sydspids. Den ene av de fremmede talte nogenlunde
engelsk, saa han kunde fortælle os, at de var fra Kap Deschnew og nu
paa veien til Kolyma med breve fra den russiske dampbaat «Stav-ropol»
som overvintrer i nærheten av Kap Serdzekamen. Han visste ogsaa at
meddele, at Hanssen og Wisting hadde søkt Østkap for omkring 6 uker
siden, og at den ene av dem straks efter hadde reist videre til Ana-dyr
telegrafstation, ledsaget av to tsjuktsjere. Den anden blev igjen paa
Kap Deschnew. Er dette rigtig, maa telegrammet være kommet hjem. Disse
folk hadde været 36 dager paa veien hertil. De drog videre i formiddag.
Den engelsktalende tsjuktsjer hadde i flere aar fart med amerikanske
hvalfangere og tilbragt tre aar i St Francisko.

25. mars. Den nordvestlige bris vedvarer og temperaturen stiger stadig,
om end smaat. Inat 31, imiddags 26°. Det viser sig, at alle de hunder,
vi har kjøpt her, mere eller mindre lystrer tilrop. Saaledes kan
Olonkin nu bruke 4 av de her anskaffede 6 til ledere. Det gaar aldeles
udmerket. Vi har gjerne en liten kjøreskole hver dag, før han drar
avsted efter ved, og den bestaar i, at jeg stiller mig op, et eller
andet sted paa isen, og han kjører rundt mig, manøvren utføres med stor
eleganse. Vore gamle hunder vilde ved en slik anledning fly mig
overende, trods svepen og alle de forbandelser, som regnet over dem.
Rønne installerer idag nyt kjøkkenbord. Vi har tat bort den gamle
kulkasse og bakerbordet, som stod over den. Det nye bord, som er noget
lettere end det svære bakerbord, faar plads paa samme sted. Jeg har
ogsaa et litet bord paa den anden væg, hvor kommoden med spisestel
stod. Begge disse bord er opslagsbord, saa pladsen i byssa er betydelig
øket.

26. mars. Jeg gaar daglig to turer paa land, en om morgenen og en efter
middag. Jeg har i længere tid kjendt smerter paa venstre side av
brystet omtrent ved 5. ribben. Det er forresten samme sted, hvor jeg
hadde ondt for mange aar siden. Jeg masserer mig nu efter aften med
oli-

venolje, og det onde er alt væk. Jeg vil bli ved med at massere mig
hver aften. Er det hjertemuskulaturen, som det er noget i veien med,
kan det maaske hjælpe. Litt olivenolje i kroppen skader i hvert fald
ikke.

28. mars. Idagmorges kuling fra vest med fok; 24°. Klokken 2 næsten
stille og 22 Jeg saa igaar de første tegn paa smelting. Sneen paa
petroleumsfatene, som ligger paa isen, viste spor til det. Det begyndte
ogsaa at tine i skylightene. Olonkin fortæller, at det ogsaa begynder
at tine i Veddalen. Ja, vi faar vel daglig se nye vaartegn nu.

30. mars. Blikstille og klart. 37 ° klokken 8 idagmorges, 26 klokken 2.
Solen har altsaa allerede stor magt. Det kjendes mildt og behagelig.
Igaarkveld klokken 8 kunde jeg for første gang ta de meteorologiske
observationer uten lampe.

1. april. Storm fra sydost med 20 grader. Men med solen saa høit som nu
kjendes det ikke særlig. I mørketiden gjør stormen sig ganske
anderledes gjældende. Skjærtorsdag har vi feiret med hvile og spisning.
Det er forresten ikke nogen søndag eller helligdag her, uten at et
eller andet arbeide foregaar.

5. april. Imorges 21, imiddags 18°. Klart med varmt solskin. Rønne saa
idag to vaarbebudere, to fugler, som kom utenfra isen og fløi ind over
land. De lignet, sa han, to flasker og hadde korte vingeslag.
Sandsynligvis har de været av alkefamilien.

6. april. Imorges 21, imiddags 17°. Det fortsætter med bris fra SO. Til
en forandring er himlen helt overskyet. Jeg faar si, det er heldig at
sydosten vedvarer. Den blaaser sent men sikkert temperaturen i veiret.
Den har forandret landets utseende i høi grad. Sneen er paa mange
steder helt blaast bort, og de undre sandlag ligger bare. Det har igjen
bevirket, at vinden har ført en hel masse sand utover isen. Ja, saa
langt som her ved skuten er store dele av isen helt sandklædt. Dette
vil bidra meget til en hurtig tining. — Olonkin skjøt to harer og en
rype paaskedag. Den ene hare var en drægtig hun, som veiet 5250 gram.
Den anden, dens egtehalvdel, var paa 4500. Naar jeg sier egtehalvdel,
mener jeg det bokstavelig. Olonkin fandt de to sammen og skjøt først
den ene. Istedetfor at rende undav, blev den andre sittende ganske
stille hos den faldne make og møtte rolig døden. At en følelse av
hengivenhet her spillet ind lar sig vel neppe bestride.

7. april. Sydostkulingen varer. Inat -r- 22, klokken 2 ieftermiddag -f-
16°. Det fyker ikke længere sne men sand. Vinden river op sandbankene
og slænger dem utover isen. Intet under, at det er grundt om denne ø.
Vi saa en masse ryper paa land idag; de er meget spake.

8. april. Ved middagstid idag løiet sydosten pludselig av og vinden gik
saa vestlig. Temperaturen nu klokken 4 eftermiddag 16°.
Tide-vandsmaaleren bebudet allerede forandringen igaar, da den efter et
langvarig fald under sydosten igjen begyndte at stige. 9 dager i træk
hadde vi den næsten uavbrutte kuling fra sydost. Der er nu mange
sprækker i isen mot land, baade gamle og nye. — Vor læsning bestaar nu
av aviser fra 1918, som vi studerer med den allerstørste interesse.

12. april. Vestenvinds kuling med snefald og fok, saa vi ikke kan se
mange meter fra os. Imorges 10, imiddags -=-7°. Et egte arktisk
vaarveir!

14. april. Sommerdag! Ja sandelig passer det ikke her ogsaa. Inat hadde
vi -h 10, imiddags ^4°. Solen straaler fra en klar himmel og det
kjendes helt sommerlig.

15. april. Igaarkveld ved 9-tiden kom her en enslig reisende fra Anadyr
paa veien til Kolymsk. Sin kamerat og sit utstyr hadde han lat være
tilbake ved Tschaunbugten. Det var tre maaneder siden han forlot
Anadyr. Han reiste fra Østkap, samtidig som Hanssen drog derfra til
Anadyr. I almindelighet gjør man den tur paa 10 dager, men iaar tar det
meget længere tid, da the Holy Cross Bay er aapen og maa kringgaas.
Under en maaned mente han ikke det var mulig at gjøre det nu. Hanssen
maa jo ogsaa vente paa svartelegram, saa paa under 6 uker klarer han
det nok ikke. I gunstigste fald skulde han derfor nu ha kunnet naa
Øst-kap paa retur. Tre maaneder brugte Wisting og han til at naa Kap
Deschnew og komme videre derfra. Sætter jeg saa, at de klarer
hjemreisen paa to maaneder, skulde det vel ikke være saa langt fra det
rigtige. De vilde da være her i midten av juni. Men, men —! Det er
tvilsomt, om de kan kjøre saalænge. Hvis varmen utvikler sig, som den
er begyndt, er det ikke tale om det. Den reisende fortæller, at det var
aapent hav, ikke is at se næsten helt op til Schelagski. Nu blaaser det
paany kuling fra sydost og holder det paa slik, gaar vel hele sulamiten
mot polen, før vi vet ordet av. Den reisende hadde set friske
bjørnespor 10 kilometer østenfor her. Han var her for at faa aislags
proviant baade for sig selv og sine skeletlignende 14 hunder.

16. april. Inat 18, iformiddag-8 Klart med en liten bris fra nordost i
hvilken retning vandhimmel er meget tydelig. Vor gjest drog østover
imorges forat hente noget, han hadde lagt av paa veien. Vi venter ham
tilbake ikveld. Det var sørgelig at være vidne til hans avreise. De
skindmagre hunder magtet neppe at trække. Han mener han kan naa Kolyma
paa 5 dager, men med denne fart vil det ta 14. Her forleden dag i

stormen kom jeg paa min tur noget ut av kursen og fandt da et isflak
høist 200 meter fra skuten, det var aldeles oversaadd med hare
ekskrementer.

17. april. Konstantin Trosjik, vor nye gjest, kom tilbake i eftermiddag
og hadde et meget tungt lass med. Han blir over inat og reiser videre
til Kolymsk imorgen.

18. april. Sydostkuling med sterk fok 20° inat, ikveld 18. Trods
uveiret drog vor gjest avsted. Det var den kjækkeste kar, som har
passert her. Ingen anden vilde lagt ut i slikt veir. Han bad hellerikke
om noget, — litt mat til hundene, det var alt.

19. april. Samme kuling, noget svakere. Foken har ophørt. Selvfølgelig
vil det jo altid fyke litt her rundt fartøiet. Nu er vi da paa god vei
til at fyke helt ned. Hele forskibet er nedsned. Agterover er det en
smal gang igjen. Inat 21, klokken 2 i eftermiddag -f- 13,5. Hundene har
fundet flere sælhuller paa isen. De interesserer dem sterkt og er altid
gjenstand for deres første visit, naar de er løse. Forresten er de
langt mindre jægere end vore Dicksonbikjer og holder sig mere ved
skuten.

20. april. Jeg blev meget forbauset, da jeg idagmorges kom ut og fik se
to slæder utenfor indgangen. Paa den ene sat en mand og sov, paa den
anden var ingen. Det viste sig at være Kisk og hans kompanjong. Den
sidste laa i sovepose bak vedstablen. Paa grund av plakaten utenfor
indgangen, som forbyr adgang, kom de ikke ombord. Snart hadde jeg
frokost færdig til alle mand. De to russere hadde ferske hilsener med
fra Sverdrup, som hadde været paa markedet i Pansileika. Jeg venter mig
godt utbytte av hans tur. Det var omtrent 14 dager siden de traf ham,
og da skulde han reise tilbake med Gregor og tsjuktsjerne og saa straks
begynde reisen hit, som tar halvanden maaned. Vi vil saaledes kunne
vente dem omkring den 20. mai, samtidig med Hanssen og Wisting.
Forøvrig var Kisk litet tilfreds med sin reise, hundemat var det umulig
at opdrive nogetsteds, og hans hunder er som skeletter. Uten den hjælp,
de hadde faat herfra, vilde baade mennesker og dyr gaat tilgrunde. De
hadde med sig et stykke av en mammuthtand. Jeg har sagt dem, at de faar
sætte op sit telt paa isen, jeg kan umulig huse nogen nu. Mat skal de
faa. Grunden er, at denne Kisk er en upaalidelig person. Sidst hadde
han stjaalet tyttebærsaft, antagelig i den tro, at det var vin!

21. april. Da jeg imorges kom ut paa isen, var der 3 slæder istedenfor
de to, som kom igaar. Det viste sig at være Karajew, Kibisows
kompanjong. Han hadde foreløbig tat ophold i teltet hos de to andre.
Jeg fik

dem ind og foret dem allesammen. Karajew stopper her og venter paa
Kibisow, som nu snart maa være her paa tilbaketuren fra Kolyma. Han kom
like fra Kap Deschnew og hadde post med fra Wisting og nogen
amerikanske aviser fra juni 1919, altsaa meget ferske! Meget
omtænk-somt av Wisting at sende dem. Brevet var baade langt og
velskrevet, men indeholdt intet godt. Alle vore prægtige hunder er døde
paa Kap Deschnew med undtagelse av 4. Det var en høiere pris, end jeg
tror, jeg vilde ofret, om jeg hadde visst det paa forhaand. Ogsaa
Hanssen sendte mig nogen ord fra Kap Bering, men han er som sedvanlig
kort, — denne gang endog knappere end ellers. Men hvad brevet ikke
fortalte, kunde de reisende fortælle, saa jeg er allikevel, takket være
dem, saa nogenlunde underrettet. Karajew meddelte, at Tønnesen var
dradd avsted til dampbaat «Stawropol»*) forat faa en finger amputert.
Ja, saa vondt som jeg har av alle, der maa miste et lem, er mine
følelser i dette tilfælde dog temmelig magre. Det er fuldstændig saa
selvforskyldt, som noget kan være. I dette

øieblik kommer 5—6 slæder fra Kolyma. Gay place!--jeg begynder

igjen at faa fornemmelsen av, at kokken faar varme dager!

22. april. Sydosten vedvarer frisk med klart fint veir. -f- 16° inat,

9,5 klokken 2 i eftermiddag. Det gaar smaat, men jevnt opover. Under de
sidste gjesters ophold fik jeg byttet til mig mammuthtandstykker, gode
til at arbeide i, og en førsteklasses babymammuthtand.

23. april. Inat -r- 17, klokken 2 i eftermiddag h- 7,5. Frisk sydost
fremdeles og klart. Vi har nu bare Karajew her og en gjest fra Kolyma.
Karajew har villet reise, da han var ræd for at være til uleilighet,
men jeg har bedt ham at ta det med ro, til Kibisow kommer. Jeg vet, de
gjerne vil møtes her. Lørdag 17. april sluttet vi at brænde lys i
salongen. Det elektriske lys slaaes paa om aftenen klokken 9 for dem,
som vil ha det i lugaren. En av Trosjiks hunder kom tilbake hit igaar.
Han hadde øiensynlig sluppet den, da den var for svak til længer at
staa paa sine ben. Det er en liten sort og hvit tass, mager som et
træstykke. Vi har lagt ham ind i gjestgiveriet, hvor han faar al mulig
pleie.

25. april. Endelig er da sydosten gaat ned til ganske moderat -f-11 0
inat 4 klokken 2. Det kjendes meget varmt. — Da Kibisow kom her første
gang 5. december 1919 — spurte jeg ham øieblikkelig om ut-

*) Det russiske handelsdepartement utsendte siden 1911 hver sommer et
dampskib med proviant og anden ladning fra Wladiwostok til
Nischne-Kolymsk. I aarene 1911—1915 underholdtes denne reise av
dampskibene «Kotik» og «Kolyma», men siden 1916 av dampskibet
«Stawropol», som engang overvintret ikke langt fra Beringstrædet.Dagbok

sigten til at faa sendt telegrammer og post. Han oplyste, at til Nome,
som jeg hadde beordret guttene til, gik det ikke an at komme paa grund
av drivisen. Nærmeste telegrafstation fra Kap North var Anadyr, og
veien dit over land kjørte en flink tsjuktsjer paa 7 dager. Da jeg
spurte, om det kanske kunde være mulig at faa telegrammer sendt fra den
russiske damp-baat «Stawropol» fik jeg til svar, at det ikke lot sig
gjøre, da den manglet kul. Paa spørsmaal om han trodde, at Hanssen
vilde faa de samme oplysninger av hans kompanjong paa Kap North, mente
han, at det vilde han ganske sikkert, da Karajew var den mand, som var
bedst kjendt med kysten. I den tro maatte jeg da slaa mig tiltaals.
Stor blev derfor min forundring, da Alexander Kisk, hos hvem Hanssen
hadde tat mot gjestfrihet, i februar kom og fortalte, at Hanssen og
Wisting var kjørt til Østkap. Jeg forstod da ikke et muk. Først nu har
jeg i Karajews oplysninger faat en opfatning av sammenhængen, som dog
naturligvis først maa stilles sammen med den forklaring, Hanssen engang
vil avlægge, før jeg kan si, at den er den rigtige.

26. april. Vidunderlig veir. En liten bris fra sydost, klart og 3 °
klokken 2 i eftermiddag. Sneen falder hurtig sammen. Olonkin har med
hjælp av gjester kastet sneen av dæk og hyttetak. Det ser atter
sommerlig ut. Begynder idag at ta is til smeltevand istedenfor sne, da
denne nu er ubrukelig.

27. april. Nordvestlig bris imorges, som øket ut paa dagen, -f- 10°.
Sundbeck maalte nyisen, som er frosset i vinter langs skuten. Den var 2
meter. Tok igaar en del av taket foran byssen bort for at faa lys til
denne. Jeg kan derfor nu arbeide helt uten elektrisk lys. Kibisow, som
kom hit igaar med en russer, fortæller den mest eventyrlige historie
fra Nischne-Kolymsk og Sucharnoje. Nogen bolsjeviker, omkring 12 i tal,
kom dit netop før han forlot stedet, og røvet alle de svære
skindbeholdninger. Han mistet halvparten av sine, sier han. Dette
trænger vel bekræftelse, skjønt jeg hittil har anset Kibisow for en
meget bra mand. At 12 mand kan røve skindbeholdninger til millioners
værdi fra flere hundre mennesker forekommer mig ganske uforklarlig. Og
man maa jo huske, at alle mennesker her er vel utstyrt med skytevaaben
og ammunition. Litt forsvar kunde vel under slike omstændigheter være
paa sin plads.

28. april. April er lunefuld her som hjemme. Inat var det 17
kuldegrader og 14 klokken 2. Nordvesten som var frisk inat, har løiet
utover dagen. Karajew og to russere reiste iformiddag. Den ene av de
sidste vender straks om og reiser til Sucharnoje forat hente en liten
polarbjørn-unge, som Kibisow har der. Han fandt den like utenfor Kolyma
paa

sin første tur i mars. Den var da ikke stort større end en kat, men
meget sint. Den sprang like i benene paa Kibisow og bet gjennem hans
kamiker. Nu skal den være meget tam. Jeg har lovet at ta den med til
Nome. Jeg spurte idag Kibisow, om han kjendte Koren. Ja, ganske godt,
svarte han. Koren hadde været gift i Nischne-Kolymsk, og hans frue
levet der endnu. Ganske tilfældig kom han til at fortælle mig, at Koren
hadde efterlatt sig en stor samling bestaaende av alle de fugler, som
findes ved Kolyma. Hans frue hadde den endnu. Dette bragte mig i
harnisk, og jeg har alt git Olonkin ordre til at gjøre sig klar for at
reise til Nischne-Kolymsk ved første anledning og kjøpe hele samlingen,
som hun skal være villig til at sælge. Der skal være flere eksemplarer
av rosenmaaken i samlingen. Jeg glæder mig overordentlig til saaledes
at kunne frelse Korens vistnok meget værdifulde samling og gi
universitetet en gave, der maa sies at være enestaaende. Den eneste
betingelse, jeg fæster ved denne gave, er at den utstilles samlet og
beholder navnet «Johan Korens samling av fugler fra egnene omkring
Nischne-Kolymsk.»

29. april. -^17° inat, 8 klokken 2 i eftermiddag. Igaar kom 7 slæder
fra Sucharnoje. De stoppet over inat og reiste sammen med Kibisow i
eftermiddag til stationen ved Kap Shelagski. Jeg fik igaar av Kibisow
en stor vidunderlig vakker mammuthtand samt 27 hvitrævskind som
betaling for melet ti! Sucharnoje i vinter. Han har ogsaa git mig den
lille bjørneunge. Olonkin reiser imorgen med sine hunder og en russer,
som er her, til Nischne-Kolymsk for at søke at faa Korens samling. Paa
tilbakereisen tar han bjørneungen med. Tilstanden i Nischne-Kolymsk
skal være meget urolig paa grund av den saakaldte bolsjevikbande, som
stjæler og myrder der. Olonkin gaar vel væbnet avsted, saa han løper
ingen risiko.

30. april. Kuling fra nordost med snefok, saa man efter frokost ikke
kunde se 50 skridt for sig. Olonkin og russeren drog allikevel avsted.
De forsvandt som aander i en røk. Ingen i hele ekspeditionen bryr sig
mindre om veiret end denne høie, bleke og magre gut. Kibisow fortalte
mig igaar, at han gjennem Karajew hadde faat vite, at der var postert
to bolsjeviker paa Østkap for at skyte ham, naar han til sommeren
kommer den vei. Onde tunger har nemlig fortalt, at han har solgt 800
flasker whisky i vinter. Dette tror røverpakket straks og vil myrde
ham. Jeg vet sikkert, at baade Kibisow og Karajew er fuldstændig fri
for brændevinshandel. Jeg undersøkte dette meget nøie i vinter, da
Kibisow var her første gang, og kom til det resultat, at alkohol som
byttemiddel var banlyst. Jeg har senere faat dette bekræftet. Da jeg
hørte om den varme mottagelse, som

venter ham, tilbød jeg ham at komme indom Kap North paa vei ut og være
med til Nome. Dette var han meget taknemmelig for. Jeg har bragt paa
det rene, at han i vinter har git befolkningen i Kolyma 250 ren, 25 000
rubler og 250 ræveskind. Det sies, at dette firma Brødrene Karajew &
Ki-bisow allerede skal være ganske formuende. — Jeg har nu maattet
lægge av vinterfottøiet og trække i komager. De er nu gode, til bløten
kommer, da maa vi ty til vore sælskindskamikker.

1. mai. Imiddags -f- 1 Sneen klabbet paa min tur ind til land idag.

2. mai. Kuling fra nordost. 5 ° inat. Iaften er temperaturen
ned-gaaende. Sandsynligvis har vel denne vind igjen blaast isen ind mot
land. Idagmorges kom 3 russere og 1 tsjuktsjer hit fra Kap Shelagski.
De reiste herfra for omkring 8 dager siden og er nu paa retur til
Nischne-Kolymsk. Jeg spurte dem, om det var noget i at Kibisow hadde
handlet med whisky her paa kysten. De svarte alle i kor og meget
energisk nei. Aldrig hadde han medført en draape av den vare.

3. mai. Ikveld 11,5. Nordosten har løiet av i dagens løp. En ganske
svak vind fra nordvest nu. De 4 reiste hjem til Sucharnoje i formiddag.
Igaarkveld sat de i teltet og spilte kort, og idag fandt vi en liten
tom kande, som hadde indeholdt whisky. Det var fra Trosjik's varer, da
manden, som kjøpte dem, var en av de 4.

5. mai. Inat 17, klokken 2 eftermiddag 7. Sundbeck begyndte at sætte
motorene i orden igaar. Jeg har git ham ordre til at være klar 15.
juni. Men jeg har ingen tro paa, at vi kommer herfra før i midten av
juli.

6. mai. Snefald inat og tildels i formiddag. Al sne, som falder paa
skuten, tiner øjeblikkelig. Det blir snart vanskelig at bevare fisk og
kjøt.

7. mai. Spredte snefald. Temperaturen 10—9°. De to sidste sne-dager har
blottet land og tæret paa sneen trods den forholdsvis låve temperatur
og ingen sol. Det er mindre sjøfugleliv end i Maudhavn. Der hadde vi
paa denne tid ifjor besøk baade av krykkjer, stormaaker og alker. Her
har vi bare set en enkelt stormaake. Endel snetitlinger findes paa
land, men rypen synes at være forsvundet. Nu har harene faat smaa.
Sporene efter dem kan sees.

9. mai. Klokken 8 idagmorges kom Nikolay Wasiljewitsch og hans mand
her. De bragte 2 hele mammuthtænder, en stor og en liten, samt nogen
stykker for guttene. Han hadde nogen ord til mig fra Olonkin, som sier,
at slæden med metalskoning hadde gaat meget daarlig, saa han var noksaa
medtat. Wasiljewitsch gav ham en hund til hjælp. De forlot samtidig
Sucharnoje for 4 dager siden. Olonkin med kurs for Nischne-Kolymsk

og Wasiljewitsch hit. Jeg har gjennem ham faat melding om, at det staar
godt til med bjørneungen.

10. mai. Kuling fra SO inat — 20°. I eftermiddag er den gaat sydvestlig
og temperaturen er steget til h- 5 Det sner sterkt og er tykt.
Tidevandsmaaleren er det instrument, som først viser uro mot stygveir.
Inat og under den sidste sydost faldt det braat og meget. Det begyndte
at stige igjen, før sydosten forandret sig. Og ganske rigtig — om paa
sydvest bar det straks efter. Maaleren falder for østlig og sydøstlig
vind, stiger med vestlig. Man skulde tro, det hadde været omvendt.

11. mai. Som jeg holdt paa at observere kom 3 mand kjørende paa 2
slæder. Det var russere paa vei fra Kap Shelagski til Nischne-Kolymsk.
Alle tre har været her før. Nu er jeg virkelig for alvor kjed av alle
disse mennesker, som absolut ingenting har at bestille, men allikevel
gjør en krok paa 20 kvartmil for at ligge her og dovne sig og spise og
drikke. Da frokosten var færdig, fik de lov at delta i den, men da jeg
gik ut paa min morgentur, bad jeg Rønne si dem, at de fik slaa op sit
telt paa isen og være der. Mat skal de faa, men de faar selv lage den.
De faar ta den ved, de trænger, fra vort oplag. Jeg har nu maattet ta
imot og stelle for alle disse mennesker fra november og til nu, mens
det var koldt og surt, men med solen høit paa himmelen og varmt i
teltet som i en bakerovn faar de nu sandelig klare sig selv. Da Olonkin
er borte og Rønne likesom Sundbeck og mig ikke kan et russisk ord,
viser ovenstaaende tegning, hvordan han

greide situationen. At hans tegning blev forstaat og adlydt er sikkert,
for da jeg en times tid efter vendte tilbake, var deres telt sat op.

12. mai. Veiret er ganske overordentlig urolig, og det fyker og sner,
saa man neppe kan se haanden for sig. Gjestene reiste i gaar kveld. De
reiser altid om natten nu, dagen er for varm. Idag har temperaturen en
gang ved middagstid været oppe i 1 Mammuthtændene blev forleden
fotograferet og veiet. De veiet omkring 45 kg. hver. Rønne har sydd dem
ind i seilduk.

15. mai. Saa ustadig veir som nu har vi ikke hat, siden vi reiste
hjemmefra. Midt i mai og endda storm, sne og fok saa intens, at man
skulde tro, vi var midtvinters. Vi er nu saagodtsom helt føket ned.
Rønne tok et fotografi idag, som viser det.

18. mai. Inat -s- 19°, klokken 2 eftermiddag -4-9°. Igaarkveld klokken
halvti kom Sverdrup sammen med en tsjuktsjer. De hadde forlatt leiren
ved Storelven for 2 dager siden med slæde og 10 hunder. Sverdrup var i
bedste velgaaende og hadde en masse at fortælle. Hans reise har
aabenbart været en sukces fra begyndelsen til enden, og vi kan vente os
paalidelige meddelelser om disse usedvanlig interessante og saa at si
helt uberørte mennesker. Han har fotografier i hundrevis. Hans ledsager
reiste hjem igjen ikveld. Sverdrup har allerede git sig ikast med at
skrive sin beretning. Efter det lille han har fortalt mig, vil denne
beretning sikkert komme til at bli særdeles interessant.

iBLANDT RENTSJUKTSJERE OG LAMUTER

HARALD ULRIK SVERDRUPRENTSJUKTSJERNE OG DERES LAND

Vinteren 1919—20 bestod min hele boksamling av Halvorsen og Larsens
lommealmanak for 1914 og et bind av en tysk veiledning til
videnskabelige iagttagelser paa reiser. Den sidste indeholder blandt
andet et omfangsrikt kapitel antropologi og etnografi med motto «save
vanishing data» (Haddon). Her fremholdes det, at i vor tid truer
samfærdslen med at utjevne alle forskjeller, utslette nationale
eiendommeligheter og ødelægge alt oprindelig og primitivt. Selv til de
mest avsidesboende naturfolk fører de civiliserte nationer nu sine
vaaben og bruksgjenstande, som overalt fortrænger de hjemmegjorte og
forandrer livsvilkaarene, de bringer med sine nydelsesmidler, som ofte
ødelægger de indfødte paa legeme og sjæl og sine sygdomme, som hele
folkeslag er bukket under for. — — Vort slegtled pligter derfor ved
hver leilighet at redde, hvad reddes kan; samle oplysninger om leve- og
tænkevis, særlig blandt de folk, som endnu befinder sig ved grænsen av
civilisationens rækkevidde; for om faa aartier kan ogsaa deres levevis
være forandret, deres særpræg forsvundet. Vil vi lære disse mennesker
at kjende, maa det ske snart.

Det var sikkert nok lignende betragtninger, som foranlediget hr.
kaptein Amundsen til at spørre, om jeg vilde tilbringe vinteren blandt
rentsjuktsjerne for at lære deres sprog, sæder og skikker at kjende.
Jeg grep til med glæde, tiltrods for at sprogforskning og etnografi
ligger langt utenfor de omraader, jeg hittil har bevæget mig paa. Nu
kommer jeg derfor til at fortælle som en ren lægmand; hvad jeg selv har
set og hørt kan jeg gjøre rede for, men jeg er avskaaret fra at
anstille betragtninger over oprindelsen til de og de skikke eller gi
aandfulde sammenligninger med forhold andre steder og blandt andre
folk.

Ombord i «Maud» hentet vi vort kjendskap til tsjuktsjerne fra A. E.
Nordenskiölds beretning om «Vega»s reise omkring Asien og Europa. Under
«Vega»s overvintring utenfor Pitlekai vinteren 1878—79 kom Nordenskiöld
imidlertid mest i berøring med de fastboende kysttsjuktsjere,

hvis livsvilkaar er saa forskjellige fra rentsjuktsjernes, at det er
overflødig at minde om de iagttagelser, han gjorde. Derimot er et
utdrag av hans oversigt over, hvorledes samkvemmet mellem tsjuktsjerne
og utenverdenen har utviklet sig, sikkert av interesse.

Under sin fremtrængen gjennem Sibirien kom russerne i berøring med
tsjuktsjerne i første halvdel av det 17de aarhundrede. Et selskap
jægere seilet i 1646 fra den dengang nylig opdagede elv Kolyma ut i
Ishavet og fulgte kysten østover. Her traf de tsjuktsjere, med hvilke
de handlet paa den maate, at de efterlot sine varer paa stranden og
trak sig tilbake, hvorefter tsjuktsjerne kom, tok varene og la pelsverk
og hvalrostænder istedet. Efter dette fortsatte russerne sine reiser
langs kysten dels fra Kolyma og dels fra Anadyrsk ved Beringhavet og
kom stadig i forbindelse med de indfødte. Sammenstøtene var imidlertid
ikke altid fredelige, og tsjuktsjerne blev snart bekjendt som
frihetselskende, vilde, krigerske og grusomme. Fra russernes side blev
det foretat det ene streiftog efter det andet for at bringe dem til
underkastelse, men ikke et eneste lykkedes, kanske mindre paa grund av
tsjuktsjernes væbnede motstand end paa grund av landets beskaffenhet og
mangel paa levnetsmidler. Som eksempel paa disse streiftog anfører
Nordenskiöld:

Aar 1701 besværet nogen til Rusland skatskyldige jukagirer sig over
angrep fra tsjuktsjerne og forlangte av befalingsmanden i Anadyrsk
rus-risk hjælp mot sine fiender. Paa grund herav blev en styrke paa 24
russere og 110 jukagirer sendt ut paa et streif- og straffetog langs
kysten fra Anadyrsk til Tsjukotskojnos (Kap Tschukotski). Paa veien
traf de tretten telter, bebodd av tsjuktsjere, som ikke hadde rener.
Indbyggerne blev opfordret til at underkaste sig og betale skat. Dette
negtet tsjuktsjerne, hvorefter russerne dræpte de fleste mænd og tok
kvinder og barn til fange. De mænd, som ikke blev fanget, dræpte
hverandre, idet de foretrak døden for tapet av friheten. Nogen dager
senere maatte man utkjæmpe en ny strid mot 300 tsjuktsjere, der for de
sidste faldt saa uheldig ut, at over 200 sies at være faldt. Resten
flygtet, men kom dagen efter tilbake med tidobbelt styrke, og denne
tvang tilsidst den russisk-jukagiriske krigshær til at vende tilbake
med uforrettet sak.

Streiftogene fortsatte og lykkedes senere forsaavidt, som tsjuktsjerne
flere ganger blev slaat, men de blev ikke tvunget til underkastelse, og
det lykkedes ikke russerne at faa dem til at træde i regelmæssig
handelsforbindelse og betale skat. Tvertimot saa russerne sig omkring
1770 nødt til at opgi og rømme Anadyrsk, hvor der i 36 aar hadde ligget
en besætning paa 600 mand, som hadde kostet en million rubel. Omtrent

10 aar efter denne rømning kom det imidlertid istand en fredsslutning,
og freden er senere samvittighetsfuldt overholdt av det tidligere saa
stridslystne folk med undtagelse av nogen markedsoptøier, som
foranlediget generalguvernøren i Østsibirien, Treskin, til i 1817 at
slutte en handels-traktat med dem. Denne synes senere at være holdt
trofast til begge parters tilfredshet og fordel. Vistnok betaler
tsjuktsjerne ingen anden skat end en ubetydelig markedsavgift, men en
livlig handelsforbindelse finder nu sted mellem dem og russerne og
flere reisende har uten ulei-lighet reist gjennem deres land og langs
deres temmelig tæt bebodde kyst.

Saavidt Nordenskiölds oversigt. Ifølge tsjuktsjernes egne
overleveringer, slik som de er blit fortalt mig, har tsjuktsjerne altid
bodd, hvor de nu bor, og en del av dem har altid hat store flokker av
tamren, men for meget, meget længe siden flyttet de ikke som nu til
skogene i syd om vinteren, men holdt altid til paa den skogbare tundra.
I sine baater streifet de mot nord, og en gang skal de ha set en svær ø
med høie fjeld langt væk. Der var masser av maaker, av sæl og hvalros,
men tsjuktsjerne vaaget sig ikke iland; de var langt borte fra sine
telter og skyndte sig hjem. En anden gang gik en flok tsjuktsjere med
sine ren-hjorder nordover om høsten, da havet var frosset. Hvad der
blev av dem, vet ingen — nogen sier, at deres efterkommere nu bor «paa
den anden side av havet», andre at alle er døde. I syd for tsjuktsjerne
i skogene bodde lamuter eller som tsjuktsjerne kalder dem, karamkit, og
med dem levet de altid i fred. Med sine naboer mot sydøst, liøtanit
(korjæker?) slos de derimot stadig og tok deres ren fra dem.

Da saa russerne, meljitanit, trængte frem, slos de i lang tid med
disse. Dengang hadde de næsten ikke jern eller andet metal, bare litt
som de tok fra de russere, de dræpte. Deres vaaben var spyd med spids
av hvalrostand eller jern og lange kraftige buer med piler, som var
forsynt med styrefjær og ogsaa hadde spids av elfenben eller metal,
undertiden tvedelt. Deres kniver var gjort av «haard sten». Gryter av
metal hadde de ikke dengang, men de laget selv gryter av fugtig «jord»,
som de blandet med forskjellige ting, bl. a. blod, og senere brændte i
ilden. Nu har de forlængst glemt kunsten; der er ingen blandt dem, som
nu kan lage en gryte; men en gamling fortalte, at de folk, som bor ved
havet længst øst, fremdeles brænder smaagryter selv. Først da
tsjuktsjerne for længe, længe siden sluttet fred med russerne, fik de
nok av jern og metal, kniver, spyd, gryter o. s. v. og senere geværer.
Nu har de levet i fred i umindelige tider, men mens de før var sterke,
kraftige og utholdende, er de nu blit svake og veke. De har imidlertid
stadig utvidet sit omraade, alt forlængst

har de lagt beslag paa skogene i syd, og for forholdsvis kort tid siden
— nogen menneskealdrer — er mange tsjuktsjere flyttet over til
vestsiden av elven Kolyma, hvor det tidligere ikke bodde nogen
tsjuktsjere.

Jeg prøvet længe forgjæves at faa vite, om nogen hadde noget kjend-skap
til «Vega»-ekspeditionen. Det var derfor baade overraskende og
oplivende, da det viste sig, at gamlingen Ankjem, som efter sigende er
den næstældste av alle tsjuktsjere og som var blandt de første ombord i
«Maud», hadde besøkt «Vega», da han var en ung spræk kar. Han fortalte,
at han som ung flere ganger hadde reist med hundeslæder langs kysten
091 vinteren og bragt varer fra Beringstrædet til Nischne-Kolymsk.

Paa en av disse reiser hadde han sammen med to andre truffet et stort
skib, som laa indefrosset utenfor Pitlekai. Det var en masse mænd
ombord, og blandt dem var der en, som talte godt tsjuktsjisk, og han
bad Ankjem ta med sig brever til Nischne-Kolymsk. Dette paatok Ankjem
sig og fik saa to flasker brændevin uten at gi noget for dem, — tænk to
svære brændevinsflasker ganske gratis! gjentok han. Folkene ombord
handlet i det hele ikke, men naar nogen bad om tobak, fik han litt.
Brændevin hadde de, men drak selv litet; mens de spiste, et litet glas,
og naar de var færdige, et litet glas til; det var alt.

Videre kunde Ankjem fortælle, at inde paa land hadde de ført op et hus
av is, støttet det op med drivtømmer og stivet det av med taug-verk, og
der inde hadde de kikkerter, som de stadig saa i (det magnetiske
observatorium). Like ved skuten var isen snefri, frosset som paa et
tjern, og der hadde en sprunget omkring med lange smale jern bundet
under støvlene, — fort som en hare og kvik i vendingene som en fugl.

Men saa antok Ankjems ansigt et uttryk av dyp forfærdelse — da de var
reist fortalte tsjuktsjerne, at de hadde tat ombord og tat med sig
liket av en kysttsjuktsjer, som var lagt ut paa tundraen paa vanlig
vis. Hadde de «jordholl» ombord? Ankjem vilde imidlertid ikke indestaa
for sandheten av rygtet; han hadde ikke selv set, at liket blev
stjaalet, men hørt det; det var kanske bare ondsindet sladder. Jeg
fandt det klokest at negte alt kjendskap til saken, skjønt Nordenskiöld
fortæller, at de tok hodet av en tsjuktsjer ombord. Han uttaler et
fromt ønske om, at ulvene skulde faa skylden; et ønske som altsaa ikke
er gaat i opfyldelse.

Tsjuktsjerne er sikkert nok blit besøkt av videnskabelige ekspeditioner
eller enkelte reisende senere, men ifølge deres egne beretninger har
ingen tilbragt vinteren blandt dem, som bor inde i landet. Dette er nok
sandt at dømme efter den opsigt, mit opholdt vakte. Jeg fik stadig
vite, at min person var samtaleemnet blandt naboene, og i løpet av

vinteren var der stadig besøk dels av langveisfarende, som kom for at
se den fremmede. Den eneste, som har drat gjennem skogene ved
midt-vinterstid, skal ha været en gammel «amerikaner», som for 12—14
aar siden reiste fra Kolyma til Beringstrædet med renskyss; men han var
syk, holdt sig for sig selv og kunde ikke spise renkjøt, fortalte
tsjuk-tsjerne. Senere da jeg besøkte Pamileika for at være tilstede ved
aars-markedet der, oplyste hr. George Kibisow, at beretningen maa
referere sig til russeren kaptein Kalinnikow, som vinteren 1907—08
reiste fra Kolyma til Anadyrsk gjennem skogene og over fjeldene.

De tsjuktsjere som besøkte os ombord i «Maud», gjorde gjennemgaaende et
godt indtryk; de var glade, smilende og overraskende rene. At gi en
almindelig beskrivelse av deres utseende er ikke saa let, for de
avviker ofte saa meget fra hverandre, at racen neppe er ren. De fleste
er under middelshøide efter vore begreper, velbyggede og slanke. Haaret
er ravnsort og stridt og mændene bærer det enten kortklippet i tilfælde
med en krans av længere haar cm panden eller langt. I sidste tilfælde
er det skilt og flettet til to fletter, som enten hænger nedover ryggen
eller knyttes sammen i nakken. Kvindene er aldrig helt snauklippet, men
har oftest langt haar, som skilles og flettes som mændenes, undertiden
kortskaaret. Pandehaarene kjæmmes oftest frem og studses over
øjenbrynene. Disse er sorte og ligger høit. Øinene er store og klare,
mørke, ja hos de unge ofte næsten sorte med blaalig øiensten. Skjæve er
de slet ikke. De ældre er imidlertid omtrent alle plaget av daarlige,
rindende og verkende øine, noget som antagelig skyldes, at de ikke
kjender snebriller av noget slags. De tilbringer hver vaar paa den
skogløse tundra og utsætter øinene hensynsløst for det blændende lys
fra en tindrende sol og et snedækket land. At de har langt sterkere
øine, end jeg har, det har jeg erfaret; men de lider hver vaar mere
eller mindre av sneblindhet, og det er vel dette, som skaffer de gamle
deres verkende øine. De utsætter sjelden øinene for røk, saa den kan
ikke faa skylden.

Næseformen er sterkt varierende fra lang, smal og fin ret, eller
romersk buet til bred og stump. Gjennemgaaende er den noksaa liten og
lav ved roten, særlig hos kvindene. Kindbenene er litt fremstaaende,
munden stor med oftest tykke læber og underkjæven kraftig. Enkelte
kunde man for ansigtstrækkenes skyld godt ta for hvite mænd. Gode
tænder har de fleste; de mister dem jo rigtignok for en stor del, naar
de blir gamle, men jeg har ikke truffet en som vet, hvad tandpine er.
Spør man, om de aldrig har vondt i tænderne, ler de bare, — nei det
kjendte de ikke til!

Mændene har en meget sparsom skjægvekst. Dun paa overlæben faar de
først, naar de har passert de 20, og oftest har kone og et barn eller
to, og skjæg paa haken faar de ikke, før de nærmer sig eller passerer
de 30. Det er bare undtagelserne, som ogsaa har kindskjæg og skjæg
under haken. Av praktiske grunde, for ikke stadig at faa skjægget fuldt
av is, klipper de det kort om vinteren, men lar det staa om sommeren.

Hudfarven er litt brunlig, men avviker ikke stort fra europæerens, men
vaar og sommer blir ansigt og hals, som stadig utsættes for sol og
vind, helt brunbarket.

Blandt de tsjuktsjere, vi først traf, var en lamut, Gregory, som med
hensyn til intelligens raket et hode over dem alle. Det var derfor til
ham hr. kaptein Amundsen henvendte sig og spurte, om han vilde ta mig
med sydover, naar de begav sig avsted. Gregory betænkte sig ikke et
øieblik; jeg skulde bli med og faa leve paa rentunge og renmarv. Senere
har jeg ofte undret mig over, at reisen blev ordnet saa glat, for det
første fordi tsjuktsjere og lamuter oftest ombestemmer sig ti ganger og
for det andet, fordi en tsjuktsjer sjelden træffer en avgjørelse, uten
at raadføre sig og drøfte saken indgaaende med sin kone, og Gregorys
tsjuktsjiske kone, Kaankalj, vet hvor skapet skal staa. Hun er
imidlertid meget fornuftig og indsaa nok straks, hvor fordelagtig det
vilde være at ha en «russer» hos sig, naar vinteren tegnet tobak- og
teløs, saa hun kom bare med den indvending, at vi burde være to. Blev
en syk, vilde det være rent ilde, om han skulde være alene borte fra
sine fæller. Da Gregory næste dag kom med denne indvending, forsikret
vi ham, at vi blev aldrig syke, og dermed slog han sig tiltaals. Senene
fik jeg vite, at vi nok kan være glad for, at ingen av tsjuktsjerne
blev saa meget som forkjølet end si alvorlig syk, da vi kom. I saa
tilfælde hadde nemlig vi faat skylden; vi hadde bragt sygdommen med, og
alle vore forsikringer om, at vi var helt friske, hadde været unyttige.

Saa var da veien besluttet. Mit utstyr for den var temmelig enkelt;
astronomiske, magnetiske og meteorologiske instrumenter, et stort
fotografisk utstyr, kinematograf, telt, sovepose, tobak, te, meget mel
og nogen smaating for mig personlig. Den 8. oktober skulde tsjuktsjerne
bryte op, i løpet av den 7. blev derfor mine saker bragt tillands, og
om kvelden gik jeg selv ind for at finde mig tilrette i de nye
omgivelser.

Min vert Gregory er som nævnt ikke tsjuktsjer, men en lamut, som helt
og holdent har sluttet sig til tsjuktsjerne, bodd blandt dem i mange
aar og

antat deres dragt og levevis. Han er nu mellem 35 og 40 aar gammel;
liten av vekst og spinkel bygget som alle de lamuter, jeg har truffet.
Haaret er ravnsort og glat, og han bærer det flettet til smaa fletter
paa tsjuktsjisk vis. Panden er lav og rynket paa kryds og tvers,
øjenbrynene ligger høit, og kindbenene er sterkt fremstaaende, saa
næsen, som er lang, men lav, ser rent ubetydelig ut. Munden er bred og
tyklæbet, haken stor, men baade overlæbe og hake skjægløse. Ifjor
sommer hadde han nogen faa haar, men rykket dem alle ut. Vakker er han
ikke, men hans ansigt er meget uttryksfuldt. Ombord i «Maud» moret vi
os altid over de forfærdelige ansigter, han skar, naar han f. eks.
skulde forklare, at der var mange russere ved Kolyma. Senere har jeg
set, at det at skjære ansigter, er en form for superlativ i
tsjuktsjernes sprog. Naar f. eks. noget er hændt for en tid siden, sier
tsjuktsjeren, at det hændte «dælenjep» med almindelig tonefald og
utseende; men ligger begivenheten langt tilbake i tiden, sier han
«dæ-æ-æ lenjep» med en æ langt nede i halsen, og ser ut, som om han
sluker en rædselsfuld medicin. Er det tale om mange folk, store fjeld,
sterk storm o. s. v., saa tjener tonefaldet og mimiken til at angi
antallet, størrelsen eller styrken, og Gregory er en mester i at
variere begge deler. Gregory var tidligere gift med en lamutkone, med
hvem han har 5 barn, en voksen og en halvvoksen søn og 3 smaapiker. For
4 aar siden, da den mindste smaapike var nogen maaneder gammel, døde
moren, og Gregory har saa senere giftet sig med en tsjuktsjisk enke,
Kaankalj. Gregory er flyttet til hende, saa det blev under hendes tak
og ikke under Gregorys, at jeg kom til at tilbringe vinteren.

Kaankalj er vel nu mellem 40 og 45 aar gammel, liten og livlig. Haaret
er sort og glat, skilt og flettet til to fletter bak ørene. Ansigtet er
rundt; øienbrynene ligger høit over to klare brune øine; næsen er liten
og stump, kindbenene temmelig fremspringende og underansigtet kraftig.
Nu er hun noget rynket og falmet, men livlig og meddelsom, saa hende
kan jeg takke for mangen en værdifuld oplysning. Temperament mangler
hun ikke; det kan gi sig rent foruroligende utslag.

Fra sit tidligere egteskap har hun to døtre, hvorav den ældste Næmj er
gift. Hendes mand Oomje og deres aarsgamle søn bor begge i Kaankaljs
telt, hvor desuten Kaankaljs yngste datter Gemangaut og Gregorys to
mindste smaapiker holder til, ialt 8 mennesker. Gregorys telt staar ved
siden av Kankaljs, og der bor hans 3 ældste barn og en tsjuktsjisk
kone, som steller og syr for dem. Hun er gift, men hendes mand har to
koner, saa han kan undvære den ene; noget som er let forstaaelig, naar
man ser de to koner sammen.

Da jeg naadde ind til teltene den eftermiddag, jeg forlot «Maud»,
hersket det en broget forvirring. Det store sommertelt med sit svære
reisverk av træ blev tat ned, slæder lastet og surret, mens skind,
klær, teltstænger, husgeraad verktøi, rensæler o. s. v. laa spredt
utover. Saasnart det svære telt var nede, blev reiseteltet sat op paa
samme sted. Dette er temmelig enkelt og sættes op i en fart av de unge
koner eller piker. Først reises en 2l/2 til 3 m. høi trefot av 3 lange
teltstænger, som er bundet sammen oventil, og fra hvilken grytekroken
hænger ned. Vel 3 m. bak denne reises to lavere omkring 1 y2 m. høie
3-føtter i en indbyrdes avstand av 2y2 m. og forbindes oventil med en
tverstang. Fra denne lægges saa lange teltstænger frem til toppen av
den høie 3-fot, ind til hvilken der desuten stilles 4—5 andre
teltstænger. Dermed er skelettet av træ færdig, og over det strækkes
saa teltduken, som bestaar av sammensydde, tilberedte renskind, som
haarene er skaaret av tæt ind til skindet. Til et rigtig stort telt
brukes to teltduker, men de fleste klarer sig med en. Ildstedet er
under den høie 3-fot, her foregaar al kokning. Døraapningen anbringes
paa tvers av vinden, da blir det nemlig mindst røk i det.

Den høie 3-fot foran og de lavere bak gjør teltet meget usymmetrisk,
men samtidig blir det let og bekvemt at anbringe det indre telt,
soveteltet inde i det. Soveteltet har form av en firkantet kasse uten
bund. Det er sydd sammen av svære renskind og brukes med haarene ind,
saa længe det er koldt, men med haarene ut, naar det er varmt. Naar det
blir gammelt og litet haarfast, skrapes haarene væk og soveteltet
omgjøres til teltduk. Størrelsen varierer meget; de fleste familier har
2-3 sovetelter av forskjellig størrelse til at ta i bruk alt efter
temperaturforholdene eller antallet av familiemedlemmer eller gjester,
som skal huses. Dimensionene for et middels sovetelt er grundflate 1,8
X 2,0 m. og høide 1,4 m. Det anbringes inde i det store telt paa den
maate, at overkant av bakvæggen bindes fast med stropper til den
tværstang, som forbinder de to bakre 3-føtter, mens taket spændes
fremover ved hjælp av to skraa-stænger. Vedføiede tegning viser et
grundrids av et middelstort tsjuktsjer-telt; man vil se, at selv om
soveteltet tar en del plads væk er der rum for mange mennesker i det
ydre telt.

Soveteltet har som nævnt ingen bund, men væggene er saa side, at
nederkanten av dem ligger paa marken, saa teltet blir helt tæt og frit
for træk. Marken hvor det staar jevnes saa godt det lar sig gjøre,
dækkes hvis mulig med et lag av friske kvister, og paa disse lægges saa
en hel del utilberedte renskind, saa man faar et mykt og varmt leie.

Forrest lægges et par lange «puter», sækker av renskind fyldt med
tilberedte skindstumper, bællinger, klær o. s. v. Disse tjener som
hodeputer om natten og om dagen til at sitte paa, naar man spiser eller
drikker te i det ydre telt. Forvæggen tjener som dør; man løfter den
litt op og kryper ind.

Ved bakvæggen staar lampen, en flat skaal i almindelighet av træ med
blikindlæg, undertiden brukes en emaljert tallerken, og en enkelt gang
har jeg set en vakker lampe av klebersten. Skaalen er fyldt med sæltran
og forrest ligger veken, en rand av mose eller finskavet raa ved, som
brænder med klar flamme og gir et forholdsvis godt lys. Lampen staar
paa en liten træbeholder til opbevaring av tran. Tversover lampen
ligger en almindelig træpinde til at rette paa veken med naar lampen

oser eller truer med at slukke, og det gjør den ofte. Træpinden spiller
ogsaa en anden rolle, den er altid fettet og tændes let i flammen, og
saa bruker man den til at tænde sin tobakspipe med. Konen maa fra tid
til anden helde tran fra beholder over i lampen, og naar hun er færdig,
slikker hun fingrene med stort velbehag, for tran er en delikatesse for
rentsjuktsjeren, en delikatesse, jeg altid med glæde overlot dem.

Inde i soveteltet er det plads til 6—8 mennesker. Selv om det er aldrig
saa koldt ute, blir der fort varmt derinde; lampen varmer, de mange
mennesker varmer op, og naar saa maten og teen bringes kokende het ind,
stiger temperaturen snart til det uutholdelige, slik at selv
tsjuktsjerne av og til finder det nødvendig at løfte op forvæggen litt
og lufte. De liker ikke videre at slippe varmen ut; det gjælder at
holde paa den for natten, naar lampen slukkes. Da dyttes alt tæt til.
Er man faa i soveteltet, kan natten allikevel bli ganske bra, litt træk
paa en eller anden kant er det altid, saa luften holder sig nogenlunde
frisk. Det iagttas nemlig en viss renslighet; det er ikke tillatt at
spytte paa «gulvet», det findes altid en liten blikkop til spyttebakke.
Tsjuktsjerne spytter forresten aldrig, men harker en masse slim op,
naar de er forkjølet. Er ikke spyttebakken tilstede, strækker konen
haanden frem og tørker den av paa marken eller sneen i det ydre telt.
Natkarret, en svær træøse med kort haandtak, opbevares ikke inde i
soveteltet, men staar utenfor ved siden av en svær sneblok, som det
tømmes i. Denne hakkes saa op om morgenen og er en delikatesse for
renen.

Men er der mange i soveteltet, blir luften fæl. Man vaakner om
morgenen, forutsat at man i det hele sover, i en ubeskrivelig atmosfære
av tobaksrøk og utdunstninger fra vaate klær og svettende mennesker.
Bringes saa teen kokhet ind i teltet, slik at varmen blir tropisk i den
luften, saa maa man være indfødt for at greie det.

Jeg opgav straks at bo helt og fuldt blandt dem, men slog mig ned i min
sovepose i det ydre telt. Senere i begyndelsen av november, da
temperaturen stadig nærmet sig de 30 blev det litt for kjølig at holde
til i det ydre, luftige telt, særlig for koldt at skrive og klæ paa
sig, saa jeg fik mig derfor mit eget lille sovetelt ved siden av
Kaankaljs og Gregorys, noget Gregory forlængst hadde tilbudt mig. I
løpet av vinteren og vaaren har jeg imidlertid tilbragt mangen en nat
blandt tsjuktsjerne paa besøk eller hjemme. Først paa tilbakereisen fik
jeg mit eget telt ibruk; i begyndelsen vilde jeg ikke isolere mig mere
end høist nødvendig.

Jeg opgav altsaa at bo som tsjuktsjer, men klædde mig derimot som

saadan, saasnart det lot sig gjøre. Rentsjuktsjerne er klædd i renskind
fra top til taa. Skindene tilberedes ved at skrapes myke med en
skind-skraper, en rund liten kniv med diameter paa omkring 5 cm., som
fæstes paa midten av et svakt bøiet træstykke. Naar de er færdige,
farves de røde paa skindsiden ved at gnides med bark av en liten busk
opblødt i urin. Til klær brukes bare skind av renkalver, som slagtes i
august, naar de er 4 maaneder gamle. Dragten er enkel og klædelig.
Mændene bærer oventil to kofter av renskind, en tyndhaaret med haarene
ind og en tæthaaret med haarene ut. Koften naar ikke helt tilknæs, er
nedentil kantet med hundeskind, undertiden med skind av wolverin eller
jerv og holdes sammen om livet med et belte. Halsaapningen er vid, saa
det øverste av brystet er blottet. Ærmene, som er lange og avsluttet
med en temmelig trang linning, er saa vide, at armen bekvemt kan
trækkes ind paa kroppen. Naar varmen kommer i veiret, erstattes den
svære overkofte med en gammel, som haarene næsten er slitt av, og om
sommeren kastes ogsaa den. Underkoften er forsynt med en eller to
lommer, en mode, som sikkert er av nyere datum, for tsjuktsjerne bruker
et russisk ord for lomme «karmalj».

Benklærne er lange, de naar til anklerne, men oventil bare saavidt over
hoften. Om sommeren bæres bare et par tætsluttende benkiær med haarene
ind; undertiden blir disse gjort av gammel teltduk og har da omtrent
ikke haar. Er det ikke meget koldt, brukes en overbukse av renbællinger
(legger). Denne er meget holdbar og har den store fordel, at sneen ikke
sætter sig fast i den. Midt paa vinteren blir den imidlertid for kold
og erstattes da av en bukse av tæthaaret renskind. Fotbeklæd-ningen er
praktisk og varm. Inderst et par strømper av renskind; tykke eller
tynde, alt efter temperaturen, og utenpaa dem om vinteren et par
skindstøvler av renbællinger. Disse er sydd med en lodret kant rundt om
saalen og er derfor saa rummelige, at man kan ha et rikelig lag av tørt
græs i dem. Som saaler brukes enten tilberedt storsælskind med
haarsiden ind eller i sterk kulde saaler, som er sydd sammen av de
lang-og stridhaarede skindstykker ved renhovene. Disse bæres med
haarene ut. Om sommeren brukes vandtætte sælskinsstøvler. Støvlene
snøres sammen ovenfor anklene og benklærne føres utenom dem og snøres
ogsaa tæt til over anklene. Av og til, særlig ved bestemte anledninger,
brukes knæbukser og høie skindstøvler.

Vantene blir gjort av renbællinger med haarene ut; de er varme og
solide. I motsætning til eskimoerne, som alle dækker hodet med en
hætte, som er sydd sammen med koften, bruker tsjuktsjerne lue; for som
de sa

mig, da kan de bevæge hodet meget friere. Men dette viser, at de
tilbringer vinteren i et mindre blaasende klima end eskimoerne. Av luer
brukes en række forskjellige slags. Om vaaren tynde luer, som er gjort
av renkalvskind eller renkalvbællinger og slutter tæt om hodet, eller
en slags ørelue, som bestaar av en ring av skind med øreklaffer. Om
vinteren brukes en svær lue, som syes dobbelt, slik at den har haar
baade ut og ind, og som forrest har en vældig kant av hundeskind, som
rammer ansigtet ind og gir en udmerket beskyttelse mot vind og veir. Om
sommeren ingen lue. Halsen beskyttes om vinteren med et almindelig
skjærf eller en liten boa av hundeskind, av og til har rike folk en boa
laget av ekornhaler. Gamle mænd bærer desuten en slags smække av
flerdobbelt ren- og hundeskind. I sneveir trækker tsjuktsjerne gjerne
en kofte av tøi utenpaa for ikke at faa sin skindkofte fuldføket av
sne. De er glade i sterke farver. Et følge av tsjuktsjere med disse
«sneovertræk» paa ser meget broget ut — blaa, gule, røde, hvite,
blomstrede kofter. Enkelte har overkofter av tyndt skind.

Kvindedragten er helt forskjellig; den er en slags kombination, en vid
kofte, som gaar over i vide knæbenklær. En kombination kan nok ha sine
fordeler, men i et klima som dette skulde man tro, at disse vilde mere
end opveies av de ubehageligheter, som er forbundet med, at man maa
blotte omtrent hele kroppen, naar naturen kræver sin ret.
Hals-aapningen er meget vid, slik at armen eller begge armene bekvemt
kan stikkes ut. Den er kantet med hundeskind og kan snøres til i
kulden. Ærmene er ogsaa meget vide og videst ved haanden, hvor de har
hunde-skindskant. De er saa lange, at de naar frem over haanden, noget
som er meget praktisk, for kvindene maa stadig arbeide i kulden og med
bare hænder, og de lange ærmer gir da en udmerket beskyttelse.
Fotbe-klædningen er skindstrømper med vældige lægger og høie
skindstøvler av bællinger. Benklærne føres utenom disse og snøres
stramt under knæet. Kvindene bærer i almindelighet to dragter, en med
haarene ind og en med haarene ut; den sidste er om vinteren svær og
varm, om sommeren næsten fri for haar. Lue og vanter bruker de sjelden;
de ser ut som mændenes. Ved bestemte leiligheter og i sterk kulde
bruker kvindene en overkofte av tyndt skind med haarsiden ind; den er
ofte rikt forsynt med smaa dusker, smaaremmer og striper av
skindbroderier.

Barnene blir klædd som voksne, saasnart de kan gaa støtt, men som smaa
puttes de ind i en dobbelt skindpose med 4 ekstraposer for armer og ben
og med en stor løs klaf mellem benene. Denne er fyldt med mose,
opsmuldret ormædt træ eller renhaar, et indhold som stadig skiftes.
Skal

barnet ut, puttes det ned i endda en firkantet pose, den tar man et tak
i øverst, og trækker saa smaaen efter sig.

Hverken mands- eller kvindedragt er synderlig utpyntet. Mændene har av
og til farvete skinddusker hængende nedover ryggen eller anbragt ved
albuer og knær. En rand av luen eller nederkanten av benklærne er av og
til forsynt med skindbroderier, idet forskjelligfarvede skindstykker er
sydd sammen til geometriske mønstre. Men tsjuktsjerne opnaar meget
smakfulde virkninger ved at bruke hvitt eller sort og hvitspraglet
ren-skind. Har de f. eks. sort skind med hvite flekker, søker de altid
at anbringe disse vakkert symmetrisk. Enhver bedrestillet mand har en
vakker bukse av hvite renbællinger og ofte en pragtfuld kofte av hvitt
eller spraglet renskind.

Det kan kanske ha sin interesse at anføre, hvor mange renskind der gaar
med til de forskjellige klæsplag. Det er:

En kvindekofte — 3 renskind.

En mandskofte — 2 renskind.

Et par renskindsbukser — 1 renskind.

Et par bællingbukser — bællinger av 5—7 ren.

Skindstøvler og vanter — bællinger av 1 ren.

Lue — 1 renkalvskind.

Hertil kommer saa litt renskind til strømper og hundeskind til kanter.
I betragtning av at de fleste trænger et nyt sæt over- eller underklær
hvert aal, hvortil medgaar 4 renskind, vil man se, at det er ikke saa
faa renkalver, som maa slagtes hver høst for at levere de nødvendige
skind til klær for en litt større familie.

Av smykker kjender ikke rentsjuktsjerne stort andet end glasperler. De
fleste kvinder og mange mænd bærer perlebaand om halsen eller
haandleddet, særlig sætter tsjuktsjiske bakfischer pris paa at gaa med
5—6 perlekjeder om halsen. Mange har desuten perledobber i ørene.
Allesammen bærer en eller flere tynde skindremmer om hals, arm eller
haandled -r- sundhetsremmer, som beskytter mot sygdomme. Omtrent alle
smaabarn bærer en slags amulet om halsen; en liten raat utskaaret
træfigur, som kaldes den lilles mand eller kone, og man kan ogsaa
træffe voksne, som har en slik liten træskikkelse paa brystet.

Blandt rentsjuktsjerne har jeg ikke merket nogen utviklet kunstsans.
Forsiringer paa bruksgjenstande, utskjæringer i træ eller elfenben,
slike som man finder saa mange av blandt kystboerne, har jeg ikke set.
Selv skind eller perlebroderier er sjeldne, og det viser sig ofte, at
det ikke er utført av tsjuktsjere, men av deres naboer lamuterne.

I motsætning til kysttsjuktsjernes kvinder er rentsjuktsjernes kvinder
litet tatoverte; mange slet ikke. Enkelte har to paralelle striper
langs næsen, striper, som undertiden fortsættes opover panden, hvor de
da viker fra hverandre, og andre har desuten paralelle eller svakt
divergerende striper fra underlæben og nedover haken. Tatoveringen
utføres litt efter litt, aar efter aar og er nok en helt frivillig sak;
idetmindste har jeg flere ganger faat det svar fra koner, at de ikke
vilde la sig tatovere, fordi det gjorde for vondt.

Tsjuktsjerne, særlig de unge, er meget haardføre likeoverfor kulde. Jeg
har set en smaapike paa 8—9 aar staa stille ute i over en time,
barhodet, med halsen, det øvre av ryggen og brystet bart uten at fryse,
endda temperaturen var nede i -f- 15°, og det blaaste en frisk og sur
vind. Ungguttene kan springe sig gjennemsvette, naar renen skal
indfanges, saa skindklærne klistrer til kroppen, og saa sætte sig paa
slæden og kjøre stillesittende i timevis uten at fryse. De kommer frem
med haard-frosne støvlesaaler, men uten at ha forfrosset en taa.
Forfrysninger er i det hele meget sjeldne. Blandt dem, jeg kom sammen
med, bar ingen merker efter forfrysninger, og jeg fik bare greie paa en
enkelt, som skulde ha mistet en taa. En gang kom en av Gregorys
smaapiker til leirpladseti med hvite fingrer, men saa hadde hun ogsaa
kjørt 4—5 timer i bitende sno med snedrev og -f- 30 0 C. uten vanter!
Om vaaren er frostsaar paa kindene ikke saa sjeldne. Men likeoverfor
veirforandringer er tsjuktsjerne litet motstandsdygtige; da blir de let
forkjølet. Jeg klædde mig som nævnt som dem og følte mig meget vel ved
det, naar jeg bare sørget for at holde halsen godt dækket og undgik at
arbeide mig drivende svett, for det førte uvægerlig til en slem
forkjølelse.

Sproget skaffet mig store vanskeligheter, for jeg har ikke let for at
opfatte gjennem øret, saa selv efter 7 maaneders forløp drev jeg det
ikke til mere end at kunne gjøre mig forstaaelig, men forstod da selv
meget. Vanskelighetene ligger dels i ordforraadet; hvor vi har et ord
maa tsjuktsjerne bruke mange eller omvendt, dels i grammatikken, f.
eks. at præpositionene sættes bak o. s. v., og endelig dels deri, at
betoningen spiller saa stor rolle. «Jeg vet ikke» heter «Kaa» og kan
varieres helt fra et blidt spørrende, «Kaa-aa»: «Desværre, jeg kan ikke
staa til tjeneste», til en rasende strupelyd: «Kaa!»: «Reis og ryk!».
Interjektioner findes i mængde, den vakreste er kanske: «Hrrææ» langt
nede i halsen, som betyr: «Nei saa nydelig».

Den 8. oktober brøt vi efter bestemmelsen op for at begi os langt
paavei mot skogene, men kom bare til sydvestodden av Ajon. Isen var

nemlig saa daarlig, at det var ikke tilraadelig at gaa over det smale
sund, som skiller Ajon fra fastlandet. Først mandag den 13. oktober
forlot vi Ajon for godt, og efter to maaneders forløp, den 13.
december, naadde vi det sted, hvor vi skulde tilbringe vinteren. Fort
gik det ikke. Vi flyttet kanske 2—3 dager itræk og holdt os saa iro en
dag eller to, gik saa litt videre, stanset igjen o. s. v. Saa var renen
for utslitt, den maatte hvile en dag, saa blaaste det litt, saa det
vilde være for surt at ta teltene ned, saa var nogen av vore ren kommet
ind blandt andre og maatte skilles ut igjen, eller saa maatte vi slagte
et par ren til husbehov. Paa de 2 maaneder falder ialt 29 marsjdager;
strækningen vi tilbakela var ca. 250 km., saa den gjennemsnitlige
distance pr. marsjdag blir ikke svært imponerende, bare ca. 9 km.

Fort gaar det altsaa ikke at reise med en tsjuktsjisk renkaravane, og
det er rimelig nok, for det er hver dag et svært apparat, som skal
sættes igang. Urtidlig om morgenen, længe før det er lyst, kryper en av
de unge piker eller koner ut av soveteltet for at gjøre op varme og
koke morgenteen. Denne er undertiden færdig kl. 4, undertiden kl. 9,
alt eftersom manden i huset er vaaknet eller blit vækket av de smaa.
Frokosten spises i soveteltet, før man klær paa sig, og er det mindst
delikate av tsjuktsjernes maaltider. Den bestaar av koldt kokt kjøt fra
foregaaende kveld, og dette har staat natten over i soveteltet i et
aapent fat, er blit fuldt av renhaar og har antat en utpræget smak av
den kraftige atmosfære det er opbevart i. Efter dette kommer teen
kokende het, saa man drikker sig dryppende svett og spiser saa til
avkjøling frosset raat kjøt, som er skaaret i skiver eller banket smaat
med benknuseham-meren. Har tsjuktsjerne nok tran, dypper de det frosne
kjøt i tran og betragter det som en stor delikatesse. Retten smakte mig
rigtig godt, naar jeg bare slåp tranen.

Alt før frokosten er forbi, har de unge begyndt at ta teltet ned, banke
sne og rim av teltduken, lægge den sammen og anbringe den paa sin
slæde. Naar saa alle er kommet ut av soveteltet, maa dette tages ned og
bankes frit for rim. Er det koldt ute, er vægge og tak fulde av rim,
forteltet opvarmes jo væsentlig av de mange mennesker, som opholder sig
i det, saa luften er stadig mættet av fugtighet. Bankes ikke rimet ut
om morgenen, blir hele teltet fugtig, naar det igjen tages i bruk om
kvelden, haarene løsner og teltet ødelægges, rent bortset fra at det er
meget ubehagelig at opholde sig i det. Det er imidlertid baade et tungt
og langvarig arbeide at fjerne rimet fra et stort sovetelt; det skaffer
en eller to koner arbeide i mere end en time. Er det ikke rent
sprængkoldt, staar

de med den ene armen helt blottet og svinger sit krumme banketræ
uophørlig. Naar alt rimet er banket løst, rystes det av, og teltet
pakkes sammen for at sættes op tørt og godt om kvelden. Men den mand,
som har en doven kone, maa finde sig i at ta ind i et fugtig og koldt
sovetelt.

Mens dette staar paa, pakkes de skind, som danner gulvet i soveteltet,
de der brukes som tepper, klær, kjøt, kokekar, husgeraad, verktøi o. s.
v. sammen, og lassene surres forsvarlig. Ordenssansen er ikke sterkt
utviklet hos rentsjuktsjerne; det, de har brukt, slipper de akkurat,
hvor det passer i øieblikket, og følgen er, at om morgnen, naar alt
skal samles, lyder det stadig: «Hvor er kniven», «hvor er den vesle
gryten» o. s. v. Har det sned eller føket om natten, hænder det ofte,
at et eller andet ikke findes igjen.

Efterhvert som slædene er færdige, trækkes de frem og stilles sammen,
den ene med meiene oppaa den foranstaaende, slik at de danner en vel
halvanden meter høi halvring med en liten aapning paa midten. Denne
indhegning tjener til at drive kjørerenen ind i. Oftest slaar 3—4
familier sig sammen under flytningen og har da 50—80 slæder, flere end
det trænges til indhegningen, saa de øvrige stilles sammen i rækker paa
8—12 slæder.

Tsjuktsjernes arbeidsslæder er tunge og klumpete, men solide. Meiene er
gjort av lerketræ og er meget tykke og sterke. De forbindes med 4
temmelig høie buer av naturlig krummet træ eller av renhorn, mens
overstellet dannes av 4 tverspiler over bukkene og 4 langspiler, av dem
naar de to yttre frem til spidsen av de sterkt opbøiede meier.

Naar endelig alle slæder er færdige, skal kjørerenen fanges ind.
Renflokken er hentet av et par gutter, mens de sidste slæder blev
surret, og blir nu omringet og drevet henimot slædeindhegningen. Paa
den yttre side gaar de unge mænd og guttene, mens gamlingene, konene og
barnene holder sig nær slædene. Simler, kalver og bukker, der ikke
anvendes som kjøreren, lokkes ut av flokken med plystring mellem
tændene og rop: «Hakk, hakk, kus, kus, kus»! Kjørerenene er alle lette
at kjende, for hornene er saget av paa forskjellig vis, enkelte har
bare venstre, andre bare høire, andre halvandet o. s. v. Men
tsjuktsjerne kjender selv de kollete ren like godt. Søker en av disse
at undslippe, skræmmes den tilbake med høie rop: «Hau, hau!» men nytter
ikke det, suser lassoene gjennem luften, og det er sjelden, de
forfeiler sit maal.

Tsjuktsjernes lasso er flettet av renskind eller undertiden
sælskinds-remmer og har forrest en løpende ring av renhorn, en sjelden
gang av

fjeldgjetens horn. Det forreste stykke er av og til en rem av
storsælskind. Længden er fra 20 til 30 meter. De fleste bruker lassoen
med stor sikkerhet paa en avstand av op til 20 meter. Av en flok ren i
vild fart kan de plukke ut akkurat den, de ønsker; men saa har de ogsaa
begyndt at kaste sin lille leketøislasso før de kunde gaa.

En ren, som har gjort et mislykket forsøk paa at rømme, blir ikke
behandlet naadig. Den slænges overende, sparkes over laarene og halsen
og faar saa lassoen anbragt om bakbenene, slik at saa længe lassoen
holdes stram, slipper den ikke fri, men slakkes lassoen, kan den sparke
sig løs. Saa drives den tilbake til flokken, og ret som det er rykkes
det til i lassoen, saa renen sparker høit op med bakbenene. Jo flere
ganger en ren har prøvet at undslippe, desto mere ublid er den
behandling, den faar. Tsjuktsjerne omgaas i det hele ikke sine ren paa
nogen øm maate. Ikke saa at forstaa, at de mishandler den unødig, men
en ren, som slaar sig vrang, pryles til lydighet, og gjælder det at
komme fort frem, drives renen hensynsløst med alle de midler, som staar
til raadighet, helt til den styrter.

Indkjøring av ren foregaar meget enkelt. Renen indfanges og bindes med
en rem om hals og hode til en tung slæde eller et træ, slik at den ikke
kan skade sig, om den gjør aldrig saa mange spræl. Der faar den saa
staa et døgn, og dermed er dressuren færdig. Nu sættes den for en
slæde, men helst for en, som den uten risiko kan tumle med, og efter
nogen dager opfører den sig oftest nogenlunde ordentlig og prøver
heller ikke saa ofte at slippe væk under indfangingen.

Er bare kjørerenen tilbake alene, drives den ind i slædeindhegningen.
Tvers over den aapne side av halvringen trækkes nogen slæder, eller der
dannes et levende gjærde av gamlinger og barn, som stadig svinger med
armene og hujer, naar en ren prøver at bryte ut. De unge gaar ind i
flokken, tar de enkelte ren ut og fører dem til slædene, noget som ikke
er helt ufarlig, for der er mange balstyrige rener, og det skal øvelse
til for at undgaa deres horn. Skrammer i ansigtet hører til dagens
orden, og flere kan takke renen for, at de nu er enøiede.

Henimot middag er endelig alle ren forspændt, og karavanen kan sætte
sig i marsj. Slædene er ordnet i raider paa 8 til 12 slæder; renen er
bundet til den forangaaende slæde med en rem om halsen og trækker sin
egen efter en bred rem av ren- eller storsælskind, som føres over
nakken og mellem forbenene. Dragremmen paa slæden er gjort av
hvalrosrem og anbragt skjævt, slik at renen ikke gaar ret foran sin
slæde, men foran og til venstre. Rækken av ren gaar paa venstre side av
slæderækken.

Dette har sine store fordeler i bakket land; naar slæden glir fort
utover en liten skraaning, støter den an mot slæden foran og skader
ikke renen. Slæden iberegnet trækker en ren i almindelighet en last paa
60—80 kg.

I spidsen for raiden kjører en kone eller ungpike paa en let slæde
forspændt med to ren. Like bak kommer barneslæden med en gammel
adstadig buk foran. Paa denne slæde er anbragt et slags hus; et
spile-verk av træ overtrukket med renskind, hvor de smaa sitter lunt og
trygt. Saa kommer slæder med renskind, klær, kjøt, en slæde for kokekar
med ramme av træ omkring, bakerst teltduk og sovetelt og til avslutning
en liten lav slæde, til hvilken teltstænger er bundet slik, at de
slæper efter langs marken.

I en henseende er tsjuktsjernes ordenssans høit utviklet. De efterlater
sig nemlig altid en leirplads i slik orden, at mange hjemme kunde ha
noget at lære av dem. Det som ligger strødd utover av vedrester,
skind-filler, ben o. 1. samles alt omhyggelig og brændes, og er flere
ren slagtet, lægges hornene pent sammen. Disse og det utdødde ildsted
er alt, som vidner om, at her har 10—20 mennesker holdt til i kanske
mange dager.

Naar karavanen sætter sig i marsj, gaar ungguttene til renflokken for
at drive den frem, mens mændene blir igjen for at se efter, at alt
kommer vel avsted; tar sig saa en sidste røk og kjører efter paa sine
smaa lette slæder forspændt med to ren. Enkelte tar til naboene, andre
kjører forbi slæderaidene og fremover for at vælge ny leirplads, hvor
det er godt beite for renen.

Det store træn snegler sig saa fremover, undertiden i to til tre timer,
av og til i hele seks timer. Det gaar smaat. Snart gaar det litt
opover, og renen maa puste og hvile ut litt hvert øieblik, saa velter
en slæde, eller en ren styrter og maa sættes for en let slæde.
Alvorligere uheld er nok meget sjelden; en enkelt gang blev jeg vidne
til, at bakerste ren fik sælen om halsen, blev slæpt efter og kvalt.
Saasnart den nye leirplads naaes, blir renen sluppet, og koner og piker
gaar igang med at koke te og reise teltet. Det gjælder at faa en kop te
snarest mulig og til den spises igjen koldt, kokt eller frosset, raat
kjøt. Først et par, ofte 3—4 timer efter at lejrpladsen er naadd, er
teltene helt iorden, og den store kjøtgryte med dagens hovedmaaltid
færdig, saa man kan krype ind, efterat man omhyggelig har slaat al
sneen av sig med «tiogen», et let krumt renhorn. I soveteltet blir det
snart varmt, saa mændene vrænger koftene av og kvindene stikker armene
ut gjennem halsaapningen og lar sin kofte glide ned til livet. Alle
sitter med overkroppen blottet, men først naar lampen er slukket, og
soveteltet helt mørkt, klær man helt av sig og kryper ind under

de tilberedte renskind, der brukes som tepper, eller brer sine klær
over sig, hvis man er gjest.

Næste dag fortsættes saa paa samme maate, hvis ikke veir eller andre
forhold gjør, at man hölder sig iro. I saa tilfælde maa soveteltene
ogsaa tages ned og bankes fri for rim. Paa en hviledag danner lyden av
bankingen bassen i Ieirmusikken, hundene og smaabarnene sørger for
diskanten.

Naar tsjuktsjerne flytter vilde det være synd at si, at de unge er
dovne. Ungguttene vaaker andenhver eller tredjehver nat for at passe
renflokken, saalænge man er paa den skogløse tundra; for der risikerer
man, at renen stryker avsted. Om morgenen hjælper de med at ta ned
teltet, surre slædene o. s. v., og skal saa kjørerenen fanges ind,
betyr det springmarsj frem og tilbake for dem. Saa maa de drive flokken
frem til næste leirplads og ofte fortsætte langt fremover efter enkelte
ren, som er strøket av, slik at de først kommer til teltet længe
efterat det er blit mørkt og de gamle er gaat tilro. De unge koner og
piker er heller ikke uvirksomme. Først oppe om morgenen og sidst til ro
om kvelden. Sin hvile har de, naar de gaar eller kjører i spidsen for
sin slæderaid midt paa dagen.

De gamle tar derimot verden med ro. Naar en mand har naadd saa langt,
at han har voksne sønner, er det en selvfølge, at disse overtar
arbeidet. Da han var ung, maatte han vaake, springe efter renen og
følge flokken tilfots om dagen. Nu sover han saa længe som mulig,
kommer først ut av soveteltet, naar det skal tages ned, gaar omkring og
ser paa, at alt blir gjort forsvarlig, og kjører saa uavhængig avsted.
De unge betragter det paa sin side som en selvfølge, at de ældre og de
gamle ikke anstrenger sig, og viser dem altid en stor ærbødighet. Den
maate tsjuktsjerne behandler sine gamle paa, kunde ogsaa opstilles som
et eksempel til efterfølgelse i mangt et civilisert samfund. Den gamle
faar altid den bedste plads og den bedste mat — ja jeg fik engang en
tilrettevisning, fordi jeg bød en yngre mand et stykke rentunge først,
den ældre efter-paa. Har tsjuktsjerne litet te og tobak, faar de gamle,
hvad de har, likegyldig om mand eller kone, rik eller fattig. Det
hændte ofte, at en av naboene kom og bad om litt te eller en haandfuld
sukker, for nu hadde han faat besøk av den og den gamle, som han gjerne
vilde traktere.

En flyttedag er altsaa en travl dag for de unge, men saa flytter
tsjuktsjerne sjelden mere end høist 4—5 dager itræk. Da tar de en pause
paa en eller flere dager, sover ut, lar renen hvile og spise sig god og
mæt o. s. v. Naar mao reiser paa denne maate, er det begripelig, at man

bruker hele to maaneder for at tilbakelægge mindre end 300 km. De
første 100 km. førte os over den ensformige halvø Karti. Baade denne
halvø og øen Ajon har nok en gang været en ganske jevn slette, som nu
er gjennemfuret av smaabækker, saa den har faat en svakt kupert
overflate. Ut mot kysten slutter den oftest i bratte brinker, hvor man
ser, at den helt og holdent bestaar av løsmateriale, horisontalt
lagdelt lere eller sand, som antagelig er avleiret paa havbunden en
gang i tiden og senere kommet op over havnivaa ved en
strandlinjeforskyvning. Nu findes der utallige smaavand og myrer spredt
indover, og enkelte steder samler bækkene sig til smaaelver. Disse
slynger sig gjennem saa flate sænkninger, at sjøvandet paa sine steder
gaar mindst 10 km. op i elven.

Overflaten av landet er helt fri for sten. Jeg blev noget overrasket,
da jeg saa, at tsjuktsjerne hensynsløst brukte øksen for at jevne
marken under soveteltet, for de er i almindelighet meget forsigtige med
sit verktøi. Men de forklarte mig, at her risikerte de ikke noget, her
var ingen sten. De øvre lag bestaar nok paa mange steder bare av
planterester. Paa skrænter, hvor der har gaat ras, kan man paa sine
steder se et op til 4 m. mægtig lag av planterester, undertiden torv,
og underst stikker det frem kraftige røtter, som maa være rester efter
en vegetation, der ikke vilde kunne trives under de nuværende
klimaforhold. Ute ved kysten findes nok om sommeren et vakkert dække av
græs og blomsterplanter, men først et stykke fra kysten smaapil og
kjærringris (dvergbirk), som rækker over ankelen. Endda længer inde,
der hvor vi passerte elven store Baranicha eller Raukjuan, som
tsjuktsjerne kalder den, findes det formelig kratskog. Elven løper i en
aapen dal i mange slyng og grener og langs breddene og paa holmene op
til mandshøie vierkjær. Her og ved bielvene fra syd er det ved nok,
mens de 100 km. fra Ajon og hit er uten nogen. Tsjuktsjerne maa føre
drivved med sig fra kysten, og det er ikke saa litet, som skal til for
8—10 dager, for de skal ha meget kokt, og den aapne fyring er ikke
særlig økonomisk.

Da vi naadde Raukjuan, var den næsten uttømt. Paa store strækninger laa
elvebunden med sine runde, avslipte stener bar, paa andre steder rislet
endda litt vand under et tykt isdække. Ved Raukjuan møtte vi fjeldene,
temmelig låve rygger med enkelte høie partier i bakgrunden. Toppene av
de lavere fjeld er temmelig jevnhøie og naar 700—800 m. over havet
efter en barometrisk høidemaaling, som jeg foretok, da jeg var oppe paa
en top. Dalene er aapne og brede nær Raukjuan og viser her tydelige
avsatser, terrassedannelser, men længer inde mellem fjeldene blir de
meget skarpe og smale og utprægeet V-formede, bortset fra en smal, flat

dalbund. Saavidt jeg kunde avgjøre, bestaar bergarten i de yttre
partier av skifer, men i de indre av yngre eruptiver. Vor vei førte os
nær forbi fjeldet Keedliljgull, et ca. 12—1400 m. høit fjeld, som vi i
klarveir stadig saa fra «Maud». Det er et imponerende fjeld med
knivskarpe rygger og kvasse daler, det ser ut, som om det var hugget
til med meisel. Like vest for Keedliljgull passerte vi vandskillet
mellem Raukjuan og elven Paakinkja, som løper til lille Anui
(tsjuktsjernes Ottooam), en bielv til Kolyma. Paa sydsiden av
vandskillet blir dalene straks aapne og brede.

Ved Paakinkja naadde vi skoggrænsen, og efter at vi hadde fortsat over
fjeldene til Makjuoam, som ogsaa er en bielv til lille Anui, kom vi ind
i skogen for godt. Som man vil se av kartet, løper Paakinkja der, hvor
vi passerte den, omtrent fra øst mot vest. Dens dalføre er her temmelig
trangt, og syd for det hæver sig de fjeld, som tsjuktsjerne kalder
Perkangai. Efter et par trigonometriske høidemaalinger, jeg prøvet at
utføre, naar toppene op til 12—1400 m. over havet, mens passet, som vi
fulgte, bare er ca. 5—600 m. høit. Paa sine steder er ryggene besat med
enkeltstaaende stensøiler, som maa være av vældige dimensioner, for de
sees med blotte øie paa lang avstand. Likesom fjeldet Keedliljgull
ud-merker Perkangai sig ved skarpe utmeislede formationer, ja et
fjeldparti vest for A^akjuæam har et utseende, som kunde begeistre selv
en forvænt tindebestiger. En top, Onde Perkangai, ser frygtindgydende
ut med sin lodrette sorte nordvæg, og den spiller derfor en rolle i
tsjuktsjernes overtro.

Dalføret for Makjuæam er derimot meget bredt og aapent med en flat
dalbund, hvor elven nu løper i utallige slyng. Landskapet viser
forøvrig tydelige avsatser, terrasser, som peker hen paa forskjellige
ever-sionsperioder, paa at landet er blit hævet. Aasene nær elven er
låve med runde koller og dype V-formede daler. Langs elven bestaar
fjeldet av mørkt letkløvelig skifer, som nu staar næsten lodret, et
enkelt sted avvekslende med sandsten; aasene viser derimot
eruptivbergarter. I fjeldene længer nord skal der efter tsjuktsjernes
utsagn findes store vandklare kvartskrystaller, bergkrystaller, og i
fjeldene ved bunden av Tsjaun-bugten skal der findes klæbersten. Den
agathlignende flint, som brukes til fyr-tøiet, findes bare ved elven
Raukjuan. Man kan jo neppe reise gjennem et temmelig ukjendt strøk i
Sibirien, uten at spørsmaalet om guldforekomster trænger sig frem, og
jeg undlot derfor heller ikke at forhøre mig, om tsjuktsjerne hadde
fundet noget metal, hvor de færdes. Ingen kjendte til slik forekomst,
og tsjuktsjerne eier heller ikke nogen vaaben eller redskaper med
guldforsiringer. Det bedste er godt nok. Et rikt guldfund her med
paafølgende tilstrømning av guldgravere og alle skade-

og snyltedyr, som følger i deres spor, vilde snart rive tsjuktsjerne ut
av den lykkelige uberørte tilstand, de virkelig endda befinder sig i,
vilde ødelægge dem moralsk og fysisk, ja kanske utrydde dem.

Mammuthtænder og knokler findes overalt ved de store elver og langs
kysten, hvor de kommer tilsyne, naar ler- og sandbakkene raser ut. En
virkelig vakker, hel og velbevart mammuthtand er en sjeldenhet, som
staar i høi pris, men brudstykker er noksaa almindelige.

Hverken langs Makjuæam eller noget andet sted har jeg kunnet opdage
spor efter nogen istid. Alle overflateformer synes at være præger av
det rindende vands virksomhet gjennem forskjellige perioder.
Strand-linjeforskyvninger, d. v. s. hævninger eller sænkninger av
landet, har nok fundet sted i geologisk talt nyere tid, men dette strøk
har neppe været dækket av is og sne i de tider, da det vestlige av
Nordasien, Nordeuropa og det nordligste Amerika var nediset.

Bunden av Makjuæams dalføre er nu bevokset med frodig skog av den
sibiriske lerke og hist og her findes ogsaa et eller andet løvtræ, som
maa være nær beslegtet med poppel og asp. Skogen strækker sig et godt
stykke opover aasene, hvor buskfuruen gror tæt. Naar undtages enkelte
aaser og låve fjeldrygger, er hele strøket vestover til elven Kolyma
dækket med skog, men østover bøier nok skoggrænsen snart mot syd. Nogen
værdi som trælast har skogene neppe, dertil er de for langsomme i
veksten og trærne for kvistete og knudrete, men overalt findes
smaatrær, som borger for fremtiden.

Skogen gir imidlertid tsjuktsjerne i rikt maal, hvad de trænger,
materiale til deres utallige slæder, til teltstænger o. s. v. og ved
til brændsel. Trærne tørker paa roten, saa mangel paa tørved er det
aldrig. Tsjuktsjerne blev ikke litet forbauset, da jeg fortalte, at i
vort land maatte vi fælde friske trær til ved og la dem tørke vinteren
over. Paa store strækninger har skogen brændt, og her staar utallige
tørre stammer igjen.

Om sommeren bor det ikke et menneske her syd paa, saa jeg studset
noget, da jeg saa de herjede og avsvidde strøk, men tsjuktsjerne
forklarte mig, at det var lynet, som hadde tændt an ild, som solen
sendte ned til jorden med stort bulder og brak.

Men vigtigere end skogen er renmosen, som findes i store mængder i
skogen. Strøkene syd for elven Raukjuan, fjeldene, er i det hele rik
paa renmose, men paa slettene nordenfor findes meget litet. Her lever
renen om sommeren av pileblader og frisk græs. Om vinteren, naar den
fraad-ser i skogens renmose, pleier den bli meget fet, men vinteren
1919—20 gik det ikke saa, da var sneen for dyp.

Overalt i skogen laa sneen over en meter dyp, men var heldigvis nok-saa
løs, saa renen kunde grave sig ned til marken. Naar den gik der og
grov, saa man bare ryggen av den. De ældre ren klarte sig ganske bra,
synderlig fete blev de jo ikke, men de led ingen nød. Derimot blev
mange av kalvene og de aarsgamle ren bedrøvelig magre, og da
renflokkene blev drevet nordover om vaaren, var det mange av dem, som
ikke kunde følge med; de styrtet og fik et naadestøt. Tsjuktsjerne
sier, at det er meget sjelden, de mister ren paa denne maaten. — Ifjor
og iforfjor og mange aar tidligere naadde ikke sneen i skogen tilknæs
engang, men iaar gik den til livet.

Et herligere vinterklima end det, man træffer i rentsjuktsjernes
skoger, skal man lete efter, forutsat at man kan klæ og indrette sig
slik, at temperatur omkring de -f- 40 ° ikke er ubehagelig. Vind var
meget sjelden, storm forekom aldrig, ofte kunde vi ha blikstille og
skyfri himmel i dager og uker. Den følgende lille sammenstilling viser
middeltemperaturen kl. 8 om morgenen fra november til april, de
maaneder jeg tilbragte syd for Paakinkja:

Nov. Decb. 1919 Jan. Febr. Mars April

-f-18,8 -f-29,5 -f- 25,2 -=-33,2 -r-30,7 -i-13,2

Den høie middeltemperatur i januar 25,2 ° er paafaldende, saa meget
mere som den laveste temperatur, jeg iagttok, -f- 43,6, falder i
begyndelsen av januar (den 6.). I midten av maaneden steg imidlertid
temperaturen til omkring -f- 10 og litt senere, den 20., satte det ind
med en tør føhnlignende søndenvind, som fik sneen til at braane og
bragte temperaturen op i bare 4,4 Denne søndenvind paa denne aarstid
maa nok være et ganske almindelig fænomen; for tsjuktsjerne sier, den
kommer hver vinter, og de har et eget navn for den.

Alt tidlig paa vinteren lovpriste tsjuktsjerne maanedene mars og april.
Disse skiller de med rette ut som en egen aarstid, maulank; de kan ikke
regnes til vinteren, for vel er nættene kolde, men Om dagen, naar solen
straaler fra blaa himmel, er det saa varmt, at man hverken trænger
vanter eller lue. Men de kan heller ikke regnes til vaaren, for
snesmeltingen og andre vaartegn er endda langt vække. Jeg kan helt ut
slutte mig til tsjuktsjerne. Rigtignok var nættene svært kolde i mars,
koldere end de pleier være, sa tsjuktsjerne, men saa var til gjengjæld
dagene vakre, og april var helt igjennem en herlig maaned; vi hadde 3
uker omtrent uten en sky paa himmelen. Men mai var stormfuld og urolig.

Til tsjuktsjernes forestillinger om vind og veir er det naturligvis
knyt-

tet en masse overtro. Vinden maa de nok personificere paa en eller
anden maate slik, som vi gjør i eventyrene. En kveld hadde jeg maalt
temperaturen med slyngetermometeret, som suser og synger sterkt, naar
det slynges fort rundt. Litt efter begyndte det at blaase; jeg bemerket
da til en gamling, at det var da svært, vi skulde ha vind nu igjen,
hvortil han svarte litt støtt: «Du har jo netop staat og kaldt paa
den». En anden gang som jeg gik gjennem skogen med en tsjuktsjer,
passerte vi et træ med en svær utvekst av tætte smaagrener nær toppen,
en slik som vi kalder et trollkjærringrede. Tsjuktsjeren sa, at det var
vindens hus; et slikt træ maatte man ikke fælde, for da kom det storm.

At enkelte personer har magt til at skape godt veir eller rope paa
stormen, tviler de ikke paa, og likedan tror de at veirforandringer kan
være følge av bestemte handlinger. En gang fortalte jeg, at ifjor høst
hadde vi passert masser av hvalros langt, langt vestenfor Ajon (i
Nordenskiölds-havet). «Uten at dræpe nogen?» spurte en. «Vi dræpte bare
en enkelt,» svarte jeg. «Det var sent paa aaret, og skulde vi ha dræpt
mange, vilde det ta tid; vi risikerte at fryse inde der langt vække og
slet ikke naa Ajon.» «Jasaa», nikket en, «hvis dere dræpte mange
hvalros, kom det sterk kulde, ja ha.» Slik opfattet han det.

Bortset fra overtro har tsjuktsjerne ganske god forstand paa veiret. De
kan ofte si, om storm er ivente, vet hvilken vind som er den
almindelige til de forskjellige aarstider — hvis det er nogen utpræget
—, vet at vinden fra sjøen bringer graaveir og nedbør, mens landvinden
bringer klar-veir og varme.

Av vilde dyr overvintrer der en hel del i skogene og paa tundraen, men
jeg har omtrent ikke set nogen, for naar tsjuktsjerne kommer med sine
store renflokker, trækker de fleste sig væk. Jeg maa derfor i det
væsentligste holde mig til tsjuktsjernes beretninger. Det største dyr
er elgen, som om vinteren findes saa langt nord som til Lille Anui. Den
er ikke efterstræpt av tsjuktsjerne, men derimot av de lamuter, som bor
blandt tsjuktsjerne, og den spiller en ganske stor rolle for dem, hvad
der blir anledning til at komme tilbake til senere. Lamuterne er ogsaa
de eneste, som jager vildrenen, der findes mere eller mindre spredt
overalt syd for Raukjuan. Baade elg og vildren jager lamuterne helst om
vaaren, naar tsjuktsjerne har forlatt skogene. Er sneen dyp med litt
skare, kan de indhente baade elg og ren paa sine snesko.

Fjeldgjeten forekommer i store masser i fjeldene helt ut til sjøen ved
Kap Baranow og Tsjaunbugten. Tsjuktsjerne fælder hvert aar en hel del —
jeg traf en, som hadde nedlagt 20 stykker høsten 1918 — væsentlig

for at faa fat i de prægtige krumme horn. Av disse skjærer de ut
forskjellige torturredskaper, som anbringes paa rensælene, og som
tjener til at drive renen frem med. Fjeldgjetene maa være temmelig
store dyr, noget større end vore gjeter; deres horn, som ved roten er
flate foran og avrundet baktil, kan ha et tversnit paa over 10 cm.
Tsjuktsjerne jager dem undertiden med hunder, som driver dem fast i
fjeldet, saa jægeren kan komme paa skudhold, men oftest uten. Om høsten
er fjeldgjeten meget fet og dens kjøtt delikat, om vaaren er den
derimot mager, og da spiser tsjuktsjerne ikke kjøttet. Fælden har ingen
værdi som handelsvare, men tsjuktsjerne bruker den selv til at ligge
eller sitte paa.

Foruten dette storvildt findes en hel del mindre dyr. Harer vrimler det
av; de er hverken efterstræpt av tsjuktsjer eller lamuter; de har bare
sine fiender blandt rovdyr og rovfugler. Ekornene er derimot meget
efterstræpt for skindets skyld, et av de faste byttemidler. Det
almindelige ekorn har hvitt bryst, er graalig over ryggen og har en
vakker sort hale. De er noget mindre end vore ekorn. I enkelte aar
forekommer de i mængder, i andre, slik som vinteren 1919—20, var det
ganske faa av dem. Lamu-terne skyter dem med gamle flintlaas-bøsser,
men tsjuktsjerne bruker mest buer. Disse er ganske enkle, omtrent 2
alen lange og svakt bøiet. Strengen er en renskindsrem; pilene har
ingen styrefjær og ingen spids, men bærer forrest en liten flat dopp av
renhorn. De er saapas tunge og kraftige, at om de ikke dræper ekornet,
saa slaar de det i svime. Enkelte tsjuktsjere har stor øvelse i at
bruke buen, men blandt dem fortrænges den nok efterhvert som jagtvaaben
av amerikanske salongeværer. Foruten dette almindelige ekorn findes der
ogsaa, om end sjelden, ekorn med røde haler. I en boa, jeg fik fat
i,'findes to røde ekornhaler, men eiermanden paastod, at det bare var
halen, som avveg fra det vanlige. Endelig findes ogsaa et tredje, som
efter beskrivelsen maa være det flyvende ekorn. Det er noksaa litet og
udmerker sig ved en hudflik fra for- til bakbenene. Denne hudflik kan
de spænde ut og seile i elegant glideflugt fra træ til træ.

Endelig forekommer en række mindre dyr. Et antagelig murmeldyr, som
forresten ikke er saa litet, saa stor som en liten kat, skal findes
langs kysten fra Raukjuan og vestover, og lemæn eller jordrotter,
markmus og snemus vrimler det av paa den flate tundra. Tsjuktsjerne
paastod, at ved elven Lille Anui skulde det findes et dyr, som efter
beskrivelsen maatte være bæver; russerne ved Kolyma bekræftet, at
tsjuktsjerne hadde talt om bæver, men oplyste at den fandtes ikke der.

Av rovdyr findes det en hel række. Først og fremst den store eller
sortbrune landbjørn. Den gaar antagelig av vinterhiet i begyndelsen av

mai maaned, da var den blit set av flere av vore naboer. Om sommeren
skal det være mange av dem paa tundraen, og flere tsjuktsjere er kommet
mere eller mindre ilde ut for den. Ifjor sommer blev en tsjuktsjer, som
gik uten vaaben, anfalt av en bjørn. Bjørnen flænget ham over ryggen og
rev omtrent alt kjøttet væk av venstre overarm. Saarene grodde bra til,
men venstre arm er nu helt forkrøblet. Han kan takke sin hund for, at
han slåp fra det med livet; bjørnen lot ham ligge for at faa fat i
hunden. Et mere humoristisk sammenstøt kunde en anden berette om.
Vedkommende, Noolan, hadde et stygt arr tversover venstre
pekefinger-knoke, og jeg spurte ham, hvordan han hadde faat det. Jo,
fortalte han, for 4 aar siden hadde han været i kast med en bjørn. Han
kom gaaende langs et litet vand, og pludselig dukket bamse op fra en
fordypning foran ham. Han skrek og hujet, men bjørnen satte ret paa, og
i basketaket rispet den ham op i leggen og over venstre haand. Men saa
tumlet de begge sammen ut i vandet, og der likte ikke bamse sig. Den
slåp ham, prustet og stønnet, krøp paa det tørre og ristet sig. Stod
saa en stund og saa paa ham, som laa i vandet, og ruslet væk.

Trods dette dræper tsjuktsjerne faa bjørner; de tør ikke. Da en
fortalte, at han for to aar siden stadig hadde set en masse, spurte
jeg, hvorfor han ikke hadde fældt nogen. «Nei», sa han, «dræpte jeg en
bjørn, gjorde jeg de andre sinte, og da hadde de kanske dræpt baade mig
og mine; vi bodde alene den sommer.» En og anden fælder de nu
allikevel, men da spiser de ikke kjøttet. Hvilke overtroiske
forestillinger det er, som spiller ind her, vet jeg ikke. Naar
tsjuktsjerne lar bjørnen ifred, er det imidlertid sikkert ikke bare paa
grund av overtro. Det spiller nok en rolle, at skindet ikke betales
særlig høit. Hadde det staat høiere i pris, vilde de nok sat sig utover
overtroen. Hertil kommer ogsaa, at bjørnen gjør liten skade paa
renflokken.

Renens værste fiende er ulven. I skogene findes omtrent ikke ulv,
vinteren over holder den til paa tundraen eller paa fjeldene og
anfalder herfra de renflokker, som beiter nær fjeldene. Vinteren
1919—20 var det megen ulv, og de tsjuktsjere, som bodde nær fjeldene,
tapte mange ren. Om vaaren da renflokkene blev drevet nordover ut ,paa
de skogbare fjeld, maatte de vogte dag og nat, og endda var det ikke
saa faa ren, ulven fik tak i. For at nævne et eksempel. Gregorys og
Kaankaljs renflok holdt til litt syd for Raukjuan i begyndelsen av mai,
da simlen kalvet. Ved renflokken var et litet telt, hvor Kaankaljs
svigersøn, Oomje, holdt til med kone og barn sammen med Gregorys 14 aar
gamle søn Sergei. Oomje og Sergei skiftet stadig om at passe
renflokken. Saa skulde de flytte et litet

stykke til nyt beite. De maatte da la nogen av simlene, de som netop
hadde kalvet, bli igjen, og en av dem skulde ha blit hos disse; men den
øvrige flok med de mange smaakalver var saa vanskelig at drive frem, at
begge maatte hjælpe hverandre med dette. Oomje snudde imidlertid om,
saasnart han kunde, men da han nærmet sig simlene, fik han se to svære
og en mindre ulv, som grasserte i flokken. Han skyndte sig alt han
kunde, men før han kom paa skudhold, tok ubæstene tilbens, efterat ha
dræpt 12 nyfødte kalver. Ulven er i det hele meget sky og vanskelig at
komme paa hold, naar man har gevær med. Tsjuktsjerne har nok gift, men
den anvender de helst likeoverfor ræven.

Av ræv findes en række forskjellige slags, rødræv, hvitræv, blaa-ræv,
sortræv, korsræv og vistnok ogsaa sølvræv. Hvitræven er den
almindeligste, og det er aar om andet ikke faa hvitræver, som sælges
fra disse strøk. Sidste vinter var det imidlertid faa ræv i skogene,
antagelig er lemæn, markmus o. s. v. vandret væk. Tsjuktsjerne fanger
ræven i saks eller dræper den med gift.

Et meget efterstræpt dyr er ogsaa den sibiriske jærv, eng. wolwerene.
Den graver huler i jorden og lever der, men er ogsaa en udmerket
klatrer. Er sort med to graa striper, som gaar langs siden og løper
sammen over halen. Den er ikke stor, omkring 40 cm. lang, men skal være
et vildt og farlig litet dyr.

Røskatten er meget almindelig i skogene. 1 elvene ut mot sjøen findes
en oter, hvis skind tsjuktsjerne delvis bruker selv til at kante sine
sommerluer med. Naar jeg tilsidst nævner, at der i de sidste aar er
skutt endel eksemplarer av et rovdyr, som minder om gaupen, er listen
av de høiere dyr, jeg har hørt omtalt, færdig. Denne gaupe, som blandt
andet har de karakteristiske haardusker paa ørene, lever ikke i
skogene, men paa tundraen, og skal først være kommet hit for faa aar
siden.

Jeg maa forresten ogsaa nævne et mystisk dyr, som tsjuktsjerne kalder
«elvehaanden». Det er et litet sort dyr omtrent 15 cm. langt. Det har
fire korte ben, hvert med 3 sprikende tær, og en temmelig lang hale,
ingen knokler og ingen haarbeklædning. Det holder til ved elver og vand
og svømmer akkurat som en fisk. Det kan ogsaa gaa paa land, men bevæger
sig da meget langsomt. Det viser sig bare, naar en i nabolaget er død
eller snart skal dø.

Av fugler overvintrer ikke mange arter. Den almindeligste er rypen, som
forekommer i store mængder langs elvene; jeg har set dem enkeltvis og i
flokker paa 20—30 stykker. Tsjuktsjerne fortæller, at de undertiden
fanger mange i snarer; de bygger risgjærder og sætter snarer i aap-

ningene akkurat som vi, men jeg har ikke set dem fange en eneste.
Foruten rypen omtaler de en svær fugl med udmerket kjøtt, antagelig en
slags storfugl. Desuten findes en ganske liten hvit og blaagraa
spurvlignende fugl. Om en art ravn overvintrer eller ikke, vet jeg ikke
sikkert; jeg saa denne ravn en enkelt gang den 9. mars.

Den 5. mars kom en ganske liten pen fugl, som minder om hakke-spet, den
var senere meget almindelig.

Av rovfugler overvintrer en eller flere arter av høk og ugler. En
sneugle saa jeg den 30. april. Den hækker her og skal være meget
almindelig. Noget senere, den 10. mai, saa jeg en ørn. Ørnen kommer,
naar simlene kalver, og tar kalver, saasandt den kan faa anledning til
det. Snespurven var kommet da, og kort efter, da jeg naadde kysten 17.
mai paa vei mot «Maud», kom graaspurven som forløper for de mange
fugler, som søker hit om sommeren, og som første bud om, at sommeren nu
var i vente.

Av insekter er det særlig et par, som interesserer tsjuktsjerne: myggen
og renbremsene. Myg vrimler det av om sommeren, særlig litt inde i
landet, og de er sikkert en stor plage at dømme efter de ansigtsuttryk
man faar se, naar det er tale om myg. Renbremsene har tsjuktsjerne god
greie paa. De forklarte, at det findes to slags, en som kryper ind i
næsen paa renen og lægger egg, som utvikler sig til de ormlignende
lange gorm i halsen, og en som sætter sig paa ryggen av renen, og der
lægger egg, som senere blir til den almindelige avlange gorm. Om
vaaren, naar sneen smelter, falder gormen til marken eller hostes op
fra halsen sammen med blod og slim og en tid efter kommer utallige
renbremser op fra marken og plager renen, som myggen plager menneskene.
Paa Ajon er det forholdsvis faa renbremser, næsebremsen er til og med
sjelden, men længer syd er det masser. Skindet av et par utmagrede
kalver sydfra, som blev stukket i begyndelsen av mai, frembød derfor
ikke noget tiltalende skue. Det var besat med hundrevis av tykke, fete
gormer, og i halsen paa renkalven vrimlet det av de lange ormlignende.
Tsjuktsjerne spiser meget gjerne de førstnævnte. Fanger de en kalv om
vaaren, saa slænger de den gjerne omkuld, sætter sig paa den, trykker
gormen ut gjennem skindet og delikaterer sig. Velbekomme!

Kort før jul den 13. december naadde vi som tidligere nævnt det sted,
Gregory hadde utset som vinteropholdssted for os. De forskjellige
familier blandt rentsjuktsjerne tilbringer, saavidt jeg har kunnet
forstaa, altid sommeren paa omtrent samme sted ved kysten og vinteren
paa omtrent samme sted i skogen, slik at slegten faar en slags ret til
de og de steder. Da jeg f. eks. spurte en mand, hvor han tilbragte
sommeren, forklarte han mig, at han holdt til ved en liten elv ved
Raukjuan og tilføiet: «Det er vor elv». Men strenge regler er det ikke,
kysten er lang og skogene store; vil en vælge et andet sted end det
vanlige, staar det ham nok helt frit.

Vi slog os ned midt i tætte skogen oppe under aasen et godt stykke fra
elven. Ved selve elven holder ingen til; enten blaaser det surt der,
eller saa er det meget koldere der end litt høiere oppe. Vore naboer
bodde bortover langs aasen, som gik østover fra vor teltplads eller
under høidene paa vestsiden av elven. Mange, kanske de fleste, bor hele
vinteren paa samme maate, som naar de flytter. De har bare sit
forholdsvis lille telt, og inde i det soveteltet, som maa tages ut og
bankes frit for rim hver dag. Kommer man midt paa dagen til et slikt
tsjuktsjertelt, kan man ikke haabe at finde stor beskyttelse mot kulden
der. I teltet er ikke noget baal; i skogene, hvor vind er meget
sjelden, foregaar nemlig al koking ute hos dem, som bor paa denne
maaten. Soveteltet ligger paa marken, og konen slaar av og til et par
slag paa det; nu naar hun har hele dagen til raadighet, er det ingen
grund til at forhaste sig. Husets folk opholder sig alle ute — fra
spædbarnene, som sitter i sine firkantede poser, støttet op mot en
stubbe og fegter med bare armer, til gamlingene, som fryser og kryper
sammen i koftene, saa gjesten faar finde sig i at holde sig ute, selv
om det er koldt. Under de forhold tjener teltet bare til at beskytte
soveteltet mot sne og gjøre det litt lunere om natten. Om dagen staar
det oftest til ingen nytte; man opholder sig der bare, hvis det blaaser
litt.

Andre, deriblandt Kaankalj, indretter sig paa en maate, som man skulde
tro var mere hensigtsmæssig, naar man bor 3 maaneder fast. De fører op
et vældig telt, nærmest ellipseformet, 7 m. dypt og 6 m. bredt, med
ildstedet i det ene brændpunkt. Først reises den høie 3-fot og rundt
denne 8 lavere, 1,5 m. høie 3-føtter, som alle forbindes indbyrdes med
tverstænger, slik at man om den høie 3-foten faar en horisontal ring
halvanden meter over marken. Fra denne ring lægges en masse
teltstænger, i tilfælde 26, ind til toppen av 3-foten og over dette
træskelet strækkes to teltduker. Indgangen anbringes mot SE, og her
lages en slags entre eller et bislag av et stykke teltduk eller av et
gammelt sovetelt, et bislag som først og fremst tjener til at beskytte
selve indgangen til teltet, men hvor man ogsaa kan opbevare
forskjellige ting og slaa sne av sig. Indgangen er primitiv nok,
teltduken naar til marken, man løfter den op og kryper ind. Likeoverfor
indgangen staar soveteltet. Dette er reist med haarsiden ut og utspilet
indvendig med en støtte i hvert hjørne og forskjellige tverforbindelser
mellem dem. Utvendig er det dækket med masser av tørt græs, saa der er
altid godt og varmt derinde, saa varmt, at er det mange mennesker, maa
forvæggen stadig løftes op for at skaffe frisk luft. Ved hjælp av
utspilingen blir soveteltet forholdsvis rummelig, 2,1 X 2,3 m. og 1,8
m. høit, saa man kan staa opreist i det. De ovennævnte antal
teltstænger o. s. v. er tat fra Kaankaljs telt og kan naturligvis
variere adskillig. Formen kan ogsaa variere. Enkelte fører op et
grissent hus av stokker, strækker teltduken over det og anbringer sit
græstækte sovetelt indi.

For vinteren laget jeg mig en liten hytte av runde stokker med indgang
fra det store telt. Taket var flatt og dækket med renskind, væggene
skraa og tilkastet med sne. Ved hjælp av den lille ovnen, Sundbeck
hadde laget, var hytten rigtig lun og varm. Et par renskind paa marken,
soveposen, en lygt, en kasse med nogen smaasaker og en hylde med
papirer og skrivesaker, utgjorde bohavet. Tsjuktsjerne fandt ogsaa, at
min hytte var fortrinlig, der var varmt og ingen røk, saa alle fremmede
— og fremmede hadde vi daglig — skulde slaa sig ned hos mig. Jeg blev
nødt til at vise en omfattende gjestfrihet, som tok en masse tid, men
det var ikke noget at gjøre ved det; jeg kunde jo selv naarsomhelst
komme til at besøke tsjuktsjerne igjen.

Gjestfrie er tsjuktsjerne. Kommer en fremmed til et telt om dagen, er
det en selvfølge, at han skal ha mat og drikke, og kommer han henimot
kvelden, spør ingen, om han vil bli natten over; det sier sig selv. Den
fremmede faar anvist den bedste plads, og for ham sørges først og

fremst enten han er ung eller gammel; ofte faar han gaver, naar han tar
væk enten i form av te eller tobak, hvis man har, eller en ren.

Selv om tsjuktsjerne fører op et stort telt, som det netop nævnte, saa
opholder mændene sig mest ute om dagen. Teltet er nemlig altid mørkt og
fuldt av røk. Nedentil er det fuldstændig tættet med sne; litt træk,
nok til at ilden brænder, findes jo, men alt lys faar det fra
røk-hullet i toppen, saa noget behagelig opholdssted er det ikke. Man
har jo soveteltet, men midt paa dagen falder ingen mænd paa at sætte
sig ind der, hvis ikke veiret er rent daarlig. Inde i teltet holder
konene til, optat med at koke, gjøre istand eller sy nye klær. Dovne er
de forresten paa denne aarstid. De syr ikke mere end høist nødvendig;
snart har de vondt i haanden eller ryggen, snart er lyset for daarlig
o. s. v. og matstellet er meget enkelt.

Tsjuktsjerne har gjennemgaaende meget gode gryter og kjeler; store
kobbergryter og solide tekjeler ogsaa av kobber. Med til
kjøkkenutstyret hører en almindelig vandøse, væsentlig til at stikke
ned i gryten og fylde med kjøtkraft, naar man er tørst, et flatt træfat
eller en flat pande av jern eller et emaljert vaskevandsfat til at
lægge maten paa, en emaljert tallerken eller to, et par skeer og en
liten trækasse med stentøikopper. De sidste pakkes ind i et stykke
gammelt strie eller tøi og behandles altid svært forsigtig.

Overdreven renslighet hersker ikke. Grytene blir jo av og til gjort
rene med en skindfille eller en græsdot, men mindre appetitlig er det,
at naar man har drukket te, saa tar konen i huset teskaalene, slikker
av dem en efter en, tørker dem med den gamle striefillen og pakker dem
ind i den.

Konene som stadig opholder sig i det røkfyldte teltet, blir efterhvert
bedrøvelig skitne. De arbeider jo stadig bararmet og faar derfor
efterhvert et jevnt overtræk av blod, sot o. s. v. over armer og
overkrop. Hændene vasker de undertiden i sneen eller i frisk urin.
Barnene ser oftest likedan ut, og det gjør dem ikke vakrere, at de
stadig er smaafor-kjølet og gaar med rindende næse. Atøndene holder sig
derimot forbausende rene, dels fordi de stadig er ute i frisk luft,
dels paa grund av de romerbad de tar hver kveld, naar de drikker kokhet
te, saa svetten siler nedover dem.

Foruten konene er hundene stadig inde i teltet; enten staar de bundet i
en krok eller ogsaa ligger de saa nær varmen som mulig, slik at de
fleste har store svidde flekker. Ser man dem krype sammen paa den
maaten og pipe og ynke sig, naar de jages væk, forstaar man først
rigtig,

hvad det vil si at fryse som en hund. Skindmagre er de alle; de faar
ikke mere mat end akkurat nok til at holde livet oppe, og benytter
derfor enhver leilighet til at stjæle. Jeg husker en morgen like efter
at vi hadde naadd vinterkvarteret. Kaankalj var netop krøpet ut av
soveteltet for at gjøre op varme, men kom saa et øieblik efter farende
ind som et uveir, rusket sin halvvoksne datter i haaret og skjældte og
smeldte. Slæden med fett og tran var ikke blit dækket til om kvelden,
saa hundene hadde set sit snit til at fortære en liten grytefuld
renfett og revet hul paa sælskinssækken med tran og spist en masse.

Rentsjuktsjernes hunder gjør absolut ingen nytte. Det er ikke tale om,
at de brukes til at vogte renflokken; tvertimot er enkelte av dem trods
pryl slik, at kommer de løs, jager de renflokken og gjør skade paa den.
Naar rentsjuktsjerne holder hunder, er det dels fordi hunden spiller en
viss rolle i deres religiøse forestillinger, dels fordi de trænger
skindet til kanter av forskjellig slag. Naar tsjuktsjerne dræper en
hund, sker det altid ved at gi den et knivstik i hjertet. Bare enkelte
gamle folk spiser hundekjøt.

Rentsjuktsjerne lever praktisk talt bare av sin ren; av den spiser de
alt, som kan tygges og vel saa det. Naar renen er slagtet, tsjuktsjerne
stikker den altid i hjertet, flaaes skindet delvis av, kniven brukes
bare til at gjøre de nødvendige snit langs buken og langs benene,
flaa-ingen sker med hændene. Buken aapnes saa med et snit paa siden, og
mavesækken tages ut og tømmes. Undertiden kastes indholdet helt væk,
undertiden tømmes det i en gryte, og ved hjælp av en stump fiskegarn
blir de fastere bestanddeler av indholdet samlet op og heldt tilbake i
mavesækken, hvor det blandes med blodet, som senere øses op i sækken og
fryses. Saa blir de øvrige indvolde tat ut og renset og dyret
efterhvert partert i smaastykker, som lægges utover et renskind til
frysing. Senene i ryggen skjæres omhyggelig ut, tørkes og anvendes som
sytraad, mens senene langs benene brukes til at flette snørebaand,
surringsliner, o. 1. av. Nyrene blir oftest spist raa og varme, lever
og lunge ristes litt over glørne. Hjernen blir betragtet som en
delikatesse og spises raa eller frossen — i sidste tilfælde blandet
sammen med raa frossen marg. Hjertet kokes altid, helst like efter at
dyret er slagtet, og sættes stor pris paa. Kjøttet blir som tidligere
omtalt enten spist frosset og raat eller kokt. Tsjuktsjerne koker
imidlertid aldrig kjøttet længe, de tar det fort op av gryten, slik at
stykkene altid er litt raa og saftige ind!; slik liker de kjøttet godt,
men raat optinet kjøt spiser de ikke.

Dagens hovedmaaltid er altid om aftenen; da kokes en vældig kjøt-

gryte, og et stort fat dampende kjøtstykker bringes ind i soveteltet.
Konen i huset deler disse ut efter alder og værdighet; man tar sit
stykke i haanden, biter til og skjærer av i passende avstand fra
munden. Jeg tænkte ofte paa de mennesker, som sier, de liker sig bedst,
naar de faar et stykke bif i den ene haanden og en potet i den anden;
de maatte sikkert like sig udmerket godt blandt tsjuktsjerne, hvis de
kunde gi avkald paa poteter. Benene blir gnaget omhyggelig av, men selv
om man leverer dem fra sig aldrig saa blanke, saa finder konen oftest
en liten kjøt- eller senetrevl paa dem endda. Er man saa mæt, skraper
man fett o. s. v. av fingrene med kniven og faar en græsdot eller et
stykke skind til at tørke sig paa. At tørke fingrene paa de skind, man
sitter paa eller paa klærne, er meget almindelig.

De avgnagede ben samles sammen og knuses for at koke alt fett ut av
dem; benknusehammeren svinges stadig av de unge koner. Denne er meget
enkel, en avlang sten som er surret med remmer til et kort træskaft.
Benene knuses mot en flat, rund sten, som ligger i et stort fat av
storsælskind. De ben, som er fri for fett, brændes snarest. Fettet, som
utvindes av benene, er meget godt, hvitt og fast. Det spises til magert
kjøt eller brukes til belysning istedenfor tran.

Tsjuktsjernes frokost er omtalt før — koldt kokt kjøt med
sove-teltsmak. I løpet av dagen spiser de gjerne en eller flere ganger
kokt eller frosset kjøt, alt eftersom det kommer fremmede, eller som
det passer for husets folk. Barnene faar oftest blodsuppe en gang i
løpet av dagen, kokt blod, hvori der er blandet ophakkede stykker av
renens mavesæk og fett. Dette er en ret, som 6—8 aars smaapiker lager
selv, men som ungguttene ogsaa sætter stor pris paa. Naar den er
færdig, heldes en del ut i et flatt fat, og guttene lægger sig paa
maven rundt dette og spiser som hunder, mens smaapikene spiser med
hændene av gryten.

Smaapikene maa «gaa i huset», saasnart de kan gaa støtt. Gregorys
mindste, vesle Tangakua, som er knapt 4 aar, rister lever over glørne
med stor sakkundskap.

Spædbarnene lever udelukkende av morsmelken, til de er vel aars-gamle,
og faar saa litt kjøt kokt eller frossent ved siden av. De vænnes ofte
først av naar de er mellem 3 og 4 aar.

Naar en tsjuktsjer skal kjøre paa en længere tur, utstyres han med en
slags pemmikan, «prærem». Kokt kjøt tørkes, bankes ganske smaat,
blandes med varmt flytende fett til en tyk grøt og lægges ut, til det
stivner. Det er kraftig kost, som smaker fortrinlig i kulden. Som
reiseniste anvendes desuten ogsaa tørket kjøt, som spises sammen med
renfet.

Rentsjuktsjerne lever som nævnt næsten udelukkende av ren om vinteren.
Litt tran har de, men det meste trænger de til belysning, saa de kan
ikke avse meget til at delikatere sig med. Vildt av nogen sort fanger
de ikke paa denne aarstid. Næringsstoffer fra planteriket bruker de
omtrent ikke. En enkelt gang fik jeg rotbarken av en busk, som vokser
langs elven, opskaaret i terninger sammen med frosset kjøt. Barken var
trevlet og smakte av ingenting. Et par ganger har jeg set anvendt
røtter, som var indsamlet om sommeren. Nogen, som har en karakteristisk
behagelig smak, blandes gjerne i blodsuppen ved bestemte leiligheter,
naar denne skal gjøres ekstra god eller i det før nævnte «prærem»,
andre, som er meget søte, serveres ukokte sammen med frossen hjerne.

Man kan ikke si at tsjuktsjerne lever tankeløst fra haand til mund,
naar man vet, at de gjemmer disse røtter, som de sætter stor pris paa,
slik at de har litt av dem til vinteren, eller har set, hvorledes de i
løpet av vinteren stadig lægger de bedste og feteste stykker av renen
tilside for at gjemme dem til vaaren, naar al ren er mager og kjøttet
daarlig. Endda mindre kan man si, at de omgaaes letsindig med maten;
blandt dem gaar ikke det allermindste tilspilde.

Sukker er de glad i, men salt bruker de ikke. Mel bruker de derimot
gjerne, naar de kan faa det og koker da en mellemting mellem grøt og
suppe paa mel og fett. Den vinter jeg var blandt dem, brukte de
imidlertid melet paa anden maate: de ristet det over ilden og kokte te
paa det.

Te er en av de tre ting, en tsjuktsjer trænger for at være tilfreds. De
drikker utrolige mængder naarsomhelst og hvorsomhelst. Naar det som
ifjor ikke er te at faa kjøpt, maa de ty til indenlandske surrogater,
tyttebærblader og andre blader, eller til brunet mel. Denne mel-te
smaker forresten bedre end megen av den «te», de kjøper av de russiske
handelsmænd.

Det andet, en tsjuktsjer behøver, er tobak. Alle røker, store og smaa,
mænd og koner. Jeg har truffet én ikke-røker. Barnene faar sig ofte et
drag av pipen, før de er vænnet av, og «ta en røk» er noget av det
første, de lærer at si. Tobakken er deres ven i glæden og deres trøst i
sorgen. Kaankalj fortalte mig ofte, at da hendes mand døde for 4 aar
siden, fik hun en hel kasse tobak for sig alene, og den hjalp hende
over de første tunge maaneder. Sidst vinter mistet en kone i vort
fjernere nabolag sin mand, og hendes bror kom da kort efter til mig med
forskjellige foræringer for at faa litt tobak igjen — bare litet gran
til enken, som nu trængte tobak saa haardt. Er de syke, røker de, da er
ogsaa tobakken deres trøst; ja selv om de er saa forkjølet, at de
knaptV inter liv et

kan ta et drag av pipen mellem hvert hosteanfald, gir de ikke avkald
paa tobakken, men trænger den tvertimot endda mere. Alle inhalerer
røken, likegyldig om tobakken er saa sterk, at de holder paa at miste
pusten. En morgen paa veien sydover fik jeg mig en alvorlig
forskrækkelse. Vi hadde faat flere gjester, og en av disse, en -mand,
hvis venstre arm var blit lam efter et let slagtilfælde, var blit
indkvartert i mit sovetelt. Om morgenen stoppet jeg ham en pipe karvet
bladtobak, og han tok et par vældige drag — blev likblek, mistet pipen
ut av haanden og holdt paa at besvime. Heldigvis kom han sig snart
saapas, at han kunde stønne frem: «Din — tobak — er — svært sterk». Vor
tobak var for sterk for de fleste, de blandet den med frisk opskavet
ved og fik paa den maaten ogsaa mere.

I det hele var de meget økonomiske med tobakken. Av tobakspiper har de
væsentlig to typer, smaa piper av metal med stilk av træ eller smaa
støpte pipehoder, som snøres fast oppaa en svær hul træklamp, der
tjener som mundstykke. Desuten har enkelte ganske pene træpiper med
forsiringer av tin. Har de knapt med tobak, foretrækker de imidlertid
absolut de støpte smaapipene med de vældige mundstykker. Disse er som
nævnt hule, oppaa sættes pipen, og enden er lukket med en trækork.
Hullet fylder de med opskavet ved, som suger tobakssausen op, og naar
den er blit nok gjennemtrukket, røker de den. Paa den maaten nytter de
tobakken to ganger. Mange, særlig koner, tygger ogsaa tobak og
foretrækker da søt.

Sidste vinter var en trist vinter for de fleste tsjuktsjer; de manglet
tobak. Fra «Maud» hadde jeg bragt med litt tobak til Gregory og til
eget bruk og noget som byttemiddel, men mit forraad var som en draape i
havet. Trods tobaksmangelen kan jeg ikke si, at tsjuktsjerne stort set
egentlig tigget. Enkelte, særlig nogen koner, var jo slemme; men de
fleste nøiet sig med at oplyse en eller flere ganger om, at de var
absolut tobaks-løse, en oplysning, som i og for sig er irriterende nok,
naar man selv har litet og er avskaaret fra at fornye forraadet.
Tsjuktsjerne er imidlertid meget hjælpsomme indbyrdes. Den, som har,
gir altid litt til den, som er blank, næste gang er jo kanske forholdet
omvendt, og da er det godt at ha været gavmild. Deres gavmildhet er
forresten slet ikke altid diktert av denne egoistiske
betragtningsmaate, mange av de rike deler sine gaver ut uten nogensinde
at kunne tænke paa at faa noget igjen. Det at faa ord paa sig at være
paaholdende og gjerrig er meget slemt blandt tsjuktsjerne, adjektivet
«nepæspakin» er et av de værste man kan bruke om en mand. Jeg, som
gjerne vilde staa mig godt med alle, maatte der-

for stadig ut med litt tobak; ofte fik jeg ogsaa et vink av Gregory om,
at den og den burde faa stukket til sig et litt større stykke skraa;
for han var en stor trollmand, som kunde gjøre os alle syke, hvis vi
fornærmet ham. Jeg maatte ogsaa finde mig i den litet tiltalende skik
at la pipen gaa til sidemanden, naar man har tændt den og tat et par
drag. At negte at gi tobak er slemt, at negte at gi en et drag av pipen
er en forbrydelse baade blandt tsjuktsjere og lamuter. For at belyse
det, fortalte Gregory en historie, som klinger opdigtet, men som altid
kan gjengives. Gregory er i almindelighet en paalidelig mand, og han
paastaar historien passerte, da han var gut, men hans fantasi er meget
livlig.

Han fortalte, at engang møtte to lamuter hverandre ute. Den ene, som
var kjendt for sin stridbarhet, hadde en stor velfyldt tobakspung
hængende paa brystet, men den anden var tobaksløs. Han bad derfor den
første om litt tobak, men fik avslag. De gik sammen et stykke, men saa
stanset den første, stoppet pipen og tændte den. Da bad den anden om at
faa ta et par drag, men fik nei igjen. Da blev han rasende, trak
kniven, dræpte manden og tok pipe og tobak fra ham. Da han hadde tat
sig en røk, gik han til den dræptes telt, hvor hans far og kone bodde,
fortalte hvad har. hadde gjort og hvorfor, og sa de fik gjøre med ham
hvad de vilde. De lot ham gaa, men han kom igjen næste dag med en hel
del ren, som han vilde gi som en erstatning for drapet. De etterlatte
negtet imidlertid at ta imot nogen erstatning, for de tvilet ikke paa,
at den dræpte hadde opført sig som fortalt, og da var det bare gaat ham
efter fortjeneste.

Historien er kanske ikke troværdig, men de tsjuktsjer som hørte paa
den, lot ikke til at tvile paa sandheten.

I forbindelse med tobakken er det vel værd at nævne, at for de
tsjuktsjer jeg kom i berøring med, spiller brændevinet en forsvindende
liten rolle. De ældre kjender det og sætter pris paa det, de yngre vet
praktisk talt ikke, hvad brændevin er. Ikke en mand under 30 har spurt
mig, om vi hadde brændevin.

Tsjuktsjernes tredje hovedinteresse, Uen som raker høit over te og
tobak, er renen, som gir ham hus og hjem, klær og mat. De tsjuktsjere,
vi traf paa i nærheten av Ajon, er gjennemgaaende rike folk med svære
renflokker, som gjør det mulig for dem ikke bare at leve sorgløst, men
ogsaa at sælge ren og renskind til sine naboer. Hvor mange ren, en mand
har, er ikke godt at faa rede paa; spør man, faar man bare det svar, at
han har ikke talt dem. I betragtning av at tsjuktsjernes høieste
talenhet er tyve, og at de danner større tal ved at multiplicere tyve
med

en, to, tre, fire o. s. v., er det forstaaelig, at de har vanskelig for
at tumle med litt større tal. Selv har jeg derfor prøvet at tælle
flokkene, naar det har været anledning til det. Det har da vist sig, at
naar en familie paa 2 voksne og 4 barn har omkring 300 ren, hvorav
halvdelen simler, saa regnes den for at være temmelig fattig; den har
ikke helt ut nok til husbehov. Har familien 500 ren, er den nogenlunde
velstaaende, og er flokken oppe i omkring 1000, regnes manden for rik.
Der er ikke faa av de tsjuktsjere, jeg traf, som har 800—1000 ren; en
enkelt, som skal være den rikeste av dem, har 5 renflokker, som efter
de beskrivelser jeg har faat av dem, hver maa være paa mindst 1000 dyr.

Man kan ogsaa faa et begrep om renflokkenes størrelse, naar man vet, at
de utallige renkalvskind, som danner et av tsjuktsjernes vigtigste
byttemidler, alle skriver sig fra selvdøde kalver; tsjuktsjerne dræper
aldrig en renkalv. Efter hvad jeg har set, er det høist mellem 10 og 20
% av kalvene, som dør like efterat de er kommet til verden. Naar en rik
mand da har mellem 100 og 200 renkalvskind at sælge, skulde man kunne
slutte, at han har henimot 1000 simler, og det er ikke faa, som kommer
til aarsmarkedet med over 100 renkalvskind.

En rik mand kan ikke selv overta hele opsynet med sin store eller sine
store flokker. En del mere eller mindre fattige slutter sig til ham, og
faar saa av ham ren til slagt og av og til en kalv til at lemme ind i
sin egen lille flok. Ved ihærdig arbeide, ved stadig at paata sig at
sove ute ved renflokken, hente ren, som har sluttet sig til andre
flokker, fange ind kjøreren o. s. v.og ved fornuftig handel kan en
fattig mand i aarenes løp arbeide sig op til velstaaende. Tsjuktsjerne
sier, at er man ung og fattig, maa man gaa meget og sove litet.
Gregory, min vert, har arbeidet sig op. Han sluttet sig som ung til
tsjuktsjerne; da han var nygift, hadde han bare 10 ren, men arbeidet
sent og tidlig for de rike, høst og vaar kunde det gaa maaneder og
uker, uten at han sov under tak. Nu er han med sine 300—400 ren, om
ikke velstaaende, saa i det mindste nogenlunde uavhængig og kan la sine
barn begynde kampen for tilværelsen paa bedre betingelser end de, han
selv tok fat paa. Paa den anden side kan en rik mand let forarmes.
Und-later han at føre overopsyn med sin flok, risikerer han, at hans
undergivne, hvis man kan kalde dem saa, bedrar ham. Han kan ogsaa gjøre
ende paa sin flok ved stadig at indlate sig paa ufordelagtig handel,
særlig hvis hans trang til tobak og te er stor, samtidig med at han som
den rike mand hensynsløst deler ut til høire og venstre. Slik nedgang
har jeg ogsaa set. Endelig kan renen hjemsøkes av sygdom, som kan
ødelægge hele flokker. For faa, antagelig 4—5 aar siden optraadte en
slik sygdom

blandt renen her. Den yttret sig bl. a. ved at benene svulmet voldsomt
op paa de angrepne. Disse døde omtrent alle, og mange flokker blev
reducert til det halve eller mindre.

Tsjuktsjerne merker alle sine ren ved snit i øret eller ved ogsaa at
stumpe halen. Merkingen foregaar i slutten av april eller begyndelsen
av mai, naar kalvene er aarsgamle, og har altid karakteren av en liten
festlighet. Det lages da en vældig indhegning. Slædene stilles efter
hverandre i en stor halvring, mellem dem reises bukker, som forbindes
med snarer eller stænger mandshøit over marken, og over disse lægges
telt-duker og sovetelt. Hele vinteren igjennem følger kalvene sine
mødre. Nu skilles derfor simler og kalver sammen ut fra den øvrige flok
og drives ind i indhegningen, endene av halvringen bøies noget indover,
og over det aapne stykke dannes et levende gjærde av smaapiker og
unggutter, hvoriblandt mange fra nabolaget, som er kommet for at more
sig og hjælpe.

Foran paa venstre side av indhegningen ligger en haug renhorn, og i et
tilfælde var der ved siden av denne plantet et spyd, muligens en skik
fra tidligere tider, da det var nødvendig at forsvare sin flok med
blanke vaaben mot røveriske overfald. Jeg vet fra anden leilighet, at
tsjuktsjerne nu ikke længer er saa nøie paa at bringe spydet med i de
tilfælder, de ifølge sine gamle skikke skulde ha det.

Simlene er meget mere sky end kjørerenen. Naar kjørerenen drives ind i
indhegningen, holder den sig oftest iro; av gammel erfaring vet den, at
det nytter ikke at gjøre forsøk paa at slippe væk. Men simleflokken
farer stadig rundt og rundt i vild galop, og ret som det er, prøver et
par at bryte ut, men oftest uten uheld, dertil er for mange lassoer i
bruk. Mangen en kalv blir trampet overende og slæpt halvdød ut, men
bare en gang saa jeg en bli saa ilde skadet at den maatte dræpes.

Til at begynde med slagtes en del ren; eieren eller en av hans folk
gaar ind i flokken og ser ut de, som skal stikkes; de fanges ind med
lassoen, føres frem foran indhegningen og faar sit støt. Snart ligger
der en række slagtede ren der foran, og koner og piker er fuldt optat
med at stelle med dem. Saa begynder indfangingen av kalvene. Naar
flokken galloperer rundt og et par kalver kommer paa den yttre side,
suser lassoen efter dem. Det gjælder at kaste den lavt, for ikke at faa
den viklet om hornene paa en simle; da blir der jubel. For smaaguttene
er det en stor dag, som de længe har glædet sig til. De kan alle kaste
sin lasso slik, at rendesnaren utvikler sig bred og elegant, men de er
for smaa til at fange en voksen ren; de orker ikke at kaste lassoen
langt nok og er ikke

istand til at stanse en ren i fuld fart. Men idag kan de fange ind
kalver paa nært hold, saa de er de ivrigste av alle. Kaster de feil,
saa suser lassoen fra en av de voksne, og de feiler ikke ofte. En kalv,
som faar lassoen over hode eller ben, hales frem og drives over til
flokken av bukker, kjøreren o. s. v. Samtidig blir det største antal av
smaabukkene kastrert, oftest uten bruk av kniv; man biter testiklene
ut. Tilsidst er bare simlene tilbake, og de drives saa bort for at
holdes for sig selv, adskilt fra den øvrige flok i den tid de kalver.
Tsjuktsjerne sier, at særlig de unge bukkene er tilbøielige til at
streife omkring, og da trækker de simlene med sig, hvad de og deres
smaa nyfødte slet ikke har godt av; derfor holdes de skilt.

De første smaakalvene saa dagens lys omkring 20. april, men de fleste
kom først til verden i løpet av de første 2 uker av mai. Vildrenen
kalver senere, oplyser tsjuktsjerne.

Naar kalvene merkes, har man rik anledning til at beundre det utrolige
kjendskap, tsjuktsjerne har til sin ren, et kjendskap, som er saa
stort, at merking i øret næsten kan betragtes som en overflødig
foranstaltning. I virkeligheten spiller det heller ikke nogen særlig
stor rolle, dels fordi flere reneiere har merker, som er saa like, at
de ofte ikke kan skjelnes fra hverandre, dels fordi ren stadig byttes
eller foræres bort, slik at en mand altid eier en hel del ren med
fremmed merke. At tsjuktsjerne kan kjende de voksne ren fra hverandre,
er nogenlunde forstaaelig, de avviker jo litt indbyrdes i størrelse,
hodeform, form av horn, farve o. s. v. Mange skiller sig tydelig ut med
hvite flekker her og der, hvit snute eller hvite legger, og enkelte er
helt hvite med blaa eller rødlige øine. Men alle de sorte kalvene ser
ens ut for et uøvet øie. Allikevel kjender tsjuktsjerne hver enkelt,
naar den fanges for at merkes. En kveld kort efter at vi hadde begit os
paa vei tilbake mot kysten og før kalvene var merket, gik jeg med en
ung rik tsjuktsjer en lang strækning langs Makjuæam. Hans og andres
flokker var netop drevet nordover langs elven, og langs veien laa den
ene renkalv efter den anden, slike som var saa utmagret, at de ikke
hadde greiet at følge med, men maatte stikkes. For mig saa de alle ens
ut, der de laa, endda uten noget merke, men tsjuk-tsjeren behøvet bare
at kaste et blik paa dem for at kunne fortælle, hvem de tilhørte. En
ung tsjuktsjer kjender ikke bare sin egen ren, men ogsaa de fleste av
naboenes, slik at det antal han kan skille fra hverandre, sikkert gaar
op til flere tusen.

Det er de unge, som sitter inde med det største kjendskap til renen,
for de færdes stadig ved flokken fra de er 6—8 aar gamle, men de gamle

hölder sig ved teltene. Saa længe de endda er raske og rørige, tar de
sig nok, ret som det er, en tur til flokken og fører et overopsyn, men
man maa være der hver dag for at kunne kjende hver kalv.

Om vinteren er de unge ogsaa virkelig stadig ved flokken. Selv om
tsjuktsjerne er fastboende, maa renflokken altid flyttes fra sted til
sted til nyt beite, bare en liten flok kjøreren beholdes altid i
nærheten av teltene. Den store flok drives dit ved de forskjellige
slagtninger, som finder sted i løpet av vinteren, men er oftest langt
fra teltene. Man indretter sig derfor slik, at et litet sovetelt og et
par slæder med renskind og kjøt findes i nærheten av den store flokken,
og der bor saa fra tid til anden et ungt par, et par søsken paa 10—12
aar eller lignende, slik at flokken ikke er uten opsyn i længere tid.
De, som holder til ved renflokken, kan nok forlate den for et par
dager, men ikke mere. Hvis det ikke er ulv i nærheten, er opsynet meget
enkelt, da behøver man bare en gang imellem ta en tur rundt flokken for
at forvisse sig om, at ingen ren er strøket væk.

Vinteren gaar oftest rolig og uten nogen anstrengelser, men naar vaaren
nærmer sig, kommer en strid tid. Om høsten, da flokken blev drevet mot
skogen, blev de ofte blandet mere eller mindre med hverandre. Nogen
blev skilt ut straks, men en del blev tilbake, slik at i næsten hver
eneste flok er det om vinteren blandet ind flere eller færre fremmede
ren. Naar vaaren er ivente, vil imidlertid de fleste helst samle sine
ren, saa drar de unge fra den ene naboen til den næste for at skille ut
ren. Dag efter dag gaar de eller kjører om morgenen til de forskjellige
flokker og er optat hele dagen med at plukke de fremmede ren en for en
ut. De gaar sammen efter hverandre ind i flokken; naar de faar øie paa
den ren det gjælder, sprer de sig, et par huker sig ned i 20—30 skridt
fra hverandre, og de øvrige driver en flok, hvor den som skal fanges
er, forbi eller mellem disse, som saa plukker den ut med lassoen. To
eller flere, som har bodd sammen, og latt sine flokker være sammen om
vinteren, skilles ofte om vaaren for at dra hver sin vei, og da tar
delingen av renflokken ofte mange dager.

Er sneen dyp som i vinter, er sneskoene uundværlige. De snesko,
tsjuktsjerne bruker i skogen, er et par 1—1,5 meter lange, 25—35
centimeter brede og ca. halvanden centimeter tykke træbret, som er
svakt tilspidset for og bak, litt opbøiet foran og paa undersiden klædd
med bællin-ger av ren eller elg. Bindingen sitter midt paa, er et par
enkle remmer over tærne og om hælen. Sneskoene er forsaavidt bra, som
de bærer godt oppe paa løs sne, og man kan vende sig fort med dem paa
benene, men de glir

296V inter liv et

omtrent ikke, saa det er anstrengende at komme fort frem med dem. Disse
snesko arbeider ikke tsjuktsjerne selv, men kjøper dem av sine naboer
lamuterne. Lamuterne henter træet til dem fra skogene ved Lille Anui,
noget syd for vort vinterkvarter, det er veden av det før nævnte
løvtræ, som er beslegtet med asp og poppel, som brukes. Paa undersiden
og langs kantene limes bællingene av ren eller elg fast. Til et par
middelstore snesko gaar det med bællinger av en elg eller 5 ren. Limet
tilbereder lamuterne selv av elghud. Denne karver de op ganske fint og
lar den saa koke med litt vand fra tidlig om morgenen til sent paa
kvelden. De faar da et lim, som er fortrinlig for øiemedet; det hænder
ikke, at bællingene løsner fra træbrettene, men brettene selv er saa
tynde, at de let brækkes. Foruten disse snesko har tsjuktsjerne ogsaa
en anden slags, som de lager selv, og som ser ut som vore truger. De er
mindre, bestaar væsentlig av en avlang træramme, som er bredest foran
midten, og som smalner langsomt av bakover, men braat forover, hvor den
er litt opbøiet. Indi rammen er det et par tverforbindelser av træ og
et grovt netverk av remmer. Disse bruker de bare paa den skogfrie
tundra om vaaren, naar sneen har tynd skare.

Rentsjuktsjerne bruker ikke sine snesko daglig om vinteren. De drar nok
oftest bort hver dag, men det falder dem ikke ind at gaa, de kjører.
Deres vinterslæder er meget lette og elegante; de har nærmest formen av
en slags skikjelke. En god slæde er helt igjennem gjort av bjerk; til
meiene foretrækker de rigtignok haardere ved, hvis de kan faa fat i
den. Meiene er saa lange som et par ski, men meget smalere.
Understellet, som forbinder meiene, er pent bøiede buer av bjerk,
overstellet bestaar av tverstykker over buene og 4 langspiler; fra de
to ytre føres spiler med vakker krumning frem til spidsen av meiene. En
del slæder, særlig de som tilhører ældre mænd eller koner, har bak et
slags litet lavt rækverk, det paa koneslædene avviker litt fra
mændenes. Antallet av buer, som forbinder meiene, er ogsaa forskjellig,
paa mandsslædene 8, paa koneslædene 6. De sidste er oftest tyngre og
mere klumpete. Det rækverk, som findes bak, er ganske eiendommelig. Det
ser ut som en levning fra en tid, da slædene var større og tyngre, men
mere bekvemme med rygstød og armstøtte, som nu er skrumpet ind til den
lille kurven bak. Alle slæder bygges litt usymmetrisk og slik, at den
høire meien er kraftigere ophøiet end den venstre. Antagelig derved
opnaaes at slæden altid er tilbøjelig til at gaa til høire og derved
gaa klar kjørerenen. Paa slædene ligger et renskind til at sitte paa,
og naar en mand kjører ut, mangler han aldrig lassoen.

Alle deler er surret sammen med remmer av sælskind, som lages ved at
lægge skindet i varmt vand saa alle haarene løsner, skrape haarene av,
skjære skindet op i smale striper mens det endda er opbløtt og saa
tørke remmene. Slædene er forbausende solide og i betragtning av det
primitive verktøi, de er gjort med, meget vel forarbeidet.

Tsjuktsjernes vigtigste verktøi næst kniven er en — jeg vet ikke om man
skal kalde det øks eller hakke. Det er et blad av jern ca. 10 cm. langt
og 4 cm. bredt, skarpslipt paa den smale kant. Bladet er bundet med
remmer til et kort bøiet træskaft og brukes som en hakke for at hugge
meier og lignende til med. Finhøvlingen foregaar med en smal bøiet kniv
med langt skaft. Det er karakteristisk for tsjuktsjerne, at om de
bruker hakke eller kniv, saa spikker de altid til sig — ja om de
skjærer en kjøtbete av foran munden efter at ha bitt til, saa skjærer
de nedover og ikke opover. Til at bore de utallige huller, som alle
surrings- og for-bindingsremmene skal føres gjennem, bruker de
drillbor, som drives med en liten bue. De har oftest et litet utvalg av
3—4 forskjellige bor. Dette verktøi er for en stor del forarbeidet av
lamuter, som ofte er flinke smeder dels er det kjøpt av russerne. Det
opbevares sammen med remmer, stumper av fjeldgjethorn, stykker av haard
ved o. 1. i en pose av renbæl-linger. «Hvor er verktøisposen?» er ofte
det første spørsmaal, man faar av en gjest, som har skadet sin slæde
paa veien.

Alle har gode amerikanske vedøkser, og de fleste har amerikanske
haandsager, som væsentlig benyttes til at beskjære hornene paa
kjøre-renen med. Deres bryner er oftest av indenlandsk skifer eller
sandsten. En og anden har centrumsbor eller amerikanske drillbor, men
de sætter allikevel mest pris paa sine gamle drillbor med bue.

Tsjuktsjernes lette kjøreslæder trækkes av to ren, som gaar ved siden
av hverandre foran og tilvenstre for slæden. Sæletøiet er det samme som
for arbeidsslædene — en bred rem over nakken og mellem forbenene. Man
styrer bare høirerenen direkte, omtrent som man styrer en hest, og
tømmene er forsynt med en række torturredskaper til at drive renen frem
med. Paa den ene siden av høirerenens hals er anbragt en slags kam av
fjeldgjethorn, en halvring med 4—8 kraftige tænder. Man driver renen
frem ved at rykke i venstre tømme, slik at tændene presses mot halsen.
Venstrerenen, som er bundet til høirerenen med en rem om hode og hals,
har ogsaa en slik halvring om halsen, en halvring som hindrer den fra
at ta ut til venstre. Den høire tømme er ofte besat med en eller flere
smaakuler av hvalrostand, som forhøier virkningen, naar den brukes som
pisk. Det vigtigste middel er allikevel «tinen», en omtrent

15 m. lang tynd og myk stav av bjerk, som ytterst bærer en temmelig
tung knast laget av hvalrossens kindtænder. Det er et kraftig og farlig
vaaben, som man ofte bare behøver at la suse for at faa renen til at
anstrenge sig. Det hænder ikke sjelden, at renen blir slaat til blods;
ja av egen sørgelig erfaring vet jeg, man kan træffe galt og knuse
legbenet paa den, saa den maa stikkes. De fleste tsjuktsjere har tat
livet av en eller flere ren paa denne maaten. Er veien smal, bindes en
trekant besat med tænder av træ fast til den ene renen for at hindre at
de trykker sig mot hverandre.

Tsjuktsjerne er svært glad i at kjøre sine ren og dra til naboene for
at snakke. Om morgenen er derfor det vanlige spørsmaal, ikke «hvad skal
du bestille idag?» men «hvor kjører du hen idag?» Derfor har man ogsaa
altid en flok kjøreren nær ved teltene, slik at man bekvemt kan faa fat
i dem. Mange av kjørerenene er blit vænnet til at sætte pris paa urin,
og tsjuktsjerne lokker dem til sig ved at holde frem en sælskindskop.
Denne er forsynt med en strop og har sin vanlige plads indhegtet paa et
transtykke av træ, som tsjuktsjerne bærer bak i beltet. De kjøreren,
som lar sig fange paa denne maaten, som «trænger at drikke», blev
betragtet som særlig værdifulde. Har man grepet et par, bindes de til
et træ og de øvrige, man trænger, skilles ut, omringes og drives hen
til de første, hvor de gripes uten hjælp av lassoen.

Saa drar de avsted for at prate og drikke te eller for at forhøre sig,
hvor naboens ren er, hvordan sneforholdene er der, om der er meget
renmose, eller for at hente en ren eller to, som findes i naboens flok
eller for at delta i nogen av de mange festligheter. I sidste tilfælde
overnatter de, hvis veien er litt lang og konene blir med for at hjælpe
til med slagtingen, som altid finder sted og som ofte er det væsentlige
av festen. De unge koner har næsten alle spædbarn, som maa være med, og
som anbringes i en slags kalesje overtrukket med skind bak paa slæden,
hvor den lille sitter vel indpakket, saa en kjøretur i 40 ° under nul
ikke generer. Konene kjører sine ren saa godt som en mand, ja mange av
dem, som ingen brødre har, har lært at bruke lassoen med samme
sikkerhet.

Veien til naboen er ofte noksaa lang, vore nærmeste naboer hadde vi 6—8
km. borte; den fører gjennem skog, over aapne sletter og ofte over de
skogbare aasene. Kjører mange sammen, gaar det med liv og lyst. Ret som
det er pisker en paa sine ren og suser i galop forbi rækken — paa høire
side. Møter man nogen, viker man til venstre. Det er ikke sjelden, at
de kjører uvørrent i rasende fart paa et smalt spor mellem stubber og
stammer; undertiden er jo farten ufrivillig, for renen

slaar sig vrang og løper rent løpsk. Særlig ungguttene faar ofte
for-nøielsen av at kjøre med unge, uregjerlige ren, som har alle mulige
nykker, og det er merkelig, at de ikke kommer tilskade oftere. Sine
slæder kjører de stadig istykker, men selv kommer de omtrent altid vel
fra det. Gregory var altid meget ængstelig, naar jeg vilde kjøre alene
til en av naboene, og lot mig da faa et par av de ældste og mest
adstadige ren, som trods alle kunster ikke lot sig bevæge til at skynde
sig. Han fortalte ogsaa stadig til skræk og advarsel om en tsjuktser,
som i mørke var kjørt i fuld fart mot en skraatstaaende tynd træstubbe,
hadde faat den ind i underlivet og var blit dræpt, men hverken slike
eller mindre uheld indtraf den vinter jeg var blandt dem.

Naar man naar naboteltene, man bør helst komme susende ind i fuld fart
og braastanse, saa kommer straks de som er hjemme og tar sig av renen.
Konene blir mottat med hjertelige omfavnelser og sætter sig saa paa huk
omkring ilden eller forsvinder ind i soveteltet for rigtig at la
tungene løpe.

Noget som gjør tsjuktsjernes sprog vanskelig er, at konene anvender en
anden uttale end mændene. Nogen almindelig regel for avvikelsene har
jeg ikke kunnet finde, men de bestaar væsentlig i, at hvor mændene
bruker r, kj eller d, der bruker konene ofte z eller bløt s; men mange
ord uttaler de som mændene, selv om nævnte bokstaver forekommer. For at
nævne et par eksempler. Kofte heter «ira», men uttales av konene «iza»,
godt heter «mekjink», konene sier «mezink», og «hvad er det» heter «de
ainut», men konene sier «ze ainut». I begyndelsen hændte det flere
ganger, at jeg blev ledd ut, fordi jeg uttalte et ord, jeg hadde hørt
av en kone, paa samme maate som hun. «Du snakker jo som et kvindfolk»,
het det. Avvikelsene gjorde det imidlertid ogsaa altid vanskelig for
mig at forstaa kvindene og følge med i deres prat.

Mændene og mænd og kvinder hilser hverandre med spørsmaalet: «Er du
kommet?» «Jeh», som man maa besvare med sit gladeste ja, «i, i», hvis
man ikke vil faa ord paa sig for at mangle opdragelse. Av og til
anvendes en anden hilsen «metjevnmæk», som vistnok betyr «vi møtes».

Jeg har aldrig hørt anvendt nogen anden hilsen end disse, bortset fra
at en og anden har brukt en russisk likeoverfor mig, men paa mit
spørsmaal, om man ikke sier noget andet end «er du kommet» til et
menneske, man aldrig har set før, fik jeg engang det svar, at man
hilste dem med «Aunni hai», idet man vendte ansigtet bort. Ved avskeden
veksles ingen hilsen, man oplyser kanske, at nu tar man hjem eller man
forsvinder i al stilhet.

Formelle er tsjuktsjerne i det hele ikke. Har man spist og sier man vil
ta bort, blir man ikke opfordret til at sitte endda en stund. Sier man
at man er mæt, blir man ikke plaget og nødet til at spise mere. Men
dermed er slet ikke sagt, at tsjuktsjerne mangler leveregler.
Tvertimot. Barnene opdrages tidlig til at være beskedne,
tilbakeholdende og vise lydighet og hjælpsomhet overfor de voksne og
særlig de gamle. Opdragelsen sker oftest uten vonde ord eller slag,
undtagelser gives naturligvis, samtidig med at man ogsaa finder
trodsige og ulydige barn, men stort set er barnene velopdragne.

Men præcise er tsjuktsjerne ikke. Sier de, at de skal utføre noget
straks, kan det bli om 2—3 timer eller næste dag; sier de de skal
utføre noget imorgen, saa kan man oftest stole paa, at det blir utført,
men man kan være sikker paa, at det blir ikke imorgen, men engang i
fremtiden.

Naar renen er fanget ind om morgenen, faar den ofte staa bundet
timevis, før det behager herrene at kjøre. Enten skal de vente paa, at
tekjelen koker eller saa kommer fremmede, som man skal snakke med; — ja
det hænder ofte, at de har været paa nippet til at bryte op tre-fire
ganger, men tilsidst bestemmer sig til at bli iro, efter at renen har
staat og ventet hele dagen.

Tiden spiller i det hele en forsvindende liten rolle for tsjuktsjerne
særlig om vinteren. Deres tidsinddeling er derfor ogsaa meget primitiv.
Dagen inddeler de i forskjellige avsnit efter solens stand paa
himmelen, eller de angir tiden paa dagen ved at peke: «Da solen stod
der, reiste jeg hjemmefra.» Aaret deles i «6 aarstider», sommeren,
brunsttiden for renen, høsten, vinteren, ettervinteren («niaulank» mars
og april) og vaaren, da simlene kalver.

Side om side med denne inddeling gaar inddelingen i «maaner». De regner
13 maaner i aaret, noget som er nogenlunde rigtig, for det er i
almindelighet 13 fuldmaaner i et aar. Naar de skal angi maanene, tæller
de paa fingerled, fingerknoker, haand og albuled, skulder og hode. De
begynder f. eks. med den første høstmaane paa høire haands haand-led.
Da falder den anden høstmaane paa albuleddet, den første vinter-maane
paa skulderen, midtvintersmaanen paa hodet o. s. v. Jeg har forgjæves
prøvet at faa vite navnene paa alle de enkelte maaner og er kommet til
det resultat, at det enten bare er vintermaanene, som har sirte
bestemte navn, eller at de ældre navn for sommermaanene holder paa at
gaa i glemmeboken; for mens alle er enige om vintermaanenes navne, har
jeg ikke to ganger faat samme svar, naar jeg har spurt om sommer- og
høstmaanene. Dette kan jo ha sin grund i, at bare om vinteren spiller
maa-

nen nogen rolle; om sommeren, naar solen stadig er over horisonten,
lægger man ikke engang merke til den.

Den ting at aarsinddelingen i 13 maaner ikke helt ut passer, gjør sig
forresten merkbar i navnene. Da vi hadde fuldmaane i begyndelsen av
april iaar, spurte jeg, hvad den het. Jo den kaldes «graa-aa-aljin».
Her maa oplyses, at den tid simlene kalver, kalder tsjuktsjerne
«graak», saa navnet «graa-aa-aljin» staar tydeligvis i forbindelse med
denne begivenhet. Saa kom da næste fuldmaane i begyndelsen av mai, og
jeg spurte igjen, hvad den het. Den heter ogsaa «graa-aa-aljin» var
svaret. Jeg undret mig da over, at to maaner hadde samme navn, og fik
saa forklaret, at mai-fuldmaanen det var nu den egentlige
«graa-aa-aljin», men for længe siden hadde simlene kalvet ved den
foregaaende maane, det var tidligere «graa-aa-aljin» og hadde beholdt
navnet. Sammenhængen er naturligvis den, at simlene kalver omtrent til
samme tid, men fuldmaanen kommer ikke igjen til samme tid, noget som
ligger over tsjuktsjernes horisont.

Ingen kunde si mig, hvor mange dager det er mellem to fuldmaaner, end
si, i et aar; de tæller ikke.

Siden tsjuktsjerne har saa uendelig god tid, er det rimelig at
tidsfordriv av forskjellig slags, lek, idræt og kappestrider spiller en
stor rolle blandt dem. Barnenes lek er som hjemme efterligning av de
voksne. Smaapikene bygger telt av kvister, lager gryter, fat og kopper
av sne og dækker med træfliser. De har dukker med fuld dragt, men de
kommer sjelden frem. Derimot er de glad i at danse, hvis man kan kalde
det saa. De stiller sig op like overfor hverandre eller paa rad og
synger «hrrraa-he, hrrraa-he» langt nede i halsen, samtidig med at de
bøier kroppen litt til høire og venstre. Armene nedhængende. Saa løfter
de den ene armen paa skraa opover og holder den anden paa skraa
nedover, gjør krap helomvending og skifter armstilling, mens de hele
tiden fortsætter med «sangen». Stor avveksling er det hverken i den
eller «dansen», men de kan more sig med den lange stunder. Den lek, som
er vel kjendt hjemme, som skal være saa almindelig blandt eskimoene og
som bestaar i at spænde en snor mellem fingrene, lage figurer med den,
la en anden ta den og faa frem nye figurer o. s. v., den har jeg aldrig
set blandt rentsjuktsjerne.

Guttenes første, jeg tror eneste leketøi er lassoen. Den første lille
faar de før de kan gaa støtt, og senere vokser lassoen med gutten. Han
morer sig stadig med at kaste den efter renhorn, stubber o. 1. og er
heller ikke stor karen, før han faar bruke den for alvor og gjøre
nytte. Den mest almindelige lek er følgende: Et ungt træ blir kvistet
og toppen

hugget av 4—5 meter over marken. Til toppen bindes en snor, som rækker
næsten til marken, og til den fri enden bindes en knytnævestor
træklump. Denne sættes saa i fart, svinger omkring træet, og det
gjælder at kaste sin lasso slik, at rendesnaren løper sammen om snoren
ovenfor træstykket. Smaaguttene holder stadig til borte ved dette
træet; men det er ikke en lek bare for dem, det er en lek, som baade
unge og gamle tar del i med liv og lyst, ja til og med de unge pikene,
som ofte er de ivrigste av dem alle. Den som faar fat i træklampen
triumferer, den som gjør et mislykket kast, blir ledd ut, og indimellem
blander sig grovkornet kurtise. Naar kveldene begynder at bli lyse,
gaar leken langt utover aftenen. En anden yndet lek med lassoen bestaar
i at kaste en liten løkke efter en træpinde, som ligger paa marken.

Kommer en flok unggutter sammen, pleier det snart gaa løs med
forskjellig slags idræt og forskjellige kraftprøver, mens de ældre
sitter og ser paa og trækker sammenligninger med, hvad de kunde
præstere i sine unge dager. Den mest avholdte sport er brytningen. De
to, som skal slaas, lægger fra sig løse saker, lue, halsbaand,
tobakspipe og kniv og gaar saa løs paa hverandre med overkroppen og
hodet bøiet, idet de feg-ter foran sig med armene. De prøver at faa tak
i klærne paa hverandre, i halsaapningen, under armene — eller om mulig
i bukselinningen, og saa gjælder det at slænge motstanderen overende,
slik at han faar skuldrene i marken. Stillingene blir ofte meget
komiske, for de staar altid med overkroppen saa langt frembøiet og
benene saa langt fra hverandre som mulig. Det er ganske vanskelig at
slænge en mand paa ryggen i den stilling og med de takene, derfor tar
kampen gjerne lang tid, og de to puster og stønner av anstrengelse,
mens de tumler rundt. Gaar det varmt for sig, kaster de koftene og
slaas med naken overkrop, 20—30 graders kulde generer ikke. Da griper
de bare over armer eller skuldre — stadig frembøiet.

Næst brytning er hopping mest yndet. Tsjuktsjerne hopper ikke med
tilløp, men med føttene samlet, 2, 3 eller 4 hop efter hverandre. Det
kommer ikke bare an paa at hoppe langt, men ogsaa paa at hoppe kvikt.
Av kraftprøver kan nævnes: En mand lægger sig flat paa marken med
utstrakte armer. Tre andre griper ham en i hver arm og en i benene og
bærer ham bortover, det gjælder da for ham at holde sig stiv som en
pinde. En tar en frisk stok og lægger den i albuleddene, mens han staar
med underarmen opbøiet. To andre hænger sig en i hver ende av stokken,
og den første skal saa prøve at gaa et par skridt med sin byrde. To
stykker sætter sig paa marken med strake ben og føttene mot hverandre.

De griper om en rem, et belte eller lignende og prøver gjensidig at dra
hverandre til sig. En gut lægger sig strak paa marken, en anden lægger
sig paa knæ foran ham, griper den første med hændene under knærne og
prøver at vippe ham op i staaende stilling. Trække krok kjender de. De
kjender ogsaa stylter, som de lager i en fart av et par passende
forgrenede smaa-trær, men de er store stympere til at bruke dem. Kapløp
paa knæ arrangerer de gjerne, og det morer de sig meget over.

Sandsynligvis har de set mange av de kraftprøver og lignende, som de nu
morer sig med, under sine besøk ved aarsmarkedene i Pansileika, eller
de har lært dem av kysttsjuktsjerne, som stadig er i berøring med
handels- og sjøfolk. Herfor taler baade den klodsethet, de i mange
tilfælde viser, og deres store efterlignelseslyst. Ser de en utføre et
eller andet, skal de straks prøve at gjøre det samme. Hvis en i
fremtiden skulde se en av disse tsjuktsjere prøve at slaa stift eller
staa paa hændene, kan han gaa ut fra, at de prøver at efterligne mig.

Tsjuktsjernes største fornøielse vinter og vaar er allikevel
kapkjø-ring med ren. I denne tid holder omtrent alle kapkjøring, som
han sætter op en eller to præmier til, bor flere sammen slaar de sig
sammen, naar kapkjøringene skal holdes, slik at antallet av præmier kan
gaa op til 5—6. Blandt vore nærmeste naboer blev holdt 15 kapkjøringer
sidste vinter. Naar en agter at holde kapkjøring, blir det gjort
bekjendt lang tid i forveien, f. eks. paa den maate, at naar næste
maane er fuld, skal der være kapkjøring hos N. N. Alt efter som dagen
nærmer sig spør man hver fremmed, som kommer, naar kapkjøringen hos N.
N. skal finde sted og tilsidst heter det da: «imorgen». Allerede dagen
før begivenheten kommer mange av de mere langveisfarende gjester, mænd
og koner. Alle har de et par særlig raske ren, som brukes ved
kapløpningene og motioneres engang imellem hvert veddeløp, og de, som
har lang vei, vil naturligvis ikke trætte sit spand ut, før løpet
begynder; ja enkelte bringer sine ren til stedet mange dager iforvejen,
for at de kan være fuldstændig uthvilt og friske, naar dagen kommer.

Hos ham, som skal holde kapkjøringen blir det altsaa fuldt hus kvelden
iforveien. Svære kjøtgryter damper over ilden, og tekjelene er
uavladelig i sving. Ute reiser de et eller to ekstra sovetelter for at
skaffe de fremmede tak over hodet. I de overfyldte sovetelter blir
natten saa varm, at det er for meget selv for tsjuktsjerne, saa næste
morgen er de tidlig oppe. Omkring teltene danner der sig forskjellige
grupper; konene sitter paa huk ved ildstedet, og betror hverandre de
sidste nyheter. Mændene og ungguttene ser over sine slæder, strammer en
rem hist og her,

prøver elasticiteten i meiene og befrir slædene fra alt, som er unødig
og tungt, eller de gjør istand og prøver sine «pisker». Alle har en i
reserve bundet til slæden for det tilfælde, at den ene skulde brækkes.

Saa maa renen indfanges, og det tar gjerne adskillig tid paa en slik
dag; for det er mange ren, som skal indfanges, og de som brukes til
kap-kjøring er alle unge, 3—6 aar, ofte sky og vilde. Mens dette staar
paa, kommer det ene følge efter det andet fra naboteltene susende, mænd
og koner, unge og gamle, saa pladsen fyldes med skindklædde, glade og
snakkende mennesker, slæder og ren. Præmiene stilles op i en række
foran teltene. Den mest almindelige præmie er en ren helst en
to-aar-gammel, men undertiden en kjøreren, som bindes til et træ eller
en slæde, der hvor kapkjørerne kommer ind. Av andre præmier kan nævnes
hvit-rævskind, sælskind, et eller flere renkalvskind, en opkveilet
hvalrosrem eller sælskindsrem, te eller tobak.

Om vaaren reiser altid en hel del rentsjuktsjere med telt, kone og barn
til aarsmarkedet i Pansileika nær Kolyma, og naar de kommer tilbake,
holder de altid en kapkjøring, hvor præmiene er tat fra de dyrebare
varer, de har tilbyttet sig, te og tobak.

Præmienes antal veksler mellem 2 og 6 alt efter som det er en eller
flere, som faar istand tilstelningen, og avhænger ikke av deltagernes
antal. Foran teltene plantes en række stolper paa rad i sneen, og til
dem bindes præmiene.

Endelig henimot middagstid eller utpaa eftermiddagen gjør deltagerne
sig klar til start. Det er bare mænd som deltar, fra unggutter paa
16—17 aar til gamlinger paa henimot de 60. Den enkelte gjør sine slæder
istand, spænder renen for og stiller sig, hvor det falder. Naar alle er
færdige, ropes et «alt klart», «ta-ham», og der startes. Han som
avholder kapkjøringen, kjører foran, men ellers er det ingen bestemt
orden; mange lar rolig den ene efter den anden kjøre avsted, før han
sætter sig i bevægelse. Hænder det, at renen slaar sig helt vrang for
en i starten, saa venter gjerne alle, til han har faat styr paa dem
igjen; starten gaar gemytlig for sig.

Banen faar man opgit like før man drar avsted. Den kan variere meget,
fra 3—4 km. over flate sletten til 15—20 km. bakke op og bakke ned
gjennem skog og ulænde. Oftest vælger man en opkjørt vei, som paa sine
steder er saa bred, at det er let at kjøre forbi hverandre, og om mulig
slik at den gaar i sløifer, hvor der skal vendes. Er det ikke noget
spor, drar en flok avsted dagen iforveien og kjører op vei.

Starten er nok gemytlig, men alt før kapkjørerne er ute av sigte fra
teltene, hviner «tinerne», de myke træstokker med elfenbensknarten,
renen

sætter avsted i flyvende galop, og hele rækken, undertiden bare 5—6,
undertiden op til 25, forsvinder i skogen. Man venter, snakker og
røker. Saa roper en «de kommer, de kommer», og alle strømmer til,
koner, barn og gamlinger. En klynge paa 3—4 stykker er forrest, renen
anstrenger sig til det yderste og drives frem til ny anstrengelse av
kjørerne. De sitter med armene høit hævet, bruker uavladelig tømmene
som pisk paa høirerenen og slaar snart den høire snart den venstre med
«tinen». Førstemand driver sin ren frem til den præmie, han har utset
sig; man vælger i den rækkefølge, man kommer ind. Ved en av de første
kapkjøringer ifjor høst var det en hel del præmier bl. a. 2 ren og en
kvartrui skraa-tobak. Førstemand betænkte sig ikke, han tok
kvartrullen; ren hadde han nok av, han var en rik mand; men tobak var
det knapt om.

Det er forøvrig ikke kjøreren, men den mand, som eier kjørerenen, som
faar præmien, aldeles som ved vore veddeløp, hvor det ikke er rytteren,
men hesten, som seirer. En mand, som har flere veddeløpsspand, kan
derfor gaa av med flere præmier.

Ved kapkjøringene i vinter var det, som man kunde vente, stadig et par
stykker, som altid var blandt de første, og en hel række, som trofast
tok del og skiftet om at være sidstemand. En lot til at være særlig
flink til at kjøre sin slæde istykker, naar han tok del, kom han stadig
ind som sidstemand paa et vrak av en slæde.

Tsjuktsjerne sætter umaadelig stor pris paa æren av at være først,
derfor staar et par rapfotede ren i høi pris, og derfor anstrenger de
sig for at gjøre sine slæder lette og meiene glatte. Engang saa jeg en,
som hadde et beslag av tynde hickory-bret, «amerikansk ved», som
tsjuktsjerne kalder den, under sine meier, og en anden gang viste en
mig restene av slædebeslag av hvalbarder, som hans far hadde brukt
under sin kapkjøringsslæde.

Naar kapkjørerne kommer ind, er de gjennemvaate av sved med rim i haar
og øienbryn og ganske overføket med sne. Skal man holde renen i galop
hele tiden, maa den uavladelig bearbeides med tømmer og «tine», saa
kjøringen er næsten like anstrengende for tsjuktsjerne selv som for
renen; selv om der er 30—40 graders kulde, risikerer ingen av dem at
fryse.

Værre er at man sitter aldeles ubeskyttet mot snespruten fra renhovene.
Sneen fyker om ørene, ret som det er, faar man en haard sneklump i
ansigtet, man kan saa vidt plire med øinene og ser ikke stort andet end
bakbenene av renene. Derfor er alle helt tilsnedde, naar de kommer
frem, men der er altid mange hjælpsømme hænder, som slaar sneen av
seierherrene; de andre faar greie sig selv.

Det hænder, at ikke alt gaar for sig, som sig hør og bør; at enkelte
opnaar at anbringe sig blandt de første ved at skyte gjenvei. De, som
fusker paa denne maaten, faar imidlertid ingen præmie. Men tsjuktsjerne
tar verden med ro, de forhaster sig ikke. De lar manden ganske rolig ta
sin præmie til at begynde med. Men saa henvender han, som egentlig
burde hat præmien, sig til et par av de gamle, forklarer dem
sammenhængen og ber dem skride ind. Ja han har nok ret i, at alt ikke
er som det bør være, de skal tænke over saken. Saa snakker de litt frem
og tilbake, og om et par dager tar en sig en tur til ham, som fusket,
og sier, han faar gi præmien til næstemand, en henstilling, som da blir
fulgt uten indvendinger. Jeg har to ganger set det gaa paa denne
maaten. I begge tilfælder var forresten de, som hadde fusket, yngre end
de forurettede, og det spiller en ikke liten rolle. Hadde forholdet
været omvendt, tror jeg ikke, det hadde nyttet for den yngre at beklage
sig.

Ved et sportsstevne blandt tsjuktsjerne nøier man sig ikke altid bare
med kapkjøring, der finder ofte sted baade kapspringning, brytning og
hopping, men med mindre præmier, et smaasælskind, en rem, litt tobak
eller en æske fyrstikker. Undertiden kan de springe en lang strækning
op til 12 km. Deltagerne tar overklærne av, men ser ikke mindre
staselige ut i sine sterkt røde underklær. De lunker avsted i lang
række uten nogen bestemt orden, alle med en stok i haanden. Foran løper
han, som holder sportsstevnet, men han stanser, saasnart han har set
det hele i god gang og rusler tilbake. En gang, da løpet var langt,
sluttet en hel del, som ikke tok del i selve kapspringningen, sig til,
men stanset paa mindre end halvveien, hvor de ventet paa de andre. Da
disse kom tilbake, sluttet de sig til dem uthvilte og friske og
fungerte som en slags «pace-makers». Jeg har ikke hat adgang til at
maale op banen nogensinde, saa jeg er ikke istand til at angi, hvor
lang tid en rask tsjuktsjer bruker paa 10 km.; men efter hvad jeg har
set, tror jeg, at de paa grund av sin seige utholdenhet nok kan ta det
op med mangen en europæisk løper, naar avstanden blir lang.
Hurtigløpere paa kortere strækninger er de derimot ikke.

En gang blev det foranstaltet kapløp mellem de unge koner og piker, et
kapløp, som vakte stor jubel blandt tsjuktsjerne. Præmiene var en liten
pakke tobak og en stump fiskegarn av den slags tsjuktsjerkonene bruker
til at skille de faste bestanddele ut av renens maveindhold. Den første
tok naturligvis tobakken.

Naar der brytes omkap, gaar brytningen kvikt for sig. Da er det ikke
tale om at arbeide i halvtimevis for at kaste motstanderen i bakken for
tilsidst at gi det op; den, som berører marken med et knæ eller en

haand, har tapt. Lederen av stevnet gaar frem paa pladsen, som er
ut-set, og opfordrer en eller anden til at ta et tak med ham. Det varer
ikke længe før han blir slængt overende av en anden, og denne beholder
saa pladsen, til han blir beseiret. Seierherren tar tak med en række
nye, til han maa bite i græsset o. s. v. Tilsidst naar alle har tat
tak, slaas den som sidst beholdt pladsen, med ham, som slængte lederen
av stevnet overende, og mellem disse to avgjøres kampen.

Kapspringing er meget almindelig, men det er sjelden at hopping blir
gjort til gjenstand for kappestrid. Jeg har bare været tilstede ved en
enkelt hopping om præmie, men den var forsaavidt av interesse, som det
viste sig, at tsjuktsjerne ikke bare lægger vegt paa at hoppe langt i
de tre hop efter hverandre, men det kommer ogsaa an paa at hoppe kvikt.
To hoppet omtrent like langt, men præmien — en æske fyrstikker — blev
tilkjendt den kvikkeste, tiltrods for at den andre, som nærmest
præsterte 3 adskilte hop efter hverandre, hoppet en liten halvtomme
længre. Det er et par av de ældste, som er dommere.

Alle disse former for idræt, løp, brytning og hopping tror jeg man maa
betegne som nationale idrætter, som tsjuktsjerne ikke har laant fra
nogen. At de er gamle iblandt dem er i det mindste sikkert, for et par
60—70 aaringer forsikret mig stadig, at da de var unge kunde
tsjuktsjerne løpe, bryte og hoppe, nu var de nogen stakkarer
allesammen. Den ting, at en række offerceremonier altid er knyttet til
kappestridene, taler ogsaa for, at idrættene er nationale. Muligens har
man tidligere skutt til-maals med bue; jeg var engang tilstede ved et
«stevne» hvor det blev skutt tilmaals med gevær mot et litet vedstykke
150 meter borte. Tsjuktsjerne har nu udmerkede winchester-rifler og
forstaar at bruke dem. De anvender dem væsentlig om sommeren for at
skyte sæl.

Naar sportsstevnet er forbi, og man har spist og drukket for sidste
gang, bryter alle gjester op og tar hjem i lange rækker med spøk og
sang. Tsjuktsjerne synger gjerne, naar de kjører — en ensformig melodi.
Desværre er jeg saa umusikalsk, at jeg ikke er istand til at beskrive
deres sang paa nogen maate, — jeg kan bare slaa fast, at de synger, og
at de nok har forskjellige melodier, som ikke avviker meget fra
hverandre; tak ten er næsten altid den samme. Om kvelden, naar man
sitter i soveteltet og venter paa aftensmaaten, tar gjerne en trommen
ned og begynder at slaa paa den og synge. Trommen, sjamantrommen, som
spiller en saa stor rolle blandt alle de sibiriske folkeslag, mangler
ikke i noget tsjuk-tsjertelt. Den bestaar av en rund eller litt avlang
træramme, som har et tversnit av 40—50 cm. og er forsynt med et kort
haandtak. Som trom-

meskind anvendes oftest et renkalvskind. Dette lægges i varmt vand, til
haarene løsner, de fleste skrapes av og skindet spændes saa over rammen
med haarsiden op, mens det endda er fugtig, og naar det tørker, staar
det saa stramt. Trommestikkene er gjort av hvalbarder. Den er flat og
smal, omtrent 30 cm. lang, svakt bøiet og skaaret til slik, at den
ytterst har en liten kant. Naar tsjuktsjeren slaar trommen, holder han
den i venstre haand om haandtaket, og slik, at peke- og langfingeren
ligger an mot trommeskindet paa forsiden. Trommestikken holder han i
høire og fører den jevnt og rolig frem og tilbake mot langfingeren. Paa
grund av sin elasticitet fortsætter trommestikken bevægelsen, naar den
nedre ende træffer langfingeren, den slaar an mot trommen først med den
flate side og saa med den noget tilbakebøiede kant. Man faar altsaa et
dobbeltslag. Klangen kan være kraftig paa en god tromme, og en dygtig
spiller kan frembringe en slags musik. Han kan variere tonens styrke
ved at slaa an med større eller mindre kraft, kan variere takten og kan
variere tonehøjden ved at slaa trommen an nær kanten eller nær midten.

Undertiden blir trommen anvendt paa en anden maate. Man tar trommen i
venstre haand og en firkantet alenlang stok i høire og slaar og slaar
underkanten av trommeranden mot stokken. Naar trommen brukes paa denne
maaten, staar trommeslageren opreist eller sitter paa huk, men brukes
trommestikken, sitter han i almindelighet paa vanlig vis med korslagte
ben.

Alle tsjuktsjere, mænd og kvinder, kan slaa paa trommen og synge, men
enkelte udmerker sig særlig.

Det hænder ikke sjelden, at en griper trommen og gir sig til at slaa
paa den uten foranledning, men ofte gjør han det for at faa et litet
skrikende smaabarn til at tie stille. Trommen spiller imidlertid sin
største rolle for tsjuktsjerne, naar de driver sine læge- og
troldomskunster eller besværgelser, men herom senere.

Naar jeg blev med paa besøkene til naboene eller der kom fremmede til
os, prøvet jeg ofte at lede samtalen ind paa tidligere tider eller
tsjuk-tsjernes nabofolk for at faa litt kjendskap til tsjuktsjernes
sangkreds og for at faa vite, hvor vid deres horisont er. Mange
overleveringer har jeg ikke faat fat i; endel av dem er allerede omtalt
tidligere i forbindelse med tsjuktsjernes historie. Foruten dette er
det fortalt mig, at for længe siden bodde der her et folk, som kaldtes
«Sasjaker», hvis telter var fuldstændig kegleformede, og som utvandret
mot vest. Mere vidste mine hjemmelsmænd ikke om sasjakerne.

Saa fortalte en, at langs hele kysten fra Kap Deschnew (Østkap)

til øen Ajon findes der jordhuler, som har været bebodd i tidligere
tider. Disse jordhuler er undersøkt og omtalt av en række forskere, f.
eks. av Nordenskiöld og av Ferdinand v. Wrangel, en russisk sjøofficer,
som foretok en meget bekjendt reise i disse strøk for snart 100 aar
siden. Wrangel søkte dengang at faa rede paa de sagn, som knytter sig
til ruinene. Han oplyser, at ved Anadyrbugten bor et folk, som er nær
be-slegtet med eskimoene, og som tsjuktsjerne kalder «onkilon» d. v. s.
de som bor ved havet. Sagnet beretter at tidligere bodde disse folk
langs hele nordkysten av Tsjuktsjerhalvøen, og de boliger, man finder
rester av her, stemmer ogsaa fuldt overens med de boliger
onkilon-folket nu har. Men for omkring 200 aar siden — nu blir det
altsaa omtrent 300 aar siden — brøt det ut strid mellem onkilonernes
høvding Kræachoj og en tsjuktsjisk høvding. Striden endte med, at
Kræachoj saa sig nødt til at flygte og utvandre med hele sit folk. 1
sin beretning om Vegaekspeditionen har Nordenskiöld indtat hele det
sagn som Wrangel har hørt om striden mellem Kræachoj og tsjuktsjeren.

Rentsjuktsjernes beretninger om de folk, som har bodd i de forfaldne
huler paa Ajon, er meget svævende og stadig motstridende. Ingen har
brukt navnet «onkilon» paa dem. En paastod, at det var tsjuktsjere, som
tidligere hadde bodd paa denne maaten, men var blit hjemsøkt av sygdom,
slik at alle var døde i sine huler. Han og andre fortalte, at i hulene
findes mange menneskeknokler. En anden sa, at det var ikke tsjuktsjere,
men at de kaldtes «kamak», et navn som nærmest betyr «de døde». Andre
derimot, og det var de fleste, kaldte folket for Kræa-kai, et navn som
tydeligvis er det samme som navnet paa den høvding, Kræachoj, som
spiller hovedrollen i det sagn, Wrangel hørte for 100 aar siden. Men
længer end til navnet strækker ikke overensstemmelsen. Mens nogen
fortalte, at kræakaierne døde ut paa grund av herjende sygdom, fortalte
andre, at de vandret væk mot nord. De hadde ren og tok disse med. Deres
ren var saa store, at en kalv var som en gammel renokse. Nu bor de paa
den anden side av havet, men der er faa igjen av dem, for de faar svært
faa barn.

En tredje version, et sagn, som knytter sig til øen Ajon, lyder omtrent
slik: For mange aar siden bodde paa Ajon et folk, som kaldtes kræakai.
Det var sterke og vilde folk, som stadig krævet ren av tsjuktsjerne.
Disse vilde ikke godvillig gi ren fra sig, og det kom til mange
stridigheter. Men tiltrods for at kræakaierne var faa, lykkedes det
ikke tsjuktsjerne at faa bugt med dem; for det var ikke mulig at dræpe
dem. Om de gjennemhullet dem med sine spyd og skar hodet av dem, hjalp
det

ikke — et øieblik efter var de like hele, om de begravet dem levende
eller sænket dem ned i sjøen i dagevis, kom de like friske op igjen, ja
om de tændte et vældig baal og kastet dem ind i det, saa tørket de nok,
men naar baalet sluknet, antok de sin naturlige skikkelse. Tsjuktsjerne
maatte opgi at kjæmpe mot dem og maatte la dem faa al den ren, de
ønsket. Men saa fandt k'ræakaierne, at de hadde levet længe nok og
besluttet sig til at dø frivillig; de lot sig opsluke av Ajon. Men den
dag idag slagter ikke tsjuktsjerne en ren paa Ajon uten at gi
k'ræakaierne deres tribut. Kjøt av forskjellige deler av renen skjæres
i smaa terninger og lægges i en haug paa marken, og til dette føies
tobak, te, sukker og mel, hvis man har. En slik ofring saa jeg allerede
den anden dag, jeg opholdt mig blandt tsjuktsjerne paa Ajon. Etsteds
paa øen skal det findes en haug med renhorn saa stor som det sværeste
tsjuktsjertelt, alle av ren som er slagtet til k'ræakaierne.
Fortælleren spurte, om vi ikke for sikkerhets skyld hadde ofret til
k'ræakaierne av vor mat, da vi kom til Ajon ifjor høst, men jeg svarte
ham, at vi kom saa langt, langt borte fra, at vi slet ikke kjendte
noget til dem, og derfor heller ikke kunde ha noget at frygte.
Fortællingen viser, at tsjuktsjerne ikke mangler livlig fantasi.

Den 18. juni fik jeg leilighet til at besøke de gamle hustomter, som
findes paa Ajon. Gregory fulgte mig og viste mig, hvor de laa. Vi gik
langs kysten av Ajon mot nordost i omtrent 3 timer, indtil de bratte
sand-og lerbakker, som gaar steilt op fra stranden tvers av «Maud»s
vinterkvarter, forsvandt og kysten skraanet jevnt opover fra sjøen. Her
laa en række rester efter gammel bebyggelse. Syv store hauger indeholdt
vel restene efter den sidste. Haugene var omtrent kredsrunde fra 0,6
til vel 1 m. høie og med et tversnit av 10 til 15 meter. Det indre
parti var sunket ind, undertiden saa man flere avdelte sænkinger. Det
saa ut, som hadde man for sig levninger av svære boliger bygget av
drivved med jordvold kastet op utenom; men nu var taket styrtet ind,
men rester av støtter eller skillevægger var blit staaende. Alle
haugene hadde en 6—8 meter lang «gang» ut mot sjøen, to paralelle
volder, som strakte sig fra haugen og mot sjøen 6—8 meter utover.
Mellem disse store haugene laa 10—12 låve ringformede volder, rester
efter mindre eller ældre boliger. Mens Gregory la sig til at sove,
prøvet jeg at grave i haugene og paa tomtene, men uten store
resultater, for allerede 1 eller \]/2 fot under græstorven støtte jeg
paa tælen. Indenfor de låve ringvoldene fandt jeg, der hvor tælen
begyndte, et lag av brændte ben, trækul og hensmuldret træ; det var
alt. I to hauger var utbyttet litt bedre. Paa mange steder støtte jeg
paa et halvraattent træ, og under det laa ben av forskjellig slag
blandet med

brændte ben. Paa andre steder var det udelukkende træ- eller benrester.
Blandt benrestene kunde jeg med sikkerhet bare kjende sæl-, ren- og
fugleben. Desuten fandtes mange smaastykker av kar, som har været gjort
av ler, og enkelte brudstykker av kniver eller andet verktøi av sten.
Senere paa aaret i slutten av august, naar jorden er mere optinet,
vilde man sikkert kunne gjøre et rikere fund her, men nu naar det bare
var mulig at undersøke græstorven og det aller øverste laget, blev
utbyttet magert.

Om sig selv fortæller tsjuktsjerne, at de nu bor paa hele strækningen
fra vest Kolyma til Anadyr-bugten. En del av dem, som jeg opholdt mig
blandt, tilbringer vinteren i skogene og sommeren langs kysten fra
Kolyma til Tschaun-bugten, andre bor længer ind i landet i sydøst og
flytter om sommeren op paa fjeldene, andre igjen lever hele aaret med
sin ren paa den skogløse tundra længer mot øst helt henimot Kap
Deschnew, om vinteren inde i landet, om sommeren nær kysten, mens
endelig en stor gruppe er fastboende ved kysten hele aaret. De sidste
har ingen ren men mange hunder og kaldes for «atta-kauradlingen» d. v.
s. hunde «kauradlingen». De, som altid holder til paa tundraen med sine
ren, kaldes ret og slet «kauradlingen».

Av nabofolk kunde rentsjuktsjerne regne op en hel række. Først og
fremst har man lamuterne, av hvilke en hel del bor blandt tsjuktsjerne
om vinteren, og som tsjuktsjerne kalder «karamken». Disse, som jeg kom
en del i berøring med, avviker saa fuldstændig fra tsjuktsjerne baade
med hensyn til klædedragt, levevis, sprog og tro, at de fortjener en
særlig omtale senere. Vest for Kolyma bor det jakuter, som har mange
ren, ja enkelte av dem har hester og kjør. Blandt jakuterne bor et
andet folk med forskjellig klædedragt og sprog, et folk, som
tsjuktsjerne kalder «orgo-karamken», d. e. de karamken, som har slæder,
tunguser? I sydøst, det blir henimot Kamsjatka, bor «liøtanien». Disse
har ogsaa ren og telter,, som minder om tsjuktsjernes, men med den
forskjel at mange familier bor sammen i et telt, slik at hver familie
har sit sovetelt. Antagelig dreier det sig her om korjækerne, som skal
være nær beslegtet med tsjuktsjerne. Ved havet i øst bor et folk, som
har hætte paa koften, og gjennemhuller sine kinder og fæster smykker,
perler, skjæl eller tænder av dyr der. Dette er tydeligvis eskimoere.
Bortenfor disse paa den anden side av havet skal der desuten bo et
folk, som kaldes dærakan. Deres tale lyder som fuglekvidder. De er
meget fattige og lever mest av fisk og sæl.

Saalangt holder beretningen sig indenfor rimelighetens grænser, men saa
tages fantasien til hjælp. Paa den anden side av havet lever et kjæm-

pefolk som kaldes «laadlidljen». Disse er store som fjeld, og en
isbjørn er som en lus for dem. Der skal ogsaa findes en fugl saa svær,
at den slaar ned paa en hval og fører den væk med sig. Nordenskiöld
nævner at sagnet om kjæmpefuglen, som enhver kjender fra Tusen og en
nat, er utbredt blandt alle nordasiatiske folkeslag, og at disse
opfatter hornene av det forhistoriske næsehorn som kjæmpefuglens klør.
Langt, langt borte, fortalte en tsjuktsjer, skulde der findes et
folkeslag, som har krop som mennesker, men hode som en hund. Disse
kaldes «kailak» og er meget onde.

Sagnet om at folket «kailak» har hundehoder er nok et gammelt sagn, som
holder paa at forsvinde, det var bare en, som fortalte det; de andre sa
at «kailak» saa ut som andre mennesker, men var onde.

Nu har alle tsjuktsjere greie paa hvem «kailak» er, det er de slemme
tsjuktsjere, som har slaas med russerne saa længe, det har russerne ved
Kolyma fortalt.

Av andre civiliserte folkeslag kjender tsjuktsjerne først og fremst de
russere, som har sine hjem ved Kolyma eller Anadyr, og som de kalder
«miljetanien». Disse er sterkt opblandet med de forskjellige indfødte
stammer, lever meget primitivt og staar i mange henseender ikke over
landets oprindelige indbyggere, saa tsjuktsjerne har ret, naar de
skjelner mellem dem og «erokjilen», de russiske handelsmænd, som stadig
besøker deres kyst. Men naar tsjuktsjerne haardnakket paastaar, at
disse «erokjilen» taler et sprog, som er helt forskjellig fra det, som
de fast bosatte russere bruker, saa tar de feil. Denne paastand skaffet
mig i vinterens løp adskillig hovedbrud; jeg kunde ikke begripe, hvem
disse mennesker var, som stadig kom paa store skiber og bragte te og
tobak, men som hverken talte russisk eller amerikansk. Amerikanerne
kjender tsjuktsjerne ganske godt. De vet, at de bor paa den anden side
havet, de holder dem for at være meget rike, og vet, at de faar sine
bedste geværer og kniver fra dem. De kalder dem sig imellem for
«lælvøtgvolen». Bortenfor eller ved siden av amerikanerne skal bo et
folk, som kaldes «jilir», og som ogsaa er meget rike. Englænderne?

Da vi nærmet os Ajon hadde tsjuktsjerne faat øie paa «Maud», længe før
vi fik se deres telt, og da vi kom saa nær, at de kunde se skuten
tydelig, gav de sig til at undre paa, hvem vi vel kunde være. Gamle
Ankjem erklærte, at amerikanere kunde det ikke være, for han hadde set
amerikanske skiber, og de saa ikke slik ut. Russernes skibe var ogsaa
anderledes, de hadde stor røk (dampskiber, «Maud» har motor), det kunde
ikke være russere. Ja skulde det da være «kailak», tyskerne, som kom
slik, som russerne ved Kolyma hadde skræmt dem med? Nei, Gregory holdt
paa,

at det kunde ikke være «kailak», for russerne hadde forklart, at
kailaks skiber var farvet sorte, hvite og røde, mens dette skibet var
helt hvitt. Men enten vi var «kailak» eller noget andet, saa hadde vi
sandsynligvis tobak, og derfor viftet de til os med et hvitrævskind.
Konene ropte «kom med tobak, kom med tobak!» og gamle Ankjem stakkar
graat, da vi først fortsatte langs kysten forbi teltene. Glæden maa ha
været stor, da vi snudde og la os ind i 'isen ret utenfor teltene
deres, men de to dager, som gik, før isen var saa paalidelig, at man
kunde vaage sig tillands, maa ha været lange for de tobaksløse.

Helt sikker paa at vi ikke var «kailak» eller noget lignende, har de
nok ikke været. De fortalte nemlig videre, at da de første tre gik ind
mot land fra «Maud», hadde tsjuktsjerne set vel efter, om de fremmede
bar geværer. Da saa ikke var tilfælde, forlot 3 av tsjuktsjerne
teltene, ogsaa ubevæbnet, og gik ned mot isen for at møte dem, som kom.
De blev meget beroliget, da de fik se kaptein Amundsens, Helmer
Hanssens og Olonkins tillidsvækkende ansigter; de, som saa slik ut,
kunde umulig være «kailak». Naar jeg senere forklarte, at vi hverken
var amerikanere, russere eller tyskere, blev jeg ofte møtt med en viss
mistro; det var merkelig, at der kunde være saa mange forskjellige
folkeslag.

Saasnart jeg kunde gjøre mig nogenlunde forstaaelig prøvet jeg at faa
vite, om tsjuktsjerne kjendte noget til verdenskrigen, særlig om de
vidste, om den var slut. Men mange av dem levet saa sent som vinteren
1919—20 i lykkelig uvidenhet om, at verden hadde staat i brand i 4 aar.
En del kjendte jo til at russere og amerikanere slos med «kailak», det
var derfor det ikke var tobak eller te at faa kjøpt ifjor, men om det
nu var fred eller ikke, visste ingen. Først senere da jeg kom sammen
med la-muterne, fik jeg svar paa mine spørsmaal. Russerne hadde
fortalt, at krigen var sluttet vinteren 1918—1919, og at «kailak»,
tyskerne, hadde tapt. Aarsaken til krigen blev fremstillet paa følgende
maate: Tyskerne vilde gjerne handle med lamuterne og tsjuktsjerne, men
dette vilde ikke russere og amerikanere, som i mange aar hadde handlet
der, tillate, og saa blev det krig.

En mere sammenhængende, men adskillig mindre paalidelig fremstilling av
de sidste krigsbegivenheter og begivenhetene i Rusland, fik jeg i
januar av en lamut Kjemeng, som vaaren 1919 var kommet fra Jakutsk.
Beretningen er kanske betegnende for, hvad det fortælles ikke bare de
indfødte, men ogsaa de indflyttede russere, og viser, hvad man uten
bryderi kan faa dem til at tro. Kjemeng fortalte, at tyskerne var meget
sterke; de hadde slaat amerikanerne, men var selv blit slaat av
russerne. Mens

russerne endda slaas med «kailak», var den russiske zar, «solfyrste»
kalder tsjuktsjer og lamuter ham, pludselig forsvundet fra sit telt paa
en hemme-lighetsfuld maate. Guvernørene fra alle Ruslands provinser
samlet sig for at raadslaa om, hvad det burde gjøres; de anstillet alle
mulige efterforskninger, men forgjæves. Næste aar, d. v. s. i 1918, var
solfyrsten kommet tilbake. Han var fløiet op til solen, Kjemeng slog
vingeslag med armene, for at spørre, hvad han skulde gjøre med
tyskerne. Solen sa, han burde slaa alle ihjæl. Da han kom hjem, befalte
han at saa skulde gjøres, og nu var det bare kvinder og barn tilbake.
Solfyrsten hadde selv kjæmpet med den tyske solfyrste, som Kjemeng
betegnet ved at holde fingrene i kors over hodet. Kampen hadde været
meget haard; den tyske fyrste var puttet baade i jord og vand uten at
dø, men tilsidst var han da bukket under, og alle hans sønner dræpt.

Hvad «kailak», tyskerne, angaar, spurte Kjemeng, om det var sandt, hvad
russerne fortæller, at deres kvinder føder en ustyrtelig masse barn til
verden, og at de spiser mennesker. Begge deler maatte jeg benegte
kraftig.

Kjemeng hadde ogsaa vidunderlige ting at berette om de pragtfulde
bygninger i Jakutsk, om hester, vogner, automobiler og traadløs
telegraf. Han spurte mig, om vi hadde hester, som kunde flyve i luften.
Det hadde russerne, han hadde ikke set nogen, men han hadde set et
billede av en hest med store vinger.

. Vi, som var kommet til Ajon, var en tid lang stadig gjenstand for
samtale og sladder. Det het, at vi var slet ikke bra folk; vi var alle
«kailak». Jeg var nu sendt med tsjuktsjerne for at lære landet at
kjende, faa greie paa hvem som hadde de fleste ren o. s. v., og til
sommeren vilde vi saa komme, en masse «kailak»-skibe, vi vilde slaa
ihjæl alle tsjuktsjere og røve deres ren. Jeg skulde vise vei. Det gik
saa vidt, at en erklærte, at han vilde undersøke alle mine kasser. Et
par tok saken svært alvorlig, for de hadde erklært, de turde ikke reise
til kysten næste sommer. Gregory fandt sig tilsidst beføiet til at
skride ind og prøve at faa greie paa, hvem det var, som utspredte
rygtene, vi skulde ta ham med os til Pansileika og overgi ham til de
russiske myndigheter. Man skulde ikke ustraffet kunne kalde nogen for
«kailak», tysker. Men da var der ingen som hadde sagt noget. De var
alle saa bra, saa bra; det var en lamut langt, langt vække, som hadde
sat rygtene igang. Senere da vi hadde været i Pansileika og
tsjuktsjerne hadde hørt om al den hjælp alle reisende langs kysten,
tsjuktsjere og russere hadde faat ombord i «Maud», var der ingen ende
paa lov-talene.

Ved besøkene hos naboene skapes det blandt tsjuktsjerne en slags
«træskopost», som befordrer nyhetene noksaa fort, men meget
upaalidelig. I løpet av vinteren fik vi f. eks. rede paa, at det laa
foruten «Maud» to skiber ved kysten, et litet, en motorbaat ved Kap
North (Yrkaipij) og et stort russisk skib ikke langt fra Kap Deschnew
(Østkap). I lang tid tumlet rigtignok rygtene med 7 skiber. Videre fik
vi vite at «Belvedere» var knust i isen ifjor høst, men uten at
menneskeliv var tapt, og at det var megen sygdom paa den amerikanske
side av Beringstrædet, slik at mange familier døde ut. At regne op de
utallige, falske og fantastiske rygter vilde føre alt for langt. Det er
utrolig, hvad der snakkes sammen av løst og fast. Har en mand en nyhet
at berette, saa gjengir han den omstændelig til hver nyankommen, og de,
som hører den for femte gang, ser hver gang like interessert ut. Den
fremmede, som vil tilbringe en vinter blandt dem, maa væbne sig med
utholdende taalmodighet.

/

Tsjuktsjerne hører gjerne paa fortællinger om, hvad der foregaar
utenfor deres horisont, men de interesserer sig ikke meget for det,
dertil er de i for høi grad sig selv nok. Men hvad der interesserer dem
mere end alle rygter om krig eller fred, sygdom og sult, det er rygter
om te-og tobaksendinger, særlig en vinter som ifjor, da de fleste intet
hadde. — Tsjuktsjerne er gjemmemgaaende ivrige handelsfolk; de handler
stadig med russerne og med nabofolkene indbyrdes.

Rentsjuktsjerne imellem er handelen temmelig begrænset. En rik mand
kjøper jo undertiden pelsverk, ræveskind o. s. v. eller en mam-muthtand
av en fattig, som heller vil ha ren end tobak, og prisen er da
ial-mindelighet to ren for et vakkert ræveskind. Men den fattige ser
ofte sin fordel i at overlate sine skind til den rike beskytter uten at
sælge dem for nogen avtalt pris. Gjør han det, saa faar han slagte,
hvad han trænger til husbehov, uten snak.

En rik mand kan optræ noksaa egenraadig overfor den fattigere; si ham,
at han trænger det og det; han faar da det, han ønsker, uten videre;
for den fattige vet, at næste gang, han kommer i nærheten av den rikes
renflok, faar han slagte en ren eller to uten vederlag. Gjenstand for
egentlig handel mellem rentsjuktsjerne indbyrdes er egentlig bare
slæder og ren, naar undtas at en og anden undertiden bytter sig til saa
meget te og tobak, saa mange kniver, økser o. 1., at han kan sælge
nogen. En vakker og god kjøreslæde betales med to indkjørte ren, en
mindre god med én. Ren byttes stadig. En rapfotet ren, som har seiret i
flere veddeløp, betales kanske med 4—5 ren; kanske med en simle, to
to-aarsgamle ren og to svære bukker. En vakker springbuk kan staa i
like høi kurs.

Det er ganske karakteristisk, at slik handel ofte kan gaa om igjen
mange maaneder, efterat den er avsluttet. For at nævne et eksempel.
Gregorys ældste søn, Mitrej, kjøpte ifjor i november en meget pen
vinterslæde av en av naboene, Daiaantaa, og betalte den med to ren, en

kjøreren og en 2-aarsgammel ren. Den sidste fik rigtignok remmen
for-kjert om halsen, da den skulde føres avsted, og blev kvalt. I
februar — 3 maaneder efterpaa — kom Mitrej en vakker dag tilbake fra
Daiaantaa paa en gammel laant slæde og med sin tidligere kjøreren
bundet bak den. Daiaantaa var misfornøid med renen, den var ikke saa
god, som han hadde ventet, og han hadde krævet slæden tilbake og at
handelen skulde gaa om igjen. Gregory blev sint, for paa den maaten fik
jo Mitrej ingen erstatning for den unge ren, som var kvalt. Han vilde
straks dra til Daiaantaa og kræve ham til regnskap, men da det kom til
stykket, blev det ikke noget av det. At avtaler om handel ikke spiller
nogen rolle under disse forhold, er indlysende.

Mellem rentsjuktsjerne paa den ene side og kysttsjuktsjerne paa den
anden foregaar en ganske anderledes livlig handel. Rentsjuktsjerne er
jo ikke paa nogen maate uavhængige av havet. De trænger tran til sine
lamper, skind av smaasæl til vandtætte støvler, poser o. 1.;
storsælskind til saaler og remmer av hvalros- og storsælskind til
dragremmer, sæletøi og tømmer for renen og meget mere. Avhængigheten er
saa stor, at man tør kanske slutte, at tsjuktsjerne oprindelig alle har
været kystbeboere, som i en senere tid har erhvervet ren ved kjøp eller
rov.

Endel av sit behov dækker de selv, naar de tilbringer sommeren ute ved
kysten. De skyter gjerne saamange smaasæl, at de faar tran nok for
vinteren, men det er ikke tale om, at de kan skaffe sig, hvad de
trænger av storsæl- og hvalroshud; de maa kjøpe fra kysttsjuktsjerne,
hunde-tsjuktsjerne. Om sommeren finder der nogen byttehandel sted, men
det blir væsentlig de rentsjuktsjere, som holder til omkring
Tschaun-bugten, som faar glæde av den; de øvrige, vestenfor, bor for
langt borte. Den væsentlige handel finder derfor sted om vinteren.
Hundetsjuktsjerne reiser imidlertid ikke selv med sine varer ind i
landet, sandsynligvis fordi rentsjuktsjernes væsentlige betalingsmiddel
likeoverfor dem, renen, ikke netop lar sig transportere paa en
hundeslæde. De tsjuktsjere, som bor paa tundraen syd for
hundetsjuktsjerne, optrær derfor som mellemmænd.

Om sommeren bor disse oftest blandt hunde-tsjuktsjerne og endel
foretagsomme kjøper da op storsælskind o. 1. blandt dem. Om høsten
fortsætter disse stadig vestover, de reiser med kone og barn, hele sit
svære telt, sine mange slæder og hele sin renflok, saa det gaar ikke
fort. De gjør mange og store ophold, saa først i midten av januar eller
senere naar de frem til de rentsjuktsjere, jeg bodde blandt. Prisen for
et storsælskind er da temmelig høi — en ren og en lang hvalrosrem
betales med samme pris.

Disse tsjuktsjere bringer imidlertid ikke bare slike varer. Langs
kysten fra Kap North (Yrkaipij) og østover er en række russiske
handelsstationer, og fra disse bringer de tobak, te, geværer og
ammunition, som de sælger for ren eller skind. De optrær enten som
kommissionærer for de russiske handelsmænd eller helt paa egen haand.
Prisen for et gevær med 100 patroner var tidligere 3 hvitræver, men
sidste vinter betaltes 5—6 hvitræver eller 7—8 ren. Prisen paa tobak og
te har været for varierende i de sidste aar til, at den kan opgis.
Sidste vinter vet jeg tsjuktsjere har kjøpt hvitrævskind for en halv
kvartrui skraatobak (50 gram tobak). Ved aarsmarkedet i Pansileika var
prisen i vaar sat til 4 pund, mens den i tidligere tider ofte har været
oppe i 30 pund.

Mellem disse tsjuktsjiske handelsmænd og rentsjuktsjerne hersker en
ubegrænset tillid. Man gir kredit og faar kredit uten nogensinde at
skrive noget op paa den aller enkleste maate. Følgen er at
forretningene to imellem aldrig avvikles, enten staar den ene eller den
anden i gjæld, og saa heter det: «Jauvenna», næste aar.

Ifjor vinter hadde f. eks. en mand solgt 10 ren til en «kauradling» og
skulde for denne pris iaar faa et gevær med 120 patroner og 2 eller 3
storsælskind. Da denne «kauradling» naadde os iaar, kunde han
imidlertid bare bringe geværet og patronene, storsælskindet hadde han
av forskjellige grunder ikke faat fat i, og tobak og te, som vilde
været meget kjærkomment, var forlængst revet væk. Saa fik det være til
næste aar med storsælskindene. Det er nok ikke saa faa ren, som de rike
reneiere syd paa sælger til kysttsjuktsjerne paa denne maate. For
kysttsjuktsjerne spiller tilgangen av renkjøtt en stor rolle, og de
faar altsaa meget ren-kjøt gjennem de mere fattige men foretagsomme
reneiere paa tundraen.

Lamuterne lever i endda høiere grad av syd-tsjuktsjernes ren. De jeg
traf var alle saa fattige, at de ikke hadde nok ren til eget bruk, men
lamuterne er meget hændige og meget flittigere end tsjuktsjerne, saa
ved at sælge, hvad de forarbeider, eller ved at arbeide for
tsjuktsjerne faar de mange slagt. Hertil kommer, at lamuternes ren er
forskjellige fra tsjuk-tsjernes, der er mere langbente, har længere
hals og smalere hode. Takket være sine lange ben er de meget hurtige og
staar derfor i høi pris, betales med 3, 4 op til 5 ren. Lamuterne
sælger derfor stadig nogen av sine ren til tsjuktsjerne. Midt paa
vinteren tar de sig en tur til Lille Anui for at hugge til bret til
snesko, gjøre dem færdige og sælge dem ti! tsjuktsjerne. Prisen er en
ung ren pr. par. Desuten er de ganske flinke smeder, av en gammel fil
lager de en brukbar kniv, og en kniv betales med en ren eller et slagt.

Naar jeg her hele tiden har talt om ren som betalingsmiddel, saa maa
forstaaes en renbukk. En simle er langt mere værdifuld, den regnes for
to «ren». Et slagt er derimot en meget mindre betaling, en av den
mindste tsjuktsjerne kjender, og som man f. eks. gir for
istandsætningen av en gryte. For kjøperen er det naturligvis ikke altid
likegyldig, om han faar en levende eller død ren, men for sælgeren
skulde man tro, det var det samme. Men tsjuktsjerne sier, at saa er det
ikke. De skiller sig nødig ved sin ren, sier de, hvis den skal drives
langt bort. At bytte bort renen til naboene gjør ikke stort, men de vil
ikke gjerne sælge den til folk, som reiser langt bort med den. Jeg
indvendte, at de solgte jo hvert aar mange ren til rentsjuktsjerne paa
tundraen, kauradlingerne, som drev dem henimot Kap North eller Yrkaipij
og Kolutschinbugten. Ja, de gjorde nok det; de var jo nødt til at kjøpe
forskjellige ting fra hunde-tsjuktsjerne, men de gjorde det altid med
bankende hjerte. Et slagt spiller derimot ingen rolle; de stikker selv,
og dermed er dens saga ute.

Lamuterne erhverver derfor ogsaa en mængde slagtede ren uten egentlig
at kjøpe dem. De utfører forskjellige smaaarbeider, støper pipe-hoder,
skjæfter kniver eller økser, konene forærer tsjuktsjerne skindbroderier
eller dusker, og naar saa tsjuktsjerne slagter en hel række ren ved en
eller anden festlighet, indfinder de sig og faar en av de slagtede.
Penger anvender tsjuktsjerne ikke i den handel, som hittil er omtalt.
De har nok endel rubelsedler, men de fleste av dem forstaar dem ikke,
vet ikke, om de har en seddel paa 1 eller ICO rubel. Det høieste, de
driver det til at vite, er, at en seddel er «sterk», mens en anden er
«svak». Den eneste leilighet, de mottar sedler for sine varer eller
selv betaler med penger, er ved det aarlige marked i Pansileika. Den
tidligere markedsplads Anuiskoie ved Lille Anui, til hvilken russerne
før bragte sine varer, har været helt forlatt i de sidste 10—12 aar.
Russernes huser og handelsboder staar her endda omgit av et svært
plankeverk, som et minde fra de tider, da tsjuktsjerne drog dit fuldt
bevæbnet.

Markedet i Pansileika finder sted i slutten av mars eller begyndelsen
av april, og her sælger tsjuktsjerne det meste av sine pelsvarer. Alt
tidlig fik jeg livlige beskrivelser av markedslivet. Det skulde vrimle
av tsjuktsjere, lamuter, jakuter og tunguser; de russiske handelsmænd
kom fra alle smaabyer langs Kolyma og fra handelsstationene langs
kysten. De hadde vældige kister med tobak og te, enkelte store lagere
av gryter, tekjeler, kniver, økser, sager og andet verktøi.
Kysttsjuktsjerne bragte skind og remmer, og det var en babelsk
forvirring av alle tungemaal.

Russernes huser i Pansileika stod for tsjuktsjerne som mesterverker

av bygningskunst; deres indbo og levevis som toppunktet av luksus. Det
var jo klart, at jeg maatte reise dit for at være tilstede ved en slik
begivenhet, se det brogede markedsliv og stifte bekjendskap med dem,
som for tsjuktsjerne repræsenterer civilisationen. Jeg vilde imidlertid
ha de magnetiske instrumenter med for at utstrække rækken av magnetiske
observationer til Kolyma. Gregory var ikke meget stemt for dette, for
efter den snerike vinter var kjørerenene utmagret, instrumentene var
tunge og veien lang. Efter utallige bestemmelser og ombestemmelser blev
det endelig til, at Gregory, Kaankalj og jeg skulde kjøre avsted hver
paa vor lette slæde med to ren foran og føre med instrumentene paa en
fjerde slæde, ogsaa forspændt med to ren.

Tsjuktsjerne drar til markedet paa to forskjellige maater. Nogen bryter
op med et litet telt eller med bare sovetelt; det er jo ingen kulde paa
den tid av aaret, 6—8 slæder med skind, klær, kjøt, kohika o. s. v.,
kjøreren og endel ekstra ren til slagt, hvis prisene er bra. Familien
deler sig slik, at f. eks. de gamle drar til aarsmarkedet, mens de unge
blir tilbake, og driver renflokken nordover, eller omvendt. Andre, og
de er de fleste, kjører bare avsted paa sine lette slæder og sover i
nødsfald under aapen himmel. Er renen fet, og veir og føre godt, kan de
tilbakelægge strækningen fra Makjuæam til Pansileika, ca. 160
kilometer, paa en dag, fra tidlig om morgenen til sent om kvelden, men
da maa de kjøre i galop, saasnart det er litt heldning. Iaar var det
flere, som kjørte til Pansileika paa 2 dager, de fleste brukte 3, men
paa tilbakeveien styrtet adskillige ren, saa mange naadde teltene
tilfots. Har de, som reiser slik, tyngre varer, overlates de til en
slegtning eller ven, som reiser til markedet med telt og mange slæder,
og hos ham bor de under markedet.

Vi tre tok det rolig og kjørte i 5 dager, den ene dag rigtignok bare
10—12 km. Paa tilbakeveien blev den ren, som trak slæden med
instrumentene, temmelig utslitt og var ikke istand til at præstere den
fart, som Gregory og Kaankalj ønsket. Disse længtet begge svært hjem;
ingen tsjuktsjer liker at forlate sit telt mere end 2—3 dager. Paa
halvveien blev det derfor ordnet slik, at de fortsatte, mens
instrumentene og jeg blev igjen hos en bekjendt for senere at slutte os
til nogen av dem, som kom efter med telt og fuld oppakning, og derfor
reiste langsomt. Jeg kom slik til at reise sammen med en gammel heks av
en kjærring, som stelte saa godt for mig, hun kunde, men skjældte og
skjændte, naar jeg misforstod hende og gjorde noget galt. Paa den
maaten kom markedsturen til at ta 4 uker for mit vedkommende, mens den
for flere av vore naboer bare tok 8—10 dager.

Den 5. dag, vi var underveis, naadde vi om kvelden en stor
tsjuk-tsjerleir like ved Pansileika. Her hadde en hel del av vore
naboer fra vinteren, som var reist hit med telt, slaat sig sammen, saa
der stod 6 tsjuk-tsjertelter, 4 adskilte sovetelter og et lamuttelt.
Flere hadde alt været her i mange dager og ventet, at markedet skulde
aapnes. Vi tok ind som gjester her, for at kjøre til Pansileika næste
dag. Leiren laa indunder en liten træbar høide; vi kjørte frem til
bakkeheldet og fik en glimrende ut-sigt. Bak os hadde vi det
avvekslende strøk, vi hadde kjørt igjennem, låve fjeld, gjennemskaaret
av skogklædte daler; foran os aapnet sig en vældig slette, som strakte
sig vestover og nordover saa langt øiet rak. Hist og her skimtet vi
selve elven, som slynget sig i mange grener, som et bredt hvitt baand
mellem skogklædde øer og langt mot nord ante vi havet. I sydøst kunde
vi skimte høie fjeld paa den anden side av sletten.

Byen Pansileika med sine mange huser skulde ligge under bakken, vi stod
paa, ved en liten elv, men jeg lette forgjæves efter den med øinene. Vi
fortsatte, kjørte ned mot elven, hvor skogen stod svær og kraftig, hvor
bækkene hadde gravet dype furer i ler- og sandbakkene, og hvor det
vrimlet av rype- og harespor, men nogen by var ikke at se. Vi stanset,
bandt renen til etpar trær, og fortsatte langs en liten sti, og som vi
naadde frem paa en sidste bakkekam, laa Pansileika, en liten klynge av
bjelkehuser foran os. Da først gik det op for mig, at jeg var i
Sibirien.

I Pansileika er det mellem 30 og 40 huser, som ligger strødd utover
uten orden. To grupper er omgit av palisader og ser formelig befæstet
ut. Alle hus er av den type, mange kjender fra billeder fra
Nordsibirien, firkantede bjælkehuser med flatt tak, graafarvet av veir
og vind. Døren er gjort med særlig omhu; den er klædd med renskind paa
indsiden og slutter meget godt til. Den fører oftest ind til et stort
forraadsrum, hvor der opbevares kjøt, fisk, ved, fangstredskaper o. a.
og derfra kommer man ind i husets eneste værelse, som er kjøkken,
dagligstue og soveværelse. I et hjørne finder man en svær peis bygget
av træ og lere, hvor det om dagen stadig ligger glør eller brænder en
frisk ild, som slikker opefter de opretstaaende vedskiver. Om natten
dækkes skorstenens aap-ning med et skind for at ikke trækken skal slaa
ned. Det kokes paa glør, som skrapes frem paa piaten foran. Ved peisen
staar kokekar og te-kjeler paa en liten bænk, og tallerkener, kopper,
kniver, gafler og skeer er ordnet pent paa en hylde. Indboet er enkelt
nok, et bord, et par stoler og et par bænker langs væggene. Senger
findes ikke, man sover paa bænkene eller paa gulvet, som de dækker med
skind. 2 til 3 smaa vinduer gir lys. Alle er dobbelte og lar sig ikke
lukke op. Det ytre vindu

er ofte ikke av glas, men en svær isblok, som er frosset fast i
vinduskarmen. Gjennem et slikt vindu kan man ikke se ut, men det var
forbausende hvilken mængde lys en 10—15 cm. tyk, melket isblok slåp
igjennem. Helgenbilleder mangler ikke i noget hus. De russiske huser
her nord er enkle helt igjennem, men hvad der slaar den fremmede, er
den store renslighet, man træffer hos de fleste. Gulvet er fint og
rent, voks-duken paa bordet blank, kopper og kar skinnende.

Bare et hus i Pansileika skilte sig ut fra de andre. Det var den
halvfærdige kirke med taarn og gyldent spir. Den blir kanske aldrig
færdig.

I Pansileika bor 10—12 familier om vinteren. Om sommeren forlater mange
av dem stedet for at reise til Sucharnoje eller andre steder ved Kolyma
eller til elvene vestenfor for at fiske der. De andre huser tilhører
handelsmænd, som har sit hjem høiere oppe ved Kolyma, men som
tilbringer en uke eller to i Pansileika, naar aarsmarkedet finder sted.
I mange av disse husene findes slet ikke vinduer av glas; de bruker
bare isruter, saa nu forstaar jeg, hvorfor tsjuktsjerne kalder glas for
«tinten», is. Indimellem beboelseshusene ligger handelsbodene, som er
mindre og ikke har nogen vinduer, men faar alt sit lys fra døren.
Endelig fjøsene, ogsaa bjelkehus, som er overklinet og tættes med lere.

Indbyggerne i Pansileika holder nemlig kjyr, svære vaggete, sorte eller
mørkebrune kjyr med kort, kraftig hals, bredt hode og smaa horn. Det
ser ut, som de er adskillig mer beslegtet med bisamoksen end med de
vesteuropæiske husdyrracer. De skal melke godt og være meget
kjøtt-fulde om høsten, men nu var de alle skindmagre. Vinterforraadene
er nok knappe, saa de sultefores. Desuten holdes et par hester, og et
par av de rike handelsmænd har renflokker. Ved siden av sit primitive
gaardsbruk driver de litt jagt og fanger ræv, harer og ryper i sakser,
fælder og snarer. Ryper vrimler det av. Kommer man tidlig ut en morgen,
flyr de omkring mellem husene som duer hjemme. Men den største rolle
spiller fiskeriet, om sommeren og høsten. Sjøen og elvene vrimler av
fisk; torsk, sild, ørret og laks; stør er ikke helt sjelden. Endelig
har alle hunder, og mange fortjener nok endel i vinterens løp ved at
kjøre for handelsmændene og benytte sine midler til at tiltuske sig ren
fra tsjuktsjerne.

Men nu ivaar truet hungersnøden, som har hjemsøkt alle de krigførende
lande, med at naa op ti! denne avkrok av verden. I løpet av det sidste
aar har indbyggerne heroppe ikke faat nogen tilførsel av mel, og hvad
værre er, byttemidler til at kjøpe ren fra tsjuktsjere, jakuter o. s.
v. er ogsaa uteblit eller er kommet i altfor knappe partier. Rigtignok
sies

det, at kommer de russere, som her bor, til at sulte, saa kan de takke
sin egen dovenskap for det. Om sommeren er her masser av græs, saa alle
kan holde saa mange kjyr de vil, hvis de bare vil sørge for at faa
saameget høi i hus, som det kræves for den lange vinter. Vinteren er
forresten ikke saa lang, som man skulde tro; for alt i slutten av mars
kan man drive kjyra ut, de gaar da og graver i sneen og lever høit av
græs, som er tørket paa roten. Fisk kan man fange i ubegrænset mængde
om høsten, men mange foretrækker at sitte inde og spille kort og la
fisken gaa forbf utenfor stuedøren. Den dom, som fældes over dem, er
kanske for haard, jeg har ikke set nok til at kunne opgjøre mig nogen
mening om det. Jeg hadde en leilighet til at ta en tur nedover langs
Kolyma og besøke endel familier, som bor spredt langs elven, og det
gjorde ikke da noget godt indtryk at træffe mændene hjemme med bleke
stueansigter. De handelsmænd, som bor her langs Kolyma, gjør
gjennemgaaende et godt indtryk og ser ut til at være mindre opblandet
med indfødte elementer end de øvrige. De er velstaaende folk,
elskværdige og forekommende, men lever som de andre, hölder kjyr,
driver fiske og fangst. Naar markedet i Pansileika nærmer sig, kjører
de alle dit paa sine hundeslæder. Hver kveld svinger nye slæder ind.
Russerne bærer oftest tsjuk-tsjiske overkiær, men har pelsluer av anden
fason. Enkelte har benkiær av ulve-bællinger, som er sydd slik, at
klørne hænger som pryd nedover leggen. Endel kommer fra de russiske
handelsstationer længer øst henimot Beringsstrædet, hvor de har hentet
varer; enkelte av lederne for disse handelsstuer indfinder sig ogsaa
selv. Endelig kommer en række hundetsjuktsjere, som optrær som
uavhængige handelsmænd, bringer sine egne varer, og hvad de kan ha
tiltusket sig.

Da vi naadde Pansileika den 30. mars blev jeg mottat paa det
elskværdigste av en av stedets handelsmænd, som uten videre forutsatte,
at jeg tilbragte de dager, markedet stod paa, under hans tak. Hos ham
sov jeg paa et stort bjørneskind med et overteppe, sydd sammen av
hvit-rævskind, sommerskind. Slike tepper bruker russerne paa sine
vinter-reiser; de er meget lette og varme. Markedet skulde aapnes om
nogen dager. En række handelsmænd var kommet, og andre var underveis.
Hundeslæder forspændt med 8—10, optil 12 hunder, kom og reiste; mange
for at hente slagtede ren fra de forskjellige tsjuktsjerleire. Disse
laa spredt omkring et godt stykke fra byen, men hver dag kom smaa
følger for at spørre, naar markedet skulde begynde. Jeg blev ikke klar
over, hvem som bestemte dette. Saavidt jeg forstod, ventet man i flere
dager paa et bud fra en russisk embedsmand i Sredne-Kolymsk, en by

med omkring 800 indbyggere, høiere oppe ved Kolyma, men da dette ikke
kom, besluttet handelsmændene sig til at aapne markedet. Først var det
da gaat en række raadslagninger mellem dem og repræsentantene ror de
russiske øvrigheter, og under disse var prisen paa et godt
hvit-rævskind fastsat til 4 pund tobak eller 400 rubel. Den sidste
pris, 400 rubel, var forresten nærmest nominel; ingen vilde motta
penger, dertil var rubelens værdi for tvilsom. Alle de øvrige priser
blev saa avpasset efter denne. Gjennemgaaende lot det til at bestaa det
allerbedste forhold mellem handelsmændene indbyrdes.

I ventedagene før markedet blev aapnet, fandt det praktisk talt ingen
handel sted, tiltrods for at varene, som tsjuktsjerne savnet saa
haardt, var tilstede. Dette skyldtes antagelig paabud fra myndighetene
eller overenskomst handelsmændene imellem; jeg saa flere ganger, at
tobakslæng-tende tsjuktsjere blev avvist i de dagene. Markedet begyndte
paaskeaften 3. april, men hoveddagen var 1. paaskedag 4. april. Et saa
broget liv, som tsjuktsjerne hadde beskrevet for mig, utviklet sig
ikke. Ja hverken jakuter eller tunguser hadde indfundet sig, det var
bare tsjuktsjere og lamuter, av de første kanske 150—200, av de sidste
30—40, mens antallet av handelsmænd med hjælpere og tjenere vel gik op
til 50.

Endel tsjuktsjere hadde alt kvelden iforvejen bragt sine poser med
pelsvarer til staden og overnattet der paa gulvet hos en eller anden,
eller tilbragte natten med at spille kort med russere; naturligvis om
penger. De fleste tsjuktsjere har kort og morer sig engang imellem med
at spille, naar de er hjemme, men bare om træpinder. Tidlig om morgenen
vandret de alt omkring mellem husene, kom stilfærdig ind her og der for
at faa en kop te. Snart kom ogsaa de store følger fra leirene. Renen
lot de staa igjen et godt stykke fra staden, for de tør ikke bringe den
i nærheten av alle hundene, selv om disse staar bundet, saa de kom
trækkende med sine slæder. De fleste hadde bare sine smaa lette
kjøreslæder, men enkelte bragte svære arbeidsslæder belæsset med
renkalvskind. Indimellem kom smaaflokker av lamuter med sine poser over
skulderen.

Interessen samlet sig først og fremst om tsjuktsjerkonene, hvis slæder
hadde et indhold, som særlig var tilstrækkende i de knappe tider, som
nu hersket i Pansileika. De bragte tsjuktsjisk pemmikan (prærem),
renmarv, fett og tunger, og om deres slæder samlet sig snart
smaaflokker av russere, som nok hadde levet paa knap kost og nu vilde
se at tuske til sig nogen delikatesser for en haandfuld tobak, en æske
fyrstikker, en tallerken eller kop. Her gik handelen livlig nok,
saameget mere som partene i almindelighet ikke forstod et ord av, hvad
de sa hverandre.

Foruten disse spiselige saker bringer konene ogsaa bællinger av ren,
som russerne trænger til fottøi og benkiær og rensener, som i
alminde-lighet betales med naaler.

De russiske handelsmænd stod inde i sine boder og tok imot varene der.
Boden er oftest meget enkel, mot bakvæggen findes en opbygget platform,
hvor handelsmanden staar. Det er det hele. Der har han sit lager av
byttevarer paa den ene side og slænger de tilbyttede varer i en haug
paa den anden side. En og anden har ogsaa en disk prydet med en vegt,
som kanske brukes en sjelden gang for at foreta den for tsjuktsjerne
uforstandige handling at veie et stykke mammuthtand. Handelen foregaar
her uten mange ord. Tsjuktsjeren kommer ind og leverer fra sig et par
ræveskind, en bundt ekornskind, eller hvad han nu kan ha. «Hvad trænger
du?» spør handelsmanden, og alt eftersom svaret lyder, leverer han
tsjuktsjeren te, tobak, fyrstikker, kniver, patroner eller lignende,
uten at der sies mere. De fleste russiske handelsmænd taler forresten
udmerket tsjuktsjisk, enkelte fuldstændig som indfødte. Inde i bodene
var trængselen stadig stor; det var fuldt av nysgjerrige, som vilde se,
hvad priser det betaltes paa de forskjellige steder, før de selv gav
sine varer fra sig. Utenfor hadde imidlertid de handlende, som ingen
boder hadde, tat opstilling ved siden av sine hundeslæder, russerne og
kysttsjuktsjerne, og om dem samlet sig ogsaa stadig grupper av kunder
og nysgjerrige. Indimellem flokkene av tsjuktsjere og lamuter drev alle
de ganske smaa handelsmænd omkring, indbyggerne fra Pansileika, som
vilde benytte leiligheten til at bytte til sig nogen renbællinger,
endel ekornskind, etpar gode skindstøvler, eller hvad de nu hadde bruk
for, for en vandøse eller en brikke. Men for tsjuktsjerne var det ikke
bare den store markedsdag, men ogsaa den dag, man traf venner og
kjendte og kunde snakke væk om løst og fast. Omsætningen var nok iaar
meget mindre, end den pleier være, dels fordi endel sendinger med tobak
og te, som alt tidlig i vinter var kommet til Kolyma, var solgt til de
nær-mestboende tsjuktsjere, som paa den maate skiltes av med meget av
sit pelsverk, dels fordi oplagene av byttevarer var saa knappe under
markedet, at det trods de stive priser, snart blev tømt. Tilstrømningen
av tsjuktsjere, lamuter o. s. v. var ogsaa meget mindre end vanlig, for
rygtene hadde længst fortalt, at det kom faa varer til Pansileika iaar.
Allikevel var det flere tusen renkalvskind, hundrevis av ekorn og
røskatskind, endel brudstykker av mammuthtænder og 5—600 ræveskind av
forskjellig slags, som blev solgt. Ræveskindene spiller absolut
hovedrollen, antallet av dem dreier sig nok i gode aar om tusener.

Det lot til, at handelen iaar antok noget friere former end vanlig. De
fleste handelsmænd har sin bestemte kundekreds, som de gir kredit, og
som de faar varer paa kredit av. Iaar var der flere, som ingen
byttevarer hadde, men som allikevel mottok adskillige skind fra sine
gamle kunder mot løfte om betaling senere. Som rimelig kunde være,
solgte disse ogsaa endel av varene til andre handelsmænd mot kontant
betaling for i det mindste at skaffe sig litt tobak og te.

Et andet utslag av de knappe tider var ogsaa, at det iaar ikke fandt
nogen veddeløp eller nogen idrætskonkurrance sted. Ellers pleier
russerne hvert aar at more sig med at arrangere kapkjøring med ren,
kapløp, brytning og hopping og sætter op præmier. Men iaar faldt alt
slik væk. Om kvelden var der stadig samlet mange tsjuktsjere i staden
og de begyndte da etpar ganger paa egen haand at brytes og hoppe, slik
som hjemme, men naar der ingen var, som opmuntret dem, og ingen præmier
lokket, døde det hele snart hen. Etpar dager efter at markedet var
avsluttet, kjørte derimot to russiske hundeslæder omkap. Banen var
næsten 60 kilometer lang, en strækning, som den hurtigste slæde
tilbakela paa akkurat 3 timer. Præmien var 5 hvitrævskind.

Tidene ytret sig paa endda en anden maate, nemlig gjennem den store
etterspørsel efter slagt. Russerne manglet selv mat, deres hunder, som
manges eksistens beror paa, holdt paa at dø av sult. Derfor besøkte de
stadig tsjuktsjerleirene rundt omkring for at faa fat i ren og spurte
alle, som kom til staden, om de ikke kunde avse en ren eller to, og de
fik mange tiltrods for de låve priser, et pund tobak eller litt mere.
Det var intet under, at tsjuktsjerne senere altid talte om, at hadde
ikke de været, eller hadde de negtet at sælge ren, saa var baade
russerne og deres hunder sultet ihjæl.

En enkelt handel maa omtales litt nærmere, fordi den kaster litt lys
over tsjuktsjernes karakter. Under markedet hadde en russisk
handelsmand kjøpt et stort antal ren, 400 stykker, av to rike
tsjuktsjere for til næste sommer at drive flokken henimot Øst-kap, hvor
han har sin handelsstation. Han betalte kontant med tobak, te, kniver,
økser, sager, geværer og ammunition i saa rikelige mængder, at de to
sælgere vilde være istand til at kjøpe ind igjen ren fra sine naboer.
Rigtignok hadde han et svare bryderi med at gjøre de to begripelig, at
det dreiet sig om et saa stort antal som 200 ren fra hver av dem; for
200 var et saa stort tal, at de hadde vanskelig for at fatte det. Denne
handel var senere uavladelig gjenstand for endeløse samtaler mellem
tsjuktsjerne. Alle fordømte de to, som hadde solgt ren for at drive dem
langt, langt væk

og erklærte, at de vilde ikke kjøpe saameget som en kniv av de to, for
de kunde ikke finde sig i, at nogen av deres ren skulde følge med langt
væk. En kone hadde sat sig utover snakket og avtalt at kjøpe 5 plater
te og et pund tobak av den ene for 3 ren, men hendes søn, som er en
meget rik mand, omstyrtet handelen. Historien om handelen blev stadig
drøftet om og om igjen, og efterhvert blev det knyttet en hærskare av
rygter og opspind til den, som skulde vise, hvor fordærvet de to
sælgere var. Imidlertid er jeg tilbøielig til at tro, at naar
tsjuktsjerne har snakket fra sig eller faar et andet emne, saa gaar de
hen og sælger sine ren.

I Pansileika hadde jeg blandt andet ogsaa den fornøielse ai træffe
tsjuktsjernes høvding («errem»). For vel en menneskealder siden hadde
tsjuktsjerne ifølge sine egne fortællinger ingen høvdinger, og da
hændte det ikke sjelden, at de under trætter brukte kniv eller spyd og
dræpte eller saaret hverandre alvorlig. Russerne utnævnte saa to
høvdinger (antagelig over rentsjuktsjerne nærmest Kolyma) og senere har
drap været meget sjeldne. Høvdingene utpekes av de ældste blandt
tsjuktsjerne og beskikkes av den russiske øvrighet, men bærer ingen
tegn paa sin meget begrænsede myndighet. I virkeligheten er de nemlig
bare forlikskommissærer, til hvem tsjuktsjerne kommer med sine
besværinger, og som viser dem til de russiske myndigheter, hvis han
ikke faar forlik istand. Høvdingene har ogsaa at optræ som mellemmænd i
tvistigheter mellem russere og tsjuktsjere, og man vælger derfor gjerne
slike, som holder til nær Kolyma. De vælges for livstid, men naar en
høvding føler sig gammel, trækker han sig frivillig tilbake. Ifjor var
den ene av de to død, men hadde endda ingen eftermand faat, saa nu
hadde de bare en, ham jeg traf. Nogen høvdingskikkelse hadde han ikke,
og indtrykket blev ikke forbedret ved, at han var tunghørt og stammet,
men han var nok en bra mand. Han er ikke overlæsset med forretninger —
den sidste vinter forløp, uten at han behøvet at mægle en eneste gang.

Tsjuktsjerne avgjør nemlig, nu som før, sine smaastrider indbyrdes og
paa den mest primitive maate ved at slaas; men russerne har opnaadd, at
slagsmaalene nu sjelden er blodige. En rasende tsjuktsjer er nærmest et
meget komisk syn. Han staar ildrød i ansigtet og skriker sine
skjælds-ord og bebreidelser, saa høit han kan, og slik at det rykker i
hele kroppen paa ham. Hvis den anden part føier han har uret, staar han
ganske stille med hodet bøiet og lar uveiret rase uten at si et ord;
men mener han, at han har ret, skriker han like høit. En stund staar de
saa like-overfor hverandre og prøver at overdøve hverandre med sine
gjensidige beskyldninger, men saa ryker de paa hverandre, tar tak
omkring armen:

eller i halslinningen og prøver at slænge hverandre overende slik som
vanlig, naar de brytes, bare at alt nu gaar adskillig hissigere for
sig. Den som faar motstanderen i marken, behandler ham ikke meget
ridderlig, men gnir ham ind med sne eller slaar ham i ansigtet. At en
mand slaar en kvinde, hænder ikke — medmindre hun er hans kone. Det
merkelige er, at den som faar juling i almindelighet gir tapt, selv om
hans ret er soleklar. Her hersker altsaa næveret. Ifjor hadde en mand
ved navn Oæriv kjøpt et gevær med patroner av Kaankaljs svigersøn
Oomje; det vil si, han hadde faat geværet og patronene, men det var
ikke truffet nogen avtale om prisen, eller naar betalingen skulde ske.
I vinter fandt saa Oomje ut, at nu var det paa tide at dra til Oæriv og
kræve betaling, men tilføiet at Oæriv var slik, at kunde han slippe at
betale, saa gjorde han det, saa det blev nok til, at de maatte slaas.
«Slaas?» spurte jeg, «du maa da ha betaling for geværet dit, selv om
han pryler dig?» «Nei», svarte han, «greier Oæriv at jule mig, saa faar
jeg ikke nogen betaling.» Et par dager efter kjørte han avsted, og da
han kom tilbake, spurte jeg, hvordan det hadde gaat. Oomje hadde
truffet Oæriv alene hjemme, men hadde nok ikke rigtig hat mot til at
gaa løs paa saken. Imidlertid hadde Oæriv foreslaat, at de skulde prøve
kræfter, han hadde nok en anelse om, hvad der forestod, og vilde gjerne
paa forhaand være sikker paa, at han kunde greie Oomje, før han lot
denne komme til at trætte. «Naa, hvem var saa sterkest?» spurte jeg. Da
straalte Oomje over hele det runde ansigtet: «Det var jeg det.»
Allikevel har han ikke endda krævet betaling for sit gevær, han
forhaster sig ikke.

Ifjor var den samme Oomje mindre heldig ved en anden leilighet. En
ældre mand, Akam, som nok har hat endel utestaaende med Kaan-kalj og
hendes familie, hadde været paa besøk hos Kaankalj og uten videre tat
Oomjes slæde. Da Oomje kom hjem, blev han rasende og tok straks avsted
til Akam for at fordre slæden tilbake. Men Akam vilde ikke gi ham den;
det kom til slagsmaal, Oomje fik herlig juling og maatte ta hjem med
uforrettet sak.

Ellers er det meget sjelden, at yngre gir sig i trætte, end si gir sig
til at slaas med en ældre. Naar en ældre mand skjælder en yngre ut, tar
denne oftest mot beskyldningene uten at mukke, selv om de er ganske
uberettigede. Tar han til gjenmæle eller gaar løs paa den gamle, lægger
andre sig imellem. Tsjuktsjerne kunde nævne 3—4 stykker, som ikke
brydde sig om alderens værdighet, de var slette mennesker. Med en av
disse, forresten en lamut, som het Piridaal, røk Gregory sammen.
Gregory hadde kjøpt etpar snesko av Piridaal for en ren, og de

gik sammen ut til renflokken for at plukke den ut. Gregory pekte saa
paa en 2 aars gammel ren og sa, han fik ta den. «Den vesle fillerenen,»
ropte Piridaal. Men da blev Gregory sint,- han kaldte jo en av hans ren
for en filleren, og han skjældte Piridaal ut. Piridaal tok igjen, og de
røk paa hverandre. Gregory blev slængt overende, indtil Oomje, som
ogsaa var tilstede, la sig imellem. Det var ikke mening i at Piridaal,
som knapt var tyve aar, skulde slaas med Gregory, som var henimot de
40; skulde nogen slaas, saa fik det bli ham og Piridaal. Det gik
Piridaal ind paa med det resultat, at Oomje prylte ham efter alle
kunstens regler. Han tok den renen, han hadde kaldt en filleren.

Slagsmaal er noksaa almindelige, og oftest er det uenigheter i handler,
som ligger til grund; undertiden dreier det sig om tyverier.
Almindelige tyverier er meget sjeldne, dertil er forholdene for
gjennemsigtige. En som har begaat et tyveri, blir betragtet som en
daarlig mand. Sidste vinter skulde man forresten være meget forsigtig
med al tobak. For den faldt selv den bedste i fristelse for, og dommen
over ham var ikke haard — han hadde jo ingen. I vinter like før vi
naadde vort vinterkvarter og teltet sammen med flere tsjuktsjere, blev
to kvartruller skraa-tobak stjaalet fra mig. Om kvelden hadde jeg tat 6
ruller ut av kassen og gjemt dem i Gregorys barneslæde, hvor jeg ikke
trodde, nogen vilde lete efter tobak, men næste morgen fandt jeg bare
4. Gregory kom i stor ophidselse og vilde øieblikkelig prøve at faa tak
i tyven. En tur rundt leiren overbeviste ham imidlertid om, at ingen
hadde forlatt den siden foregaaende aften; følgelig maatte tyven være
blandt os. Han betænkte sig litt, men saa mindtes han, at det dreiet
sig om en masse tobak, hele to kvartruller, saa han tok en rask
beslutning. Han stillet sig midt mellem teltene og gav sig til at
skjælde alle de tilstedeværende ut. Ildrød i hodet stod han der og
skrek, saa han maatte kunne høres en fjer-dingsvei, skjældte alle som
var der, ut for det værste røver- og tyvepak og lovet at slaa dem til
plukfisk allesammen, hvis tyven ikke kom frem med tobakken; noget han i
virkeligheten neppe hadde kunnet paata sig. Men virkningen av hans
rasende tordentale uteblev ikke. Geaoljins kone kom frem med de to
savnede ruller. Jeg gjorde ikke mere ved saken, men samme kveld prylte
Geaoljin sin kone slik at det blev opstyr i hele leiren, antagelig for
at demonstrere, at han var ganske uskyldig i rasperiet, og undgaa, at
min tobakskasse blev lukket for ham.

Rentyverier i egentlig forstand forekommer ikke, men det hænder, at
naar etpar ren av en fremmed flok blandes ind i en anden, saa negter
eiermanden av den sidste, at de findes der. Er han fattig og dertil
gam-

mel, saa lar tsjuktsjerne ham ofte beholde renen, særlig naar det bare
dreier sig om 2—3 stykker. I andre tilfælder nøier de sig med av
flokken at ta sine ut, og dermed er saken avgjort. Kjendskapet til
renen er saa stort, at stridigheter om eiendomsret omtrent ikke
forekommer.

Naar tsjuktsjerne gjør op sine mellemværender er det nu sjelden, at de
slaar hverandre fordærvet. Jeg kjender bare et tilfælde, hvor den ene
fik varig mén i et slagsmaal. Eulakolet, som er bekjendt som
slaas-kjæmpe, var blit uenig med Geaoljin i anledning et hvitrævbytte,
og de gav sig til at slaas. Geaoljin var stor og sterk, saa han stod
sig længe mot Eulakolet, til denne blev saa rasende, at han grep en
teltstang og för løs paa Geaoljin med den. Før nogen kunde lægge sig
imellem, fik Geaoljin et slag over korsryggen, saa blodet styrtet av
næse og mund. Nyrene maa ha blit skadet, for han var meget daarlig i
lang tid efter-paa. Nu er han bra, men taaler ikke at anstrænge sig. At
anmelde Eulakolet for myndighetene paa grund av hans voldsomhet faldt
ingen ind.

Det vil fremgaa, at tiltrods for at tsjuktsjerne har høvdinger, og at
russerne paa sæt og vis sørger for opretholdelse av orden i landet, saa
er deres samfundsorden saa primitiv som mulig. Øvrigheten er rent
nominel. Den sterkeste ret gjælder nok, men bare inden trange grænser,
man kan næsten si bare naar partene er omtrent jevnsterke. Da den store
sterke Aigeaurgin gav sig til at slaa løs paa den lille veke Epæotok,
la Gregory og etpar andre sig straks imellem, det var stor skam at slaa
en, som er saa svak som et kvindfolk. I virkeligheten styres
tsjuktsjernes samfund av deres uskrevne morallove, som først og fremst
kræver ærbødighet og lydighet likeoverfor den ældre og erfarne og
overbærenhet like-overfor den svake eller fattige. Men lovene aapner
rikelig adgang for de stridslystne til at pryle sine venner. I
virkeligheten er det oftest det, de gjør. Naar partene har slaas fra
sig, tænder den ene pipen og rækker den til sin motstander, og saa er
alt godt.

Blandt tsjuktsjerne er kvindene fuldstændig likestillet med mændene,
deres arbeide er naturligvis forskjellig, men det vurderes ikke
ringere. Det merker man snart, naar man hører, hvordan mænd og kvinder
taler sammen, eller hvordan manden raadfører sig med konen, naar man
ser, hvordan hun altid opbevarer forraadet av tobak og lignende, eller
hvordan konene stadig kjører med til naboene ved enhver festlighet, men
mest av alt trær det kanske frem gjennem de to former for egteskap, som
findes blandt tsjuktsjerne. Enten flytter piken til mandens telt og
gaar over til hans familie, eller manden flytter til pikens telt og
gaar over i hendes familie.

Hvis piken flytter til mandens telt, betaler han hendes forældre en
liten sum, her er det eneste punkt, hvor likhetsprincippet ikke er
gjennemført. Egteskapet ordnes i almindelighet mellem forældrene, mens
barnene endda er ganske smaa. I vinter blev f. eks. en av Gregorys
smaa-piker, som nu er 6—7 aar gammel, «forlovet» med en liten
tsjuktsjergut paa 8—10 aar. I dette tilfælde var alderen svært
passende, men Kaankaljs yngste datter, Gemangaut, som nu er 13 aar
gammel, er forlovet med sin fætter Augkaue, som bare er 7—8 aar. Prisen
for en pike er ikke høi blandt tsjuktsjerne, i almindelighet dreier det
sig om 10—12 op til 20—30 ren, hvorav de fleste kjøreren. Hvis
brudgommen er en slegtning, betales oftest intet. Kjøpesummen utbetales
litt efter litt, et par ren det ene aaret og etpar det næste, man kan
jo aldrig vite, om ikke svigerforældrene skulde bli uenige, saa
egteskapet gaar overstyr før det egentlig er kommet istand. I saa
tilfælde beholder nemlig brudens far salgssummen. Selv efterat bruden
er flyttet til sin mands telt, og har bodd der i mange aar, kan
egteskapet opløses meget enkelt. Kommer de unge ikke overens, noget som
vistnok er meget sjeldent, eller kan svigerforældrene ikke taale
svigerdatteren, saa sendes hun tilbake til sine forældre. Disse pligter
imidlertid ikke at levere de ren, som de har mottat, tilbake, og derfor
sier tsjuktsjerne, er prisen for en pike saa lav.

Bruden flytter alt i en meget ung alder til sin vordende mands telt,
oftest naar hun er blit 12—13 aar gammel, d. v. s. saa gammel, at hun
kan betragtes som utlært i søm og husstel og være til hjælp og nytte i
sin tilkommende mands telt. Hun bringer ingen medgift med i form av
ren, men sine egne klær og smykker, sin egen slæde og egen kjøreren og
en lasso til sin mand. Brudens overflytning er forbundet med en række
ceremonier, som skal beskrives senere, jeg var nemlig saa heldig at
overvære et tsjuktsjisk bryllup. Her skal jeg bare nævne et enkelt
træk, og maa da gjøre et litet sidespring.

Paa reisen sydover var vi en kveld stanset i skumringen. Kaankalj hadde
i en fart gjort sit ildsted istand, og tekjelen dampet alt over det.
Som jeg sat ved ilden kom en av nabokonene bort til mig og bad om at
faa laane fyrstikker for at gjøre op ild. Jeg sa da, hun kunde jo
heller ta en brand fra Kaankaljs baal, saa sparte vi fyrstikkene, som
det var knapt om. Hun bare rystet paa hodet og bad paanyt om
fyrstikker, men jeg holdt paa mit. Det endte med, at hun mumlet noget,
jeg ikke forstod, og gik sin vei. Da jeg saa, hun ikke hadde andre
midler at gjøre op ild med, gav jeg hende fyrstikkene en stund
efterpaa. Tsjuktsjerne kjender forøvrig to andre maater at faa varme
paa. Mange har fyrstaal

med agatlignende flint og knusk av plantedun, som de samler ind om
høsten. Flinten eller agaten findes i mængder ved elven Raukjuan (Kap
Store Baranicha), og kaldes derfor ret og slet for «fra Raukjuan».
Foruten fyrstaal har alle «ildtræ». I et stort tykt tørt træstykke
(drivved) er trukket 2 til 4 paralelle render og i disse er boret en
række hul, som boret kan sættes i. Mange av disse træstykker har et
slags rundt hode i den ene enden og er sorte av ælde. Pinden, som
anvendes som bor, er av samme sort træ som træstykket. Til denne hører
et likt træstykke med en fordypning, som pindens øvre ende løper i, og
en drillbue. Naar man skal gjøre op ild, sættes venstre fot paa det
store træbrettet med borehullene og pinden, hvis ende er bestrøket med
tran, sættes ned i et borehul, som det undertiden er fyldt litt fint
trækul i. Saa holder man med venstre haand om det lille træstykke, som
pindens ene ende løper i, og trykker den ned, mens man med høire fører
drillbuen jevnt frem og tilbake, men uten stor fart. Pinden sættes
derved i roterende bevægelse avvekslende til venstre og høire, og efter
forløpet av et minut eller to, kommer trækullet og det træmel, som
dannes under gnidningen, i glød. Jeg har aldrig set andre end kvinder
gjøre op ild paa denne maaten. En og anden tsjuktsjer er ogsaa den
stolte eiermand av et brændglas, som han under almindelig beundring
tænder sin pipe med en solklar dag. Et brændglas heter
«tirke-ta-ak-ork», d. v. s. «soltobaksrøker» paa tsjuk-tsjisk. Nu er
fyrstikker utbredt blandt alle, og det kan vel hænde, at fyr-staalet
vil forsvinde fuldstændig om kort tid, men det er ingen fare for, at
borefyrtøiet «ildtræet» skal forsvinde, saalænge tsjuktsjerne beholder
sine gamle offerskikker, dertil spiller det en for stor rolle ved dem.

Den kone, som kom til mig den kvelden og bad om fyrstikker, hadde ikke
sit ildtræ i orden og heller ikke noget flintestaal, saa hun stod
hjælpeløs, siden hun absolut ikke vilde laane ild hos en av naboene.
Etpar dager efterpaa gjentok samme historie sig paa en anden maate,
dengang med det utfald, at konen blev fornærmet paa mig, fordi jeg
foreslog hende at ta en glo av vort baal. Jeg spurte derfor Kaankalj,
hvordan det kunde hænge sammen, at konen ikke vilde laane ild. Først
fik jeg bare svaret: «Vi tsjuktsjere er slik» — et svar som jeg noksaa
ofte maatte opleve at faa, naar jeg kom med et direkte spørsmaal. Men
litt efter forklarte hun, at tsjuktsjernes ild er knyttet til familien.
Saasnart det er blit hængt en gryte eller kjele over ilden, maa ingen
fremmed ta en glo av den for at gjøre op varme i sit eget telt, det
vilde føre sygdom og ulykke over ham. Da jeg kom til hendes telt, hadde
de be-

stemt, at jeg ikke skulde behandles som en fremmed, men optas i
familien og faa hendes ild. Om jeg vilde tænde op i min ovn, kunde jeg
derfor godt ta en brand fra hendes baal, og omvendt kunde hun godt
gjøre op ild med glør fra min ovn; men fremmede maatte ikke og vilde
for den saks skyld heller ikke ta glør fra os.

Denne form for ildens helligdom virker meget overraskende her, hvor
ilden spiller en saa stor rolle, hvor man mere end halve aaret ikke kan
faa en kop vand uten at ha midler til at tine sne, og hvor det at gjøre
op varme i det mindste i tidligere tider var en langvarig og møisom
affære. Men tsjuktsjerne er fast overbevist om, at de nedkalder sygdom
og ulykker over sig, hvis de fører en gnist fra et fremmed telt over i
sit eget, saa de passer omhyggelig paa, at saa aldrig sker. Flere
ganger har jeg været vidne til følgende optrin: Et par mand sitter
mellem teltene og præker. Saa vil den ene tænde pipen og ber en gut om
at hente en brand, som han stikker ned i sneen med den glødende enden
op, naar han har brugt den. Litt efter ser han paa gloen og kommer saa
til at tænke paa, at den kanske ved en feiltagelse kan bli slængt til
et feilagtig telt. Derfor roper han: «Hos hvem av dere var det gutten
hentet branden?» Naar han faar svar, slænger han saa gloen tilbake til
det rette ildsted. Et spørsmaal, som «Hvis ild er det?» eller en ytring
som «Derborte er N. N.'s røk» er meget almindelige, selv om man ser
teltet akkurat like godt som ilden eller røken. Det peker kanske paa,
at ilden betragtes som noget, der er jevnstillet med telt eller staar
over det.

Naar en ung pike forlater sit hjem for at flytte ind under sin vordende
egtemands tak, saa mister hun retten til sin hjemlige ild; hun gaar
over til mandens familie, men vender hun tilbake fra den, vender hun i
bokstavelig forstand tilbake til den hjemlige arne.

En mand, som bare har en datter, skiller sig ikke ved hende; har han
flere, bestemmer han alt mens døtrene er smaa, at den eller den av dem
skal aldrig forlate hans telt. Hun skal bli der, stelle for ham og hans
kone, naar de blir gamle, og ha hans telt, naar han dør. Vil hun ha en
mand, saa faar manden komme til hendes telt. I det tilfælde betaler
ikke manden noget for konen, han bringer med de ren, han selv eier,
klær, slæde, kjøreren og lasso. Manden maa da opgi sin ild, han gaar
helt og holdent over til hendes familie. Men opfører han sig ikke
ordentlig, saa sendes han hjem igjen, og barnene blir hos moren. Min
vert Gregory er gift paa denne maaten med Kaankalj. Hun er som nævnt
enke, men hendes avdøde mand var ogsaa i sin tid flyttet til hende
eller rettere sagt dengang hendes fars telt. Kaankaljs ældste datter
skal ha dette

efter hendes død, saa svigersønnen Oomje har opgit retten til sin ild
og bor hos Kaankalj. Gregory har forresten sit telt, hvor hans ældste
barn bor, staaende ved siden av Kaankaljs, og kommer det mange gjester,
flytter de over dit. Naar Gregory er fornærmet, sover han der alene.

Til belysning av, hvordan de tsjuktsjiske giftermaal sluttes og
opløses, kan kanske følgende historie tjene. Gregorys ældste søn,
Mitry, som nu er 18—20 aar gammel, blev tidlig forlovet med en
sønnedatter av gamle Ankjem. Denne var flyttet til Gregorys eller
Mitry's telt for flere aar siden, men døde ifjor vinter av en
lungesygdom. De 10 ren, som var betalt for hende, var borthentet. Mitry
maatte se sig om efter en ny kone. Ankjem har ogsaa en ung datter,
Naueng, som vel nu er omkring 20 aar. Naueng er Ankjems eneste datter
og bor derfor i hans telt, som hun arver, naar han dør. Hun var gift
med en ung mand ved navn Aigiæurgin, og har en liten datter med ham, en
liten smilende svart-øiet tingest. Men ifjor sommer kom Aigiæurgin op i
trætte med svigerfaren Ankjem, mens begge sat inde i Gregorys telt.
Aigiæurgin blev rasende og truet den gamle manden med kniven, saa
Gregory maatte lægge sig imellem. Han erklærte, at vilde Aigiæurgin
dræpe nogen i hans telt, saa fik det bli ham, Gregory, og ikke Ankjem.
Aigiæurgin gik da i skindet, men historien endte med, at Ankjem viste
ham væk; han vilde ikke vite noget av ham som svigersøn mere.
Aigiæurgin bor nu som ungkar hos sin bror, mens Naueng fremdeles
steller for Ankjem og for sin lille datter.

Gregory fandt saa, at det maatte være en passende kone for Mitry og
snakket med Ankjem og hans kone om, at Mitry burde træ i Aigiæur-gins
sted. Resultatet av forhandlingene blev, at da vi ifjor høst naadde
vort vinterkvarter, saa forlot Mitry os for at bo under Ankjems tak.
Men som Gregory og Kaankalj begge sa mig, saken var ikke avgjort endda.
Det viste sig ogsaa snart, at saken ikke var avgjort, for gamle Ankjem
maa ikke være saa grei at komme ut av det med; Mitry kom ogsaa i
mundhuggeri med ham og blev vist paa porten. Sidste del av vinteren
bodde han derfor hjemme. Forhandlingene er imidlertid ikke helt
avbrutt, til sommeren skal Ankjem ha sit telt ved siden av Gregorys, og
da vil kanske Mitrys utsigter igjen bli lyse. Naueng har forresten en
frier til; en ung, meget rik mand ved navn Jeaantaa. Men Jeaantaa har
en kone før og har sin egen ild, som han ikke vil eller ikke kan opgi,
saa der blir vel derfor neppe noget giftermaal av mellem ham og Naueng,
for Ankjem vil ikke la hende forlate sit telt. Jeg har hørt adskillig
om de forskjellige

forhandlinger, men det er aldrig nævnt et ord om, hvem Naueng selv
foretrækker av de tre, sin tidligere gemal og de to nye kandidater.
Enten er hun likeglad, eller saa spiller hendes ønsker ingen rolle.

Flergifte forekommer ikke ganske sjelden og betragtes av tsjuktsjerne
som noget, der er i sin orden. Jeg har ikke truffet nogen, som har hat
mere end to koner. I alle tilfælder har det været velstaaende mænd, som
har kjøpt sig de to og i alle tilfælder har manden ogsaa hat to telter,
et for hver kone, slik at disse har ført hver sin husholdning. Denne
ordning er vel av ikke liten betydning for det gode forhold, jeg altid
har set mellem konene. Enkelte ugifte mænd findes, de er ikke alle
fattige, men de, jeg traf, blev alle betegnet som trættekjære og
tilbøjelige til at gripe til kniven, naar de kom i slagsmaal. Ugifte,
ældre, av og til velstaaende piker findes ogsaa, deres moral er meget
ubunden. De gifte koner hadde meget at utsætte paa dem. De var dovne,
forsynte sig altid selv med de bedste saker, marg, tunge og de feteste
stykker og lot sine barn gaa for lut og koldt vand, men det sterke kjøn
var mere overbærende i sin dom.

I almindelighet bestaar det et meget godt forhold mellem egtefæl-lene,
som virkelig holder av hverandre. De unge par morer sig med at smaaerte
hverandre for at faa adgang til litt haardhændte kjærtegn. Blir den ene
syk, er egtehalvdelens omhu rørende. De gamle, som har holdt sammen i
en menneskealder, følges ad overalt nu, naar det ikke længer er
smaabarn og husstel, som binder konen til teltet. Men man kan jo si det
motsatte ogsaa, at egtefolk, som til daglig lever som turtelduer,
engang imellem trætter og slaas som de værste kamphaner. Mellem de to
unge egtefolk, som bodde i vort telt, Oomje og Næcu, saa jeg aldrig det
blev vekslet et ondt ord, men Gregory og Kaankalj trættet av og til
desto voldsommere.

Engang i vinter hadde de tat avsted sammen til en av naboene og hadde
tilbragt natten der. De var nok blit uenige av en eller anden grund,
for Gregory kom hjem alene, Kaankalj var kjørt til en anden av vore
naboer. Litt efter kjørte Gregory væk igjen; han sa, han vilde ta til
lamuten Nirganga og kom kanske til at overnatte der. Næste morgen kom
han svært tidlig hjem, og litt efter kom Kaankalj, som straks spurte
Gregory, hvor han hadde tilbragt natten. Han svarte, han hadde været
hos Nirganga, men Kaankalj trodde ham ikke, hun kjendte nok sin
Gregory, og beskyldte ham for at ha sovet hos en ældre ugift pike i
nabolaget. De kom i voldsomt mundhuggeri, som snart gik over til
haandgripelig-heter. Gregory slængte Kaankalj overende og dængte hende,
men hun

blev mere og mere rasende. Hun skrek, klorte og bet, saa Gregory maatte
nøies med at holde hende fast. Slåp han hende, för hun op, rev til sig
det nærmeste, et vedtræ, en stol, og för løs paa Gregory igjen, eller
hun stod og fræste av sinne og slynget de fæleste skjældsord ut, til
Gregory blev fra sig og styrtet løs paa hende. Tilsidst da de hadde
holdt paa i en times tid, för Kaankalj ind i teltet og kom tilbake med
en svær kniv, som hun fegtet vildt med. Gregory fik revet den fra
hende, før hun kunde gjøre nogen skade med den og slængte den langt
væk. Tilskuerne hadde hittil staat uvirksomme; naar de to hadde et
mellemværende, som førte til slagsmaal, saa var det bare at la dem
slaas, saalænge de ikke gjorde skade paa hverandre. Men da Kaankalj
hadde været efter kniven, prøvet etpar koner at lægge sig imellem og
føre hende væk. Det var ikke let, for hun var fuldstændig fra sig av
raseri, mens Gregory var nogenlunde rolig.

Kaankaljs raseri var nok fuldt berettiget den gangen, den hund Gregory
hadde slet ikke været hos Nirganga. Denne kom nemlig til os om
eftermiddagen samme dag, og Kaankalj spurte ham straks, om Gregory
hadde været hos ham om natten. Nirganga tænkte nok ikke et øieblik paa
at redde den troløse ved en løgn, for han svarte nei uten av nøie.

Det er ikke saa rart, at Kaankalj er skinsyk, for hun er jo noget
falmet og avblomstret, mens Gregory endda er i sine bedste aar. Men
hun, stakkar, angret allikevel sit sinne, særlig at hun hadde truet med
kniv. Hun kom ind til mig om kvelden og sat og undret paa, om hun
skulde være blit slem, siden hun hadde tat den kniven; hun hadde nok
været sint før, men aldrig tat efter noget vaaben.

Gregory sov natten efter uveiret borte i sit eget telt og spilte næste
morgen den fornærmede. Kaankalj hadde revet skindkuften hans istykker
under bataljen og kom saa og bad og tryglet om at faa sy den sammen
igjen, men Gregory sat med sit aller sureste ansigt, og det vil si ikke
saa litet. Han var standhaftig i sin surhet helt til kvelden, men da
fandt det fuldstændig forsoning sted; det gamle ømme forhold var igjen
oprettet.

Barnene behandles i almindelighet meget godt, de blir kjælt for og
kysset, naar de er smaa, og bedsteforældrene gaar stolte omkring med
dem paa nakken. Men saasnart de kan gjøre litt nytte, sættes de til
arbeide, gjennem arbeidet opdras de, og naar de er 12—13 aar gamle,
gjør de en voksens arbeide. Tsjuktsjerne har ikke mange barn; en kone
sætter 2 til 5 ind i verden. Tvillinger er ikke ganske sjelden, jeg
traf 3 par. En barselkone staar op allerede 3dje dagen, efter
barnefødselen

og tar fat paa sit vanlige arbeide, men den første uken bevæger hun sig
mindst mulig og gaar med en bred rem om lænderne.

De ugifte og uforlovede piker har som nævnt en meget løs moral, men paa
de bortlovede unge pikers eller paa de gifte koners moral tror jeg ikke
det er meget at utsætte. Jeg husker en mand, som med megen
tilfredsstillelse fortalte, at en ung ugift fyr hadde gjort
tilnærmelser til hans unge kone, men hun hadde grepet et vedtræ og
slaat til den paatrængende, saa blodet silte fra panden hans.
Tilhørerne lot til at finde, det var gaat ham efter fortjeneste.
Tsjuktsjerne opfatter forøvrig i al-mindelighet en tilnærmelse til
konen som en fornærmelse mot hendes mand, hvis rettigheter krænkes,
selv om han ikke har kjøpt hende, men er flyttet til hendes telt.

Tsjuktsjerne har imidlertid en skik, som er meget eiendommelig, og som
ikke netop staar i overensstemmelse med vore morallove. For at belyse
den maa jeg først si et par ord om deres familiefølelse. Denne er meget
utpræget. Enhver holder rede paa sine slegtninger, sine bedsteforældre,
onkler og tanter og søskendebarn og saa videre utover, slik at det kan
gaa aldeles rundt, naar de begynder at forklare, hvordan den eller den,
som de præsenterer som «sin gamle» er beslegtet med dem. En gren av
familien har fælles ild, nemlig de, som ikke er giftet bort, og de
betragtes da som den nærmeste, hos dem tar man fortrinsvis ind paa
reiser.

Til en viss grænse kunde jeg følge med i slegtsregistrene; men jeg
stødte stadig paa de besynderligste familieforbindelser, som var
aldeles ufattelige. Hvordan kunde det f. eks. hænge sammen, at
Kaankalj, som jeg visste bare hadde sat de to døtre, som bodde i vort
telt, ind i verden, kunde kalde Uingdis datter for sin datter? Eller
hvordan kunde det hænge sammen, at Haljirgin, som var eneste søn og
arving av den rike Gatilje, kunde kalde Terienes søn Raueurgin for sin
bror? Det sidste var saa meget mere besynderlig, som Haljirgins far i
virkeligheten ikke var Gatilje men Petki. Slike og lignende
uforstaaeligheter stødte jeg stadig paa, og jeg stod aldeles forvirret
overfor dem, indtil jeg en dag fik kjend-skap til et forhold, som
kastet lys over det hele.

Naar to tsjuktsjere er gode venner, saa bytter de koner. Besøker de
hverandre, saa sover de hos hinandens koner, eller er de sammen ute,
saa tar de ikke hjem hver for sig, men til vennens telt. Paa den maaten
opstaar dobbeltallianser, hver mand har to koner og hver kone har to
mænd. Trippelallianser kan ogsaa forekomme, men da maa ikke to av
mændene være brødre; om to av konene kan være søstre, vet

jeg ikke, men det er vel neppe sandsynlig, siden brødre er utelukket.
En mand inden et slikt dobbeltegteskap kalder ikke bare sin kones barn
for sine barn, men ogsaa vennens barn for sine, noget som jo er
rimelig; men naar konene gaar saa vidt, at de kalder en anden kones
barn for sine, da blir det broget, og likedan naar barnene alle kalder
hverandre for søskende. Forholdet bedres litt derved, at naar en kone
vil fremhæve, at talen dreier sig om de barn, hun selv har sat i
verden, saa bruker de en anden betegnelse end vanlig, og naar en mand
vil betegne, at han mener sin kjødelige bror eller søster, saa bruker
han ogsaa et andet ord. Men for en fremmed skaper det familieforhold,
som til en begyndelse er aldeles ufattelige.

Disse dobbelte eller tredobbelte egteskaper sluttes tidlig, men jeg vet
ikke, om de unges forældre har noget at gjøre med ordningen av dem. Jeg
er tilbøielig til at tro, at saa ikke er tilfældet; for det blev
fremstillet for mig, som om de utsprang av venskap mellem de unge mænd.
Som et eksempel paa et slikt eiendommelig dobbeltegteskap kan jeg
nævne, at i sidste vinter byttet Oomje og hans ven Tængækai stadig
koner; ret som det var sov Tængækai i Oomjes telt, mens Oomje tilbragte
natten i Tængækais. Baade Tængækai og hans kone er ganske unge og har
endda ingen barn. Saavidt jeg har set, er forholdet altid gjensidig,
slik at en mand tillater ikke en ugift ven at sove hos sin kone.

Skikken, som ogsaa skal findes hos andre naturfolk, er meget
eiendommelig, men jeg har allikevel møtt en foreteelse, som var langt
mere forbausende at støte paa i disse primitive og oprindelige forhold.
Mens tsjuktsjerne endda holdt til paa Ajon, besøkte de fleste os ombord
i «Maud». Blandt dem, som kom var ogsaa en vakkert klædt 40—50 aarig
gammel kone, som skilte sig slik ut fra alle de andre koner, at vi
straks la merke til hende. Hun var usedvanlig høi med et magert
indianeransigt, men det paafaldende var, at hun hadde en tydelig mørk
skjegrot og en dyp stemme. Senere traf jeg Næaanpækjin, den mystiske
konen, igjen etpar ganger og fik snart vite, at det slet ikke var en
kone, men en mand, som indtil 25-aars alderen hadde gaat klædt og
optraadt som mand under et andet navn, men som saa hadde erklært, han
vilde gaa i kvindekiær, leve som en kvinde og anta navnet Næaanpækjin.
Lang tid efterpaa fik jeg en forklaring: vedkommende er homoseksuel, og
mine venner kunde desuten regne op 3 andre, med hvem det samme var
tilfældet, og som gik klædt i kvindekiær. Her, blandt rentsjuktsjerne,
et naturfolk, som endda er uberørt av de civiliserte nationers værste
sygdommer, træffer man altsaa mennesker, som ligger under for, hvad man

ialmindelighet betegner som sidste og værste utslag av degeneration.
Hvad læger mener om saken, vet jeg ikke, men jeg er overbevist om, at i
de primitive forhold, som hersker her, kan man neppe tale om
utskeielser, her kan bare være tale om en sygdom.

Tsjuktsjerne later ikke til at f;nde noget særlig merkværdig, men
snarere noget komisk i tilfældet: de trækker av og til paa
smilebaandet, naar det er tale om Næaanpækjin, og da en ung mand i
manges overvær fortalte, hvorledes han hadde været utsat for
efterstræbelser fra Næaanpækjins side, saa vakte det endel munterhet.
Tsjuktsjerne op-trær overfor Næaanpækj'n, som var «han» virkelig en
gammel kone. Det heter, «gi konen koppen», «den gamle kone trænger en
pipefuld tobak» o. s. v. Kommer et følge av mænd og koner til
Næaanpækjin, sætter konene sig paa huk borte ved teltet sammen med
«ham», begynder konesladder. Tsjuktsjerne er imidlertid ikke bare helt
korrekte overfor Næaanpækjin, men ogsaa altid rundhaandet, og grunden
hertil er nok, at baade «han» og de 3 andre mandkvinder har forstaat at
vinde ry som store trolmænd. Paa sin side gjennemfører Næaanpækjin s;n
rolle fuldstændig, steller i sit telt, koker, syr og prøver at snakke
med kvindestemme, men av og til durer der frem en dyp mandfolkebas.
Næaanpækjin bor nu alene i sit eget telt, hvor jeg har besøkt «ham»,
men jeg hadde vanskelig for at optræ like utvungent som tsjuktsjerne;
jeg kunde ikke let frigjøre mig fra følelsen av at staa overfor en
ualmindelig og besynderlig fremtoning.

Arveforholdene har været berørt litt i det foregaaende, hvor det er
nævnt at datteren oftest arver farens telt. Nogen klarhet over, hvilke
regler der følges, har jeg ikke faat, men etpar eksempler vil kanske
kaste litt lys over forholdene. Gregory har nu allerede delt alle sine
ren mellem sine barn sl'k, at den ældste søn har faat halvdelen, den
næste fjerdedelen, og den sidste fjerdedelen er delt mellem de 3
smaapiker. Av disse 3 skal den ældste altid forbli i Gregorys telt og
ha det, naar han dør, og hun har derfor faat de fleste ren av den
sidste fjerdedel. De to andre er «tilsalgs», kommer sikkert nok til at
bli gift og trænger derfor ingen. Den ældste av de to smaa, som er 6—7
aar gammel, er jo alt forlovet. Gregorys deling av renflokken er paa
sæt og vis bare nominel. 1 virkeligheten raar han fuldt over den,
bestemmer hvilke, som skal slagtes, hvilke som skal sælges o. s. v.;
men han tar allikevel hensyn til hvem han har git renen, slik at han
ikke ensidig slagter den enes ren eller lignende. De to ældste har
ogsaa en smuk dispositionsret over sin eiendom. Kaankalj har som nævnt
to døtre: av disse faar den ældste

hendes telt og alle hendes ren, den yngste er lovet bort og trænger
ingen. Det er væsentlig svigersønnen Oomje, som disponerer over hendes
ren nu. Kaankalj er nu gift med Gregory, men det fører ikke til noget
slags formuesfællesskap mellem dem og heller ikke til at den
overlevende arver noget efter sin egtefælle.

Disse to eksempler tror jeg er ganske typiske; de viser at en mand
eller kone i almindelighet foretar en fuldstændig deling av sine
eiendeler mellem sine direkte arvinger. Han sørger da ogsaa i
almindelighet for, at den voksne søn snarest mulig faar sit eget telt,
slik at han blir uav-hængig, men sønnen eller sønnene telter allikevel
oftest sammen med faren. Har en mand bare døtre gjør hans efterlevende
bror eller hans brorsønner krav paa arv. Et slikt eksempel saa jeg. En
rik mand døde ifjor og efterlot sin store renflok til sin kone og sin
voksne datter. Hans to yngre brødre gjorde imidlertid krav paa halve
renflokken, et krav, som vore naboer ansaa for berettiget. Den yngste
av brødrene reiste saa ivaar til sin svigerinde; renflokken blev delt,
men da manden vilde drive sin halvdel væk, graat kvindene slik, at han
orket det ikke. Han tok hjem snarest mulig og erklærte, at han vilde
ikke ta ren fra to kvindfolk og gjøre dem ulykkelige, vilde den ældste
broren ha renen, fik han reise selv. Begge brødrene har flere ren, end
de selv trænger. Dør en mand eller kone barnløs, gaar arven, saavidt
jeg har forstaat, til den nærmeste mandlige slegtning.

I vinter mottok en mand en ganske eiendommelig arv. En velstaa-ende
mand i sine bedste aar, Ekop, hadde ingen barn og tok sig derfor ifjor
høst en kone til, en ung pike. I vinter døde han imidlertid av
hjerteslag, og hans brorsøn, en forældreløs gut paa 18—20 aar, arvet
ikke bare F.kops ren, saa han pludselig blev en rik mand, men han arvet
ogsaa hans unge kone.

Saasnart et litet tsjuktsjerbarn fødes til verden, møter det sin første
vanskelighet; det maa ha et navn. Da Oomjes og Næanjs lille gut saa
dagens lys ifjor sommer, var han meget misfornøiet med tilværelsen; han
skrek dag og nat. Saa fik de en dag besøk av Make. Make er en flink
trolmand, men han slaar ikke paa trommen slik som de andre; han
drømmer. Vil en vite noget om fremtiden eller ha et raad mot en sygdom,
saa kan han gaa til Make, fortælle ham sine bekymringer og be ham
drømme, og det gjør han da meget paalidelig. Han kom altsaa en dag til
Oomje og Næanj, mens gutten var nyfødt, navnløs og skrikende, og de bad
da Make se paa ham og undersøke, hvad der feilte ham. Make saa straks,
at gutten trængte et navn. Om natten hørte han saa tydelig en stemme
som sa, at gutten skulde hete Makjeli, og det heter han nu. Make fik
etpar hvite vanter for umaken.

De fleste barn faar navn paa denne maaten, men i almindelighet er det
ikke en saa fremragende fagmand som Make, der hører navnet i drømme,
men en av bedsteforældrene. Navn kan man imidlertid ogsaa faa paa en
anden maate, som er blit beskrevet for mig. Bedstefaren eller en anden
spør «den talende sten», det vil si, han hænger en liten sten op i en
snor og lar den slaa mot trommen paa en maate, jeg ikke kjender. Lyden
tydes som et navn, som barnet faar.

Tsjuktsjernes navn er dels forvanskede russiske navn. Michael er blit
til Makjeli, Lukas til Laake o. s. v., dels er det navn, som sikkert
alle har sin bestemte betydning, selv om jeg ikke har forstaat alle,
men jeg vet f. eks., at naar en mand heter Attan, Attraaa o. 1., saa er
det avledet av «Attakai», «hund». Heter han Oanau, betyr det Oeval,
heter han Raute-urgin, betyr det «Den gjøende».

Likeoverfor smaabarn brukes stadig kjælenavne, men de, som anvendes
likeoverfor gutter, er saa drastiske, at de ikke lar sig gjenta.

En mand eller pike beholder slet ikke altid sit oprindelige navn

livet igjennem, men faar ofte som ældre et navn, som karakteriserer
deres utseende, f. eks. Arennekai, d. v. s. «Tandlausa», for en gammel
kjærring, som faktisk var saa tandløs, at hun kunde lægge underlæben op
paa næsetippen.

Den næste betydningsfulde ceremoni for en tsjuktsjer er gifter-maalet,
da han eller hun forlater sit fædrene telt for at gaa over i den anden
familie, forlater sin ild for at faa del i den vordende egtefælles. Det
traf sig saa heldig, at Kaankaljs yngste datter Gemangaut i vinter
skulde flytte til Noolaus telt, med hvis 7—8 aar gamle søn Angkaue hun
skal gifte sig. Noolan kom til os med kone og søn etpar dager
iforveien; selv kjørte han hjem allerede næste dag, men konen og
brudgommen blev igjen. Den tredje dag om eftermiddagen gjorde vi os
klar til at kjøre avsted allesammen. Paa Gemangauts slæde blev hendes
klær, og hendes smaaskatter, etpar perlebaand og etpar blikbokser
pakket sammen, og øverst blev bundet en lasso, som hun skulde bringe
brudgommen. Gregory eller Kaankalj skulde egentlig hat spyd og bue med,
men Oomje med kone og barn hadde forlatt os for kort tid siden og hadde
da tat familiens spyd og bue med, saa nu var det ingen for haanden. Det
fik derfor være det samme med vaabnene, som ikke paa nogen maate kunde
erstattes med et moderne gevær. Her er nok en skik, som skriver sig fra
tidligere mere blodige tider, men som nu holder paa at forsvinde.

Endelig var vi da alle færdige og kjørte avsted, for en gangs skyld i
en bestemt orden. Forrest kjørte stedfaren, Gregory, saa kom bruden
Gemangaut, som for anledningen var iført sin staselige overkofte, saa
brudens mor Kaankalj, dernæst svigermoren med den ungdommelige brudgom
bak paa en slæde og tilsidst jeg og en av Kaankaljs slegtninger. Noolan
teltet dengang sammen med to unge brødre, og da vi naadde frem til
leiren, stanset Gemangaut ved dette telt, mens vi andre kjørte frem til
Noolans. Gemangaut maatte nemlig ikke komme ind i Noolans telt før
morgendagens ceremonier var gaat igjennem.

Næste morgen blev renflokken drevet hen til teltene, Gemangauts
kjøreren blev fanget ind og bundet bak Noolans telt. Her blev de
besmurt med slik rødfarve, som anvendes til farvning av klær; en stripe
over næsen og en stripe over høire side fra ryggen til buken. Ved siden
av dem blev anbragt en liten slæde med mange rare ting: to gamle
rød-rævskind, 3—4 knipper med mest Y-formede træpinder, omtrent 10—15
cm. lange, svarte og fettede, hist og her omviklet med skindfiller, og
endel figurer av træ og skindlapper. Foran slæden stod ildtrærne med de
mange hul for drillpinden, og benknusehammeren med sin tilhørende

sten laa i et stort fat av storsælskind. Alle disse saker, som med
undtagelse av benknusehammeren bare kommer frem ved bestemte
leiligheter, kaldes for renens «æten» «guder» (?) Et litet stykke bak
teltet var stillet sammen 3 slæder, Noolans kjøreslæde, barneslæden med
sit hus av renskind og brudens slæde, og mellem disse slæder og teltet
var laget to ildsteder, det ene ret foran brudens slæde. Her hadde
Noolans kone gjort op ild ved at gni ild med ildtræet. I dette og i
alle lignende tilfælder, i hvilket et baal spiller en rolle ved
offerceremonier, duer det ikke at tænde det med fyrstikker eller ved
hjælp av fyrstaal; man maa gni ild. Det hænder jo rigtignok, at man
nøier sig med at indvi et baal, som er tændt med fyrstikker, ved at gni
til, man faar nogen smaa glør og saa kaste dem paa ilden.

Ildtræet spiller altsaa en rolle ved alle festligheter og hører jo
ogsaa med til renguderne, saa man kan trygt gaa ut fra, at det ikke vil
forsvinde i den nærmeste fremtid, selv om tsjuktsjerne faar aldrig saa
mange fyrstikker.

Efter forberedelsene tok bruden plads ved siden av sin slæde med sin
store overkofte paa. Saa slagtet Noolan 4 ren foran teltet, og endelig
en ung ren bak teltet, bakenfor alle slæder. Hans kone kom t;l og
kaldte brudeparret til sig, ståk saa fingeren ned i saaret paa den
ny-slagtede ren og besmurte de to med blod i ansigtet, en stripe over
panden, og en tversover næsen og kindene. Litt blod blev ogsaa smurt
paa teltet, paa rengudene og paa slædene bakenfor, og litt dryppet paa
ilden. Da dette var gjort, blev brudens ren sluppet løs, svigermoren
tok Geman-gaut i haanden og førte hende rundt teltet og ind i dette.
Der hvisket hun noget til hende, hvad hun sa, kunde jeg desværre ikke
forstaa, og saa var ceremonien forbi. Gemangaut hørte nu til i Noolans
telt. Hun la av sig sin store overkofte og tok fat blandt de andre med
flaaing og partering av de slagtede ren.

Kaankalj sa mig, at slik gaar det altid for sig, naar en ung pike føres
ind i sit nye hjem; da maa der altid slagtes en ren bak teltet, og dens
blod maa smøres i ansigtet paa bruden, paa rengudene og barneslæden.
Likedan naar en ung mand kommer til et telt for at gifte sig med husets
unge pike. Den eneste forskjel er, at naar en pike forlater sit hjem,
saa blir hun oftest utstyrt med masser av tsjuktsjisk pemmikan, prærem,
men en unggut faar ikke noget slikt med. Kaankalj sendte ikke noget
prærem med sin datter, — det kunde være til senere. Forresten blev ikke
Gemangaut svært længe hos Noolan. Hun længtet slik hjem, at efter en
maaneds tid kom hun tilbake — paa besøk het det. Besøket

344Tro og overtro

kommer imidlertid ti! at bli noksaa langvarig, Kaankalj sier, hun faar
nok beholde hende endda en stund; hun har forliten forstand til at
kunne finde sig tilrette blandt fremmede endda. Men hendes kjøreren er
blit hos Noolan, for hvis de blir bragt tilbake til Kaankaljs flok og
døde der, vilde det bety ulykke.

Til en tsjuktsjisk begravelse knytter sig mange flere interessante
skikker. Desværre fik jeg ikke anledning til at overvære nogen, men det
fandt flere dødsfald sted blandt vore bekjendte, saa jeg fik høre saa
meget, at jeg kan danne mig et billede av, hvordan alt foregaar. Til
min overraskelse fik jeg først vite, at det er ikke alle tsjuktsjere
som dør en naturlig død. Naar en gammel mand blir angrepet av en
langsomt tærende sygdom, som stjæler hans sidste kraft, gjør at han
blir skindmager og stadig sitter og hutrer og fryser, saa hænder det,
at han ber en av sine nærmeste om at bli dræpt. Denne, søn eller
svigersøn, stikker den gamle i hjertet med sin kniv. I manges overvær
blev navnene nævnt paa 3—4 gamle, som hadde foretrukket at dø paa denne
maate. Her kan det være værd at minde om den beretning, som
Nordenskiöld har tat ind i s;n oversigt over tsjuktsjernes historie, og
som er gjengit tidligere. Der fortælles, at da russere og jukagere i
aaret 1701 foretok et straffetog mot tsjuktsjerne støtte de paa en
teltleir, hvor de dræpte de fleste mænd og tok kvinder og barn
tilfange, mens de øvrige mænd dræpte hverandre. Man tør nok slutte at
den skik at la sig dræpe er urgammel. Det er forresten vel værd at
lægge merke til, at den gamle dør frivillig. Fra andre folk, ogsaa fra
slike, som ikke staar paa civilisationens laveste standpunkt, kjender
man jo, at gamle og svakelige, som bare ligger til byrde, dræpes og det
ofte paa grusomme maater. Blandt tsjuktsjerne er der ikke tale om noget
slikt, dertil er omsorgen for de svake og ærbødigheten for alderdommen
altfor stor, men naar en gammel er træt av livet, som er blit ham en
daglig pine, saa vil ikke nogen negte at gjøre ham den sidste tjeneste.

I vinter var Teriems kone syk længe. Hun led av et maveonde, kunde ikke
beholde maten og blev derfor forfærdelig avmagret og svak. Den 21.
februar døde hun. Kaankalj kom den dag fra Jeaanlaa, som bodde sammen
med Terien og kunde berette om dødsfaldet. Veien fra os og til Terien
var ikke lang, 25—30 km., og derborte bodde flere av vore gamle
kjendinger sammen. Næste morgen erklærte jeg derfor til Gregory, at jeg
vilde kjøre dithen for at overvære begravelsen, men Gregory og Kaankalj
kom begge med alle mulige og umulige indvendinger. Tilsidst slåp det da
ut av dem, at det gik umulig an for mig at kjøre alene, den,

som kom alene til et telt, hvor der ligger en død, risikerer at bli syk
snart. Skulde man være tryg, maatte man komme mindst 3 eller 4 sammen,
men det vilde være paatrængende av os at komme saa mange, vi var ikke i
slegt med den døde. Dobbelt paatrængende var det, for kom vi dit,
maatte vi bli der; saasnart forberedelsene til begravelsen er begyndt,
maa ingen ta væk fra teltene, det fører ogsaa til ulykke. Kaankalj
hadde derfor skyndt sig avsted fra Jeaantaa, saasnart hun hørte, at
Teriens kone var død, hadde hun ventet litt, hadde hun maattet bli iro.
Vi kunde derfor ikke reise straks, men senere kunde vi kanske ta
dithen. Jeg blev allikevel holdt temmelig skadesløs ved at Kaankalj
fortalte en hel del om begravelsesskikken.

Tsjuktsjerne begraver ikke sine døde, enten lægger de dem ut eller de
brænder dem. Det almindelige er, at de lægges ut, bare naar en ytrer et
særlig ønske om at bli brændt, sker dette. Det blev fremstillet, som om
det særlig var folk, som var saa avmagret, at de omtrent ikke hadde
kjøt paa kroppen, som ønsker at brændes. I enkelte familier forekommer
likbrænding absolut ikke. 2 eller 3 dager efter dødsfaldet kjører de
nærmeste paarørende om natten avsted med liket, som er klædt i sine
bedste, undertiden i nye klær, sydd efter dødsfaldet, til den plads,
som er utset til begravelsesplads, i almindelighet en haug i skogen
eller over skog-grænsen. Her blir sneen skuffet væk fra en passende
stor plads, slik at liket kan lægges paa bare marken. Der bygges et
litet gravsted, idet endel sten blir lagt paa marken, slik at de danner
en aapen firkant med den aapne side mot sydøst. Et slikt gravsted har
jeg besøkt ved en tidligere leilighet, det var laget av 3 store og 2
smaa sten (se figuren) som dannet en 1,2 m. lang og 0,5 m. bred
firkant, hvis ene kortside, den mot sydøst, manglet. Saa sønderlemmes
liket paa en barbarisk maate, hodet skjæres av, lemmene kuttes av baade
ved albu, haand, knæ- og fotled, og i kroppen blir det gjort en række
snit med kniven. Hvis den avdøde har lidt av en mavesygdom, aapnes
maven og undersøkes. I enkelte familier skal man efter sigende nøie sig
med at skjære lemmene av i et led. Jeg har spurt, hvorfor man behandlet
liket paa denne maate, men bare faat det svar, at undlot man det, saa
risikerte de efterlevende at bli syke. Det mishandlede lik blir saa
lagt ned mellem stenene med de avskaarne lemmer ved siden, og med hodet
mot firkantens lukkede kortside, mot nordvest og dækket med renkjøt,
som er bragt med i dette øiemed.

Den døde trænger forskjellige ting med sig til den anden verden, og
merkelig nok trænger mænd og kvinder akkurat det samme. Først

og fremst slæde med fuldt tilbehør, rensæler, tømmer og «tine». Gamle
mænd og koner har oftest vakre slæder, men de vil ikke skille sig av
med dem. Jeg husker, jeg spurte Kenkeon, som netop hadde faat færdig en
ny pen koneslæde, om han vilde sælge den til os; men han rystet paa
hodet. Hans mor var nu gammel, hun hadde ingen tænder i munden og kunde
dø naarsomhelst. Hun maatte ha slæden. Slæden brytes fuldstændig i
stykker og sættes ved siden av gravstedet slik, at den vender

mot nordvest. Saa længe man er i levende live, maa man altid passe paa
at sætte sin slæde fra sig, slik at den vender mot sydøst eller øst,
mot den himmelretning, det første dagslys kommer fra, vinter og vaar,
men den dødes slæde sættes mot nordvest, den peker mot mørke og nat.
Ved siden av slæden lægges spyd og bue og indenfor stensætningen
anbringes den dødes hakke, kniv, tekop og tobakspipe. Som nævnt er alt
dette ens for mænd og kvinder; da jeg spurte, om ikke kvindene trængte
naal og traad med, blev jeg bare ledd ut.

Hvordan en likbrænding foregaar, vet jeg mindre om, men jeg vet, at
liket sønderlemmes paa samme maate, før det lægges paa baalet og
brændes med sine klær paa, sammen med slæden, og muligens ogsaa med
vaaben. Det bygges et tilsvarende gravsted, hvor de forkullede rester
lægges paa marken sammmen med hakke, kniv, tekop og tobaks-pipe.

Følget kjører saa tilbake til teltene, hvor de holder sig iro en dag.
To dager efter drives den avdødes renflok hen til gravstedet, og alle
naboene fra vid omkreds samles; for da skal den egentlige
begravelses-fest finde sted. Mændene maa hjælpe til med indfangning av
alle de ren, som skal slagtes, konene med flaaing og partering. Ved en
rik mands begravelse slagtes ofte 20—30 ren, hvorav mange svære bukker.
Alle hornene samles til en stor haug, og dit lægges ogsaa horn av ren,
som tidligere er slagtet ved teltene. Hele haugen, som anbringes
nordvest for gravstedet, 5—6 skridt fra det, blir avstivet og belastet
med træstammer og sten. Under slagtingen damper hele tiden svære gryter
over et baal, som er tændt ved at gni ild, og tekjelene synger. De
bedste stykker, fete ribber, hodet, tunger og hjerte puttes stadig i
grytene, og saasnart de er kokt, spises de, for at grytene kan fyldes
paanyt. Men hvergang skjæres etpar beter smaat op og kastes hen til
gravstedet. For at faa litt avveksling tar man et margben, gnager fett
og sener av, knuser det og delikaterer sig med den raa marv. Konene
kommer direkte fra den slagtede ren med blod opover armene og samler
sig om brettet med tekopper. Er endelig den sidste tekop tømt, det
sidste kjøtstykke spist og den slagtede ren færdig, saa bryter man op.
Alle, som har hjulpet med slagtingen, faar en ren paa sin slæde, saa
det er ikke svært mange, som blir igjen til den avdødes familie.

Hermed er begravelseshøitidelighetene forbi for denne gang, men slet
ikke for godt. Et aar efter begravelsen drives renflokken igjen til
gravstedet; der slagtes igjen en hel del ren, hvis horn lægges sammen
til den gamle haug; aaret derefter gjentas det samme og kanske endda en
gang, slik at det ialt blir slagtet ren 3 aar efter dødsfaldet, men
efterhvert færre og færre. Det fjerde aar slagtes ikke ved graven, men
de nærmeste etterlatte kjører dit og bringer med fett, prærem, tunge og
marg, skjærer smaastykker av de forskjellige ting og lægger dem i en
liten haug ved graven. Hvis en av de paarørende senere kommer i
nærheten av graven, ofrer de til den døde litt av hvad de kan ha
forhaanden av mat, litt tobak eller sukker. Offeret sker ikke da ved
graven,

det er nok at fjerne sneen og lægge ofret paa bare marken der, hvor man
tilfældigvis stanser.

Ifjor høst var jeg tilstede ved en andengangs offerslagting ved en
grav. Den gamle, som laa der var død aaret iforvejen; han var blit
dræpt og brændt efter eget ønske. Gravstedet laa like ved Makjuæam oppe
paa en høide med glissen skog, det var det, som blev beskrevet ovenfor
og skissert i figuren paa side 347. I haugen av renhorn, som laa ved
gravstedet, talte jeg 23, men den indeholdt sikkert mellem 30 og 40,
for mange var dækket av sne. De fleste av disse ren var slagtet her
ifjor, og haugen blev nu øket med hornene av 13 ren, gamle og unge. En
hel række av naboene var samlet der; der blev spist og drukket og
efterhvert dannet der sig en liten haug av ofrede matbeter ved
hode-stenen. Indenfor stenen saa jeg den dødes hakke og hans kniv;
rester av de forkullede ben, det andet som skulde findes der, saa jeg
ikke, men det kunde jo være dækket av sne. De fleste av de slagtede ren
blev git væk til gjestene, jeg fik ogsaa en.

Jeg har flere ganger været vidne til, at tsjuktsjerne har bragt et
offer til sine døde, naar de er kommet i nærheten av deres grave. Paa
tilbakeveien fra Pansileika kjørte vi, 4 tsjuktsjere og jeg, langs
Paak-nikja, der hvor den bukter sig i en trang skogklædt dal med høie
fjeld paa hver side. Det var Oanau med sin kone, den gamle heksen
Rin-ditsjual, som jeg bodde hos da, hendes svigersøn og jeg. Dagen var
straalende solblank, saa midt paa dagen maatte vi gjøre en stans, fordi
sneen braanet i solsteken, saa føret blev for tungt. Da vi hadde spist
og drukket te, satte jeg mig godt tilrette i solen, mens de andre fire
drev bortover langs elvebredden. Saa blev det ropt paa mig, og jeg
skyndte mig bort til dem. De var gaat litt ind i skogen og sat paa huk
omkring en liten flek, hvor sneen var skrapet væk. Rinditsjual trak
frem et stykke sukker, bet det over og la halvdelen paa marken; fandt
saa frem et stykke tobak, som hun delte i fem; det mindste stykke la
hun paa marken, mens vi andre fik hvert vort. Vi rakte saa til
gjengjæld Rinditsjual litt tobak, litt av den la hun paa marken, men
beholdt det meste. Da vi gik tilbake spurte jeg Oanau, hvem den døde
var. «Det var Rinditsjuals mand», svarte han, «han døde for endel aar
siden».

Smaabarn begraves paa enklere maate; de sønderlemmes, lægges paa marken
og dækkes med renkjøt, kanske lægges nogen benhorn ved siden av dem,
men de behøver ikke slæde eller alt det andet tilbehør, og det er ikke
tale om at slagte ved deres grav aar efter aar.

For nu at vende tilbake til Teriems kone, saa fortalte Kaankalj, at

allerede samme dag hun var død, maatte konene gaa igang med at sy hende
nye klær, for hun hadde ingen stasklær, og mændene maatte gjøre slæden
istand. Renflokken maatte drives til teltene, en hel del ren slagtes og
kjøt til at dække legemet med, naar det blev lagt ut, gjøres færdig.
Den anden dag vilde antagelig alt bli færdig, slik at liket kunde
lægges ut den anden nat, efterat døden var indtraadt. I mellemtiden
blev liket opbevart inde i soveteltet, sittende i det forreste høire
hjørne. Det maa ikke sitte eller ligge mot bakvæggen, hvor lampen
staar. Den tredje dag kunde saa vi kjøre bort til Teriem for at være
tilstede ved slagtingen som skulde gaa for sig den fjerde dag. Men
turen blev der ikke noget av. Netop som vi stod i begrep med at bryte
op, kom nemlig Oanau, og han kunde fortælle, at der blev ingen
slagting. Med liket hadde man nemlig gjort en prøve, som efter hvad jeg
forstod, gjøres med alle lik, men prøven var i dette tilfælde faldt
uheldig ut. Man tar en stok og binder en rem i den ene enden, mens den
anden ende av remmen fæstes om den dødes pande. Prøven bestaar saa i at
man søker at løfte den dødes hode ved at hæve den ende av stokken, som
remmen er bundet til. Lykkes det slik at den døde bøier nakken, saa er
alt i orden, men er nakken alt blit stiv, saa er den døde «konj paa
rakalkalj», det vil si «intet værd» eller «bare til at kaste væk».
Dette var tilfældet med Teriems kone. Det blev derfor ikke tale om at
sy nye klær eller gjøre nogen slæde istand til hende, og heller ikke om
at slagte nogen ren for hendes skyld. Saasnart som mulig blev liket
kjørt bort, sneen fjernet og liket lagt paa marken uten sten eller
antydning til gravsted omkring, ingen gjenstand blev efterlatt der,
ingen renhornhaug bygget op. Saasnart de paarørende hadde lagt liket
fra sig, skyndte de sig væk. Men det var blit sønderlemmet og opskaaret
paa 'vanlig maate, og da de undersøkte den dødes mave, hadde de fundet
en valnøtstor sten der, hvor spiserøret munder ut i mavesækken.

Den mand, som vilde fortælle tsjuktsjerne, at de ingen sjæl har, vilde
man kanske nedlate sig til at smile av, han kunde ikke være vel bevart.
Men tsjuktsjerne skjelner ikke som vi mellem forstand og sjæl, de har
bare et begrep, som de kalder «sjungun», og som jeg her snart kommer
til at oversætte med sjæl, snart med forstand, alt eftersom det passer
efter vort sprogbruk. Efter tsjuktsjernes begreper har et nyfødt barn
ingen forstand, bare en ganske liten spire, som vokser og viser sig
gjennem det første smil. Forstanden vokser saa videre med barnet, men
en gammel mand vil ikke anerkjende, at den yngre har fuldt utviklet
forstand, før han faar skjeg paa haken og er imellem 30

og 40. Gavmildhet og godgjørenhed som ikke er utslag av godfjottet-het,
betragtes som beviser paa, at vedkommende har stor forstand, mens
smaalighet og gjerrighet tyder paa liten forstand.

Tsjuktsjernes forstand bor i hjertet, naar de vil særlig fremhæve, at
der er tale om forstanden eller sjælen, lægger de haanden paa hjertet.
Forresten bruker de ordet «sjungun» stadig i daglig tale, hvor det til
en begyndelse virker overraskende at høre det. Naar for eksempel en
tsjuktsjer vil si: «Jeg mener», saa heter det: «Min forstand sier».
«Jeg er ræd» heter «min sjæl er ræd», «jeg er rasende»; «min sjæl er
rasende», i det hele, hvor det er tale om sjælelige funktioner, bruker
de: «min forstand» eller «min sjæl» istedenfor «jeg». Er det derimot
tale om at utføre noget, gaa, kjøre, hugge ved o. s. v., saa heter det
ret og slet «jeg».

Tsjuktsjerne er overbevist om, at sjælen lever efter døden, men noget
fuldt indblik i deres religiøse forestillinger har jeg ikke faat. Her
kommer man jo til et omraade, hvor direkte spørsmaal ikke nytter;
tvertimot ved at vise paatrængende nysgjerrighet risikerer man bare, at
de adspurte blir mistænksomme og trækker sig unda, eller hvad endda
værre er, at de digter op en historie for at stille spørgeren tilfreds.
Man maa nøie sig med, hvad man tilfældigvis kan faa vite, og saa prøve
at sætte brudstykkene sammen. Blandt ren-tsjuktsjerne er imidlertid et
forhold, som er egnet til at skape forvirring, nemlig det, at renen har
sine guder, saavel som menneskene. En række ofringer og festligheter
finder derfor sted for at stille renens guder tilfreds og bevare dem
mot sygdom og sult, mens andre skal tjene til at hjælpe menneskene. I
mange tilfælder er hensigten tydeligvis dobbelt.

For nu at holde os til menneskene først, saa tror jeg, at grundtrækkene
i tsjuktsjernes religiøse forestillinger er følgende: Jorden er
befolket med onde væsener, som ved enhver leilighet søker at skade
menneskene, de kaldes «Keedle» eller «Kamak». Det sidste navn «Ka-mak»
maa nærmest bety en sygdomsgud, det anvendes stadig i forbindelse med
sygdom og død. «Der og der er det nu megen sygdom med mange dødsfald»
heter: «Der og der har de nu Kamak»; «Er jeg saa syk, at jeg maa dø?»
heter: «Har jeg Kamak?» «Det er længe til du skal dø» heter: «Din Kamak
er langt borte» o. s. v. Naar et menneske er død, sier tsjuktsjerne, at
han er «kamakat», mens de om dyr bruker et andet ord: «oæi». «Keedle»
maa derimot bety onde væsener, som bor i jorden i sin almindelighet.
Blandt andet er mammuthen «keedle». Jeg spurte flere ganger
forskjellige tsjuktsjere, hvad de trodde mammuth-

ben, de vældige knokler, de fandt i jorden, vel kunde være for noget,
uten at ane, at jeg befandt mig paa de utilgjængelige omraader. Gang
paa gang fik jeg det lakoniske svar: «Kaa» — «jeg vet ikke», indtil
endelig en svarte: «Det er keedle». Mammuthtænder har sikkert ogsaa
været betragtet med overtroisk frygt tidligere. Navnet for mammuthtand
«Kaina-urretten» kan nemlig ikke bety andet end «Kamak» o:
sygdomsgudens horn, for «retten» betyr horn: Kamakretten —
Kamaurretten. Den frygt de tidligere har næret for mammuthtænder, har
de imidlertid overvundet, de priser, som betales for dem, har hjulpet
til det.

Paa den anden side har tsjuktsjerne ogsaa forestillinger om gode, men
neppe kjærlige væsener. Til solen, som bringer lys og varme, ofres paa
forskjellig vis, likedan til enkelte stjerner. Men ved siden herav har
de nok ogsaa en forestilling om et høiere væsen, som ikke er knyttet
til noget synlig. En tid bar jeg en vakker hvit overkofte. Et av
skindene den var sydd av hadde hat en sort avlang flek paa ryggen, og
koften var sydd slik, at denne sorte flekken nu kom midt paa brystet.
En dag, jeg hadde denne kofte paa, traf jeg Boteno, en pratsom gammel
mand, som spurte mig, hvem jeg hadde kjøpt den koften av. Da jeg hadde
svart paa dette, pekte han paa den sorte flekken og sa: «Den renen der
tilhører ----», og saa nævnte han et navn, som jeg desværre ikke

fæstet mig ved, for jeg ante ikke fortsættelsen. Han fortsatte nemlig:
«Det er han, som bor høit oppe» — Boteno pekte mot himlen — «og som
eier alle mennesker og alle vilde dyr og alt, som vokser paa marken; de
renene, som er hvite med en liten sort flek paa ryggen, tilhører ogsaa
ham, mens de som er helt hvite og har blaa øine, tilhører solen». Jeg
forsøkte forsigtig at føre samtalen videre, særlig at faa ham til at
gjenta det navnet, han nævnte, men det lykkedes ikke, og senere har jeg
ikke faat vite mere av nogen anden, trods mange smaaforsøk; men jeg
tror den ene bemerkning, som kom saa aldeles frivillig, fra gamle
Boteno, er nok til at vise, at tsjuktsjerne ikke mangler forestillinger
om et høieste væsen.

I dagliglivet spiller imidlertid de gode magter en liten rolle, men de
onde en desto større. For at holde sygdom og ulykker fra sig, maa man
paa den ene side passe paa utallige smaating og gi nøie agt paa alle
tegn og varsler, paa den anden side maa man tilfredsstille de onde
magter ved ofre. Saavidt jeg har kunnet forstaa, tænker tsjuktsjerne
sig sygdommen som en aand, der besætter den angrepne. Den bor i jorden.
En dygtig trollmand kan tale til jorden og tvinge sygdommen ind i sin
uven, eller han kan drive den ut av sin ven. Saalænge man er vaa-

ken, er man ikke utsat for at bli syk, men naar man sover, er det
sygdommen kommer.

Det første begrep om denne forestilling fik jeg en kveld, Gregory og
jeg sat og pratet i teltet. Talen faldt igjen paa, at der burde været
to stykker med av os; for blir en alene syk, vilde det være slemt. Jeg
forsikret ham for tiende gang, at der var ikke noget at frygte; vi blev
ikke syke. Han sat en stund og funderte paa dette, men saa pekte han
paa mit ur: «Dere har jo slike, som altid gaar, selv naar dere sover.
Naar dere har den hos dere om natten, saa kan ikke sygdommen komme og
puste paa dere». Senere fik jeg mange ganger bekræftet, at søvnen kan
være farlig. Efter at vi hadde forlatt vor vinterleirplads og i flere
dager holdt til i kort avstand fra den, pleiet jeg stadig ta tilbake
dit om dagen, dels for at fortsætte de astronomiske observationer, dels
for at faa sitte i fred og skrive. Temperaturen holdt sig mellem 25—30,
men i solen var det godt og varmt. En dag, som jeg skulde til at gaa
avsted, kom en ung tsjuktsjer, Geaoljin, bort til mig og spurte om jeg
pleiet lægge mig til at sove paa den gamle leirpladsen. Det maatte jeg
nemlig slet ikke gjøre; at sove paa en forlatt leirplads er meget
farlig, for der findes «keedle», man blir syk. Tsjuktsjerne tør heller
ikke sove ute under aapen himmel langt borte fra folk og dyr. Renen er
i dette tilfælde like godt selskap som menneskene; at sove ved
renflokken er ikke farlig.

Jeg skulde tro, at naar tsjuktsjerne sønderlemmer sine døde og snitter
i dem med kniven, saa er det for at sygdommen kan forlate legemet og
igjen vende tilbake til jorden. Undlater de det, vil sygdommen
istedenfor at gaa over til jorden gaa over til dem selv. Ved at lægge
legemet paa marken overlater de det til de onde jord-aander «keedle».
For dette har jeg bare et enkelt holdepunkt. Jeg har før nævnt, at
Ankjem med stor forfærdelse fortalte, at da «Vega» overvintret utenfor
Pitlekai, vinteren 1878—79, tok Nordenskiöld et lik, som var lagt ut
paa tundraen, ombord (det var forresten bare hodet, som blev tat).
Ankjem tilføiet da henvendt til de andre: «Skulde de da ha keedle
ombord?» Dette synes jeg peker paa, at det er jordaandene, keedle, som
trænger de dødes legemer, til dem blir de overlatt. Det er jo klart, at
det er ulv og ræv, som væsentlig lever høit paa alt det renkjøt, den
dødes legeme dækkes med, og som ogsaa fortærer kroppen. Det maa
tsjuktsjerne vite, men jeg har ikke paa det rene, om de betragter ulv
o. s. v. som keedle. Jeg vet bare, at de omtaler stadig de større
vilddyr som «aithi nutæk», det vil si «onde, som hører jorden til».

Den avdødes sjæl gaar til de mørke skyggeriker i nord. For dette

353Nordostpassagen

har jeg bare Gregorys ord, men det bekræftes jo derved, at den døde
lægges med hodet mot nordvest og hans slæde sættes mot nordvest, mot
den himmelretning, fra hvilken natmørket utbrer sig. Naar nordlyset
viser sig, kapkjører de døde tsjuktsjere. En kveld paa turen sydover
saa vi en kraftig nordlysbue, noget som ikke var saa almindelig
vinteren 1919 —20, og jeg spurte Gregory, hvad det var. Jeg ønsket at
faa vite navnet paa den og blev derfor noget overrasket, da svaret lød:
«Det er de døde, som kapkjører». Senere fik jeg dette bekræftet av
tsjuktsjere. Dette kan passe godt med den forestilling, at de dødes
sjæler i almindelighet opholder sig i mørket, men naar nordlyset
flammer paa sort himmel en mørk vinternat, da holder de fest. Det
hænder at de døde ofres eller indvies til en bestemt stjerne Arcturus.
Noolan sat hos mig en kveld og begyndte saa uten nogen foranledning at
nævne de stjerner, som det maatte ofres ren til, de som trængte ren.
Saa fortalte han, at Arcturus, «Jantchlaut» trængte mennesker. Hans
oldemor var ofret til Arcturus; han sat og talte paa fingrene, venstre
haands lillefinger, det var ham selv, saa kom venstre ringfinger, som
var hans mor, saa langfingeren, hendes mor, hans bedstemor og saa
pekefingeren, som blev hans oldemor og hun var det, som var ofret til
Arcturus. Desværre fik jeg ikke rede paa, om det dreiet sig om et
virkelig menneskeoffer eller bare om en tilegnelse efter døden; det
sidste er nok det sandsynligste.

De dødes sjæle kan sætte sig i forbindelse med de levende og bruker da
hundene som mellemled. Naar hundene gjør om natten, saa er det for at
jage en død, som nærmer sig teltet. Den rolle, hundene her spiller, er
nok en væsentlig grund til at en hund aldrig mangler ved noget
tsjuk-tsjertelt, tiltrods for at den absolut ingen nytte gjør. Engang i
vinter, like efterat vi hadde forlatt vinteropholdsstedet, kom to av
Kaankaljs hunder løs og gav sig til at jage renflokken. Sneen var meget
dyp med ganske svak skare, saa renen sank i til midt paa siden, men
hundene kunde springe oppaa skaren. De indhentet derfor flokken fort,
og før folk kom til, hadde de tat livet av en ung ren, som tilhørte
Gregory og skamfert en stor buk for Geaoljen. Næste dag, da renflokken
blev hentet til teltene, kunde bukken saavidt hinke paa 3 ben, saa
Geaoljen maatte gi den naade-støtet. Jeg sa ham, at det var da ilde at
miste en værdifuld ren paa den maaten, men han svarte, at det gjorde
ikke noget. Nogen forklaring vilde han ikke indlate sig paa, men den
fik jeg litt senere av Kaankalj. Geaoljens far var død for endel aar
siden. Han var nu færdig med at ofre ved farens grav, men han hadde
bestemt sig til, at naar han kom i nærheten av graven iaar, vilde han
ofre en ren til ham, nemlig den, som hundene

hadde skamfert. Nu var det imidlertid tydelig, at den gamle hadde
trængt renen tidligere; derfor hadde han lat hundene jage den, saa den
maatte dræpes.

Tsjuktsjerne maa som før nævnt passe paa mange smaating for ikke at
nedkalde ulykke over sig. Jeg har alt nævnt, at man bør sætte sin slæde
fra sig slik, at den peker mot sydøst. Dette gjælder forresten bare,
naar man sætter den fra sig om natten, kommer man paa et litet besøk om
dagen, er det likegyldig, hvordan slæden staar. Naar en Ieirplads
forlates, lægges hornene av de ren, som er slagtet der, pent sammen;
forsømmes det, risikerer man, at renflokken næste aar spredes for alle
vinde. Lægger man en kofte paa en slæde, før lasset surres, maa man
lægge den med halsaapning fremover. En kone, som har smaabarn, maa ikke
laane sine klær til nogen fremmed, det bringer ulykke. Første dag jeg
tilbragte blandt tsjuktsjerne paa Ajon var temmelig sur, og mens jeg
stod og saa paa de evige forberedelser til at bryte op, var det ikke
frit for, at jeg frøs, helt til jeg fik Næangs store overkofte paa.
Dengang ante jeg ikke, at bare det, at jeg fik laane hendes kofte, var
et tegn paa, at jeg alt fra første dag blev betragtet som hørende til
familien, men senere fik jeg vite det. Alle smaabarn har naturligvis
ren; de faar ren, saasnart de kommer til verden, men deres ren maa saa
hverken sælges eller byttes bort for andre ren; det bringer ogsaa
ulykke. Eiendomsretten til ilden og den omsorg, den overvaakes og
respekteres med, er omtalt før. Men det er ikke blit nævnt, at
tsjuktsjerne brænder alle de ben, som ikke indeholder saa meget fett,
at det lønner sig at knuse og koke dem, og at benene da absolut maa
brændes i vedkommendes egen ild. Ja det gik saa vidt, at da Kaankalj
engang hadde skaaret op noget prærem, som var en foræring fra en
fremmed, saa bad hun en av smaapikene om at kaste det vedstykke, hun
hadde brugt som bredt, langt væk. Det vilde være farlig, om smulene kom
i hendes ild.

Disse regler passer man nøie paa, men andre later til at gaa i
glemmeboken, f. eks. den at en fremmed altid bør anbringes paa høire
side av lampen eller av ildstedet, naar man staar vendt mot utgangen.
Da vi skulde reise vort store vintertelt, saa jeg mig ut en plads like
ved, hvor jeg vilde bygge min hytte og grov sneen væk fra den. Gregory
kom imidlertid med en masse indvendinger, da han saa dette, den ene
mere taapelig end den anden. Endelig slåp det ut, at jeg hadde valgt
min plads paa venstre side, men han kunde ikke forsvare at la mig sove
der, hvor jeg stadig risikerte at bli syk. Saa kom heldigvis Kaankalj
og erklærte, at jeg hadde ikke noget at frygte, jeg hørte til familien,
og da

kunde det være det samme, hvor jeg sov. Imidlertid blir nu ikke den
regel, at den fremmede bør ligge tilhøire, overholdt synderlig nøie.
Jeg har like ofte ligget tilvenstre, naar jeg har været ute paa besøk.

Tsjuktsjerne har mange maater at granske fremtiden paa. En av de
vigtigste er at raadspørre renens skulderblad, for dette er meget
paalidelig, det har stor forstand. Renens skulderblad «paritlingen»
raad-spørres altid, før tsjuktsjerne begir sig ut paa nogen større
handelsreise, muligens bare i dette tilfælde, jeg kjender idetmindste
ikke andre. Ifjor høst talte en hel del av vore naboer om at dra med et
litet telt og sin familie til markedspladsen Markowo ved elven Anadyr
for at sælge sine pelsvarer og andre byttemidler der. Det gik vilde
rygter om at der i Markowo fandtes ubegrænsede mængder av tobak og te,
kobberkjeler og tekander, saa det blev betalt fabelagtige priser for et
enkelt ræveskind. Blandt dem som vilde reise, var ogsaa Daaigo. En tid
efter at alle de andre hadde brudt op og var paa vei mot Markowo, kom
han imidlertid til os en vakker dag, saa jeg spurte ham, hvorfor ikke
han var reist. Han svarte ikke, men senere fortalte Gregory, at hans
«paritling» hadde været meget slet; den hadde vist «kamak», død: Hadde
Daaigo begit sig paa vei, vilde en av hans familie blit dødssyk. Senere
paa vinteren fik vi vite, at alle de, som hadde begit sig avsted mot
Markowo, var snudd om, for der kom stadig rygter om, at Markowo hadde
de «kamak», der var megen sygdom med mange dødsfald. Efter hvad jeg
senere har faat vite, medførte rygtet til en viss grad sandhet. For
tsjuktsjerne spillet det imidlertid ogsaa en væsentlig rolle, at
snemængden var saa stor ivinter, at den alene tvang dem til at snu,
dagsmarsjene blev for korte, og for renen blev det for vanskelig at
skaffe sig mat. Da vi fik vite, at vore naboer hadde snudd, fordi det
hersket sygdom i Markowo, nyttet jeg leiligheten til at minde Gregory
om Daaigos «paritlingen», som hadde advart ham, i tide. Gregory
bekræftet da, at «paritlingen» hadde en meget stor «yungun» eller med
andre ord, at skulderbladet var meget paalidelig. For 4 aar siden hade
hans paritling været meget slet, men han hadde været dristig nok til at
sætte sig utover det og var reist med kone og barn til Pansileika. Der
var hans kone pludselig blit meget syk og var død. Kaankalj kunde
tilføie, at aaret i forveien hadde hendes mands «paritling» ogsaa været
rent ilde og vist sygdom og død. De hadde derfor opgit at dra
allesammen med telt og tilbehør til Pansileika, men hendes mand hadde
kjørt dit alene. Der hentet han sig imidlertid en sygdom, som han kort
efter hjemkomsten bukket under for. «Paritlingen» bør man derfor rette
sig nøie efter.

Da det ivinter blev tale om, at vi skulde reise til aarsmarkedet i
Pansileika var det klart, at vi maatte raadspørre «paritlingen», saa
jeg fik se, hvordan det gik for sig. Av en ren, som blev slagtet ved en
bestemt leilighet, blev skulderbladene skaaret ut, renset fuldstændig
for kjøt og tørket litt over varmen. Gregory tok saa begge
skulderblader av sin ren, mens Oomje tok Kaankaljs. Oomje satte sig paa
huk ved ildstedet foran teltet, pirket frem en liten glo og la den midt
paa skulderbladet til den brændte en liten sort flek med et tversnit av
6—8 mm. Han gjentok det samme med det andet. Disse blev lagt hen til
avkjøling ute i henimot 30 graders kulde, og saa kom det an paa, om de
sprang meget eller litet istykker. Kaankaljs «paritling» som Oomje
brændte, viste bare nogen ganske smaa sprækker, saa hun kunde trygt
reise, men Gregorys brast meget itu, de viste begge to store aapne
sprækker. Vi hadde mange gjester den dagen, og da skulderbladene var
færdige, gik de fra haand til haand, blev studert og drøftet frem og
tilbake. Gregorys var meget slette, de pekte paa sygdom og elendighet,
saa han burde ikke reise til Pansileika.

Han hadde imidlertid selv stor lyst til at ta avsted, saa han
spekulerte sterkt paa at sætte sig utover det daarlige varsel. En dag
erklærte han, at vi reiste avsted med telt og fuld oppakning trods alt,
næste dag het det, at vi skulde kjøre uten telt, og dagen derpaa, at vi
maatte holde os fuldstændig iro, — «paritlingen» hadde været for slet.
En kveld kom han og fortalte, at om morgenen hadde han kjørt ut med den
beslutning, at vi skulde reise med telt, men saa hadde hans høireren
gjæspet, saa vi maatte opgi alle planer. Naar høire renen gjæsper,
betyr det nemlig ulykke for den, som kjører renen; gjæsper derimot den
venstre, er det en av hans paarørende som er truet. Gregory bestemte
sig tilsidst til at raadspørre renen paa en anden maate, som jeg hadde
set ham bruke før. Han tok da syv av de lange halshaar paa renen og
ordnet dem i haanden til en bundt. Saa knyttet han sammen to og to i
hver ende av bundten, slik at han fik tre knuter og et frit haar i hver
ende. Nu grep han de fri haarender og trak til. Hadde han da knyttet
slik, at alle haarene dannet en sammenhængende lænke, saa var det et
godt tegn; fik han derimot en ring og en kort adskilt lænke, saa var
det daarlig. Vi var like i nærheten av det sted, Gregory hadde utset
som vinteropholdssted, da jeg første gang saa ham raadspørre
halshaarene. Familiens yngste medlemmer hadde ikke været enige med ham
i hans valg: de hadde foreslaat et sted litt længer mot øst. Men
Gregory blev overbevist om, at hans valg var det rigtige, for da vi en
dag hadde kjørt fremover i den retning, de

unge foretrak, saa hadde hans høireren, som har en meget stor
«sjirugun» først gjæspet og senere slaat sig rent vrang, men for
sikkerhets skyld prøvet han ogsaa med 7 av dens halshaar. Prøven faldt
dennegang meget tilfredsstillende ut; vi skulde faa en god vinter paa
det sted, han hadde utset.

Istedenfor de 7 halshaar kan man ta 10 græsstraa og knytte dem sammen
to og to. Danner de saa en enkelt ring, blir alt godt, men faar man
flere ringer, er det et daarlig varsel.

Da vi vilde til Pansileika, skulde de 7 halshaar faa tale det
avgjørende ord. Gregory tok haarene av en gammel paalidelig kjøreren,
men desværre, han knyttet dem slik, at han fik en ring av 4 haar, mens
3 dannet en adskilt lænke. Dermed saa det ut, som om hele turen skulde
gaa overstyr; men jeg lot Gregory forstaa, at det var av stor vigtighet
for mig at komme avsted, saa enden blev da, at han, Kaankalj og jeg
kjørte avsted. Vi fik reise, selv om han kom til at dø, erklærte han.
Jeg er svært glad for, at han fremdeles er like frisk.

I de dager brændte alle naboene sine «paritlinger», saa det daglige
spørsmaal var, hvordan utfaldet var blit. Enkelte maatte ogsaa ty til
halshaarene slik som Gregory. Jeg vilde gjerne ha fat i etpar brændte
skulderblader, men det lykkedes ikke. En stund efterat de var færdige
og eiermanden hadde indprentet sig utseendet, slik at han kunde huske
det i mange aar fremover, blev de ødelagt og stumpene brændt. At
overlate dem til en fremmed, vilde bringe de største ulykker med sig.

Tsjuktsjerne er ikke ukjendt med at spaa i kort, det maa russerne i
Pansileika, som ikke staar stort tilbake for dem, naar det gjælder
overtro, ha lært dem. Det er nok ogsaa derfra eller fra andre steder,
hvor de er kommet i berøring med civilisationen, at de har sin frygt
for alle instrumenter, fotografiapparater og kikkerter, som de slaar
sammen under betegnelsen «gitæne». Jeg fik en anelse om, hvordan deres
overtro er opstaat, da Ankjem fortalte følgende episode: Da han engang
besøkte Markowo under et marked, hadde der været en mand med et stort
«gitæne». De.nne hadde bedt Ankjem sætte sig foran det og hadde kikket
paa ham gjennem apparatet. Saa hadde han bedt ham sitte ganske stille
et øieblik, hadde trykket paa en gummiball, og Ankjem hadde hørt et
litet knepp i apparatet. Da han var færdig, sa han til Ankjem:
«Ud-merket; det er endda længe, til du skal dø.»

Mine fotografiapparater, magnetiske og astronomiske instrumenter, blev
naturligvis gjenstand for megen frygt og megen snak. Gang paa gang blev
jeg opfordret til at «se» om spørgeren snart skulde dø, men

358Av Sverdrups samlinger fra tsjuktsjernes land. (Universitetets
etnografiske museum.) Forklaring omstaaende.A. Undcrluc med orelapper.
Fra tsjuktsjerne.

B. Lue av renkalvskind. Fra tsjuktsjerne.

C. Skjært av ekornhaler. Fra lamuterne.

D. Tobakspung med perlebroderi. Fra lamuterne.

F. Benknusehammer med sten til underlag. Fra tsjuktsjerne.

F. Form til at støpe tobakspiper i. Fra lamuterne.

G. Tobakspipe. Fra tsjuktsjerne.

11. Tobakspipe med kradser og tobakspung. Fra tsjuktsjerne.Tro og
overtro

jeg fandt det klokest at avholde mig fra alle spaadomme. En mand som
tar en række fotografier ved et markedsbesøk kan nok tillate sig at si
til alle, at det er længe til, de skal dø, men naar man opholder sig en
længere tid iblandt dem, blir det litt farlig; da risikerer man altfor
let at komme i klasse med de falske profeter. Tvertimot prøvet jeg ved
enhver leilighet at forklare, at alle mine instrumenter var helt
uskyldige, men det lyktes mig ikke at overbevise nogen. Selv Gregory
protesterte, da jeg engang vilde sætte et fotografiapparat ind i hans
barneslæde og fandt paa en mængde indvendinger. Det viste sig tilslut,
at han var ræd for at faa anbragt et «gitæne» i barneslæden, det vilde
føre ulykke over de smaa. Mine magnetiske observationer var naturligvis
svært mistænkelige,

jeg stod jo i mange timer og stirret ind i kikkerten. Flere ganger
prøvet jeg at forklare de nysgjerrige tilskuere, som taalmodig kunde
staa i timevis og se mig stille ind og læse av, hvad en magnetnaal var.
Det resulterte hvergang i at de fandt ut, at magnetnaalen var et stykke
metal med «sjungun», forstand, og nu spurte jeg den, om tsjuktsjernes
land var godt eller slet. Jeg sa naturligvis at det var storartet.

Nymaanen agter tsjuktsjerne nøie paa om vinteren, særlig nymaanen i
februar. Hvis denne viser sig staaende er det et godt tegn; er den
derimot liggende første gang man ser, betyr det sygdom eller dødsfald.
I sidste vinter stod den sterkt paa skraa, da vi saa den første gang —
og ganske rigtig, i den maaned indtraf to dødsfald i nabolaget.
Tsjuktsjerne kjender ogsaa «manden i maanen», som de ser, ikke som et
ansigt, men som en skikkelse med utbredte armer. Hvilke forestillinger
der knytter sig til manden i maanen, vet jeg ikke. En ung tsjuktsjer,
som jeg hadde git en blyant og litt papir, tegnet ham for mig; det var
paa den

maaten, jeg fik kjendskap til ham, og tegningen maa sikkert ha været
meget god; for alle, jeg viste den til, kunde straks si, at den
forestilte «ji ideljiken oreøitlan» — manden i maanen.

Det er neppe tvilsomt, at tsjuktsjerne tar varsler av drømmer. Jeg har
rigtignok ikke noget eksempel at anføre, men jeg vet, at de tyder sine
drømmer paa mange maater. Gamle Neomesj fortalte mig, at han i drømme
hadde set landet mot øst og landet mot vest. Det første var mørkt som
natten, der maatte de ha sygdom, det andet lyst og klart.

En unggut kom en morgen til mig med et meget høitidelig ansigt og
spurte, om min far levet. Jeg svarte da, at da vi reiste, var han frisk
og rask, men nu var det snart gaat to aar, og i løpet av den tid, kunde
meget hænde. «Nei», sa han, «han lever fremdeles. Inat saa jeg ham, vi
røkte sammen». At smaabarn faar navn gjennem drømmen, har jeg alt
nævnt. Av opsnappede ytringer, jeg bare har forstaat litt av, har jeg
faat det indtryk, at i drømmer, kan de dødes sjæler tale til de
levende. Jeg vet, at naar en mand holder kapkjøring, saa gjør han det
efter tilskyndelse fra en drøm. Paa den anden side gjør offerskikkene,
som skal beskrives senere, at kapkjøringen faar karakter av en fest for
de avdøde. Derfor er det muligvis saa, at naar en mand har drømt om en
av sine avdøde paarørende, saa holder han kapkjøring.

Det er ikke bare gjennem drømmer, at sjælen kan fly væk, se mennesker
og følge begivenheter milevidt vække; en mand som er en stor «Æng æ
ægnelin» kan, naar han slaar paa trommen, hensætte sig i en slik
tilstand, at hans sjæl ser, hvad han ønsker. Jeg vilde naturligvis
meget gjerne være tilstede ved en slik barneforestilling. Jeg gik
derfor til Kaankalj og Gregory og fortalte, at jeg nu hadde været saa
længe borte fra mit telt, at jeg stadig blev urolig ved tanken paa mine
paarørende. Var det mulig at en tsjuktsjisk ængæægnelin kunde «se» for
mig, og si mig, hvordan det nu stod til i mit hjem, tiltrods for at det
laa saa uendelig langt borte? Kaankalj var ikke i tvil om, at det lot
sig gjøre, om mit telt var aldrig saa langt væk, vilde en ængæægnelin
kunne se det, som stod han like ved. Vi blev saa enige om, at Gregory
skulde henvende sig til gamle Neomesj, som er en meget stor trollmand,
og som han staar sig godt med, og spørre, om han vilde slaa trommen og
«se» for mig. Kort efter fik vi besøk av Neomesj, som jeg ved smaa
foræringer av tobak og mel ogsaa hadde gjort til min ven, og Gregory
spurte ham. Han lovet straks at hjælpe mig, men vi maatte vente nogen
dager, for nu hadde han netop slaat trommen for Yeteluis syke gut, og
skulde han nu slaa trommen for mig ogsaa straks, kunde det gaa utover
gutten, ta hans

kraft fra ham. Gregory var svært fornøiet med, at Neomesj ikke hadde
svart nei; det hadde nemlig været et slemt tegn for os.

Endelig kom han saa en dag for at tilbringe natten i Gregorys telt, og
han vilde da slaa trommen for mig om kvelden. Om kvelden spiste jeg
derborte, hvor Neomesj, Gregory, og Kaankalj, Gregorys «husholderske» —
Janenint, og hans 3 smaapiker var samlet. Da vi hadde spist og drukket
te, ventet jeg, at nu skulde forestillingen begynde, men nei, først
naar man hadde gjort sig klar for natten og lampen var slukket, kunde
trommeslagningen begynde. Jeg vilde gaa hjem til min sovepose
efter-paa, saa jeg trak mig tilbake i det forreste venstre hjørne av
soveteltet, slik at Neomesj sat paaskraa overfor mig i sin natdragt,
det vil si uten klær paa, men med en skindfæld over underkroppen. Da
saa den sidste pipe var tændt, blev lampen slukket og de øvrige krøp
under sine skind for at gjøre sit toilet for natten. Neomesj begyndte
saa at tromme, langsomt og monotont og ledsaget snart musikken med en
likesaa monoton sang. Snart stanset han og spurte, om vi skulde reise
til Pansileika. Gregory svarte, at det visste han ikke; imorgen skulde
skulderbladet avgjøre det. Han fortsatte og kom endda et par ganger med
likegyldige spørsmaal, men trommeslagningen og sangen blev efterhvert
livligere. Den steg og sank, snart til en larm, som fyldte hele det
lille sovetelt, snart til en ensformig lav dur. Av og til, som larmen
var paa det høieste, brøt han pludselig av og støtte trommen mot taket
av soveteltet, saa det hele rystet. Musikken og sangen å det bælgmørke
lille rum gjorde paa mig et ganske uhyggelig indtryk.

Hele tiden ropte Gregory og Kaankalj: Hikk! hikk! til ham, tydeligvis
opmuntrende. Neomesj avbrøt stadig trommeslagningen for at tale til os,
og Gregory eller Kaankalj svarte ham med «Javist», «Nei, det var vel»,
«Nei, du store verden» eller lignende, eftersom det passet. Neomesj
talte ikke længer med sin naturlige stemme; stemmen klang anstrengt og
presset, og hvergang han vilde si noget begyndte han med et langt
he—e—e—e—e eller i—i—i—i—. Han saa landet mot vest, det var klart og
lyst. Saa saa han mit land; det laa bortenfor «Solfyrsten», tsaren, og
var klart som dagen. Engang ropte han pludselig midt under
trommeslagningen: «Sverdrups far goddag!» Han saa min fars telt, hvor
alt stod vel til. Det stod nu bortenfor og nordenfor Solfyrstens. Da
han hadde holdt paa i vel en halv time, brøt han braat av og fortalte
med sin vanlige stemme, at hans søn, Kargitu, var sterkt forkjølet;
igaar hadde han slaat trommen for ham og vilde derfor nødig fortsætte
nu.

Under denne trommeforestilling fik jeg et litet indtryk av den under-

lige uhyggestemning, som en flink trommeslager kan fremkalde, men jeg
fik ikke se nogen av de kunster, tsjuktsjerne hadde beskrevet for mig,
og som maa være de rene fakirkunster. Om Neomesj fortalte en, at han
kunde blaase ut meterlange flammer. En anden, den unge Aigeæurgin, som
hadde gjort sig umulig som Ankjems svigersøn, hørte jeg meget om av
hans jevnaldrende. En hel del av dem fortalte, hvordan de hadde set ham
stikke kniven ind i brystet, mens han sang, vri den rundt og føre den
frem og tilbake inde i brystet. De hadde ogsaa set ham stikke et spyd
gjennem sig, saa spidsen stod ut gjennem ryggen, og saa fortsætte at
tromme, eller set ham spise en kniv, som var det et stykke kjøt, og
harke den op igjen. Dette var alt foregaat under forestillinger i
teltet, hvor der hersket et svakt halvlys. Der kan vel neppe være nogen
tvil om, at trommeslageren paa sæt og vis hypnotiserer sine tilhørere.
Ved hjælp av sin musik og sin sang hensætter han ikke bare sig selv,
men ogsaa dem i en slags ekstase, slik at de senere enstemmig bekræfter
at ha set ham utføre ting, som det at rote omkring i sit eget bryst med
en kniv.

Det var de unge som beundret Aigeæurgins kunster; de gamle var nok
skeptiske; en erklærte, at Aigeæurgin var flink til at synge, det var
det hele, og en anden, at nu hadde ikke tsjuktsjerne nogen stor
«ængæ-ægnelin», men da han var ung, da hadde de mange. Den gamle
historie om, at «dengang da jeg var pike, da var der piker til».

Buktalerkunsten er neppe ukjendt blandt de tsjuktsjiske ængæægne-lin at
dømme efter denne lille episode. En dag vi hadde besøk av Tun-nelaigun,
som er jevnaldrende med Gregory, holdt Kaankalj paa at rote i sine
poser. Hun støtte da blandt andet paa nogen stykker hvalbarder, som
hadde tilhørt hendes far, og som han hadde brugt som beslag under
meiene paa sin slæde ved kapkjøringer. Tunnelaigun bad om at faa et
stykke for at lage sig en trommestikke. «Er du nogen stor
ængæ-ægnelin?» spurte Gregory, «la mig høre, om din mave kan snakke».
Nei den kunde ikke. «Men min kan», sa Gregory, «hør bare». Gregorys
mave sa tydelig: Pip-pip. Men Tunnelaigun saa, at Gregory hadde den ene
haanden inde paa kroppen, og gav sig ikke før han hadde faat fat i den.
1 den holdt Gregory en liten Kautsjuk-kylling, jeg netop hadde git hans
mindste datter, og som sa «pip-pip, naar man trykket paa den.

Trommeslagningen og sangen spiller utvilsomt sin største rolle, naar
det gjælder helbredelse av syke. Saavidt jeg har forstaat, er det netop
under forsøk paa at drive en sygdom ut, at ængæægnelinen arbeider sig
op til den høieste ekstase og utfører sine mest utrolige fakirkunster.
Jeg

har bare hørt om to kurer. Ifjor sommer blev Jetelnis lille gut syk;
maven svulmet op paa ham. Neomesj paatok sig at prøve at helbrede ham
og slog stadig trommen i Jetelnis telt. Ved en slik kur styrtet blodet
av næse og mund paa gutten, og efter det gik det fort fremover; nu er
han saa godt som frisk. Jeg har før fortalt, at Geaoljen i et slagsmaal
fik et slag over korsryggen, som skaffet ham en nyrelidelse. Aigeæurgin
slog trommen for ham og suget tilsidst en stor træsplint ut av
Geaoljins hode. Han suget og suget og spyttet tilsidst en stor blodig
splint ut. Geaoljen blev temmelig frisk, men helt bra blir han nok
aldrig.

Gregory har et litet blaat kors tatovert paa høire skulder. Han
fortalte, at han engang hadde faat store smerter i skulderen, slik at
han ikke kunde bruke sin lasso. Da hadde en av tsjuktsjernes
ængæægneliner, han vilde ikke ut med navnet, slaat trommen for ham og
tatovert korset paa skulderen. Efter det hadde han været helt bra.
Alle, som hadde besøkt os ombord i «Maud» ifjor høst, hadde lagt merke
til, at Tønnesen hadde en stor tatovering paa haandleddet, og senere
blev jeg flere ganger spurt, hvorfor han lot sig tatovere der, — hadde
han hat vondt i haanden? Tatoveringene i ansigtet, som forøvrig ikke er
almindelig blandt rentsjuktsjerne, har derimot intet med sygdom at
gjøre. Tatoveringene utføres med en almindelig naal, den blaa farve
utvindes efter sigende av bær.

Om de selv tilbereder mediciner i nogen form, har jeg ikke rede paa;
helt utelukket er det ikke, for tsjuktsjerne viste stor tiltro til de
forskjellige slags «vand» eller «salt», som de kunde faa fra os. Det er
jo mulig at de har sit kjendskap til slike lægemidler fra russerne. At
de har forbindelse med russiske læger, fremgaar tydelig nok derav, at
de fleste er vaksinert.

Tsjuktsjerne er forøvrig ikke snare til at «søke» læge. De kan være
sterkt forkjølet eller plaget av mavesygdommer uten at be om hjælp fra
nogen «ængæægnelin». Forkjølelsesepidemier optrær nok hver vinter.
Tsjuktsjerne sier, de kommer naar kysttsjuktsjerne bringer sine varer,
blandt dem er der nemlig altid litt «kamak», som de fører med sig. Det
kan nok være, at de kan føre med smitte, men sidste vinter hadde nok de
voldsomme temperaturvekslinger i januar fra -^-45° til -j- 5 ° ikke
mindre at si. I Pansileika er det ogsaa altid «kamak» blandt russerne,
saa naar tsjuktsjerne tar dit, blir de stadig forkjølet, flere henter
sig sin dødsdom der. Det er ikke saa underlig, for russerne er selv
sterkt plaget av forkjølelsessygdommer, tæring er nok ikke sjelden.
Naar saa tsjuktsjerne besøker dem, sitter inde i deres varme stuer, og
drikker te

til skindklærne er gjennemvaate av sved, for saa et øieblik efter at
gaa ut i kulden, saa er det ikke at vente andet, end at de blir
forkjølet. Ifjor høst var det heldigvis ingen, som blev det mindste syk
efter besøkene hos os, og det blev som før nævnt regnet os til
fortjeneste.

Gjør man en mand eller kone, som er flink til at slaa trommen, til sin
uven, risikerer man let at bli syk. Vedkommende taler da til jorden og
tvinger sygdommer ind i sin uven. Man kan ogsaa paadra sig sygdommer
som straf for slette handlinger. Ivaar engang kjørte Gregory avsted med
to hvite ren spændt for slæden. Den ene av disse slog sig rent vrang,
Gregory blev rasende og bearbeidet den med tinen, til blodet silte
nedover Iaaret paa den. Næste dag fik han en ondartet byld, som gjorde
det umulig for ham at sitte, og Kaankalj var ikke i tvil om, at det var
straffen, fordi han hadde slaat den hvite renen slik. Jeg hadde
vanskelig for at bevare alvoret, da han laa paa maven og ynket sig, og
stadig stønnet: «Hadde jeg bare ikke slaat den hvite renen tilblods».

Epidemier med mange dødsfald optrær nok ikke saa sjelden. For 6—8 aar
siden herjet skarlagensfeber eller meslinger blandt rentsjuk-tsjerne og
krævet mange ofre. De angrepne hadde alle sterk feber og rødt utslet
over hele kroppen. Ifjor vinter maa en ondartet influenza ha været
utbredt. Iaar optraadte heldigvis ingen epidemi. Tre ældre folk døde i
vinter i nabolaget, en antagelig av lungebetændelse, en av et maveonde,
og en av et hjerteslag. Jeg var meget glad for, at det ikke indtraf
flere dødsfald; for hadde her brutt ut en herjende smitsom sygdom, er
jeg bange for, at jeg med mine mange apparater og instrumenter, den
fremmede, som hadde trængt sig ind blandt dem, hadde faat skylden. Der
var nok av dem, som bebreidet Gregory, at han hadde indlat sig paa at
la en fremmed bli med, det maatte føre til ulykke. Tsjuktsjerne er
meget tilbøjelige til at gi sine uvenner skylden for et dødsfald, som
optrær blandt deres nærmeste, hvis de ikke vet, at den avdøde har
trodset et varsel, og paa den maate selv fremskyndet sin bortgang.
Ifjor hadde Oomje, som jeg før har fortalt, en trætte med gamle Akam.
Kort efter døde Oomjes lille pike og Kaankalj er ikke i tvil om, at
Akam har talt til jorden og manet den sygdom, som førte til den lille
pikes død, ind i hende, ja, da Kaankaljs ældre halvbror Petki døde av
lungebetændelse i vinter, gav hun igjen Akam skylden; han har nemlig
ved flere leiligheter vist sig ildesindet likeoverfor Kaankaljs hele
familie.

Trommen benyttes ikke bare ved de leiligheter, som hittil er omtalt,
men den spiller ogsaa den væsentlige rolle ved en særlig række fester.
Jeg var tilstede ved tre slike, som hvergang blev avholdt i for-

bindelse med andre festligheter, to ganger i forbindelse med
kapkjøring, og en gang i forbindelse med en særlig slagtning. Den
interessanteste var den som fandt sted hos Jeaantaa ifjor, en
kapkjøring. Som vanlig ved denne leilighet blev en ren slagtet bak
teltet, mens slagtningene ellers i almindelighet foregaar foran teltet.
Da renen var aapnet og maveindholdet tømt blev den slæpt ind i teltet,
partert og dels kokt. Under de videre forberedelser sat jeg med
mandfolkene utenfor teltet, hvor tiden som vanlig blev fordrevet med
snak og røkning. Imens blev teltindgangen dækket helt til, og omkring
røkhullet blev lagt et skind, slik at der bare blev en liten aapning
igjen. Endelig ropte konen, at vi maatte komme og spise, og ind krøp vi
under teltduken. Derinde var det til at begynde med næsten mørkt og en
røk, som sved i øinene fra ildstedet, hvor nogen faa vedstykker laa og
glødet. Men litt lys trængte ned gjennem røkaapningen, og gjennem
huller i teltduken kom etpar lysstraaler ind. De spillet gjennem røken
og hjalp til at sprede et dæmpet lys over gruppene i det svære teltet.
Da øinene vænnet sig til dette, skimtet jeg hodet av den slagtede ren
foran og paa venstre side av soveteltet (naar man staar vendt mot
utgangen). Hodet var endda ikke flaad ut av skindet, som var fyldt med
kokt kjøt. Til høire for ren-hodet, midt foran soveteltet laa de to
trommer med sine trommestikker og desuten to alenlange flate kjepper,
slike som brukes til at slaa mot kanten av trommen. Husets folk og
gjestene grupperte sig foran soveteltet og paa begge sider av
ildstedet; det var fordelagtig at sitte saa lavt som mulig for at
undgaa røken. Saa blev det skaaret litt av hvert stykke, som laa i
renskindet og smaabetene, sammen med marg, fett, og stykker av tungen
blev lagt paa to tallerkener. Jeaantaa, den unge søn i huset, og en ung
pike tok hver sin tallerken, gik rundt i teltet med dem, med solen, og
slængte efterhvert indholdet utover sneen, mens de ropte høit:
Aa-hau-ai-hau! For at skræmme aandene? Da de kom ind igjen, blev
kjøtstykkene fra renskindet delt ut, og i løpet av utrolig kort tid
kunde de blanke, avgnagede ben samles sammen igjen i skindet. Saa grep
Jeaantaa og hans mor hver sin tromme, og forestillingen begyndte.
Jeaantaa stilte sig op ved den tildækkede indgang til teltet med
ansigtet mot soveteltet, og slog trommen og sang, mens hans mor sat paa
huk foran soveteltet og fulgte ham. Dette var imidlertid bare en
indledning. Ved denne og de andre leiligheter begynder altid husets
folk, men de overlater snart trommen til en av gjestene, som gir den
egentlige forestilling. I dette tilfælde var det Geaoljen, som efter
nølen tok den ene trommen og stillet sig paa Jeaantaas plads. En ung
kone tok en

anden og stillet sig ret overfor ham iført sin svære overkofte.
Geaoljen begyndte meget langsomt og forsigtig, men det varte ikke
længe, før det kom fart i ham. Han brukte avvekslende den vanlige
trommestikke og kjeppen. Det var en svær klang i den trommen; naar han
slog kanten av den haardt mot kjeppen, kunde han lage et vældig
spetakkel. Han sang, men ret som det var, brøt han av og opførte en
slags dans, det vil si, han slog trommekanten mot kjeppen med store
armbevægelser og for hvert slag bøiet han avvekslende høire eller
venstre knæ og førte kroppen over mot høire eller venstre, samtidig som
han ropte «huut — huut» og fordreiet ansigtet skrækkelig. Hver gang
reiste konene og pikene sig og fulgte med i «dansen», idet de bøiet sig
til høire og venstre og løftet armene avvekslende. Efterhvert tok flere
og flere del i sangen, konene sat med lukkede øine og sang uavladelig
hee-hee-hee—haa-haa-haa, tekst kunde jeg ikke opfatte; mændene ropte
indimellem aa-hau-aa — hau, saa høit de kunde, og trommen duret
uavladelig, saa larmen var aldeles øredøvende, det undrer mig ikke, om
tsjuktsjernes nerver kunde bli angrepne.

Geaoljen kom efterhvert i en slags ekstase. Han gav sig til at vandre
rundt, mens han stadig sang og slog paa trommen, men maatte da ret som
det var ledes for ikke at snuble over kokekar, tekjeler og smaabarn,
som laa strød rundt ilden. Indimellem gav han sig til at snakke til de
tilstedeværende, men med anstrengt stemme, om ren, om en hund, som var
dræpt av gift, om et isbjørnskind, som Jetelni en gang hadde solgt, og
lignende likegyldige ting. Han var aldeles utrættelig. To koner maatte
begge gi op at følge ham. Litt over kl. 9 begyndte han, og først kl. 12
la han trommen fra sig. Da tok jeg hjem, men idet jeg var kommet litt
væk, hørte jeg, at spetaklet begyndte paany.

Meningen med denne fest er at skræmme de onde aander væk, efter hvad
det blev sagt mig ved en lignende fest tidligere. Oanau slog dengang
trommen i Noolans telt og talte en hel masse om en «keedle», som nu var
underveis sydover, fra fjeldet Naudringen ved Tsjaun-bugten. Han
forklarte at tre teltstænger i Noolans telt var nye, og de kunde bli
farlige; om natten skulde Noolans kone stryke over dem med
«teængit-sjen», den pinde, lampen renses med, og saa vilde ikke
«keedlen» kunne trænge sig ind i dem. Da jeg senere spurte en anden, om
Noolan nu kunde være tryg for keedle, trak han paa skulderen. Der er
saa mange trollmænd, og mange er vel sterkere end Oanau. Vil de Noolan
tillivs, saa magter de det nok.

I vinter og ivaar var det bare nogen faa, som holdt disse tromme-

forestillinger i teltene, fordi de hadde hat en drøm, som sa dem, at de
burde gjøre det, het det. Alen om høsten, naar de 4—5 maaneder gamle
kalver slagtes for at deres skind kan tjene til klær senere, saa finder
slike forestillinger med sang og «dans» sted i hvert telt.

Naar en mand holder kapkjøring, saa kokes det altid en svær gryte
blodsuppe med fett og om mulig røtter i. 10—20 skridt foran teltet blir
det gjort op ild, og naar blodsuppen, som kokes over det vanlige
ildsted, er færdig, bæres den ut til det lille baalet. Ved siden av
stilles et stort træfat med opskaaret tørret kjøt og fett. Naar saa
kapkjørerne er kommet ind, samles alle borte ved gryten med blodsuppe,
men før man kan spise, maa det ofres. Det blir gjort istand etpar smaa
brikker av sne eller træfliser, paa dem lægges nogen smaabiter kjøt og
fett, og de stilles frem etpar skridt foran ilden, mot sydøst. Saa
fyldes to tallerkener med blodsuppe, og de to yngste i familien,
forutsat de er saa store, at de kan gaa, faar hver sin tallerken og
gaar frem til snebrikkene. Her skvætter de blodsuppen utover, tilhøjre,
fremover og tilvenstre, og noget slænger de saa høit op i luften, de
kan. Ofte er det smaabarn, som knapt kan holde en ske, som staar der
alvorlige og faar hjælp og undervisning av sin far. Konene blir tilbake
ved gryten, skvætter direkte fra den utover. Det gaar ikke altid fuldt
saa alvorlig for sig — det hænder, at hun sender en ske blodsuppe i
ansigtet paa sin mand eller tilbeder. Naar ofringen er vel over,
forsvinder alt med utrolig fart. Før kapkjørerne starter, blir det
altid slagtet en eller flere ren, og deres gevirer lægges frem foran
ildstedet, men det er sjelden, at noget av dem spises ved anledningen.

Ofringen av blodsuppe finder sted ved hver kapkjøring, men ved enkelte
er ofringene større. Det hænder, at den som holder kapkjøringen, og som
altid selv deltar utenfor konkurranse, slagter sin hvite kjøreren eller
begge ren, med det samme han kommer ind, og før han tar tømmene av dem.
Det er hellerikke sjelden, at en hun blir stukket ihjel, engang blev en
hvalp paa to maaneder ofret. Da Noolan holdt kapkjøring, laget han en
liten ren av sne. Den lignet ikke meget en ren, men var pyntet med horn
av kvister, ører av tørre blader og øine av renbønner. Den skulde
slagtes til det hinsidige, forklarte han, mens han holdt paa med den,
og pekte mot nord. Denne ytring og det, at det slagtes hunder, som
staar i slik forbindelse med de avdøde, peker paa, at kapkjøringen er
en slags fest for de døde.

Foruten disse festligheter, holdes en række andre. Om høsten, naar
tsjuktsjerne naar skogene, slagtes en række ren, og det ofres blodsuppe

og kjøt til mark, skog og sol. Ved den leilighet ofres ogsaa til
fjeldet «Onde Perkangai» med sin lodrette sorte nordvæg. Senere naar
solen kommer tilbake, ofres hvite ren til solen, og foruten blodsuppen
ofres da ogsaa blod av renen, idet fingrene stikkes ind i det aapne
saaret og litt blod skvætter fremover. Naar tsjuktsjerne kommer til
Pansileika, maa de ogsaa slagte og ofre til mark, skog og sol. Naar
kalvene skal merkes maa igjen det samme gjentas, og endelig naar de
kommer frem til kysten om sommeren. Alle de slagtninger, som her er
nævnt, foregaar foran teltet i sydøst for dette, den slagtede ren
lægges hver gang med hodet mot sydøst og med en kvist under hodet, hvis
man er i skogen. Ofringen finder sted paa samme maate som ovenfor
beskrevet. Det er hver gang de yngste, som utfører den. Hensigten med
disse ofre er nok at beskytte sig selv og renen, at avvæbne eller
formidle de onde magter i jorden og søke hjælp hos solen.

Men om vinteren finder ogsaa to slagtninger sted med anden karakter.
Den ene er «slagtningen til slædene», som foregaar engang i sidste
halvdel av vinteren. Bak teltet stilles en liten slæde med alle
«rengudene», som før er omtalt. Dette er først og fremst træstykkene
til at gni ild paa, benknusehammeren, en række knipper av Y-formede
pinder og figurer av skindstykker. En mand hadde etpar rødrævskind
blandt «gudene», og en anden hadde en gammel isbjørnskalle. Isbjørnen
var dræpt av eiermandens tipoldefar, og skatten var en stor helligdom.
Alle disse saker, som er renens guder, prøvet jeg forgjæves at bytte
mig til, det var ikke tale om at skille sig av med dem; det bragte
ulykke over renen. De er til og med saa ængstelige for dem, at da jeg
engang vilde lægge et bjørneskind, jeg hadde faat fat i, over en slæde,
kom Kaankalj springende og fik forhindret det i sidste øieblik, i den
slæden laa nemlig «rengudene», og det vilde bringe elendighet over
renen at lægge bjørneskindet over dem. Bakenfor slæden med gudene blir
det gjort op ild, og bak ildstedet stilles barneslæden og to-tre
kjøreslæder sammen. Slagtningen foregaar den dag bakenfor disse slæder.

Saasnart den første ren er slagtet, besmører familiemedlemmene
hverandre gjensidig med blod i ansigtet. En stripe over panden, en over
kindene og næsen og undertiden to striper fra mundvikene mot ørene.
Manden anbringer desuten nogen blodflekker paa konens armer, bryst, knæ
og føtter. Dernæst blir det smurt en blodstripe paa teltet, smurt blod
paa «rengudene» og paa slædene. Litt senere knuses et marvben, der
anbringes store marvklatter paa ildtrærne, og litt marv lægges paa
ildstedet. Ved denne slagtning gaar den unge mand, som stikker renen,

med en liten lue med smaa dusker paa, en lue, som bare kommer frem ved
denne leilighet, og han bærer en lærrem med etpar fastsydde perler og
med perledobber paa panden. Denne brukes undertiden ved andre
slagtninger. Skindene av de ren, som er slagtet ved denne leilighet, er
«hellige». De anvendes sammen med andre til sovetelt, og dette kan man
da ikke skille sig av med uten stor risiko.

Denne ofring har nok væsentlig til hensigt at bevare hus og hjem og ren
mot ulykke, mens den første store slagtning, som finder sted, efterat
vinterkvarteret er naadd, udelukkende har til hensigt at bevare renen.
Ved den leilighet ofres til stjernen «Pæiuti», Atair i Ørnen; desuten
undertiden ogsaa til Ougpinær, polarstjernen. Tsjuktsjerne kjender og
har navn paa en hel række stjernebilleder, og enkelte stjerner; foruten
de nævnte har jeg hørt navne paa melkeveien, som kaldes en elv,
Karlsvognen, Kaniopeia, Syvstjernen, Tyren, Tvillingene, Vega, Arkturus
og Capella. Desuten har tsjuktsjerne navner paa et par smaa
stjernebilleder, som vi ikke skiller ut som særskilte grupper, nemlig
et par, som dannes av 3 omtrent like klare stjerner, av hvilke de to
staar nær sammen og den tredje i nogen avstand tvers paa
forbindelseslinjen mellem de to første. Slike grupper tydes som en
mand, som kjører med sit renspand.

For nu at vende tilbake til Pæiuti, Atair, saa er den synlig som
aftenstjerne eller kanske eftermiddagsstjerne i mørketiden omkring
nytaar, som tsjuktsjerne sier, den kommer, før solen kommer tilbake.
Paa den tid finder derfor slagtningen sted; hos Gregory og Kaankalj
blev første juledag valgt til festen, og da en række gjester, som
skulde hjælpe til, indfandt sig allerede julaften, blev denne litt
eiendommelig.

Pæiuti trænger hvite ren som offer akkurat som solen, men Ougpe-nær,
polarstjernen, trænger sorte ren med hvite legger. Naar renen er fanget
ind og ført bort til slagtepladsen, gaar den unge mand, som skal stikke
den, frem, foran den mot sydvest, tar luen av og fremmumler en bøn. Han
ber om, at hans ren maa trives, at han maa faa mange kalver til vaaren,
at han maa kjøre sine ren uten uheld, og at han og hans familie maa ha
nok mat og vedbli at være friske. Saa snur han sig, varmer kniven litt
i haanden og gir renen et stik i hjertet. Naar den er faldt, lægges den
med hodet mot sydøst og med en kvist under det, undertiden en under
halen ogsaa, og han, som netop bad, stikker fingrene ned i saaret og
skvætter litt blod fremover 2—3 ganger. Naar Pæiuti ser det, blir den
tilfreds og opfylder ønskene, ser den derimot intet blod, gaar det
manden ilde. Naar det slagtes til solen kort efter, at den er kommet
tilbake, blir det ogsaa bedt foran slagtingen.

Pæiuti, renens fyrste, vaaker ogsaa over, at renen ikke mishandles. Den
dag, Geaoljen slagtet til Pæiuti, var det mange fremmede tilstede,
blandt andre ogsaa en ung lamut, Beridaal. Da han skulde kjøre hjem,
slog hans ren sig vrang, saa han blev rasende. Han gav sig til at slaa
renen, fegtet vildt med armene, trampet i marken og hylte høit. Renen
blev vettaskræmt og mere og mere ustyrlig. Piridaal blev fra sig av
sinne, og slog den gang paa gang over mulen, saa blodet fløt. Det
samlet sig en masse tilskuere, som saa rolig paa optrinnet, helt til
Piridaal slog renen over munden, da blev de rent forfærdet og ropte,
han maatte holde op. Senene fortalte en, at det at slaa renen over
munden, er meget slemt, for den spiser jo med den. Stjernen Pæiuti ser
det og straffer vedkommende, det gaar galt med alle hans ren.

Her har flere ganger været tale om, at ren ofres. Tsjuktsjerne sier, at
den ren slagtes til Pæiuti, den til solen, den til «Onde Perkanga» o.
s. v., men det hindrer ikke, at de selv nytter renen ut som vanlig. I
virkeligheten er forholdet det, at mindst de to tredjedeler av alle
ren, som slagtes til husbruk, netop slagtes ved en eller anden av de
mange fester, ofres. Særlig om vinteren er det et stort antal, som
slagtes, og meget av kjøttet, de feteste stykker, lægges tilside til
vaaren, naar renen gjennemgaaende er mager og kjøttet mindre godt.

Ved hver fest indfinder naboene sig, og de, som hjælper, faar alle en
slagtet ren med sig, men oftest slagtes de, som skal gis bort uten
forangaaende bøn.

Tilsidst maa endda omtales en festlighet, som holdes om vaaren, mens
hunnene kalver, oftest umiddelbart efterat de aarsgamle kalver er blit
merket i øret. Til denne anledning har konene samlet ben i lange tider.
Disse knuses og i løpet av hele dagen damper grytene uavladelig over
ilden, hvor fettet kokes ut av benene. Endelig henimot kvelden er alt
færdig, konene øser fettet op i store fat, ælter det med hændene, mens
det endda er flytende og lar det saa kjøles videre av, til de faar en
svær kake av halvfast hvitt fett. Imidlertid blir sneen skuffet væk bak
teltet, og paa marken lægges et lag med kvister, over det et lag
renhorn, og saa et nyt lag kvister. Vi «kokte fett», da vi opholdt os
nær elven Raukjuan i begyndelsen av mai, og baade Kaankalj og de
tsjuktsjere, vi dengang teltet sammen med, hadde bragt med kvister fra
Paakinkja og Makjuæan for at lægge sammen med de øvrige.

Kaankalj hadde til og med bragt med en kvist fra Pansileika. Dengang
hun tok den, spurte jeg, hvorfor hun skulde ha den med hjem; men fik
bare svaret: «Vi tsjuktsjere gjør saa.» Senere fortalte hun mig, at da

hendes far var en ung mand, var han meget fattig. Men saa drømte han,
at han skulde ta med sig en kvist fra russernes by og anbringe den
blandt renhornene ved festen om vaaren, da skulde han stadig faa held
med sig. Han gjorde saa, og det gik godt for ham. Han døde som en rik
mand. Men før han døde, formanet han sin datter, Kaankalj, som skulde
arve hans telt, til altid at bringe med en kvist fra Pansileika, hun
hadde trofast gjort det, og hendes barn skulde fortsætte med det.

Oppaa haugen av kvister og renhorn lægges etpar renkalvskind, og bak
dem stilles ildtrærne. Mellem haugen og teltet blir det gjort op ild,
og ved siden av ildstedet stilles en træfot med to-tre jordtuer paa.
Endelig anbringes en liten slæde mot teltet, og paa den lægges en død
renkalv. Saa bæres renfettet og et stort fat med kjøt ut sammen med den
uundgaaelige blodsuppe. Smaastykker av kjøttet og en skaal blodsuppe
bæres frem foran teltet, hvor det ofres paa vanlig vis til marken og
solen, ildtrærne blir besmurt med renfett, og saa spiser man kjøt og
fett av hjertens lyst. Man faar en stor kjøtskive med et tykt fettlag
paa akkurat som et vældig stykke smørrebrød og alt forsvinder i en
fart. Tre-fire stykker bor gjerne sammen, og da gaar man fra telt til
telt og smaker eftertrykkelig paa rettene, fraadser i renfett. Naar man
har spist, blir haugen og kvister og renhorn bundet til teltet med en
tømme.

Denne festlighet var den sidste, jeg var tilstede ved, for i midten av
mai forlot jeg tsjuktsjerne og reiste hjem til «Maud».

Om vinteren bor der blandt rentsjuktsjerne en del lamuter, jeg traf
ialt 5 familier, som er saa helt forskjellige fra tsjuktsjerne med
hensyn til klædedragt, levevis, sprog og religion, at det virker
aldeles forbløffende at se saa forskjellige mennesker omgaaes daglig.
Heldigvis talte alle lamuter udmerket tsjuktsjisk, meget bedre end jeg,
saa jeg kunde ogsaa omgaaes dem og faa litt kjendskap til deres liv og
tænkesæt.

De lamuter, jeg traf, var gjennemgaaende mindre av vekst end
tsjuktsjerne med lavere næse, mere fremstaaende kindben, og mændene med
meget svak skjegvekst. De unge hadde alle trivelige runde ansigter, men
de ældre var magre. Mændene har alle sit ravnsorte haar kortklippet,
mens konene hadde lange fletter slynget sammen til en knute i nakken.
Mændenes dragt er helt forskjellig fra den tsjuktsjiske, men noget mere
indviklet. Paa overkroppen bæres inderst et slags forklæ, som er fæstet
med et baand om halsen og et om livet, slik at det dækker brystet og
underlivet, det øverste stykke har haarene ind, mens det nederste, som
er sydd av bællinger, har haarene ut og hænger som et litet pynteforklæ
fra hoftene og til midt paa laarene. Over dette forklæ bæres ofte en
enkelt skind-trøie med haarene ut, i streng kulde en, som er foret med
tyndt skind med haarene ind. Trøien er snøret til i halsen men aapen
nedover brystet, og saa sid, at den naar til midt paa laaret; ærmene er
trange. Vintertrøiene syes av svære renskind, ikke som tsjuktsjernes av
skindene fra 4—5 maaneders kalver. Lamuterne bærer et par benkiær, som
ser ut som et par svømmebukser. Skindstrømpene er derfor meget lange,
og over dem bruker de skindstøvler av renbællinger enten like lange som
strømpene eller korte, som bare naar til opunder knæet. Skindstøviene
er ikke surret om anklene, men holdes oppe ved en fast rem under knæet
og er ved remmen knyttet til benklærne. Saalen er enten sydd sammen av
skind-stykkene ved renhoven eller gjort av elghud. Under skindtrøien
bærer mændene oftest en rem, hvor fyrstaal og en kort kniv hænger, men
mange

av dem har en lang kniv fæstet langs laaret. Lamuternes underlue er
ganske eiendommelig. Den bestaar væsentlig av en ring av skind, som
slutter om kindene og haken, mens den ikke dækker bakhodet eller issen.
Den er altid prydet med to striper av rødt og grønt tøi foran. Overluen
er av omtrent samme utseende som tsjuktsjernes.

Lamuternes vintervanter er lik tsjuktsjernes, men om sommeren bruker de
hansker av semsket renskind til beskyttelse mot myg. Sommerdragten er
ellers ens, men gjort av tyndere skind. De lamuter, som stadig færdes
blandt tsjuktsjerne, bruker ofte tsjuktsjiske kofter.

Kvindene er klædd akkurat paa samme maate som mændene med undtagelse av
at deres kofte har et litt andet snit og er pyntet med et par klaffer
med lange frynser øverst og lange frynser nedentil, og at deres
skindstøvler altid naar bare til op under knæet. Barnene blir som hos
tsjuktsjerne puttet ind i en «kombination», en sæk med 4 ekstraposer
for armer og ben.

Lamuterne er meget mere for alskens stas end tsjuktsjerne. Deres
hverdags- og arbejdsdragter er ikke meget utpyntet, de dragter, de
sitter i teltet med, til og med rædselsfulde, men deres stasdragter er
pragtfulde. Særlig er de mestre i perlebroderier. En vakker mandskofte
bærer to rader av perlebroderier fra halsaapningen og nedover. Hans
forklæ er et eneste perlebroderi, saa det er en hel tyngde i det, og
hans skindstøvler er brodert med perler over foten og under knæet. Paa
kvindenes stasklær er klaffene over hoften helt oversydd med perler og
likedan forklæet. Den øvre frynserad er ofte behængt med alle mulige
smaasaker av messing eller kobber, ringer, nøkler, hængsler og hvad de
har kunnet faa fat i. Deres skindstøvler har ofte en flere tommer bred
perlebroderi kant oventil. Til stas-dragten hører ogsaa en lue, som er
et eneste perlebroderi. Det er rødt, blaat og hvitt, som er de
fremherskende farver, de russiske nationalfarver. Undertiden erstattes
perlene med skindbroderier, og jeg tror ikke, dragten taper noget ved
det. Den prydes da med frynser og render av sælunge-skind. Dette er
uldent og hvitt, men farves høirødt ved hjælp av plantefarver, som
utvindes fra en plante, som vokser i tjern og bækker. Skind-broderiene
syes sammen av hvitt, sort og rødt semsket skind. Det hvite har sin
naturlige farve, det sorte farves ved at koke det sammen med bær
(Empetrum nigrum), og det røde farves paa samme maate som
tsjuktsjernes. Et forklæ, som bestaar av et slikt skindbroderi,
repræsenterer et svært arbeide; utallige skindstykker, som er nogen
millimeter brede og et par centimeter lange, er sydd sammen. Bare et
enkelt slikt stykke viser at lamuternes kvinder er ganske anderledes
flittige end de tsjuktsjiske.

Lamuternes dragt viser, at de, naar de er ute, er vant til at bevæge
sig meget mere end tsjuktsjerne, for den gir ikke paa langt nær en slik
beskyttelse mot kulden, men tsjuktsjerne er jo klædd slik, at de kan
sitte timevis ørkesløse ute, om det er aldrig saa koldt eller kjøre
hele dagen. Lamuterne har derimot ingen slæder, de gaar eller rider.
Sadelen er anbragt helt fremme over forbenene paa renen, slik at
rytteren sitter med benene langs renens hals og bruker uavladelig
hælene mot halsen for at drive den frem eller styre den. Han har
desuten ogsaa en enkelt tømme, som er meget lang, slik at den slæper
flere meter bak renen. Endelig er han ogsaa forsynt med en stok, som
han bruker, naar han stiger av eller paa, men holder under armen, naar
han rider. Kvindene rider paa samme maate. En gang saa jeg en meget
vakker ridestok, som konen i huset brukte, naar familien flyttet. Den
hadde et retvinklet bøiet haandtak av jern med indlagte striper av
kobber og tin og var prydet med et par lange røde dusker.

Naar lamuterne flytter, fører de alt sit med sig paa renens ryg. Kiær
og smaasaker puttes i poser av renbællinger eller skaller. En
kløvsadel, maken til ridesadelen, lægges først paa ryggen av renen.
Sadelen bestaar væsentlig av to puter fyldt med renhaar, og har en
opstaaende kant foran og bak; den første er ofte prydet med et par
perlerader. Kløvsækkene hænger over sadelen og surres fast til renen.
Teltduken pakkes sammen og kløves, og teltstængene anbringes langs
siden paa bakerste ren. Spædbarnene puttes ind i en kurv, som minder
fuldstændig om en barnevogn med opslaat kalesje, bare at hjulene
mangler. Kurven hænges paa den ene side av en hvit ren med en stor pose
som motvegt paa den anden side. De barn, som er saa store, at de sitter
trygt i sadelen, rider paa ren, som desuten har et par lette kløvposer.
Renen ordnes i en lang række, den ene bundet til den anden, og i
spidsen rider konen. En familie klarer sig, efter hvad jeg saa, med
8—10 ren.

Den maate, lamuterne flytter paa, gjør, at de om vinteren har meget
lettere for at komme frem end tsjuktsjerne. Selv om det ligger dyp sne
i skogen, kan de dra avsted uten store vanskeligheter, mens
tsjuktsjerne med sine svære slæder snart kjører sig fast og maa gjøre
ganske smaa dagsmarsjer for ikke at overanstrenge sin ren.

Lamuternes telt er helt ut tilpasset deres maate at flytte paa, det er
let og lar sig lægge sammen til bekvemme baller, som er gode at
anbringe paa ryggen av renen. Det er saa helt forskjellig fra det
store, uformelige og skjæve tsjuktsjertelt, at jeg blev meget
overrasket, da jeg drog paa besøk til vore lamutnaboer og pludselig fik
øie paa deres to telter foran

374Av Sverdrups samlinger fra tjuktsjernes land. (Universitetets
etnografiske museum.) Forklaring omstaaende.A. Kastestav til at kaste
efter renflokken. Fra tsjuktsjerne.

B. Renhorn til at slaa sne av sig med. Fra tsjuktsjerne.

C. Stenoks, fundet ved Østkap.

D. Natkar. Fra tsjuktsjerne.

E. Spydspids, fundet ved offerhaug paa Ajon. F'. Stenøks, fundet ved
Kolyma.

G. Stok for gammel mand. Fra tsjuktsjerne.

H. Spædbarndragt. Fra tsjuktsjerne.

I. Tsjuktsjisk kniv med skaft av renhorn. J. Famutisk kløvsadel.

K. Rengrime. Fra tsjuktsjerne.

L. Kam av fjeldgjethorn til at anbringe paa hoire side av hoire*renens
hals. Fra tsjuktjerne. M. Ildtræ med drilbue. Fra tsjuktsjerne.L a mut
e r og rentsjuktsjere

mig i skogen. De var helt runde med et tversnit av 4—5 m. ved marken,
nedentil med en knapt meterhøi lodret væg og oventil kegleformete.
Rib-verket dannes nedentil av en række låve bukker, som er forbundet
med horisontale stænger, slik at man faar en horisontal ring knapt en
meter over marken. Paa denne hviler de nedre ender av alle de stænger,
som danner teltets øvre kegleformete parti. De fleste stænger er ganske
tynde og lette, beregnet til at transporteres paa renryggen, men det er
sjelden nok av dem, saa hver gang teltet reises maa de suppleres med en
række stænger, som hugges paa stedet, og som sættes igjen naar man
flytter. Paa mange steder i skogen støter man paa 10—12 stænger, som er
reist til en liten pyramide, det er rester efter et lamuttelt.
Teltduken er gjort av semsket renskind og er derfor forholdsvis let;
meget let sammenlignet med tsjuktsjernes. Til et telt trænges 3—4
duker, som hver er sydd sammen av mange skind.

Indgangen er firkantet, knapt en meter høi og omtrent 80 cm. bred.
Døren dannes av et skind, som hænger foran aapningen utvendig, og som
nedentil har en langhaaret kant. Et stykke under øvre dørkarm er
skindet spændt ut med en lang stok, der dels brukes som haandtak, naar
man vil føre skindet tilside, idet man gaar ind, og som dels tjener til
ved sin vegt at slaa døren igjen efter den indtrædende. Indenfor døren
er anbragt to låve skillevægger, en paa hver side for at beskytte mot
træk.

Ildstedet er midt i teltet paa flate marken. Her brænder hele dagen et
vældig baal, som gir baade varme og lys. Det er en ypperlig træk, dels
fra døren dels fra en liten aapning under teltduken likeover-for
døraapningen, slik at røken hvirvler op under røkhullet, og teltet blir
omtrent frit for røk. Kommer man gjennem skogen om kvelden forfrossen
og sulten efter en kjøretur i en temperatur omkring -=- 40 saa kan jeg
ikke tænke mig et mere indbydende syn end den strøm av gnister, som da
viser sig gjennem røkhullet. Paa begge sider av baalet ligger renskind
paa marken, hvor man sitter med korslagte ben. Konen i huset har sin
plads nær indgangen, til venstre naar man kommer ind. Den venstre side
er den fornemste; der sitter manden og der blir gjestene anvist plads,
men barnene hölder til paa høire side. Til venstre hænger ogsaa
helgenbilledet; lamuterne er nemlig kristne og forsømmer aldrig først
at korse sig foran det, naar de kommer ind i et fremmed telt. Dernæst
hilser de paa mand og kone ved at ta dem i haanden; den fremmede griper
den fremrakte haand med begge hænder. Sine paarørende kysser man paa
mund og pande; jeg som kom sammen med Gregory

hadde et par ganger vanskelig for at undgaa at hans gamle slegtninger
gjorde mig til gjenstand for samme hjertelige behandling.

Over ildstedet er anbragt en tverstang fra hvilken en eller to
grytekroker hænger ned, og over hvilken der hænger kjøtstykker til
tørk. Ofte findes desuten en anden tverstang et stykke fra varmen til
at tørke klær, vanter, luer o. s. v. paa. Konen har at passe varmen og
grytene. Manden eller sønnene sørger for, at det altid ligger en stor
haug ved ret foran indgangen til teltet; næsten meterlange vedskur. Fra
tid til anden gaar konen ut og slæper en del ved ret indenfor døren,
slik at man maa balansere over vedskiene, idet man kommer ind. Inde er
konen iført en fæl gammel overkofte, som er helt sort av røk og sot,
men har et par praktiske ærmer. Disse er saa lange, at de naar helt
foran fingertuppene, hvor de er sydd til, men har til gjengjæld en
aapning for haanden ved haandleddet. Hænderne stikkes i almindelighet
ut av disse aapninger, men naar konen skal gripe en varm grytekant
eller lignende, fører hun haanden ind i den ytterste pose, som brukes
som gryteklut. Inde bruker mændene ogsaa gamle sorte klær. Naar de
kommer hjem, behøver de ikke som tsjuktsjerne at sitte ute i timevis og
vente paa, at soveteltet er færdig, og saa tilslut holde paa en ekstra
halvtime med at slaa hvert snefnug væk. Lamuten slaar den værste sneen
væk med en kjep eller et renhorn, det er gjort paa et minut, gaar ind
og skifter i en fart klær, saa han like efter hjemkomsten sitter lunt
og varmt foran det vældige baal. Konen tar sig av klærne, banker dem
fri for sne og lægger dem ut. Er manden sulten, trækker konen en gryte,
som altid hænger halvfuld av vand, frem over ilden, lægger kjøt i den
og hænger tekjelen over. Det tar ikke lang tid, før hun kan sætte frem
te og kjøt. Har lamuterne te, saa trækker de den. De jeg besøkte, hadde
alle smaa stentøis tekander, som de trak teen paa og fortyndet den med
kokende vand, mens tsjuktsjerne lar teen staa og koke paa en stor kjele
i lang tid.

Lamuterne lever likesom tsjuktsjerne praktisk talt udelukkende av
renkjøt. De spiser det aldrig raat frossent slik som tsjuktsjerne; men
altid kokt varmt. Den fremmede som kommer paa besøk, faar sat foran sig
en ren tallerken med pent opskaaret kokt kjøt blandet med fast hvitt
renfett enten han er tsjuktsjer, Iamut eller «russer». Lamuterne
behandler sin slagtede ren paa en helt anden maate end tsjuktsjerne. De
første flaar den, slik at hode og legger følger med skindet, men
lamuterne skjærer ben og hode av den slagtede ren, før den flaaes. Ute
aapner de den bare, flaaing og partering utfører de inde i det varme
telt.

Natten tilbringer lamuterne under svære renskind, som er sydd sam-

men til store tepper; deres natdragt er like enkel som tsjuktsjernes.
Om natten dør ilden, saa det sidste manden gjør om kvelden, er at
spikke fliser til at tænde op med næste morgen. I mangel av fyrstikker
brukes fyrstaal; lamuterne kan ikke gni ild. Det blir temmelig koldt i
teltet om natten, men det generer ikke paa nogen maate, naar man ligger
indpakket i tæthaarete vinterrenskind. En nat i et lamuttelt er meget
behagelig; man sover i frisk kjølig luft og vaakner, netop som det
begynder at bre sig en behagelig varme fra det store baal, som konen
har tændt. Til frokost faar man varmt kokt kjøt, ikke koldt med sin
ubeskrivelige sove-teltsmak. Før frokosten vasker lamuterne sig paa den
maate, at de fylder munden med vand, spruter det utover hændene og
vasker dem, fylder dem med vand og vasker ansigtet. De udmerker sig i
det hele ved langt større renslighet end tsjuktsjerne. Konen vasker
stadig hændene, naar hun holder paa med matstellet, helder vand utover
dem og tørker dem over varmen. Blandt lamuterne var saape til og med en
efterspurt artikkel, mens tsjuktsjerne bare kjender den av navn.
Lamutkonen vasker omhyggelig baade kopper og underkopper, de sidste til
og med paa undersiden, mens tsjuktsjerkonen nøier sig med at gni av
koppene med fingeren og slikke underkoppen paa oversiden. Undersiden
kan gjerne være fettet og svart, den drikker man jo ikke av.

For en hvit mand er et ophold blandt lamuterne meget mere tiltalende
end et ophold blandt tsjuktsjerne. Hos lamuterne har man altid et varmt
og bra oplyst telt at ty ind i, man faar appetitlig og pent behandlet
kjøt, rigtignok bare kjøt, saa det blir ensformig kost, og man sover i
ren luft. Det er vel lamuternes boligforhold, som gjør det mulig for
dem at drive adskillig mere husflid end tsjuktsjerne. Deres vakre
stasdragter med broderi, som repræsenterer et utrolig
taalmodighets-arbeide, viser, at konene flittig bruker naalen, ja det
hænder ofte, at tsjuktsjere bestiller mindre skindbroderier fra
lamutkoner, slikt som de selv ikke gider utføre. Det gaar til og med
saa vidt, at de om vinteren sender et par skind til sin lamutnabo med
anmodning om at berede dem, selv maatte de staa ute i kulden med sin
skindskrape, men lamutkonen kan utføre arbeidet i sit varme telt.
Lamuternes skindskraper er make til tsjuktsjernes, men foruten denne
har de en anden skrape, et langt, temmelig tykt jern med stumpe tænder
og et haandtak i hver ende. Det er et fortrinlig instrument til at
gjøre et skind mykt og behagelig med. Lamuterne farver ikke skindene,
bare enkelte smaastykker, som brukes til broderier, blir farvet.
Derimot er de mestre i at tilberede semsket renskind. Hele deres
teltduk er jo gjort av semsket skind, og de vak-

reste stykker blir anvendt til hansker, tobakspunger, kanter for
snøre-baand o. 1. De overlater stadig stykker til sine
tsjuktsjernaboer, som selv har bruk for semsket skind, men ikke kan
eller gider tilberede det.

Mændene har om vinteren altid meget arbeide med at lage snesko. Midt
paa mørkeste vinteren bryter familien op og drar uhindret av snemasser
til Lille Anui for at fælde trær til materiale. Som før nævnt er det
veden av en art osp, som brukes. Denne er meget let-kløvelig, men det
er allikevel ikke daarlig gjort at lage de brede, tynde brettene bare
med øks og kniv. Til at jevne brettene med bruker de en egen slags
kniv, som er bøiet op og har et saa langt skaft, at det hviler i
albuleddet og støttes mot overarmen, naar man spikker til sig. Efter
2—3 ukers forløp kommer de tilbake med 8—10 par bretter, som saa skal
bøies ved ilden og klæs paa undersiden med bællinger av ren eller elg.
Konen maa tilberede lim av elghud paa den maate, som er omtalt før, og
sy bællingene sammen, men mændene lægger den sidste haand paa verket.
Avsætningen er god nok; de Iamuter, vi hadde som naboer, kunde faat
solgt mange flere snesko, end de gjorde færdig. Betalingen er
hellerikke daarlig, en ren pr. par!

Ved siden av snekkerarbeidet er de fleste Iamuter smeder. Av gamle
filer eller brukne kniver smier de nye, men nogen flinke kunstsmeder er
de ikke. Deres verktøi er jo primitivt — en stor øks til ambolt og en
liten til hammer; men det værste er, at de hærder knivene for meget
eller for ujevnt, slik at de let springer istykker. Ved siden av
knivene lager de piperensere, støper pipehoder av tin eller bly i
træformer, arbeider pipemundstykker, skjæfter kniver eller reparerer
gryter. De kob-berslagerarbeider, jeg har set dem utføre med sine
primitive redskaper, har de al ære av.

For alle disse smaaarbeider faar de enten direkte betaling i form av et
slagt, eller de utfører dem uten at nogen betaling avtales, men faar
saa en ren, naar tsjuktsjerne holder stor slagtning. De Iamuter, vi
traf, var gjennemgaaende noksaa fattige, de hadde 100—200 ren hver, og
det er for faa til, at en familie kan leve av dem. De er derfor nødt
til at arbeide litt for at skaffe sig de nødvendige slagt. De driver
ogsaa en indbringende handel med ren. Deres egne avviker fra
tsjuktsjernes ved at de er mere langbente, har et smalere hode og en
længere hals. Lamuterne sier, at netop fordi de er saa langbente, er de
fortrinlige som rideren i dyp sne, og tsjuktsjerne priser dem for deres
hurtighet. I vinter var jeg vidne til flere renbytter, ved hvilke en
lamutren blev betalt med fra 3 til 5 tsjuktsjerren.

Lamuterne omgaaes sin ren paa en penere og mere tiltalende maate. De
vænner en hel masse av dem til at sætte pris paa urin, helt fra de er
smaakalver, slik at naar lamuten kommer med sin skindlap, løper de til
fra alle kanter for at faa et par av de kostelige draaper. Til
indfangning bruker lamuterne forøvrig ogsaa lasso, som de forstaar at
kaste med samme sikkerhet. Naar de skal fange ind, ride og kløve ren
for at flytte, kommer imidlertid lassoen sjelden i bruk, deres rideren
er alle temmelig tamme. Hvordan de rider sine ren ind, vet jeg ikke,
men de opnaar at faa meget paalidelige ren. Mange av de ren tsjuksjerne
bruker til at trække sine skindbelæssede slæder er rent balstyrige. De
gjør alskens krumspring foran slæden, staar ret som det er paa
bakbenene og slaar vildt med forbenene paa slæden foran. En ren, som
opfører sig slik, kan naturligvis ikke faa en bør paa ryggen.

Enkelte ren dresseres paa en særlig maate. De blir oplært til at gaa
foran uten rytter eller oppakning for at bane vei, og styres med en
enkelt lang tømme. Lamuterne bruker ogsaa disse ren paa vildrenjagt. De
driver den foran sig henimot vildrenen, som ikke skræmmes av den og
kryper selv frem bak den.

Lamuterne tilbringer vinteren i skogene likesom tsjuktsjerne, men de
holder sig ikke paa samme sted, de flytter stadig, slik at naar det
ikke er flere smaaarbeider at utføre der, saa begir de sig til et
andet. Om vaaren blir de i skogene, efter at tsjuktsjerne er drat væk,
og jager da elg og vildren, naar sneen har faat litt skare, slik at
elgen og vildrenen gaar igjennem, mens de kommer fort og let frem paa
sine snesko. Senere naar renkalvene er blitt større, flytter de ut paa
tundraen eller op paa fjeldene, hvor de fortsætter sit nomadeliv. De
lamuter, som vi traf, tilbragte i almindelighet sommeren nær mundingen
av Kolyma. Om sommeren er tsjuktsjerne praktisk talt avskaaret fra at
flytte, for deres slæder er saa tunge og klumpete, at de bare med
største møie kan trækkes avsted, naar marken er snefri. For den enkelte
er det ikke tale om at kjøre med ren om sommeren, da maa man gaa til
naboene, saa de ældre hölder sig helst iro. Lamuterne derimot, som
rider og fører alt sit med sig paa ryggen av renen, er endda friere i
sine bevægelser om sommeren, naar sneen ikke hindrer renen, saa de
lever aaret rundt som nomader.

Lamuterne er noget ivrigere jægere end tsjuktsjerne, men de er heller
ikke synderlig fremragende. De har gode winchesterrifler, men fælder
sjelden mere end et par elg og nogen vildren hvert aar. Om sommeren
skyter de et par sæl, hvis det er leilighet til det, for kjøttets
skyld;

spækket bryr de sig ikke om. Fjeldgjeten jager de ikke, de trænger ikke
hornene slik som tsjuktsjerne og indiater sig derfor ikke paa den
anstrengende jagt, tiltrods for at kjøttet er fortrinlig om høsten. Jeg
har ikke hørt om, at nogen lamut har fældt nogen bjørn, tvertimot har
flere fortalt, at de har set mange bjørner, men har ikke fældt dem.
Antagelig betragter de dem med samme overtro som tsjuktsjerne.
Smaavildt som ryper og harer bryr de sig like saa litet om som disse.

Lamuterne er nok ikke større pelsjægere end sine naboer. De har bare en
specialitet, ekornjagten. Tsjuktsjerne bruker her endda pil og bue,
mens lamuterne anvender gamle flintlaasbøsser til at skyte ekorn med,
og disse er saapas overlegne, at de fælder en masse.

Sport, kraftprøver, brytning o. s. v. bryr lamuterne sig litet om.
Indbyrdes beskjæftiger de sig ikke med det, men de, som bor blandt
tsjuktsjerne, deltar av og til blandt dem. En, som eiet en enkelt
kjøre-slæde, deltok til og med i kapkjøringer og var flere ganger
blandt de seirende. Lamuterne fortalte forresten, at om sommeren
foranstaltet de kapridning paa ren over en kort jevn bane. Det maa være
en ganske eiendommelig kapridning at være vidne til.

Lamuterne kjøper sine koner akkurat som tjuktsjerne, men betaler høiere
priser. En lamutpike er dyr, for egteskapet kan ikke der opløses, saa
snart partene blir kjed av hverandre, eller den ene ryker i haarene paa
sine svigerforældre. Hertil bidrar vel den ting, at lamuterne er
kristne og blir lovformelig viet av en russisk prest, naar handelen er
avsluttet. Den skik, at brudgommen flytter til brudens telt, kjender
lamuterne ikke, efter hvad der er sagt mig. Konenes egteskabelige
trohet skal være hævet over kritik. Lamuternes kristendom hindrer dem
imidlertid ikke fra at ha to koner. En av vore naboer, Miccola, en mand
paa vel 40 aar, var barnløs. Hans kone levet, men deres to døtre var
døde ganske smaa, og nu var konen saa gammel, at hun ikke kunde vente
at faa flere barn. Miccola bodde fra ifjor høst av sammen med en ældre
lamut, Tsjuktsjanga, som hadde en voksen rigtig pen datter, og denne
kom i løpet av vinteren i en slik tilstand, at Miccola maatte gifte sig
med hende. Da vi skiltes fra Miccola, levet han lykkelig med begge sine
koner, som lot til at komme rigtig godt utav det med hverandre, og
forhaabentlig har hans unge kone nu skjænket ham en arving. Men
hvorledes han skal greie at bli viet til kone nummer 2, det vet jeg
ikke.

I de faa lamutfamilier, jeg saa, hersket det allerbedste forhold mellem
egtefællene, og de behandlet sine barn meget kjærlig, men disse maatte
naturligvis her ogsaa ta del i alt arbeide, fra de var saa store, at de

kunde gjøre nytte. Blandt lamuterne hengir ikke manden sig til
fuldstændig dovenskap, saasnart hans søn kan føre opsyn med renen, og
konen sitter ikke ørkesløs, selv om hun har en voksen datter eller
svigerdatter i teltet. Det er ikke saa at forstaa, at lamuterne er
flittige i den forstand, vi opfatter ordet, men de arbeider i det
mindste litt, tilser sine ren og sysler med sin husflid, selv om de har
faat graa haar.

De unge viser i almindelighet agtelse og ærbødighet for de ældre, men
ikke paa langt nær saa utpræget, man kan næsten si overdrevent som hos
tsjuktsjerne, hvor en mand bare i kraft av sin alder kan tillate sig
uretfærdigheter overfor den yngre. Blandt tsjuktsjerne vilde det være
utænkelig, at en voksen søn kunde løfte haand mot sin gamle far, men
dette hændte i vinter i en lamutfamilie. Gamle Tsjuktsjanga, som er en
slags onkel av Gregory, kom en dag til denne og beklaget sig med taarer
i øinene over, at hans voksne søn, Piridaal, ikke bare hadde været
opsætsig og ulydig mot ham, men til og med slaat ham. Gregory blev med
ham hjem, de to andre lamuter i nærheten, Miccola og Aarypkja blev
ogsaa tilkaldt, og de fire drøftet saa i fællesskap og i Piridaals
nærvær, hvad som burde gjøres. De blev enige om, at Piridaal skulde
straffes med en dragt pryl. Han maatte knappe buksene ned og lægge sig
paa jorden inde i teltet, og saa slog hans far ham med to remmer, til
dommerne erklærte, det kunde være nok. Da Gregory kom hjem, fortalte
han til alle, som vilde høre paa ham, om avstraffelsen, som han
skildret med malende uttryk. Efter prylene forbedret Piridaal sig bare
forsaavidt, som han ikke mere slog sin far, men han brukte stadig mund
mot ham.

Lamuterne har sine egne høvdinger, som ordner deres indre stridigheter,
og de betaler skat. Allerede ifjor høst fortalte Gregory ombord i
«Maud» med sine livligste fakter og mest uttryksfulde mimik, at han,
som var lamut, maatte betale en masse «rub», rubler, til russerne. I
vaar betalte han sin skat i Pansileika; det var 3 rubler, en for ham
selv og en for hver av hans store sønner. Tsjuktsjerne er skattefri,
selv markedsavgift har jeg ikke hørt noget om. Dette motsætningsforhold
beror sikkert nok paa, at lamuterne i sin tid underkastet sig russerne,
da disse trængte frem; men tsjuktsjerne har aldrig underkastet sig; de
har motsat sig enhver væbnet fremtrængen, men er tilsidst frivillig
traadt i handelsforbindelse med russerne.

Russerne har nok indrømmet lamuterne en langt høiere grad av selvstyre
end det, de har indført blandt tsjuktsjerne. Dette er rimelig nok,

for i mange henseender er lamuterne meget mere utviklet end
tsjuktsjerne. Den laveste lamuthøvding kaldes Tarjena. Han bærer et
slags skilt som tegn paa sin værdighet og er nærmest en
forlikskommissær. Han har ingen myndighet til at foreta avstraffelser,
men maa nøies med at tale partene til rette og ellers skjælde den ut,
som han mener har uret. Hvis partene ikke forlikes eller bøier sig for
hans avgjørelse, maa de henvende sig til den høiere høvding, Kapral.
Han bærer sabel i pragtfuldt gehæng, som ligger over bryst og skulder.
Han har ret til at foreta mindre avstraffelser med en liten stok, men
dreier det sig om store forbrydelser, maa han overgi forbryderen til
lamuternes høieste chef, Taresta. De to førstnævnte bor blandt
lamuterne, lever som dem og adskiller sig bare ved sit politiskilt og
sin sabel, som de bærer ved højtidelige leiligheter. De utvælges blandt
unge lamuter, som har sine landsmænds tillid, beskikkes av de russiske
myndigheter, og trækker sig tilbake, naar de føler sig gamle. Vore
lamuter kjendte sine to nærmeste overordnede personlig. Den øverste
høvding Taresta, kjendte de derimot ikke; de visste bare, at han bodde
langt væk, omgikkes de russiske embedsmænd som deres like og var en
meget mægtig mand. Hans myndighet er visst allikevel noksaa begrænset;
han kan bare straffe med riset og maa derfor overgi virkelige
forbrydere til de russiske domstoler.

Dette var for eksempel tilfælde med lamuten Kjemeng. For flere aar
siden hadde en tsjuktsjer villet stjæle noget kjøt fra ham. Kjemeng
hadde overrasket ham, og det var kommet til slagsmaal. Tsjuktsjeren var
langt den overlegne og fik fort Kjemeng under sig. Da kom Kjemengs søn
til; han trodde, faren, som laa under den rasende tsjuktsjer, var i
livsfare, grep en øks og gav tsjuktsjeren et hug i hodet, saa han seg
livløs om. For dette drap blev ikke sønnen, men faren tiltalt, og efter
mange viderværdigheter ført til Jakutsk for at dømmes. Her blev han
holdt indespærret et aars tid, men tilsidst frikjendt, fordi det var et
drap i nødverge, og efter hvad han selv sa, tilkjendt store
skadeserstatninger i form av te og tobak for det friluftstap han hadde
lidt. Han blev endda en tid i Jakutsk og kom tilbake derfra ifjor høst.
Det var ham, som kunde fortælle den vidunderlige historie om tsaren,
som var steget op til solen for at spørre, hvad han skulde gjøre med
tyskerne, og som sat og fortalte om alle Jakutsk's vidundere, om
slæder, som gik paa hjul uten hverken ren eller hester foran, om
metaltraader, som var spændt ut høit oppe i luften, og som man kunde
tale gjennem uendelig langt væk, om kinesere og japanere og andre
underlige folk, mens tsjuktsjernes forbauselse var grænseløs.

Stridigheter mellem lamuter og tsjuktsjere er ellers ikke almindelige,
de fattige lamuter, vi traf, finder sig uten at kny i smaa overgrep fra
tsjuktsjernes side; det staar de sig paa. Slagsmaal mellem lamuter
in-byrdes skal ikke forekomme; de er ikke slike kamphaner som
tsjuktsjerne, men foretrækker at avgjøre sine smaatvister paa fredelig
maate. Bortset fra de rivninger mellem far og søn, jeg har fortalt om,
har jeg ikke set nogen stridighet mellem lamuterne.

Lamuterne er i hele sit væsen mere utadvendte end tsjuktsjerne. Det er
vel ikke rigtig at si, at de er mere intelligente; for tsjuktsjernes
naturlige anlæg er kanske like gode; men tsjuktsjerne er sig selv nok,
de er fuldt ut fornøiet, naar de og deres ren trives. Utenverdenen
interesserer dem ikke synderlig, hvis de bare derfra faar saa meget
tobak og te, som de ønsker; tvertimot de nærer indgroet mistanke til
alt fremmed og holder i det mindste endda trofast ved sine nedarvede
skikker. Lamuterne derimot er mere aandelig bevægelige, de har sin
store glæde av at høre om andre folk og andre land, saa de omgaaes
gjerne med fremmede. Fra besøkene i Pansileika bringer de med alle de
nyheter, russerne har hørt; det var derfor lamuterne kunde fortælle, at
verdenskrigen var forbi. De nøier sig ikke med som tsjuktsjerne at
kjøpe bruksgjenstande og vaaben, kniver, sager, geværer o. s. v.; men
de prøver ogsaa selv at forarbeide eller reparere dem.

For os var det et held, at vi traf en lamut som Gregory blandt
tsjuktsjerne; for en tsjuktsjer vilde neppe ha paatat sig at la en
enkelt fremmed bo under sit tak en hel vinter.

Lamuterne er kristne, de har altid været det, fortæller de, men jeg har
faat indtryk av, at deres kristendom er noget eiendommelig. De er alle
døpt, de bringer sine smaabarn til Pansileika og lar dem døpe der. En
russisk prest levet for flere aar siden blandt dem, hadde ren og telt.
Tsjuktsjerne kjendte alle ogsaa den russiske «epepeppile», som nu er
død. Lamuterne bærer alle et kors og har allesammen sit helgenbillede,
sin «æ-æng» som tsjuktsjerne sier. Dette opbevares i et skindfutteral
og har sin plads paa væggen ved venstre side, naar man kommer ind.
Lamuterne korser sig foran det morgen og aften, og naar de kommer ind i
et fremmed telt. De lamuter, som vi traf, og som bor blandt
tsjuktsjerne, holder ikke rede paa ukedagene, men de fortalte, at
lamuter, som bor længer væk, helligholder hver 7. dag. Paa den dag maa
de ikke arbeide, men korse sig utallige ganger foran sit helgenbillede.

Disse lamuter holder nok ogsaa en slags julefest. Ved midtvinters-tid
slagter de sine bedste ren og tilbereder den bedste mat. Faar de den

dag besøk av en fremmed, maa han, hvis han ogsaa er døpt, bevertes paa
bedste maate, og han maa ikke gaa tomhændet bort.

Lamuterne forestiller sig, at Gud bor paa solen, som de derfor ærer
meget høit. Naar den vender tilbake om vinteren, slagter de en eller
flere hvite ren til solen. Dit kommer de ogsaa selv, naar de dør, ikke
bare deres sjæl, men ogsaa deres legemer. Derfor maa de begraves i sine
vakreste klær for ikke at bli vist bort. Har de sine skidne sorte
inden-dørsklær paa, kommer de ikke til solen, da vises de likesom de av
dem, som har været meget slette her i livet, til de underjordiske
djævler. Disse har store boliger av jern langt nede i jorden, hvor
vældige gryter fyldt med harpiks uavladelig surrer. Den, som kommer
hit, puttes i gryten, hvor han stadig utsættes for de største lidelser.

Lamuterne begraver sine døde paa den maate, at de graver en ganske
liten grav og bygger opover den en kiste av træ, som den døde lægges
ned i med sine bedste klær paa. Hvilke ceremonier de forøvrig har, om
den døde trænger noget med til solen eller lignende, vet jeg ikke.

Gregory er døpt og regner sig for kristen; men nu, naar han bor blandt
tsjuktsjerne, maa han ta del i alle deres ofringer og agte paa alle
deres varsler; for lever han blandt dem, kan de onde magter, som truer
tsjuktsjerne, like godt ødelægge ham. Men av og til, naar han synes, at
det trods al forsigtighet ser mørkt ut, saa trøster han sig med, at han
jo har sit kors og solen. Slik var det f. eks. da vi i vaar trodset de
onde varsler og reiste til aarsmarkedet i Pansileika. Han tviler ikke
paa, at han kommer til solen, naar han dør. Han skal begraves som lamut
og opbevarer derfor en pragtfuld lamutdragt med store perlebroderier,
som han ikke paa nogen maate vil skille sig av med; for skulde han dø
pludselig og bli begravet i sine almindelige tsjuktsjerklær, saa vilde
solen vise ham væk, og han vilde komme i de underjordiske
harpiksgryter. Av hans barn er derimot bare den ældste søn døpt, de
andre har faat navn efter tsjuktsjernes skik. Men alle vokser op som
rene tsjuktsjere, og det bekymrer slet ikke Gregory, at de ogsaa kommer
til at dø som tsjuktsjere. De kommer jo rigtignok ikke til solen, men
heller ikke under jorden, deres sjæler drar til det store mørke i nord,
hvor de kapkjører med andre tsjuktsjere i nordlyset.

Om Lamuterne er like overtroiske som tsjuktsjerne, vet jeg ikke, jeg
har jo bare leilighetsvis besøkt dem og ikke levet blandt dem omtrent
som en av deres egne i lang tid; men jeg tror ikke, at de er fuldt saa
gjennemsyret av alskens overtro som tsjuktsjerne; det vilde ikke stemme
med deres mere utadvendte karakter. Et par smaatræk har jeg snappet

op. Lamuterne raadspør ogsaa renens skulderblad paa samme maate som
tsjuktsjerne ved at lægge en liten glo paa det, brænde en flek og saa
se, om det springer meget eller litet istykker under avkjølingen. Men
de utfører alt inde i sit varme telt under gunstigere betingelser. En
av vore lamutnaboer skulde flytte, og jeg gik derfor bort til ham for
at fotografere en del. Da jeg kom, var det imidlertid ikke gjort nogen
forberedelser til at bryte op og Nirganga forklarte mig, at de kom til
at bli iro den dagen, for det smeldte voldsomt i ilden, og da vilde det
være uforsvarlig at bryte op, for det varslet ulykke. Nu fik de vente
til næste dag og høre, om TJet smeldte i ilden fremdeles, gjorde det
ikke det, reiste de da. Næste dag kom de avsted, de flyttet, tiltrods
for at temperaturen var omkring -j-40°, og Nirgangas kone hadde sat en
gut ind i verden bare 14 dager i forveien. Tsjuktsjerne bryr sig
derimot ikke om, at det smelder i ilden. «Vi forstaar ikke, hvad det
betyr» sier de. Lamuternes ild er ikke hellig, i det mindste ikke paa
samme maate som tsjuktsjernes. Det staar enhver frit at laane varme fra
dem, eiendomsretten til ilden er hverken knyttet til telt eller person.

For lynet har lamuterne en ganske pen forklaring, som de kanske har
faat fra russiske prester. Lynet er ild, som solen, Vorherre, sender
mot jorden for at dræpe onde aander og djævler, som driver sit spil
der. Men hvorfor behøver de da drive sine hunder ut av teltet, slik som
de fortalte at de gjør?

Trommen, sjamantrommen, mangler ikke i noget lamuttelt; lamuternes
slegtskap med de vestsibiriske polarfolk røbes tydelig ved at lamuterne
kalder en mand, som er dygtig til at slaa trommen og forstaar at
helbrede syke, for en «hamman». Lamuternes tromme er helt forskjellig
fra tsjuktsjernes. Rammen er ikke rund, men egformet, omtrent 50 cm.
den ene vei og 40 cm. den anden, og over den er spændt et renkalvsskind
naturligvis frit for haar. Paa baksiden er fæstet et kors av to
jernstænger, som man holder trommen med, rammen har nemlig ikke noget
haandtak. Paa de trommer jeg saa løp der desuten en metalring rundt
indenfor rammen paa baksiden, og paa denne var ført ind en del
smaaringer av metal, som klirret naar trommen blev rystet.
Trommestikken er flat 30—40 cm. lang og 4 cm. bred; den er gjort av
seig ved, som er indsydd i renbællinger. Ytterst bærer den en stor dusk
og paa oversiden er den prydet med vakre skindbroderier.

Til trommen hører en lue, som den der trommer, tar paa hodet, og som er
et litet mesterverk. Luen er liten og rund og helt oversydd med perler
eller med perler og skindbroderier. Øverst bærer den en ret op-

staaende dusk og rundt om hænger der en hel række mindre dusker ned
dels av form som dyrehaler røde eller blaa, dels menneskefigurer med to
perler til øine og perler til at betegne hænder og føtter. Fra randen
av luen hænger en tæt krans av dusker ned, slik at naar man tar luen
paa, dækkes ansigtet næsten helt til. De fleste av disse dusker har
form av haler og er røde, blaa eller graa; foran er de vel 20 cm.
lange, slik at de hænger ned til haken paa sidene, og bak er de saa
lange, at de ligger utover skuldrene og hænger nedover ryggen.
Indimellem dem hænger ogsaa smaa menneskefigurer. Desværre var jeg ute
av stand til at bytte til mig en slik lue eller nogen større
perlebroderier i det hele, for jeg hadde ingen perler og i Pansileika
hadde det ikke været perler at faa kjøpt i flere aar, saa ingen av vore
naboer vilde skille sig av med sine kostelige saker.

Blandt lamuterne anvendes trommen væsentlig paa samme maate som blandt
tsjuktsjerne; sjamanen sætter sig i ekstase under trommeslagnin-gen og
kan da se, hvad der foregaar langt borte eller skal ske i fremtiden
eller kan helbrede syke. Han har ogsaa magt over djævler og onde
aander, men ve den sjaman, som jruker denne magt til at skade andre;
han blir bortvist fra solen. Derimot er der intet, som hindrer ham i at
bruke sine evner til det gode. Det er ganske karakteristisk, at da jeg
vilde faa Gregory til at si mig tsjuktsjernes og lamuternes navn paa en
sjaman, sa han, at tsjuktsjerne kaldte ham ængæægnelin», lamuterne
«hamman» og tilføiet at russerne sier «doktor».

I vinter fik jeg ogsaa adgang til at være tilstede ved en lamutisk
sjamanforestilling. Da vi naadde vort endelige vinterkvarter, fik
Gregory en av sine lamutslegtninger, Tsjuktsjanga; til at flytte til os
og bo der en 8-dages tid, for at jeg kunde ha et varmt og oplyst telt
at ty ind i med mine notisebøker, indtil min vinterhytte blev færdig.
En kveld spurte han saa Tsjuktsjanga, om han ikke vilde slaa paa
trommen for ham, og se, hvordan vinteren blev, og Tsjuktsjanga var
straks villig, tiltrods for at jeg var tilstede. Det gjorde ingenting.
Foruten Gregory og jeg var to av Gregorys barn og Tsjuktsjangas kone og
barn i teltet, som var oplyst paa vanlig maate ved det svære baalet i
midten. Konen hentet trommen ind og varmet den over ilden, og da den
var varm, tok Tsjuktsjanga luen paa. Saa løftet han duskene foran
ansigtet op med venstre haand og gjorde med høire tegn foran panden og
munden, lot saa duskene falde ned og grep trommen.

Han begyndte langsomt og rolig. Trommen hold han ret op og ned med
kanten støttet mot knæet, saa der var liten klang i den. Men
efterhaanden øket han takten og trommeslagningen steg til vilde
hvirvler.

Under disse holdt han trommen horisontalt frit i luften og slog mot den
nedenfra med glimrende virtuositet. Der var en langt kraftigere dypere
klang og meget mere musik i den end i tsjuktsjernes tromme, og han
brukte trommestikken med meget mere variation, end jeg har set nogen
tsjuktsjer anvende sin. Han trommet slik, som vi forstaar ordet, mens
tsjuktsjerne fører hele tiden trommestikken frem og tilbake med omtrent
samme takt, men med større eller mindre kraft. Tsjuktsjanga tidde længe
stille, men begyndte saa at smatte med tungen og kort efter at synge
med hæs gammelmandsstemme. Hans sang var helt forskjellig fra
tsjuktsjernes, takten var forskjellig, og det var mere melodi i den.
Jeg kunde ogsaa tydelig skjelne ord, men forstod ingen ting, for
teksten var lamutisk. Naar han slog trommen sagte, klang den som et
svakt akkompagnement til sangen; men ofte blev sangen fuldstændig
overdøvet av de voldsomme hvirvler. Først sat han med høire side mot
ildstedet og med korslagte ben; men begyndte saa at flytte paa sig
ganske langsomt, slik at han dreiet sig rundt med solen en gang.

Efter en halvtimes forløp blev trommeslagningen mattere og mattere og
døde tilsidst helt hen, mens sangen fortsatte. Gregory bød ham pipen,
han tok den, tok tre lange drag og førte for hvert drag pipen op over
hodet. Jeg trodde han var færdig, men langtfra. Han agtet ikke engang
paa, at hans kone ogsaa bød ham en tobakspipe, men grep trommen paa nyt
og fortsatte sangen. Kort efter reiste han sig og begyndte at gaa rundt
ilden med et slags dansetrin. Av og til stanset han og slog vældige
hvirvler, mens han førte overkroppen op og ned ved at bøie knærne eller
bøiet overkroppen frem og tilbake. Da han var kommet helt rundt, satte
han sig med ansigtet mot mig, holdt op at tromme, men fortsatte sangen,
som han bare av og til brøt av for at si et par ord. Jeg blev litt
fælen, da han gav sig til at peke paa mig med trommestikken, som han
førte op foran ansigtet og tilsidst kastet mot mig. Gregory sa
imidlertid, at det ikke hadde noget at si.

Fra nu av fortsatte han at tromme, men snakket meget indimellem, dels
besvarte han spørsmaal fra Gregory eller sin kone, dels rettet han
spørsmaal til dem eller talte alene. Han brukte fordetmeste sit eget
sprog, saa jeg forstod ikke noget, men indimellem snakket han
tsjuktsjisk og spurte bl. a. «hvad heter jeg?» Gregory svarte: «den
gaaende» og forklarte mig efterpaa, at det spørsmaal pleiet sjamanen
altid slynge ut, og man svarte da «den gaaende», det vil si den friske,
for den, som gaar, er frisk. Forøvrig forklarte Gregory, at
Tsjuktsjanga hadde set, at ingen av de tilstedeværende skulde dø i
vinter, og at Gregory hadde

til hensigt at ofre en stor hvit ren til jorden nu i vinter. Dette
hadde Gregory ogsaa foresat sig, for han maatte gjøre, hvad det stod i
hans magt for at forebygge, at han eller særlig jeg blev syk i vinter,
men han hadde ikke nævnt noget til Tsjuktsjanga om denne tanke.

Da Tsjuktsjanga hadde holdt paa i vel fem kvarter, opfordret hans kone
ham gang paa gang til at slutte, men han var kommet i en slags ekstase
og hørte ingenting. Hun gik saa bort ti! ham, blaaste paa luen, tok den
av ham og tok trommen fra ham. Han fortsatte imidlertid stadig at
synge, sat der med lukkede øine og var helt fra sans og samling eller
spillet sin rolle udmerket. Konen gik derfor igjen hen til ham, blaaste
paa hode og hals og paa øinene. Han holdt op at synge, aapnet øinene og
saa sig om med et forvirret blik, som han vaaknet av en tung søvn og
ikke vidste, hvor han var. Men efter etpar minutter var han igjen den
samme pratsomme gamling som før.

Jeg skulde næsten tro, at lamuterne med sin større meddelsomhet og
større interesse for, hvad der foregaar utenfor deres sfære, ogsaa har
mange overleveringer fra ældre tider, selv om jeg ikke hørte mange. De
fortæller, at for længe siden hadde de heller ikke nævneværdig metal,
men brugte pilespidser, kniver og naaler av ben og gryter av brændt
ler. Geværer hadde de dengang ikke, men lange kraftige buer, som nu
forlængst er gaat ut av bruk og forsvundet. Enkelte sammenstøt med
russerne har de kanske hat i den tid. Gregory fortalte engang, at en
flok av ti bevæbnede russere, som trængte frem gjennem lamuternes land
tilhest, var blit overrasket og skutt ned av lamuterne. For meget,
meget længe siden. Gregory kunde ogsaa fortælle en historie om nogen
lamuter, som bodde mellem fjeldene langt mot syd, som den dag idag ikke
eier jern, men som udmerker sig ved en slik utrolig hurtighet, at de
tilfots kan indhente en galopperende ren. En ung lamut, som red ut
alene, blev forfulgt av dem og indhentet, tiltrods for at han
galopperte saa hurtig, hans ren formaadde at bære ham. Hans forfølgere
førte ham til en fjeldhule, hvor de gav ham mat, forærte ham en prægtig
bue og lot ham gaa.

Vore Iamutnaboer forlot os alle omkring begyndelsen av mars for at begi
sig dels mot Anui for at jage elg, dels til Pansileika, hvor jeg senere
traf dem. Mit kjendskap til dem er blit temmelig overfladisk, men var
allikevel av stor interesse. Det var morsomt at se, hvordan to saa vidt
forskjellige folk som tsjuktsjer og lamuter kunde bo side om side,
hvordan de paa saa helt forskjellige maater forstod at tilpasse
klædedragt og boligforhold til sit nomadeliv og beskytte sig mot den
sibiriske vinterkulde.

Naar de lever sammen i skogene, ser det unegtelig ut, som om lamuterne
er langt overlegne. De nytter ut den uhyre rikdom paa ved. bygger sit
telt slik, at det altid er varmt og oplyst ved et vældig baal, mens
tsjuktsjerne bare bruker ved til at koke med. Ofte i fri luft, mens de
opvarmer og oplyser det lille og absolut usunde sovetelt med
tranlampen. Lamuterne sover i et luftig telt og beskytter sig mot
kulden med tepper av renskind, men tsjuktsjerne prøver at spærre varmen
inde i sin skindkasse, hvad de vistnok opnaar, men til gjengjæld
vaakner de i almindelighet i en fæl atmosfære. Men man kan ikke dømme
utelukkende fra vinterlivet. Saken er, at slik som lamuterne lever, kan
de først begi sig ut paa den træbare tundra, naar det om vaaren er blit
saa varmt, at de ikke længer trænger de store vedmængder til at opvarme
sit telt med, og om høsten maa de bryte tidlig op for at naa skogen,
før kulden kommer. Tsjuktsjerne derimot kan bryte op fra skogen saa
tidlig, at de kan tilbringe mai maaned, naar simlene kalver, ute paa
tundraen, og de behøver ikke at begi sig paa vei fra kysten, før langt
ut paa høsten. Mange av dem, som bor længer mot øst, tilbringer hele
vinteren paa tundraen, hvor det ingen skog er, bare litt pilekrat, som
skaffer dem den nødvendige ved til koking, og bor her under forhold,
som lamuternes levevis paa ingen maate er tilpasset til. For
tsjuktsjernes vedkommende er det tydelig, at deres levevis netop passer
glimrende til tundraen, hvor det bare saavidt er ved nok til koking,
ikke nok til at opvarme et stort telt; saa det har sikkert sin
rigtighet, naar deres overleveringer fortæller, at de i tidligere tider
i det hele ikke flyttet til skogene om vinteren.

Vi brøt op fra vort vinterkvarter den 9. mars efterat ha bodd paa samme
sted i knapt 3 maaneder, men først 14 dager senere begav vi os avsted
nordover for alvor. De 14 dager tilbragte vi like ved vinterkvarteret,
og i den tid var de unge mænd stadig paafærde for at skille ut ren fra
de forskjellige flokker. Alle vore naboer var brutt op, og de fleste
drog nordover før os, saa da vi endelig begyndte at flytte for alvor,
hadde vi stor vei at følge. Imidlertid tok Gregory, Kaankalj og jeg til
aarsmarkedet i Pansileika og renflokken, telt og slæder blev betrodd
til de unge. Kaankalj og Gregory naadde hjem igjen allerede den 12.
april og traf da de andre ved Paakinkja like utenfor skoggrænsen, men
jeg, som blev tilbake med alle instrumentene, kom først hjem 10 dager
senere. Ved skoggrænsen skiltes jeg fra mine reisefæller og begav mig
alene avsted for at lete efter Gregory, som skulde ha sit telt paa
eller like ved en av leirpladsene fra ifjor høst. Jeg fandt et
slædespor, men det førte i en gal retning, saa jeg tok benveien over en
høideryg. Solen

stekte, mine ren, særlig de, som trak den tunge instrumentslæde, var
utkjørt, og mine øine værket i det blændende lys fra sol og sne; for
paa grund av en forglemmelse var jeg uten snebriller. Friske ulvespor
vrimlet det av. Endelig naadde jeg frem, saa jeg kunde se ned i dalen,
hvor Gregory skulde være, men der var ikke noget telt. Jeg fortsatte
langs høiderygen, og da jeg igjen fik utsigt, saa jeg en lang
slæderække, som netop stanset — en tsjuktsjerfamilie paa flytning. Glad
var jeg, lot instrumentene staa igjen paa høiden, og drog med mine 4
ren og min lille slæde ned i dalen for at faa vite, hvor Gregory var at
finde. Han var like ved, kunde de fortælle, oppaa høideryggen, hvor min
anden slæde stod. Efter en kop te fortsatte jeg derfor, og nogen hundre
meter fra teltene kom Gregory kjørende mot mig; da skulde han avsted
for at møte mig. Dengang vi skiltes, hadde han lovet at møte mig om faa
dager, saa hver kveld hadde jeg ventet at se ham, men det hadde
naturligvis været hundrede hindringer til stadighet.

Hos Gregory var bare Kaankalj og hans smaapiker; alle de unge var dradd
nordover med renflokken til Raukjuan. Nu ventet de bare paa mig, saa
efter et par dagers forløp drog vi efter. Jeg hadde imidlertid bestemt
mig til at ta hjem til «Maud» fra Raukjua for at naa dit en stund, før
tsjuktsjerne kom til Ajon, og beslutningen blev fastere for hver dag,
som gik, for nu, naar nættene var lyse, nærmet tsjuktsjernes
uregel-mæssigheter sig til at bli uutholdelige. At de flyttet om natten
og sov om dagen var rimelig nok, for om dagen var føret altfor tungt,
men at de satte sig ut over al tidsinddeling, selv om de holdt sig iro,
var mindre behagelig. Den ene dag sov de til middagstid og la sig næste
morgen, for saa at sove til midnat og igjen holde det gaaende til næste
kveld o. s. v. Dag og nat var begreper, som ikke længer eksisterte for
dem.

Ungguttene sov ikke meget den tiden, de maatte stadig være ved
renflokken og vogte den, for det var ulv i massevis, som nyttet hver
leilighet til at overfalde flokken. Jeg har før fortalt, hvordan Oomje
mistet 12 kalver en nat.

Da vi hadde opholdt os 8 dager ved Raukjuan, forlot jeg mine venner for
godt. Gregory hadde skrapet sammen et vidunderlig hundespand fra vore
naboer, men blev selv forhindret fra at følge mig paa grund av en byld,
som gjorde det umulig for ham at sitte. Det blev derfor Geaoljin og
jeg, som brøt op om kvelden den 15. og naadde «Maud» om kvelden den 17.
mai.

Dermed var mit ophold hos tsjuktsjerne forbi. I vel 7 maaneder hadde
jeg levet blandt dem, for en stor del som en av deres egne, og

naar jeg undtar al den dumme snak om, at vi var «kailuk», tyskere, som
grasserte en tid midt paa vinteren, hadde jeg ikke møtt andet end
fore-kommenhet og venlighet.

Fra de rentsjuktsjere, jeg traf, har jeg derfor for en stor del tat de
bedste indtryk med. Nogen samfundsorden merker man ikke, men tiltrods
herfor er tyverier eller voldshandlinger sjeldne. Tsjuktsjerne er nok
hissige og ofte stridbare, men deres stridbarhet faar avløp i de
uskyldige slagsmaal, i hvilke de gjør op sine mellemværender. Indbyrdes
er de meget gavmilde og hjælpsomme, men netop fordi de er vant til, at
den, som har, ogsaa gir, kan de bli noget brysomme tiggere. Mellem
forældre og barn eller gamle og unge hersker altid det bedste forhold;
den agtelse og ærbødighet, som vises alderdommen, vil man neppe finde
make til i noget civilisert samfund. At de ældre er dovne, kan man ikke
netop bebreide dem; for de behøver ikke længer at arbeide og hengir sig
derfor fuldt ut til det ørkesløse liv, som for dem er den høieste
lykke. Deres største karakterfeil er deres grænseløse ubeslut-somhet og
upaalidelighet. Naar en tsjuktsjer sier, at imorgen vil han gjøre det
og det, kan man trygt vædde en formue paa, at han ombestemmer sig, naar
han vaakner, og løfter og avtaler behandles som tomt snak.

Men hvad som mest av alt bidrar til at fæstne et godt indtryk, er den
ting, at rentsjuktsjerne er lykkelige og tilfredse. De har nok mat og
klær, saa sult eller kulde lider de aldrig under; kan de tuske sig til
gode vaaben, te og tobak, forlanger de ikke mere. Endda er de blit
for-skaanet for civilisationens sygdommer, og endda har de ikke faat
krav, som gjør dem utilfredse med deres stilling. Tvertimot er de sig
selv nok; de ønsker ingen indblanding av fremmede, men mottar dem med
en vis mistro. Det vilde være at ønske, at de maatte forbli, som de er,
bevare sit lykkelige leve- og tænkesæt, slik at de til paatrængende
spørsmaal altid vilde ha sit lakoniske selvbevisste svar: «Vi
tsjuktsjere er slik.»

FRA 20. MAI - 15. JUNI 1920

20. mai. Inat frisk bris fra SO med 10 Klokken 7 iaften + 0.8 første
gang over nul! Imorges fløi en gaas over hodet paa mig, da jeg kom ind
paa land. Tsjuktsjerne har fortalt Sverdrup, at de trækker i tusenvis
paa nogen smaa holmer i en liten indsjø paa Ajon. De skulde skaffe os
saamange, vi bare vilde. Det høres jo bra. — Paa tilbakeveien til
skuten saa jeg to slæder komme vestenfra, og jeg forstod straks, at det
maatte være Olonkin med ledsager. Jeg paaskyndte derfor mine skridt og
kunde by dem velkommen ved deres ankomst. De hadde baade bjørneungen og
hele fuglesamlingen med sig. Ungen er knaldende liten, men sint, — som
en bjørn! Den er nu tjoret ute paa isen og har en liten kasse at være
i. Dens appetit er upaaklagelig, især sværmer den for spæk.
Fuglesamlingen er storartet. Blandt de mange herlige eksemplarer
forekommer 18 av den overmaade sjeldne rosenmaake og 12 til av samme
sort, skjænket av andre i Nischne-Kolymsk. De er næsten alle voksne med
de herligste farver. Det var en stor forkjølelsesepi-demi i
Nischne-Kolymsk, og Olonkin synes at være sterkt angrepet.

21. mai. Klokken 8 igaarkveld naadde temperaturen -f- 1.6°. Men ut paa
natten løiet sydosten og blev avløst av en generalstorm fra vest. Denne
storm er den voldsomste, vi har hat paa dette sted. Foken var intens i
forhold. Vi hadde idagmorges -f- 5, klokken 2 eftermiddag -5- 7 Lille
Marie ligger i sin kasse og synes ikke at bry sig stort om veiret. Jeg
har været ute og stelt med den og matet den et par ganger. Det ser ut
til, at den alt er mindre vild. Faar den se spæk, kaster den sig
graadig over det og river det knurrende i sig. Vi hadde midnatssolen
første gang den 18. mai.

22. mai. Vi har idag frisk vestlig bris med nogen snefnug iblandt. I
morges 10, ved totiden 9.5 Jeg hadde idag min første tur med

Marie, som ikke synes at finde nogen glæde i det. Den strittet imot
efter bedste evne. Jeg kan nu klappe hende uten fare for at miste
fingrene, men den sætter hellerikke nogen pris paa kjærtegn. Spæk er
nok hovedsaken. Av søt melk tømmer den begjærlig alt, som den faar.
Fisk har den endnu ikke spist.

23. mai. Jeg kan nu bære Marie, men maa da passe paa at holde hodet,
for at den ikke skal bite. Den er i stadig feide med bikjene. Ræd er
den lille tassen sandelig ikke. Jeg saa idag endel gjæs.

24. mai. Vi har igjen varme i veiret. Den sidste sydostkuling blaaste
inat sand utover isen i den grad, at man godt kunde antat hele isen for
et eneste jorde med sneflekker her og der. Sanden laa ombord i tykke
lag.

25. mai. Vi har idag begyndt paa vaararbeidet — begyndt at kaste ut al
den sne, som har samlet sig paa de udækkede steder ombord i vinterens
løp. Dækshusets forreste væg er revet idag for at gi lys til
maskinistene, der nu maa begynde sit arbeide. Mesanen, som har ligget
paa bakken i vinter, blev idag heist paa plads. Jeg saa igaar en
stormaake over fartøiet. Hundene er idag tat ut av hundehuset, hvor det
begyndte at bli fugtig og bundet paa isen.

28. mai. I eftermiddag kom Filåt, formentlig en av de bedste av
befolkningen her, med en ung søn og en anden russer. Ingen har
hunde-mat, saa det er godt, at vi har nok. Filåt og hans ledsagere gav
mig straks en haandsrækning i snerydningen ombord. De var til stor
hjælp. Det ser ut til, at vi er kommet midt i rosenmaakenes hjemland.
Filåt fortæller, at han en sommer opholdt sig ved Raukjuan eller
Storelven, og der holdt rosenmaaken til hele sommeren. Selv hadde han
ikke set dens reder, men følte sig overbevist om, at tsjuktsjerne hadde
godt kjendskap til dem. Han sier, at de ikke holder til ved Kolyma. De
trækker bare over og slaar sig ned her. Den anden overmaade sjeldne
maakeart — med sort hode og hvit krop — om hvilken Nordenskiöld sier,
at han aldrig har set den, findes en mængde ved Kolyma. Her hadde Filåt
ikke set den.

31. mai. Inat —12 i hele dag har det holdt sig paa -h 8. Det har
klarnet helt og blir nok snart mildere. Filåt med følge reiste ikveld
til Shelagski, hvor han skal bestyre en handelsstation for Karajew og
Kibisow. Han fik endel utstyr, som Kibisow hadde bedt om. Da jeg syntes
meget godt om denne redelige, dygtige og hjælpsomme mand, gav jeg ham
en av mine fine engelske hagelgeværer. Hvor morsomt det er at gi bort,
naar gaven blir mottat som denne!

1. juni. Som vi skulde sætte os til middagen, kom Filats lille gut
kjørende. Han er neppe over 10 aar gammel og hadde tilbakelagt hele

veien fra øens sydvestspids, hvor de for øieblikket har sit telt, med 5
hunder for slæden. Avstanden er omkring 7 kvartmil eller 2 y2 norsk mil
frem og tilbake. Litt risikabelt er jo en slik færd, naar man tar i
betragtning, at barnet er ubevæbnet. Jeg har set bjørnespor ved land,
saa umulig er det ialfald ikke, at bamsen kunde dukke op. Han bragte
mig skindet av en herlig hvitræv, som Filat hadde skutt igaar med sit
nye gevær. Han bad om og fik endel hundemat. Sverdrup er idag færdig
med at flaa rosenmaakene. Han har flaadd de fleste og saavidt jeg
forstaar, har han skilt sig vel fra det.

2. juni. Sydosten har blaast meget friskt i hele dag og fremkaldt en
sceneforandring, som man sjelden ser i disse egne. Vinter igaar — idag
sommer. Store ferskvandsdammer har dannet sig paa mange steder og flere
forskjellige slags fugler har fløiet over her i dagens løp. En flok paa
7 tyvjoer, nogen ismaaker og stormaaker. — Ved middagstid kom Sverdrups
vert Gregory hit, kjørende med hunder. Familien og renen forlot han
omkring 30 kilometer herfra. De kommer op til sin gamle plads paa Ajon
imorgen eller iovermorgen. Jeg har idag maattet iføre mig vandkamikker,
men er forberedt paa at faa nogen streif av vinter endnu, saa jeg
maatte ta de gamle igjen.

3. juni. Nu staar det vanddammer over hele isen. Rundt skutens
agterende er vandet nu over 1 meter dypt. Vi tok ieftermiddag babords
baat og hvælvet rundt og ned i vandet. Styrbords ligger endda saameget
under sneen, at vi maa vente med den. Her har været flere krykkjer og
«beitet» rundt skuten. Gregory reiste i eftermiddag. Han fortalte, at
rosenmaaken er ganske almindelig paa Ajon og hekker der i de smaa
tjern. Jeg glæder mig til egg! Inat minimum 1.2 Klokken 2 eftermiddag
3.5

4. juni. Det er nu mere vand end sne paa isen og omtrent umulig at
komme frem. Gregorys familie har været her idag. De har nu renflokken
sin paa øen. Gregory med kone og smaabarn kommer efter. Vi har idag tat
aarets første ferskvand paa isen. Det er letvint, vi lægger bare ut en
slange og pumper ind saa meget vi ønsker. Vi begynder nu at ta
smaapartier av dæktaket og stue bort efterhaanden.

5. juni. Vore fire tsjuktsjere forlot os ikveld — men meget
motstræ-bende. Det var nærmest en mild utkastelse. Store masser av
krykkjer holder sig rundt hundehuset og møddingene, hvor de slaas om
alslags avfald.

6. juni. Vore gode venner Gregory og kone (Kaankalj) og en ven kom her
inat engang. De sat taalmodig paa rækken og ventet paa at faa

se det første tegn paa liv, — røk fra bysserøret. De hadde med sig
endel av Sverdrups saker. De er blit godt traktert med kjøt, spæk og
andre herligheter. Imorgen nat kommer de til sin gamle teltplads her
inde paa øen, ret ned for skuten.

7. juni. Trods vor store høitidsdag, som vi har feiret med flagging og
meget god mat, eller kanske rettere, netop paa grund av høitidsdagen,
har Sundbeck demonstrert mot den og gjort en rigtig høitidsdag av den.
Han har været paafærde fra tidligste morgen, og med Olonkins hjælp har
han kuttet alle vandfat løs av isen, tat dem ombord og saa fyldt dem.
Vore seks vandfat er derfor paa plads og i orden — det er næsten 2.5
ton vand. Ikke daarlig det paa en syvende juni! En demonstration i
ekspeditionens tjeneste til dens bedste kan jeg jo ikke ha noget imot.
— To unge tsjuktsjere kom ombord. — Oomje og Nutri; de hadde været paa
sæljagt. Begge hadde skutt, men bare opnaadd at saare dyrene. Marie er
blit svært folkelig de sidste dager. Nu kan vi klappe og stelle den,
omtrent som vi vil. De smaa anfald, den endnu har, skal vi snart plukke
ut. Her er nu en masse fugl, væsentlig maaker. Etpar fluer var ogsaa
kommet ind i salongen idag, de var vel kommet med Gregorys ren.

8. juni. Flere tsjuktsjere har været ombord idag. Maskinistene begyndte
at pumpe op de sidste oljefat, vi har i underrummene. Faar vi en rask
reise til Nome, kommer vi dit med omtrent alle vore tanker fulde. Det
vilde jo være pent efterat ha gjort Nordvestpassagen. Selv river jeg i
mine ledige timer dækstaket, og Rønne lægger bordene utover
hytte-taket, hvor de saa surres. Han har ogsaa idag surret vandtankene.
Faa, som vi er, haaber jeg allikevel om kort tid at faa skuten i tiptop
stand.

9. juni. En herlig klar dag med liten bris fra sydost. Temperaturen var
inat 0 og i ettermiddag gik den helt op i 10 Vi har fortsat med
forberedelsene til vor avreise. Alt gaar let og glat med liv og lyst.
Og sikkert er det, at vi 5 mand, som er ombord nu, skal sætte «Maud»
likesaa let og godt istand, som 10 mand klarte det ifjor. Sundbeck og
Olonkin er idag blit færdig med at pumpe petroleum av de 30 træfat, som
laa midtskibs. Paa mindre end en dag har de altsaa greid et arbeide,
som fartøiets fører ifjor paa min anmodning om at faa det utført da, sa
var saa vanskelig, og vilde ta saa lang tid, med mere slikt, at han paa
det bestemteste maatte fraraade at gjøre det. Jeg har nu fundet ut, at
grunden simpelthen var den, at arbeidet ikke faldt i hans smak. — Jeg
er færdig med at ta bort halve taket og Rønne med at flatne det ut paa
hyttetaket. Sverdrup skriver uophørlig for at bli færdig, saa han kan
faa sendt sin avhandling hjem fra Nome.

10. juni. Gregory fik idag belønningen for sin gjestfrihet mot Sverdrup
i skikkelse av mat, tobak, te, sukker m. m. Han var aldeles straalende.
Mange tsjuktsjere hadde i vinterens løp sagt ham, at han gjorde en
taapelig strek, da han tok Sverdrup i sit telt. Han vilde bare faa
uleilighet av ham og intet andet. Nu vil pipen faa en anden lyd.

11. juni. Omkring 10° i hele dag. Det kjendes rent tropisk, og jeg har
arbeidet paa dæk i hele dag i skjorteærmer. Vi har faat en masse fra
haanden. Sommerens forløpere har vist sig idag i skikkelse av en masse
svære spyfluer.

12. juni. Temperaturen har idag været helt oppe i 13°. Vi har fortsat
oprydningen paa dæk, og det blir finere og penere end nogensinde.
Lysten driver verket! Idag har jeg faat brændt op hele nakken av
solsteken. Jeg har ikke været saa forbrændt, siden jeg passerte ekvator
med «Fram». I eftermiddag har guttene tat sit sidste dampbad for denne
gang. Badet blev straks efter sænket i rummet og anbragt paa sin gamle
plads i hundehuset.

13. juni. Dagens begivenhet er, at Marie har slidt sig løs. Den var
optat med at vaske sig i vandet ved skuten, da vi opdaget det. Ved
hjælp av melkekoppen fik jeg den straks til mig. Vi tok den saa ombord
og slåp den paa dækket. Men her saa den sit snit til at komme op paa
rækken, hoppet derfra ned paa sneen og satte avsted mot land. Sverdrup,
Sundbeck, og Olonkin begav sig efter, og det lykkedes dem at knipe den
paa halvveien. Sikkert er det, at den hadde stukket av, hadde den bare
kunnet.

14. juni. Stille og overskyet det meste av dagen. Temperaturen mellem 2
og 3 Netop som vi hadde spist frokost, kom Filat med søn og ledsager.
Tschaunbugten var gaat op, og de kunde ikke naa sit bestemmelsessted.
De har nu bestemt sig til at tilbringe sommeren her i nærheten. Jeg har
raadet dem til at følge med til Kap North til Kibisow. Muligens følger
de ogsaa dette laad. Med assistanse av dem og nogen tsjuktsjere har det
lykkedes os at utføre et stort dagsarbeide: al ved er tat ombord, taket
i hundehuset, bjørneskindene og bjørnehjellen. Desuten er nu ogsaa
styrbordsbaaten paa vandet og presenninger lagt paa. — Alt haab om, at
Hanssen og Wisting skulde naa os, er nu opgit efter meddelelsene fra
Filat. — Olonkin skjøt igaar kveld en kobbe med unge. De var begge
overordentlig fete, og moren hadde en masse melk i sig. Vi er nu saa
omtrent klare, det er bare litt smaatteri med seilene og motoren, som
endnu staar igjen.

15. juni. Hvor litet vi vet forover! Netop igaar opgav jeg

Hanssen og Wisting — og nu er de her. Klokken 9 igaar kveld kom
Sundbeck styrtende ind: Hanssen og Wisting kommer! De saa begge brune
og sunde ut, men hundene var frygtelig magre. Bare 3 av de gamle: Rex,
Marie og Bamse var med tilbake. Den sidste del av turen hadde været
meget anstrængende og hadde tat sterkt paa hundenes kræfter. Saarbente
var de og, og de ynker sig jammerlig. Hanssen hadde bare godt at
fortælle om sit ophold i Anadyr. Særlig har han ikke lovord nok for den
derværende guvernør. Han stillet sig til hans disposition i enhver
henseende. Alle telegrammer gik frit. Det var forresten store
vanskeligheter forbundet med at faa den avbrutte forbindelse med
Amerika istand. De maatte tilsidst ty til nødsignalet. Da amerikanerne
saa fik vite, hvad det gjaldt, tok de de to første telegrammer og 48
timer senere aapnet de veien for alle meddelelser fra «Maud». Nu er
bommen slaat fra igjen! Ja tak skal russerne ha for deres utholdenhet
og guvernøren først og fremst. Og tak skal de amerikanske autoriteter
ha, som tillot telegrammene at passere! Det var naturligvis stor glæde
blandt ekspeditionens deltagere over de gode efterretninger, de fik fra
sine hjem. Vi stunder nu alle efter posten i Nome. Nordmanden Lampe
Hanssen var ogsaa mine folk til stor nytte i Anadyr, og Hanssen bodde
hos ham. Wisting bodde under sit ophold paa Østkap hos handelsmanden
Charley Carpendale, og hans lovtaler over denne mand er uten ende.
Meddelelsen om at ingen hadde hørt noget fra Knudsen og Tessem kan
alene forklares ved, at telegrafen paa Dickson ikke arbeider. Nogen
grund til ængstelse er der ikke. Vi har paany sydost med varme. Alt
ferskvand er rendt av isen, saa det ikke længer er mulig at faa vand
derfra. Jeg tænker derfor igjen paa at hente is, saa vi kan ha vore 6
fate fulde i behold ved avgangen herfra.

Jeg gjengir her det væsentlige av Hanssens beretning om reisen til
Anadyr fra 1. december 1919 til 14. juni 1920.

AV HELMER HANSSENS RAPPORT OM REISEN TIL ANADYR

Vi — Wisting, Tønnesen og jeg — drog «hjemmefra» 1. december 1919 med 2
slæder og 6 hunder. Vore slæder var tungt lastet. Vi kom op til landet
og kjørte østover langs Ajons kyst. Klokken 2^2 orket ikke hundene
mere, issørpen gik over slædemeiene, vi slog leir efter bare at ha
kjørt 5.2 mil. Det var sterk snefok.

2. december. Frisk nordostlig vind og snefok. Umulig at faa hundene
frem mot vinden med det daarlige føre og det tunge læs.

3. december. Tørnet ut klokken 9 og begyndte at arbeide slædene op av
snefonnen. Kl. W]/2 kunde vi fortsætte østover og maatte kjøre langt
ute paa isen for at undgaa sørpen. Men til gjengjæld hadde vi dyp sne
og store skavler. Kl. iy2 maatte vi slaa leir paa isen, omkring 1000
meter av land. En av os gik ind for at hente ved, mens de andre reiste
telt og stelte hundene. Kl. 9 den fjerde drog vi avsted, passerte ved
12-tiden den nordvestligste pynt av Ajon og satte kursen over isen mot
landet paa den anden side av sundet. Slog leir i snefok og mørke kl.
2J4 efterat ha kravset os frem 9 kvartmil.

5. december. Snefok saa vi ikke kunde se at kjøre nogen vei. Ved
middagstid var vi ute og foret hundene og bygget op nogen sneblokker,
saa de kunde ligge i læ av vinden. Tønnesen vilde trods vore advarsler
gaa sig en tur, men lovet dog, at han ikke skulde gaa længer bort, end
at han hadde teltet isigte. Wisting og jeg gav os til med at lage mat.
Da jeg skulde ut efter sne i kokekarret, var Tønnesen forsvunden. Vi
til at huje og skrike av alle kræfter, men forgjæves. En av os gik nu
saa langt, at han saavidt kunde se teltet, og den anden saa langt, at
han saavidt kunde se den første. Slik gik vi i ring rundt teltet mange
ganger stadig hujende og skrikende og holdt paa med dette til klokken

9 om kvelden. Da kommer Tønnesen ruslende paa den motsatte kant av den,
han gik ut efter et fravær paa 9 timer!

6. december. Det var klarnet litt og vi kjørte videre kl. lOtø. Føret
var meget vekslende. Et steds hadde vi svare arbeide med at komme over
en sprække i isen. Klokken 2 eftermiddag var hundene saa slitne, at vi
slog leir i stille og maaneskin.

8. december. Snefald. Atter en overliggerdag. Det ser ikke rart ut med
fremkomsten.

9. december. Det gaar let i den sne, som er faldt i nattens løp. En
meters spræk i isen, de fleste hunder fik sig et koldt bad. Vi fulgte
fremdeles den skrugar, som strakte sig i vor kursretning. Et gammelt
drivisbelte voldte os et svare stræv. Vi stoppet ved 2-tiden. 11
kvartmil.

10. december. Kom endelig klar av uføret og paa jevn is. Vi naadde land
kl. 4tø efter at ha kjørt i mørke siden kl. 3. Vi fandt en træstok, fik
varme i ovnen og klæstørk. 13.7 mil.

11. december. Vi kunde ikke komme land nærmere end paa 500 meter paa
grund av ufremkommelig drivis. Da vi hadde kjørt et par mil, fik vi se
to telter oppe paa stranden. Vi traf en tsjuktsjer, som vi hadde hat
følge med et litet stykke ved utfærden og fik greie paa veien over
land, saa vi kan undgaa at kjøre utenom pynten. Vi fik sælspæk og kjøt
til hundene for omtrent 5 dager. Vi sov natten over i teltet. Det var
fuldstændig at leve som dyr. Idag kom vi bare 2 kvartmil frem.

12. december. Da vi var kommet saa langt langs kysten, at vi maatte ta
over land, saa vi ved opkjøringen 3 telter og omkring 100 meter derfra
2 til. Vi stoppet ikke, det gik godt paa fast føre og skarsne. Vi fik
paa høiden snefok, men hadde nu vinden med os, og det gik alt som
remmer og tøi kunde holde. Kl. 1 tø var vi nede paa isen paa den østre
side av Kap Schelagski. Der var føret godt.

15. december. Skulde idagmorges ta en magnetisk observation og bygget
snemur til beskyttelse for instrumentet. Wisting begyndte at observere,
men var ikke halvfærdig, da det brak over. Vi gjorde os da klar og
kjørte, men kom daarlig frem i den løse og dype sne. Bare 3 mil.

16. december. Samme daarlige føre, deilig veir, kulde og klart. Klokken
1 eftermiddag bøiet landet av mot nord utenfor en odde, vi besluttet at
ta over land, da det var alt andet end tiltalende under disse
føreforhold at kjøre rundt odden. En kvartmil inde paa eidet maatte vi
stoppe.

17. december. Samme løse og dype sne. Klokken 11 tø var vi over paa den
anden side, og paa isen var føret ganske bra.

19. december. Var inde paa en bukt som en elv løper ut 1, omtrent paa
173 LV. Vi fandt ved og benyttet dagen til at sætte istand vore klær.
Om eftermiddagen blaaste det op til en snestorm av vest. Vi hadde det
varmt og godt inde. Skal vi naa Kap North til nytaar, faar vi ikke
ligge mange dager slik.

24. december. Vi er kommet til julaften, og hver dag har været den
anden omtrent lik uten særlige oplevelser. Vi kjørte som ellers ut og
drog østover. En og anden gang kunde vi skimte høilandet, og undertiden
saa vi ogsaa strandlinjen; vi maatte kjøre litt ut paa isen, da der var
mindre sne end ved stranden. Som vi om eftermiddagen hadde begyndt at
lete efter teltplads, kom vi til en russehytte. Vi tok ytterdøren op og
kom ned i en liten gang. Døren til det mindre rum var stængt av med en
hængelaas. Den var let at faa op. Derinde fandt vi det herligste rum,
vi kunde vente os en julaften i Sibirien; der stod en stor ovn og
opkløvet ved til at fyre op med. Videre var der en sovepose og 4 smaa
kasser med forskjellig slags indhold, saasom litt tobak og ammunition,
fyrstikker, rævesakser, smaa økser og nogen tøistykker. For os var det
jo et stort gode at finde et slikt sted og at slippe at reise teltet,
slik som det nu blaaste og føk. Her fik vi det varmt og deilig med
engang. Vi kokte vor mat og stekte hvetekaker. Til sidst fik vi os en
god toddy. Julaftenen blev virkelig en hel fest. Og vi hadde tillike
den glæde, at vi idag var kommet ordentlig frem tiltrods for den korte
og mørke dag og det stygge veir. 13.6 kvartmil.

25. december. Søndenstorm og snefok, saa vi maatte holde os stille og
feire juledag efter bedste evne. Med stort besvær kom vi ut, da sneen
var føket sammen og rent stængte den ytre dør utenfra. Ved middagstid
skimtet vi saavidt høifjeldene, som ikke er mere end et par kvartmil
fra stranden.

26. december. Stormen og foken varer. Vi bygget i formiddag snemurer
til læ for hundene; men den første var sporløst føket ned, før vi var
færdige med den sidste. Denne dag er i det hele den værste, hvad veiret
angaar, som vi har hat siden vi drog fra skuten. Det var ganske umulig
at holde øinene oppe i snefoken.

27. december. Braaforandring med veiret, idag stille og klart. Klokken
8]/2 gik Tønnesen avsted, han vilde gaa i forveien for at faa litt
forsprang for hundene. Vi bad ham bare absolut følge stranden og ikke
ta ut paa isen over bugter, om det var nogen slike, og i det hele ikke
gaa os ute av sigte. Klokken 9 kjørte vi avsted. Det gled godt paa et
føre saa fast, at vi paa mange steder ikke engang kunde se spor efter
vore

egne slæder. Ved middagstid begyndte det at trække op i vest; men
fremdeles var det stille, klart og sigtbart. Vi kjørte hele tiden langs
stranden. Da det led henimot middag, og vi endnu ikke hadde set noget
til Tønnesen, kjørte vi saa fort som det lot sig gjøre forat indhente
ham før mørkets frembrud. Tiden gik, og ingen Tønnesen var at se. Ved
halvtretiden maatte vi stoppe for mørket. Vi satte hundene fast. Vi gik
paa hver vor kant langs stranden og hujet og skrek. Intet at høre eller
se. Vi fyrte ogsaa av flere skud. Den ene fortsatte at huje, mens den
anden stelte med litt mat. Vi gjorde blus av Wistings skjorte og
blusset to ganger. Siden gjorde vi paa bakken op et baal, som maatte
kunne sees paa flere mils avstand. Klokken 10 ikveld var han endda ikke
fundet, ßaalet holdes vedlike og brænder godt. Det er stille. Ved
midnatstid fremdeles ingen Tønnesen. Baalet brænder. Idag kjørt 16.6
kvartmil. Det kunde blit bedre, hvis ikke denne historie med Tønnesen
hadde kommet paa.

28. december. Baalet brandt til kl. 5 idagmorges, da veden slåp op. Vi
gik saa igjen hver vor tørn og hujet. Forgjæves. Jeg gjorde mig klar
til at kjøre tilbake og se efter den forsvundne og var færdig kl. 9tø.
Jeg kjørte oppe paa strandkanten og hadde god utsigt baade over
lavlandet og utover isen. Jeg kom henved 8 kvartmil vestover uten at se
spor av Tønnesen; heller ikke saa jeg nogen tsjuktsjerhytte. Jeg vendte
da om og var ved teltet igjen ved halvettiden. Wisting tok straks
hundene og kjørte en tur østover stranden. Han kom tilbake med
uforrettet sak kl. 3, og da var det mørkt.

29. december. Klokken 9 kjørte vi vestover igjen og fulgte hver
bugtning i strandlinjen. Efter 12 kvartmils kjøring kom vi til en
ganske liten bugt. Vi satte helt ind i bunden av den, kjørte frem og
tilbake paa kryds og tvers. I mørkningen vendte vi tilbake og naadde
teltet kl. 4. Atter en spildt dag.

30. december. Deilig dag. Atter søkning efter Tønnesen. Nu fik vi kjøre
tilbake til russehytten og se, om han skulde være vendt tilbake til
den. Det var nu vor sidste utvei. I lysningen bar det avsted; det var
17 kvartmil til hytten. Vi tok med telt, sovepose og mat og for alle
tilfælders skyld klær til Tønnesen. Vi kjørte av alle livsens kræfter,
og hundene for avsted som skræmte hjorter. Da vi var omtrent 4 kvartmil
fra hytten, fik vi øie paa en mand. Jo, det var ham! Hvem som blev mest
glad av os ved jeg ikke. Ved tretiden var vi tilbake ved teltpladsen og
ikke længe efter sat vi ved en kokende pemmekanpotte. Imorgen
fortsætter vi vor reise.

31. december. Idag kjørt 13 kvartmil. Dette er den usleste december jeg
i mit liv har hat. Det er en trøst at vite, at om hundre aar er alting,
baade godt og ondt, glemt. Aaret slutter med vestenvindens barske
rusking, og fok saa tykt som en mur. Men det hindret ikke vort gode
glas toddy fra at smake — baade det som vi tok avsked med det gamle aar
med, og det hvormed vi hilste det nye velkommen.

1. januar 1920. Storm og fok og overligging. Det gaar saa smaat med
fremkomsten, at man kan ærgre sig baade gul og grøn.

2. januar. Samme veir. Ved middagstid opdaget vi et tsjuktsjertelt bare
0.7 kvartmil fra os, vi hadde hittil ikke kunnet se det for snefoken.
Der blev vi vel mottat og traktert med det bedste huset formaadde, te,
frossent renkjøt, hvetcmelsgrøt, kokt kjøt og saa te efterpaa igjen. Og
endda var klokken ikke mere end 5 paa eftermiddagen. Utpaa kvelden nyt
traktement, — kaker kokt i tran, og te. Her var gjort alt for at holde
det pent og rent. Mandfolkene var alle paa tur, vistnok til Kap North
eller Yrkaipij. Ved teltet var bare tre kvinder og tre barn, — det ene
var en halvvoksen gut, og rigtig en kvik fyr var det. Det var ham, som
hadde kommet løpende til vort telt og bedt os besøke dem. Husets
gamlemor stod selv utenfor og tok imot os. Da klokken var 6]/2 gik vi
tilkøis. Inde i soveteltet stod tre tranblus og brændte; der var varmt
og lunt; det ene blus brændte til over midnat. Da hadde alle hat sig en
god lur.

3. januar. Det gjælder at faa tak i hundefor. Heldigvis har vi idag hat
vinden med, og det har gaat bra undav. Da vi hadde kjørt 4 kvartmil,
traf vi paa et tsjuktsjertelt. Da manden der fik rede paa, hvor vi
skulde hen, lot han os forstaa, at hans søn dagen efter skulde kjøre
til Kap North. Vi bestemte os da for at overnatte her. Tønnesen med sin
bagage skulde faa være med paa tsjuktsjerens slæde. Straks vi kom ind i
teltet, begyndte husmoren at undersøke vore klær, tørket det vaate og
lappet det som var istykker. De andre bakte kaker, kokte te og hugget
op frossent renkjøt, og saa bar det løs med det ene maaltid efter det
andet. Det blev kokt uavladelig. Huset var ogsaa vel forsynt baade med
petroleum og primus.

4. januar. Klokken y22 idagmorges tørnet husets folk ut og begyndte at
koke te cg stelle maten. Klokken halvotte bar det avsted med os og
tsjuktsjeren. Han hadde 11 hunder. Det gik godt. Ut paa dagen kom vi
til et hus, som utvendig var jorddækket, og banket paa. En tsjuktsjer
kikket ut, ropte Gregory og meget mere. Saa fik jeg husets herre i
tale, en russer, som talte godt engelsk. Klokken halvtolv blev vi be-

vertet, først med kaffe og smørbrød og derefter med den deiligste
rens-dyrsstek. Det blaaste en storm. Det var derfor hyggelig at kunne
tilbringe eftermiddagen sammen med folk, som forstod os nogenlunde.
Russeren bekræftet, at det laa en amerikansk baat paa 3 ton paa
vestsiden av Kap North, den skulde til Kolyma. Der var ogsaa et russisk
skib lastet med varer, som laa noget østenfor kappet. Kjørte idag 16
kvartmil.

5. januar. Idag gled det frygtelig tungt. Kl. 2 kom vi til et telt,
hvor vi overnatter. Bare 10 mil idag. Tsjuktsjeren som fragtet Tønnesen
gav sig over her. Han vil paa jagt efter sæl til hundefor. Vi fik
altsaa igjen den store fornøielse at dra videre paa Tønnesen. Det
brølte og braket kraftig i isen ikveld.

6. januar. Klokken halv to tørnet vertsfolket ut og begyndte at koke
den evindelige te. Vi kjørte kl. öl/2 i tungt føre. Ved 10-tiden maatte
vi reise telt for at reparere Tønnesens skipaabinding. Kl. 2y2 kom vi
til et telt, hvor vi ogsaa blev gjestfrit mottat. Der fik vi ogsaa for
til hundene. Kjørt 17.7 kvartmil. Manden her var nok en velstandskar,
han hadde tre koner. Paa væggene i teltet hang 4 ypperlige vækkerure •—
de holdt et leven, som kunde vækket en død!

10. januar. Det er gaat fremover de tre sidste dager uten særlige
oplevelser. I formiddag var vi kommet saa langt, at vi kunde se pynten
av Kap North. Klokken 2 eftermiddag naadde vi frem til bopladsen. Vi
tok ind hos en russer ved navn Alexander og blev der behandlet paa den
bedst mulige maate. Baade hunder og slæder blev tat ind i det store
ytre telt. Her fik vi ogsaa mat til hundene. Vi hørte nyt fra den store
verden -— og det nyt, saa det forslog! 6 konger og keisere rømt eller
skudt! Vi hadde i det hele meget at glæde os over idag. Men det bedste
var, at vi er kommet hit med Tønnesen. Han er forfrossen baade paa
hænder og føtter. Det er paa høie tid, at han kommer i et varmt hus,
hvor han kan slippe at bestille noget og faa megen mat. Til det staar
hans hu. Vi faar ham indkvartert hos Alexander Kisk, som er villig til
at beholde ham, til det kommer handelsfolk paa kysten. Han skal stoppe
ved Alexanders anden station 50 mil østenfor Kap North.

14. januar. Paa vor videre reise østover kom vi idag til Karejevvs hus.
Han er nok en av de mest fremtrædende handelsmænd paa kysten. Det sies
at han har 34 mand i stadig beskjæftigede og stationer paa flere steder
paa kysten. Hos ham traf vi en mand fra den russiske damp-baat, som
ligger i Koljutschinbugten. Han fortalte at der bare blev mottat, ikke
sendt telegrammer før i mai, fordi de manglet kul. Det var ikke damp
til nogen maskin i vinter. En som kommer fra Kap Deschnew

(Østkap) fortæller, at Beringsstrædet ikke er tilfrosset, isen er i
stadig bevægelse med strømmen. Tønnesen blev etterlatt hos Karajew. Han
vilde ta ham med sig til Østkap og videre til Nome, saafremt han kunde
komme derover med sin motorbaat. Dette vilde han gjøre gratis.

17. januar. Paa vor videre reise østover kom vi idag til et hus, hvor
der var sagt der skulde bo fire amerikanere. Det var tre svensker og en
spanier. Det var en stor glæde at træffe nogen, som forstod norsk. De
hadde her bygget sig et godt og varmt vinterhus. De visste, at krigen
var forbi, men litet andet, som var sikkert. Den dag kjørte vi 26.8
kvartmil.

18. januar. Kl. 2 i eftermiddag kom vi til Kap Van Karem, uten uheld,
og tok ind hos en russer Andrejew, som behandlet os godt. Ogsaa hundene
fik god mat. Vi kjører nu da vi har lettet slædene for overflødige
ting, lettere 20 mil nu end vi kjørte 5 før.

19. januar. Vi forlot Van Karem paa vei mot Koljutschinbugten klokken 8
idag i vindstille og klar luft. Vi kjørte forbi mange telter og var
ikke opraad for mat, hverken til hundene eller os selv. 1 Van Karem la
vi igjen en av hvalpene, som var blit saa elendig, at han neppe kunde
staa paa benene. Vi har hat den paa slædene de sidste dagene. Andrejew
lovet at stelle den godt, til vi kom igjen.

20. januar. Førsteklasses veir fremdeles. Da vi hadde kjørt 8 kvartmil,
kom vi til det sidste telt paa vestsiden av Koljutschinbugten. En
tsjuktsjer som hadde kjørt foran os forat komme over bugten i lyse, var
stoppet her. En del av bugten var, sa han, saa vrang at komme over, at
han vilde vente og faa følge med os imorgen. Trods det deilige veir
fandt vi da, at vi maatte stoppe for idag, efter bare at ha tilbakelagt
8 mil. Tsjuktsjeren skal til russebaaten og sælge et bjørneskind for
whisky. Tidlig og sent snakker han om whisky og agerer beruset. Da han
var sovnet, drømte han sikkert om det samme, han laa og slog og fægtet
med armene og snakket i søvne. Han dængte saa kraftig til en sinkpøs,
der tjente til natmøbel, at haanden hovnet op. Men publikum hilste
præstationen med jubel. Alle, store og smaa tok sig en røk, før de
igjen la sig til ro.

21. januar. Vi startet kl. 2y2 og kl. iy2 hadde vi kjørt vel 17 mil.
Straks efter satte vi tvers over Koljutschinbugten. Det viste sig at
det var rigtig, at man maatte ha dagslys for at ta sig frem. Der var et
bredt belte med sammenskrudd drivis, sporene var føket til og visket
ut. Vi kjørte videre langs stranden, til vi ved halvtotiden hadde den
første leir paa vestsiden av bugten. Vi naadde idag op i 35.7 kvartmil.

22. januar. Jeg har nu næsten opgit tanken om at komme til Nome.
Efterhvert som vi drar østover, blir det aapne vand mere og mere
synlig. De indfødte gaar ut til vandkanten og skyter sæl, isen er i
stadig bevægelse. Jeg har tænkt, hvis jeg kan faa med en tsjuktsjer og
et kobbel hunder, at ta til Anadyr for at faa telegrafert derfra. Dette
kunde let la sig ordne, hvis det bare er en rimelig guvernør, som bor
paa Kap Deschnew (Østkap). Men endnu kan jeg jo ikke ta den endelige
bestemmelse. Jeg kom idag til at tænke paa, om kanske kapteinen paa
russebaaten var saa elskværdig at fyre op og sende telegrammet derfra.
Skal jeg ta turen til Anadyr, maa det ske med laante hunder, vore
klarer det ikke. Tvertimot maa de ha hvil og trænger til at fores op,
til vi kommer tilbake igjen. Hvalpene har nu sin haarde nød med tom
slæde. — Sidste nat blev Wisting syk, det var saavidt han kunde kjøre
avsted idag. Han er selv ræd for, at det er gigtfeber.

23. januar. Vi antok det skulde være 12—15 mil til baaten. Vi reiste
klokken 7 forat komme frem litt tidlig. Vi kjørte idag paa land
indenfor strandkanten, som var saa høi, at vi som oftest ikke kunde se
isen. Vi blev litt flaue, da vi opdaget, at vi hadde overnattet bare 6
kvartmil fra fartøiet, — det stykke kunde vi jo med lethet kjørt igaar.
De opgaver over distanser, som folk gir os, er i regelen litet at stole
paa. Rygtet om vor ankomst var gaat foran os. Kapteinen gik selv ute og
holdt utkik efter os, og vi blev mottat paa det hjerteligste. Han
kjøpte hvalkjøt til vore hunder, som nu fik et rigtig godt, rikt
maaltid. At faa sendt telegram var umulig. Han kunde ikke faa fyrt op
før til vaaren. Kapteinen hadde forsøgt ved hjælp av en haandkraft at
faa sendt telegrammer. Det hadde ikke lykkedes. Ikveld blev det forsøkt
igjen, femten mand var optat med. det, delt i tre partier, og sveiven
gik uten stans, men desværre ogsaa uten virkning. De kunde ikke skaffe
mere end 10 ampere, og de maatte mindst ha 14 for at faa sendt et
telegram til Anadyr. Vi maatte altsaa opgi det. Hele besætningen har
været med i krigen, og de fleste har merker av det. Alle hadde sit at
fortælle, Wisting er bra igjen i benene, men hodet verker meget. Jeg
har talt med kapteinen om veiene til Nome og til Anadyr. Han sier det
er absolut umulig at komme over strædet, isen er i uavladelig
bevægelse. Bedre lot det sig gjøre at komme til Anadyr, men veien var
lang og besværlig. Det værste var, at der nu var revolution.
Bolsjevikerne var kommet ogsaa dit, og man kunde bli tat for spion.
Bolsjevikerne var nu paa veien hit for at ta haand om
Kolyma-distriktet, som strækker sig helt til Østkap. Hvordan det nu end
gaar, vil jeg fortsætte til Østkap. Vi faar saa ta den endelige
bestemmelse der.

25. januar. Det blev os fortalt, at det bare var 17 mil til en plads,
hvor det bodde en nordmand. Denne mand var ombord i skibet. Han bød os
al den hundemat vi trængte, men herfra og østover kan man faa hundemat
paa hver plads. Manden var fra Maalselven og hadde været heroppe i 17
aar. Vi kjørte fra skibet kl. 9y2. Hundene var trods hvile og stel
træge og uvillige. Vi møtte mange forspand, alle paa vei til skibet. Vi
spurte, da vi hadde kjørt ut den opgitte distanse, alle efter Walis
hus. Overalt var svaret: længer frem! ganske nær! Vi kom til en
dalsænkning like ved Kap Serdzekamen. Der stod fire mennesker utenfor
et telt og viftet og slængte med armer og ben og viste os bort. Hvad
der foregik, vet jeg ikke; vi kjørte videre forbi kappet. Vi traf atter
et telt, hvor vi fik grei besked. Huset laa nu klods ved. Wall hadde
ventet os hele eftermiddagen og hadde hundematen klar. Vi hadde kjørt
28.9 mil istedenfor de opgitte 17. Vi kom ind — det var som var vi
kommet like ind paa Grand! Denne mand forstod at indrette sig. Utvendig
var det bare et stort rundt telt, men indvendig! To værelser, det
første dagligværelse og kjøkken tapetsert. Det andet, gjesteværelset,
helt hvitt med en opredt seng. Et tredje var indrettet som butik med
mange varer. Hyggeligere kunde det ikke være paa et sted som dette.
Wall tilbød sig at laane mig 2000 rubler til bruk i paakommende
tilfælde, om jeg reiste til Anadyr. Ved optælling viste det sig, at han
bare hadde 1351, resten vilde jeg faa i Østkap hos Charles Carpendale.
Denne vilde i tilfælde ogsaa skaffe det bedste og billigste hundespand,
han regjerte saagodtsom de indfødte og var altid rede til at hjælpe
enhver, som henvendte sig til ham.

27. januar. Idagmorges la vi ivei. En indfødt kjørte med omtrent 2 mil,
for at vise os, hvor man tok av for at kjøre over land, isen om kappet
var brutt op og skrudd mot land, veien der var desuten længer. Over til
den anden side var det 5 mil. Da vi kom over var det sjøvand paa isen,
saa meget mange steder, at hundene gik ut av sporet forat gaa rundt
dammene. Dette føre varte langs bratte fjeldvæggen fremover 8 mil, som
tilsidst blev noksaa lange. Endelig kunde vi da i stykkevis følge
stranden. Kl. 2 kom vi til en boplads oppe paa høiden. Der var 16
telter. Mandfolkene kom netop fra sæljagt, nogen med to hver, andre med
tre sæler. Hundene fik saa meget de vilde. Holdepladsen heter Sesang.
Der stoppet vi, hundene vilde ikke mere. 17.3 kvartmil idag.

28. januar. Tidlig ute. Det var et haardt arbeide at komme rundt
pynten, og siden var isen ogsaa, ret som det var, gjennemtrukket av
sjøvand. Det gik som med lusen paa tjærestikken. Utpaa dagen møtte vi
to forspand, og fik da spor at følge, saa det gik. Ved 2'/2~tiden kom

vi til en boplads Sauton. Her stanset vi efter at ha lagt tilbake 16.9
kvartmil.

29. januar. Kram sne, store vanddammer overalt paa isen. Slæden gik som
i lere og sand. Til vi kl. 2 tø stoppet ved en boplads, hadde vi
uavbrutt kjørt langs en fjeldvæg 800 fot høi, som faldt bråt i vandet.
Her ved bopladsen var det slut med fjeldet.

30. januar. Godt veir. Da vi hadde kjørt 8 mil, kom vi til en skonnert,
som stod paa land. Der bodde to mand ombord, en svenske og en
hollænder, den sidste kjendte jeg fra hvalfangeren «Bohead» paa
Her-scheløene i 1906. Vi spiste frokost ombord — og avsted igjen.
Hollænderen Castell fulgte med. Han hadde da hunder, som det var mening
i at kjøre med. Ut paa eftermiddagen kom vi til en plads, de kaldte
Waling. Der bodde den russiske guvernør, hans sekretær, en politimand
og mange tsjuktsjere. Denne boplads ligger paa vestsiden av Østkap.
Guvernøren var paa den anden side. Han kom først tilbake, da det var
blit mørkt, men jeg fik tale litt med ham. Han lovet at være til
tjeneste imorgen. Vi er natten over hos en russer Alexander. Ikke en
indfødt vilde, saa mange raaker som det nu er, ta over isen til Alaska.
Paa den anden side av Østkap bor Charles Carpendale. Guvernøren mente,
at han var den bedste at henvende sig til.

31. januar. Guvernøren gav mig pas efter at ha set telegrammene og
forvisset sig om, at de ikke var av politisk indhold. Bolsjevikerne
ventes fra Anadyr hvert øieblik. Guvernøren mente, jeg let kunde bli
tat for spion. Kl. 1 drog vi over Østkap for at søke op Charles
Carpendale. Guvernøren vilde komme over imorgen og være os behjælpelig
i enhver henseende. Vi var kl. 3 tø ved det længe efterlængtede Østkap.
Her maatte vi bestemme os. Nu har vi været underveis i 62 dager og
kjørt 627.3 kvartmil, i gjennemsnit omtrent 10.7 pr. dag.

1. februar. Utpaa eftermiddagen kom guvernøren over. Her var ingen som
vilde forsøke at gaa over til Nome, alle ansaa det for en umulighet.
Vanskelig er det ogsaa at faa nogen med til Anadyr, det er for langt.
Derimot er de nok villige til at gaa til Kap Bering, omtrent halvveis
til 'Anadyr. Fra Kap Bering og dit gaar forspand hver uke, for det
meste over land, at følge kysten er dobbelt saa langt. Idag kom en mand
hit fra Anadyr. Han hadde brukt to maaneder efter eget sigende med
tungt lastet slæde. Ved ankomsten var ialfald slæden tom, og hundene
saa ut som skeletter. Guvernøren skulde imorgen sende en mand herover,
som var villig til at kjøre til Kap Bering. Vi faar nu se hvad han
forlanger. Er han for dyr, vet jeg ingen utvei. De optegnelser, jeg har
gjort hittil

blir igjen her. Skulde jeg træffe bolsjevikerne, tok de vel fra mig
alt, som jeg hadde av papir.

2. januar. En mand fra Waling bragte mig brev fra guvernøren angaaende
mand og hunder til Anadyr. Jeg kom ikke til at benytte mig av hans
elskværdighet, da Carpendale ordnet det for os paa en anden maate. En
mand skal ta os herfra til Kap Bering, saa fortsætter en anden til
Anadyr. Carpendale tilbød at laane mig de penger, jeg behøvet til
turen, 3000 Kerenskirubler og 170 gamle rubler. En dollar gjælder for
20 rubler.

3. februar. Wisting med hundene blir tilbake her og venter paa min
tilbakekomst. Vi kjørte avsted ved 9-tiden fire forspand i følge. Den
tsjuktsjer, som kjørte mig, hadde 10 hunder. Seks mil frem forlot vi
kysten og kom ind mellem fjeldene for at kjøre den hurtigste vei.
Snefoken blev snart saa grov, at vi ikke kunde se de forreste av de 10
hunder. Efter en kort raadslagning besluttet allesammen at vende
tilbake til Østkap igjen. Slik var altsaa begyndelsen paa reisen.

4. februar. Vi kjører ikveld, hvis veiret bedager sig. Det er fuldmaane
og like lyst nat som dag. Gid det bare maatte bære løs! Det er 360 mil
til Anadyr i nogenlunde ret linje, saa det blir vel ikke langt fra de
400, naar vi regner omveiene med. En mand fra Waling fortalte, at
forrige nat skrudde isen langt opover stranden, det var et brøl, en
larm uten like. Folk tørnet ut. De forfærdelige brak og drøn varte en
time, saa var alt stille. Her paa sørsiden av kappet laa isen rolig,
man hadde bare snefoken her. Hvor godt at være i godt hus hos gode
folk. Wilhelm kan ikke ha det bedre i Holland end vi her. Carpendale
sier, at slikt veir kan vare op til 14 dager uten ophold. At gaa her
bare og spise, dovne sig og sove, gjør en forresten i længden saa
dorsk, at man ikke engang gidder at gape.

7. februar. Samme veir. To av mine hunder er meget daarlige. De andre
spiser og er kvikke, men er bare skind og ben.

8. februar. Endelig avsted igjen. Det aapne vand gik sommesteds helt
ind til stranden, helst ved alle kap og odder. Over bugtene laa saa-pas
is, at man kunde kjøre, men det var vand paa isen, og det gik tungt.
Idag kjørte vi baade længe og langt — omkring 60 kvartmil.

9. februar. Ved halvtotiden morgen naadde vi Jangdanger. Nu gjaldt det
at faa nogen til at gaa herfra til Kap Bering. Her er 200 mand, men
ingen vilde gaa før i april, og da maatte de være 4—5 i følge. Jeg fik
endelig en til at skydse os til et sted, som kaldes Lorn, 25 mil
herfra. En russer der skulde kjøre os til en anden mand, som skulde
bringe os

videre. Kom til Lorn. For skydsen idag 30 rubler. Manden her var ikke
færdig til at ta avsted før imorgen. Intet at gjøre ved det. Vi maatte
slaa os ned paa et av de fæleste steder, man kan tænke sig, et hus
fuldt av skrikende unger, bikjer og tsjuktsjere, som laa hulter til
bulter om hinanden. Jøs, for et liv! Natten var lang. Utenfor laa ogsaa
flere hunder og skrek og stred med døden. Aldrig har det bekommet mig
bedre at ha egen mat at ty til. Folket var velmenende, men griseriet
for ubeskrivelig. Jeg fik atpaa kjøpet tandpine.

13. februar. Endelig ved midnatstid idag kom vi avgaarde. Vi maatte
sitte stille i slæden og fryse. Den eneste motion vi fik var, naar
slæden veltet over os, og det hændte ikke sjelden. Ovenikjøpet gik
slæden istykker, ingen vilde laane os nogen, jeg maatte lægge ut av
skydslønnen og kjøpe en for 10 rubler. Slæden var god, og var ikke
engang betalt med 10 dollars. Ved halvfemtiden stoppet vi ved en plads,
hvor mændene netop hadde dræpt en liten hval. De holdt netop paa at
flænse den, da vi kom, og om kvelden spiste de hvalspek med skindet
paa. Vi hadde kjørt 16 timer og antagelig 50 kvartmil.

15. februar. Efter haarde tørn tildels i storm og sne, saa det vilde
været uutholdelig, hadde ikke veiret med os, kom vi ieftermiddag til
Belly Thomsons plads, hvor vi overnattet. Det var daarlige oplysninger,
jeg fik der angaaende den videre fremkomst. Der paa stedet fandtes ikke
hunder og vanskelig at komme til nærmeste boplads, som var 25 kvartmil
borte. Min skydskarl hit lot sig endelig for gode ord og penger bevæge
til at kjøre litt til. Bolsjevikerne var endnu ikke kommet hit, men
Thomson frygtet, de snart kunde ventes, og ta alt han hadde. Da min
skydsmand og jeg efter en anstrengende dag gjorde op, fik han 30 rubler
dagen for de 5 dager, han har fulgt. Han var ikke tilfreds, tvilte
visst paa pengenes godhet. En rædsom nat i teltet, folkesnork,
bikjeleven, tand-verk!

18. februar. Venter paa at faa skyds videre. Folket her var idag ute
paa sæljagt i sine skindbaater og bragte iland 18 stykker. At her er
veirhaardt ser man av den maate deres telter er fortøiet paa.

20. februar. Storm igaar og idag. Det ser daarlig ut med fremkomsten.

21. februar. Idag kom endelig en mand, som vil føre mig til Kap Bering.

22. februar. Vi reiste ved halvelvetiden og i følge med en mand, som
hadde 12 gode hunder. Min mand hadde 10. Paa slæden hadde han min
sovepose. Vi var bestemt paa at kjøre hele natten. Ved syvtiden

var det saa mørkt og usiktbart, at vi maatte sætte op telt, om man kan
kalde den elendige fille uten dør og bund for et telt. Vi krøp ind og
hadde tre kjeks og nogen sukkerbeter, det var hele beholdningen. Gik i
soveposen, ingen hvalper, ingen unger, ingen tandverk, jeg sov godt.

23. februar. Naadde idag ved totiden op i vidden til en rentsjuk-tsjer,
hvor vi fik tørket laks. Her var det berygtede stormfulde sted.
Skydsmanden fortalte, at forrige vinter han kom denne vei fra Kap
Bering maatte han ligge i teltet uten primus 5 dager for uveiret. Fem
av hundene frøs ihjæl. Over denne vilde vidde blaaser der visst
bestandig.

24. februar. Naadde stranden i løpet av dagen. Haard tur. Paa sokning
efter hus kom vi til et rent rikmandstelt, — renslig uten like for en
tsjuktsjer at være. Megen russisk skik hadde faat indgang der. Men
eieren hadde ogsaa en betrodd stilling i distriktets politi. Han
fortalte, at for 8 dager siden var der skutt 15 mand i Anadyr,
deriblandt vagten paa telegrafstationen. Fem av likene blev kastet i
sjøen. Efter sigende er telegrafstationen i virksomhet. Ved Kap Bering
faar jeg vel bedre greie paa tingene.

26. februar. Møtte idag spand efter spand, det var som rene valfarter.
Klokken 4tø naadde vi endelig frem til Kap Bering og tok ind til en
russer Karejew og blev behandlet paa bedste maate. Avklarerte
skydsmanden med 120 rubler. Men nu later det til at bli vanskelig.
Rubelen regnes for jevngod med ingenting. En pakke patroner, som
betales med 2 dollars, maa tsjuktsjerne gi 70 rubler for, hvis de skal
betale med penger. Skind er et gjængse betalingsmiddel. Nu gjælder det
at komme videre. Ingen vil helt frem til Anadyr, da der ikke findes
hunder nok der. Jeg forklarte for Karejew, hvem jeg var og hensigten
med min reise. Om det var mulig at faa mand og hunder til Anadyr? Nei.
Der var bare 18 hunder, og av dem skulde en amerikaner, Rudolf, som kom
fra Østkap ha de 16. Det blev omsider ordnet slik, at en tsjuktsjer tar
de 8 hunder og alt tøiet paa sin slæde, Rudolf og jeg tar de 10 og tom
slæde. 25 rubler for hver dag vi kjører. Om begivenhetene i Anadyr
heter det her som ellers, bolsjevikerne er paafærde overalt.

28. februar. Uveir, storm, snefok dag efter dag. Jeg tror, forsyne mig,
at alle onde aander er sluppet løs. Karejew sier, at de indfødte her
næsten ikke taaler at se en hvit mand. Kommer jeg engang bort herfra —
skal jeg visst aldrig besvære dem mere!

2. mars. Væmmelig veir, bløtt fugtig snedrev. Den forbandede
tsjuktsjer, som skal følge, gaar uavladelig fra sit ord og krangier om
betalingen. En anden byr sig til for en rifle og en pakke patroner.
Vel, jeg slog til.

Bare vi nu engang kunde komme avsted! Jeg fik fat paa et sjøkart hos
Karejew. Det er 280 mil herfra til Anadyr. Hvis Holy Cross Bay er helt
brukket op, saa vi maa kjøre rundt, er det mindst 30 mil mere. Man
vilde greie det i godveir selv med disse elendige hunder paa 8 dager i
godt veir. Men 8 dagers godveir paa et sted som dette!

4. mars. Klokken 10 iformiddag bar det endelig avsted. 6 slæder ifølge.
Overnattet hos en rentsjuktsjer. Rudolf og jeg krøp i posene i det ytre
telt! Tre figurer som var saa fulde, at de ikke kunde staa, værst en av
vore kjørere, holdt et syndig leven. De hadde skaffet sig to flasker
sprit fra Kap Berings brændevinsbrænderi. Og saa stormen atpaa kjøpet!

5. mars. Efter at vi hadde kjørt en stund fandt tsjuktsjerne paa, at
det var for megen vind længer fremme mellem fjeldene, de vilde trods
vor protest tilbake til Kap Bering igjen. Forbandede pøbelpak! Nu er vi
igjen der vi kom fra. Da vi kom til Kap Bering igjen, var det maaneskin
og lyst som dagen.

6. mars. Heller ikke idag vilde tsjuktsjerne avsted, — hundene maatte
hvile. Jeg er ræd for grunden er, at her er mere brændevin igjen.
Karejew skal til Kap North og møte sin bror. Jeg fik skrevet et par ord
til kaptein Amundsen.

7. mars. Deilig veir med solskin — og avsted. Slog telt ved mørkets
frembrud. Vi sat sammenkrøpne hver i vor krok med en transkaal med blus
paa mellem os. Jeg passet blusset hele natten. Tsjuktsjerne hadde bare
hodene indenfor teltvæggene, de sov som hvalrosser hele natten.

8. mars. Efter en times kjørsel kom vi til et meget farlig sted, hvor
man maa ha vindstille for at komme frem. Forbi et bråt fjeld med havet
like ind til fjeldvæggen. Snefonnen vi hadde at kjøre over dannet en
vinkel paa 35—40 Mistet man fotfæste, bar det like tilsjøs. Ifjor gik
en mand paa sjøen med slæder og hunder — totalt væk. Efter at ha
rekognosert, spændte tsjuktsjerne isbroddene paa, det kunde ellers ikke
være tale om fotfæste. Trak frem lange liner av slædene og hugget trin
i snefonnen med kniven. Jeg blev anbragt oppe i bakken for at holde i
en line, som var gjort fast til slæden. Saa begyndte fremrykningen! Den
ene tsjuktsjer ledet hundene, den anden passet slæden. Slik gik det med
en slæde av gangen. Jeg var glad for hvert skridt vi avanserte. Efter
halvanden times forløp var vi endelig over det berygtede sted. Det var
spændende.

15. mars. Det er gaat fremover uten særlige oplevelser. Idag møtte vi
en russer Agon, som jeg hadde faat anvisning paa og som skulde kjøre
efter hundemat. Da han hørte, hvor jeg skulde hen og mit ærend, sa

han, at jeg likesaa godt kunde vende om med det samme. Det var umulig
at faa telegrafforbindelse med Amerika. Amerikanerne vilde ikke ha
nogen befatning med disse folk. Det var heller ikke heldig for mig at
gaa til Anadyr, der var endnu sterke revolutionære elementer tilstede.
Men nu var jeg kommet saa nær, at jeg var fast bestemt paa at la det
staa til. Komme hvad der komme vilde! Jeg fik imidlertid sikkerhet for,
at stationen i Anadyr var i virksomhet. Agon bor like ved Holy Cross
Bay, jeg tok ind der og blev vel mottat. Stedet kaldes Koreina. Næste
station er Kolbi paa den anden side av bukten. Vi fik her og av en
anden russer proviant, te og sukker, desuten malt renkjøt i hvetedeig;
det maatte kokes og var en meget god ret.

14. mars. Avsted! Paa isen var snoen saa bitende, at jeg flere ganger
merket hvite flekker i ansigtet. Klokken 4 var vi ved stoppestedet.
Manden kom først hjem ut paa kvelden med kjøttet og skindet av en
isbjørn, han hadde skutt. Nu blev det 13 mennesker i teltet ialt. Det
var som sild i en tønde.

15. mars. Tidlig idagmorges gjorde husmoren endel forberedelser, som
jeg ikke forstod. Hun hakket noget renkjøt smaat som kaffebønner og
fyldte stykkene i to kunstig forarbeidede træskaaler. Saa la hun en
bundt lyng ved siden av dem, hug saa med øks et hul utenfor døren.
Husfaren kom saa ut, tok slæden med bjørnefælden ned fra telttaket,
stillet den ret foran teltdøren med bjørnehodet over hullet, vendt mot
nord. Konen kastet lyngbundten i hullet og tændte. Da det ikke røk
mere, tok mand og kone sin fettskaal, kastet stykkene i forskjellige
retninger og endel i hullet. Samtidig mumlet de nogen ord. Hvad det
skulde betyde vet jeg ikke. To træstykker fulde av brændte huller, som
fremkommer ved gnidning for at frembringe ild, blev lagt en paa hver
side av bjørnehullet, og fettskaalene sat paa dem. Saa blev hele
skindet baaret ind i teltet forat tines op. Hele handlingen blev
foretat med megen høitidelighet. Da denne høitidelighet var forbi, tok
husfaren fat at koke brændevin. Da en halv flaske var færdig, overtok
datteren tilsynet med brændingen. Kort efter var de fire mand og
kjærringen fulde som alker, hujet og skrek omkap. Ikke før blev spriten
sat frem før den forsvandt i halsene. Ut paa eftermiddagen blev de
drukne krigerske. En vand-gryte som hang over lampen blev revet ned,
varmen slukket og et mørke som i graven. De fleste av dem var helt
nakne. Rudolf og jeg tok os en tur; da vi kom tilbake var de gode folk
i fuld sving inde i soveteltet. Nu var de trætte og søvnige. Det hadde
nok været et godt basketak. Den værdige husfar var hudløs over hele
ryggen. Datteren maatte trække

av de fulde bæster de filler, de hadde igjen paa kroppen. Sommetider
vaaknet de og skulde ha en røk, saa maatte hun hente tobakspipen, men
som oftest fik hun besørge røkningen selv, de hadde ikke magt nok i
kjæften til at holde pipen, laa bare og skrek. Fy for fanden for folk
og for et liv! Det blev en koselig nat.

16. mars. Idag har kjærringen spækket bjørneskindet. Men hun var ikke
stø paa haanden efter festen igaar. Det prægtige bjørneskind blev helt
spolert.

17. mars. Endelig ved 9-tiden idag paa fart utover Holy Cross Bay. Ved
middagstid støtte vi paa et bjørnespor, og litt efter ser vi bamse selv
paa vei ut mot aapent vand, som imidlertid var langt borte.
Tsjuktsjerne paa jagt efter den utover isen i farlig fart. Tilsidst
blev isen slik, at det var meget vanskelig at komme frem og fare for at
kjøre slæden istykker. Avstanden mellem bjørnen og os blev stadig
større. Tsjuktsjeren foreslog, at jeg skulde gaa for at gjøre slæden
lettere. Men da sa jeg endelig stop, og de maatte gi op bjørnejagten.
Ogsaa i det telt hvor vi laa over i nat, var det første vi saa
helvedesmaskinen, som de koker brændevin med, men idag var den
heldigvis ikke i virksomhet.

18. mars. Idag kom vi til en plads med 5 telter. Da vi var 300 meter
fra, saa vi brændevinsdjævelen springe fra telt til telt. Humøret var
paa høidepunktet, hyl som fra besatte. Kvindfolkene var værst. En av
kjørerne traf sin bror her. Vældige glædeshyl: Nogen graat, alle skrek
i munden paa hverandre. Nu var det til min glæde, men til tsjuktsjernes
store sorg, slut med brændevinet. Da vi kom ind i det telt, vi blev
vist hen til, var husmoren saa fuld, at hun ikke var istand til at
komme paa benene. En yngre kvinde blev tilkaldt istedet. Hun ledte høit
og lavt efter brændevin, fandt endelig omtrent en dram, tok den i
munden, slog armen om den ankomne brors hals og med trut mot trut
overførte hun brændevinet fra sin egen til hans. Kl. 8 sov alle, og for
mig er det likegyldig om de vaakner igjen eller ikke.

19. mars. Om kvelden kom vi til en liten jordhytte, det var fuldt indi,
12—14, ikke stor pladsen, men lunt og varmt. Vi blev der om natten og
fik god behandling i enhver henseende. Manden som var i kompani med
Sodnikow, som jeg var anbefalt til, fortalte som vi hadde hørt før at
det vilde være meget vanskelig at komme fra Anadyr. Der var faa hunder,
ingen hundemat. Men den tid den sorg.

20. mars. Traf idag ved 1-tiden paa en liten hytte. Der var to av
Sodnikows folk. Der spiste vi middag. Brødet laa paa taket av hytten,
ret over indgangen, selvfølgelig frosset haardt som sten. En av mændene

tok et brød, la det paa stabben og hugget det istykker med øks. Nye
sæder og skikke overalt! Straks efter avreisen møtte vi Sodnikow, som
var paa veien til sine folk. Jeg hadde brev til ham fra Karejew. Han
læste det og sa at han kom hjem i aften. En times tid efter vor ankomst
til hans hus var han ogsaa hjemme. Nu er det bare to dages marsj igjen
til Anadyr.

21. mars. Sodnikow med 14 hunder kjørte mig idag til en rentsjuk-tsjer,
som han faar til at kjøre mig frem imorgen. Selv maatte han ind i
fjeldene og kjøpe ræveskind. En hel del ren har sultet ihjæl i vinter,
og det opholder ræven, saa den ikke kommer ned til kysten.
Tsjuk-tsjeren ser ut til at være en velstandsmand. 100 rensdyr gik
rundt teltet. Han hadde grammofon og en kat der sat paa en hylde oppe
paa væggen.

22. mars. Storm og snefok! Maa sitte her i hele dag og høre paa det
evindelige gnaal av grammofonen, som overhodet er istykker. Men velment
var det.

23. mars. Ut paa fart, færdig stod efter frokosten 4 ren og 3 slæder.
Det første forspand hadde 2 slæder, den ene gjort fast i den anden.
Efter en halv times kjøring var den ene ren daarlig i benene og maatte
spændes fra. Vi fik laane en frisk ren paa en plads i nærheten, og saa
avsted igjen, men med elendig fart. Ut paa dagen gjorde kjøreren vrøvl
og vilde vende. Men nei den gik ikke. Det blev mørkt og ujevnt, vi
kjørte istykker en slæde, fik reserveslæden sat ind og fortsatte. Det
blev midnat. Er det langt igjen til Anadyr? Dit er det langt, var
svaret. Det var klart og stille, men bitende koldt. Klokken 3 om
morgene kom vi til en hytte, banket paa; intet svar; gik ind og ropte,
og fik de sovende vaakne. Jeg fik fuldt op av te og mat. Klokken 6 om
morgenen gjorde jeg omsider mit indtog i byen. Det røk allerede av de
fleste skorstener. Men det røde flag fik jeg øie paa. Det var en vakker
lap at se til! Jeg fik straks fat paa min landsmand Lampe og
undersøkte, naar telegrafstationen var i virksomhet. Den arbeidet fra 9
aften til 3 morgen. En time efter min ankomst til Lampe var huset fuldt
av fremmede, nogen tilhørte hvad de kaldte øvrighet eller myndighet paa
stedet, andre var bare nysgjerrige. Da jeg hadde vasket og stelt mig,
fulgte jeg den elskværdige og tjenstvillige Lampe til stationen og fik
tale med chefen. Det hadde ikke lykkedes ham at faa nogen amerikansk
station i tale. Men han skulde gjøre alt, som stod i hans magt. Det var
to andre veier over Rusland og over Japan. Han vilde forsøke dem begge.
Men først maatte vi prøve St. Paul. Lampe foreslog, at han i et
ekstratelegram dit skulde frem-

hæve den absolute nødvendighet ved at komme denne vei med telegrammet
og rope paa stationen med nødsignal, saa maatte den vel høre efter,
hvad det gjaldt. Dette blev vedtat, og det gjaldt nu at finde en paa
stationen, som talte engelsk. Vi fandt en saadan, men han kunde ikke
læse de haandskrevne telegrammer. De maatte skrives av paa
skrivemaskin. Utpaa eftermiddagen var hr. Lampe færdig med det hele.
Alle myndigheter lovet at gjøre hvad som stod i deres magt. De blev
gjort bekjendt med telegrammets indhold og overbeviste sig om, at intet
i det var til hinder for, at det kunde passere. Klokken 9 om aftenen
var hr. Lampe og jeg paa stationen, som netop begyndte sin virksomhet.
Chefen sat selv og lyttet, han hørte nu, sa han, St. Paul. Jeg vilde
vel nu faa forbindelse. Imorgen skulde resultatet straks bli mig
meddelt.

25. mars. Fra tidlig morgen gik jeg og ventet paa bud. Kl. 9 fik jeg
anmodning om at indfinde mig hos chefen. Det til New York avsendte
telegram var mottat, men med de andre maatte der ventes til St. Paul
hadde underhandlet med Washington. De skulde la høre fra sig inden 24
timer. Klokken 10 var jeg paa stationen igjen. Chefen sa at St. Paul
var i sterk virksomhet paa andre hold. Det var intet at vente efter for
mig.

26. mars. Jeg var paa stationen igjen fra 9—10 aften. St. Paul arbeidet
haardt, man maatte vente noget i nattens løp. Jeg skulde faa besked
imorgen tidlig. Hvad der ellers kunde være at skrive ned, maa jeg la
være av forskjellige grunde.

27. mars. Idagmorges kl. 9 blev jeg kaldt til stationen. Alle
telegrammer kunde passere over Amerika. Alle undtagen det til pressen
var avsendt og mottat i St. Paul. Alt var i bedste orden. Jeg har nu
bare at avvente svar fra hr. Léon Amundsen og faa det sidste avsted,
saa er jeg færdig og kan reise tilbake til fartøiet. Chefen paa
stationen fortalte, at guvernøren hadde bestemt, at alle telegrammer
skulde gaa gratis. Venter nu bare paa telegrammet hjemmefra. Hr. Lampe
og en amerikaner vil følge mig. Vi har idag faat fat paa 4 hunder og
har halvveis løfte paa 2 til. Kl. 9tø fik jeg meddelelse fra stationen.
Fra to guvernementer var der til det herværende guvernement kommet
telegrammer om, det maatte hjælpe mig paa enhver maate. Det lyste godt
op i humøret.

30. mars. Jeg fik anmodning om at besøke guvernøren paa hans kontor.
Guvernøren fortalte om de nævnte telegrammer.

31. mars. Heller ikke idag noget hjemmefra. Veiret er vakkert. Det er
bare sørgelig at jeg maa ligge her og ikke kan benytte mig av det.

1. april. Intet telegram idag heller. Jeg tør ikke skrive ned, hvad jeg
mest frygter for. Jeg er nu helt færdig til at reise straks jeg faar
svar.

2. april. Intet svar. Telegrafisten sier, at det endnu er fortidlig at
vente noget. Det fortælles om revolution i Frankrike og ugreier mellem
Norge og Sverige. Antagelig løse rygter.

3. april. Intet telegram. Vakkert reiseveir.

4. april. Herlig veir. Telegrafisten mener at nu maa det snart komme
noget. St. Paul hadde sidste nat oplyst, at intet var kommet dit. Var
til middag hos guvernøren.

5. april. Intet. Jeg tror det maa være nogen fantetriks i spillet paa
en eller anden vis. Sidste nat var der kommet telegram fra den norske
konsul i Wladivostock, som bad om nyt fra ekspeditionen. Dette hadde
jeg ingen ret til at gi. Faar jeg ikke høre hjemmefra inden 10. april,
maa jeg gaa ut fra, at der er ugler i mosen.

6. april. Telegrafisten mener, at nu maa telegrammet snart komme.

7. april. Skrev telegram til St. Paul om de der kunde gi nogen
forklaring paa telegrammets uteblivelse og om de raadet mig til at
vente længer.

8. april. St. Paul blev ropt paa 4 ganger forgjæves. Det var altsaa
ingen anledning til at faa mit telegram avsted. Kl. 9y2 var jeg paa
stationen igjen. De forsøkte St. Paul igjen tre ganger. Samme resultat.
Jeg gik tilkøis klokken vel 11. Jeg hadde netop slukket lampen da det
banket paa ytre dør. Lampe som laa ved siden av mig, sang ut høit og
tydelig: Fra stationen! Det tok ikke mange minuttene før vi var ute og
lukket op. Men før vi kom saalangt ropte budet: Telegram fra Norge! Kom
til stationen saa fort De kan! Halvt paaklædd för vi avsted.
Telegrammet var mottat paa engelsk, men meget utydelig. Telegrafisten
sa, det var kommet saa fort, at han hadde sin haarde møie med at følge
med. Det var enkelte tvilsomme ord. Telegrafisten skulde skrive det ut,
og jeg kunde hente det imorgen. Jeg gik hjem igjen beruset av glæde.
Jeg kan nu dra herfra med det haab, at jeg har utført min mission efter
bedste evne.

10. april. Var idag hos guvernøren forat ta avsked. Der var sørget for
hunder, men ingen mand var at formaa til at reise med i
paaske-høitiden, og guvernøren vilde ikke tvinge nogen. Lampe vil nu
ikke forlate Anadyr før i mai, da han venter sin chef hr. Svendsen.

11. april. Paaskedag, den største høitidsdag i Rusland, det var kyssing
og omfavnelser paa gater og stræder uten ende.

12. april. Var atter hos guvernøren, hvor jeg fik mine papirer for-

seglet og paaskrevet samt pas, saa jeg kunde undgaa ubehageligheter paa
hjemreisen. Var til middag hos telegrafist Osvad. Der var 25 mennesker
og rigtig hyggelig.

13. april. Fint, klart veir og mand og hunder paa pletten. Og avsted
bar det og det i en fart med 12 gode raske hunder. Klokken 5 var vi i
tsjuktsjerleiren, hvor vi skulde overnatte. Fulde og gale var hele
flokken. Jojo. nu begyndte det gamle liv igjen!

14. april. Kom i eftermiddag til Sodnikow. Her gaar skydsmanden fra
Anadyr av og Sodnikow kjører mig videre.

17. april. Kom idag til den tsjuktsjerleir, hvor Sodnikow skulde vende.
Her var ingen som vilde kjøre mig videre. Den eneste var en mand som
først maatte til Anadyr, og i bedste fald være tilbake her om 5—6
dager. Men jeg hadde intet valg. Heldigvis har jeg denne gang proviant
for lang tid. Men nu ønsker jeg oprigtig, at det snart var slut paa min
slædefart. Folkene her er venlige og gjestfrie, men jeg kommer ikke
længer for det, — en Dreyfus paa Djævleøen!

22. april. Det er forfærdelig at gaa og vente her dag efter dag.
Uavladelig de samme væmmelige fyldeoptrin, skrik, graat og kyssing.
Ingen kan forestille sig, som de ser ut. Natten forløp forholdsvis
rolig. Da jeg igaarkveld saa paa dem, ventet jeg mig det værste. Først
drak de sig fulde av sprit, saa aat de raat hvalroskjøt og spæk,
sælkjøt med maveindhold og alle slags baade tænkelige og utænkelige
ting til. Og utpaa natten maatte de levere fra sig igjen, ialfald en
god del av det, de hadde tat ind. Flokken rendte stadig over min
sovepose. Jeg gav dem mange pene velsignelser, men hvad hjalp det? Da
de ut paa formiddagen hadde gaat sig efter i sømmene, drog de fleste ut
paa sælfangst. Tiden gaar uendelig langsomt, jeg maa se paa klokken
uavladelig, °g jeg synes, den er det samme, hver gang jeg ser paa den.
Maatte jeg nu komme herfra imorgen!

23. april. Ingen mand fra Anadyr inat. I leiren er stort liv og
rørelse. De skal flytte længer indover langs vestsiden av Holy Cross
Bay. Ungguttene sendes avsted med renflokken. De andre læsser slædene
og gjør alt klar. Efterhvert som slædene blev færdige, trak de dem bort
paa marken et stykke og stillet dem op i en spids vinkel, den ene med
forenden paa den som stod foran. Hele renflokken omkring 300 blev sagte
drevet henimot slædeindhegningen. Saa blev der gjort holdt; dyrene
stoppet som paa kommando. Biksen i leiren gik nu ganske nær renflokken
og sa noget. Straks fløi omtrent halvparten av rensdyrene ut av flokken
og stanset et stykke borte. Det var bare kuer. Tilropet blev

gjentat, og atter sprang nogen ut. Saa kom de en for en, og tilsidst
stod bare oksene igjen. De blev drevet ned mellem slædene, folkene
stillet sig paa den aapne side av indhegningen, og tre-fire mand gik ut
og tok ut dem, som skulde spændes for slædene ialt 36 dyr. Det var 12
lastede slæder. Kl. 9y2 drog de avsted og ved middagstid var de
tilbake. Imorgen tar de resten. De har ogsaa pakket mit tøi paa en
slæde undtagen soveposen.

24. april. Endnu ingen mand fra Anadyr. Imidlertid flytter nu disse
folk sine telte, og jeg kommer paa avvei for ham, som skal hente mig.
Jeg gjorde verten opmerksom paa dette. Det gjorde tilsyneladende intet
indtryk til min fordel. De hadde nok med sit. Klokken 9 var 74 slæder
pakket og færdige. Der var fanget ind 87 ren. Jeg saa med glæde at min
slæde var tat ut. En av dem kom og tilbød sig for 4 dollars at kjøre
mig dit, hvor min skydskar bodde. Jeg maatte gaa ind paa det. 2 ren
blev fanget ind og glad var jeg, da vi var paa farten. Det gik godt og
let. Jeg hadde jo bare min sovepose og min privatpose, og den er næsten
tom. Ved 6-tiden var vi fremme og et par timer efter kom manden fra
Anadyr. Han blev ikke litet forbauset over at finde mig der. Vi traf
ogsaa to russere, den ene kjendte jeg fra Anadyr. Tsjuktsjerne var
fulde og gale. Husverten sat bundet med hændene paa ryggen, han lignet
et vildt dyr. Da saa min skydskar kom, erklærte han, at hundene og han
maatte hvile mindst en dag. Altsaa en dag til blandt dette ulvepak!
Sommetider tviler jeg paa, at jeg nogensinde kommer mig k'ir av dette.
Skydskaren er^ klærte, at jeg maatte ha vandkamikker og avstod mig et
par for 4 dollars, en ublu pris. Om jeg kunde faa litt græs til at
lægge paa bunden av kamikkene? Det fulgte vel med paa kjøpet, mente
jeg. Da lo de av min frækhet. Jeg fik rigtignok græsset uten penger,
men de tigget og bad om andre ting. Jeg hadde lyst til at spytte paa
dem.

26. april. Jeg vaaknet i storm, og snedrevet trængte ind gjennem alle
huller i teltet. Nu hadde russerne fundet ut, at de ikke vilde avsted
før imorgen, og faat overtalt min kjørekar til at ville det samme, —
det var formeget vand paa isen idag! Men nu hadde jeg faat nok. Jeg var
fast bestemt paa heller at etterlate mit tøi og gaa tilfots over Holy
Cross Bay til et tsjuktsjertelt, hvor jeg visste det var gode hunder
nok, og derfra faa skyds til Kap Bering. Kompas hadde jeg og maatte
kunne greie det. Jeg gav kjørekaren valget: kjøre idag eller ikke. Da
gav fyren sig og gjorde klar. Klokken 5 drog vi avsted. Vi brugte 10
timer over isen.

28. april. Hos Agon fik jeg vite at halvparten av mine hunder, som jeg
hadde efterlatt paa Østkap, var døde. Dette er det værste av alt.

Tsjuktsjeren fik her laane sig en slæde og delte hundespandet i to; jeg
skulde da kjøre det ene. Til at begynde med vilde ikke bikjene vite
noget av min kommando, de saa paa mig med foragtelige blikke. En
portion god norsk juling bragte dem paa bedre tanker. Vi blev ifølge
med en mand fra Kap Bering.

29. april. Ved midnatstid satte de to tsjuktsjere sig til at sove og
overlot hundene til sig selv. Farten sagtnet, jeg ropte, at de maatte
drive paa, det var som at snakke til en sten. Jeg kom foran de andre,
som la sig endda bedre tilrette, og det gik fykende i mine spor. Jeg
syntes dette var for godt for de to ræklene. En djævel for i mig, og
jeg tok et stykke renskind jeg hadde hos mig og slængte det efter mig i
veikanten. Men da skulde De set! Begge forspand efter mig ut i grøften,
vildt slagsmaal om renfillen, et eneste hurlumhei. Men da kom karene ut
av slæden og fik noget at gjøre med at lage paa al ugreien. Jeg lo mig
næsten syk. Klokken 2 kom vi til en boplads, hvor de to slusker absolut
vilde stoppet. De lugtet brændevin. I det første telt de purret, var
folkene saa fulde, at de bare fik hyl til svar. I det andet telt hadde
de endnu ikke begyndt at drikke. Jeg tigget og bad fyrene kjøre til
næste boplads, saa vilde vi greie Kap Bering paa tre nætter. Men nei!
Hadde jeg før faat mig en god latter, var jeg nu nærmest paa graaten av
sinne. Hadde det været min opgave at skrive om livet blandt dette kræk,
skulde jeg skaffet verden læsestof for resten av aarhundredet. Men
kanske andre kan se lysere paa det. Ved middagstid fik vi en vældig
snestorm. Kjærringen i huset var idag beskjæftiget med at lage
brændevin.

30. april. Snestorm og svineveir, jeg ligger i det samme hullet. Husets
folk har drukket som alker av gaardsdagens bryg. Den gamle gorilla
husmoren selv løfter stadig paa laakket til bryggepanden. Mellem hver
gang tar -hun sig en god taar. Hun slikket op noget av den dyrebare
vædske som var spildt paa gulvet. De kan tro hun saa fin ut i fjæset
efterpaa! Der var ogsaa en liten jentunge, som visst endnu ikke var
vænt av fra moren, ogsaa dette barn fik brændevin til hodet blev for
tungt. Husfaren brølte som en folkevond stut, det skulde vel bety en
slags sang. Samtidig fægtet han med armene og vridde paa kroppen.
Jentungen skulde gjøre det efter med morens hjælp. Det blir visst en
første klasses skuespillerinde! Det var en nydelse at være tilskuer,
saa meget mere som jeg jo hadde fribillet. Efter forestillingen te. Jeg
tok min te uten sukker for ikke at spilde sukkeret paa hele familien.
Man skal ikke kaste perler for svin. Ja slik seilet altsaa april maaned
ut for mig.

1. mai. Gorillaen var tidlig paafærde igjen med brændevinsbrænding. Her
skyr de ingen umak, de gjør mere for at faa en rus end fanden for at
faa en sjæl. Hun sat fra 7 morgen til 4 eftermiddag i et træk med sit
gjærkar.

2. mai. Avsted! herlig veir. Klokken 3 kom vi til en leir, hvor folkene
var ordentlige og teltene ryddet og feiet, det var rent festlig mot det
vi kom fra. Men ogsaa her skulde bryggepanden over ilden, saa de hadde
ikke tid til at koke te. Vi fortsatte og hadde fremdeles maaneskin og
deilig veir, saa det var en fryd at kjøre.

3. mai. Idag passerte vi det før omtalte berygtede sted, hvor fjeldet
stuper like i vandet! Denne gangen laa isen helt ind, saa vi tok over
isen forbi det, og var ved &y2-tiden ved Kap Bering. Vi hadde med 9
timers stopping kjørt i alt 32 timer. Skydsgutten fik i betaling en
rifle, — 30 dollars! Jeg fik heldigvis befordring mot betaling i te,
tobak, sukker, patroner og endel bomuldstøi og kunde straks fortsætte
reisen. Paa veien møter vi nogen som fortæller, at skydsguttens far er
blit farlig syk — og vi maa kjøre tilbake igjen. Kap Bering er et
farlig sted at komme bort fra! Slik var det jo ogsaa paa min reise til
Anadyr.

14. mai. Er omsider i eftermiddag kl. 3 kommet i god behold til Kap
Deschnew (Østkap) — efter de samme gjenvordigheter med veir, føre og
skyds, som nu er kjendt. Det første jeg gjorde, da jeg hadde faat mat,
var at se til de gjenlevende av mine hunder. Men der var jeg ikke
velkommen, hadde de ikke været bundet, vilde de sikkert revet mig i
filler. Maja var den første som kjendte mig igjen og naadigst lot mig
klappe sig, dernæst Bamse, men Rex anstrængte sig til det yderste for
at faa git mig min bekomst. De var nu i godt hold. Wisting, som længe
hadde ventet paa mig, hadde alt færdig til, at vi kunde dra videre, og
hadde ogsaa faat fat i to hunder til de fire gjenlevende av vore gamle.
Han hadde ogsaa skaffet en let slæde. Da jeg kom hit idag, blev der
overrakt mig en gave fra Mr. Carpendale og hans hustru, bestaaende av
et sæt nye sælskindsklær og nye kamikker med strømper til. Dette kom
sandelig vel med. Jeg hadde slitt av mig baade oventil og nedentil.

18. mai. Det har i tre dager rast en snestorm, som er over idag. Det
var igaar 12 kuldegrader ved middagstid. Høvdingen for stammen har git
os et par hunder. Nu har vi 9. I rasende fart forlot vi endelig Østkap
i middags.

Resten av dagboken skildrer reisen til «Maud», som forløp vel, uten
særlige oplevelser.

FRA 16. JUNI —27. JULI 1920

16. juni. Atter en overraskelsens dag. Vi har aapent hav i nord-nordost
ikke mange kvartmil borte. Vi paaskynder derfor vore forberedelser, da
vi sikkert, efter hvad vi nu ser, maa være løs i løpet av en fjorten
dagers tid. Sydosten har holdt sig frisk i hele dag med 7— 13,5 Luften
er ogsaa overordentlig tør, bare 30 % fugtighet, saa isen spises op.

17. juni. Samme vakre veir. I formiddag maatte jeg kloroformere Marie
av med livet. Jeg hadde maattet opgi alt haab om at faa den dressert.
Efter at jeg hadde stelt og matet den en maaned, satte den idag-morges,
da jeg kom med melken, ret paa mig i fuldeste raseri. Under en dressørs
erfarne haand kunde den kanske lært folkeskik, men jeg maatte gi op.
Hanssen har flaad den, og Wisting skal nu vaske og tilberede skindet.
Kraniet gjøres rent og hænges op til tørk. Jeg vil ha den utstoppet og
stille den op hjemme hos mig selv. Fra snuten over ryggen til halen
maalte den 100 cm. — Filåt med følge, som har været borte et par dager
kom hit igjen i eftermiddag. Det er hans mening at bygge sig baat og
komme sig over Tschaunbugten senere, naar farvandet er isfrit. Sverdrup
tok igaar observationer med magnetometret paa land og fortsætter idag.
Han maatte idag ha prammen med for at sætte over landraaken.

18. juni. Sverdrup drog imorges med Gregory nordøstover langs Ajons
kyst. Paa den fjerneste pynt som vi kan se, skal der findes en del
huler efter tidligere beboere kaldet «Onkilon». Vi er nu her i fuld
virksomhet med forberedelsene til avreisen.

19. juni. Filåt forærte mig før han reiste idag to prægtige hunder.
Sverdrup kom hjem igjen igaar kveld fra sin Onkilonutflugt. Han hadde
ikke fundet nogen huler, men derimot ruiner efter gamle bopladser. Han

hadde med sig en hel del skaar av kokekar og en del dyreben. Han
forsøkte at grave, men blev straks stoppet av tælen.

20. juni. Filats reisefølge, hans lille gut og russeren, kom idag hit
til middag. Vor mat falder aabenbart i deres smak. Det har været meget
og sterkt bulder i luften idag.

21. juni. Aarets længste dag! Hurtige temperaturvekslinger, det ene
øieblik 2, det næste 14 Wisting og Rønne sætter op en utkiksboks i
forsaling. Dette vil jeg ha gjort for derfra lettere at ha forbindelse
med rormanden. Det er omtrent umulig fra tønden, der kommer omtrent
like over hodet paa ham. Heller ikke kan han høre derfra, selv om man
skriker aldrig saa høit. Fra forsaling kan man høre hvert ord.
Propelkummen er endnu fuld av is, men maskinistene driver paa med at
hakke og hælde i salt.

22. juni. Sverdrup og Wisting hadde med sig flere interessante ting fra
en gammel tsjuktsjerboplads inat.

23. juni. Det har haglet og sned idag, og veiret har ikke tat mindste
hensyn til, at det er St. Hanskvelden. Det har blaast ganske sterkt fra
nord, og temperaturen holder sig omkring 0. Minimum inat var -f- 0.6 °
— første gang paa lang tid, at det har været under 0. Sverdrup blev
idag helt færdig med sit manuskript og leverte det til mig.

24. juni. Sverdrup reiste imorges avsted for sammen med Gregory og et
par andre tsjuktsjere med prammen at ro i landraaken sydostover langs
øen og saa tversover sundet ind til fastlandet for der i et litet tjern
at sanke gaaseegg. Det skal efter sigende være masser av dem der.

25. juni. En pragtfuld dag. Da vi imorges kom paa dæk, syntes varmen
rent generende. Alleslags insekter hadde sat møte her. Det var et utal
av dem. Vi benytter det varme veir til at lufte godt ut overalt.

26. juni. 12 Idagmorges tok vi ut ovnen. Det er 14 dager siden vi
sluttet at fyre.

27. juni. Igaarkveld kom Sverdrup tilbake fra eggefangsten. Han hadde
en melboks med egg paa ryggen. Imiddags kom hans to ledsagere efter med
hver sin boks. Det var ialt 16 snes, derav 11 snes ganske hele. Da de
veier mere end dobbelt saa meget som et hønseegg, er jo dette ikke
nogen liten forsyning. Tsjuktsjernes appetit paa egg stod sin prøve.
Sverdrup fortæller, at de satte tillivs 4 snes. Det svarer til 8 snes
hønseegg. Siden utfyldte de maaltidet med at fortære 3 snes sammen, men
da fik de ogsaa litt vondt i maven. Sverdrup tællet selv eggene op, saa
det er ingen skrøne. Imorges efter frokost maatte Hanssen og Olonkin
avsted for at fortsætte fangsten, dels i samme vand, dels i et som
ligger i nær-

heten. Det er 20 kvartmil dit, det er drøit, naar man skal tilbake med
fuld eggelast. Ved middagsbordet idag sa jeg til guttene, at jeg i Nome
gav dem frihet til at gjøre, som de vilde — gaa med ut igjen eller gaa
i land. Juridisk har jeg jo ret til at beholde dem, moralsk ikke, og da
jeg holder mig til det sidste, fandt jeg det rettest at si dem det. De
har jo nu været ute 2 av de 3—4 aar, vi beregnet os, og det er jo da en
mulighet for, at de kan rygge tilbake for 5 nye aar. Hanssen svarte
ogsaa straks, at han da ønsket at gaa fra i Nome. Han har ikke følt sig
vel, er træt og sliten, og jeg forstaar ham derfor saa godt.

28. juni. Idag like op i 13 Isen tæres hurtig og store huller kan sees
overalt.

29. juni. Isen tæres nu saa hurtig at det er vanskelig at komme frem.
Et hul jeg saa igaar for første gang paa babords laaring, var idag 5
ganger større.

30. juni. Temperatur 2—14 Imorges ved halvtretiden kom egg-samlerne
hjem. De hadde 12 snes fine egg. Men endda bedre end de deilige egg var
de 2 eksemplarer, de hadde av Larus sabinii, som Olonkin hadde skutt,
samt rede med 3 egg. Disse er nummer 2 eller 3 av denne sjeldne
fugleart. Sverdrup bragte den første fugl, rede og tre egg med sig fra
sin eggetur. Gregory hadde utført det kunststykke at kaste den ihjæl
med en stok i flugten. Nordenskiöld sier i sin bok om Vegareisen:
Rosenmaaken har jeg set en eneste gang, men Larus sabinii aldrig. Herav
drar jeg den slutning, at den sidste er endnu sjeldnere. Det blir
saaledes en værdifuld samling herfra. Vi har ikke set tegn til den her
— og saa hækker den bare nogen faa kvartmil fra os. Med rosenmaaken er
det paa samme vis, den holder sig til et begrænset omraade. Filåt
fortæller, den hækker ved Storelven (Raukjuan), men her findes den
ikke, ikke engang paa et kort besøk. Og avstanden mellem os og Raukjuan
er ikke mere end 40 kvartmil. Efter hvad vi ser her paa kysten, skulde
man tro, at det intet fugleliv var paa Ajon, og kommer man saa bare de
faa milene ind til de smaa indsjøer, er fuglelivet simpelthen
overvældende. — Vi har nu tat omkring 800 egg. — Efter frokost blev her
stor opstandelse. Isen begyndte nemlig at gaa op med vind fra NO. Det
dannet sig en 15 meter bred raak mellem skuten og det gamle hundehus.
Den strakte sig nordvestover ut gjennem isen og sydostover ind til
land. I en fart fik vi vore sidste effekter ombord, og to mand gik og
hentet prammen, vor forbindelse med land. Vi avbrøt, som Sverdrup sa,
vore diplomatiske forbindelser med Ajon. Hundene tok vi fra det gamle
hus og satte dem ved skuten. Alle er nu forsamlet her og klare til at
tas ombord. Saa

skiftet vinden pludselig til SO, og raaken satte sammen igjen med
smaa-skruinger. Ieftermiddag skrudde det igjen litt. Propellen kom paa
plads i formiddag, men kan endnu ikke tørnes. Antagelig sitter noget is
iveien. Vi holder paa at hugge roret klart.

1. juli. Dagen idag er virkelig bemerkelsesværdig. Uten selv at ha set
det, vilde jeg aldrig holdt det for mulig at faa en temperatur paa 23 °
her — omringet paa alle kanter av is. Men denne avlæsning gjorde jeg
virkelig ved 12-tiden imiddags. Det var da en liten bris fra syd. Nu
ved tretiden har vi omkring 20 ° og stille, og det kjendes kvælende
varmt. Dertil kommer den mængde insekter, som har fundet veien hit,
skjønt vi ligger 1.2 kvartmil av land. Blandt disse insekter er en del
paagaa-ende og griske myg, som gjør sommerfornemmelsen fuldstændig.
Vilde nu bare ogsaa gjøken begynde at gale! Vi faar nok nøie os med
maake-gaul. Al forbindelse med land er fremdeles avbrutt og kan neppe
gjen-oprettes, uten at vi haler vor pram over isen. Igaarkveld satte
jeg sjø-vakt. Hanssen og Sverdrup — Wisting og Rønne avløser nu
hverandre med nattens vakthold. Det er stadig litt bevægelse i isen, og
det er umulig at forutse, naar den vil gaa helt op.

2. juli. Forandring fryder! Igaar hadde vi solskin og 23 Idag 0 0 og
hagelkuling fra nord. Isen har i den anledning været i bevægelse. Da
jeg kom paa dæk imorges, hadde den brukket like til baugen paa skuten.
Jeg fandt da det var bedst at ta hundene ombord. De var nok ogsaa selv
litt ængstelige og fandt sig øiensynlig vel ved at komme ombord. Det
foregik helt uten batalje. Nu har vi dem her alle tyve. — Vi ligger paa
10 meters dybde. — Netop som vi hadde spist middag, blev vi ikke litet
forbauset ved at se en mand paa isen halvveis mellem skibet og land. Vi
forstod straks, at det ikke kunde være en tsjuktsjer, det er de for
rædde til, men jeg gjættet paa Filat med Sabinmaaker. Det viste sig
ogsaa at det var rigtig. Han kom ved hjælp av en let kano og hadde med
sig tre eksemplarer av Larus sabinii, derav var de to finfine. Han
hadde ogsaa et rede med 3 egg. Den ene av disse sabinmaaker hadde et
svakt, men tydelig rosenskjær i brystet. — Han bragte ogsaa to store,
fete og ribbede graagjæs. Det er en pragtkar helt igjennem.

3. juli. Det har holdt sig paa -f- 0.5 i hele dag med liten bris fra
vest og delvis taake. Det laa et par tommer sne paa dækket idagmorges
en stor overraskelse efter de 23! Filat forlot os i formiddag og kom
meget let iland med sin kano. Desværre viser det sig, at drivningen av
hyttetaket har været daarlig. Vi har nok hat en del solskinsdager, men
ikke tørke nok til at hindre den flom, som er kommet tvers gjennem
taket

baade i bysse og salong. Isforholdene er uforandret. Sundbeck har hat
propellen oppe og fundet den iorden. Ikveld vil han forsøke motoren.

4. juli. 3 inat. Filåt kom igjen hit med 3 pene eksemplarer av Larus
sabinii.

5. juli. Sverdrup og Olonkin reiste iland igaarkveld og kom tilbake med
en svær pramladning bestaaende av telter, slæder og hus-saker. Ved
frokosten idag spurte jeg om, hvem der vil følge mig videre ut igjen
fra Nome. Sverdrup, Wisting og Olonkin svarte, at de følger mig under
alle omstændigheter. De blir altsaa denne ekspeditions virkelige
kjerne, og jeg haaber inderlig, at deres pligtfølelse og troskap maa
faa sin belønning. Endnu har vi jo ikke gjort nogetsomhest. Først ved
avgangen fra Nome, skal vi vise, hvad vi duer til. — Sverdrup og
Olonkin er gaat paa land igjen for at hente 4 slakt. Hvert slakt
betales med 3 kvartruller og 3 fyrstikæsker. — Motoren var igang. Alt
vel. Roret løsnet ved samme anledning.

6. juli. 6 Sverdrup og Olonkin kom tilbake igaarkveld med 4 ren.
Sverdrup drog iland igjen idag forat fortsætte handelen. Vi skulde faa
10 ren imorgen. Blomster og planter hadde han næsten 40 forskjellige
eksemplarer av, som han nu har lagt i pres. Han fortalte, at det iland
saa ut, som man skulde kunne komme et langt stykke utover isen. Jeg gik
op i tønden. Og ganske rigtig, det strækker sig raaker nordover, som
ganske sikkert vil ta os frem i nærheten — kanske helt frem til det
aapne vand, som efter vandhimlen at dømme maa findes i den retning. Jeg
har derfor git ordre til at sprænge skuten løs av de flak, vi ligger i.
Mens Wisting gjør miner klar, har Sverdrup og Hanssen rodd iland for at
hente de ti ren.

7. juli. Hanssen og Sverdrup kom ombord ved kveldstid med de 10 ren og
en del klær for samlingen. Kort efter blaaste nordosten op og satte ind
med tæt taake. Nu vilde jeg foretrukket at ligge stille, men et
lod-skud som gav os 7.5 meter, sa os tydelig nok, at vi bar ret indover
mot land. Samtidig svinget skuten ut av sin gamle vinterkurs NO, og la
sig NV. Skjønt taaken var tæt som en væg, var det bare en ting at
gjøre, faa hende løs og komme ut paa dypere vand. Minen, som var paa 8
kilo, blev lagt forut om babord bare 2 meter fra skuten. Virkningen var
god. Al isen rundt om os revnet. Og saa bar det ivei. Isen var tung og
lei at komme frem i, men det gik, og efterhaanden arbeidet vi os ut i
en fra V—O løpende omkring 1 kvartmil bred raak og fik lagt skuten fast
til isen paa den anden side, som laa ganske urørlig, sandsynligvis
bundet av grundene, som stikker nordover fra øens nordkyst. Klokken var
da

11. Før vi hadde gjort os helt klar, var den henved ett. Imorges hadde
vi et lignende taakeveir, men det begyndte at klarne ved ettiden om
eftermiddagen og kl. 3 var det ganske klart. Vi hadde i vest like nær
os en aapning ganske kort og kileformet, som strakte sig mot nord og
skilt fra den med et smalt belte en lang raak, som strakte sig mot
nordost. Vi kastet los og gik derhen. Underveis tok Sverdrup, som jeg
nu officielt har git titelen navigator, en fuldstændig deviationsprøve.

8. juli. Det skruet svært i den lille kanal, som førte ut til den store
raak igaarkveld. Kjæmpemæssige skruegarer steg i veiret for snart efter
at ramle sammen. Enkelte av dem maalte sine 6 meter i høiden. Strømmen
var meget sterk paa dette sted. Vi vaktet og vaktet gangen i kanalens
arbeide. Pludselig kl. 11 tø aften fløi isen med mange mils fart fra
hinanden, og like snart var vi ute i raaken. Den strakte sig mot nord.
Vi gik den til kl. 3tø imorges, da tørnet den for vestlig til længer at
være brukbar for os. Vi gjorde fast ved isen. Det var nu disig og litet
siktbart. Klokken 8 morgen klarnet det, og til vor forundring saa vi
stor raak mot nordost. Dette overrasket os, ti vinden kom fra den kant
og faldt ret mot land. Vi fyrte op, og det bar straks avsted. Solen var
imidlertid kommet frem, og vi saa Ajon i det fjerne omtrent 10 av og de
gamle kjendte fjeld paa land. Vi holdt det gaaende i fint, aapent
farvand til kl. 4 eftermiddag. Da blev vi paany stoppet, vi var da 15'
av Kap Schelagski i OSO. Atter gjorde vi fast og tok deilig drikkevand
paa isen. Kl. 7 aften slaknet den igjen op, og nu er vi under gange.
Nordosten varer med klarveir.

9. juli. Vi kom ind i en stor fin langraak øst for Kap Schelagski.
Desværre blev glæden ikke lang. Ved Karlsons ø blev den nemlig saa
trang, at vi maatte søke utenom. Store ismasser synes endnu at hænge
fast ved land, men at være avbrutt av kanaler, som gaar helt ind i
stranden. Vi er nu kl. 9 aften ret ut for Karlsons hytte omtrent 12'
av. Isen forover er slak, men jeg tviler paa, at det endnu er nogen
sammenhængende landraak, som vi kan bruke. Det maa sikkert tilskrives
de store floder, at isen vestenfor faar gaa fra land. Vi saa i
eftermiddag en skarpt begrænset taakesky i retning av Wrangeløen. Isen
laa svær og mægtig derfra og ned mot land. Østlig vind og klart.
Omkring 2

10. juli. Igaaraftes ved titiden satte pludselig taaken ind. Vi stoppet
kl. 12 og gjorde fast til is. Der gik paa det sted en ganske
betragtelig dønning fra NV, som viser, at det er meget hav i den
retning. Kl. 2 eftermiddag lettet taaken, og det bar avsted. Det var nu
let at komme frem; men den is som var, var svær gammel polaris. Vi var
da omtrent tvers av Kap Billings. Netop som vi passerte dette omtrent
12 kvartmil av

skiftet isen fuldstændig karakter. Den svære polaris forsvandt som ved
et trylleslag, og aarsgammel landis, is frosset sidste vinter mellem
drivisen og land, tok dens plads. Siden den tid har vi gjort fin
fremgang i kursretningen. Desværre kom taaken igjen i eftermiddag, men
paa grund av det aapne farvand har den ikke været os til noget hinder
før nu kl. 10 ikveld. Nu begynder isen at bli større og tættere, og vi
gjør derfor fast.

11. juli. Søndag. Det var et grisehul, vi var kommet borti inat. Ved
8-tiden letnet det, og vi fik da se omgivelsene. Vi var omringet av
him-melhøi gammel polaris, og det var et helt arbeide at komme ut av
den igjen. Man skulde absolut ikke gaa i taaken i farvand som dette.
Siden har det gaat pent fremover dels i landraak, dels utenom store
ismasser, som laa fast i landet. Kl. 5 eftermiddag passerte vi Kap
North i en ganske smal landraak. Vi har neppe mere end en kvartmil av
land paa det nærmeste. Der stod flere telter paa eidet. Endel mennesker
var ogsaa ute. Ved dette sted videt raaken sig ut, saa nu fortsætter vi
sydover gjennem pen, slak is. Efter luften at dømme er det ikke langt
igjen til det aape hav. — Passerer her den 180de længdegrad, saa vi
faar en søndag imorgen ogsaa.

11. juli. Søndag. Vi kom igaarkveld til det sted, hvor Karejew— Kibisow
har sine bosteder. Vi stoppet der, og Wisting rodde mig iland i
prammen. Ingen av de herrer var hjemme. De var begge paa Østkap eller i
Nome. Deres plads her bestaar av en liten hytte med et rum og 4 faste
sengesteder — meget ukoselig, et stort oplagstelt, samt et mindre telt
sandsynligvis for tsjuktsjere. Mit ophold der blev under disse
om-stændigheter meget kort, og jeg rodde straks ombord igjen. Vi begav
os saa videre paa vei i landraaken. Til at begynde med var den noget
smaal, men videt sig snart ut til at bli stor og rummelig. Det har
saaledes gaat brilliant i hele nat og i formiddag like til kl. 12
middag, da vinden stuvet isen mot land og stoppet al fremgang. Vi
maatte da gjøre fast i en is. Imidlertid sprang vinden og kom fra land
med den følge, at isen aapnet sig igjen. Vi forsøkte da at komme ind i
landraaken, men den var her saa smal og grundet saa hurtig op, at vi
ikke kunde bruke den. Vi maatte derfor fortøie paany.

12. juli. Vi blev ikke liggende fast længe. Isen aapnet sig efter en
times forløp og tillot os at komme ind i landraaken. Den var ikke bred
til at begynde med, saa vi maatte noksaa nær stranden. Vort mindste
lodskud blev dog ikke under 8.5 meter. Vi passerte Kap Van Karem
klokken 10 eftermiddag og fandt bugten paa den anden side isfri. Den

lille ø utenfor kappet var ganske omsluttet av is. Det blev hel sjø ute
paa bugten og sjøen sprøitet over os. Jeg gik tilkøis ved 11-tiden, og
alt saa da meget lovende ut. Vi kunde se øen Koljutschin. Min
forbauselse blev derfor stor, da jeg kl. 2 morgen blev vækket av sterk
ram-ming, som tydet paa, at vi var i tæt is. Jeg stod op i køien og
kikket ut gjennem ventilen. Hvem kan vel beskrive min overraskelse, da
jeg saa en høi bråt fjeldvæg omkring 50 å 100 meter fra fartøiet! Det
var da forsent at stoppe navigeringen, saa jeg slog mig til ro, hvor
jeg var og fulgte begivenhetene derfra. Det gik bra, men vi har
imidlertid maattet ligge der i hele dag. Vinden har været og er frisk
fra syd, og forandringer foregaar hele tiden i isen. Jeg haaber nu den
vil sætte hele massen ut og tillate os at passere nær Koljutschinøen.
Skulde det vise sig nødvendig, faar vi følge rundt bugten, skjønt den
synes at være grund og upaalidelig paa det sted. Kappet vi passerte 50
meter av var Kap Ouman.

13. juli. Vi maatte inat skifte plads, da isen vi laa ved, begyndte at
tætte sammen. Strømmen gik som en fos. Imidlertid aapnet landraaken sig
mere og mere, og kl. 7 morgen kastet vi los og begav os avsted i den.
Kartet viser mellem Koljutschinøen og land et lodskud paa 2% favn. For
at være sikre gik vi derfor med sagte fart og stadig lodning. Vi fandt
landraaken bred og passerte omtrent midtveis mellem øene og land.
Bunden var ogsaa meget jevn og gav en fin række paa omtrent 15 meter.
Et sted like ved der vi ventet det grundeste gav den et paa 10 meter.
Det er derfor tydelig, at her løper en ryg, om end ganske smal. Vi
naadde over til den anden side av landet i den ytre bugt ved tretiden i
eftermiddag. Men der var landraaken saa smal, at vi maatte gjøre fast
igjen. Vi ligger nu og venter paa, at den skal aapnes. Strømmen sætter
trods nordlig vind nordvestover.

14. juli. Isen var slaknet op saa meget langs land, at vi kunde kaste
los idagtidlig klokken 8 og fortsætte østover. Men fremgangen blev ikke
av lang varighet. Landraaken sluttet snart, og vi maatte ved 11-tiden
lægge fast igjen. Vi ligger nu til landisen omkring 1 kvartmil av
stranden. Vinden er svak omløpende med regnbyger. Merkelig at hele den
nordvestlige kyst skulde være saa forholdsvis let at slippe frem langs,
mens denne sydlige byr os saa mange hindringer. Vi ligger nu nær det
sted, hvor Vega overvintret.

15. juli. Igaarkveld kom en tsjuktsjerbaat ut til os. Ombord i baaten
var to hvite, to tsjuktsjere og nogen barn. Den ene hvite var en
handelsmand her paa stedet, den anden en yngre russer, en av deltagerne
i den

berømmelige Cascoekspedition efter guld. De var her tilaftens og reiste
saa hjem igjen. Vi maatte skifte plads ut paa ettermiddagen, da vinden
faldt av land og al smaais drev ned paa os. Vi gik tilbake et stykke
langs land og tok fast i vor gamle solide flore der. — Av mest
interesse idag er den kjendsgjerning, at Nordostpassagen er utført for
tredje gang. Jeg regner det ikke for nogen begivenhet, men glæder mig
dog over at ha ført det norske flag frem, hvor man hittil ikke kjendte
dets tilværelse. Det var den lille skonnert «Belinda» i Nome, hvem det
lykkedes igaar-kveld, uset av os, at snike sig rundt kappet og ta sig
frem i den kun nogen meter brede landraak. Den stikker ogsaa bare 4
fot, saa den kan gaa klods i stranden. Idag saa vi den med sit
amerikanske flag vajende paa stortoppen. Da vi kom op til vor nye
plads, kom den nogen timer efter derhen og fortøiet ved siden. Dens tre
mand, kaptein, maskinist og passager kom ombord. Kapteinen er
hollænder, men har fart mange aar med den amerikanske hvalfangerflaate
og deltat i Steffensens ekspedition. Hans navn er Castell. Maskinisten
er svensk og passageren en kosak. De agtet sig til Tschaun Bay. Castell
fortalte, at det kom mange smaaskuter efter ham, som alle skulde til
Kolyma. De tror, stakkars mennesker, at der er uhørte rigdommer at
hente. Vore gjester var her til aftens og reiste saa videre.

16. juli. Som vi laa stille fortøiet til vor isflore i eftermiddag,
hørte vi et besynderlig signal inde fra land. Taaken var tæt, saa vi
intet kunde se. Vi trodde nærmest, at det var Belinda som søkte os. Vi
svarte derfor med taakeluren. Straks efter skjøt en liten skute ut av
taaken og hilste os med støt i luren, og det amerikanske flag i toppen.
Det var «Polarbear» av Nome, tilhørende Lindeberg, og ført av
islænderen kaptein Gudmundson. Den er paa vei til Kolyma. Den hadde
saavidt kunnet passere rundt passet her. Den stikker 10 fot.
Gudmund-son og hans mandskap, 5 mand, kom ombord og blev her til
aftens. Han erklærte sig straks villig til at gaa foran os og lodde op
for om mulig at finde en passage rundt kappet. Men taaken la sig
desværre saa tæt, at det ikke kunde være tale om at kaste los.
Kapteinen mangler petroleum, og jeg gav ham da det, han trængte. Tre av
hans folk var skandinaver, en var amerikaner, og en var tsjuktsjer.
«Polarbear» fortøiet i os. Taaken laa fremdeles tæt, og vi maa vente.
Vi gaar derfor tilkøis.

17. juli. Det var stille med taake til kl. 3 formiddag. Da kom han fra
nord, og isen begyndte at sætte mot land. Vi maatte kaste los ved
7-tiden og søke en flore til luvart. Ved frokosttid var vi igjen vel
for-

tøiet med «Polarbear» like ved. Det blev en livlig dag. Ved 2-tiden om
eftermiddagen sprang den is vi laa tvers av. Under vort forsøk paa at
faa vort anker fast igjen, blev det en svær bevægelse i isen. Flakene
begyndte at male rundt hverandre. Vi kom i drift, men merket forøvrig
intet til de vældige kræfter, som arbeidet under os. Vi hadde faat
motoren igang. Anderledes gik det med «Polarbear». Den krænget straks
over samtidig med, at hele forskibet blev løftet op paa et flak. I
denne stilling passerte de vor agterende med bare nogen faa fot. Hele
ismassen satte ONO-over med en voldsom fart, og Kap Jinretten, som vi
forgjæves har søkt at komme rundt i 5 døgn, har vi nu klokken 8 aften
omtrent passert. I driften har vi kommet et stykke bort fra
«Polarbear». Den driver omkring 1 kvartmil ind forbi, og noget
langsommere end os. Ut paa eftermiddagen begyndte de svære nydannede
skrugarer at falde sammen, og isen blev roligere. Iaften klokken 9 er
det kommet liv i den igjen, og den skriker og gnir langs skutesiden. Nu
begynder imidlertid en liten luftning fra land fra sydvest, og med den
vil nok det hele løse sig op.

18. juli. Klokken 1 nat kom «Polarbear» løs, gav 3 støt til avsked og
satte avsted vestover. Først klokken 8 idagmorges kunde vi begynde at
rusle. Vi hadde i nattens løp drevet med voldsom fart langs kysten og
passerte paa den maate Kap Jinretten, som har været slik hindring for
os. Vi kom under land akkurat paa det sted, hvor Vega hadde hat sit
vinterkvarter. Det var paa samme dag for 41 aar siden den kom løs av
isen og fortsatte sin reise. Det var meget is langs land og fremkomsten
ofte meget besværlig. Et steds maatte vi stoppe, da to svære flak
hindret ethvert forsøk paa at komme igjennem. Vi gjorde klart til en
sprægning, vi har endnu omring 30 kilo krutt igjen, men da hullet var
hugget, gik kolossene fra hinanden, og vi gik uten hindring videre. En
skindbaat med 6 tsjuktsjere i var ute og besøkte os. Paa den kyst, hvor
vi nu er, ligger det telter omtrent hele veien. Vor fremkomst var ikke
langvarig. Vi passerte det sted hvor «Stawropol» laa ivinter, men blev
stoppet av isen, som laa tæt an ved øen Idlilja. Her faar vi nu igjen
smøre os med taalmodighet. To tsjuktsjere kom straks herut. De vilde
gjerne handle og gik tilbake efter byttevarer. Det blaaser en frisk
varm bris av land og er delvis klart. Flere ganger idag har vi hat
haarde sammen-støt med isen. Værst var det i formiddag, da vi skulde
forsere os gjennem en ganske smal ubrutt isnakke, vi tok godt tilsprang
og satte paa med fuld fart. Jeg stod paa banken for at se paa angrepet.
Skjønt jeg altsaa var fuldt forberedt paa støtet, var det dog saa
voldsomt, at jeg blev kastet

bråt overende. Jeg faldt paa venstre side, hvor jeg hadde min slirekniv
hængende. At støtet var kraftig kunde ogsaa kniven bevidne. Den var
brukket i to deler.

19. juli. Igaarkveld søndag var en mængde indfødte ombord. Nogen handel
blev det ikke av, da de var altfor dyre med sine varer. Først klokken
ll'/2 i formiddag slaknet isen utenfor Idlilja saavidt, at vi fik pint
os igjennem. Heldigvis var det dypt like op i fjeldvæggen. Saa gik det
da en stund fremover noksaa godt, indtil vi kom nedover mot
Serdze-Kamen, hvor isen laa klods i land, og vi igjen maatte stoppe. Nu
ligger vi i en liten bugt i en stor flore omtrent 1 kvartmil av land.
Vinden staar derfra. Landskapet er meget vakkert. Høie fjeld med
sneklatter i og grønne dale. Det er fuldt av telte overalt. En baat er
alt paa veien ut til os. Vi stoppet klokken halvfire.

20. juli. Den baat, som først kom ut til os, hadde ombord stedets
«Starosta», eller tsjuktsjiske øvrighetsperson. Det var en meget pen
ældre mand. Han er svigerfar til en nordmand, som handler her: Wall.
Denne, som paa det hjerteligste tok mot guttene paa deres tur langs
kysten og hjalp dem, var nu i Nome. En av de andre i baaten var en
tsjuktsjer med et ganske civilisert sving over sig, og som talte ganske
godt engelsk. Det viste sig, at han i flere aar har faret med de
amerikanske hvalfangere. Han hadde to usædvanlig pene og kvikke sønner
paa omkring 12 aar med sig. Selv kan han vel være omkring 40. Han
kaldte sig Marrod. Paa mit spørsmaal, om han og hans familie vilde være
med mig nordover, svarte han, at han gjerne vilde, men han maatte først
raadføre sig med sin kone. Efter aftensmat reiste han hjem og kom
tilbake ved 12-tiden. De vilde alle gjerne følge med. Nu vil jeg ogsaa
søke at faa en familie til, og saa er vi folk nok ombord. I betaling
skal de ha varer ved tilbakekomsten. — Det blaaste storm av SV inat, og
klokken 7 hadde en raak ute i isen aapnet sig saameget, at vi kunde
fortsætte. Det har gaat fint. Klokken 10 passerte vi ret under
Serdze-Kamen et nogen hundre fot høit og bråt avfaldende kap. Der laa
stor styg opskruet is mot land. Klokken 4 ieftermiddag kom vi ut av
isen i aapent hav. «Maud» gjør, hvad hun kan, for at vedlikeholde
traditionene. Vi gaar nu langs landet, og det er min hensigt at stoppe
ved Kap Deschnew eller Østkap forat faa Charles Carpendale, Wistings
vert, itale. Jeg trænger hans assistance, samtidig som han gjerne vil
følge med os til Nome.

21. juli. Da vi kom indover mot Østkap, røk det op til storm fra SO.
Det blaaste saa fyken stod, vi kom os op under Waling, hvor det er

en større koloni, og satte begge vore ankere, babords med 30 favne, og
styrbords med 45. Vi var da paa 13 meters vand og temmelig nær
stranden. — Imorges ved nitiden hadde det løiet saapas, at jeg bestemte
mig for at ro ind paa land og sammen med Wisting gaa over til
Carpendale, — en avstand paa omkring 6 kvartmil. — Her i Waling bor den
guvernør, som blev utnævnt av den forrige regjering, men som
bolsje-vikerne selvfølgelig ikke anerkjender. Denne unge mand mr.
Chrenow lever her i yderst knappe kaar sammen med sin kone. Alt hvad de
eiet, er tat fra dem, og de er nu simpelthen bundfattige. Han var
overordentlig elskværdig og tilbød os hundespand for at kjøre over til
Carpendale. Netop som spandet kom kjørende frem foran døren og vi
skulde avsted, sprang vinden nordlig. Det regnet som om himmelen var
aapen. Nu hadde vi bare en ting at gjøre — hurtigst mulig at begi os
ombord. 8 indfødte satte os i en av deres skindbaater ut til skibet. —
Her hadde Hanssen alt git ordre til at fyre op ankermotoren. Det viste
sig imidlertid, at de ikke kunde faa den i gang. Den stod bækkende
fast. Den maatte tas fra hinanden og pusses, og megen tid gik tapt.
Netop som vi hadde spist middag klokken 2 og kom paa dæk, møttes vi av
et ubehagelig syn. — Drivisen kom med rivende fart ret ned paa os. Vore
utsigter var ikke gode. — 75 favner ute og motoren i ustand! Men netop
da begyndte den at arbeide. Det gik imidlertid langsomt at hive ind, og
isen kom med togfart. Babords anker greidde vi bra, men med styrbords
saa det daarlig ut. Isen satte mot os og tørnet med tordenlignende brak
op mot kjetting og baug. Samtidig gjorde den mine til at ville stænge
os inde mot land. Imidlertid arbeidet motoren jevnt og godt, og netop
som ankeret blev løftet fra bunden, slog vi forover og klarte saavidt
at komme isen i forhaand. Det var «a narrow escape» av den mest
spændende art. Aldrig saasnart hadde vi kommet os vel avsted, før
nordvesten med slud saa tæt som en væg skjulte alt for os. Den gamle
sydostsjø satte endnu svær og mægtig ind og under disse forhold maatte
jeg gi op at søke hen til Carpendale. Vistnok ligger han beskyttet mot
vind, men hele det vældige hav staar like paa. Vi satte derfor kurs for
Nome.

22. juli. En svinenat! Vinden drog sig sydvestlig, øket paa til kuling
og satte i forbindelse med den gamle sjø et hav saa vederstyggelig, at
vi klokken 1 morgen maatte dreie bi. Samtidig var det slikt slud, at vi
intet kunde se. En stort ubehageligere nat kan jeg ikke mindes her
ombord. Skjønt vi hadde gjort os bra sjøklare, saa her efter en stunds
forløp ut som et kaos. Sjøen slog over og fyldte dækket helt, og vandet
trængte gjennem overalt. Vi simpelthen fløt og alting fløt med os. Vi

hadde igaar i farten ikke faat tid til at heise styrbords baat op.
Siden var havet saa voldsomt, at det ikke kunde være tale om det. Den
greidde jeg imidlertid fint. Ut paa formiddagen begyndte den at løie
av, og klokken halvelve kan vi opta farten igjen. Gode observationer
satte os klokken 2y2 til 90 kvartmil av Sledge Island. Vi skulde
saaledes kunne gjøre regning paa at være i Nome imorgen tidlig.

25. juli. Gjøre regning paa, ja! Se det gjør man saa ofte, og hvor ofte
blir man ikke skuffet: Det gik bra indtil imorges, da vi nærmet os
Alaskakysten og mere end nogensinde trængte al naturens assistance. Men
nei — det var nok noget andet, som naturen hadde i beredskap for os.
Taake saa tæt som væggen. Meningen var at ha holdt utenfor Sledge
Island, da den ifølge vort kart, et russisk, som netop gik hit, var
forbundet med land ved en banke, som paa steder var tvilsom. Klokken 6
morgen fik vi i taaken øie paa land, en lang bar odde. Hvilken? Det var
umulig at si. Vi slog av til halv fart og under stadige lodskud gik vi
forsigtig fremover igjen i taaken. Avtagende dybde sa mig, at jeg
maatte lægge skuten mere utover. Ved halvottetiden stod landet frem
igjen — ganske nær — neppe en kvartmil av. Samtidig saa vi huser. Dette
passet med vort kart, som her ved et punkt og navn angav et bosted. Var
det rigtig — og dette fandt jeg sandsynlig — saa hadde vi passert over
grunden og befandt os mellem øen og land. Jeg lot atter holde av en
strek. Ved nitiden peker Hanssen, som stod paa bakken, over paa et
litet punkt, som traadte frem av taaken, og sier: Der har vi
jominsandten isen. Netop som han hadde sagt det, blev vi klar over, at
den saakaldte is ikke var noget andet end en sneflike paa en bråt
fjeldmur, og det ikke langt fra os. Vi holdt klar av fjeldsiden, som vi
straks forstod var Sledge Island. Med det samme lettet taaken netop
saameget, at vi — omtrent en kvartmil mot øst under øens læside — saa 4
skuter tilankers. Det var sandelig en glad opdagelse. Vi holdt ned mot
dem. Det viste sig at være 4 skonnerter fra Nome. Den ene laa høi og
tør paa stranden. Jeg sendte straks Wisting og Sverdrup avsted for om
mulig at faa laane et kart over egnen. De vendte efter en times forløp
tilbake med et stort ypperlig kart. Alle skutene var bemandet med
skandinaver. Den, som stod paa grund, var lastet med proviant for
Kolyma, men er nu helt vrak. De andre er alle bestemt for norden i
handelsøiemed. Skonnerten hadde strandet i den samme storm, vi hadde
været ute i forrige nat. Man kunde meddele, at en slik juli maaned har
man aldrig set maken til her. At kunne komme iland i Nome i denne
maaned hadde været en stor sjeldenhet paa grund av storm og svært hav.
Idet jeg ankret op nær under Sledge Island,

lykkedes det mig efter gjennemseilingen av Nordostpassagen at forene
denne med min nordvestpassage av 1906, og saaledes for første gang
fuldføre rundseilingen av det arktiske ocean. I vor rekordtid kan dette
ha sin betydning. — Vi ligger paa 10 meters vand og slingrer ganske
forfærdelig.

24. juli. Inat ved 1-tiden blev jeg purret med den behagelige nyhet, at
det blaaste en hel storm fra øst, og ut kom jeg i en fart. Som vi laa,
var det i sandhet ingen ønskevind! Av de tre skuter, vi laa sammen med,
var den ene gaat i drift. De to andre hadde slakket kjetting. Hvorfor,
tænkte jeg forbauset, gik de ikke heller over paa øens vestside og la
sig der? Men det var ikke fjerneste tegn til det. Med det samme jeg
blev purret, gav jeg ordre til at fyre op, men ved at se disse to fast
bestemt paa at bli liggende, fik jeg mine tvil. Jeg visste, at den ene
av dem var gammel og erfaren her paa stedet, og at han maatte ha gode
grunde for sin bestemmelse. Jeg fandt, det var bedst at følge eksemplet
og gav ordre til at stanse fyringen og se tiden an. Imidlertid kunde vi
se den heldige skonnert drive længer av. Vinden øket og sjøen tiltok
hastig. Jeg var i en ordentlig knipe, jeg visste oprigtig talt ikke,
hvad jeg skulde bestemme mig til. Da kommer pludselig den tredje
skuten, som hittil formodentlig hadde ugreie med motor eller anker
eller begge deler, med fuld fart op imot os. Da den var rukket op under
os, saa det for mig ut, som om den tok et overblik over situationen,
gjorde helt om, satte tvers rundt øen og forsvandt bak dens læside. Nu
syntes jeg — og alle med mig — at det ikke længer kunde være nogen
tvil. Jeg gav paany ordre til at fyre op, og vi begyndte at hive ind.
Da vi fik ankeret op, viste det sig at være uklart. Vi maatte la det
hænge slik, da vi ingen tid hadde til at klare det nu. Vi satte kursen
rundt øen. Det blaaste, saa det røk, og regnet, saa vi blev ganske
blindet. Paa den anden side av øen møtte vi en overraskelse. Her
blaaste det ikke længer storm fra øst, men orkan-lignende kastevinde
fra syd. Den lille skonnert laa her og tullet rundt. Hvad som egentlig
manglet den, var ikke godt at si, og omstendighetene tillot os ikke at
tænke paa det. Vi hadde saavisst nok med at greie os selv. Nu forstod
vi, hvorfor de to andre blev liggende. De visste av erfaring, at den
tilsynelatende østlige vind allikevel var sydlig, om man gik rundt øen,
og at den plads, de hadde, nok var den bedste allikevel. Her var intet
valg. Vi vendte tilbake til vor gamle plads, og gik tilankers der med
styrbordsanker. Da vi lot det gaa, hektet det uklare babords-anker sig
over styrbords kjetting — og uklare var de nu begge to! Det var
hyggelig. Vi arbeidet og slet som besatte til klokken 7 morgen, før

vi fik begge ankere klare igjen. Under dette hadde vi saanær mistet
Wisting. Han hadde gaat ned paa waterstaket med et paalestik om livet
forat huke blokken, — noget som er saare vanskelig at gjøre ovenfra.
Under dette arbeide hadde han, da stikket om livet sandsynligvis var
ham i veien, smøget det av sig og hadde det nu bare om det ene Iaar.
Jeg saa tre svære sjøer komme og varskodde ham, at han maatte ta sig
iagt. Men Wisting er en uvøren kar, naar det gjælder ham selv. For ham
gjaldt øiensynlig hukingen av blokken mere end livet. De tre sjøer kom.
Den første tok ham til midt paa livet, den anden noget høiere, den
tredje gik helt over ham. Det var et uhyggelig øieblik. Da han kom
tilsyne igjen, var det saavidt han hang fast i waterstaket. Gud ske lov
og tak, at det ikke kom en sjø til! Jeg beordret ham nu op, noget, som
han kun meget motvillig gik med paa. Mens han var inde og byttet,
lykkedes det os at huke blokken og faa ankrene klare. Da var klokken 7.
Det har blaast kastevinde i hele dag fra øen, mens sjøen ruller stor og
tung fra landsiden. Det kommer av at det er storm og syd utenfor med
svært hav. Dette slaar saa mot land og ruller i tunge underdønninger
tilbake mot os. Vi slingrer derfor umaadelig, men har god beskyttelse
mot vinden. Den tredje skonnert drev i nattens løp helt av. Da vi sidst
saa den, hadde den tilsat seil. Ved 11-tiden i formiddag kom en ny
skonnert vestenfra og ankret op noget utenfor os. Vi ligger nu paa
styrbords anker, med 45 favner ute paa 10|4 meters vand, og 200 —300
meter fra stranden. Ifølge kartet er her dypt klods ind.

25. juli. Klokken 6 imorges kom søndenvinden, som inat saa ut til at
skulle løie, frisk igjen. Vi maa fremdeles vente. Jeg hadde igaarkveld
besøk av tre mand fra den sidst ankomne skonnert. Den kom fra en
handelsreise til Anadyr, men hadde ingen forretninger gjort. Natten
forløp rolig. Jeg sendte iformiddag Wisting ombord i den lille baat,
der kom her samme dag som os, for at be skipperen der, som er nordmand,
om at ta mig med til Nome, naar den gaar. Paa den maate kommer jeg
hurtig og ukjendt ind og kan sende mine telegrammer. Wisting og Hanssen
reiste efter middag ned til svenskeguttene paa vraket med noget mat. De
hadde ingenting faat berget.

27. juli. Jeg kom idag til Nome med slæpebaaten.

Vore fædres tro lot den mand ride til Hel, der døde sottedøden. Den
kjærlighet til daad, der skaper et saadant syn paa liv og død, har alle
mænd tat i arv. Vel kunde man synes, at Roald Amundsen,
Nordvestpassagens beseiler og Sydpolens opdager, kunde unde sig hvile
paa sine laurbær, ti ingen søn har flettet sin mor en skjønnere
seierskrans end den, han har slynget om Norges navn. Og dog har den
gamle ørn atter bredt vingene til flugt. Med rolige og sterke vingeslag
er den roet bortover nordover ind i taakeheimen. Men i suset av
vingeslaget klinger de gamle bokstavrim «Dag og Daad».

Da det blev bekjendt, at Roald Amundsen tænkte sig muligheten av en
retræt fra Nordpolen over havisen til C. Columbia, og at han ønsket et
depot utlagt paa dette sted, skedde der efter nogen
underhaandsforhand-hnger, officiel henvendelse fra den norske regjering
til den danske polarforsker Knud Rasmussen, med anmodning til denne om
at paata sig utførelsen av dette depot.

Knud Rasmussen var den rette mand, ti efter admiral Pearys død sitter
ingen inde med et saa indgaaende kjendskap til Nordvestgrønlands natur
og befolkning som han. Sammen med en ven, Peter Freuchen, har han
anlagt en handelsstation i North Star Bay under 76^° n. br. Stationen
fik navnet Thule, det navn, hvormed oldtidens sjømænd betegnet det
ytterste av landene, landet ved verdens ende, ved randen av den store
avgrund. Institutionen eies av et interessentskap med ingeniør M. Ib
Nyeboe i spidsen. Overskuddet har væsentligst været anvendt til de
forskningsreiser, som Knud Rasmussen har utført, og en komite av
videnskapsmænd har indseende mtd de videnskabelige foretagender, som
støtter sig til stationen og dens hjælpekilder.

I foraaret 1919 fik jeg kjendskap til Knud Rasmussens plan. I klart
optrukne linjer gjorde han rede for, hvorledes opgaven skulde løses.
Ved forslaget selv var der absolut intet at bemerke, men det hadde i
mine Øine en skjæbnesvanger mangel: Naar depotet pr. skib var blit
fragtet til Thule, skulde det utkjøres til C. Columbia alene med
eskimoer. Knud Rasmussen selv var forhindret av forberedelsene til nye
store forskningsreiser, og om den anden mand, hvorom der kunde være
tale, hr. Peter Freuchen, visste

man dette, at han var paa vei hjemover mot Danmark. Det vilde ikke være
mulig at faa forbindelse med ham paa forhaand.

Jeg delte ikke Knud Rasmussens syn paa eskimoernes kapacitet. Gjennem
min deltagelse i Gjøa-ekspeditionen hadde jeg erhvervet nogen
kjend-skap til den eskimoiske race, og jeg fandt det farlig at lægge
utførelsen av en saa vigtig opgave i eskimoernes hænder, en opgave av
hvis heldige løsning Amundsens og hans fællers skjæbne kunde komme til
at avhænge. Jeg undervurderer ikke eskimoernes vidunderlige evne og
dygtighet til at klare sig i et land, hvor en hvit mand uten store og
kostbare hjælpemidler hjemmefra vilde komme ynkelig til kort. Paa
legemlig utholdenhet skorter det ikke eskimoerne. Men til syvende og
sidst er det aandens utholdenhet og viljens seighet, det kommer an paa,
det som den hvite race har faat i arv, naar en opgave skal tvinges
igjennem mot større vanskeligheter. Og her var en opgave, man kalde den
liten eller stor, hvor der ikke var noget der het at gaa tilbake.

Jeg indrømmer, at efter at jeg har lært C. York-eskimoerne at kjende,
mener jeg ogsaa nu, at man mellem dem kunde finde flere folk, der kunde
ha gjort det. Jeg tror, at det maa være den mægtige ariske energi, der
utstraalte fra en mand som Peary, der har elektricert noget av racens
oprindelige vekhet ut av kroppen paa de bedste av dem i de snes aar,
hvor Peary færdedes deroppe. Men jeg visste det ikke dengang, og derfor
tilbød jeg min tjeneste. Jeg følte det som en pligt imot den, i hvis
skole ogsaa jeg er blit hærdet til mand, selv om jeg skylder sandheten
at si, at sjelden har pligt og tilbøielighet fulgt saa nøie ad som her.

Min ledelse av ekspeditionen fik sin væsentligste betydning
derigjennem, at det utlagte depot blev gjort en hel del større, end det
oprindelig var planlagt. Det kunde jeg gjøre, fordi jeg selvfølgelig
langt bedre end eskimoerne hadde oversigt over de midler, som stod ti!
raadighet, da vi endelig naadde frem.

Da planen ikke alene for rutens, men ogsaa for utrustningens
vedkommende var fuldt iorden, inden jeg meldte mig til tjeneste, krævet
forberedelsene for mit vedkommende ikke lang tid. Selv om der var et
eller andet, utrustningen vedrørende, hvorom jeg ikke var enig med Knud
Rasmussen, da jeg har faat min utdannelse i den norske polarforsknings
skole, mens han har lært av eskimoerne, saa var det dog uvæsentlige
uoverensstemmelser. Jeg hadde al mulig grund til at være fornøiet med
den utrustning, som jeg fik at arbeide med.

Det blev bestemt, at ekspeditionens materiel skulde gaa op med
motorskonnerten Dorthea, tilhørende Thule-komitéen. Selv fik jeg
tilladelse til

at gaa op med s/s Hans Egede, tilhørende styrelsen av koloniene i
Grønland, en tilladelse som jeg var meget taknemlig for. Derved
sikredes der mig en hurtig og bekvem opreise, der paa veien langs
Grønlands kyst vilde bli behagelig avbrutt av ophold ved koloniene.

Hans Egede avseilte fra Kjøbenhavn d. 13. juni 1919. Selv om vi sjøfolk
gjennem aarene erhverver os en viss rutine i at si farvel, lærer livet
os dog, at farvellet er det sikre, men «paa gjensyn» det tvilsomme.
Derfor er det altid haardt at bryte op. For mig blev avskeden lettet,
fordi jeg hadde min datter Vibeke med som sekretær. Opbruddet var skedd
saa hurtig, at der endnu var en del at ordne, og det vilde der bli tid
til paa veien.

Reisen indtil Upernivik formet sig nærmest som en lysttur. Chefen for
styrelsen av koloniene i Grønland, direktør Daugaard-Jensen,
inspektøren for Nordgrønland, hr. Harald Lindov, og flere andre
embedsmænd med familier fulgte med op til landet.

Overalt, hvor man kommer deroppe, møter man den største gjestfrihet.
Det er ikke en iagttagelse, som jeg har været ene om at gjøre. I
tidernes løp har talrike ekspeditioner, der hadde ærinde mot Nordpolen
eller Nordvestpassagen, anløpet de grønlandske kolonier, inden de
traadte over dørtærskelen til det ukjendte, og alle taler de om den
samme gjestfrihet. Den kan ikke forklares alene derigjennem, at disse
mennesker trænger til avbrytelse av sin ensomhet. Ensomheten gjør i det
lange løp snarere menneskene menneskesky og menneskefjendske. Men det
maa være fordi der er et aandelig slegtskap mellem dem og os, mellem
kolonistene og polarfarerne. Den samme higen som gjærer i os ut mot
eventyret, har ogsaa drevet dem ut fra moderlandet. Vor ungdom har
drømt de samme drømme. Polarforskeren har vel nok valgt den bedste del,
ti der staar glans om hans daad. Men den, der selv ukjendt, med sit
livs gjerning bereder veien for de kommende slegter, fortjener vel nok,
at nordlyset spænder sin skjønneste bue ut over hans grav.

Paa veien op langs Grønland skulde ekspeditionen anskaffe en del
eskimoiske utrustningsgjenstande, ammasætter (tørrede smaafisk)
saamange jeg kunde faa fat i, og endelig det vigtigste av alt, et godt
hundespand. Det kunde ha hat sin vanskelighet, for det hadde jo ikke
været mulig paa forhaand at underrette om, at man ønsket saadanne
saker. Alt skulde anskaffes under de kortvarige ophold ved koloniene;
og selv om grønlænderen paa mange punkter ikke er paa høide med tiden,
saa er de i handelsfiffighet naadd like saa langt som en hestepranger.
Med andre ord, man skal se sig litt for. Heldigvis fandt jeg en
indsigtsfuld og uegennyttig raadgiver i min reisefælle, kolonibestyrer
Aage Bistrup, en søn av

Fridtjof Nansens vert i Godthaab. Takket være ham blev utrustningen saa
god som det paa nogen maate kunde opnaaes.

I Godhavn paa Disco-Øen gik jeg fra «Hans Egede» og naadde endelig
Upernivik 20. juli.

Paa dette sted skulde jeg avvente Thule-komiteens skib «Dorthea».

Upernivik er den nordligste av de danske kolonier, det sidste sted,
hvor der endnu leves europæisk. Men det er ikke alene bevisstheten
herom, som gjør, at man likesom føler, at man staar ved verdens ende.
Selve landskapets utseende paatvinger en dette indtryk.

Staar man paa toppen av Uperniviks ø, føler man sig som om man var
traadt ind i en av Max Klingers raderinger. Mot syd staar Kaer-sorsuaks
Kegle, «Sandersons Hope», som en Herkules-støtte, en portsøile. Mot
nord og øst hvælver himlen sig over isolerte, firskaarne klippepartier.
Fjordmundingerne gaper ut mot en som dystre helvedesslugter mellem
lodret avfaldende forbjerge.

Mot vest løser landet sig op i et utal av holme og skjær og mellem dem
er isfjeldene strødd ut over det blaa felt saa langt man kan se.

Der kan hvile en forunderlig ro over et høiarktisk landskap som
midnatssolen farver blaat og rødt og gyldent. Men ved Upernivik skimter
man jætterne, der sover. Fra indlandsisen fra havet, eller fra de
truende sorte fjelde i nord vil de komme farende i sin vælde og piske
menneskene med snestormens svøpe. Saa maa man dukke hodet og krype i
hus. Naturen slaar haardt for at tvinge mennesket under sit herredømme.
Intet under om Pan kan ta magten fra et menneske. Ved Upernivik kan kun
den bo og virke, som har et modig hjerte.

I Upernivik traf jeg Peter Freuchen, Thule-stationens medstifter. Han
var paa vei til Danmark med orlov fra sin post som stationsbestyrer.
Trods en pinefuld ischias, som han skulde hjem for at faa behandlet,
tilbød han straks at følge med op til Thule. Han syntes, at det var
hans pligt at gjøre sit til, at ekspeditionen maatte forløpe saa
lykkelig som mulig. Jeg haaber, at det lykkedes mig ikke at vise mig
for glad ved hans tilbud, fordi jeg syntes, at det var ganske
uforsvarlig at paavirke en ischiaspatient til at indlate sig paa en
reise, som kunde medføre allehaande i form av strabadser, tap av skib,
slædereise over drivisen og endelig overvintring. Men i virkeligheten
saa jeg straks, hvad det kunde komme til at bety for ekspeditionen,
hvis «Dorthea» ikke kunde komme frem over Melville-bugten. Dersom jeg
av omstændigheterne blev tvunget til at gaa iland og ta vinterkvarter
etsteds paa kysten av Melville-bugten, kunde jeg ikke

ha nogen med, som bedre kunde staa mig bi med raad og daad end netop
Peter Freuchen, ti ingen kjender Melville-bugten som han.

Melville-bugten har altid været det store skræmmebillede. Der kan være
nogen grund til at anta, at allerede de første nordboere paa Grønland
har faat kjærligheten at føie under forsøk paa at trænge mot nord. Med
sikkerhet vet man, at næsten ingen ekspedition har passert henover den
uten store forsinkelser, og snesevis av hvalfangerskibe har den krystet
tildøde i sin staalhaarde favn. At reise over den paa slæde betragtedes
indtil for faa aar siden som galmandsverk, sidenhen som en daad av
rang. Peter Freuchen har trukket tænderne ut av uhyrets gap. For ham er
Melville-bugten den store fragtvei som man bereiser for at holde sin
station forsynet, naar skibet har maattet melde pas. Hvor der er en
vilje er der ogsaa en vei, selv over Melville-bugten.

Motorskonnerten «Dorthea», kaptein Petersen, indtraf til Upernivik d.
26. juli. Om formiddagen d. 29. juli var den atter seilklar og Peter
Freuchen og jeg gik ombord, efter at ha sagt farvel til kolonibestyrer
Bistrup, som hadde været en udmerket vert under opholdet ved hans
koloni. Ogsaa min datter maatte jeg si farvel til. Hun skulde hjemover
til Danmark. Saa lettet vi og stod nordover, arbeidet var begyndt.

Efter at ha anløpet utstedet Tassiusak satte vi kursen direkte mot C.
York, men allerede d. 3. august om morgenen viste der sig striper av
is, som efterhaanden tætnet til. Veiret var usigtbart, saa at vi ingen
oversigt kunde faa over isforholdene. Men vi blev tvunget til flere og
flere dreininger og endelig ut paa eftermiddagen kunde vi ikke længer
skjule for os selv, at nu var vi ikast med den berygtede Melville-bugts
pakis.

Ingen seilads er saa avvekslende og spændende som seilads i drivisen.
Det er jo ikke som man færdedes paa et stort og øde hav med hundreder
av meter under kjølen. Snarere føler man det, som seilet man ad snevre
kanaler og bugtede elveløp igjennem et landskap av de Dizarreste
former. Sjøgang og dønning har man lagt bak sig ved iskanten, og selv
vinden følger en nødig ind i isen. Det kan blæse storm ute tilsjøs,
uten at denne formaar at trænge ind over pakis. Den stoppes ofte som av
en usynlig mur.

Man staar i utkikstønden for at skaffe sig oversigt over farvandet.
Kanalerne i isen strækker sig til alle sider, brer sig, trækker sig
sammen, deler sig i gaffel, lukker sig helt. Manden i tønden er den,
som bestemmer, hvilken kanal som skal vælges, og han har ansvaret for
skibet. Han speider mot horizonten for at se, hvilken vei han skal søke
frem. I isen kan man ikke holde kurs efter kompas, men maa være glad
til om forholdene

ikke tvinger en til at styre saa mange streker fra den virkelige kurs,
at man snarere fjerner sig fra end nærmer sig til det egentlige maal. I
klarveir er det himlens utseende, man har at rette sig efter. En
gulhvit himmel som likesom lover solskin om man bare kunde naa hen
under den, den maa man ikke la sig narre av. Den hvælver sig over
samlede ismarker, og lysningen er bare gjenskin fra isen. Man skal
netop styre der henimot, hvor himlen er tung og dyster at se til. Det
er dampen fra aapent vand som fortætter sig til skyer, der kan man
muligens komme frem. Alt mens man fastholder hovedretningen, ser man
ned foran stavnen for at finde den bedste vei frem. Er der bevægelse i
isen, maa man lære sig til at se, om der er chancer for, at en kanal,
man har foran sig, vil aapne sig mere eller kanske lukke sig sammen,
inden man naar igjennem den. Man maa gi sine ordre til rormanden itide,
hvis man skal undgaa sammenstøt med altfor haarde isstykker. Man maa
kunne se paa isen, om det er gammel, raatten saltvandsis, som ingen
fortræd gjør, eller om det er stenhaard ferskvandsis, som kan beskadige
ens stevn. Man maa ha paa fornemmelsen, naar man skal lumske og liste
sig klar av isens favntak, eller naar man med et dristig væderstøt av
stevnen tør gi den raat for usødet og derved skaffe sig plads. Time
efter time kan man staa deroppe uten at føie træthet, fordi ens evner
stadig er spændt til det yderste, alt er indstillet paa det ene: at
komme frem.

Men ret som det er gaar det hele i staa. Kanalerne snevrer sig ind,
blir til revner i isen, til smale blaa aarer og forsvinder helt. I tide
maa man søke ind i en naturlig dok i en solid isskodse, for at isen
selv kan ta det første skub, hvis den skulde finde paa at skrue sammen.
Der maa man bli liggende til vind og strøm atter aapner en vei; ti er
der pres i isen, kan man ikke forcere ved at sage eller sprænge;
kanalerne, man laver, vil lukke sammen, inden man slipper igjennem.
Tiden benytter man til at røre benene ved en tur paa isen, og til at
sove. Men altid maa man være klar til opbrud paa korteste varsel.
Enhver chance maa utnyttes til at vinde frem. Det nytter ikke at klø
sig i nakken av fortvilelse over kulbeholdningen, som svinder eller
petroleumen som gaar med til unyttig fyring i mange, lange timer. Bare
den, som er parat, kan komme frem i drivisen. Men litt dristighet skal
der ogsaa til. Det manglet «Dorthea»s fører ikke, ti dristigere mand
end ham seiler der ikke i Ishavet.

Skjønne er de solklare dage, naar isen ligger vidt og bredt rundt en,
gjennemkrydset av blaa aarer; naar man ser landet i det fjerne,
Melville-bugtens høie klippe-forlande, tegnende sig mot indlandsisen og
vidt adskilte av mægtige brævægger. Men ogsaa uveirsdagene har sin
skjønhet, naar

stormen velter sig ind over den usynlige skranke ved iskanten og kaster
sig seirrik frem, førende vældige blaa-graa snetunge skymasser med sig.
Eller de stille graaveirsdager, hvor isen forneden og taaken foroven
smelter sammen, gaar over i hinanden, som laa man og drev avsted
etsteds oppe i skyerne.

Vi fik leilighet til at lære alle naturens luner at kjende paa veien
over Melville-bugten, ti det tok os ikke mindre end 19 dage om at seile
de 3—400 sjømil fra Upernivik til Thule, saa mange bryderier skaffet
isen os.

Det sidste og alvorligste basketak hadde vi ut for C. York. Vi hadde
vovet os ind i en snever kanal, fordi den saa fristende gav utsigt til
at naa ut i aapent vand, som strakte sig saa langt øiet rakte, og
avsluttedes av mørkeblaa vandhimmel i horizonten vest og nordover.
Halweis igjennem kjørte vi fast, og kunde hverken komme frem eller
tilbake. Næste morgen kom der drift i isen. Den vældige ismark, som
dannet kanalens sydside, begyndte at drive raskt vestover, mens isen
paa nordsiden blev liggende stille, enten fordi det var landfast is,
eller fordi den fastholdtes av det langt fremspringende C. York. De
mindre skodser i kanalen blev derved sat i omdreiende bevægelse i
modsatte omløpsretninger som tandhjulene i et urverk, og skruet ind
omkring skuten. Frivakten blev purret ut og alt gjort rede til at
forlate skibet. Isen hadde allerede knækket den svære eketræs rorpind
ved at vri roret i borde, og nu presset den ind paa os, saa at det
knaket i spantene. Saa revnet ismarken nord for os med et brak. Et
vældig stykke av marken ut mot det aapne vand brækket av og i samme nu
gav det plads. I et øieblik var vi ført ut i det aapne hav og kunde
atter faa herredømme over skibet.

Den følgende morgen tidlig, d. 21. august, ankret vi ut for stationen i
North Star Bay.

Skibets mission var ikke endt hermed. Jeg vilde gjerne ha depotet
fragtet saa langt nordover, som det aapne vand vilde tillate. Dermed
vilde distansen for den store slædeekspedition forkortes, og jo kortere
transport des større depot til Grant Land.

Skibet naadde til mundingen av Whale-Sound, og oplosset depotet ved C.
Pawlet. Derefter vendte det tilbake til stationen, hvorfra det endelig
avseilte d. 29. august med Peter Freuchen ombord. Tilbake blev
Thulestationens bestyrer hr. Jeppe Noe Nygaard og jeg. Vi to skulde
staa last og brast sammen vinteren igjennem.

Thulestationen ligger paa en landtange, som stikker ut fra hovedlandet,
og som mest av alt ligner et bøiet arm, som ender i en knytnæve,

det 2—300 meter høie fjeld Umanak, som har form som en keglestub.
Bugten i armens bue har aapningen mot vest og heter North Star Bay
efter det engelske orlogsskib «North Star», som hadde vinterkvarter her
i 1849. Inderst i bøiningen ligger stationens tre huser:
Bestyrerboligen, butikken og verkstedet. 5—600 meter derfra ligger
endnu et hus som Knud Rasmussen i sin tid har opført for at benytte det
til vinterbolig. Her fik jeg anvist kvarter.

Huset var bygget av en slags Compound-board paa et skelet av
jern-bjelker. I og for sig var det kanske paalidelig nok, men de
vældige storme, som kan rase i North Star Bay, har allikevel rystet og
vridd det saaledes, at vægger, lofter og gulver hadde store revner.
Derfor frygtet jeg for, at det en vakker dag skulde blæse ned over
hodet paa mig. Denne mulighet hadde nok været forutset av husets
tidligere beboer, ti der fandtes paa stationen et sæt
staaltraadbarduner, som jeg fik rigget op ved hjælp av stationens
bestyrer. Det er en maate at stive huse av paa, som man heller ikke er
ukjendt med i dansk Grønland. Det er jo ikke første klasses arbeidere
man har til at bygge huse for sig, hvorimot de storme, som kaster sig
over husene for at blæse dem overende, jo nok kan karakteriseres som
førsteklasses.

Da bardunerne først var oppe, kunde jeg ligge trygt i min seng og høre
stormen synge i staaltraaden som i riggen av et skib. Forøvrig stormet
det sjelden ved Thule. Efter at isen mot slutningen av november maaned
endelig var faldt til ro for vinteren, kunde der gaa uke efter uke uten
et vindpust. Noget lignende har jeg aldrig observert før. Det virket
sommetider helt uhyggelig og gjorde vinternatten endnu mere død end den
var i sig selv.

Blæste det saa en enkelt gang, saa kom det rigtignok ogsaa med piper og
trommer. Yttervæggene i huset blafret likesom kulisser med svingninger
paa over 1 decimeter. Kanhænde at huset oprindelig var lunt. Jeg tror
gjerne, at materialet i væggene i og for sig var isolerende nok. Men
naar vindstøtene tok i det, blev det vridd ganske utæt. Man maatte
holde sin ovn rødglødende og opnaadde endda ikke andet end at faa dens
aller nærmeste naboskap opvarmet en liten smule.

Under disse omstændigheter var det dobbelt følelig, at stationen bare
var sparsomt forsynt med brændsel. Bestyrer Nygaard delte broderlig med
mig. I slutningen av november blev jeg nødt til at flytte ut i
kjøkkenet, som var det mindste rum i huset, og hvor min grønlandske
tjenerinde Karen Kjøtpølse residerte sammen med en ung C. Yorker-kone
Avordungiak. Denne hadde været paa et besøk i Danmark og var kommet

tilbake med samme skib som jeg. Hun hadde faat lov til at bo i huset,
indtil hendes familie engang kom til stationen.

Naar jeg sat i min lænestol ved siden av mit skrivebord og saa mig om i
mit rike, saa følte jeg mig som overhodet for en bedre familie, som det
var gaat tilbake for. Man tænke sig atmosfæren i et fælles opholdsrum,
hvor der laves mat, spises, røkes, oses, soves, vaskes, tørres tøi,
optøes hundemat, luftes skindstrømper, læses og skrives, og hvor al
ventilation foregaar gjennem væggenes utætheter.

Karen Kjøtpølse hadde før været i huset hos Peter Freuchen. Jeg hadde
egentlig tænkt mig, at jeg vilde ha klart mig uten hjælp, men Freuchen
hadde saa absolut raadet mig til at ta hende, at jeg var faldt for
fristelsen til at slippe for almindelig husgjerning. Jeg fortrød det
heller ikke, for hun var flittig og venlig og hævdet mit hus' anseelse
ved gjestfrihet mot folk som kom paa besøk (at besøke heter paa
eskimoisk «polare»).

Nogen mester i den ædle kokekunst var hun ikke. Men hun kunde dog steke
bif, bake brød og låve pandekaker, saa jeg hadde ingen ret til at
klage. Hun var desværre vaske-gal og lavet jevnlig gulver om til en
kunstig skøitebane, fordi vaskevandet frøs, inden hun fik tørret det
op. Henne over komfyren hang der altid mere eller mindre intime
klædningsstykker til tørking. Og saa trods al den renslighet manglet
hun dog som alle eskimoer de fundamentale renslighetsbegreper. «Pille
næse og putte i mund» faldt hende ikke unaturlig.

Men ikke mere ondt om hende, for hun brøt dog paa ensomheten ved sin
blotte tilstedeværelse. Hendes gode humør var saa smittende, saa naar
det kommer til stykket, skylder jeg kanske hende tak for, at vinteren
gik saa nogenlunde let og glat.

I denne kortfattede beretning blir der ikke plads til en nærmere omtale
av vinteren og dens hændelser. Vinternattens forunderlige stemning var
dog vel ellers nok en beskrivelse værd, selv om man maatte male med
palettens aller dystreste farver. Trevent og trægt gaar de mørke og
maane-løse døgn. Man fornemmer sære røster, som hvisker en i øret, og
tilsidst forvirrer ens sind, saa at man ikke er helt klar over, om
stemmerne kommer fra ens eget mørkesvøpte hjerte, eller om de kom
utefra, fra selve den mørke nat.

Kun hjemme omkring huset kan man holde sig den store Pan fra livet. Med
en flaggermuslanterne i haanden gaar man rundt og passer sin dont: sine
vandstandsobservationer, sine hunder, sine allehaande smaaarbeider. Et
litet svingende lys over ved stationen blinker venlig til en med hilsen

fra en anden lygtebærer i vinternatten, en staldbroder, man kan lite
paa, hvis spørsmaalet om liv og død skulde træde en imøte ute fra
natten.

Men gaar man bort fra stationen op over fjeldene og ind mot
indlandsisen, saa kan man ikke gaa ret langt førend mørket tætner til
omkring en. Portene til Nirvana smækker op, ikke budhisternes dype,
stille fred fyldte Nirvana, hvor sjælen blir et med den skaper, paa
hvis bud den blev til. Men et Nirvana, hvor stilheten er naadd ved at
alt liv er frosset tildøde, alle lykker og ulykker kvalt i den evige
nat.

Vinterarbeidet koncentrerte sig om forberedelserne til slædeturen. I
december besøkte jeg missionsstationen i Inglefield Golf. Knud
Rasmussen hadde skrevet til missionæren, pastor Gustav Olsen, og
anmodet ham om at engagere folk til slædereisen. Jeg maatte derfor op
for at se, hvorledes det gik med denne side av saken. Pastor Olsen
hadde faat sin post i november maaned, og hadde straks tat fat paa at
løse opgaven. Han hadde allerede faat en av stammens mest ansete folk
Sipsu til at love at gaa med, og saa snart det rygtedes, at Sipsu hadde
git dette tilsagn, vilde det ikke bli vanskelig at faa resten av
folkene, ja flere end jeg behøvet.

Foruten at tale med presten, skulde jeg ogsaa ha ordnet, at eskimoerne
i vinterens løp efterhaanden flyttet depotet fra C. Pawlet til C.
Inglefield, og ogsaa dette fik jeg truffet avtale om. Derpaa vendte jeg
tilbake til Thule for at holde jul.

Efter nytaar kom der igjen skjær av dag paa himlen mot syd ved
middagstid. Et par dage før solen kom op over horizonten glødet sneen
atter i den gryende morgens lys, og endelig, endelig har man den
velsignede sol tilbake. Først da, naar solen har skjænket himmel og
jord livets farver, og anvist lys og skygge de pladse, som tilkommer
dem, saa at man ikke længere skal ta til takke med den døde maanes
gustne vaghet, da først ser man i sit speil og paa sine bopladsfællers
ansigter, hvad vinteren har kostet en. Trækkene er slappet,
ansigtsfarven er gulnet. Natten er menneskets fiende, fordi vi
mennesker er lysets barn.

Mot slutningen av februar maaned kom der mange tilreisende til
stationen, deriblandt en del av de folk, som skulde med mig paa
slædereisen. De skulde ned og låve sig nye slæder og gjøre indkjøp for
reisepengene, saa at familien hjemme ikke skulde lide nød, mens de var
borte. Endelig d. 8. mars var den længselsfuldt ventede dag oprundet.
Naar der ligger et stort arbeide og venter paa en, et arbeide som man
skal igjennem, men hvis gjennemførelse i bedste fald er vanskelig, i
værste fald kanske ikke vil lykkes, saa blir man efterhaanden fuld av
utaalmodighet for at faa

tat fat. Utaalmodigheten velter med blodet gjennem aarene. Den ligger
og kribler en under huden, saa at man ikke har ro paa sig til nogen
ting. Den trækker i lemmerne likesom vokseverk hos barn. Hvad hjælper
det saa, at man foreholder sig, at kakkelovnskroken er lun og yndig, at
husets fire vægger dog er et bedre vern mot en arktisk snestorm end den
blafrende teltduk. Det er bare til liten trøst. Menneskets aand kan
ikke holdes varm ved kakkelovnsvarmen alene. Den døsige luft, den tunge
kulos stemmer sindet ned. Utenfor har den onde Umanak ligget som et
trold, truet som en knytnæve ad ens lysere tanker. Fjeld hviler i
længden tungt paa den slettefødte. «Ut vil jeg, ut!» La det saa bli med
slit og slæp. Slæden der hugger i skrueisen værre end en baat i
brænding skal nok faa vinterens gys rystet ut av ens hjerte.

Allerede tidlig paa morgenstunden begyndte eskimoerne at gjøre klar. De
kom kjørende enkeltvis over fra bopladsen, som ligger paa nordsiden av
landtangen. Der hadde de tilreisende bodd som gjester under opholdet
ved Thule. Jeg kunde ikke undgaa at vaakne, ti de passerte alle tæt
forbi mit hus, og der kunde kjører og deres hunde ikke gaa forbi uten
skrik og piskesmeld. Dels vilde de gierne ha et litet raskt slagsmaal
med mine hunde og dels vilde de gjerne gjøre en liten avstikker om ad
min mødding, hvor der altid kunde være et og andet, det var værd at
sætte tænderne i.

Trods alt spektaklet hastet det dog ikke for mit vedkommende. Der var
god tid for mig til at beskikke mit hus, pakke min slæde og kjøre bort
til stationen. Da jeg kom dit litt over middag var man langt fra klar
til opbrud, jeg kom rikelig tidsnok. Der handledes i butikken, der
traktertes med kaffe i bestyrerboligen, der sludredes og vrøvledes
mellem familierne indbyrdes. De ammasætter, som hadde ligget paa
butikkens loft, skulde bæres ned til slædene osv. osv., men
efterhaanden blev saa en og saa en anden slæde klar til opbrud.

Til allersidst spændes hundene for. Man skubber slæden bort til det
sted, hvor hundene staar bundne i kobbel. I motsætning til hvad der er
skik og bruk i dansk Grønland, holder C. Yorkerne nemlig altid sine
hunde bundet. Saa er man fri for de ulemper som følger med at ha en hel
koloni oversvømmet av mere eller mindre vilde dyr, som laver masser av
unoter, forhindrer alt husdyrhold av heste, kjør og gjeter og sviner
til høit og lavt over koloniens fotstier. Men en dansk grønlænder vilde
betragtet det som et indgrep i hans helligste rettigheter, hvis en lov
fordret, at hundene skulde holdes bundne. Skal man holde en hund
bunden, er man nødt til at ødelægge dens rovtænder. Operationen er

temmelig brutal. Man hænger hunden op indtil den mister bevisstheten.
Det sker ikke ved kvælningen, men ved at halsens pulsaarer
sammensnøres, saa at blodtilstrømningen til hjernen ophører. Saa lægger
man hunden paa jorden, aapner dens gap og knuser med en hammer kronen
paa rovtanden i overmunden. Det er rovtænderne, som hundene bruker til
at gnave sener og brusk med. De skjærer mot hinanden som de to blade i
en saks, og ødelægger man det ene blad, saa kan saksen ikke skjære.
Derved forhindres hunden i at gnave remmene over. Naar hunden vaakner
av bedøvelsen, ryster den sig litt, spytter litt blod ut og rømmer sig.
Saa er det overstaat og den er atter klar til at ryke i slagsmaal med
en svakere hund, eller fare i matfatet, hvis den faar noget at æte.

Naar man har faat hundene spændt for, kjører man over isfoten ut paa
isen. Men derfor er man ikke klar til opbrud, ti er man eskimo, saa ser
man ikke sine saker efter dagen før et stort opbrud. Det er først
civilisation, som har forstaat at gjøre endogsaa tiden kostbar. Der er
sæletøier som er er sprængt, trækliner som er gnavet over,
slædesurringer som er gaat istykker. Det sidste, man gjør, er at tulle
sine mindste barn ind i skind og anbringe dem bakerst paa slæden. Der
surrer man dem fast med hvalrosremmer, for at de ikke skal drysse av,
hvis man kommer ut i skrueis, og der sitter de godt i læ av far og mor.
Den aller mindste unge putter moren op i amauten, en sækformet
utvidelse av ryggen i hendes pelsskjorte. Der sitter barnet
splitternøkent klasket op ad morens bare ryg. Saa varmer de to
hverandre, og baby skal nok vite at bringe sig følelig i erindring,
hvis den trænger til at komme utenfor et øieblik.

Ved et opbrud er det ikke saaledes, at den ene venter paa den anden,
saa at der brytes op paa et givet signal. Hver slæde er en enhet for
sig. Med kone barn og hunde, med pik og med pak, sitter manden som en
konge i sit eget lille uavhængige kongerike, klarer sig selv og sine i
tykt og tyndt, venter ikke, fordrer ikke og behøver heller ikke hjælp i
nogen retning. Det er en uskreven lov, at en mand skal kunne klare sig
alene.

Naar man merker, at opbruddet nærmer sig, skal man skynde sig at si
farvel, for naar den første slæde stryker utover, saa farer alle de
andre hunde op og vil med. Jeg hadde bare bestyrer Nygaard at si farvel
til, og den ceremoni tar ikke saa lang tid mellem mandfolk. Et
haandtryk, et gjensidig ønske om held og lykke, saa var det forbi.
Ingen hvite lommetørklær, som vifter og vifter og blir mindre og mindre
indtil avstanden opsluker dem. Ikke et stykke av ens hjerte, som man
lar bli tilbake, og som man først finder igjen, naar man kommer hjem.
Nygaard var jo nok blit min ven av mange grunde i vinterens løp. Vi var
to mænd, hvis

veie et stykke tid løp sammen, og nu skiltes de. Men bare en kvinde kan
vokse sammen med ens hjerte.

Solen var allerede gaat ned, inden vi kom avsted. Hundene strakte godt
ut, det ene spand egger det andet op. Efterhaanden sakket jeg dog
agterut. Jeg hadde overforet mine hunde i den sidste ukes tid, for at
de skulde ha noget at staa imot med i begyndelsen av reisen. Det hadde
den ulempe, at de var litt tunge og astmatiske, og da vi naadde Saunder
Island var jeg sidst i rækken. Slæderne forsvandt en for en rundt en
pynt paa øen, og den stille nat med sin stjernestrødde himmel lukket
sig om mig. Jeg hadde endnu en times kjørsel i min ensomhet inden ogsaa
jeg naadde frem, og i løpet av den tid hadde mine reisefæller allerede
saa smaat faat indrettet sig for natten.

Forskjellige steder paa kysten av C. York-landet har der dannet sig
huler i fjeldet, som eskimoerne benytter til herberge paa sine
gjesteri- og jagtreiser. Saa slipper man for uleiligheten med at bygge
snehuser, og har man kone og barn med, er de langt lunere at søke ind
i, end om man skulde kampere under aapen himmel. Saadan en hule findes
der netop i vestenden av Saunder Island.

Da jeg naadde der ut til, trængte det indtryk ind paa mig, at jeg
deltok i en folkevandring paa huleboernes tid. Synskredsen var
indsnevret av mørket til den ene side og av en lodret fjeldmur til den
anden, og derfor saa hundene ut av endnu flere end de var, saaledes som
de laa bundne i større og mindre kobler ut over isen. Der var forøvrig
heller ikke saa helt faa, ti vi var en 14—16 slæder i følge, hvilket
betyr opimot 200 hunde.

Nederst paa den sorte klippevæg, netop over den takkede, palisadeagtige
vold av is, der av strøm og tidevand var skruet op mot land, var
indgangen til en hule, ut av hvilken der strømmet et rødt flakkende
lysskjær som fra mange baal. Det tok ikke lang tid at komme derind.
Mine hunde blev bundet paa isen. Man lar sæletøiet bli sittende paa dem
med samt træklinene. Saa hugger man med sin kniv en bøile eller et øie
ut i selve isen eller gjennem et hjørne av en fremspringende stump is,
og i dette hul fast-gjør man alle træklinene ved hjælp av en stump
samlerem, en «petofik». Velvillige hænder hjalp til. Slæden blev
skubbet over landskruningen og ind i hulen. Indgangen var ikke saa lav,
som det hadde set ut til nede fra isen. Den lodrette klippe, der
taarnet sig op indtil den forsvandt i mørket foroven, lot en bedømme
dimensionene forkjert. Man hadde indtryk av, at man maatte bukke sig
for at komme ind, likesom man maa i en almindelig eskimoisk husgang.
Men da man kom op og stod i den, var det allikevel en anseelig, hvælvet
portal, der strakte sig i næsten hele hulens bredde.

451Nordostpassagen

Hulen er et halvhundrede meter dyp og i sin ydre del en 15—20 meter
bred, snevrende noget ind imot bunden. Den er temmelig lavloftet med
ujevnt loft i hak og trappetrin, med store blokker, der hænger
saaledes, at man kunde tænke sig at de kunde falde ned og med deres
tusen tons vegt i et nu slette alt liv under sig ut. Gulvet i hulen er
kun hævet litt over høivand-merket. Der laa store drivisblokke derinde,
der maa være ført ind av paa-landsstorm med høivande. Nu laa de som
bekvemme borde, man kunde læsse sine saker av paa, for saa at indrette
sig natteleie paa slæden.

Eskimoerne hadde slaat sig ned rundt om familievis og faat fyr paa sine
spekfate. For dem er det jo kun det daglige liv, idag her, imorgen der.
Alt hvad de behøver, fører de med sig paa slædene. Skindene brer de ut
paa et jevnt sted. Saa lægger de barnene i midten og far og mor paa
hver sin fløi for at holde sammen paa det hele, og litt efter snorker
de like trygt, hvad enten taket over dem er 1000 meter klippe, eller
loftet i et snehus, eller bare et sælskind som de har strakt ut mellem
sig og Vorherres himmel.

Forinden de lægger sig til ro, faar de sig dog et kraftig aftensmaaltid
av det medbragte kjøt og spek. Mens nogen stykker hænges til opvarmning
i grytene over ilden, spiser man imidlertid løs paa det frosne kjøt,
alt mens snakken gaar livlig rundt i kredsen, og latteren runger
gjennem hulen. Det er en eiendommelig scene at overvære. Det flakkende
lys fra alle de mange smaa lygtemænd langs lampekantene, de mørkerøde
flammer fra spekbaalene, hvorfra osen slaar op under loftet og i
slangebugtninger søker mot utgangen, kaster et mystisk skjær over det
hele, lyst og venlig derinde, hvor baalene brænder, men hurtig tapende
sig til halvmørke, til helmørke i de dype kroke, og til det kulsorte,
gapende hul, der fører ut til natten og havet og kulden utenfor. Lyset
skinner i fugtigheten, der driver ned langs væggen bak baalene. Det
flimrer i islaget længere borte og gnistrer i istappene, der hænger ned
fra loftet som drypsten og i drivisblokkenes skarpe krystalflater.

Rundt omkring gaar de smaa pelsklædte skikkelser, og deres mørke teint
blir skinnende indianerrød i belysningen. Skyggerne danser paa væggen,
alt som baalene reiser og falder. Ved baalene sitter mødrene paa huk og
passer ilden. Halvnakne gir de barnene die, og de store barn løper
omkring og leker eller hjælper med ved indretningen av natteleiet.

De mange skind, de vældige stykker frossent kjøt, maten, som man æter i
sig med fingrene, osen fra lampene og fra baalene, alt bidrar til at
skape en stemning av forhistorie, som ikke brytes, fordi mænd og
kvinder efter maaltidet allesammen tænder sine piper.

452ben 3. Thuleekspedition

End ikke mit kokeapparat, min primus, der ellers duret høit nok i den
gjenlydgivende hule, denne sindrige maskine, skapt av vore sene tiders
tekniske snille, end ikke den talte længere det tyvende aarhundredes
tunge. Det blev til en mystisk, hvæsende offerflamme, sprunget ut av
klippene og talende sære og forunderlige ord, som kun en yppersteprest
i helligdommen kunde formaa at uttyde.

Efterhaanden falder huleboerne til ro. Ogsaa jeg kommer i min sovepose,
der ligger utstrakt paa slæden. Helmørket æter sig frem over hulevæggen
og gjør anfald paa halvmørket. Halvmørket maa vike for natteskyggene og
kaster sig ind over lysskjæret rundt baalpladsene. Baalene gaar ut et
efter et. Gnistene ulmer endnu en kort tid i mosset og oser op mot
loftet indtil den sidste skolegut er gaat hjem. Saa gaar ogsaa de smaa
lygtemænd langs lampekantene til hvile en efter en. Natten utefra har
seiret og med den kommer ogsaa kulden krypende ind gjennem hulens
munding.

Det varer litt inden jeg falder i søvn. Jeg har det ikke som
eskimoerne. Naar de lægger sig til hvile falder de straks i søvn, som
om man hadde slaat dem for panden med en kølle. Jeg ligger og tænker
paa mine forfædre, neanderthalerne og de andre huleboere. Jeg mindes
ikke ret, hvad videnskapen mener om, hvor længe det er siden, at disse
mennesker levet, men det er dog visst noget som en million aar. Det er
meget mulig, men nu, efter at jeg selv er blit huleboer, er jeg ganske
paa det rene med, at videnskapen tar feil, naar den i
neanderthalertypen mener at ha truffet en menneskerace, der staar apene
væsentlig nærmere end vi. Jeg tror ikke, at de har staat lavere end f.
eks. eskimoerne nu tildags. Eskimoerne sitter selvfølgelig ikke inde
med vor viden og kunnen, men jeg tror ikke, at det skorter dem paa
perfektibilitet. Et par generationer vilde være tilstrækkelig til at
bringe dem paa høide med en gjennemsnits kaukasier, og det skulde ikke
undre mig, om det samme hadde været tilfældet med neanderthalerne.

Eller gaa den motsatte vei. Sæt en av vore bedste mænd tilbake til
neanderthalerne. Hvad kunde han utrette? Kan kulturer som den
assyrisk-babyloniske forsvinde fuldstændig i ørkensand, hvor vilde saa
én mands viden kunne formaa at skape noget varig i en verden av
uvidenhet under en kamp for det daglige brød. 2.' led vilde være en
neanderthaler, 3.' led vilde ha glemt sin oldefar, og der vilde gaa en
million aar inden vort standpunkt var naadd. Vor tid har naadd det den
har, ikke fordi vi har flere hjernevindinger end neanderthalerne.
Utviklingen siden den gang er skapt av ydre forandringer, ikke av
indre. Sammenspillet mellem de stedse økende slegter har betinget den,
har muliggjort den. Darwin har nok ret i sin

utviklingslære, men neanderthalerne beviser ingen ting, han er ikke et
skridt tilbake, han staar sammen med os.

Betragt tegningene paa hulevæggene. Hvor mange av os kan tegne saa
godt? Er det en primitiv mand, der sier til sin søn: Se her, min gut,
her har du en tegning av en urokse. Naar du nu skal dræpe den, saa skal
du sætte din pil der (det markeres paa tegningen). Det kan ikke nytte
at du sætter den der eller der (stédene markeres), for saa falder dyret
ikke.

Eller hvem kan for alvor tro, at folk, der har kunnet låve faldgruber
til saa store dyr som mammuthen, bakefter har været henvist til at
dræpe den ved at slaa sten i hodet paa dem.

Har i det heletat hulene været faste beboelser? Har de ikke snarere
været jagtopholdssteder, stoppepladser paa reise, saadan som vor hule
paa Saunder Island. Netop det, at man ikke finder vaaben i
hule-kjøkken-møddingene kunde tyde derpaa. Man begir sig ikke nu paa
lange jagtekspeditioner eller andre reiser med daarlige vaaben, som maa
repareres eller kasseres underveis. Den slags arbeider besørges hjemme.
Men derimot kunde man nok finde paa at ta det mindre gode husgeraad med
for at bevare det gode for at bli ødelagt paa de veiløse strækninger,
som man var henvist til at færdes over. Man kunde ogsaa tænke sig fra
tid til anden at efterlate saadant mindre værdifuldt husgeraad paa
stedet, til bruk for andre stammefrænder eller til benyttelse ved
senere leiligheter, saa at man slåp for at slæpe paa det hver gang. Det
vilde saa efterhaanden falde fra hinanden. Ti de, der laante det, vilde
neppe være saa omhyggelige med det som de, hvem det egentlig tilhørte.
Paa det punkt hadde de sikkert naadd samme civilisationstrin som vi.

Efter saaledes at ha verget mig imot at man engang om en million aar
skal ta mig for «The missing link», fordi jeg for en gangs skyld har
tat natteleie i en hule, falder jeg endelig i søvn.

Natten blev ikke saa rolig som jeg hadde ventet. Ved 3-tiden om
morgenen satte en svær dønning ind mot land, saa at den tykke is løftet
og sænket sig. Det knaket og braket, det skrek og gav sig naar skodsene
i skrueisvolden skurte mot hinanden. Vind var der merkelig nok ikke
noget av, men at der maatte være en storm ikke saa langt borte, derom
var der ingen tvil. Forholdene var saa alvorlige, at vi maatte frygte
for at isen brækket op, og at vi dermed vilde bli avskaaret paa vor
lille ø. Vi maatte bryte op i hui og hast.

Himlen viste tydelig, at der var aapent vand ved C. Parry og helt ned
forbi Booth Sound. Vi maatte lægge veien over indlandsisen fra bunden
av Granville Bay over Duneira Mountains til Inglefield Golf. Pashøiden
er her ca. 800 m. o. h. og nedstigningen mot Golfen paa sine steder
meget

bråt. Nogen av slædene fik havarier paa veien nedover. Det alvorligste
tap var ca. 20 liter petroleum.

Fra C. Parry i syd til C. Alexander i nord ligger bopladsene med smaa
dagsreiser imeilem. Vi drog langsomt frem paa denne del av reisen, for
at gi ekspeditionens slæder tid til at samles. Efter hver dagsmarsch
kom jeg i hus. De fleste folk her oppe er velhavende, fordi de er
dygtige fangere. Derfor er deres huse ogsaa hyggelige at komme ind i.
Lyset fra ae velholdte speklamper luner i hytten og oplyser de smukke
moskusokse-, bjørne- og rensdyrskind paa briksen. Det risler igjennem
en av velbehag, naar man træt og forkommen dukker op av husgangen inde
i huset og anbringes foran det dampende kjøtfat. Jeg har mange minder
om storartede mennesker og storslaat gjestfrihet fra disse dager. Men
«det er en anden historie», som Kipling siger. Jeg maa ile videre mot
C. Columbia.

Vi naadde bopladsen Nekri under C. Chalon midt i mars maaned. Den 17.
mars var vi klar til det endelige opbrud. Jeg tok avsked med pastor
Gustav Olsen, der hadde fulgt mig fra Thule. Han var kommet ned for at
være ved haanden under opbruddet og mens ekspeditionen samledes. Nu da
alt var klappet og klart, og enhver misforstaaelse med de ledsagende
eskimoer utelukket, var hans hverv endt.

Pastor Gustav Olsen er av fødsel grønlænder, født i kolonien Godthaab.
Paa grund av hans gode evner fik han som ung en bedre opdragelse end
det i almindelighet blir grønlændere til del. Hans utdannelse
avsluttedes med et studieophold i Danmark. Efter sin prestevielse drog
han ut som missionær til C. York-eskimoerne, der alle var hedninger
indtil for en halv snes aar siden. Hans likefremme væsen og hans jevne
kristendom har gjort ham elsket av de mennesker, han virker imellem.
Derfor blev det av største betydning, at netop han paatok sig
hvervningen av mandskap.

Ekspeditionen talte ved starten 16 slæder. Vi naadde C. Inglefield d.
19. mars. Det viste sig, at det var heldig at depötet var blit ført saa
langt ut, ti fra mundingen av Foulkefjorden indtil C. Ohlsen, maatte vi
paa grund av aapent vand kjøre paa en isfot, der hadde været vanskelig
at passere, hvis slædene hadde været fuldt lastet. Siden møtte vi
skrueis, der var særlig vanskelig at passere paa den sidste strækning
fra Caim Pt. til C. Inglefield.

Depotet, der laa paa land over høivandsmerket, var fuldkommen ior-den.
Det indeholdt blandt andet 180 blikbokser å 5 kg. hundepemmican, og
ikke en eneste av disse manglet, skjønt eskimoerne hadde hat dem i

sin varetægt vinteren igjennem og betragtet pemmicanen som en stor
lækkerbidsken. Det synes jeg taler godt for deres paalidelighet.

Fra C. Inglefield hjemsendte jeg tre følgeslæder og fortsatte saa
reisen d. 21. mars. Isforholdene i Peabody Bay tvinger en til at følge
sydkysten indover. Man kjører paa isfoten, der her er glimrende
utviklet og frembyder en jevn chaussé paa 50—60 m. bredde.

Ved C. Kent forlot vi kysten og satte ut over Peabody Bay. Vi naadde
den nordlige bred ved C. Webster d. 27. mars. Jeg hadde sikkert haabet
paa at faa bjørn under denne passage. Vi saa da ogsaa talrike
bjørnespor, men kun et som det kunde betale sig at følge. Det
freinbrytende mørke forhindret os imidlertid i at gjennemføre jagten.

Fra C. Webster hjemsendtes 4 slæder. Derpaa kjørte vi rundt C. Calhoun
op i Kennedy-kanalen og naadde C. Constitution d. 30. mars om aftenen.
Her maatte vi ligge en dag over for storm og derefter hjemsende de
sidste fire følgeslæder. Det knep med provianten for dem, og de maatte
inden avreisen skyte 3 hunde til för for sit spand.

Trods stormende kuling fortsatte vi reisen d. 1. april. Paa ca. 80° 50'
n. br. mente vi, at isen saa nogenlunde lovende ut ute i strædet,
nordenom den lille ø Hans Island. Vi slåp let over det 30 km. brede
stræde, fulgte derefter kysten av landet indtil C. Baird og kjørte saa
tvers over mundingen av Lady Franklin Sound.

Vi naadde Fort Conger i Discovery Harbour d. 5. april.

Dette sted er meget kjendt i den arktiske historie. Havnen og dens
omgivelser, saavelsom en stor del av Grant Lands nordkyst blev opmaalt
av den engelske regjeringsekspedition under Nares i 1875—76. Det ene av
ekspeditionens skibe «Discovery» hadde vinterkvarter her, og tavler
over to sjøfolk, der døde under reisen, taler om de vanskeligheter, som
disse pioner-ekspeditioner hadde at kjæmpe med, indtil Fridtjof Nansen
viste, at veien til held gaar gjennem en omhyggelig utrustning.

Under de internationale polarforskningsarbeider i 1882, valgte
amerikanerne «Discovery-Harbour» til observationssted. Ekspeditionen
lededes av nuværende generalmajor Greely. Ved vinterkvarteret byggedes
et stort og godt hus, som Greely kaldte Fort Conger. Det eksisterer dog
ikke mere. Det har formodentlig været forfaldent og av materialene har
Peary paa en av sine reiser bygget tre smaa hytter, der hver kan rumme
en 3—-4 mand. Ogsaa disse hytter er nu temmelig middelmaadige, og kun
den ene av dem har en brukbar komfyr. De er dog nogenlunde tætte, og da
der findes kulleier i nærheten, behøver man ikke at spare paa
brændslet. Man vil derfor kunne tilbringe en vinter her under ret gode
omstændigheter.

I den ene av hyttene fandt jeg en rapport fra geologen mr. Ekblaw, der
var medlem av den amerikanske Crockerland-ekspedition. Rapporten var
datert mai 30. 1915, og indeholdt en beskrivelse av hans reiserute. Av
speciel interesse var en bemerkning om, at han agtet at flytte leiren
tvers over havnen til Bellot-Island, hvor han saa en stor flok
moskusokser.

Man vet fra tidligere ekspeditioner, at omegnen er rik paa moskusokser.
Det samme var altsaa tilfældet i 1915, og har holdt sig til vore dager.
Overalt er der spor av moskusokser. Allerede første dag fik Sipsu to
dyr, og dagen efter saa vi fra hyttene en flok paa seks dyr, der
græsset under toppen av «The Hogs-back», en fjeldrygg paa 1000 meters
høide, der avsluttet vor utsigt mot nord. Ogsaa disse dyr blev nedlagt.
Alt tyder paa, at der er saa rikelig tilgang av moskusokser, at
Amundsen vil faa nemt ved at jage sig vinterforraad sammen.

Da baade mennesker og hunde var litt medtat av smal kost, blev vi fire
dager ved Fort Conger for at rekreere os. Jeg bestemte, at de to av
eskimoerne ved navn Inukitsok og Kolodenna skulde forbli paa stedet for
at jage, saa at vi atter kunde faa en ordentlig hvil med tilstrækkelig
føde, naar vi passerte for hjemgaaende. Selv fortsatte jeg med de to
andre eskimoer Sipsu og Inukitsok-suak. Vi tok de bedste av hundene
foran vore slæder, for at kunne gjøre reisen saa hurtig som mulig.

D. 10. april reiste vi videre. I begyndelsen var forholdene gode, men
henimot den nordlige utgang av Robeson-kanalen blev isen vanskelig
fremkommelig. Helt galt blev det dog ikke førend landet begyndte at
runde langs Black-Cape. Der fandt vi svær gammel havis skrudd haardt an
mot kysten. Isfoten var meget litet utviklet, paa grund av den ringe
forskjel paa høi- og lavvande. Mange steder var den skrudd istykker av
pres utefra eller avbrutt ved sne- og stenskred. Det blev jevnlig
nødvendig for os at bane os vei paa havisen, og paa lange strækninger
maatte vi likefrem bygge vei med hakke og økse, for at komme over
skrueis-markene. Endelig d. 16. april passerte vi C. Sheridan og dermed
var alle is-hindringene overstaat.

Det første otte-dages depöt blev lagt ved C. Richardson. Jeg valgte
dette sted, fordi man her maa træffe bestemmelse om, hvorvidt man vil
følge kysten eller foretrækker at kjøre ind i Black-Cliff Bay og
Hildegard Bay, for over land at naa Fort Conger. Den sidste vei er den
korteste, men vi hadde foretrukket kystveien, fordi der saa tidlig paa
aaret fandtes uhyre mængder av løs sne paa landet.

Isen langs nordkysten av Grant Land er let at reise paa. Paa denne
strækning gaar havet sikkert sjelden op. Man reiser paa vidtstrakte,
svære

havisskodser, der sikkert er mange aar gamle, og hvis overflate er
utformet i bakker og dale, som landskaper i miniatur. Vi la veien
gjennem en lavning tvers over Fielden peninsula og videre over land fra
James Ross Bay til Sail Harbour. Vi undgik derved to vanskelige
punkter, C. Joseph Henry og C. Hecla, t© fremspringende forbjerge, mot
hvilke isen sikkert altid skruer haardt.

Ved C. Aldrich fandt jeg en sammenstyrtet varde, indeholdende en
rapport fra mr. D. B. Mc. Milian, datert dec. 7. 1908. Rapporten
meddelte, at Mc. Milian som medlem av Pearys ekspedition 1908—09 hadde
bodd en maaneds tid ved C. Aldrich for at ta tidevandsobservationer.
Rapporten blev medtat og en anden kort meddelelse med uttog av Mc.
Milians rapport, blev nedlagt i den gjenopbyggede varde.

Ved C. Aldrich fandt jeg tillike tre havarerte slæder av Pearys model.
Jeg medtok tre slædemeier for at benytte dem til merke over C.
Columbia-depötet. Samme dags aften, d. 20. april, naadde vi C.
Columbia.

Peary har paa dette sted opreist et merke. Det bestaar av en planke,
der er nedsat i en høi varde av sten. Planken bærer fire arme med
navnene paa de ytterpunkter, som Peary naadde paa sine reiser. 1
retvisende nord peker en arm med indskriften: The North Pole 400 miles
april 6. 1909. Planken var støttet av talrike barduner av galvanisert
staaltraad. Paa planken var anbragt en ramme med glas, indeholdende
nogen ark papir, paatrykt «Peary Arctic Club», men ethvert spor av
skriften var utslettet.

275 skridt fra merket i vinkel 45 ° nordefter fra toppen av Cooper Key
Mountains, nedla jeg depotet. Der findes paa dette sted ingen større
sten, saa det var umulig at dække depotet til. Som beskyttelse mot
bjørne er dette ogsaa ganske unyttig. Man kan ikke med haand og magt
bygge en stensætning, som en bjørn ikke med største lethet kan rydde
avveien. Men ikke destomindre tror jeg, at depotet ligger sikkert nok.
Der gaar ingen tæft av det, fordi alt er nedloddet i blikdaaser, og
følgelig ogsaa beskyttet mot ræv. Vi saa ingen bjørnespor paa hele
strækningen fra Black-Cape, og isens beskaffenhet langs kysten er
saadan, at der neppe findes meget aapent vand om sommeren, og følgelig
heller ingen sæler, der er en livsbetingelse for bjørnen.

Endelig viste Pearys varde, at den ihvertfald ikke hadde været
underkastet nogen eksamination av bjørne. Fletverket av
staaltraadsbarduner omkring den var saa tæt, at en bjørn ikke kunde ha
undgaat at rive nogen av dem over, hvis den hadde været i nærheten. Men
de var alle i komplet orden.

Formaalet med utlæggelsen av depotet, saaledes som skedd, er følgende:

Naar Roald Amundsen naar iland ved C. Columbia, vil han der finde
tilstrækkelig mat til at han kan uthvile sig i nogen dage, for derefter
med restbeholdningen at gaa videre til C. Richardson. Her finder han
proviant til at kunne fortsætte reisen til Fort Conger, hvor
hoveddepotet ligger vel forvaret i en av Pearys hytter.

Det er Knud Rasmussens tanke, at Roald Amundsen skal forbli ved Fort
Conger om sommeren, hvis han er saa sent ute, at aapent vand vil gjøre
det alt for farlig og vanskelig at komme over isen til grønlandssiden.
Depotet er selvfølgelig ikke stort nok ti! at han kan leve av det. Ved
jagt maa han skaffe sig tilstrækkelig kjøt til at opholde livet. Det
vil falde let ved Fort Conger. Men gaar han straks sydover langs
kysten, hvor der sandsynligvis vil være nogenlunde fremkommelig paa
isfoten hele sommeren, vil han let risikere at komme galt avsted, fordi
Ellesmereland er vildtfattig.

Fra Thulestationen vil der bli utlagt et par mindre proviantdepoter ved
C. Camperdown og C. Norton Shaw og Amundsen kan da allerede i december
lægge sin tilbakereise ad kysten, for saa at gaa over Smith Sund i
linjen C. Sabine—Cairn Pt. Er han først kommet over, vil han hurtig
træffe eskimoer og dermed være i sikkerhet.

Om disse planer vil Amundsen bli underrettet gjennem et brev fra Knud
Rasmussen, der findes i C. Columbia-depötet.

I en rapport til kaptein Roald Amundsen skrev jeg blandt andet
følgende:

«Velkommen til land og tillykke med Polen. Og like velkommen uten den.

Nu er jeg her altsaa med depotet. Vi er ganske visst endnu kun ved Pt.
Moss — der kunde være grund til at mindes ordene: vi gjorde, hvad vi
kunde, vi borgere fra Moss — men da vi er naadd saa langt, naar vi ve!
resten med, og vi har idag den første varme dag i teltet, som jeg
benytter til at skrive.

C. Columbia-holdet bestaar av eskimoerne Sipsu og Inukitsok-suak, og
undertegnede. Det er to glimrende folk — likesaa de to, jeg har
efterlatt ti! jagt ved Fort Conger, d'hr. Inukitsok («Tukumeks mand» er
hans skjel-nenavn) og Kolodenna. Træffer De disse mænd, beder jeg Dem
vise dem bevaakenhet, de fortjener det. løvrig er denne C.
Yorker-bestand av eskimoer gjennemgaaende fortrinlig, mindst like saa
gode, dygtige, dristige og hjælpsomme som vore netschilli-venner.

Vi er kommet hertil ad kystveien. Vi fulgte strædeisen til Lincoln

Bay med god fremgang. Saa hadde vi vanskelig vei rundt Black-Cape til
C. Sheridan. Vi maatte idelig skifte op og ned av isfoten. Fra C.
Sheridan er alt gaat let. Hist og her litt rikelig sne, men ingen
skrugarer, bare jevn, mange aar gammel havis langs ytterkysten.

Vi gik over Fielden Peninsula fra bunden av Porter Bay til bunden av
James Ross Bay. Kommen vest fra, skal man indenom det fjeld, der ser
omtrentlig saaledes ut: (en skitse tegnet), men veien er let at finde.
Pashøiden er ca. 30 meter med ganske jevn op- og nedstigning.

Parry Peninsula passerte vi via Sail Harbour i Clements Markham Inlet,
og fandt ogsaa her let overgang.

Da jeg selv var ubekjendt med isforholdene angaaende isfoten, tillater
jeg mig at hitsætte et par maaske ganske overflødige oplysninger.

Isfoten er stykket mellem den inderste høivandsskrugar og land. Den er
smukkest utviklet, hvor der er stor forskjel paa flod og ebbe, og hvor
der er nogenlunde rolige forhold. I Peabody Bay baade paa syd- og
nordkysten, er den gjennemgaaende som den skjønneste chaussé, et halvt
hundre meter bred, fast og haard som et stuegulv. Langs ytterkysten
rundt Cap'er og f. eks. her rundt Black-Cape, er den smalere og
forsvinder sine steder helt i sne og stenskred eller ved bortskruning,
saa at den blir upassabel. Men overalt gjælder det, at set utefra aner
man ikke dens tilværelse. Selv paa det bredeste forsvinder den mot det
høie land, det ser ut, som om isen var skrudd op like ind i fjæren. Har
man vanskelig fremgang ute, bør man jevnlig holde sig å jour med
isfotens tilstand.

Langs isfoten, klos inde under inderste landskruning, findes der et
belte, ofte av kun en slædebredde, av fremkommelig is. Heller ikke det
er kontinuerlig, men det frembyr i hvert fald større muligheter, end
hvor man har med svær skruet strædeis at gjøre. Sat sapienti!

Veien over land til Fort Conger gaar efter eskimoernes sigende op fra
bunden av Black-Cliff-Bay. Jeg kjender den ikke, men der skal være en
række dalfører og lavninger. Da De jo skal leve av jagt, er det
formodentlig den vei, De vilde følge. Langs kysten ut til
Robeson-kanalen, vil De visst kun finde harer, hvorimot De paa dette
land kan vente baade rensdyr og moskusokser. Jeg har derfor lagt to
kasser paa C. Richardson. De ligger paa Capets N.O.-spids ca. 5 m. o.
h. 15 meter høiere oppe er bygget en varde, der kan sees i linjen C.
Creswell—C. Richardson. Fjeld-.skraaningen er sneklædt, falder ca. 25
Kassene ligger paa en liten grusvold, der hæver sig litt over
bakkeheldets nivaa.

Set fra varden er vinklen mellem det ytterste land, Hamilton Fish Peak,
og depötet 40 Kjører De op paa isfoten midt mellem Victoria

Lake og C. Richardsons spids, og følger landet rundt, maa De falde over
kassene.

Kassenes indhold har jeg intet hat at gjøre med. Alt var iorden

og bestilt, inden jeg meldte mig til tjeneste —--------

Knud Rasmussens planer for Dem findes i hans brev. Hvorvidt De vil
følge hans anvisning, staar jo til Dem. Jeg skal blot uttale, at for
saa vidt mig angaar, saa har hans instruktioner, oplysninger og
anvisninger vist, at han er en mand, der er fortrinlig inde i, hvad han
taler om. Ikke en feiltagelse paa noget punkt.

Fort Conger er lavet om til tre smaa hytter. Den mindste er
enkelt-vægget, litt utæt, med knap plads til tre mand, men med en
udmerket komfyr. Den bedste er dobbeltvægget, plads til fire, rykende
komfyr. Den tredje har ingen komfyr.

Der ligger en masse træ og jern spredt ut over terrænget, men der var
dyp sne, man saa kun hjørnene stikke op. Gaar De i kvarter der, vi! det
rimeligvis være nødvendig at skaffe kul frem.

Landet øst for Discovery Harbour har nedenstaaende kontur: (derefter
følger en kartskizze)».

Endvidere vedla jeg en liste over indholdet av de forskjellige depöter.

Den 22. om morgenen var vi rede til at reise hjem. Jeg gjorde en sidste
visit ved depotet for at se nordover, utover det ytterste hav. Isen laa
saa stille, fredelig og solbeskinnet, jevnt som en mark saa langt øiet
rak. Ogsaa jeg har jo engang drømt om, at det skulde bli mig, der
plantet mit lands flag paa Polen. Gudene har villet det anderledes. Jeg
hadde dog grund til at være glad. Det arbeide, jeg hadde paatat mig var
lykkelig tilendebragt, den sten, jeg hadde løftet, var baaret til veis
ende. Men det var allikevel med et suk, at jeg som sidste mand svinget
mine hunde ind i de hjemdragende slæders spor.

Om resten av reisen har jeg kun plads til at berette i ganske korte
træk. Det gik noget hurtigere hjemover, fordi vi hadde lette slæder at
kjøre med. Ved Fort Conger fandt vi vore to reisefæller fete og
matglade, og med store kjøtbeholdninger til os. Et fire dages hvil
satte ogsaa litt huld paa os C. Columbia-farere og vore hunde. Tiden
benyttedes til at kjøre en ton kul ind fra kulleiet til Ft. Conger. Jeg
lavet en kartskisse over kulfindestedet og efterlot en beretning i
hytten og d. 1. mai om aftenen fortsatte vi hjemreisen.

Den gik samme vei som opturen indtil lejrpladsen i Rensselaer Bay. Da
vi frygtet aapent vand i Smith Sound, kjørte vi herfra over land.
Passagen tok os fire dage og bragte os paa indlandsisen op i en høide
av 1400 m. o. h.

Nedkjørselen foregik ad Clements Markham glacier, hvor vi fik den
sidste hilsen fra vinteren, idet en rasende snestorm fra indlandsisen
tvang os til en hurtig leirslagning, mens snestormen hylte, bygget vi
os et litet snehus. Teltet vilde være blit blæst i smaastykker.

Næste dag d. 17. mai naadde vi bopladsen i Robertson Bay.

Da var alt vort hundeför opbrukt, likeledes vor beholdning av
petroleum. Ogsaa med vor egen proviant lakket det mot enden, men frem
naadde vi dog uten at maatte underkaste os væsentlige indskrænkninger.

Efterhaanden som jeg passerte bopladsene sydover, skiltes jeg fra mine
brave og trofaste reiseledsagere, formodentlig for aldrig at gjense
dem. Den 21. mai var jeg tilbake ved Thule.

Efter hjemkomsten forsøkte jeg et fremstøt sydover for at naa ned til
de danske kolonier. Men ved Djævelens Tommelfinger, hvortil jeg naadde
d. 19. juni, var der aapent vand, saa at videre fremtrængning var
umulig. Vi vendte om og gik i smaa dagsmarscher nordpaa, da hundenes
poter var meget ødelagt av det skarpe sommerføre. Først d. 8. juli var
jeg igjen ved Thule.

Isens tilstand berettiget mig til at tro, at sommeren vilde bli aapen
og gi os tidlig skib. Da der imidlertid stadig intet skib kom, opgav
jeg med utgangen av august maaned at komme til Danmark førend 1921. Men
endelig d. 10. september kom der skib. Det var m/s. «Louise», kaptein
Nielsen, tilhørende styrelsen av kolonierne paa Grønland. Tre dage
efter kom Thule-selskapets nybyggede motorskonnert «Søkongen» med
«Dorthea»s tidligere fører, kaptein Petersen. Der ombord var ogsaa Knud
Rasmussen og Peter Freuchen, som kom op for at inspisere stationen.
Efter at disse skibe hadde fragtet magister Lauge Koch og hans
ekspeditionsgods (den danske jubilæums-ekspedition) til Robertson Bay,
returnerte de til Thule, og d. 19. september avseilet vi fra North Star
Bay.

Det blev en enestaaende reise, idet Melville-bugten var ganske isfri.
Derfor kunde jeg 8 dage efter avreisen gaa ombord i Hans danske
majestæts skib «Fylla», som vi møtte for hjemgaaende i kolonien
Godthaabs skjærgaard. Og 8 dage derefter igjen kunde vor radiotelegraf
naa omverdenen og meddelelse sendes til Norge om, at opgaven var løst.

To ganger er jeg gaat indover polarcirkelen under Norges flag. Første
gang var det som en liten jolle, der slæpte efter det store skib «Roald
Amundsen».

Maatte jeg denne gang bli slæpebaaten, som trækker det samme stolte
skib i havn!

Under mit fravær har adv. Alex. Nansen som tidligere under Gjøa« færden
og Sydpolsfærden uten vederlag besørget de vigtigste forretninger.

Redaktør O. Thommessen har gjennemgaat mit manuskript, likesom alle
tsjuktsjernavne har været revidert av prof. Solberg og alle russiske
navne av dr. L. Breitfus som tidligere har formidlet de nyeste russiske
karter fra det russiske marineministerium.

Professor Torup har som tidligere kontrollert al hermetik.

Telegrafdirektøren, overingeniør Hermod Petersen og telegrafbesty«
rerne paa Hammerfest, Ingøy og Spitsbergen telegrafstationer har uten
utgift for ekspeditionen avsendt alle traadløse meldinger foruten
daglig avis — alt desværre uten resultat, idet vort mottagerapparat
ikke funk« tionerte.

Telefondirektøren lot indlægge telefon ombord i «Maud» under opholdet i
Kristiania.

Telegrafbestyrer Jakoleff og personalet ved den traadløse station i
Port Dickson ydet utmerket hjælp under opholdet sammesteds. —
Generalkonsul Falsen varetok ekspeditionens interesser i Archangelsk.

Konsul Jonas Lied ydet særdeles værdifuld assistance med at skaffe
ekspeditionen hunder, olje m. m. til Port Dickson.

Postyreisen og postmester Schøning, Kr.a, og postaapner Jørgens« borg,
Baalerud, har lettet postbefordringen.

Utenriksdepartementet og Kirkedepartementet har under fraværet hat
megen befatning og arbeide med ekspeditionens forskjellige anlig«
gender.

En vakker erindringsgave blev levert os av Hortens«damer under «Maud»s
besøk sammesteds.

Breve, bøker og gaver blev sendt os ifjor til Nome av mange fir« maer
og privatpersoner, hvoriblandt specielt nævnes Aschehougs, Cam«
mermeyers, Dybwads, Gyldendalske, Steenske Forlag og Narvesens

kioskkompani samt Carl Emil Petersen og kaptein Haffner. — Sendingen
kom desværre forsent, men den vil naa os iaar i Seattle.

Fri fragt og fribilletter har været tilstaat av Den norske Amerika*
linje, av Johnsonlinjen, av Fred. Olsens Linje og av Den danske Ame<
rikalinje.

Undervisning i sjømandsskap blev git deltagerne av kapteinerne Fossum
og Jensen.

Grubeeier Jafet Lindeberg var mig til megen nytte under opholdet i
Nome.

Endelig vil jeg erindre polarforsker Knud Rasmussen, marinekap* tein
Godfred Hansen samt cand. Freuchen og alle deres dygtige med« hjælpere
som ofret et meget stort arbeide og meget lang tid paa ned* lægningen
av det vigtige depot ved Kap Columbia.

Charlie Carpendale, East Cape, Sibirien, viste ekspeditionen gjest*
frihet og store tjenester under dens to sidste overvintringer paa den
sibiriske kyst.

Kapt. Th. Pedersen fra Sandefjord, fører av «Herman», reder H. Liebes &
Co., San Fransisco, forlot fangstfeltet og bragte mig direkte til Nome.

U. S. Coast Guard besørget taugning av «Maud» gjennem Bering* strædet
med toldkutteren «Bear».

Den samlede norske presse har som altid tidligere vist mig sin store
sympati og assistance.

BIDRAG

Statens bidrag . . . .......Kr. 200 000.00

Skibsreder A. F. Klaveness............» 50 000.00

Mrs. Ezra Warner............Kr. 1 632.58

Konsul Bj. Aagaard ... .......» 250.00

Ved tandlæge, prof. E. G. Christiansen:

Skibsreder Henrik Østervold, Bergen Kr. 10 000.00

Disponent Laur. Christiansen, do. » 5 000.00 Kaptein P. Kleppe, do. » 1
000.00 A/S P. Kleppes Assuranceforr., do. » 1 000.00 Skibsmægler H.
Sloemann Næss, do. » 2 000.00 Skibsreder Finn Christensen, do. » 10
000.00 Konsul Halfdan Grieg, do. » 5 000.00 Skibsreder W. Giertsen, do.
» 2 500.00 Kjøbmand Frithjof Blyth, do. » 1 000.00

Skibsreder Willy Gilbert, do. Kr. 2 500.00 Skibsreder Louis Hannevig,
Kr.a . . » 2 500.00

Kr. 42 500.00

Skibreder Henrik Østervold, yderligere . » 7 000.00

Grosserer Arne Johannesen, Bergen . . . » 1 000.00

Godseier Peter Christophersen, Buenos Aires, telegrafisk

ved ankomsten til Nome............» 20 000.00

In natura.

Instrumenter fra Cornelius Knudsen, Kj.havn.

Genever fra A. C. A. Nolet, Schiedam, ved agent H. M. Torgersen.

Vine og spirituosa fra P. A. Larsen.

Bouillonterninger fra Kraft.

Grammofonutstyr fra William Farre.

Fiskekroker fra Aug. Thoring A/S.

Vaskepulver fra Henken, Trondhjem.

Turnapparat fra J. Vasbotten.

Elektr. lysanlæg ombord, færdigmontert, fra Per Kure. Reservedynamo av
speciel tilvirkning fra A/S Westinghouse. *Fuldt utstyr av tobak fra
Tiedemanns Tobaksfabrik. *Fuldt utstyr av alle sorter papir fra
Halvorsen & Larsen.

* Disse to firmaer har tidligere levert fuldt utstyr helt gratis baade
til Gjøa« og Sydpolsfærden.

500 kg. fineste chokolade fra Freia.

Medicinkister fra provisor Wang og D. Arnfinsen, Trondhjem.

Sprit fra H. Poulsen & Co.

Ekstrakter fra Storms kem. Laboratorium.

Kiær til alle mand fra Udnæs og Isachsen.

Utstyr av Stomatol etc. som tidligere fra Høyers Stomatolfabrik.
Tørmelk fra De norske Melkefabrikker. Maling fra A/S Titan.

Bundstof og Japonol fra Den kem. Fabrik Norden. Diverse fra hoteleier
Bjølgerud og Stella Fabrik.

Alt hvetemel, Gold Medal, hele 20 ton specielt malet for ekspeditionen,
fra Louis With og frue.

For al hjælp og for alle gaver ber jeg samtlige om at motta min aller
hjerteligste tak.

Roald Amundsen.

